Zigula: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1

1Chitabu cha lukolo ywa Yesu Kulisito mwana ywa Daudi mwana ywa Bulahimu. 2Bulahimu nandile tate ywa Isaka na Isaka tate ywa Yakobo na Yakobo tate ywa Yuda na mlukolo ywekwe. 3Yuda nandile tate ywa Pelesi na Sela kwa Tamali Pelesi tate ywa Hezeloni na Hezeloni tate ywa Lamu.4Lamu nandile tatae ywa Aminadabu tate ywa Nashoni na Nashoni tate ywa Salimoni. 5Salimoni nandile tate ywa Bowazi kwa Lahabu Bowazi tate ywa Obede kwa Lutu na Obedi tate ywa Yese. 6Yese nendile tate ywa seuta Daudi Daudi nendile tate ywa Selemani kwa mkaza Uliya.7Selemani nednile tate ywa Lebohoamu, Lebohoamu nandile tate ywa Abiya, Abiya tate ywa Asa. 8Asa nandile tate ywa Yehoshafati, Yehoshafati tate ywa Yohamu na Yohamu tete ywa Uzia.9Uziya nendile tete ywa Yosamu, Yosamu nendile tate ywa Ahazi, Ahazi nendile tate ywa Hezekiya. 10Hezekiya nendile tate ywa Manase, Manase nendile tete ywa Amoni Amoni nendile tete ywa Yosiya. 11Yosiya nendile tate ywa Yekoniya na wakuluze mwaviya wakaguhigwa kwita Babeli.12Naho bada ya kuguhigwa kwita Babeli Yokaniya nendile tate ywa Shetieli, Shetieli nendile tete ywa Zalubabeli. 13Zelubabeli nendile tate ywa Abiyudi, Abiyudi nendile tate ywa Eliyakimu, Eliyakimu nendile tate ywa Azoli. 14Azoli nendile tate ywa Zadoki, Zadoki nendile tate ywa Akimu, na Akimu tate ywa Eliudi.15Eliudi nendile tate ywa Eliyeza, Elieza tate ywa Matani, Matani tate ywa Yakobo. 16Yakobo nendile tate ywa Yusufu, mgosiwe Maliyamu, uyo kwa yeye Yesu nakelekwa akwitangwa Kulisito. 17Vyeleko vyose kulawa Bulahimu kubula Daudi kubula kuguhigwa kwita Babeli vyeleko mlongo na mine na kulawa kuguhigwa kwita Babeli kubula Kuilisito vyeleko mlongo na mine.18Kwelekwa kwa Yesu Kulisito kwendile kwa namna ino nine Maliyamu nakaguhigwa ni Yusufu, mna kabula hawenati kubwilana niyo awonekana ananda kwa udahi wa Muye Ukukile. 19Mgosiwe Yusufu nandile mntu mwenye uwagilwa haungile kumjela soni mwa wantu. Nakaunga kuleka uchumba wakwe na yeye kwa chinyele.20Umo nednile akafanyanya imbuli ino mndima ywa kwembingu ywa Zumbe nakamlaila mwe sozi akamgamba Yusufu mwana ywa Daudi usekogoha kumguha Maliyamu saviya mkaziwo, kwaviya inda ananyo ni kwa udahi wa Muye Ukukile. 21Nefungule mwana ywa chilume naho naumwitange zina dyakwe Yesu kwaviya nawakombole wantu wakwe na masa yawo.22Yose yano yalaila kwa kuchintiza chiya chilongigwe ni Zumbe kwa sila ya waoni, agamba, 23"Kaula chigoli naguhe nda na kweleka mwana ywa chilume na wamwitange zina dyakwe Imanueli mana yakwe, "Chohile hamwenga na suwe."24Yusufu kasetuka kulawa mwe zintongo na kudamanya saviya mndima ywa kwembingu ywa Zumbe ivyo amgambile niyo amguha saviya mkaziwe. 25Hata ivyo, hagonile naye kubula aho efungule mwana ywa chilume niyo amwitanga zina dyakwe Yesu.

Chapter 2

1Bada ya Ywsu kwelekwa mwe Betelehebu ya Uyahudi mwe zuwa dya seuta Helode wantu wasomile kulawa mashaliki ya hale nawabula Yelusalemu wakagamba 2Ekuhi ambaye elekwe seuta ywa Wayahudi? Chiiona ntondo yakwe mashaliki na suwe chiza kumvikila. 3Chipindi seuta Helode eze eve ayo niyo engila chinyulu naho Yelusalemu yose hamwenga naye.4Helode niyo awetanga wakulu wa walavyantambiko wose na wadolonyi wa wantu niyo auza Kulisito na elekwe kuhi ?" 5Niyo wamgambila mwa Beselehemu ya Wayahudi kwaviya ino niyo idolonywe ni muwoni. 6"Weye Betelehemu mwe isi ya Yuda siyo mdodo mgati mwe vilongozi wa Yuda kwaviya kulawa mwako neze chilongozi akunga kuwadima wantu wangu Izulaeli."7Ivyo Helode kawetanga wantu wamanyi kwa chinyele na kuwauza ni chipindi chani icho nendile iwonekana. 8Nakawasigila Betelehemu inyo wagamba "Hitani kwa wedi mkamlonde mwana elekwe. Aho namumuone niletelani sigilizi chani kugamba miye nami nidahe kwiza na kumvikila."9Bda ya kumwetegeleza seuta niyo wajendeleza ne intambo yawo nho ntondo idya nendile waiwona mashaliki naiwalongoila kubula aho ichimale mlanga mwe hantu mwana elekwe aho endile. 10Viya weze waiwone ntondo niyo welelwa kwa kwelelwa kukulu kujinka.11Wengila mnyumba na kuwona umwana elekwe na Maliyamu mami yakwe wamfikila madi na kumvikila. Wafungula imifuko yawo na kumlaviza majeleko ya zahabu uvumba na manemane. 12Chohile nakawafunda mwe sozi wasekuya kwa Helode ivyo wahalawa kuya mwe isi yawo kwa sila ntuhu.13Bada ya kuhalawa mndima ywa kwembingu ywa Zumbe kamlaila Yusufu mwe sozi na kumgamba inuka umguhe umwana na mami yakwe naho mnyilikile Misili. Mwikle uko kubula aho naniwagambile kwaviya Helode amlonda umwana chani amkome. 14Ichilo icho Yusufu niyo enuka na kumguha umwana na mami yakwe na kunyilikila Misili. 15Nakekala uko kubula aho abanike Helode. Ino naichintiza chiya Zumbe endile alongile kujinkila waoni kulawa Misili simwitanga mwanangu16Niyo Helode eze abunkule kugamba kadantwa ni wantu wasomi nakehiwa vidala kasigila kukomwa kwa wana wose wa chigosi awo wendile Beselehemu na wose mwe hantu nawendile na mihilimo midi na wehasi hakwe kuligana na viya endile kaheza kuchintiza kabisa kulawa kwa wadya wantu wasomile.17Naho ichintizwe idya imbuli ilongigwe kwa mlomo wa muoni Yelemiya. 18Izwi divika Lma ndilo na malombolezo makulu Laheli akawaililla wanawe, naho kalemela kuhembelezwa kwaviya hawahali naho.19Helode eze abanike kaula ndima wa kwembingu ywa Zumbe b nakamlaila Yusufu mwe sozi uko Misili na kugamba, 20Inuka umguhe umwana na mami yakwe mwite mwe isi ya Izulaeli kwaviya nendile akamlonda ujima wo mwana kabanika. 21Yusufu niyo achimala niyo amguha umwana hamwenga na mami yakwe niyo weza mwe isi ya Izulaeli22Mna eze eve kugamba Alikelayo nendile akalongoza Yuda hantu ha tati yakwe Helode nakogoha kwita uko. Bada ya Chohile kumfunda mwe sozi niyo ahalawa kwita mkowa wa Galilaya. 23Nakaita kwikala mwe mzi ukwitangwa Nazaleti dino nadichinta chiya nendile chiheza kulongwa kwa sila ya waoni kugamba netengwe Mnazaleti.

Chapter 3

1Mwa zuwa dya Yohana mtakubatiza nakeza akalonga mbuli zedi mwe nyika akalonga. 2Kweileni kwaviya useuta wa kwembingu wihaguhi." 3Kwaviya yuno nuyo alongigwe na muwoni Isaya kulonga "Izwi dya mntu akwitangwa kulawa kwenyika ikeni vyedi sila ya Zumbe yanyoloseni majinkilo yenyu."'4Haluse Yohana nakavala mazoya ya ngamiya na msipi wa mkota mwechigudi chakwe, nkande yakwe nayendile ni sije na uchi wa mbago. 5Niyo Yelusalemu Yuda yose na ntendele zose zizunguluke mto Yolodani niyo waita kwakwe. 6Nawendile wakawambula kubatizwa naye mwo mto Yolodani kuno wakeila masa yawo.7Mna eze awone walozize wa Mafalisayo na Masadukayo wakeza kwakwe kuwambula na kuwabatiza niyo awagambila, Nyuwe lweleko lwa nyoka yeye usungu ni yani awafundile kuzenega izinkuto zikwiza? 8Elekani matunda ya kunga kweila. 9Naho msekufanyanya na kulosana mgati mwenyu chani naye Bulahimu enga tate ywetu kwaivyo nawagambilani Chohile adaha kumwinuila Bulahimu wana naho kulawa mwa mayuwe yano.10Hoya imalanywa kale mwa maizi yo mti. Kwaivyo chila mti haukweleka matunda yedi wakantwa na kudulwa mo moto. 11Nawabatizani kwa mazi kwachausa cha kweila mna akwiza badala yangu ni mkulu kujinka miye naho miye sikudaha hata kwinula vilatu vyakwe, uyo nawabatize kwa Muye Ukukile na kwa moto. 12Naho hetelo dyakwe di mo mkono wakwe kuhagila kabisa hantu hakwe na kuvika hamwenga ingano yakwe mwe digulu mna namyoke mbumba kwa moto ambawo haukudahika kukomwa.13Niyo Yesu eza kulawa Galilaya kubula mto Yolodani kubatizwa ni Yohana. 14Mna Yohana nakaunga kumchinda akagamba, miye naunga kubatizwa ni weye, weye weza kwangu? 15Yesu kamhitula amgamba Zumila itende vino haluse kwaviya nivyo ikuchunga kuichintiza uwagilwa wose niyo Yohana amzumila.16Bada yakutenda kabatizwa niyo Yesu afosa mwa mazi naho kaula niyo mbingu zagubuka kwakwe, na kauwona muyw wa Chohile ukasela kwa chilagiso cha kasuwamanga na kwikala mlanga mwakwe. 17Kaula izwi nadilawa kwembingu dikagamba Yuno nuyo mwanangu humunga nuyo huwagilwa naye.

Chapter 4

1Niyo Yesu alongozwa ni Muye kubula kwa dijangwa chani ajezwe ni mwavu. 2Aho afungile mazuwa milongo mine msi na chilo niyo apata sala. 3Mwavu niyo eza amgamba, hegu weye wi mwana Chohile yagambe amayuwe yano yatende mgate. 4Mna Yesu amhitula amgamba idolonywa kugamba mntu hatende mjima kwa mgate uwodu, mna kwa chila ulosi ukunga ulawe mo mlomo wa Chohile.5Akaheza mwavu niyo amwigala mwe ikaya ikukile niyo amwinka kulanga vidala mwe dizengo dye idivikilo. 6Niyo agamba hegu weye wi mwana ywa Chohile kwedule hasi kwaviya idolonywa kugamba nawgambe wandima wakwembingu weze wakudake naho nawekwinule mwe imikono yawo chani usekukowadika ichiga chako mwe yuwe.7Yesu agamba naho idolonywa usekumjeza Zumbe Chohile wako. 8Akaheza niyo amguha amwigala hantu halanga kwentambilanga niyo amlagisa useuta wose weisi na ukulu wakwe wose. 9niyo agamba nahwinke vintu vyose uneva unanifikila madi na kunivikila.10Akaheza Yesu amgamba, hita zako uhalawe hano mwavu mwa viya idolonywe yaungigwa kumvikila Chohile naho umsankanile yeye ichedu. 11Niyo umwavu ahalawa, niyo akaula, wandima wa kwembingu weza kumsankanila.12Ivyo Yesu eze eve Yohana kagwilwa niyo ahalawa aita Galilaya. 13Kahalawa Nazaleti kakwikala Kapenumu imnkanda mwe bahali ya Galilaya mwe mihaka ya Zabuloni na Nafutali.14Ino ilaila chani kuchintiza chiya chilongigwe ni muoni Isaya. 15Mwe kaya ya Zabuloni na kaya ya Nafutali kwita kwe bahali mnkanda mwa Yolodani Galilaya nawa si ntuhu! 16Wantu wekale mwe chiza waona ulangazi mkulu na wadya nendile nawekekala mwa wabanike mlanga mwawo ulangazi nauwamulike.17Kukongela ichipindi icho, Yesu niyo akonga kulonga kweileni kwaviya useuta wa ko ulanga ubula.18Aho nendile akajenda mnkanda mwe ibahali ya Galilaya niyo awona walukolo waidi Simoni na aketangwa Petulo, na Anduleya mlukolo ywakwe wakatega nyavu mwe bahali kwaviya nandile walowa samaki. 19Yesu niyo awagamba Soni mnetegeleze naniwatende wakulowa wantu. 20Aho waleka izinyavu zawo wamtongela.21Naho Yesu chipindi akajendeleza kulawa aho, niyo awona walukolo waidi watuhu Yakobo mwana ywa Zebedayo na Yohana kakiye, nandile wa mwe dihondo hamwenga na Zebedayo tati yawo wakasuma nyavu zawo niyo awetanga. 22Niyo waleka mala iyo, idihondo na tati yawo nawo wamtongela.23Yesu nakaita hajihi na Galilaya yose, akahinya mwe izinyumbz za mavikilo akalonga mbuli yedi ya useuta, akahonya chila unyonje mwa wantu. 24Zimbuli zakwe zizagala mwe isi yose ya Siliya wantu niyo wawaleta kwakwe wadya wose nandile wakalumwa wakatenda na manyonje yesimile na kusulumila hata wata majini wata vifafa na waholomale, Yesu kawahonya. 25Fyo kulu dya wantu kulawa Galilaya Dekapoli na Yelusalemu na Uyahudi na kulawa ntendele ntuhu yo mto Yolodani.

Chapter 5

1Yesu eze awone idibunga niyo ahalawa aita ko lugulu eze ekale hasi wanampina wakwe niyo wambasa. 2Niyo agubula umlomo wakwe akonga kuwahinya agamba, 3Nawajimbikwe wachiwa wa chimuye kwaviya useuta wa kwembingu ni wawo. 4Nawajimbikwe wata mbzai kwaviya nawahembelezwe.5Wajimbikwe wahoile kwaviya nawalisi isi. 6Wajimbikwe wata nchilu ya uwagila kwaviya naweguswe. 7Wajimbikwe wedi kwaviya awo nawapate wedi. 8Wajimbikwe wata myuye yedi ilenguke kwaviya nawamuwone Chohile.9Wajimbikwe wevanyi kwaviya awo nawetangwe wana wa Chohile. 10Wajimbikwe wadya wakusulumizwa kwachausa cha uwagila kwaviya useuta wa Chohile ni wawo.11Mjimbikwe nyuwe wantu nawawhulute na kuwasulumiza hegu kulong mbuli zilozize zihiye kuhusu nyuwe za lulimi kwachausa changu. 12Mwelelwe na kubweda kwaviya ntunyo yenyu ni nkulu kulanga ko ulanga kwaviya vino nivyo wantu wawasulumize waoni na weyaho kabla ya nyuwe.13Nyuwe ni muyu we isi mna hegu munyu waza umwilw wakwe naitende zeze kudamanyika munyu vituhu naho? hata kujeza haikudahika kutenda ntana naho, kwachintu chituhu chochose naho imna wadula kuse na kujantwa ni viga ya wantu. 14Nyuwe ni ulangazi we isi mzi uzengigwe mlanga mo lugulu haukufisika.15Naho wantu hawawashize taa niyo waika hasi mwe ntangulu mna waika mwe chiya cha kwikiya taa nayo yawamulika wose we mwe nyumba. 16Leka ulangazi wenyu ulangaze mwa wantu kwaviya kugamba wawone izimbuli mkudamanya zedi 2wamtunye tatyenyu ekulanga.17Msekufanyanya siza kubalanga lagizo hegu waoni sizile kubalanga mna kutongeleza. 18Chindedi nawagambila kugamba, kubula ulanga ne isi zijinke hahana chintu chikunga chuswe mwe dilagizo kubula chila chintu chikunga chitende chichinta.19Ivyo yoyose akuvuna ntintiso dimwenga na dimgati mwe izo nakuwahinya watuhu kudamanya ivyo netangwe mdodo mo useuta wo ulanga, mna yoyose akuzitoza na kuzihinisha netangwe mkulu mo useuta wa mo ulanga. 20Kwaviya nawagambila kuwagila kwenyu hakunajinkile kuwagila kwa wadolonyi na Mafalisayo kwa vyovyose hamwingile mo useuta wa mo ulanga.21Mwiva kugamba nailongwa kale kugamba usekukoma naho yoyose akukoma amwehatali ya kukantilwa. 22Mna miye nawagambilani yoyose akumwihiwa mlukolo ywakwe natende emwehatali ya kukantilwa naho yoyose akumgamba mlukolo ywakwe kugamba weye ni mntu hukuwagila natende emwehatali ye chitala na yoyose akugamba weye wi mhezi natende emwehatali ya moto wa bome hedine uhelo.23Ivyo uneva walavya jeleko dyako mwe inchanja yo kulaviza ntambiko, mna wakumbuka kugamba mlukolo anambuli yoyose ikumhusu. 24Dyase idijeleko dyako mwe nchanja ye divikilo akaheza toza isila yako ukevane nkongo na mlukolo, akaheza wize ulavye idijeleko dyako25Ivana na uyo akukulaha ukatenda hamwenga naye mwe isila mkaita kwe ichitala vituhu vyakwe akukulaha adaha kukwasa mwe imikomo yo mkanta, mkanta akwasa mwe imikono ya mnkondo nawe naudulwe kwe dijeleza. 26Chindedi nawgambila haulekelwe kubula kuliha maliho ya kukumeleza ya matunda ukudaiwa.27Mwiva kugamba igambigwa usekugonya. 28Mna nawagambilani yoyose akumsinya mvyele niyo ammeila mate kamgonya kale uyo mo muye wakwe.29Uneva ziso dyako dya kulume, dyakutenda ukowadike din'ole udidule hale na weye, kwaviya ni aheli chitago chimwenga mo umwili wako chibanike kuliko umwili wako wose udulwe mwe dibome hedine uhelo dyo umoto. 30Naho hegu mkono wako wa kulume kwakuhosa kwekobadika kante akajika uudule hale na weye. Kwaviya ni aheli chitago chimwenga cho mwili wako chibanike kukaleka mwili wako wose kudula mwe bome hedine uhelo.31Ilongwa naho yoyose akumwasa mkaziwe amwinke mawandiko ya kumwasa. 32Mna mie nawagambilani yoyose akumwasa mkaziwe mna siyo kwachausa cha chilanga amtenda kutenda mchilanga na yoyose akunga amsole badala ya kwinkigwa italaka adamanya ugonyi.33Naho namwiva ilongwa mwa wadya wa kale msekwelisa vya lulimi mna mwigale ukwelisa kwenyu kwa Zumbe. 34Mna nawagambilani msekwelisa hata hadodo hegu ko ulanga kwaviya naho ho wikalo wa Chohile. 35Hegu kwe isi kwaviya ni hantu hkwikiya chiti chakwe cha kujatila nyayo zakwe hegu kwa Yelusalemu kwaviya ni mzi wa seuta mkulu.36Naho usekwelisa ko mtwi wako, kwaviya hakukudaha kutenda luvili lwako lumwenga kutenda lung'ala hegu ni lutitu. 37Mna ulosi wenyu utende niivyo, bule kwaviya yakujinka ayo yalawa kwayudya umwavu.38Mwiva ilongwa kugamba ziso kwa ziso naho zino kwa zino. 39Mna miye nawagambila msekuhigana na mwavu mna mntu akukuhuta mwe ifunda ya kulume mhitwile ituhu nayao.40Naho yoyose akubesa kwita na weye kwe chitala niyo akuhoka inkazu yako, mwasize ni dikoti nadyo. 41Naho yoyose akukukinkisa kwita naye maili imwenga hita naye maili mbili. 42Chila akukulombeza mwinke naho usekumkwepa yoyose akunga akukope.43Mwiva ilongwa umunge ehaguhi hako naho umwihiwe mnkondo ywako. 44Mna nawagambila waungeni wankondo wenyu, walombezezeni wakuwajela maya, 45chani mtende wana wa tati yenyu ekulanga kwaviya nawalangaziza wehiye na wedi naho awaletela fula wavu na wedi.46Uneva mwaunga wakuwaungani nyuwe, mwapata ntunyo yani? Kwani wakutoza maliho hawakutenda ivyo? 47Naho mkawalamsa walukolo wenyu awodu mwapata mbwani kujinkila watuhu? Hegu we izisi hawakutenda ivyo ivyo? 48Ivyo mwaungwa kutenda watogile, saviya Tati yenyu wa kwembingu ivyo atogile.

Chapter 6

1Usinyise kutenda mbuli za kuwagila kulongozi kwa wantu chani kwelagisa, ukaleka ivyo haupate ntunyo kulawa kwa tate e kulanga. 2Ivyo ukalavya usekugoneka na kwetunya mwenye saviya wasongaganyi ivyo wakudamanya mwa mavikilo yawo na umo mkwikala chani kugamba wantu wawatongole chindedi nawagambila wahokela kale ntunyo yawo.3Mna weye ukalavya mkono wako wa kumoso usekumanya chikudamanywa ni mkono wa kulume. 4Chani kugamba jeleko dyako dilavigwe chinyele naho tati yako akuwona ichinyele na akwinke intunyo yako.5Naho akulombeza usekumtenda saviya msongaganyi, kwaviya waunga kuchimala na kulombeza mwa mavikilo na mwe izikona za mwe ikaya chani kugamba wantu wawasinye, chindedi nawagambila wapata kale intunyo yawo. 6Mna weye ukalombeza ingila kwe chumba vugala ulwivi na ulombeze kwa iso wa mwe chinyele naho iso akuwona mwe chinyele naakwinke intunyo yako. 7Naho viya ukalombeza usekuwiya uwiya izimbuli hezine mana saviya wantu we isi ivyo wakudamanya, kwaviya wasongaganyi kugamba nawevigwe kwakulonga milosi ilozize.8Ivyo usekutenda saviya wowo kwaviya iso kamanya ivyo ukuknga kabla hunati kumlombeza. 9Ivyo basi lombezani vino, tati yetu wa koulanga ditunwe idizina dyako. 10Useuta wako wize ivyo ukunga vitendeke hano he isi enga uko ko ulanga.11Uchinke dyelo umgate wetu wa chila zuwa. 12Chilekeile amasa yetu saviya suwe chikuwalekeila amsa wachibalange. 13Naho usekuchijela mwe majezo mna uchambule mwa yudya umwavu.14uneva nauwalekeile wantu masa yawo iso ekulanga naye nawalekeile. 15Mna uneva hamkuwalekeila amasa yawo hata tati yanyu hawalekeileni amasa yenyu.16Vikujinka vyose Vikajinka vyose ukatenda kufunga usekusinyala izisula saviya wasongaganyi ivyo wakudamanya, kwaiya wasinyala izisula chani wantu wawamanye wafunga chindedi nawagambilani wapata kale ntunyo yawo. 17Mna weye ukafunga kwekulugute mavuta umtwi wako na uhake uso wako. 18Ivyo haikulagisa mwa wantu kugamba wafunga mnadu naitende kwa tati yako wmechinyele na tati yako akuwona ichinyele na akwinke naho akutunye.19Usekweikiyampamba yako we mwenye hano he isi ikubanika sondo na nkanga vyabalanga nho wabavi wavuna na kubawa. 20Badala yakwe kweikiyeni mpamba yenyu ko ulanga uko sondo hegu nkanga havikudaha kubalanga naho wabavi hawakudaha kuvuna hegu kubawa. 21Kwaviya mpamba yako hadya ili naho no umuye wako naho wili nawo.22Ziso ni ta yo mwili ivyo uneva ziso dyako ni jima mwili wose naumemezwe ulangazi. 23Mna uneva ziso dyako ni bovu mwili wako nautende na chiza ndundundu kwaivyo uneva ukulangaza kwako ni chiza chindedi ni chiza chikulu chiasi chani? 24Hakuna hata yumwenga akudaha kusankanila mazumbe waidi kwaviya namwihiwe uyumwenga niyo amunga umtuhu hegu siyo ivyo nelavye ko yumwenga niyo ambela umtuhu hamkudaha kusankanila Chohile na ugoli.25Ivyo nakugambila usekutenda na woga kuhusu ujima kugamba nanidyeni hegu naunyweni hegu kuhusu mwili wako nauvaleni ujima haukuzidi nkande na mwili haukuzidi suche? 26kaula madege ya ko ulanga hayakuhanda naho hayakyvuna naho hayakukusanya na kwika kwe digulu mna tati yenyu ekulanga ayegusa ayo, hegu nyuwe hamwiwedi kujinka wadege?27Naho ni yuhi mgati mwenyu kwa kusankana adaha kweongeza dhilaa imwenga mo ujima wo kwikala kwakwe? 28Kwambwani mwatenda waoga kuhusu suche? Fanyanyani kuhusu maluwa ya kwe zinkonde ivyo yakukula hayakudamanya ndima naho hayakudaha kwevala. 29Bado nawagambilani hata Sulemani mo ukuka wakwe wose havikigwe saviya idimwenga dyawo.30Uneva Chohile ayavala mani mwe izinkonde nayo yekala zuwa dimwenga luvi yadulwa mo umoto vino ni kwa chiasi chani na awavike nyuwe mna utondowazi mdodo? 31Ivyo msekutenda na woga mkagamba vino nachidyeni hegu nachinyweni hegu nachivale suche zani?32Kwaviya wantu we isi wazungula mbuli zino tatienyu wa ko ulanga kamanya kugamba mwaunga ayo. 33Mna nkongo zungulani uzumbe wakwe, na kuwagila kwakwe naho yano yose namwinkeni. 34Ivyo usekogoha kwachausa cha luvi kwaviya luvi nayesankanile yenye, chila zuwa dyatosha kutenda na mbuli zakwe yenye.

Chapter 7

1Usekukanta nawe unase kukantilwa. 2Ikanto idya ukukanta nawe naukantilwe na kwa chihimo ukuhimila weye nawe nicho nauhimilwe.3Naho kwabwani wasinya kabasi ke mwe diziso dya mlukolo ywako, mna hukusinya kabasi ke mwe diziso dyako? 4Wadaha zeze kulonga kwa mlukolo ywako, goja husize kabasi mwe idiziso dyako? Mna unambasi mndani mwe diziso dyako? 5Weye wimsongaganyi nkongo nalavya akabasi ke mwe diziso dyangu, naho ukunga udahe kuwona vyedi na kuona vyedi na kulavya akabasi ke mndani mwe diziso dya mlukolo ywako.6Msekwinka makuli vikukile, naho msekuzivuziza nguluwe vintu vya yombe kulu kulongozi kwawo. Unangalie nawavibalange na kuvijata kwa viga, naho nawakuhitukile weye na kukusawanisa ntili ntili.7Lombeza, nawe nawinkwe. Zungula weye nawe naupate. Toa hodi weye nawe nauvuguilwe. 8Kwayoyose akulombeza ahokela, naho yoyose akuzungula apata. Naho kwa mntu akutowa hodi naavuguilwe. 9Hegu kuna mntu mgati mwenyu ambaye uneva mwanawe amlombeza besu dya mgate namwinke yuwe? 10Hegu uneva amlomneza samaki yeye naye namwinke nyoka?11Ivyo uneva nyuwe wabanasi mmanya kuwenka wana wenyu majeleko yedi hegu ni chiasi chani chikuzidi Tate ekulanga nawenke vintu vyedi wadya wakulombeza yeye? 12Kwe chausa icho ukonga utendelwe chintu chochose ni wantu watuhu weye nawe naikukinkise kutenda ivyo kwa wowo kwaviya idyo nillagizo dya waoni.13Ingilani kwakujinkila nchili finyu. Kwaviya nchili mpana na isila mpana ikulongoza ko ubanasi naho kuna wantu walozize wakwingila isila iyo. 14Ncili ni finyu, nchili finyu na sila shishili ikulongoza mo ujima mna ni wajeche wakudaha kuiona.15Kwenegeni na waoni wa udanti, wakwiza wavala mikota wa magoto, mna chindedi ni makuli ya kumbago. 16Namuwamanye mwe zimbuli zawo, hegu wantu wadaha kuvuna matunda mwe miwa, hegu tini mwe mbeyu ya mbaluti? 17Ivyo chila mti wedi weleka matunda yedi, mna mti wihiye weleka matunda yehiye.18Mti wedi haukudaha kweleka matunda yehiye, mti wihiye nawo haukudaha kweleka matunda yedi. 19Chila mti hawikeleka matunda yedi aukantwe niyo wadulwa mo umoto. 20Ivyo basi nauwamanye kwa matunda yawo.21Siyo chila mntu akugamba Zumbe, Zumbe, nengile mo uzumbe wa ko ulanga mna ni yudya ichedu akutenda viya akunga Tate wa ko ulanga. 22Wantu walozize nawanigambe zuwa idyoZumbe Zumbe, hachilavize uwoni kwa zina dyako, hachilavize majini kwa zina dya naho kwe dizina dyako chidamanya ntendwa zilozize nkulu? 23Nivyo naniwagambile pwilili, siwabunkuleni nyuwe! Halaweni hangu, nyuwe mkudamanya wavu!24Ivyo chila yumwenga akwiva yano hulonga na kuzumila nafanane na mntu mta umanyi azengile nyumba yakwe mlanga mo luwe. 25Fula niyo yanya, mabwandasi niyo yamela luzimu niyo yeza niyo yatowa mwe nyumba iyo, mna haigwele hasi, kwaviya nendile izengwa mlanga mwe luwe.26Mna chila mntu akwiva ulosi wangu naho asekuzumila, naliganywe na mntu mhezi azengile nyumba yakwe mlanga mo msanga. 27Mfula niyo yeza matiniti niyo yamela, niyo luzimu weza na kuitowa inyumba iyo, niyo yagwa na kubanikisa.28Niyo yabula chipindi icho, Yesu akomeleza kulonga izimbuli izo , fyo niyo dyehelwa na mahinyo yakwe. 29Kwaviya nakahinya saviya mntu mta udahi siyo saviya wadolonyi wawo.

Chapter 8

1Chipindi Yesu eze asele kulawa ko lugulu bunga kulu nadimtongela. 2Kaula mntu mta matana keza niyo amfikila madi kulongozi kwakwe, agamba Zumbe uneva kwemalanya kale wadaha kutenda nilenguke. 3Yesu niyo anyolosa umkono wakwe amdonta, amgamba naunga ulenguke, aho aho niyo alenguka amatana yakwe.4Yesu amgamba usekulonga na mntu yoyose toza isila yako kwelagise mwenye mwa mlavyantambiko naho ulavye jeleko idyo alangise Musa . Kwachausa cha ukuzi wawo.5Umo Yesu eze abule Kapenaumu mkulu ywa wankondo niyo ambasa amuza, 6agamba, Zumbe mndima wangu, kagona kukaya kaholomala naho alumiswa. 7Yesu amgamba nanize nimhonye.8Mkulu ywa wankondo agamba, Zumbe miye sikuwagila hata wize wingile mndani mwe nyumba yangu longa ulosi du mndima ywangu ahone. 9Kwaviya miye nami ni mntu mta udahi naho ni wankondo we hasi hangu. Ninalonga kwa yuno, hita naho aita, naho kwa mtuhu soo naye eza, naho kwa mndima ywangu Damanya vino naye adamanya ivyo" 10Chipindi Yesu eze eve ivyo niyo ehelwa, awagamba wadya nandile wakamtongela Chindedi nawagambila sinati kuwona mntu mta utondowazi enga yuno mwe Izulaeli.11Nawagambilani walozize naweze kulawa mashaliki na magalibi nawekale mwe imeza hamwenga na Ibulahimu, Isaka na Yakobo mo useuta wa ko ulanga. 12Mna wana wa useuta hawadulwe mwe chiza cha kuse, uko kuna kuguta na kusaga meno. 13Yesu amgamba mkulu hita enga ivyo uzumile navitende ivyo kwako. Mndima naye niyo ahonywa mwe ichipindi icho.14Chipindi Yesu eze abule kwe inyumba ya Petulo niyo amuwona mkwewe Petulo kagona ana homa. 15Yesu niyo amdonta umkono wakwe hooma yakwe niyo yamleka niyo enuka niyo akonga kuwasankanila.16Eze ibule chisingi wantu niyo wamletela Yesu walozize wata majini niyo awabalaza amajini wadya nawakalumwa wahona. 17Kwaviya yachinta yadya yalongagwa ni Isaya muoni yeye mwenye nakaguha manyonje yetu kenula mapungufu yetu.18Akaheza Yesu eze awone bunga dimzumbuluka, niyo alagisa kwita ntendele ntuhu mwe bahali ya Galilaya. 19Niyo mdolonyi eza kwakwe amgamba mhinyi nahutongele kokose na wite. 20Yesu amgamba mauzi ya malundu madege ya ko ulanga yana msasa, mna mwana ywa Adamu hana hakugoneza umtwi wakwe."21Mwana mpina mtuhu amgamba, "Zumbe ndakunileka hamhambe tate." 22Mna Yesu amgamba nitongela waleke wabanike wahambe wabanike wawo."23Yesu eze engile mwe ingalawa, wanampina wakwe niyo wamtongela ko mtumbwi. 24Kaula niyo kwenuka mawimbi makulu mlanga mwe bahali mtumbwi niyo wagubikwa ni mawimbi, mna Yesu nendile kagona. 25Wanampina niyo weza kwakwe wamwinula wamgamba Zumbe chambule suwe, chonga chibanike!"26Yesu awagamba, "kwambwani mogoha nyuwe utondowazi wenyu ni mdodo"? Niyo enuka niyo aikwahila impeho naho ibahali niyo yatongomala. 27Wagosi niyo wehelwa wagamba yuno mntu e zeze kugamba hata nkung'unto na bahali vya mwiva yeye.?"28Chipindi Yesu ezile ntendele intuhu ye isi ya Wagadala, wagosi waidiwata mpepo wadugana naye. Nandile wakalawa kwe zimbila nandile wakaleta vulugu vidala chiasi kugamba hakuna mtafi akudaha kugwila isila iyo. 29Kaula, niyo waguta wagamba, "china chibwani cha kudamanya kwako, mwana ywa Chohile? Kwiza hano kuchisulumiza kabula ya chipindi chetu kubula?"30Haluse fyo kulu dya nguluwe nadikadimwa, nandile siyo hale sana na aho wendile. 31Mpepo zajendeleza kufuzuma kwa Yesu zagamba, "Uneva nauchigambe chifose,chigale mwe idifyo dye izingulewe" 32Yesu awagamba, "Hitani!" mpepo niyo zafosa niyo zaita zengila mwe zinguluwe. Naho wawona fyo dyose niyo dyafosa kulawa ko lugulu dyaseleza kwe ibahali dyose niyo dyafa mwa amazi.33Wagosi nendile wakadima izinguluwe niyo wasumka eze waite kukaya niyo walonga mbuli zose, hasa chilaile kwa wadya wagosi nawana amajini. 34Kaula kaya yose niyo yafosa yeza kudugana na Yesu. Eze wamuwone wamgamba ahalawe mwe isi yawo.

Chapter 9

1Yesu niyo engila mwe boti ajinka kubula mo mzi uwo nakekala. 2Niyo wamletela mntu aholomale kagonezwa mwe godolo eze awone uzumizi wawo, Yesu amgamba yudya aholomale, "Mwanangu utende na chinyemi, masa yako yalekelwa"3Kaula wahinyi awamwenga lagizo walonga wenye kwa mwenye, "Yuno mntu asimanga" 4Yesu niyo amanya izifanyanyi zawo niyo agamba, kwambwani mwafanyanyanwavu mwe myuye yenyu? 5Chihufu ni chihi ni kugamba, 'Masa yako yalekeilwa' Hegu kugamba chimala ujende'? 6Mna mmanye kugamba mwana ywa mntu anaudahi wa kweila masa, alonga ayo kwa yudya aholomale, chimala guha idigodolo dyako wite kukaya kwako.7Naho uyo mntu niyo achimala ahalawa aita kwe kaya yakwe. 8Bunga dya wantu dize diwone ayo, niyo wehelwa niyo wamtongela Chohile uyo awenkile udahi uwo awo awantu. 9Yesu naye nandile akajinka kulawa aho, niyo aona mntu etangwe zina dyakwe Matayo naye nakekala hantu ha kutoza maliho, Naye amgamba nitongela miye, niyo achimala amtongela.10Yesu naye eze ekale chani adye nkande kunyumba niyo weza watoza maliho walozize na wabanasi, niyo wadyanya hamwenga na Yesu na wanampina wakwe. 11Naho Mafalisayo weze waone wawagamba wanampina wakwe kwambwani mhinyi wenyu adya nkande hamwenga na watoza maliho na wabanasi?12Yesu eze eve ayo naye agamba, wantu wajimbale hawkutasa mlaguzi. 13Vyaungwa mwite mkahinye imanan yakwe, Naunga wedi na siyo malavyo kwaviya nasiza siyo kwa wawagile, mna kwa wenye masa.14Naho wanampina wa Yohana niyo weza kwakwe wakagamba, kwambwani suwe na Mafalisayo chafunga mna wanampina wako hawakufunga? 15Yesu awagamba vino, wakusindikiza nyinka wadaha kutenda na mbazi chipindi wana naye umwali? mna mazuwa yeza aho umwali akeza kuhalawa naho nawafunile.16Haukna mntu akudaha kwika chilaka cha suche hya mwe suche ya kale, chilaka nachitatulwe kulawa mwe isuche isakale naho naijendeleze kutatuka17Hakuna wantu wakwika mpombe hya mwe chombo cha mpombe ya chikale uneva wantenda nkanda naitatuke mpombe naimlawe inkanda naibanike. chinyume chakwe yaikwa mpombe hya mwe nkanda haya naho vyose navitende vijima.18Chipindi Yesu akawagambila ayo, kaula mkulu ywa kaya niyo wza amfikila madi kulongozi kwakwe, naye amgamba, chigoli changu chibanika ivino haluse, so wike umkono wako mlanga mwakwe naye auyuke niyo achimala naho. 19Niyo Yesu achimala niyo amtongela na wanampina wakwe nawo.20Kaula mvyele yumwenga nandile akalawa sakame kwa chipindi cha mihilimo mlongo umwenga na midi niyo eza hajihi na Yesu, niyo abenta mnkanda mwe isuche yakwe. 21Kwaviya nakagamba uneva ninabenta isuche yakwe miye nami nanihone. 22Yesu niyo ahituka amsinya amgamba mndele keinke muye uzumizi wako ukutenda uhone. ichipindi icho mvyele niyo ahona.23Yesu eze abule kwa mkulu we kaya, niyo awawona wakutowa gunda wantu walozize waguta,. 24Nae awagamba halaweni hano kwaviya chigoli habanike mna kagona mna wowo niyo wamseka na kumbela.25Wadya wantu weze walavye kuse niyo engila kwe chumba niyo amtoza mkono yudya chigoli niyo enuka. 26Mbuli zino niyo zazagala mo mzi mjima27Naho Yesu nandile akajinka kulawa hadya wagosi waidi matuntu niyo wamtongela. Wajenda wakagamba, chalombeza uchifile mbazi mwana ywa Daudi. 28Chipindi Yesu eze abule kwe nyumba ya matuntu niyo wabula, Yesu awagamba, Mwazumila kugamba nadaha kutenda ayo? wamgamba heye Zumbe.29Niyo yesu adonta ameso yawo agamba navitendeke ivyo kwenyu saivyo uzumizi wenyu wili. 30Meso yawo niyo yagubuka niyo Yesu awahikiliza awagamba, msinyiseni mntu yoyose asekumanya imbuli ino. 31Mna wano awntu waidi niyo whalawa wakabwelekeza izimbuli izo mo mzi wose.32Naho wadya awagosi waidi chipindi wakaita zawo, mntu yumwenga bubu emukwe ni majini niyo aletwa kwa Yesu. 33Amajini eze yamlawe yudya mntu bubu niyo akonga kulonga bunga niyo dyehewa niyo wakonga kugamba Ino hainati ilaile mwe Izulaeli. 34Mna Mafalisayo nandile wakagamba kwa mkulu wa majini abalaza majini.35Yesu niyo aita mwe mizi na mwe vijiji naye niyo ajendeleza kuhinya mwe izinyumba zo kuvikla akalonga mbuli yedi ya useuta, na kuhonya manyonje ya chila aina na maine ya aina zose. 36Eze awone bunga niyo adifila mbazi kwaviya wasulumila niyo wakata tama nawekale saviya ngoto hezina mdimi.37Naye niyo awagamba wanampina wakwe ulozo uloza mna wadamanya ndima ni wajeche. 38Ivyo basi, hampu lombezaniZumbe ywa ulozo chani kugamba asigile wandima mo ulozo wakwe.

Chapter 10

1Yesu kawetanga wanampina wakwe mlongo na waidi hamwenga nakuwenka udahi mwe mpepo wehiye, kuzikwahila, kuwagulusa na kuhonya aina zose za viluma na aina zose za manyonje.2Mazina ya wasigilwa mlongo na waidi, ni yano, dya nkongo Simoni uyo naketangwa Petulo, Aduleya mkuluwe Yakobo, mwana ywa Zebedayo, na Yohana mkuluwe. 3Filipo na Batilimayo, Tomaso na Matayo mguha maliho, Yakobo mwana Alifayo, na Tadeo,. 4Simoni mkananayo, na Yuda Isikaliyote ambaye kamhituka.5Wano milongo na waidi Yesu niyo awatuma niyo awagambila kugamba, msekwitw hwntu hadya wakwikala walungwana, naho msekwingila mwe mizi ya Wasamaliya. 6Badala yakwe mwite kwa ngoto zagile mwe nyumba ya Izulaeli. 7Naho mkaita longani kugamba, Useuta wa kulanga usogela.8Honyani wanyonje inuleni wabanike, kukizani wata matana, balazeni mpepo mhkela bule, lavyani bule. 9Msekuguha zahabu, alimasi hegu shaba mwe zipochi zenyu. 10Msekuguha mfuko mwe ntambo yenyu, hegu suche za akiba, vilatu hegu nkome kwaviya mdamanya ndima awagile nkande yakwe.11mzi wowose hegu kaya, mkunga mwingile, londani uyo akuwagila mwikale aho kubula mkaunga mhalawe. 12Mkengila mwe nyumba lamsani, 13uneva inyumba iwagila wedi wenyu, isigale aho mna hegu inyumba haikuwagila wedi wenyu, ihalawe hamwenga na nyuwe.14Na kwa wadya hawewahokele nyuwe, na kudamanya mbuli zenyu chipindi mkahalawa mwe nyumba hegu mzi uwo, hangusani idivumbi ze izilwayo zenyu ahantu aho. 15Chindedi nawagambilani navitende vya kuchinta kujinka imizi ya Sodoma na Gomola zuwa dyo kukantilwa kjinka umzi uwo.16Kaulani nawatuma enga ngoto mgati mwe makuli ambayo kwaiyo tendani wamanyi enga nyoka na wahoile enga kaswa manga. 17Mkaulise, wantu nawawegalekwe vitala nawawatoeni kwezinyumbz za ntambiko. 18Naho namletwe kulongozi kwa wakulu na walongozi, kwachausa cha miye, hegu uchindedi kwawo na kwawalungwana.19Chipindi wakawalahani, msekutenda na nkama jisi yani hegu ni chihi cha kutamwila, kwaviya chintu cha kulonga namwinkigwe kwa chipindi icho. 20Kwaviya siyo nyuwe mkunga mlongwe, mna Muye wa Tati yenyu naulonge mndani mwenyu.21Mlukolo namwinukile mlukolo wakwe kumkoma na ise kwa mwanawe, wana nawenuke kuhigana na waweleke na kuwahosa file. 22Nyuwe namwihiwe ni chila mntu kwachausa cha zina dyangu mna yoyose akunga ajijimize kubula udumo, mntu uyo nambulwe. 23Chipindi wakawasulumizani mo mzi mna gulukilani mzi ukutongela, kwachipindi nawagambileni hamtende mwita ko mizi yose ya Izulaeli kabula ya Mwana ywa Adamu henati kuya.24Mwanampina siyo mkulu kujinka mhinyi wakwe hegu msentwa mwa Zumbe ywakwe. 25Ichinta kwa wanmpina kugamba, atende saviya mhinyi wakwe, na mndima saviya Zumbe wa nuymba ya Belizebuli ni kwaciasi chani wawahuluta we nyumba yakwe.26Ivyo msekuwogoha wowo, kwaviya hakuna mbuli ambayo haigubulwe na hakuna dyefisize ambadyo hadimanyikane. 27Chiya huwagambilani, mwe chiza chilongeni kung'aile na chiya mkwiva kwa ulaini mwawagutila wenyu chilongeni mkatenda mwi mnyumba.28Msekuwogoha wadya ambawo wakoma umwili, mna hawakudaha kukoma umuye, yudya ambaye adaha kubalanga mwili na muye na kwebome hedina uhelo. 29Togola wasiku waidi hawakutagwa kwa senti ndodo? Hata ivyo hakuna akudaha kugwa hasi bila tati yenyu kumanya. 30Mna hata idadi ye izifili zenyu ziwazwa. 31Msekutenda na nkama kwaviya mna somani kujinka kuliko kasuku walozize.32Ivyo basi chila yumwenga akunga amzumile kulongozi kwa wantu, nami naho nanimzumile kulongozi kwa tati yangu ekulanga kwembingu. 33Uyo akunga anilemele kulongozi kwa wantu miye naho nanimlemele kulongozi kwa Tati ywangu ekulanga kwembingu.34Msekufanyanya kugamba, siza kuleta wedi mwe isi, sizile kuleta wedi mna lubamba. 35Kwaviya nasiza kumwinka mntu atowane na tati yakwe, nawajendelese na mami yakwe mkwe wakwe. 36Wankondo wa wantu nawatende wadya wa mwe nyumba yakwe.37Yudya akumunga ise hegu nine kujinka miye uyo hakuniwagila, na yudya akumunga mbwanga hegu mndele kujinka miye uyo hakuniwagila. 38Yudya ambaye henule umsalaba wakwe na kunitongela miye hakuniwagila. 39Yudya akulonda wikazi nawaze mna yudya akunga awaze wikazi kwachausa changu miye naupate.4041na yudya akunga amhokele muoni kwaviya ni muoni naahokele sawabu ya muoni na yeye akunga amhokele hena lema, kwaviya ni mntu hena lema na ahokele sawabu kwa uyo hena lame.42Na yoyose akunga amwinke yumwenga mwa wadodo wano, hata chikombe cha mazi kunywa yempeho kwaviya yeye ni wanampina, chindedi anawagambila yudya hakudaha kuswesa kwa sila yoyose sawabu yakwe.

Chapter 11

1Niyo bada ya Yesu kubind kuwagambila wanapina wakwe mlongo na waidi kahalawa hadya kwita kuwahinya na kulonga mwe mizi yawo. 2Naho Yohana akatende emwedigeleza eze eve akatenda kulanga izintendwa za Kulisito katuma sigilizi kujinkila kwa wanapina wakwe, 3niyo wamuza weye ni yudya akwiza hegu kuna mtuhu chaungigwa chimgoje?4Yesu kawalandula ukolonga kwawo hitani kamgambile Yohana yadya mkuyawona na ydya mkwiva. 5Wantu hewekuwona waona waholomale wajenda watamatana wasuntwa wantu hewekwiva weva, naho wantu wabanike wauyuswa kupata ujima naho na wantu wakunga wagambila mbuli yedi. 6Naho ajimbikwe yudya hekuwona nkama mwangu.7Chipindi wantu wano weze wahalawe Yesu kakonga kulonga na bunga kumlanga Yohana, Ni mbwani mwita kuwona kwe dijangwa tete dikusingiswa ni mpeho? 8Mna bwani na mwita mwakuwona mntu avikile suche ntana?Chindedi wadya wakuvika suche ntana wekala mwe nyumba za Maseuta.9Mna namwita mwakuwona bwani? muoni? Ivyo nawagambila, kujinka muoni. 10Yano nayo adolonyezwe kaula namsigila mndima ywangu kulobgozi ko uso wako uyo namalanye sila yako kuolongozi kwako.11Miye nawagambila chindedi mgati mwa welekwe ni wavyele hakuna nandile mkulu kujinka Yohana mwambula mna nandile mdodo mo ukulu wo kulanga ni mkulu kujika uyo. 12Kungongela amazuwa ya Yohana mwambizi kubula haluse ukulu wa kulanga una nguvu na wantu wenye nguvu wauguha kwa nguvu.13Kwaviya waoni na lagizo, nandile wana uwoni kubula kwa Yohana. 14Hegu mwemalanya kale kuzumila yano Eliya yudya akwiza. 15mwenye magutwi ya kwiva na eve.16Nichiliganye na mbwani cheleko chino?Ni mligano wa wana wakuseziga hantu ha gwilo, waakwikala na kwitangana, 17nakugamba, Nachiwatoila zomali mna hamvinile, chilomboleza naho hamwilile.18Kwa viya Yohana nakeza ukaleka kudya mgate hegu kunywa mpombe , niyo awagamba ana majini. 19Mwna ywa Adamu nakeza kudya na kunywa naho niyo wagamba Kaulani ni mntu mta kudya na kunywa, mbuya ywa watoza maliho na wata masa mna umanyi wawoneka kwa ntendwa zakwe.20Yesu kakonga kuikwahila imizi ambamo umo izintendwa zakwe za maula zidamanyika, kwaviya nahewenati kweila. 21Nauluwone Kolazini, nauluwone Besaida! hegu ntendwa nkulu zadamanyike Tilo na Sidoni yadya yadamanyike hano nawendile weila kale kwa kuvala majuniya nakwekuluguta maivu. 22Mna navitende ujijimizi kwa Tilo na Sidoni zuwa dyo kukantilwa kujinka kwako.23Weyw Kepanaumu wamanya kugamba nawinulwe kubula ko ulanga? Bule nauselezwe kubula hasi kwe bome hedine uhelo. saviya kwa Sodoma hegu kudamanyike ntendwa nkulu, saviya yadamanyike kwako, nawiyaho kubula dyelo. 24Ivyo nagamba kwako kugamba naitende lahisi kwa si ya Sodoma kuchimala zauwa dya kukantilwa kuleka weye.25Mwe ichipindi icho Yesu nakalonga Nakutogola weye Tate, Zumbe ywa ko ulanga na we isi kwaviya nakuwafisa mbuli zino wata umanyi na fanyanyi, naho kuyagubula kwa hewena umanyi saviya wana wadodo. 26Tate kwa viya nasikwelela mwa meso yako. 27Yano yose yaikigwa kwangu kulawa kwa Tate hakuna amanyize ukaleka tate naho hahana ammanyize Tate ukaleka mwana na yoyose ambaye mwana ana nkwina kugubuila.28Soni mwangu nyuwe wose mkusumbuka na kuzamilwa nia mizigo izamile miy nami nani wahemeze. 29Kwejeleni nila yangu naho mhine kulaila kwangu, kwa viya miye ni mnyanyahala naho ahoile na muye naho nampate kuhema kwe muye yenyu. 30Kwaviya kunga kangu ni kwedi naho mzigo wagu uhuha.

Chapter 12

1Chipindi icho Yesu kaita siku ya sabato kujinkila mwezinkonde wanampinawakwe nandile wanasala niyo wakonga kuvuna masuke na kuyadya. 2Mna mafalisayo weze waone ayo wamgamba Yesu kaula wanampina wako wabalanga lagizo wadamanya siku hayeluhusiwe siku ya sabato.3Mna Yesu niyo awagamba hamnati kusoma Daudi ayo atendile chipindi nendile anasala hamwenga na wantu nandile ananao? 4kama ivyo engile mndani mwedivikilo dya chohile niyo adya imikate ya usinyizo ambayo nandile siyo vyedi kwakwe kuidya nandile ananayo mna ni halali kwa walavya ntambiko.5bado hamsomile mwe lagiso kugamba mwe siku ya sabato walavya ntambiko mndani mwe idivikilo waibalanga sabato mna hawana hatiya. 6Mna nagamba kwenyu vino yudya mkulu kuliko vikilo ehano.7Hegu mwamanyize dino dya maisha mbwani naunga wedi na sio zahabu nandile hamuwahukumu hawena hatiya. 8Kwaviya mwana wa adamu nuyo zumbe wa sabato.9Niyo Yesu ahalawa hadya kaita mwe nyumba ndodo ya vikilo dyawo. 10Kaula nandile kuna mntu aholomale umkono mafalisayo wamuza Yesu wagamba je? ni vyedi kuhonya siku ya sabato? ili wadahe kumshitaki kwa kutenda vihiye.11Yesu awagamba ni yani mgati mwenu ambaye uneva ana goto dimwenga na yuno goto kagwela mndani mwe bome siku ya sabato hamtoze na kumlavya kwa nguvu mndani mwedibome? 12Je? ni kihi chenye samani zaidi kwani si zaidi ya goto kwani ni halali kutenda yedi siku ya sabato.13Niyo Yesu amgamba yudya mntu chulusa umkono wako niyo auchulus wapata ujima enga udya umtuhu. 14Mna mafalisayo niyo wafosa kuse wapanga jinsi ya kumnyinginya waita kuse kupanga kihitu chakwe nandile wakalonda jinsi ya kumkoma.15Yesu eze awagunduwe idyo niyo ahalawa aho wantu wengi wamtongela na kuwahonya wose. 16Niyo awaagiza wanase kumtenda amanyike kwa watuhu. 17Kugamba kitimiye ikindedi nandile chilogwa ni muoni isaya akagamba.18Kaula mndima wangu nimsagule mmbuya wangu mna yuno luhenyo wangu lupendezwa nanike muye wangu mwakwe naho na alonge nkanto ya mataifa.19Hahangaike naho kulume kwangu kwa nguvu na mwayeyose kwiva sauti yakwe mwamatalamkilo. 20Havune tete dikunulwe hakome utambi wowose ukulawa mosi mpaka aho akunga alete ukantilwa ikadaha. 21Na walungwana nawatende na ushujaa mwe dizina dyakwe.22Mntu yumwenga hekuona naho analufumbila kimumu kalonga na kusinya. 23Maduganno wose niyo wanyanyahala naho wagamba vyadahika mntu yuno kwamba ni mwana wa Daudi?24Mna Yesu chipindi mafalisayo eze wevye mpituko ino wagamba yuno mntu hakulavya majini kwa nguvu zakwe mwenye isipokuwa kwa belizebuli mkulu wa mapepo. 25Mna Yesu kamanya izifanyanyi zao naho awagamba kila ukulu wepangila wenye wabanika naho kila mzi au nyumba ikwepanga yenye haikuchimala.26Uneva shetani na muse shetani egoma mwenye mo luhenyo wakwe mwenye . 27Ni kwanamnani ukulu wakwe na uchimale? naho hegu nalavya mpepo kwa nguvu za belizebuli watongela wenyu wawalavya kwa sila yani? kwa ajili ya dino nawatende walamuzi wenyu.28Naho hegu mpepo kwa nguvu za muye wa chohile basi ukulu wa chohile wizakwenyu. 29Vino mntu adaha zeze kwingila mndani mwe nyumba mwenye nyumba niyo abawa bila kumtaliza mwenye nguvu kwanza? nivyo abawe mali yakwe kulawa mndani mwe nyumba. 30Yoyose hena hamwenga na miye ekinyume changu naye hekukusanya hamwenga na miye uyo ni mtawanyi.31Kwaivyo nagamba kwenyu chila wihi ufyosi wantu nawalekeilwe mna ufyosi wa muye ukukile hawalekeilwe. 32Yoyose akulonga chinyume na mwana ywa Adamu uyo halekeilwe mna yoyose akulonga chinyume na Muye Ukukile uyo halekeilwe, mwe isi ino naho udya ukwiza.33Utende mti utendile mtana na tunda dyakwe hegu ubalangwe mti wa tunda dyakwe kwaviya mti umanyika kwa tunda dyakwe. 34Nyuwe welekwa wa nyoka nyuwe ni wahi mwadaha kulonga mbuli ntana? kwaviya mwe milomo mwalawa mwe akiba ya eyumo mwe myuye. 35Mntu ywedi mwe akiba yedi ya mo muye wakwe mwalawa yedi na mntu ehiye mwe akiba ya muye wakwe alavya chiya chihiye.36Nawagambilani vino mwe dizuwa dya kukantilwa wantu nawalavye uwazwa wa chila ulosi hewina mana walongile. 37Kwaviya kwa ulosi wako nauwazizwe uwagila, ulosi siyo mtana ulongile naukantilwe.38Mna wantu wadolonyi na Mafalisayo wamhitula Yesu wamgamba mhinyi nachikaunga kuona chilagiso kulawa kwako. 39Mna Yesu kawalandula na kugamba cheleko chihiye cha ubanasi chalonda chilagiso mna hakuna chilagiso chikungwa chilavigwe kwenyu ukaleka kutenda chiya chilagiso cha Yona muoni. 40Saviya muoni Yona nandile mndani mwe samaki mkulu kwa mazuwa matatu msi na chilo ivyo nivyo mwana ywa Adamu akunga mndani mwe muye we isi kwa mazuwa matatu msi na chilo.41Wantu wa Ninawi wachimala kulongozi ko kukantilwa hamwenga na welekwa wa wantu wano nawakantilwe kwaviya nawaleka kwa ulosi wa Yona naho kaula mntu yumwenga b kuliko Yona ehano.42Malikiya wa kusini nenuke mwe ukantilwa hamwenga na wantu wo welekwa uno kuchikantila keza kulawa uhelo we isi kwiza kwiva hekima ya Sulemani naho kaula mntu yumwenga mkulu kuliko Sulemani ehano.43Mna mpeho nchafu akamlawa mntu ajinkila hantu hahena mazi alonda kuhumula mna hakuhaona. 44Nivyo agamba nauya kwe nyumba yangu nilaile, akauya abwila i yumba ihagilwa naho yajika. 45Nivyo aita kuwaguha watuhu myuye mfungate wehiye vitendese kujinka yeye weza kwikala wose hadya ne ihali yakwe ya uhelo yatenda iha kujinka ye nkongo, ivyo nivyo vikunga vitende mo lwelekwa luno lwihiye.46Chipindi Yesu nandile akalonga bunga kaula mami yakwe na walukolo wakwe wachimala kuse walonda kusimwila naye 47Mntu yumwenga amgambila kaula nyokwe na walukolo wako wachimala kuse walonda kusimwila na weye.48Mna Yesu alandula kumgamba yudya amgambile mami yangu ni yuhi na walukolo wangu ni wakina yuhi. 49Mna niyo achulusa umkono wakwe kwa wanampina wakwe na kugamba, kaula wano ni mami zangu na walukolo wangu. 50Kwaviya yoyose akudamanya umbuya na tate ywangu ekudya kulanga mntu uyo nuyo mlukoloywangu lumbu dyangu naho mami yangu.

Chapter 13

1Mwezua idyo Yesu kamlawa mwenyumba kakwikala mnkanda mwe bahali. 2Isi inkulu ukusanyana na kumzunguluka kengila mndan mwe hondo niyo ekala mndan mwakwe isi yose yachimala mnkanda mwe bahali.3Niyo Yesu alonga mbuli zilozize kwa mligano agamba kaula mhandi kaita kwekuhanda. 4Chipindi akahanda baazi ya mbeyu zigwela mnkanda mwesila niyo wadege weza kuzidondola. 5Izimbeyu izintuhu zigwela mlanga mweluwe izo hazipatile ulongo mwinji mna niyo zahota mna kwaviya ulongo hauna utali. 6Mna zuwa ezedyake niyo zahya kwaviya hazina maizi niyo zanyala.7Mbeyu izintuhu zigwela mgati mwemiwa.Miti yemiwa niyo yatenda mitali niyo ifinyika. 8izimbeyu izimwenga zigwela mweulongo mtana na kweleka mbeyu ntuhu mala mia imwenga zaidi zimwenga milongo sita na izimwenga milongo mitatu. 9Mwenye magutwi na eve.10Wanampina naweze kumgambila Yesu kwamba na walonga na maduganyo kwa mfano? 11Yesu awajibu awagamba mwinkigwa upendeleo wakumanya fiso za ukulu wa kulanga mna wowo hawanati kwinkwa . 12Mna yoyose ananacho kwakwe yeye na aongezwe zaidi naho napate faida nkulu mna henanacho hata kiya ananacho na hokwe .13Ivyo nalonga nao kwa mifano kwasababu ingawa wasinya wasekusinya ikindedi. Naho ingawa weva wasekwiva wala kumanya 14Uoni wa Isaya uchinta kwao udya ukugamba mkeva msekwiva mna kwa namna yoyose hamuelewi wakati mkasinya mna kwa namna yoyose idya msekumanya .15Na imihenyo ya wantu wano itenda chiza ni midala kwiva naho wagubika ameso yao ili wasekudaha kusinya kwa meso yawo au kwiva kwamagutwi yawo au kumanya kwa mihenyo yawo ivyo wanihitukile naho na siwahonya16Mna ameso yangu yajimbikwa kwaviya yawona na magutwi yenyu kwaviya yeva 17Kindedi nawagambila waoni wengi na wantu wenye chindedi nandile nawanankwina ya kuyawona mabuli yadya mkuyaona mna hawadahile kuyawona watamani kwiva mabuli yadya mkuyeva hawayevile.18Haluse tegelezani mfano wa mhandi 19Mna yoyose akwiva mbuli ya ukulu nahakumanya nivyo ehiye kwiza nakupakula chihezize kuhandwa mndani moluhenyo lwakwe ino ni mbeyu idya mnkanda mwe sila20Yudyaahandigwe moluwe ni yudya akwiva mbuli na kuhokela halaka kwa kwelewa. 21Mna hana maizi mndani mwakwe mna avumiliya kwa chipindi chijihi mna nkunto na masulumizo yakalaila kwa sababu ya mbuli akobadika gafula.22Ahandigwe hagati hemiti ye miwa yuno ni yudya akwiva mbuli na mna masumbuko ya ulimwingu na udantilizi wa chipato yafinyika idye imbuli inase kweleka matunda. 23Ahandigwe mwe ulongo mtana yuno ni yudya akwiva imbuli na kumanya yuno ni yudya akweleka matunda na kwendelea kweleka dimwenga zaidi mala milongo kumi zintuhu milongo sita zintuhu milongo mitatu.2524Yesu kawenka mfano mtuhu agamba ukulu wa kulanga ufananishwa na mntu ahandile mbeyu zedi mwenkonde yakwe. Wakati wantu wakasinka mwihi wakwe keza kuhanda magugu mdya mwe ngano yakwe niyo ahalawa. 26Baadaye ingano ihota na kukonga kweleka niyo magugu yalaila ivyo.27Awandima wa mwenye nkonde weza kumgambila Zumbe huhandile mbeyu ntana mwenkonde yako? vitenda vihi mna magugu? 28Awagamba mwihi mwihi kadamanya dino wandima wamgamba kwa iyo waunga chite chikayang'ole?29Mwente nkonde awagamba bule wakati wo kuvuna haunati mnang'ola amagugu namng'ole hamwenga ne ngano. 30Yalekeni yakule hamwenga mpaka umuda wo kuvuna nanilonge na wavuni kwanza ng'olani amagugu naho yatalizeni mabundu mabundu niyo mwayoka mna kusanyani izingano mwe digulu dyangu.31Niyo Yesu awalaviza mfano mtuhu agamba ukulu wa kulanga uligana na mbeyu haladali kwaiyo mntu kaiguha kakwihanda mwe nkonde yakwe. 32Imbeyu ino kwa chindedi ni ndodo kuliko mbeyu ntuhu zose mna ikasitawi yatenda nkulu kuliko miti yose imwe busitani yatenda mti ukajika naho wadege wa kulanga weza kuzenga masasa mwa matambi yakwe.33Niyo awagambila mfano mtuhu naho ukulu wa kulanga ni kama hamila idya iguhigwe ni mvyele na kuihanganya mwe vipimo vitatu vya unga mpaka vyumuke.34Yano yose Yesu kayalonga mwe idibunga kwa mifano na hahena mifano halongile dyodyose kwawo. 35Ino itenda kugamba chiya chihezize kulongwa kujingkila kwa muoni kidahe kuchinta hadya alongile nanigubule mnomo wangu kwa mfano nanilonge mbuli ziya zandile zifishwa tangu msingi wo ulimwingu.36Niyo Yesu awasa idibunga niyo aita kunyumba wanampina wakwe wambasa niyo wagamba kitafasiliye umfano wa amagugu ya kwenkonde. 37Yesu awajibu awagamba akuhanda mbeyu zedi ni mwana wa adamu. 38Nkonde ni ulimwingu na mbeyu ntana wano ni wadya wana wa ukulu magugu ni wana wa yudya umwihi na umwihi azihandile ni shetani. 39Na akuvuna ni mwisho wo ulimwigu na wakunga wavune ni wandima.40Saviya magugu ya kukusanywa na kokwa moto ivyo nivyo vikunga vitende mwisho wo ulimwingu. 41Mwana wa Adamu na qatume wandima wakwe na kukusanya kulawa mwokulu wakwe mbuli zose zisababishe uhovyo na wana wakudamanya ubanasi. 42Nawadulwe wose mwe tanuli dya moto umo namtende na ndilo na kugegeda meno. 43Nivyo wantu wenye ukindedi nawang'ale enga zuwa mwo ukulu wa tati yao yudya mwenye magutwi naeve.4544Ukulu wa kulanga enga hazina ifisigwe kwenkonde mntu niyo aiona na kuifisa kwa kwelelwa kwake kaita kukataga vyose nendile navyo niyo agula nkonde. Naho ukulu wa kulanga enga mntu akudamanya biashala akulonda lulu yenye samani. 46Mna eze aione idya yenya samani kaita kakutaga chila chintu nandile ananacho niyo aigula.47Ukulu wa kulanga enga lwavu lwimndani mwe bahali naho lwakusanya viyumbe vya kila aina. 48Eze umeme wadya walowa wakuvuta kuse niyo wekala hasi wakusanya vintu vyedi mndani mwe vyombommna hevina samaki wavidula hale.49Navitende namna ino mwisho weduniya wandima na weze kuwasenta wantu wabanasi kulawa mwa wenye kindedi. 50Nakuwadula mndani mwe ditanuli dya umoto uko na kutenda kuna kulalama na kugegeda meno.51Mmanya izimbuli zose zino wanampina wamjibu heiye. 52Nivyo Yesu awagamba kila mdolonyi ambaye katenda mwanampina wa ukulu kafanana na mwenye nyumba akulavya mwe hazina yakwe vintu vihya na vya kale. 53Niyo Yesu eze abindilizwe imifano yose iyo kahalawa mwer sehemu iyo.54Niyo yesu kabula mwe mzi wakwe na akawahinya wantu mwe vikilo ulailo wakwe wehelwa na kugamba nikuhi mntu tuno kapata hekima ino na miujiza ino. 55Mntu yuno siyo mwana wa selemala? maliyamu siyo mami yakwe? na walukolo wakwe siyo yakobo yusufu simoni na yuda? 56Nawambuze chinanawo ahano hetu? basi mntu yuno kayapata kuhi yano yose?57Kawehiza mna Yesu awagamba muoni hakuswesa kutenda na heshima isipokuwa kwawo na mwesi yawo. 58Hadahile kudamanya mpituko nyingi kwa kwa viya hawatendile na imani naye.

Chapter 14

1Mwechipindi icho Helode nakeva mbuli kumlanga Yesu. 2Awagambila wandima wakwe yuno ni Yohana mwambula kenuka kulawa kwa wabanike ivyo udahi uno wimwakwe.3Kwaviya Helode nakamgwila Yohana kamtaliza nakumdula mwedigeleza kwachausa cha Helodiya mkaza filipo mkuluwe 4Kwa viya Yohana kamgamba siyo vyedi kumguha yudya kutenda mkaziwo. 5Helode nakaunga amkome mna kawogoha wantu kwaviya wamuona Yohana ni muoni.6Mna chipindi che dizuwa dyo kwelekwa Helode eze ibule mndele ywa Helodiya kavina mgati mwa wantu na kumbwedeza Helode. 7Mo kulandula dino kelisa kwa chiwapo kugamba namwinke chochose akunga alombeze.8Bada ya kulongwa ni nine kugamba ninka miye hano mwenkombe umtwi wa Yohana mwambula. 9Umkulu nandile ana masikitiko kwe dilaho dyo mndele wakwe mna kwa chausa che kiwapo chakwe kwaviya wose wendile hankanda hamwenga kalagisa kugamba yongigwa idamanyike10Niyo atuma Yohana aletwe kulawa mwedigeleza. 11Chani akantwe umtwi wakwe niyo waletwa mwe siniya niyo enkigwa yudya mndele niyo akigala kwa mami yakwe. 12Niyo wanampina weza kuuguha udya umwili na kuuzika baada ya dino waita wakumgambila yesu13Niyo Yesu eze eve yano niyo etenga kulawa ahantu hadya kakwela mndani mwe dihondo kaita hantu inkigwe chipindi isi iyaho wezewamanye ukonendile wamtongela kwa viga kulawa komzi. 14Niyo Yesu eza kulongozi kwowo kaona isi nkulu kawaonela mbazi niyo awahonya manyonje yawo.15Jioni eze ibule wanampina weza kwakwe niyo wamgamba hano ni hantu ha jangwa na zuwa tayali dijinka na wa utawanyishe umdugano chani wite mwe kaya wakagule nkande kwa ajili yawo.16Mna Yesu awagamba hawana haja ya kwita kwawo wenkeni nyuwe nkande. 17Wamgamba hano china nayo migate mishano na samaki waidi du. 18Yesu awagamba ileteni kwangu.19Niyo adigambila idibunga dikale hasi ha mani kaiguha imikate imishano na wasamaki awaidi niyo asinya kulanga avijimbika na kuubesula umkate awenka wanampina wakwe wanampina wawenka idibunga. 20Wadya wose niyo weguta niyo wadondola vipande vyose vye nkande na kumemeza ntangulu mlongo na midi. 21Wadya wakadiliwa wana chilume elufu shano ukaleka kuhesabu wavyele na wana.22Niyo awagamba wanampina wengile mwe dihondo chipindi icho akawalaga idibunga waite kwawo. 23Bada ya kuwalaga idibunga kwita kwawo kakwela kulaga ko lugulu kulombeza yemwenye ichedu dize dihunge neyuko ichedu. 24Mnalo chipindi idihondo dimgati mwe bahali ikayubwaniswa na mawimbi kwa viya nkung'unto naitendesa.25Chilo cha nkanana ya kane Yesu kawasogeila akajenda mlanga mwa mazi. 26Mna wanampina wakwe weze wamwone akajenda mlanga mwe bahali waona woga ni wagamba ni shetani waguta mwe bahali kwa woga. 27Yesu kawagambila lumwenga du kwengeni moyo ni miye msekogoha.28Petulo amhitula na kugamba Zumbe ni hegu ni weye nigamba nize kwako mlanga mwa mazi. 29Yesu amgamba soo niyo Petulo afosa mdani mwe dihondo niyo ajenda mlinga mwa mazi kwita kwa Yesu. 30Mna petulo eze asinye amawimbikogoha niyo akonga kudidimila hasi ketanga kwa sauti na kugamba zumbe nihonya31Upesi yesu achulusa mkono wakwe kamwinula petulo na kumgamba weye mwenye una utondowazi mjeche kwambwani na unankama? 32Niyo Yesu na petulo wengila mdya mwe dihondo idya inkung'unto niyo yaleka. 33Wanampina mwe dihondo wamtunya Yesu na kugamba kindedi weye ni mwana wa chohile34Naho weze wabinde kudeluka niyo wabula isi ya genezereti. 35Na wantu wa hantu hadya weze wammanye Yesu niyo wasigila ulosi kila hantu hankanda na kuleta chila mnyonje. 36wamunga wadahe kudokola idipindo dye nguwo yakwe na wengi wadokole wahonywa.

Chapter 15

1Niyo Mafalisayo wadolonyi weza kwa Yesu kulawa na kugamba, 2Kwabwani wanampina wako wayabalanga mahokelo ya wadalahala kwaviya hawakuhaka mazi chipindi cho kudya nkande 3Yesu awalandula awagamba nyuwe kwambwani mwabalanga lagizo dya Zumbe kwachausa cha mahokelo yenyu?4Kwaviya Chohile kagamba ktunye tatiyako na mami yako na kulonga akulonga vihiye kwa tati yako na mami yako chindedi nafe. 5Mna nyuwe mwagamba chila akuwagambila ambaye akupata kulawa kwa miye haluse ni ntunyo kulawa kwa Chohile. 6Mntu uyo hana haja ya kumtunya tate yakwe kwenamna ino mwipagula mbuli ya Chohile kwachausa cha mahokelo yenyu.7Nyuwe wafitini ni vyedi saviya Isaya ivyo aone mwe ivyo alongile.8Wantu wano wamtunya miye kwa milomo yawo mna imyuye yewo ihale na miye. 9Mwanivikila bule kwaviya nawahinya mahinyo yana malagizo ya wantu.10Niyo wawetanga madugano na kuwagamba tegelezani naho mmanye. 11Hamna chintu chikugwila mo mlomo wa wantu kumtenda najisi bali chiya chikumlawa mo mlomo chino nicho chikumtenda mntu kutenda najisi12Niyo wanampina wamwitila na kulonga na Yesu Togola wamanya Mafalisayo eze weve diya ulongile wakwazika. 13Yesu awalandula kuwagamba chila mti ambawo tate wangu wa kulanga hauhandile na ung'olwe. 14Walekeni ichedu awo ni vilongozi wa wawekuona saviya mntu hekuwaona b na mlongoze hewekuona mnyawe wose waidi na wagwele mwe bome.15Petulo alandula na kumgamba Yesu chigambile umligano uno kwetu. 16Yesu niyo alandula nyuwe naho bado hamkubunkula. 17Nyuwe hamkuwona kugamba chila chikwingila mo mlomo chajinkila kundani na na kwita kwe choo?18Mna vintu vyose vikulawa mo mlomo vyalawa mo muye nivyo vikumjela mntu unajisi. 19Kwaviya mo muye mwalawa fanyanyi ya yehiye ukomi uchilanga, uchafu, ubavi, chindedi cha lulimi na mahuluto. 20Yano nayo ambayo yamjela mntu unajisi mna kudya bila kuhaka mwe mikono hakukutenda atende najisi.21Niyo Yesu ahalawa ahantu hadya na kwenega ajendeleza ntendela za mizi ya Tilo na Sidoni. 22Kaula keza mvyele Mkanani kulawa ntendele izo kaguta lukunga agamba, niolela mbazi Zumbe mwana ywa Daudi mndele ywangu asulumizwa mno ni mpepo. 23Mna Yesu halongile mbuli wanampina wakwe weza wamunga wamgamba muse aite zakwe kwaviya achitula ulwasu.24Yesu awalandula kuwagamba situmigwe kwe mntu yoyose ukaleka kwe ngoto zagile mwe nyumba ya Izulaeli. 25Niyo afunama kulongozi kwakwe agamba, Zumbe nambiza. 26Amlandula kugamba, siyo vyedi kuguha nkande ya wana niyo waduila makuli.27Amgamba Zumbe hata ivyo wakulima wadodo wadya nkande ikugwa mwe meza ya zumbe ywawo. 28Nivyo Yesu amlandula na kugamba we mvyele utondowazi wako ni mkulu navitendeke ivyo ukunga naho mndele ywake niyo ahonywa mwe ichipindi icho.29Yesu niyo ahalawa ahantu hadya niyo aita hajihi ne bahali ya Galilaya niyo aita kulanga ko lugulu na kwikala uko. 30Bunga kulu diza kwakwe na kumletela waholomale, matuntu, hewekulonga vimumu wakufena na watuhu walozize nendile wanyonje wawaika mwe viga vya Yesu na kuwahonya. 31Niyo isi yehelwa ize iwone hewekulonga wakasimwila na hewekujenda waholomale,watendwa wajima hewekujenda watalamka hewekuona wasinya Wamtongela Chohile ywa Izulaeli.32Yesu kawetanga wanampina wakwe na kugamba, siionela mbazi isi kwaviya watenda na miye kwa mazuwa matatu bila kudya chintu chochose, saniwalage waite kwawo bila kudya wanase kuzimiya mwe sila. 33Wanampina wakwe wamgamba, ni kuhi chikudaha kuapata nkande ikuchinta hano he inyika kwigusa isi nkulu vino? 34Yesu awagamba mna migate mingahi? Mfungate na samaki wadodo wajeche. 35Yesu niyo alonga ne dibunga dikale hasi.36Aiguha idya imigate mfungate na wadya samaki bada ya kutunya kamega na kuwenka wanampina wakwe wawenka idibunga. 37Wantu wose wadya na kuchinta niyo wakusanya viya visigale vihande vya nkade visigale ni vihande vimema ntangulu mfungate. 38Wose wendile ni wagosi elufu nne ukaleka wavyele na wana. 39Niyo Yesu adilaga idibunga waita kwawo niyo engila mndani mwe dihondo na kwita hantu ha mangalibi.

Chapter 16

1Mafalisayo na Masadukayo wamwizila na kujeza Yesu awalagisa lagiso dikulawa ko ulanga . 2mna Yesu awahitula na kuwagambila kugamba, uneva ni chisingi mwalonga kugamba hali ya hewa ni ntana kwaviya ulanga wi nkundu.3Nomtondo mwalonga hali ya mpeho dyelo siyo yedi kwaviya ulanga winkundu na mawingu yagubika ulanga wose. Mmanya kutamba kuwona ko ulanga mna hamkudha kutamba lagiso dya chipindi. 4Cheleko cha wavu na cha kugonya chatimila mpituko mna hakuna lagiso dyodyose nachinkigwe ukaleka idya ya Yona. Ukajinka Yesu niyo awasa na kwita zakwe.5Wanampina weza ntendele ya kaidi mna nendile wajala kuguha migate. 6Yesu mo kuwagambila mwikale mkasinya mtende na magutwi na ugwadu wa Mafalisayo na Masadukayo. 7Wanampina wamuza awamwenga wawo na kulonga ni kwachausa chani hachiguhile migate. 8Yesu niyo abunkula idyo na wakalonga nyuwe wenye utondowazi mdodo kwambwani mfanyanya kulosana nyuwe kwa nuwe na kugamba kwachausa chani hamguhile imigate?9Togolani hamnati kubunkula hegu kukumbuka idya imigate mishano kwa wantu elufu shano na ntangulu nyingahi izo mchisanywe? 10Hegu migate mfungate kwa wantu ellufu nne, naho ni ntangulu nyingahi mguhile?11Itazeze kutenda hta hambunkule ya kudamanya nandile sikulonga na nyuwe kuhusu migate ? kwedimeni na kwemalanya na ugwadu wa Mafalisayo na Masadukayo. 12Ukajika niyo wabunkula kugamba nandeile hakuwagambila mwe kwedima na migate igwaduke, mna kwedima na mahinyo ya Mafalisayo na Masadukayo.13Chipindi Yesu abwile hantu ha Kaisaliya na Filipi niyo awauza wanampina wakwe akalonga, Wantu walonga kugamba mwana ywa mntu ni yuhi? 14Walonga watuhu wagamba kugamba ni Yohana mta kubatiza, watuhu Eliya naho watuhu Yelemiya hegu yumwenga ywa waoni. 15Niyo awagambila nyuwe mwalonga miye ni yuhi? 16Walandula , Simoni Petulo, alonga weye ni Kulisito mwana ywa Chohile akwikala.17yesu amhitula na kumgambila kujimbikwa weye Simoni balyona kwaviya sakame na nyama havikugubwile dino mna tate ywangu ekale kwembingu. 18Namiye nami nakugambila kutenda weye ni Petulo na kulanga kwe diyumwe dino nanidizenge idivikilo dyangu. Nyivi za bome hedine uhelo hadiidahe.19Nahwinke weye funguwo za useuta wa kwembingu. Chohose nauchivugale hano he isi nachitende chivugalwa kwembingu, naho chochose nauchifungule hano he isi nachifungulwena kwembingu. 20Akaheza Yesu niyo awagamba wanampina wakwe wasekumgambila mntu yoyose kugamba yeye nandile ni Kulisito.21Kukongela ichipindi icho Yesu nakakonga kuwagambila wanmpina wakwe vyamunga aite Yelusalemu, kusulumizwa kwa mbuli zilozize mwe mikono ya wadalahala na wakulu wa walavyantambiko na wadolonyi kukomwa na kuyuka zuwa dya katatu. 22Akaheza Petulo niyo amguha Yesu hankanda na kumkwahila kwa kugamba, mbuli ino naitende hale na weye, Zumbe dino disekulaila kwako. 23Mna Yesu niyo ahituka na kumgambila PetuloUya kunyuma kwangu mwavu! Weye ni wanichinda miye kwaviya humanyize mbuli za Chohile, mna mbuli za wantu.24Akaheza Yesu awagambila wanampina wakwe hegu mntu yoyose akaunga kunitongela miye vyaungwa ekane mwenye auguhe umsalaba wakwe anitongele. 25Kwaviya akunga kukombola ujima wakwe na waze na kwa yoyose akwaza ujima wakwe kwachausa cha miye na ukombole. 26Togola ni chongezekelo chani akunga apate mntu akenkwa isi yose mna akaza ujima wakwe? Togola ni chintu chani akunga alavye mntu mwe kuhitwilana na ujima wakwe.27Kwaviya mwana ywa mntu neze mwe ukuka wa Tati yakwe na wandima wakwe naye nawamlihe chila chintu kuligana na ntendwa zakwe. 28Chendedi nawagambilani kuna wantu wasiku mwenyu mchimale hasi ambawo hawanati kuluma kubanika kubula aho wakunga wamuwone mwana ywa mntu akeza mo uesuta wakwe..

Chapter 17

1Mazuwa mtandatu badae Yesu niy kawaguha hamwenga naye Petulo na Yakobo na Yohana mlukolo ywakwe na kuwaguha kubula kulanga ko lugulu mtali wowo wenye 2Kahituila kulongozi kwawo uso wakwe ung'ala saviya zuwa ne izisuche nazionwa zina ng'ala saviya mwanga.3Sinya hadya wajinkile Musa na Eliya wakalonga naye. 4Petulo ahitula na kumgamba Yesu, Zumbe ni vyedi kwetu suwe kwikala hantu hano hegu ukaunga nanizenge hano wazumba watatu kamwenga kako na kamwenga kwachausa cha Musa na kamwenga kwachausa cha Eliya.5Cipindi akalonga nasinya ingu ding'aile diwagubika yuno ni mwanangu hungisa huwagilwa naye mwetegelezeni yeye. 6Wanampina weze weve ayo niyo wagwa chifudifudi naho wogoha vidala. 7Niyo Yesu eza na kuwadakula na kulonga inukani naho msekogoha. 8Nawo wenula izinyuso zawo kulanga mna hawamuone mntu mna Yesu ichedu.9Umo wakasela koluguluYesu niyo awasigila akalonga msekulavyo imbuli yo uwoni uno mwana ywa Adamu aho akunga auyuke kulawa kwa wabanike. 10Wanampina wakwe niyo wamuza wakalonga ni kwambwani wano wakuwasindika hambwe Eliya neze nkongo?11Yesu awahitula na kugamba, Eliya neze chindedi naho navuze izimbuli zose. 12Mna nawagambilani nyuwe, Eliya kaheza kwiza mna hambunkule bada yakwe kawadamanyiza mbuli wakunga wowo. 13Ivyo wanampina wabunkula kutenda aklongela mbuli za Yohana mwambula.14Weze abule mwe bunga dya wantu mntu yumwenga niyo amwitila kufika madi kulongozi kwakwe na kumgambila. 15Zumbe mfile mbazi mwanangu kwaviya katenda na chifafa kusumbuka vidala kwaviya nkanana zilozize agwa mo moto hegu mwe mazi. 16Nasimleta kwa wanampina wako mna hawakudaha kumnyonya.17Yesu awahitula agamba, Nyuwe cheleko hechikuzumila naho chibanike namwikale hamwenga na miye kubula ini? Naniwajijimize nyuwe hata ini? Mlete hano hangu. 18Yesu niyo amkwahila naho jini niyo dyamfosa yudya mbwanga niyo kahonywa kukongela isaidya.19Akaheza wanampina wamwitila Yesu kwa chinyele na kumuza kwambwani hachikudaha kubalaza? 20Yesu awagambila kwaviya utondowazi wenyu ni mdodo chindedi nawagambilani hegu na mtende na utondowazi hata chidogo saviya mpuluzi ya mbeyu ya haladali namdahe chochose cha kuhigana kwenyu. 21Mwiva ulosi wa msitali wa 21 mna mana ino ya kaidi haikudahikana kulawa mna kwa kulombeza na kufunga hayakuwona mwe nakala zedi za chikale.22Chipindi wechei Galilaya Yesu awagambila wanampina wakwe Wana ywa Adamu najelwe mwe mikono ya wantu. 23Nawakome mna zuwa dya katatu nauyuke wanampina wajela mbazi vidala.24Nawo weze wabule Kepelanaumu, watu wa kuchisanya maliho ya nusu ya shekeli wamwitila Petulo nakugamba Togola mhinyi wenyu aliha maliho ya nusu shekeli? 25Niyo agamba heye, mna Petulo eze engile mndani mwe nyumb Yesu niyo alonga na Petulo nkongo, na kugamba, Wafanyanya mbwani Simoni? kwa wadya wakuwalongoza kulawa kwa wajeni?2626 Naho chipindi Petulo eze alonge kulawa kwa wajeniYesu niyo awagambila ivyo wakulongozwa wauzwa mo kuliha. 27Mna ninase kuwatenda wakutoza maliho niyo wadamanya masa, hita kwe bahali dula indowana, niyo wguha idya isamaki ya nkongo. Bada ya kukufungula umlomo wako nobwile mudya shakeli imwenga. Iguhe na uwenke wakutoza maliho kwachausa changu na weye.

Chapter 18

1Chipindi icho icho wanampina weza kwa Yesu na kumgambila Ni yuhi ekale mkulu mo useuta wa kwembingu? 2Yesu niy amwitanga mwana mdodo amwika hagati gati hawe. 3na kulonga, chindedi nawagambilani hegu namkeila na kutenda wana wadodo hamdahe kwingila mo useuta wa Chohile.4Ivyo yoyose akweseleza saviya mwana mdodo mntu sa uyo ni mkulu mo useuta wa kwembingu. 5Naho yoyose akumhokela mwana mdodo kwazina dyangu anihokela miye. 6Mna yoyose akuhosa uymwenga hagati hawadodo wano wakunizumila naitende ni vyedi kwa mntu uyo yuwe kulu dykusagila nadifungwe mwe singo yakwe na kujelwa hatali mwe ibahali.7Nailuwone isi kwaviya chipindi cha kulumizwa kwaviya vyaungwa kwa chipindi icho kwiza, mna naluwone kwa mntu yudya chipindi icho nachize kwachausa chakwe! 8Hegu mkono wako hegu chiga chako chikakuhosa kwihiwa ukate hegu uudule hale na weye. Nivedi vitendese kwako weye kwingila mo ujima ukatenda huna mkono hegu chilema kukaleka kudulwa ko moto mazuwa yose ukatenda n miono yose hegu viga vyose.9Hegu ziso dyako dikudamanyiza yehiye ding'ole na udidule hale na weye ni vitana vitendese kwako weye wingile mo ujima na ziso dimwenga kuliko kudulwa mo moto wa mazuwa yose ukatenda na meso maidi.10Kaulani kugamba mnasekmbela yumwenga ywa wadodo wano kwaviya nawagambilani kugamba kwembingu wandima wake mazuwa yose waukaula uso wa Tate wa kwe mbingu 11Sinyisa milosi ikuwonekana saviya ya msitali wa 11 kwaviya mwana ywa mntu nakeza kukombola chiya nendile chagile hayawoneke mwe kalatasi zedi za chikale.12Mwafanyanya mbwani? Uneva mntu ana magoto gana dimwenga na yumwenga ywawo kaga, Togola hawase tisini na chenda ko lugulu na kwita kumlonda yumwenga agile. 13Naho akaheza kumpata chindedi amwelela kujinka wadya tisini na chenda hewagile. 14Ivyo, ivyo hana mbwedo Tati yenyu ywa kwembingu kutenda yumwenga ywa wadodo wano kwaga.15Saviya mlukolo ywako akakubalanga hita ukamhaze ikasolo iyo iyaho, hagati hako na yeye akatenda echedu kwakwe, uneva anakwetegeleza nautende kuuvuza mlukolo ywako. 16Mna hegu hakukutegeleza mguhe mlukolo ywako yumwenga hegu waidi kongezekela hamwenga na weye kwaviya kwemilomo ya ukuzi wa waidi hegu watatu chila ulosi na udahe kukauliswa.17Naho hegu akabela kuwategeleza, digambile idivikilo imbuli iyo, uneva anabele ivyo ivyo kuditegeleza idivikilo ivyo natende mntu ywa si na mtoka maliho.18Chindedi nawaambileni chochose chiya mkunga mchivugaile mwe isi na kwembingu chivugalwa na chochose mkuvukala mwe isi na kwembingu chivugalwa. 19Naho nawagambilani kugamba hegu wantu waidi hagati hegu wakevana kulanga kwe mbuli yoyose mwe isi wakalombeza idyo tate ywangu ywa kwembingu nadidamanye. 20Kwaviya waidi hegu watatu wakadugana hamwenga kwa zina dyangu miye niyaho hagati gati hawe.21Naho Petulo keza nakumgambila Yesu, Zumbe ni nkana nyingahi mlukolo ywangu akanibalanga miye nimlekeile? Hata nkanana mfungate? 22Yesu awagambila sikukugamba nkanana mfungate, mna hata milongo mfungate nkanana mfungate.23Kwaviya useuta wa kwembingu uligana na useuta wa hantu nendile akaunga aliganye uwaza kulawa kwa watumwa wakwe. 24Eze akonge kuliganya uwazwa mtumwa yumwenga niyo kaletwa kwakwe ambaye nendile amdai talata elufu kumi. 25Kwaviya hakuna sila ya kuliha Zumbe ywakwe niyo asigila atagwe mvyele ywakwe hamwenga na wanawe na chila chintu atendile anancho na maliho yatendeke.26Ivyo mtumwa niyo kafika madi kulongozi kwakwe akalonga zumbe utende na ujijimizi hamwenga na miye naulihe chila chintu. 27Ivyo zumbe ywa yudya mtumwa kwaviya na kasindikwa vidala ni mbazi niyo kamlekeila na kumlekeila ideni idyo.28Mna mtumwa yudya niyo afosa na kupata yumwenga mgati ya watumwa weyewe, yudya nendile akadaiwa dinali imwenga mgati mwa watumwa weyewe, yudya nendile akamdai dinali miya, niyo amvuta niyo amjela limelo na kumgmbila niliha chiasi kukudai. 29Mna yudya umtumwa mnyawe niyo kagwa na kumlombeza vidala akalonga utende na ujijmizi miye nahulihe30Mna mtumwa yudya ywa nkongo nakalemela badala yakwe niyo aita na kumdula kwedijela kubula aho na mlihe chiya akumdai. 31Naho eze awone watumwa weyawe chiya chiwalaile niyo walumila vidala weza na kumgambila zumbe dyawo chiya chiwalaile.32Ivyo yudya zumbe ywo mtumwa yudya amwitanga na kumgambila weye mtumwa mwavu nasikulekeila weye deni dyangu dyose kwaviya nakulombeza vidala. 33Togola hamkungwa kutenda na mbazi kwa watumwa wenyu saviya miye viya hufile mbazi weye?34Zumbe ywakwe niyo kehiwa na kumwinka kwa yudya wakusulumiza kubula aho nalihe chiyasi chose nakadaiwa. 35Ivyo nivyo Tate ywenyu ywa kwembingu ahoakunga awadamanyize saviya chila yumwenga ywenyu hamlekeile mlukolo ywakwe kulawa mwe imyuye yenyu.

Chapter 19

1Nailaila chipindi Yesu eze abinde ulosi uwo. Ahalawa Galilaya niyo aita mo mhaka wa Yudeya kulongozi ko mto wa Yolodani. 2Bunga kulu dyamtongela niyo awahonya uko.3Mwafalisayo wamwizila wakamjeza, wakamgamba Togola ni vitana mwe mntu kumwasa mkaziwe mwe lema dyodyose? 4Yesu ahitula na kuwagamba Hamsomile kugamba uyo awaumbaga nkongo kawaumba mgosi na mvyele?5Naho niyo agamba, kwaviya ivyo mgosi namwase tati yakwe na mami yakwe na kulungana na mkaziwe naho awaidi nawtende mwili umwenga? 6Naho siyo waidi naho mna mwili umwenga nivyo chiya alunganye Chohile mntu yoyose asekuchipagula.7niyo awagamba haluse ni mbwani Musa kasigila kulavya mbaluwa ya talaka na kumwasa? 8Niyo awagamba mo udala wenyu we luhenyo Musa nakawasigilani kuwasa wavyele wenyu . Mna mwenkongo nendile siyo ivyo. 9Nawagambilani kugamba, yoyose namwase mkaziwe hegu siyo mwe mbuli ya ugonyi naho niyo asola mntuhu agonya naho mgosi naamsole mvyele asigwe ni mgonyi10Wanampina niyo wagambala,Yesu uneva nivyo vili mwa mgosi na mkaziwe siyo vyedi kusola . 11Mna Yesu niyo awagamba siyo chila mntu adha kuhokela mahinyo yano mna ni kwe wadya du wazumilwe kuhokela. 12Kwaviya weyuko wagwele kulawa mwe zinda za wamami zawo naho iviya kuna wagwele wadamanywe ni wantu, naho kuna wagwele wetenda wenye wagwe kwaviya yo useuta wo ulanga ni wantu saviya wowo. Akudaha kuhokela mahinyo yano na hokele.13Niyo alwtelwa wamwenga wa wana wadodo chani awaikiye mikono mnanga mwawo na kulombeza mna wanampina wakwe wawakwahila. 14Mna Yesu agamba walekeni wana wadodo naho msekuwalemeza kwiza kwangu kwaviya useuta wo ulanga ni wantu saviya wo. 15Niyo awaikiya mikono yakwe mlanga mwawo naho niyo ahalawa hadya.16Kula mntu yumwenga eza kwa Yesu na kugamba Mhinyi ni chintu chani chitana hungigwa nidamanye chani nipate kutenda no ujima wa kale na kale. 17Yesu niyo agamba kwabwani wauza ni chintu chani chitana? kuna yumwenga du atendile mtana mna hegu ukaunga kutenda mjima utoze sigilizi za Chohile.18Yudya mntu niyo amuza Ni sigilizi zihi? Yesu niyo agamba usekukoma, usekugonya, usekubawa, usekuukula lulimi, 19weve teti yako na mami yako, naho uwaunge wambuyazo enga viya ukweunga mwenye.20Mntu yudyaniyo agambila mbuli zose izo sizitoza havinati nitende mbwani? 21Yesu niyo amgambila uneva waunga kutenda atogile hita ukatage unanavyo naho uwenke wachiwa noutende na mpamba mo ulanga akajika wize unitongele. 22Mna mbanga yudya eze eve viya Yesu amgambile, ahalawa kuno ajela mbazi kwaviya nendile ana ugoli ulozize.23Yesu niyo awagambila wanampina wakwe chindedi nawagambilani ni vidala kwemntu mta ugoli kwingila mwe useuta wa Chohile. 24Naho nawagambilani ni vihufu kwengamiya kujinka kwe tundu dya sindano ukaleka mntu mta ugoli kwingila mwe useuta wa Chohile.25Wanampina weze weve ivyo wehelwa vidala na kugamba Naiyuhi elo basi akudaha kwambulwa? 26Yesu niyo awsinya niyon awagamba mwe wantu idyo hadikudahika mna kwa Chohile yose yadahika. 27Niyo Petulo amhitula na kumgambila, Kaula chileke vyose na kukutongela weye ni chintu chani nachipate?28Yesu niyo awagambila chindedi uyo nanitongele miye mwe lweleko luhya umo mwana ywa Adamu aho nekale mwe ichiti cho useuta wakwe nyuwe naywi namwikale mlanga mwe viti mlongo na waidi vyo useuta vya makanto vya makabila mlongo na maidi ya Izulaeli.29Chila yumwenga ywenyu asize inyumba mkuluwe na lumbudye tate, nine, wana, hegu nkonde mwe idizina dyangu nahokele nkanana mlongo naho nenkigwe ujima wa kale na kale. 30Mna walozize watendile wa nkongo haluse nawatende wa udumo na wadya wazigile nawatende wa nkongo.

Chapter 20

1Kwaviya useuta wo kulanga wikala saviya nkonde. Enuke mtondo wa mavukuvuku chani kwika wandima mwenkonde yakwe ya mizabibu. 2Eze evane na wandima mazwela ya zuwa dimwenga awasigila kwita mwe nkonde yakwe ye mizabibu.3Nakaita naho eze yezeyabule masa matatu vino niyo awona wandima watuhu wakatenda wachimala hawana ndima mwe hantu he gwilo. 4Awagamba nyuwe nanywi hitani mwe nkonde ye mizabibu naho chochose chitendile chedi naniwenke ivyo waita kudamanya ndima.5Aita naho yezeyabule masa mtandatu niyo mwe sa chenda niyo adamanya ivyo ivyo. 6Nkanana ntuhu naho mwe sa mlongo na imwenga nakaita na kuwabwila wantu watuhu wachimala hawana ndima, niyo awagamba ni mbwani mchimala hano mmna ndima yoyose mwe dizuwa jima? 7Wagamba kwaviya hachina mntu yoyose achinkile ndima, awagamba nyuwe nanywi hitani mwe nkonde ye mizabibu.8Ichipindi cha chisingi chize chibule umwenye inkonde ye mizabibu nakamgambila mchimaila wakwe, wetange wandima chani uwalihe kukongela na waudumo kubula wa nkongo. 9Weze weve wadya wenkigwe ndima saa mlongo na imwenga wowo wahokela mazwela. 10Weze weve wandima wa nkogo nawafanyanya kuhokela vitendese. Mna wahokela nawo chila yumwenga zwela imwenga chila mntu .11Weze wahokele maliho yawo wamng'ung'zikila mwenye inkonde. 12Wagamba wano wandima wa udumo wadamanya sa dimwenga du mo kudamanya indima mna kuwaliganyiza na suwe, suwe chinula mizigo mwe zuwa jima na kokwa na moto.13Mna mwenye inkonde awahitula na kuwagamba mwe yumwenga wawo mbuyangu sikutendele mbuli ihiye, vino hwivane na miye mwe dinali imwenga? 14Hokela chiya chili chiwagile kwako niyo wite zako, ni kwelelwa kwangu kuwenka wano wandima wenkigwe mo udumo vikuligana na weye.15Vino viha kwangu kudamanya chiya hunga mwe ugoli wangu? hegu meso yako ni finju kwaviya miye ni ywedi? 16Ivyo wa udumo natende ywa nkongo na wankongo ywa udumo.17Yesu eze atende kakwela kwita Yelusalemu nakawaguha wanampina wakwe mlongo na waidi hankanda na mwe sila awagamba, 18Kaulani chajendeleza Yelusalemu na mwana ywa Adamu najelwe mwe mikono ya wakulu wa walavyantambiko na wakudolonya nawamkantile kubanika. 19Naho nawamlavye mwe wantu wa si chani wambele kumtoa, kumsulumiza mna mwe mazuwa matatu nauyuke,20Niyo mami yawo wana wa Zebedayo nakeza kwa Yesu na wavyele, nakafika madi kulongozi kwakwe na kumlombeza chintu kulawa kwakwe. 21Yesu niyo amgamba, wonga mbwani? amgamba ulonge kugamba wano wanangu waidi uwaleke yumwenga mkono wako wa kulume na uyumwenga mkono wako wa kumoso mwe useuta wako.22Mna Yesu ahitula na kumgamba, humanyize chiya ukulombeza vino wadaha kunywela chikombe hukinywela? wamgamba chadaha. 23Awagamba chikombe changu chindedi namkinywele mna kwikala umkono wangu wa kulume na umkono wangu wa kumoso siyo mbuli yangu kuwenka mna ni kwe wadya ambawo wajika kusagulwa ni tate ywangu. 24Wanampina watuhu mlongo weze weve ivo, wehiwa vitendese na wadya walukolo waidi.25Mna Yesu nakewetanga yeye mwenye na kuwagamba mmanya ya kugamba waseuta we isi wawatisa na wakulu wawo wadamanya udahi mlanga mwawo. 26Mna isekutenda ivyo, kwenyu badala yakwe yoyose akunga kutenda mkulu mgati mwenyu vyonga atende mndima ywenyu. 27Na akunga kutenda ywa nkongo mgati mwenyu vyonga atende mndima ywenyu. 28Enga viya mwana ywa mntu hezile kusankanilwa, na kulavya ujima wakwe kutenda wambulwa mwa walozize.29Ichipindi wakalwawa Yeliko bunga kulu dyambasa. 30Niyo wawaona watuhu waidi wekala mnkanda mwe sila weze weve kugamba Yesu nendile akajinka waguta izwi na kugamba Zumbe mwana ywa Daudi uchifile mbazi. 31Mna bunga dyawakwahila na kuwagamba nyamalani mna ivyo wowo waguta izwi vitendese na kugamba Zumbe mwana ywa Daudi chifile mbazi.32Niyo Yesu achimala na kuwetanga na kuwauza, mwaunga niwatendele mbwani? 33Niyo wamgamba Zumbe meso yetu yagubulwe. 34Niyo Yesu atenda kengilwa ni mbazi niyo awadonta ameso yawo aho aho wahokela udahi wa kusinya niyo wamtongela.

Chapter 21

1Yesu na wanampina wakwe niyo wabula haguhi na yelusalemu niyo waita wabula bethfage mwe lugulu mizeituni niyo Yesu awasigila wanampina waidi. 2Akawagamba hitani mwe chijiji chikutongela nacho nambwile hadya na mwana punda hamwenga naye wafunguleni naho muwalete kwangu. 3Uneva mntu yoyose anawagambilani chochose chikunga idyo mgambe zumbe awaunga no mntu uyo aho naye awalekeila mwize hamwenga nawo.4Mbuli Ino ilaila ni idya ilongigwe kujinkila wawoni vitende yachinde akawagambila. 5Wagambileni vigoli sayuni, kaula Zumbe ywako eza kwenyu mnyanyahala kakwela mpunda na mwana mpunda mgosi mwanampunda mteke.6Niyo wanampina wahalawa nakudamanya saviya Yesu viya asigile. 7Niyo waleta mpunda , nakwika suche zawo mlanga mwawo niyo Yesu ekala hadya. 8Walozize mwe bunga watandika suche zawo mwe sila naho watuhu wavuna matambi kulawa mwe miti na kuayatandaza mwe sila.9Bunga dyamlongoila Yesu na wadya wamtongele waguta izwi wakagamba jimbiko kwa mwana ywa Daudi naajimbikwe akwiza kwa zina dya Zumbe , jimbiko kulanga vitendese. 10Yesu eze abule Yelusalemu mzi mjima wehelwa na kugamba yuno ni yani? 11Bunga dyahitula Yuno ni Yesu muoni kulawa Nazaleti ya Galilaya.12Niyo Yesu engila mwe nyumba ya Chohile niyo awabalaziza kuse wose nendile wakagula na kutaga mwe inyumba naho kahitula izimeza za wakuhituliza hela ne iviti vya wakutaga wasuwamanga. 13Awagamba idolonywa nyumba yangu naitangwe nyumba ya kulombeza mna nyuwe mwaitenda yakwefisiza wabavi. 14Niyo matuntu na waholomale wamwizila mwe inyumba naye niyo awahonya.15Mna mwe wakulu wa walavyantambiko na wakudolonya weze waone maula ayadamanye naho weze weve wana wakatula lwasu nyumba nkulu na kugamba jimbiko mwa wana wa Daudi watozwa ni maya. 16Niyo wamgamba kwaviya chiya chikulongwa ni wano wantu ? Yesu niyo awagamba heye mna hamnati kusoma kulawa mwe milomo ya wana na wana wateke wakonka mna ntogozi ichintile? 17Niyo Yesu awasa na kwita kuse mo mzi mwe Besaniya na kugona uko.18Nomtondo eze auye mo mzi nendile ana sala. 19Awona mti hanka nda nkanda mwe sila niyo aubasa mna hapatile chintu mnanga mwakwe mna ni mani kusekutenda na matunda mawkwo kale na kale naho aho niyo umti udya wanyulukila.20Wanampina weze waone niyo wehelwa nakugamba itenda zeze mti kunyala aho lumwenga? 21Yesu ahitula nakuwagambila chindedi nawagambilani uneva mnatenda na utondowazi naho hamna woga hamdamanye chiya chikudamanyika mwe uwo umti du mna namuugamba nauwo ulugulu uguhiwe na kudulwa mwe bahali naidamanyike. 22Chochose namlombeze mwe kulombeza kuno mkazumila namhokele.23Yesu eze abule mwe nyumba nkulu, wakulu wawalavyantambiko na wadalahala wa wantu wamwizila umo nendile akahinya na kumuza ni kwa udahi wani wadamanya mbuli zino? Niani wakwinkile udahi uno? 24Yesu ahitula na kugamba nami naho naniwauzeni swali dimwenga uneva mna nigambila miye ni viya naniwagambileni ni kwa udahi wani nadamanya mbuli zino.25Ubatizo wa Yohana naulawa kuhi mo ulanga hegu mwe wantu? wakonga kulosana wowo wenye wakagamba chinagamba ulawa mo ulanga nachigambe nimbwani hamkuzumila? 26Mna chinagamba naulawa mwe wantu chogoha bunga kwaviya wose wamuona Yohana saviya muoni. 27Niyo wamhitula Yesu hachimanyize awagambila naho hata miye sikuwagambilani ni mwe udahi wani nadamanya vino.28Mna mwafanyanya mbwani? Mntu mta wana waidi kaita mwe nyumwe na kumgamba mwanangu hita ukadamanye ndima mwe inkonde ye mizabibu. 29Dyelo umwana ahitula nakugamba sanite mna nyumani ahitula fanyanyi zakwe niyo aita. 30Na mntu yudya niyo aita mwe mwana wa kaidi na kumgamba chintu ichiya ichiya mwana yuno ahitula nakugamba nanite zumbe mna haitile.31Yuhi mwe wana waidi adamanye ungi wa tate yakwe? wagamba mwana ywa nkongo Yesu awagamba chindedi nawagambilani wachisanya kodi na wachilanga nawengile mwe useuta wa Chohile hamnati nyuwe kwingila. 32Kwaviya Yohana nakeza kwenyu mwe isila inyoloke mna hamzumile chindedi wachisanya kodi na wavilanga wamzumila na nyuwe mwize muone idyo dikadamanyika hamdahile kwila chani chipindi mzumile.33Tegelezani mliganyo mtuhu nendile na mntu, mntu mwenye hantu hakulu ha hasi, kahanda mizabibu niyo aika mnulu niyo adamanya chintu chakufumbwila divai azenga mnala wa wadimi na kudikodisha mwe wakulela zabibu niyo aita mwe isi ntuhu. 34Chipindi cho uvuni we izizabibu chize chisogele, awasigila watuhu wa wandima mwa awalimi we mizabibu kuguha mizabibu yakwe.35Mna awalimi we izizabibu niyo wawguha awalimi wakwe wamtowa yumwenga wamkoma mtuhu niyo wamtoa yumwenga na mayuwe. 36Vituhu naho umwenye awasigila wandima watuhu walozize vidala na wadya we nkongo mna awalimi we mizabibu wawadamanyiza iviya. 37Niyo aho Zumbe yudya amsigila kwawo mwanawe akagamba nawamtunye mwanangu.38Mna awalimi we mizabibu weze wamuone mbwanga yudya niyo wagambilana yuno ni mlisi soni n chimkome naho chiguhe ulisi. 39Ivyo niyo wamguha wamdula kuse mwe nkonde ye mizabibu na kumkoma.40Haluse umwenye inkonde ye mizabibnu umo eze nawatende zeze walimi we mizabibu? 41Wamgamba nawabalange awo wantu wavu mwe isila ya maya yatendese naho akodishe inkonde ye mizabibu mwe walimi watuhu we mizabibu, wantu ambawo nawaluhe kwaviya mizabibu umo nazive.42Yesu niyo awagamba hamsomile mwa mawandiko yuwe walemela wazesi ditenda yuwe kulu dya msingi, dino dilawa kwa Zumbe naho dyehela mwa meso yetu?43Ivyo nawagambilani useuta wa Chohile nauguhigwe kulawa kwenyu na kwinkigwa si iwagile matunda yakwe. 44Yoyose nagwe mnanga mwe diyuwe idyo navunwe vunwe, mna yoyose naagwelwe nadimtiginte.45Wakulu wawalavyantambiko na Mafalisayo weze weve miligano yakwe niyo waona kugamba awalonga wowo. 46Mna chila ywa nkongo kunyolosa mikono kulanga mwakwe nawogohe idibunga mwaviya wantu nawamsinya saviya muoni.

Chapter 22

1Yesu nakalonga nawo mwe mligano akagamba. 2Useuta wa mwembingu waliganizwa na seuta amalanye chinyemi cha nyinka ya mwanawe.. 3Kawasigila wandima wakwe wawahokele wendil wagoneke kwiza mwe chinyemi che nyinka mna hawabwile.4Seuta niyo awasigila naho wandima watuhu akagamba, wagambile wose wagonekwe kaulani simalanya nkande, ng'ombe na mbuzi na ndama zangu zinonile zichinjwa naho mbuli zose ziheza kale, soni mwe chinyemi che nyinka.5Mna wantu awo hawakaule kwa chindedi ugoneke wakwe wantu wasiku wauya mwe izikaya zawo na watuhu nawauya hantu hawo ze biashala. 6Watuhu wawenukila wandima wa Seuta na kujela soni na kuwakoma. 7Mna Seuta niyo ehiwa, niyo asigila wankondo wakwe niyo wawakoma wadya wakomi kubalanga imizi yawo kwa moto.8Niyo awagambila wandima wakwe nyinka iheza mna wagonekeni hawachintile. 9Ivyo hitani mwa mabwilano ye sila nkulu, wagonekeni wantu walozize ivyo vikudahika weze mwe chinyemi che nyinka. 10Wandima waita mwe sila nkulu na kuwahokela wantu wowose wawaonile wedi na wehiye, ivyo ulwazo we nyinka naumema wajeni.11Mna Seuta eze engile kuwakaula wajeni niyo awona mntu yumwenga havaile suche ya njinka. 12Seuta niyo amuza mbuyangu kupata vivihi niyo wabula hano hanyumba hwine suche ya nyinka? Naho mntu uyo hahitule dyodyose.13Niyo Seuta awagambila wandima wakwe mfungeni mntu yuno mikono ne viga naho mduleni kuse mwe chiza, uko nuko nakutende na ndilo na kusila meno. 14Kwaviya wantu walozize wetangwa mna wasentigwe ni wajeche.15Niyo Mafalisayo niyo wahalawa kulanga vy kwingila Yesu mwe izimbuli zakwe mwenye. 16Naho niyo awasigila wanampina wakwe hamwenga na Mahelodiya, naho wamgambila Yesu mhinyi chamanya kugamba weye ni mntu wa chindedi na kugamba wahinya yadya ya Chohile mwe chindedi, hukutunya maoni ya mntu mtuhu naho hukulagisa kweungila mwe wantu. 17Ivyi chigambile wafanyanya mbwani? Vino ni vyedi chisigilizi kuliha kodi kwa Kaisali hegu bule?18Yesu nakamanya uzavu wawo na kugamba kwabwani mwanijeza nyuwe wasongaganyi? 19Nilagisani ihela mkujeseza kulihila kodi nivyo wamletela idinali.20Yesu niyo awauza, isula ne idizina dino ni dya yuhi? 21Niyo wahitula, vya Kaisali, ivyo Yesu niyo awagambila, mwinkeni Kaisaali vintu viya ivyakwe na vya Chohile mwinkeni Chohile. 22Weze weve ivyo niyo wehelwa, niyo wamleka na kwita zawo.23Zuwa idyo wasiku wa Mafalisayo naweza kwa Yesu, wadya wakulonga kugamba hakuna uyuso wa wabanike, niyo wamuza. 24Wakamgambila mhinyi Musa nakalonga uneva mntu kabanika bila kweleka mwana, mlukolo wakwe naampale uyo mvyele naampatile mwana kwachausa cha mlukolo ywakwe.25Wendaga walukolo mfungate wankongo nakasola mna niyo abanika bila kweleka mwana, niyo amwasiza mvyele mlukolo ywakwe. 26Niyo mlukolo ywakwe ywa kaidi niyo atenda ivyo, niyo yudya wa katatu itenda ivyo kubula yudya yudya ywa mfungate. 27Bada ya kutenda ivyo, wose, yudya mvyele niyo abanika. 28Haluse mo uyuso yudya mvyele natende mvyele ywa yuhi mwa walukolo awo mfungate? Kwaviya wose nawamsola.29Mna Yesu kawhitula, na kuwagambila mwabalanga kwaviya hammanyize madolonyo, hegu udahi wa Chohile. 30Kwaviya mo uyuso wantu hawakusolana hegu kusolwa, badala yakwe wantu nawatende saviya wandima wa kwembingu.31Mna kulanga uyuso wa wabanike, hamsunguze kusoma chiya ambacho Chohile nakachilonga kwenyu akagamba, 32Miye ni Chohile ywa Bulahimu, Chohile ywa Isaka, chohile ywa Yakobo? Chohile suyo Chohile ywa wabanike mna ni Chohile ywa ujima. 33Ivyo dugano dize dive dino diyehelwa na mahinyo yakwe.34Mna Mafalisayo weze weve kugamba Yesu kawatenda wanyamale, Msadukayo nawechisanya wawo wenye kwa hamwenga. 35Yumwenga ywawo akatenda mwana sigilizi kamuza maswali kwa kuljeza. 36Mhinyi ni lagizo dihi kulu kujinka zose mwe sigilizi.37Yesu niyo ahitula, vyaungwa umunge Zumbe ywako kwa moyo wako wose na muye wako wose, na kwaumanyi wako wose. 38Dino nidyo lagizo idikulu na dya nkongo39Na dyakaidi dyaligana na idyo, vyaungwa umunge mtuhu ywako saviya ukweunga weye mwenye. 40Sigilizi zose za waoni zatozezana na sigilizi zino izimbili.41Aho Mafalisayo wachei wabwilane hamwenga na Yesu, niyo wamuza swali. 42Niyo agamba, Togolani mwafanyanya mbwani mlanga mwa Kulisito? Yeye ni mwana ywa yuhi? Nawo wamhitula ni mwana ywa Daudi.43Yesu niyo awahitula ni kwa namna yani Daudi mwa Muye amwitanga Zumbe akagamba, 44Zumbe nakamgambila Zumbe ywangu, ikala mkono wangu wa kulume, kubula aho naniwatende wankondo wako waikwe hasi he viga vyako?45Uneva Daudi amwitanga Kulisito, Zumbe ni kwa vihi natende mwana ywakwe? 46Hahana adahile kumhitula mbuli naho hahana ajezize naho kumuza maswali yongezeke kulawa zuwa idyo na kujendeleza.

Chapter 23

1Nyumani nakalonga ne dibunga dya wantu na wanampina wakwe agamba, 2Wadolonya na Mafalisayo wekaila chiti cha Musa. 3Ivyo chochose wakuwagambila kudamanya , damanyani kuno mkawazuguza mna mnase kutimila ntendwa zawo kwaviya wawo walonga mbuli hewekuzidamanya.4Ni chidedi wawo wafunga mizigo izamile ambayo ni vidala kuinula akaheza welaka wantu mwamayega yawo, mna wowo wenye hawakusogeza hata kwa kadole kuwinula. 5Ntendwa zawo zo wazitenda chani wakaule ni wantu kwaviya wowo wapanula masanduku yawo na kongeza ukulu wa misilimbi ye izisuche zawo.6Wawo waungisa kwikala hantu ha chigoli mwe chinyemi na mwe viti vya kutunywa mndani mwe nyumba ye divikulo. 7Na kulamswa kwa kutunywa mwe digwilo na kwitangwa wahinyi wa wantu.8Mna nyuwe hamkungwa kwitangwa wahinyi kwaviya mnanaye mhinyi yumwenga na naho nyuwe wose ni walukolo. 9Msekumwitanga mntu yoyose hano he isi kutenda tate wenyu kwaviya mnanaye tate yumwenga du naye ekwembingu. 10Aho usekwiza kwitangwa wahinyi kwaviya mnanaye mhinyi yumwenga du kugamba Kulisito.11Mna eli mkulu mgati mwenyu natende mndima ywenyu. 12Yoyose akwinula naaselezwe na yoyose akweseleza naenulwe.13Mna nauvimanye weye wadolonya na Mafalisayo wasongaganyi mwawavugaila wantu useuta wa kwembingu naho nyuwe hamkudaha kwingila hamkuwalekeila wakwingila kutenda ivyo. 14Kaulisa msitali 14 haukuwoneka mwe kalatasizedi za kale bazi za kalatasi zongezeka msitali una bada la msitali 12, msitali 14 namluwone wadolonya na Mafalisayo wasongaganyi kwaviya mwawamela wabanikilwe. 15Namvimanye wadolonya na Mafalisayo wasongaganyi mwajinka mwe bahali n kubula kumtenda mntu yumwenga azumile yadya ukuyahinya naho akatenda saviya nyuwe mwamtenda nkana mbili m2wana ywa kwedibome hedina uhelo saviya nyuwe wenye ivyo mwili.16Naho namvimanye Namluwone vilongozi hemkuwona nyuwe mkulonga yoyose akwelisa kwa nyumba nkulu ya Chohile siyo chintu mna kwelisa kwa zahabu ya nyumba nkulu ya Chohile kafungwa na cheliso chakwe. 17Nyuwe matuntu wahezi ni chihi chikulu kusinda chituhu zahabu hegu nyumba nkulu ya vikilo ivyo ikiye ukukile zahabu kwa Chohile.18Naho yoyose akwelisa kwa zahabu siyo chintu mna akwelisa kwa jeleko imlanga mwakwe kefenya kwa cheliso chakwe. 19Nyuwe wantu matuntu chihi ni chikulu kusinda chituhu sadaka hegu zahabu viya vyaika kukuka jeleko dikulavigwa kwa Chohile?20Kwaviya yeye akwelisa kwa zahabu elisa kwa ivyo na kwa vintu vyose vimlanga mwakwe. 21Nauyo akwelisa kwa nyumba nkulu , elisa kwa idyo na kwa yeye akwikala mndani mwakwe. 22Na yeye akwelisa kwembingu elisa kwa chiti cha kale cha Chohile na kwa uyo akwila mlanga mwakwe.23Namluwone nyuwe wadolonya na Mafalisayo wasongaganyi, kwaviya mwaliha mlongo kwa bizali vitago na mchicha mna mwaleka mbuli izamile ya sigilizi na wedi , mbazi, na uzumizi, mna yano mwaungwa kutenda myadamanya naho siwo kuleka amatuhu bila kuyajesa. 24Nyuwe vilongozi matuntu nyuwe ambawo mwafilihiza kadudu kadodo mna mwamela ngamiya.25Namluwone wadolonyi na Mafalisayo, wasongaganyi, kwaviya mwelengusa kuse iviya mna mndani mmema uhoki na kwevutila. 26Nyuwe Mafalisayo matuntu kwelenguseni nkongo mndani mwe viya na mndani mwe vihungu chani upande wa kuse nawo utende wedi.27Namluwone Mafalisayo na wadolonyi, wasongaganyi kwaviya mligana na mbila zihakigwe chokaa ambazo kwa kweise zawonekana ni ntana mna kwa mndani zimema mavuha ya wabanike na chila chintu chizavu. 28Seivyo nyuwe kweise mwasinyika wata wedi kulongozi kwa wantu mna mndani mmema usongsgsnyi ns mssa.29Namluwone wadolonyi na Mafalisayo, wasongaganyo kwaviya mwazenga mbila ya waoni na kuika utanda mbila ya wata wedi. 30Nyuwe mwagamba hegu chekalaga, mazuwa ya tate zetu hachendile chehanga hamwenga nawo kwitila sakame za waoni. 31Kwaviya mweukuila mwenye kugamba nyuwe ni wana wa wawo wawakomile waoni.32Naho nyuwe makomeleza kumemeza hantu hakuwagila masa ya tati zenyu. 33Nyuwe nyoka wana wa mazoka kwa sila yani namyenege nkanto ya bome hedine uhelo?34Kwaviya kaula nawasigila kwenyu waoni, wantu wenye ntunyo na wadolonya, wamwenga namuwakome na kuwasulumiza naho watuhu namwahute mndani mwe nyumba ye divikilo dyenyu na kuwagulusa kulawa mzi umwenga kubula mzi mtuhu. 35Malailo ni kugamba mlanga mwenyu namlaile sakame zose za wenye kuwagila zitilwe mwe isi kukongela sakame ya Habili mta kuwagila kubula sakame ya Zakaliya mwana ywa Balikiya yudya mumkomile mgati mwa hakukile ne ikilinge. 36Chindedi nawagambilani ,buli zino zose nazipate cheleko chenyu.37Yelusalemi, Yelusalemi weye ukuwakoma waoni na kuwahuta mayuwe wadya wambawo watumwa kwako! Ni nkanana nyingahi sunga mwechisanye wana wako hamwenga saviya nguku ikuchisanya wanawe kwakwe hasi ha mawawa yakwe mna hauvyungile. 38Kaula nyumba yako naisigale uchiwa. 39Nami nakugambila kukongela haluse na kujendeleza hamniwone kubula aho namulonge kajimbikwa yeye akwiza kwa zina dya Zumbe."'

Chapter 24

1Yesu nakafosa mwenyumba nkulu ya chohile nakwita zakwe wanampina wakwe nawambasa chani wamlagise mazengo yenyumba. 2Mna awahitule nakuwagamba vino hamkuona izimbuli zino zose? chindedi nawagambila hahana yuwe nedisigale mlanga mwetuhu ambadyo hadikandulwe.3Naho eze ekale mwe ulugulul lwe mizeituni wanampina wakwe wambasa kwa chinyele nakugamba chigambile mbuli zino nazilaile ini? chintu chani nachitende chilagiso choukwiza kwako no udumo we isi? 4Yesu ahitula nakugamba msinyise kugamba asekwiza mntu kuwadanta. 5Kwaviya walozize naweze mwe zina dyangu wagamba miye nuyo kulisito na wawadante walozize.6Namwive nkumbizi na mbuli ya nkumbizi mkaule mnasekutenda mkatiswa kwaviya mbuli zino lazima zilaile mna udya udumo nahaunati. 7Kwavia isi nainuke na isi ntuhu no useuta na useuta nakutende na gumbo singisiko dya hasi hantu na hantu. 8mna izimbuli zino zose ni nkongodu wa usungu wakwefungula.9Nivyo nawawalavye vya masulumizo na kuwakoma namwihiwe ne isi yose mwe via vye idizina dyangu. 10Nivyo walozize nawakobadike nawaihiane wenye kwa wenye. 11Wawoni walozize walulimi nawalaile na kuwadanta walozize.12Kwaviya uwavu naujenyele ungi wa walozize nauhole. 13Mna yudya naujijimize hata udumo nambulwe. 14Ino imbuli yo useuta nailongwe mwe yose enga ukuzi mwe isi zose naho udya udumo naubule.15Mweivyo mnezakuona maihizo ya ubanasi ulongigwe ni muon danieli dichimala hantu hakukile akusoma na amanye 16Nivyo weyuko yuda wagulukile kolugulu. 17Na yudya eyuko kulanga mwe msomo wa nyumba asekudaha kusela hasi kuguha chintu chochose kulawa mdani mwakwe. 18Uyo eyuko kwenkonde asekuya kuguha suche yakwe.19Mna nkondo yao wanawana wadodo na wadya ambao wonkeza mwa mazuwa ayo. 20Lombezani kugamba kuguluka kwenyu kusekutenda ichipindi cha mpeho naho zuwa dya sabato. 21Kwaviya nakutende na nkung'unto nkulu idya heinati kulaila kukongela ukumbwa kwe isi hata haluse na naho hailaile naho 22Enga mazuwa ayo heyahungigwe nehehana endile agomboke mna mwe via wadya wasagulwe mazuwa ayo nayahunguzwe.23Naho uneva mntu yoyose anawagambila kaula kulisito ehano au naho ekudya msekuzumila ulosi uo. 24kwaviy amakulisito ya udanti na waoni waudanti na weze na kuwaonyesha mpituko nkulu zikwehela kwaviya vyo udanti hegu navikadahika hata na wasagulwe. 25Kaulani silonga kuwagambilani heyanati kulaila.26Kwaivyo uneva wana wagambilani kulisito ekwenyika msekwita uko kwenyika au kaulani emdani mwe nyumba msekuzumila ulosi uo. 27Enga viya mbaula ikumulika kulaila mashaliki na kung'aza mpaka mangalibi nivy navitendeke kwiza kwe mwana wa adamu. 28Hohose hana chibudu uko nuko wadege wakudugana29Mna aho hanajinka ukukunta kukulu vya mazuwa yadya zuwa nadijelwe chiza mnenge haulavye ulangazi wakwe ntondo nazilagale kulawa kulanga naho nguvu youlanga nazisingisike.30Nivyo mpituko ya mwana ywa adamu naionekane kulanga na amakabila yose ye izisi nawaile na wamuone mwana ywa adamu akeza mwe amaingu ya kulanga mwe nguvu na ukuka mkulu. 31na wasigile wandima wakwe kwa izwi kulu dya gunda nao nawawachisanye hamwenga wasagulwe wakwe kulawa ndendele nne zeisi kulawa udumo umwenga wo ulanga kwita mtuhu.32Mhine somo kulawa mwe mti mtini ahodu tambi dikasuka na kulavya mani mmanya kugamba chipindi cha zuwa chihaguhi. 33Ivyo naho mnezakuona mbuli zino zose mongigwa mmanye kugamba ehaguhi ne izinyivi.34Chindedi nawagambila cheleko chino hachijinke mpaka mbuli zose zino nayatende yalaila. 35Ulanga ne isi navijinke mna ulosi wangu haujinke mazuwa yose.36Mna idizuwa idyo neisa hahana mntu amanyize na wazumbe wo ulanga hata mwana mna Tati yakwe ichedu.37Enga viya mwa zuwa dya nuhu nivyo navitende kwaviya kwa mwana ywa adamu . 38Kwaviya mwamazuwa ayo heinati vye igalika wantu nendile wakadya na kunywa wakasola na kusolwa mpaka idizuwa diya ambadyo nuhu engilaga mwe ngalawa. 39Naho hawamanyize chintu chochose mpaka igalika izeize niyo yawaguha wose nivyo navitende kwiza kwa mwana ywa adamu.4240nivyo wantu waidi nawatende kwenkonde hamwernga na aguhigwe yumwenga aswa kunyuma. 41Wavyele waidi nawatende wabunda hamwenga yumwenga na aguhigwe na yumwenga aswa. kwaiyo tendani kwaviya hammanyize ni zuwa dihi ambadyo neze Zumbe ywenu.43Mna mmanye kugamba uneva Zumbe umwenye inyumba amanyize ni sanyingahi ambayo mbavi neze naakacheleza naho asekulekela inyumba yakwe kubalangwa. 44Ivyo naho mongigwa mwemalanye mwajike kwaviya mwana ywa adamu neze mwe saa hemwimanyize.4745Nivyo niyani atendile ywedi mndima mta fanyanyi chani Zumbe ywakwe kamwinka ulongozi mwe wadya we inyumba yakwe chani awenke nkande mwe chipindi chikufaha? 46Ajimbikwe mndima uyo ambae Zumbe wakwe na ambwile akadamanya ivyo aho akwizila. Chindedi nawangambila kugamba Zumbe namwinke mlanga mwe chila chintu chili chakwe.48Mna enga mndima mwavu anagomba mo muye wakwe Zumbe wangu ak 49Naho akakonga kuwatowa wandima wakwe adya na kukolwa vikukola. 50Zumbe wakwe uyo neze mwe zuwa ambadyo hedimanyike na mwesa ambayo haimanyike. 51Zumbe wakwe na amsenge vipande vidi na kumwinka mwe hantu hamwenga haligane na wasongaganyi ambako nakutende na ndilo na kusiginta meno

Chapter 25

1Nivyo uesuta wo ulanga nauliganishwe vigoli mlongo waguhile izita zawo na kuhalawa kwita kumhokela mgosi msola. 2Washano mgati mwawo nendile niwahezi na washano watuhu nendile ni wabala. 3Vigoli wahezi weze waguhe izita zawo hawaguhile mavuta yoyose. 4Mna vigoli wabala waguha viya vina mavuta hamwenga nezita zawo.5Haluse ichipindi umsola weze waone hakwiza wose watozwa nintongo niyo wagona. 6nivyo awo vigoli nawenuka wose na ukuziwasha izita zawo.7Ivyo awo vigoli niyo wenuka wose. ukuziwasha izita zawo. 8Wadya wahezi wawagambila wadya wabala mchinke hantu ha mavuta yenyu kwaviya izita zetu zafa. 9Mna wadya wabala wahitula na kuwagambila kwaviya hayakushitoha suwe na nyuwe . mnalo hitani mwe wakutaga mwegwile chiasi ya nyuwe wenye.10Ichipindi waita ko kugula msola abula, na wose wendile wafunganya nawaita naye mwe ngasu ye nyinka no lwivi niyo lwavugalwa. 11Mwe ivyo wadya vigoli watuhu nawo weze wabule na kugamba, Zumbe, Zumbe chivugwile. 12Mna ahitula na kuwagamba chindedi miye siwamanyize. 13Mwe ivyo kaulani kwaviya hammanyize zuwa hegu diswa14Kwaviya ni saviya mntu ongile kutamba kwita si ntuhu, awetanga wandima wakwe na kuwenka ugoli wakwe. 15Yumwenga ywawo nakamwinka hela shano, mtuhu nakamwinka mbili, na yudya umtuhu amwinka hela imwenga chila yumwenga nakahokela chiasi vikuligana no udahi wakwe na yudya mtuhu nakatamba kwita zakwe. 16Aho yudya ahokela hela shano nakaita kuzidamanyiza mayombe, zajenyela hela ntuhu shano.17Iviya yudya ahokele hela mbili azidamanyiza ndima niyo apata ntuhu mbili. 18Mna umndima ahokele hela imwenga nakaita zakwe aisimbila bome mo msanga, niyo aifisa hela ya Zumbe ywakwe.19Niyo yeze yabule mazuwa yalozizeZumbe ywa wandima awo auya na kudamanya kuwaza nawo. 20Yudya mndima ahokele hela shano nakeza nyo aleta hela ntuhu shano, niyo amgamba, Zumbe, nakunika hela shano kaula sipata zongezekele ntuhu shano. 21Zumbe ywakwe niyo amgamba, ni vyedi mndima mtana na ywedi mwe vintu vijeche, mahwinke msingi mlanga mwe vintu vilozize ingila mwe kwelelwa mwa Zumbe ywako.22Mndima ahokele hela mbili nakeza na kugamba, zumbe nakuninka hela mbili kaula sipata zijenyela hela ntuhu mbili. 23zumbe ywakwe nakamgamba ni vyedi mndima mtana na ywedi kutenda ywedi mwe vintu vijeche, nahwinke msingi mlanga mwe vintu vijenyele ingila mwe kwelelwa mwa zumbe ywako.24Niyo eza mndima ahokele hela imwenga nakeza na kugamba zumbe simanya kugamba wenye wi mntu mta mpula walozola hantu hwihandile na kuchisanya hantu hwidamanye. 25Miye nasogoha niyo naita zangu niyo naifisa ihela yako mo msanga kaula unanayo hano idya iyako.26Mna zumbe ywakwe ahitula na kugamba, weye mndima wihiye naho wi mbwa nakumanya kugamba nalozola hantu sihandile nakusanya hantu ambaho simwaganide mbeyu. 27Ivyo navyungwa kuwenka hela yangu wantu wakuliha liba ne ichipindi cho ukuya kwa miye hegu nihokele idya iyangu hamwenga na vijenyele.28Ivyo mhokeni iyo ihela naho mwinkeni yudya mndima mta izihela mlongo. 29Chila mntu ananacho najenyelezwe vitendese naho mwe kujenyeleswa vidala mna mwe yoyose hena chintu hata ananacho nahokwe. 30Mduleni kuse kwechiza uyo mndima hekuwagila aho uko na ndilo na kusigita meno.31Ichipindi mwana ywa Adamu umo neze mwe ukuka wakwe na wandima wose hamwenga naye, naho nekale mlanga mwe ichiti chakwe cho ukuka. 32Izisi zose nazidugane ho uso wakwe naye nawapange wantu saviya mdimi akupagula ngoto na mbuzi. 33Naike ngoto umkona wakwe wa kulume mna mbuzi naazike umkon wa kumoso.34Akajika mseuta awagambe wadya we umkon wakwe wa kulume soni mjimbikwe ni tate ywangu mguhe useuta udamanywe mo uukumbwa kwe isi. 35Kwaviya nendile nina sala namninka nkande nednile ni mjeni mnihokela. 36Nani mwazi, mnivika suche, nendile ni mnyonje na wiza kunilela nani mwe dijeleza namwiza kunikaula.37Naho waonekane wedi nawamhitule na kugamba Zumbe ini chikuona ukatenda na sala niyo chakwinka nkande? hegu naho unanchilu na kukukwinka mazi? 38Naho nini chikuwona ukatenda mjeni nyio chakuhokela? hegu naho ukatenda wimwazi niyo chakuvika suche? 39Naho nini chikuwona ukatenda mnyonje hegu mwe chifungo niyo chakwizila? 40Naho mseuta nawahitule na kuwagambila, chindedi nawagambila icho mdamanye hano kwa yumwanga ywa mlukolo ywangu mdodo, mnidamanyiza miye.41Naho nawagambe awo wo mkono wakwe wa kumoso halaweni hangu, mligitwe, hitani ko umoto wa kale na kale wigigwe kwa mwavu na wandima wakwe. 42Kwaviya nendile nina sala mna hamninkile nkande nendile nina cnchilu mna hamninkile mazi. 43Nendile ni mjeni mna hamnihokele hatenda mwazi mna hamninkile suche, umo nani mnyonje na mwe chifungo mna hamnileile.44Ivyo wowo nawamhitule na kugamba Zumbe nini chikuwona ukatenda na sala hegu naho unanchilu hegu naho wimjeni hegu naho wimwazi hegu naho wimnyonje hegu naho mwechifungo niyo hachikusankanile? 45Akajika nawahitule nakugamba, chindedi chiya hemdamanye mwe yumwe mwa wano wadodo hamnidamanyize miye. 46Wano nawaite mwe masulumizo ya mazuwa yose mna awedi mwe ujima wa mazuwa yose.

Chapter 26

1Chipindi Yesu ezeabinde kulonga ulosi uwo awagambila wanampina wakwe. 2mmanya kugamba bada ya mazua maidi nakutende na sikunkulu ya pasaka, mwana ywa mntu na alavigwe chani asulumizwe.3Badaye wakulu wawalavya ntambiko na wadalahala wantu nawadugana hamwenga mwewikazi ya mlavya ntambiko mkulu nendile aketangwa kayafa. 4Kwahamwenga awo waganga njama ya kumgwila Yesu kwa fiso nakumkoma 5Kwaviya nawalonga isekutendeka chipindi cha sikunkulu ili isekulaila vulugu mwawamwenga awantu.6Chipindi Yesu nendile eyuko besaniya mwe nyumba ya simoni mkoma 7Eze elavize hemeza mvele yumwenga na keza kwakwe akatenda keleka kijaluba. 8Mna mwanampina ywakwe ezeaone imbuli ino niyo wehiwa nakulonga ,kwa chausa chani hasala ino 9Nivyedi nayadaha kutagwa kwa chiasi chikulu nakwinka wachiwa.10Mna Yesu akatenda kamanya dino nakawagambila, kwambwanib mwamshumbuwa mvyele yuno? kwaviya wadamanya chintu chedi kwangu 11wachiwa mnanawo siku zose mna hamtende hamwenga na miye wikazi.12Kwaviya ezeajoloze amavuta yano kulalanga kwo mwili wangu nakudamanya ivyo kwaviya ya mazisi yangu. 13chindedi nawagambila hohose ulosi wedi uno ikunga ilongwe mwe isi yose ,chitendo adamanye yuno mvyele naho nakitende chikalonga kwaviya kumkumbuka.14Nivyo yumwenga ywa wadya mlongo na waidi akwitangwa Yuda isikali yose niyo kaita kwa wakulu wa walavya ntambiko. 15Nakulonga namnipatile mbwani ninamhituka wamhimila Yuda vihande milongo mitatu vya hela. 16Kukongela mhilimo uwo alonda nafasi ya kumhitukila.17Hata zuwa dya nkongo dya migate haijeligwe ugwadu wanampina wakwe wambasa Yesu nakulonga kuhi waunga chikakumalanyize udye nkande ya pasaka? 18Niwo awagambila hitani ko mzi kwa mntu msiku na mgambileni mhinyi alonga chipindi changu chibula nanichintize pasaka hamwenga na wanampina wangu mwe nyumba yako. 19wanampina wadamanya ege Yesu ivyo awasigile na waika nkande ya pasaka.20Ize ibule jioni niyo kekala akadya nkande hamwenga na wadya wanampina mlongo na waidi. 21Umo wakadya inkande niyo kalonga, chindedi nawagambila kugamba yumwenga ywenyu nanihituke 22Wengila npeho vidaha, na chila yumwenga kukonga kumuza togola chindedi suyo miye, zumbe?23Akahituka, yudya akutweza mkono wakwe hamwenga na miye mwebakuli nuyo akunga anihituke. 24Mwana ywa mntu atendelwe vyedi kwa mntu uyo hegu helekwe. 25Yuda yudya amhituke nakalonga togola ni miye labi? Yesu amgambila,kulonga mbuli ino weye mwenye.26Umo wakadya nkande Yesu kaguha mgate niyo aujimbika nakuubendula niyo awenka wanampina wakwe akalonga, guhani mdye uno numwili wangu27Niyo aguha chikombe na kuchijimbika niyo awenka na kugamba nywani wose mwechino. 28Kwaviya ino ni sakame ya lagano dyangu ikwitika kwa chausa cha walozize kwa kulekelwa masa. 29Mna nawagambilani saninywe naho matunda ya mizabibu uno mpaka zuwa diya na mnywe kwa uhya hamwenga na nanyue mwo seuta wa tate ywangu.30Weze watende wabinda kuchema wila wafosa kwita kwa kagulu ka mizaituni 31Akaheza Yesu niyo awagambila ichilo chino nyuwe nyose namwetowe kwachausa changu kwaviya idolonywa nanimtowe mdimi na magoto yedibunga nayapangane. 32Mna bada ya kuyuka kwangu naniwalongoile kwita Galilaya.33Mna Petulo awagambila hata hegu wose nawakulemele kwachausa cha mbuli zikunga zikupate miye sahulemele. 34Yesu ahitula chindedi nakugambila ichilo chino nakubula zogolo hadinati kwila naunilemele nkanana ntantu. 35Petulo amgamba hata hegu yanunga kubanika na weye sahulemele na wanampina watuhu wose wakalonga ivyo ivyo.36Bada ya Yesu aita nawo hantu hakwitangwa Gesemane awagambila wanampina wakwe ikalani hano umo haita uko kulombeza. 37Niyo amguha Petulo na wana waidi wa Zebedayo na kukonga chihovu na kusononeka. 38Akaheza awagambila Muye wangu unachihovu chiyasi cha kubanika sigaleni hano naho mcheleze hamwenga na miye.39Niyo aita kulongozi chodogo niyo kagwa chifudi fudi na kulombeza akalonga tete ywangu hegu vyadahika chikombe chino chinusike isekutenda saviya navyunga miye vitende ivyo ukunga weye. 40Niyo awabasa wanampina wakwe kawabwila wagona ntongo na niyo amgamba Petulo kwambwani hamkudaha kucheleza na miye kwa sa dimwenga. 41Chelezani na kulombeza mnase kwingila mwe majezo Muye uheza mna umwili uholomala.42Niyo aita zakwe nkanana ya kaidi na kulombeza akalonga tate ywangu hegu imbuli ino haikudaha kwenegeka naho yanunga ninywele chikombe chino ungi wako uchinte. 43Niyo kauya naho nakuwabwila wagona ntongo kwaviya meso yawe nayatenda yazama. 44Akaheza niyo awasa naho kaita zakwe, akalombeza nkanana yakatatu akalonga milosi idya idya.45Badaye Yesu niyo awabasa wanampina wakwe na kuwagambila bado mgona na kwehemela? kaulani sa ibula na mwana ywa mntu akuhitukwa mwe mikono ya wata wavu. 46Inukani chiteni kaulani yudya akunga anihituke kabula47Chipindi nendile achei kulonga Yuda yumwenga ywa wadya mlongo na waidi niyo kabula Bunga kulu dize dibule hamwenga naye ilaila kwa wakulu wa walavyantambiko na wadalahala watatu niyo weza na mabamba na malungu. 48Naho mntu akunga amhitukeYesu nendile kawenka ndege akalonga yudya hunga hambusu nuyo uyo mgwileni.49Chipindi icho niyo eza kwa Yesu nakulonga salamu mhinyi niyo ambusu. 50Yesu awagambila mbuyangu damanya diya amabdyo dikuleta nivyo eza na kumdoseza mikono Yesu na kumgwila.51Kaula mntu yumwenga nendile hamwenga na Yesu niyo kachumiza mkono wakwe niyo aguha isime yakwe na kumkanta mndima ywa walavyantambiko mkulu idigutwi dyakwe. 52Niyo Yesu amgamba vuza isime yako hadya uilavize kwaviya wose wakujeseza sime nabalangwe kwa sime. 53Mwafanyanya viya sikudaha kumwitanga tate ywangu naye niyo anitumila wankondo kujinka milongo na mbili ya wandima. 54Mna bule jinsi yani mawandiko yongezwa kuchintizwa vino nivyo ikunga kulaila?55Chipindi icho Yesu adigambila idibunga Togola mwiza na mabamba na malungu kunigwila saviya mpolaganyi chila zuwa sikala mwe divikilo kulu hawahinya hamnitozize. 56Mna yose yano yadamanyika chani mawandiko ya waoni yachinte niyo wanampina wakwe wamwasa na kuguluka.57Wadya wamgwilile Yesu wamwigala kwa Kayafa mlavyantambiko mkulu hantu ambaho wadolonyi na wadalahala nendile wadugana hamwenga. 58Mna Petulo niyo amtongela kunyuma kwahale kubula mwe ukumbi wa mlavyantambiko mkulu niyo kengila mndani na kwikala hamwenga na wamizi aone chikunga chilaile.59Ivyo wakulu wa walavyantambiko na balaza dyose nendile wakalonda ukuzi wa lulimi kujinka Yesu kwaviya wapate kum koma. 60Hata hegu nawelaviza ukuzi ulozize mna hawapatile chausa chochose mna badaye waukuzi waidi welaviza kulongozi. 61Nakalonga mntu yuno nakalonga nadaha kudivuna vikilo dya Chohile na kudizenga kwa mazuwa matatu.62Mlavyantambiko mkulu niyo kachimala na kumuza hikudaha kuhitula? Wano wakuukuila mbwani weye? 63Mna Yesu nakanyamla, mlavyantambiko mkulu amgambila heguChohile ivyo akwikala na kulonga uchigambile hegu weye ni Kulisito mwana ywa Chohile. 64Yesu niyo ahitula weye mwenye walonga imbuli ino mna nakugambila kulawa haluse na kujendeleza na umuone mwana ywa mntu kekala mkonowa kulume uta nguvu naho akeza mwa maingu ya kwembingu.65Nivyo mlavyantambiko nakayavula amavazi yakwe na kulonga kakufulu Togolani mwaunga naho ukuzi wambwani ? Kaula mwiva kale akakufulu. 66Togolani mwafanyanya mbwani? Niyo wahitula na kulonga uyo vyaungwa abanike.67Akaheza niyo amtwela mate mouso na kumtowa ngumi na kumfyeka vibao kwa mikono yakwe. 68na kulonga chitabiliye weye wi Kulisito ni yuhi akutoile?69Chipindi icho Petulo nendile kekala kuse mwe ukumbi na mndima ywa chiche niyo amwitila na kulonga weye nawe nendile hamwenga na Yesu wa Galilaya. 70Mna niyo kakana kulongozi kwa wose akalonga simanyize ichintu mkulonga.71Niyo eze aite kuse ko mlango mndima yumwenga ywa chiche nakamwona na kumgambila nendile weyaho hano, mntu yuno nendile ehamwenga na Yesu wa Nazaleti. 72Niyo akana naho kwa kwelisa miye simmanyize umntu yuno.73Chipindi chijihi badaye wadya nendile wachimala hajihi wamwitila na kulonga na Petulo kwachindedi weye nawe ni yumwenga wawe kwaviya hata idolonywa dyako dyalagisa. 74Nivyo akonga kuligita na kwelisa miye simanyize umntu yuno na nkanana iyo ni ya kaidi zogolo niyo dyaila. 75Petulo niyo

Chapter 27

1Chipindi cha nomtondo chize chibule wakulu wose wawalavyantambiko na wadalahala watatu wadya njama kumlanga Yesu wapate kumkoma. 2wamtaliza wamlongoza na kumbuza kwa liwali Pilato.3Akaheza chipindi yudya nendile kamhituka nakaona kugamba Yesu kasila kusulumizwa niyo eila na kuvuza vipate milongo mitatu vya hela kwa mkulu ywa walavyantambiko na wadalahala. 4nakulonga sidamanya wavu kwa kuhituka isakame heina lema mna niyo wahitula yachunga mbwani suwe? yasinyeni ayo nyuwe wenye. 5Akaheza niyo wavidula hasi mwe vikilo na kuhalawa zakwe na kwenyulika yeye mwenye.6Mkulu ywa walavyantambiko niyo aviguha viya ivipande vye ihela na kulonga sina halali ya kuika ihela ino mwe kijaluba kwaviya ni galama ya sakame. 7Nawakalosana kwa hamwenga ihela itumike kugwila nkonde ya chilongo kuhambila wajeni . 8Kwachausa chino inkonde iyo yetangwa nkonde ya sakame hata dyelo vino.9Akaheza udya ulosi nandile bulongwa ni muoni Yelemiya chani uchinte kulonga nawaguha vipande milongo mitatu vya hela galama ipangwe ni wantu wa Izulaeli kwachausa chakwe. 10na watumiya kwa nkonde ya chilongo saviya Zumbe anigambile.11Haluse Yesu kachimala kulongozi kwa liwali na liwali amuza Togola weye ni seuta wa Wayahudi?Yesu amhitula weye walonga ivyo. 12Mna chipindi walongelezwe ni walavyantambiko na wadalahala hawahitule chochose. 13Akaheza Pilato awagambila hwivile ukulongelezwa kokose kukulanga weye. 14Mna hamhitule hata ulosi umwenga ivyo liwali niyo kamemwa ni kwehela.15Haluse mwe sikunkulu nendile kuna mazwela ya liwali kumfungwila mtalizwa yumwenga akusagulwa ni bunga. 16Chipindi icho nakuna mtalizwa sugu zina dyakwe Balaba.17Ivyo ichipindi nandile wadugana hamwenga Pilato niyo awauza ni yuhi mkunga chimfugwile kwachausa chenyu? Balaba hegu Yesu akwitangwa Kulisito? 18Kwaviya nakawamanya kugamba waheza kumgwila kwachausa cha maya. 19Chipindi nendile wekala mwe chiti chakwe che nkanto, mvyele ywakwe nakamtumila ulosi na kulonga, Usekutenda mbuli yoyose kwa mntu yuo hena lema kwaviya sisumbuliwa vidala hata dyelo mwe sozi kwachausa chakwe.20Niyo wakulu wawalavyantambiko na wadalahala watigizwa mo mdugano wamlombeza Balaba na Yesu akomwe. 21Liwali awauza ni yuhi hagati ha waidi mkunga miye nimlekele kwenyu? niyo walonga Balaba. 22Pilato niyo awagambila ni mtende mbwani Yesu akwitangwa Kulisito? Wose wakahitula msulumize.23Naye niyo alonga kwani ni ubanasi wani atendile?Mna iyo wajendeleza kuguta kwa izwi kubula kulanga vitendese msulumize. 24Ivyo chipindi Pilato eze awone hakudaha kudamanya dyodyose mna badala yakwe vulugu nendile zikonga niyo aguha mazi niyo ahaka imikono yakwe kulongozi kwe dibunga na kulonga, miye sina lema kulawa kwe sakame ya mntu yuno hena lema yasinyeni ayo nyuwe wenye.25Wantu wose niyo walonga sakame yakwe naitende kulanga kwetu na wana wetu. 26Akaheza niyo amfunguila Balaba kwawe mna niyo amtowa mijeledi Yesu na kumwinkiza kwawe kwita kumsulumiza.27Akaheza wankondo wa liwali niyo wamguha Yesu kubula kwa Pilato na bunga kulu dya wankondo wose naho waduganyike. 28Niyo wamvula izisuche zakwe na kumvala nkazu ya langi inkundu. 29Akaheza wadamanya taji dya miwa na kumvika kulanga ko mtwi wakwe, nawamwikiya mti mo mkono wakwe wa kulume niyo wafika madi kulongozi kwakwe na kumbela wakalonga ndamsa seuta ywa Wayahudi?30Naho wamtwela mate niyo waguha mti na kumtowa mo mtwi. 31Chipindi nandile wakambela nawamvula idya inkazu na kumvala izisuche zakwe na kumlongoza kwita kumsulumiza.32Weze wafose kuse niyo wamuwona mntu kulawa Kilene zina dyakwe Simoni ambaye wamkunkusa kwita nawo chani apate kuwinula umsalaba wakwe. 33Weze wabule hantu hakwitangwa Goligota mana yakwe gobela dya mtwi. 34Wamwinka siki ihanganywe na nyongo anywe mna eze ailume kadunduga kuinywa.35Chipindi weze watende wamsulumiza niyo wapangana izisuche zakwe kwa kutoa kula. 36Nawekala na kumsinya. 37Kulanga ko mtwi wakwe niyo waika malaho kumlanga yeye yakasomeka Yuno ni Yesu seuta ywa Wayahudi.38Wakupolaganya waidi wasulumizwa hamwenga naye yumwenga ntendele ya kulume mntuhu ntendele ya kumoso. 39Wadya nendile wakajinka nawabela wakasingisa singisa imitwi yawo. 40Na kulonga weye nandile ukaunga kubalanga vikilo kulu na kudizenga kwa mazuwa matatu kwekombole weye wenye hegu wi mwana ywa Chphile sela hasi ufose mo msalaba.41Mwe hali idya idya wakulu wawalavyantambiko nendile wakamsimanga hamwenga na na watakudolonya na wadalahala na kulonga, 42Nkakombola watuhu mna hakudaha kwekombola mwenye, yeye ni seuta ywa Wayahudi nasele hasi kulawa mo msalaba nivyo nachimzumile.43Nakamwegamila Chohile leka Chohile amkombole haluse hegu aunga kwaviya nakalonga miye ni mwana ywa Chobile. 44Nawadya watakupolanya nendile wasulumizwa hamwenga naye akaheza walonga milosi ya kubela.45Haluse kulawa saa mtandatu nendile kuna chiza mwe isi yose kubula saa chwnda. 46Ize ibule sasa chenda Yesu kaila kwa izwi kulu, eloi, eloi, lama sabakisani? Mana yakwe Chohile ywangu, Chohile ywangu kwambwani kunasa? 47Chipindi ichi wasiku wakwe nendile wachimala ahadya wetegeleza walonga amwitanga Eliya.48Nkana imwenga yumwanga ywawe niyo aguluka akuguha sifongo na kuimemeza chakunywa chisungu kaika kulanga ko mti kubula apate kunywa.. 49Niyo wadya wasigale niyo walonga, mwaseni ichedu, chikaule hegu Eliya naeze kumkombola. 50Akaheza Yesu aila naho kwa izwi kulu nakulavya umuye wakwe.51Kaula paziya dye ivikilo ditatuka hantu haidi kulawa kulanga kubula hasi na hasi hazingiza luwe utulika vihande. 52Mbila zigubuka na mili ya wakukile ilozize nendile igona ntogo niyo wauyuswa. 53Nakulawa kwe zimbila bada ya uyuso wakwe, niyo wengila mo mzi ung'azigwe na kuwonekana waloza.54Bule yuda akida na wadya ambawo nendile wakamsinya Yesu niyo waona zingizo dya mbuli za kale zikulaila nawamemwa ni woga vidala na kulonga chindedi yuno nendile ni mwana ywa Chohile. 55Wavyele walozize nendile wamtongela Yesu kulawa Galilaya chani kumsankanila nendile wehadya wakamsinya kulawa kwa hale. 56Mgati mwawo nendile Maliyamu Magidalena, Maliyamu nine dya Yakobo na Yusufu na nine dya wana wa Zebedayo.57Ize ibule diswele nakeza mntu mgoli kulawa Alimsaya akwitangwa Yusufu ambaye yuno nendile ni mwana mpina ywa Yesu. 58Niyo kamwitila Pilato na kumlombeza umwili wa Yesu, akaheza Pilato niyo asigila apate kwinkwa.59Yusufu niyo auguha umwili nakuuvunga suche ing'aile yedi. 60Niyo augoneza mwe mbila pya yakwe nendile isongolwa mwe luwe, akaheza niyo afingilisa yuwe kulu niyo dyagubika mo mlango we mbila na kwita zakwe. 61Maliyamu Magidalena na Maliyamu mtuhu nendile wehadya wekala wakasinya kwe mbila.62Zuwa ditongele ambadyo nendile ni zuwa dya mawandaliyo wakulu wa walavyantambiko na Mafalisayo wadugana hamwenga kwa Pilato. 63Wamgambila zumbe chabunkula kugamba chipindi yudya umdanti endaga mjima nakalonga badala ya mazuwa matatu nauyuke naho. 64Ivyo sigila kugamba mbila yamilwe vyedi kubula zuwa dya katatu. Vituhu wanampina wakwe wadaha kwiza kuubawa na kulonga kwa wantu kauyuka kulawa kwa wabanike na udanti wa udumo nautende wihisa kujinka udya wa nkongo.65Pilato amagambila mlavyantambiko mwamizi hitani mkadamanye hali ya wedi ivyo mkudaha. 66Ivyo niyo waita na kudamanya mbila kutenda vyedi yuwe digongigwe mhuli na kwika wamizi.

Chapter 28

1v 1 Umo ne chisingi zuwa dya sabato, zuwa dize ditende dyaswa kutongela zuwa dya nkongo dya juma, Maliyamu magidalena na yudya Maliyamu umtuhu naweza kuiona imbila. 2Kaula nandile kuna chisingisa chikulu kwaviya mndima ya Zumbe nakasela na kufingilisa diya idiyuwe niyo adikaila.3Uao wakwe wikala saviya umeme neizisuche zakwe nandile zing'ala chwee. 4Wadya wadimi wengilwa ni woga na kutenda saviya wabanka.5Yudya mndima awagambila wadya wavyele akagamba, Msekogoha kwaviya simanya kugamba mwamlonda Yesu asulumizwe. 6Hahali hano, mna kauyuka saviya viya awagambileni soni muone hantu nandile Zumbe nakagona. 7Hitani chinguvunguvu, mkawagambile wanampina wakwe kauyuka kualawa kwe wabanike kaula kawalongoila Galilaya uko nuko na mumone .8Kaula wavyele wahalawa hadya he mbila chinguvu nguvu wakatenda welelwa vidala, niyo waguluka kuwagambila wanampina wakwe. 9Kaula Yesu niyo adugana nawo nakuwgamba ahoni wadya wavyele naweza na kutoza iviga vyakwe, naho akajika wamvikila. 10Niyo Yesu awagambila msekogoha hitani mkawagambile walukolo wangu walongole Galilaya uko nawanione.11Ichipindi icho wadya awavyele nendile wakaita kaula watuhu wa wamizi waita mo mzi na kuwagambila wakulu wa walavyantambiko mbuli zose endile yalaila. 12Niyo walavyantambiko weze wambwilane na wadalahale na kulafya mbuli iyo hamwenga nawo, nawalavya chima chikulu cha hela kwe wadya wamizi. 13N kuwagamba wagambileni watuhu kugamba wanampina wa Yesu naweza nechilo waubawa umwili wa Yesu umo suwe chitendile chigona.14Enga mbuli ino inabwila liwali suwe nahilosana na kuwausizani nyuwe nkama yose. 15Ivyo wankondo waziguha ziya izihela na kudamanya saviya awagambile nakuelekezwa, mbuli ino ijendeleza vidala mwe Wayahudi na itenda viyo kubula dyelo.16Mna wadya wasigilwa mlongo na imwenga nawaita Galilaya mwe udya umlima nendile kawagambila. 17Naho weze wamuwone wamvikla mna watuhu wawo waona nkama.18Yesu eza kwawo niyo awagambila akagamba sinkigwa udahi wose mwe isi na ulanga. 19Ivyo hitani mkawatende isi zose kutenda wana mpina muwabatize mwe zina dya tate na mwana na Muye Ukukile.20Muwahinye kutoza mbuli zose niwalagizeni naho kaula miye ni yuko hamwenga na nyuwe mazuwa yose hata mo udumo we izisi.

## Mark

Chapter 1

1Ino ni nkongelo ya mbuli yedi ya Yesu Kulisito mwana ywa Chohile. 2Saviya idolonywe ni muoni Isaya, kaula namsigila, msigilwa ywangu kulongozi kwako yumwenga akunga aimalanywe sila yangu. 3Izwi dya mntu akwila kwe mbingu ichintizeni isila ya Zumbe zinyoloseni sila zakwe.4Yohana nakeza na kubatiza kwenyika na kulonga mbuli za ubatizo wa kweila kwa kulenguswa masa. 5Isi yose ya Yudeye na wantu wose wa Yelusalemu nawaita kwakwe, nandile wakabatizwa naye mo mto Yolodani, wakeila masa yawo. 6Yohana nendile kavika suche za mazoya ya maguniya na misipi wa mkota mwe chigudi chakwe, nendile akadya sije na uchi wa kwenyika.7Nakalonga mbuli zedi na kugamba, eyaho yumwenga akwiza badala yangu mwenye udahi ulozize kujinka miye na sina udahi hata wa kufunama hasi na kufungula sigi ye vilatu vyakwe. 8Miye nasiwabatiza kwa mazi mna yeye nawabatize nyuwe kwa Muye Ukukile.9Nailaila mwwa mazuwa ayo kugamba, Yesu nakeza kulawa Nazaleti ya Galilaya naho nakabatiza ni Yohana mwe dikolongo dya mto Yolidani. 10Chipindi Yesu eze enuke kulawa kwa mazi nakawona mbingu zipangana mwazi na muye akasela hasi mmlanga mwakwe saviya kasuwa manga. 11Naho izwi dilaila kwembingu dikagamba, weye ni Mwanangu hungisa naho huwagilwa naye.12Akaheza nkanana imwenga Muye kamkinkisa kwita kwe nyika. 13Nendile kwenyika mazuwa mlongo na mine akajezwa ni mwavu, nakatenda hamwenga na wanyama wa kumbago na wandima wa Chohile wamsankanila.14Halluse bada ya Yohana kugwilwa Yesu nakeza Galilaya akalonga mbuli ya Chohile. 15Akalonga chipindi chichinta na Useuta wa Chohile wihaguhi kweileni na kuizumila mbuli yedi ya Chohile.16Naho nawakajinka mnkand mwe bahali ya Galilaya, ivyo amuona Simoni na Anduleya mlukolo wakwe Simoni wakadula lavu mwe bahali kwaviya nendile ni walowa. 17Yesu niyo awagambila, soni mnitongele naniwatende walowa wantu. 18Nho nkanana imwenga niyo waleka nyavu niyo wamtongela.19Ivyo, Yesu eze ajende uhale chidogo kamuona Yakobo mwana ywa Zebedayo na Yohana mlukolo ywakwe nawendile mwe mtumbwi wakadamanya nyavu. 20Nawo nakawetanga nawo wamwasa tati yawo Zebedayo mndani mo mtumbwi wazumizi aguligwe, niyo wamtimila.21Naho weze wabule Kapeleneumu zwa dya kuhumulaYesu niyo engila mwe nyumba ye divikilo na kuwahinya. 22Wadyehelwa hinyo dyakwe, kwaviya nendile akawahinya saviya mntu ambaye ana udahi na siyo saviya wadolonyi.2623Mazuwa ayo, ayo nendile kuna mntu mwenyumba ye divikilo dyelo endile na muye mchafu, niyo atowa ulwasu. 24Akagamba china chibwani cha kutenda na weye Yesu wa Nazaleti? Kwiza kuchikoma? Na kumanya wi yuhi. weye wi Mkuka ichedu ywa Chohile. 25Yesu nakamkwahilampeop na kugamba, nyamala naho ufose mndani mwakwe! Naho muye mchafu niyo wamgwisa hasi niyo wafosa kwakwe kuno akaila kwa izwi dya kulanga.27Naho wantu wose nawehelwa ivyo, niyo wauzana chila yumwenga ino nimbwani?Hinyo hya dyenye udahi? Hata dyawalonga mapepo machafu nyo yazumila. 28Ne habali kumlanga yeye mwe zuwa dimwenga niyo zajendeleza chila hantu mndani mo mkowa owse wa Galilaya.29Na zuwa dimwenga bada ya kufosa kweise kwe nyumba ye divikilo, wengila mwe nyumba ya Simoni na Anduleya wakatenda na Yakobo na Yohana. 30Halue nine mkwewe Simoni nendile kagona ni mnyonje wa homa, na zuwa dimwenga wamgambila Yesu mbulin zakwe. 31Ivyo niyo eza niyo amtoza kwa mkono na kumwinula kulanga homa niyo yahalawa kwakwe, niyo akonga kuwambiza.32Chisingi ivyo zuwa dizamile nawamletela kwawe wose wendile ni wanyonje hegu wamemigwe ni mpepo. 33Mzi wose uchintana hamwenga, mo lwivi. 34Kawa honya walozize wendile wanyonje na manyonje yesimane na kulavya mpepo kulonga kwaviya nawamanya.35Nakenuka chilochilo chipindi hakunati kucha, nakahalawa na kwita hantu he falaga na kulombeza uko. 36Simoni na wose nendile naye nawamzungula. 37Nawampata na kumgambila chila yumwenga akuzungula.38Nakawagambila chiteni hantu hatuhu kuse mwe mizi ikuchizunguluka chani nidahe kuilonga mbuli yedi uko nako. 39Nakaita kujinkiila Galilaya yose akalonga mbuli yedi mwe izinyumba za mavikilo yawo nakukwahila mpepo.40Mta matana yumwenga nakeza kwakwe nendile wakamgamba nakafika madi na kumgamba uneva waunga wadaha kunitenda nitende wedi. 41Akasukumwa ni mbaziYesu nakanyolosa umkono wakwe na kmdonta akamgamba, naunga utende wedi. 42Mala imwenga matana yo yamfosa naho katendwa kutenda mjima.43Yesu niyo amfundisa na kumgamba aite nkanana imwenga du, 44Nakamgambila usinyise unasekulonga mbuli kwa yoyose mna hita welagise kwa mlavyantambiko na ulavye lavyo kwachausa cho ukuka ambawo Musa nakausigila saviya ukuzi kwawo.45Mna nakaita na kukonga kuwagambila chila yumwenga na kulonga mbuli kujendeleza hata Yesu hadahile naho kwingila mo mzi kwa kulekeilwa, ivyo nakekala hantu wantu naweza kwakwe kulawa chila hantu.

Chapter 2

1Eze auye Kapelanaumu bada ya mazuwa majeche niyo yevika kugamba nendile we kukaya. 2Wantu walozize vidala nendile wadugana hadya naho hahatendile na nafasi naho, hata idya ya hadya ho luvi yesu nakalonga uosi wakwe.3Akaheza bazi ya wantu naweza kwakwe wamletela mtu nendile kaholomala, wantu wane nendile wamweleka. 4Chipindi wadunduga kumseleza kwaviya bunga dya wantu niyo wausa paa kulanga kwa hantu hadya nendile weli, niyo watenda waheza kubusa langa, niyo waseleza ulusazi ambawo umntu nendile aholomale nakatenda kagona.5Eze awone utondowazi wawe, Yesu niyo amgambila mntu aholomale, mwanangu wavu wako ulekelwa. 6Mna bazi ya wadolonyi wadya nendile wekala hadya wakeuza mwe myuye yawe. 7Adaha zee mntu yuno kulonga vino? abela ni yani akudaha kulekeila masa mafani Chohile yeye ichedu.8Chimpupa Yesu niyo kamaya mo muye wakwe icho nendile wakafanyanya wamwenga wawe, wenye, niyo awagamba, kwambwani mwafanyanya vino mwe imyuye yenyu? 9Ni dihi dihuhile kwenyu kulonga kwa mntu aholomale masa yako yalekeilwa hegu kulonga chimala, guha ulusazi lwako na ujende.10Mna chani wapate kumanya yakutendeka Mwana ywa mntu ana udahi wa kulekeila masa mwe isi, niyo awagamba yudya aholomale. 11Nakumgamba weye inuka, guha mcheka wako wite kukaya kwako. 12Niyo achimala nkana imwenga aguha umcheka wakwe, niyo kaita kuse kwenyumba kulongozi kweinyumba ya chila mntu, ivyo wantu wose niyo wehelwa nakumwinka Chohile ntunyo, nakulonga hata hachiwahiye kusinya mbuli age zino.13Nakaita naho hankanda hediziwa ne dibunga dyose dya wantu wezile kwakwe na kuwahinya. 14Niyo nendile akajinka niyo kamuwona Lawi mwana ywa Alifayao kekala mwenye hantu hekuchisanya maliho na kumgamba nitongela nakachimala na kumbasa.15Naho chipindi Yesu nendile akapata cha kudya, mwe inyumba ya Lawi, wakukuchisanya maliho walozize na wantu wenye masa nendile wakadya na Yesu na wanampina wakwe kwaviya nawatenda waloza nawo wamtongela. 16Chipindi wadolonyi ambawo nendile ni ni Mfalisayo weze waone kugamba Yesu nendile akadya na wantu wenye masa na wakuchisanya maliho niyo awagambila wanampina wakwe kwambwani wadya na wakuchisanya maliho na wantu wata masa?17Chipindi Yesu eze eve ivyo, awagamba wantu wekale wanene mwe mili hawakunga mganga mna wantu wanyonje awodu nawo wakunga, sizile kuwetanga wamtu wata kuwagila mna wantu wata masa.18Wanmpina wa Yohana na Mafalisayo nendile wakafunga, na bazi ya wantu naweza kwakwe na kumgambila kwambwani wanampina wa Yohana na Mafalisayo wafunga, mna wanampina wako hawakufunga? 19Yesu niyo awagamba togolani nezile kwe inyinka wadaha kufunga chipindi zumbe we inyika bado akatenda hamwenga nawo? Kwaivyo vyose Zumbe we inyika akatenda hanti eyuko hamwenga na wowo hawakudaha kufunga.20Mna mazuwa naye ze chipindi Zumbe we nyinka umo akauswa kawe, na mwa mazuwa ayo nawo nawafunge. 21Hakuna mntu akusuma chipande chihya cha suche mwe vazi kulu kulu vituhu naho chilaka chabanduka kulawa mwe iyo ihya, kubanduka kulawa mwe kulukulu naho hahatende hatatuka vihiye. 22Hahana mntu akujela divai hya mwe chikombe sicho chedi bila ivyo yatula ivymbo naho vyose vidi idivai na ivyo navyage badala yakwe, ika divai pya mwe chikombe chihya.23Mwe zuwa dya kuhumula Yesu nakajinka mwe bazi ya nkonde, na wanampina wakwe niyo wakonga kuguha bazi ya masuke ya ngano. 24Nho Mafalisayo niyo wamgamba, kaula kwambwani wadamanya chintu ambacho ni chinyume cha sigilizi mwe zuwa dya kuhumula?25Niyo awagambila hamkusoma chiya adamanya Daudi, chipindi ekale mwe kunga na sala yeye hamwenga na wantu nendile ehamwenga naye? 26Saivyo ajendile mwe inyumba ya ya Chohile chipindi Abiasali atendile mlavyantambiko mkulu niyo kadya mgate wikigwe kulongozi ambawo nawikala chinyume cha sigilizi kwa mntu yoyose kudya lamda walavyantambiko naho nakawenka bazi ya wadya wendile naye?27Yesu niyo alonga zuwa dya kuhumula niyo itendeka kwachausa cha Mwana mntu sivyo Mwana mntu kwa chausa cha zuwa dya kuhumula. 28Ivyo Mwana ywa mntu ni Zumbe hate kwe zuwa dya kuhumula.

Chapter 3

1Naho niyo engila nyumba ya ntambi mudya namo namna mntu mnta mkono uholomale. 2Wantu wesimile nawambasa kwa hajihi, waone hegu namhonye zuwa dya kuhumula chani kugamba wamwigale kwechitala.3Yesu amgamba mntu mta mkono uholomale inuka uchimale mgati mwe dibunga dya wantu wano. 4Niyo awagamba wantu, vino ni vitana kudamanya mbuli yedi mwe zuwa dya kuhumula hegu kudamanya heyekuwagila kumbwila ujima hegu kuukoma? Mna niyo wanyamala.5Niyo wamsinya kwa maya, niyo anyanyahala kwa udala we muye yawe, niyo amgamba yudya mntu nyolosa umkono wako niyo anyolosa Yesu naye niyo amhonya umkono wakwe. 6Mafalisayo niyo wafosa kweise niyo wakutenda njama hamwenga na mahelode kumlanga yeye chani wamkome.7Niyo Yesu hamwenga na wanampina wakwe niyo waita kwe ibahali naho umati ulozize niyo wambasa ukalawa Galilaya na Uyahudi, 8nakulawa Yelusalemu na kulawa Idumaya na kulongozi kwa Yolodani na mozi wa Tilo na Sidoni umati mkulu eze wive chila chintu atendile niyo weza kwakwe.9Niyo awagamba wanampina wakwe waike vyedi ngalawa ndodo kwachausa chakwe, cha umati chani kugamba wanase kumvigaviga. 10Kwaviya nakahonya walozize, chani chila mntu mta masulumizo nendile akabesa ambwile amdonte.11Hohose mpeho chafu wakamuwona, wagwa hasi kulongozi kwakwe na kuguta, wagamba weye wi Mawna ywa Chohile. 12Niyo azikwahila zisekutenda amanyike.13Niyo aita kulanga ko lugulu, niyo etangwa awo ungile niyo waita kwakwe. 14Niyo asagula mlongo na waidi awo etenge wasigilwa, chani kugamba watende hamwenga na yeye naho adehe kuwasigila kulonga mbuli yedi. 15Nakutenda na udahi wa kulavya mpepo. 16Niyo asagula mlongo na waidi, Simoni akwitagwa Petulo,17Yakobo mwana ywa Zebedayo, na Yohana mwelekwa ywa Yakobo, enkigwe zina dya Bonagesi, awo ni wana wa mvumilo, 18Anduleya, Filipo, Batolomayo, matayo, Tomaso, Yakobo, mwana ywa Alifayo, Tadayo, Simoni mkakanayo, 19na Yuda Isikaliyote, uyo amhituke,20Niyo aita kukaya na umati wa wantu niyo weza hamwenga na yeye hata wasekudaha kudya mgate. 21Walukolo wakwe wweze weve ivyo, niyo waita wakumgwila kwaviya wagamba kapilika mnulu. 22Wadolonyi eze weve kulawa Yelusalemu niyo wagamba kavalukwa ni Belizebuli, na kwamkulu ywa mpepo.23Yesu niyo awetenga kwakwe niyo alonga nawo kwa miliganyo. 24Hegu Useuta ukapangana wenye, Useuta uwo haukuchimala. 25Hegu nyumba yepanga yenye, nyumba iyo haikudaha kuchimala.26Hegu mwavu akenula chinyume chakwe mwenye na kupangana, hakudaha kuchimala, naho natende kabula uhelo wakwe. 27Mna hakuna hata yumwenga akudaha kwingila mndani mwe nyumba ya mntu mta udahi niyo abawa vintu vyakwe bila kumtaliza mta udahi nkongo nivyo naole vimnyumba.28Chindedi nawagambilani masa yoyose ya wana wa mntu, nayalekeilwe hamwenga na vihiye ivyo wakulonga. 29Mna yoyose akunga amlonge vihiye Muye Akukile halekeilwe ng'o, mna ana masa ya kale na kale. 30Yesu kalonga ivyo kwaviya wagamba nandile ana muye mchafu.31Niyo mami yakwe na walukolo wakwe niyo weza wachimala kuse, niyo wayuma mntu akamwitange. 32naho bunga dya wantu nadikala hamwenga na yeye niyo wamgambila, mami yako na walukolo wako weheise naho wakulonda weye.33Awahitula ni yuhi mnala na walukolo wangu. 34Awasinya wadya wekalanye wamzunguluke niyo agamba, kaula wano nawo wamnala na walukolo wangu. 35Yoyose akusankana na ivyo akunga Chohile, mntu uyo ni mlukolo ywangu na lumbu na mnala ywangu.

Chapter 4

1Naho nakakonga kuhinya mnkanda mnkanda we bahali, naho bunga kulu achintanye wakamzunguluka niyo engila mndani mwe ngalaw, na kwikala, bunga dyose nendile mnkanda mwe bahali molukwambiza. 2Niyo awahinya mbuli zilozize kwamiliganyo na kugamba mwawo mwe mahinyo yakwe .3Tegelezani mhandi nakaita kuhanda. 4Umo akahanda izimbeyu izimwenga zigwela mwe isila na wadege wweza na kuzidya. 5Izimbeyu izintuhu nazigwela mwe luwe, ambaho hahana ulongo ulozise niyo zanyala, kwaviya nendile hezimwe ulongo ukuwagila.6Mna zuwa dize dilawe niyo zanyuluka, kwaviya nandile hazina maizi niyo zanyala. 7Mbeyu izintuhu nazigwela mgati gati mwe miwa, miwa nendile ikazifinta niyo hazeleke tunda dyodyose.8Izimbeyu izintuhu nazigwela mwe ulongo mtana, nakwelaka matunda umo zikakula na kujenyela, izintuhu nazeleka nkanana milongo mitatu vitendese, izintuhu mlongo mtandatu naizintuhu magana. 9Niyo agamba yoyose mwenye magutwi ya kwiva neve.10Yesu eze atende echedu, wadya wendile wehaguhi naye na wadya mlongo na waidi nawamuza mwe miliganyo. 11Niyo agamba mwawo, mwenyu mwinkigwa kubunkula mbuli zifisigwe zo Useuta wa Chohile, mna kwa wekuse chila chintu ni miliganyo. 12Chani wakasinya nivyo husinya, mna hawakuwona naho mwe ivyo weze weve nivyo weva, mna hawakumanya, hegu wamanyize nawamhitukila Chohile hegu hawalekeile masa.13Niyo alonga mwawo vino hamkumanya mliganyo uno? namdahe zeze kumanya miliganyo mituhu? 14Mhandi nakahand ulosi. 15Awatuhu ni wadya wagwele mnkanda mwe isila, hantu ulosi uhandigwe, naho weze weve, aho mwavu niyo eza auguha ulosi ambawo uhandwa mndani mwawo.16Na watuhu ni wadya wahandigwe mlanga mwe yluwe, ambawo weze weve ulosi aho wauhokela mwa kwelelwa. 17Naho hawana maizi yoyose mndani mwawo, mna wajijimiza mwe chipindi chiguhi, akajika nkunto na masulumizo vikeza mwe viya mwe ulosi aho wakobadika,18Na awatuhu ni wadya wahandigwe mwe miwa wawiva ulosi. 19Mna nkondo ye isi udanti wa ugoli na tama za mbuli ntuhu ziwengila na kufinta ulosi niyo yashindwa kweleka matunda. 20Akajika kuna wadya wahandigwe mwe ulongo mtana, weva ulosi na kuuhokela na kweleka matunda, watuhu nkanana milongo mitatu na watuhu nkanana milongo mtandatu na wamwenga nkanana gana.21Yesu niyo awagambila vino, mwaletaga tata mndani mwe nyumba na kwika hasi mwe ntangulu hegu naho hasi ho lusazi? Waileta mndani na kuika mlanga mwe chiya. 22Kwaviya hana chochose chefisize kugamba hachimanyike, naho hamna chikufiswa ambacho hachigubulwe hang'aile. 23Akawenka wenye magutwi ya kutegeleza na ategeleze.24Niyo awagamba ikalani na kusinyisa mwe chiya mkuchiva chihimo mkuhimila nicho namhimilwe naho naijenyezwe kwenyu. 25Kwaviya yeye ananacho hahokele vijenyele na yudya henenecho kulawa kwakwe naviguhigwe na viya ananavyo.26Niyo agamba Useuta wa Chohile uliganizwa na mntuahandile mbeyu mwe ulongo. 27Eze agone nechilo na kwinuka mtondo na mbeyu zikatunga na kukula mna hamanyize ivyo vilaile. 28Isi yalavya mbeyu yenye nkongo mani akajika haluwa akajika mbeyu zitogile. 29Ne ichipindi mbeyu ikatenda iva aho hwigala nyengo kwaviya ulozo ubula.30Niyo agamba chiuliganye Useuta wa Chohile na chintu chani hegu naho chijeseze mliganyo w2ani ukulongele? 31Ni saviya mbeyu ya haladali ambayo eze ihandwe ni ndodod vidala kujinka mbeyu zoase mwe isi. 32Mnalo umo ikahandwa yatenda nkulu vitendese yatenda ziti kulu kujinka yose mwe busitani, naho yatenda na matambi makulu hata wadege wo ulanga wadaha kuzenga masasa yawo mwe mpeho yakwe.33Mwe miliganyo ilozize nakahinya na kulonga ulosi wawo, mwe viya wadahile kubunkula. 34Naho halongile nawo hajeile miliganyo mna ichipindi eze atende echedu mwenye niyo awagambila chila chintu wanampina wakwe.35Mwe dizuwa idyo chipindi che chisingi chiae chibule niyo alonga mwawo chiteni ntendele ya kaidi. 36Ivyo niyo waleka bunga, wamguha Yesu, ichipindi na emndani mwe ngalawa, ngalawa ntuhu nendile hamwenga naye. 37Niyo ng'ung'unto nkali mawimbi ya mazi nendile yakengila mndani mwe ngalawa ne ingalawa nendile yajika kumemema.38Mna Yesu mwenye nednile mweShetri kagona ntogo, niyo wamwinula, wakagamba, mhinyi vino hukuona suwe chafa? 39Niyo enuka niyo aikwahila inkung'unto niyo aigamba, ibahali tondowalani dwi, inkung'unto yaleka, nendile kuna utondowazi mkulu.40Niyo awagamba kwambwani mwogoha? Vino mchehamnati kuzumila? 41Niyo wamemwa ni woga mkulu mndani mwawo na kulosana wenye kwa wenye, yuno niyani naho, ni mbwani hata kung'unto ne ibahali vyamwiva?

Chapter 5

1Nadaha kubula ntendele tuhu ye bahali, mwe isi ya Wagelesi. 2Aho chipindi Yesu nendile akafosa kuse kwe ngalawa, mntu yumwenga wenye muye wihiye nakeza kwakwe kulawa kwe zimbila.3Mntu yuno nakekala mwe zimbila, hahana adahile kumchinda vitendese, hana hata minyolo. 4Nendile katalizwa nkana zilizize na mpungu na minyololo, mna kaidumula iminyolo ne zipingu zakwe nazivunwa, hahana hata yumwenga atendile na nguvu ya kumdaha.5Chilo na msi akatenda kwe zimbila na mwe magulu, nakaila na kwesenga yeye mwenye mwe mayuwe yasongoke. 6Eze amuwone Yesu kwa hale, niyo amgulukila kwakwe niyo amfikila madi kulongozi kwakwe.7Nakaila mwe izwi kulu, wonga hutendele mbwani? Nakulombeza Mwana Chohile ekulanga vidala? Nakulombeza mwana Chohile mwenye usekunisulumiza. 8Kwaviya nendile kamgambila mfose mntu yuno weye muye wihiye.9Naye nakamuza, zina dyako ni yani? Naye niyo ahitula, zina dyangu ni Legioni kwaviya chiloza. 10Nakamhembeleza naho na naho asekuwegala kuse ko mkowa.11Haluse fyo kulu dya nguluwe nendile dikaliswa mlanga mwe lugulu. 12Nawo wamunga wakagamba, chisigile mwe zinguluwe chingile mndani mwawo. 13Ivyo niyo azumila muye mchafu niyo wamfosa na kwingila mndani mwe zinguluwe niyo zagulukila hasi mwe kagulu kuby=ula mwe bahali, naho haguhi he nguluwe milongo magana maidi zididimila mwe bahali.14Niyo wadya nendile wkalisa izinguluwe nawaguluka na klavya ulosi wa viya vilaile mo mzi na mwe isi nivyo wantu walozize nawafosa kwita kuona icho chilaile. 15Nivyo weza kwa Yesu naho nawamuona mntu nendile ana fyo dya myuye ihiye nendile ana fyo, kekala hasi kavikwa naho akatenda mwe fanyanyi zakwe, zichintile niyo nawo wogoha.16Wadya nendile waona chiya chilaile mwe mntu nendile mta muye wihiye awagambila viya vilaile mwakwe, naho ikulanga nguluwe. 17Niyo wakonga kumhembeleza mo mkowa wawo.18Naho eze atende akengila mndani mwe ingalawa mntu nendile kalalukwa na muye nakamhembeleza kugamba aite hamwenga naye. 19Mna hakumzumila, mna kamgambila, hita kukaya kwako na mwa wantu wako naho uwagambile akudamanyize Zumbe na wedi akwinkile. 20Ivyo niyo aita na kukonga kulonga mbuli nkulu atendile Yesu kadamanya mwakwe na mwe Dekapoli na chila yumwenga nakehelwa.21Ichipindi Yesu eze adeluke kwa ntendele ntuhu mndani mwe ingalaw, bunga kulu dichintana na kumzunguluka, eze atende mnkanda mwe bahali. 22Naho yumwenga ywa vilongozi we divikilo akwitangwa Yailo nakeza, naho eze amuwone nakagwa mwe iviga vyakwe. 23Niyo mhembeleze vitendese akagamba chigoli wangu mdodo ehaguhi na kubanika, nakuhembeleza soo naho ujeleke imikono yako mlanga mwakwe chani kugamba adahe kupata ujima na kwikala. 24Ivyo nakita hamwenga naye ne idibunga kulu dimtongele nawo nawamwazaganya mwazaganya haguhi wakamzunguluka.25Nahendile na mvyele nendile akalawa sakame yakwe nendile naifosa kwa mihilimo milomgo na midi, 26Nakasulimila vitendese hsi he waganga walozize naho nakajeseza chila chintu nendile anancho, mna ivyo havimwambize chochose, mna ukaleka kuzidi kutenda na hali ihiye. 27Keva ulosi ukulanga Yesu ivyo nakeza mnyumba mwakwe chipindi nendile akajenda mndani dibunga naye niyo adota isuche yakwe.28Kwaviya nakagamba, nina donta isuche yakwe du nanitende mjima. 29Eze adonte kulawigwa ni sakame niyo kwaleka na kuwona mo mwili wakwe kugambaa nakahonywa kulawa mwe masulumizo yakwe.30aho Yesu niyo abunkula mndani mo mwili wakwe mwenye kugama nguvu zakwe zimlawa, niyo ahituka kuno na kuno mwe idibunga dya wantu na kuza ni yuhi anidontile isuche yangu? 31Wanampina wakwe niyo wamgamba wawona bunga dino dikufintana wakakuzunguluka, nawe wagamba ni yani anidontile? 32Mna Yesu naksinya kuno na kuno kusinya uyo nendile amdontile hegu adamanye ivyo.33Mvyele nakamanya chilaile mwakwe nakogoha niyo azingiza na kugwa hasi kulongozi kwakwe na kumgambila ni chindedi chose. 34Naaaakalonga kwakwe chigoli utondowazi wako kutenda utende mjima hita kwa utondowazi na uhonywe kulawa mo unyonje wako.35Nendile akalonga watuhu wa wantu naweza kulewa mwe ulongozi wa nyumba ya vikilo, wakagamba, chigoli ywako kabanika, nimbwani wamtumbwadisa mhinyi?36Mna Yesu eze eve icho wakulonga, nakamgambila chilongozi ywa nyumba ya vikilo, usekogoha, zumila du. 37Hamlekeile yoyose kulongozana naye, mna Petulo, Yakobo na Yohana walukolo wakwe Yakobo. 38Naweza kukaya kwa chilongozi ywa nyumba ya kuvikila naye nakawona ngavungavu, kwila vidala na kung'ung'uzika.39Eze engile mnyumba nakawagamba, ni kwambwani mkunyanyanhala noho, kwambwani mwaila? mwana habanike mna kagona. 40Nawamseka, mna yeye nakawausa wose kuse, nakamguha tate wo mwana na nine na wadya nawehamwenga naye, naho nakengila mndani endile uydya umwana.41Nakaguha umkono wa umwana niyo amgamba, Talisa koum, ni kugamba, chigoli, mdodo nakugamba inuka. 42Chimpupa niyo umwana niyo enuka na kujenda kwaviya nendile ana lika dya mihilimo mlongo na midi, naho chimpupa watozwa ni lwehelo mkulu. 43Kawagamba kwa nguvu kugamba hakuna yoyose akungwa kumanya kulanga dino naho kawagambila wamwinke yudya chigoli nkande.

Chapter 6

1Niyo ahalawa aho na kwita kwawe, na wanampina wakwe wakamtongela. 2Zuwa dya kuhumula dize dibule niyo akonga kuwahinya mwe nyumba ya vikilo, wantu walozize nawamwiva na kwehelwa wakalonga kapata kuhi mahinto yano? Ni ntunyo yani ino enkeigwe? Itenda zeze impituko ino kwa mikono yakwe. 3Togola yuno siyo yudya mtokusongola ywa Maliyamu na mlukolo ywawo wakina Yakobo, Yese, Yuda na Simoni? Togola dadize siwekala hano hamwenga na suwe? Naho hawamwelelwe Yesu.4Yesu akawagambila, waoni hamkuswesa ntunyo ikasigala mo mzi wakwe na mgati mwa walukolo na kwenyumba yakwe. 5Hakudaha kutenda mpituko aho, mna niyo awekiya mikono wanyonje wajeche na kuwahonya. 6Niyo kehelwa vidala kwaviya hekumzumila kwawe, akaheza niyo avzitalamkila izikaya zi hajihi akawahinya.7Niyo awetanga wadya wanampina mlongo na waidi niyo akonga kuwasigila waididi niyo kawenka udahi kulanga kwempepo zihiye. 8Nakuwagamba wasekuguha chochose wakaita ukaleka nkome iyodu, wasekuguha mgate hegu mkoba hegu mwe chibindu, 9Mna wavike vilatu na siyo nkazu mbili.10Nakawagambila, nyumba yoyose mkunga mwingile, ikalani aho kubula umo mkahalawa. 11Na mzi wowose heukuwahokela hegu kuwetegeleza halaweni kwawe, kung'untani malumbi ye viga vyenyu, utende ukuzi kwawe.12Nawo niyo waita kugoneneka wantu kweila na kuleka wavu wawo. 13Niyo wawabalaza mpepo zilizize niyo wawahaka mavuta wanyonje na kuwahonya14Seuta Helode eze eve ayo, kwaviya zina dya Yesu nendile dimanyika vidala, wasiku niyo walonga Yohana mwambula kauyka, na kwachausa icho nguvu ya mpintuko yadamanya ndima mndani mwakwe. 15Kwachausa chawo walonga yuno ni Eliya, havinati watuhu niyo walonga, yuno ni muoni saviya yumwenga ywa wadya waoni wa kale.16Mna Helode eze eve yano niyo alonga Yohana nimkantile umtwi kauyuka. 17Mna Helode mwenye nakasigila Yohana akantwe na kumtaliza jela kwachausa cha Helodiya mvyele wakakantwe Filipo kwachausa yeye nendile kamsola.18Kwa mana Yohana niyo amgamba Helode, Siyo vitana kumsola mvyele ywa kakiyo. 19Mna Helodiya niyo akonga kwihiwa na nendile akaunga kumkoma mna hakudaha. 20Mna Helode nakamogoha Yohana, nakamanya kugamba ni mwenye kuwagila mntu mkuka, niyo amwasa mpeho naye eze ajendeleze kumwetegeleza niyo kengila mpeho vidala, mna niyo kelelwa mumwetegeleza.21Naho weze wabule chipindi cha kwivana ikatenda ibula zuwa dya kwelekwa Helode niyo awamalanyiza maafisa wakwe ngasu hegu wankondo na vilingozi wa Galilaya. 22Niyo chigoli wa Helodiya niyo kengila na kuvina kulongozi kwawe niyo ambwedeza Helode na wajeni wekale chipindi cha kudya cha chisingi niyo seuta amgambila, chigoli, nilombeza chochose icho ukunga miye nahwinke.23Niyo elisa na kulonga, chochose ukunga unilombeze nakwinke, hata nusu yo useuta wangu. 24Akafosa kuse akamuza mami yakwe, nilombeze mbwani? akalonga mtwi wa Yohana mwambula. 25Naho nkanana imwenga nakengila kwa seuta na kukonga kulonga, naunga unipatile mndani mwe sahani umtwi wa Yohana mbwambula.26Seuta niyo kanung'unika vidala mna kwa cheliso chakwe na kwachausa cha wajeni hakudaha kumlemeila lombezo dyakwe. 27Niyo seuta atuma nkongo yumwenga mgati mwa wamuzi wakwe na kumsigila kwita kuleta umtwi wa Yohana, mwamizi niyo aita kumkanta umtwi akatenda kwe chifungo. 28Niyo auleta umtwi wakwe mwe sahani na kumpatila chigoli naho chigoli kamwinka mami yakwe, 29na wanampina wakwe eze weve ayo, niyo waita kuguha umwili wakwe niyo waita kuwika mwe mbila.30Na wasigilwa niyo wadugna hamwenga kulongozi kwa Yesu wakamgambila yose ayo wadamabye na ayo wayahinyize. 31Naye awagambila soni wenye hantu he talanga chiheme kwa chipindi, wantu walozize nendile wakeza na kuhalawa, kubula hawapatile nafasi ya kudya. 32Niyo wakwela mashuwa waita hantu he falaga ichedu chawo33Mna niyo wawaona wakahalawa na walozize wawabunkula kwa hamwenga wakagulukila kwa viga kulawa imizi yose, nawo wabula kabula yawo. 34Weze wabule mpwani, niyo aona fyo kulu nakuwafila mbazi, kwaviya nendile wekala saviya magoto heyena mdimi, niyo akonga kuwahinya mbuli zilozize.35Chipindi akajendeleza vidala wanampina wambasa wakamgambila, hano ni hantu he falaga naho chipindi chajendeleza. 36Dilage idifyo dite kwe mizi ya hajihi na kwezikaya chani wakegwile chakudya.37Mna akawahitula alonga, wenkeni nyuwe cha kudya, niyo wamgamba chadaha kwita kwe kugula migate yenye samani ya dinali magana maidi na kuwenka wadye? 38Akawagambila, mna migate mingahi? hitani mkakaule weze wapate niyo wamgambila migate mishano na samaki waidi.39Niyo awagmba wantu wekale kwa mabunga kulanga kwe mani mabisi. 40Wawagamba wekale kwa mabunga ya magana kwa molongo mishano. 41Akaheza kaguha migate mishano na samaki waidi na kusinya kulanga kwembingu niyo aijimbika akaheza awenka wanampina wakwe waike kulongozi kwe dibunga na akaheza niyo awapangila samaki waidi kwa wantu wose.42Wadya wose kubula weguta. 43Niyo wachisanya mabendu ye migate isigale wamemeza ntangulu mlongo na mbili na mabesu ya samaki. 44Nawabula wagosi elufu shano wadile imigate.45Nkanana awagambila wakwele kwe imashulwa kuntu kutuhu kubula besesaida chipindi yeye akawalonga wadugane. 46weze watende waheza kuhalawa, kwe maili kulombeza. 47kwize kutende dihunga neimashuwa yawo ichipindi ikatenda mgati mwe ibahali naye umo echedu chakwe si inyaile.48Naye niyo awaona wakahangaika kutowa makasiya kwachausa cha mpeho naikawagoma weze wasogele mtondo kawabasa, akajenda kulanga kwa mazi nakaunga kuwajinkila. 49Mna weze wamuwone akajenda kulanga kwa mazi wengila ni bumbuwazi wakatenda ni mzimu kubula watula ulasu. 50Ivyo weze wamuone wamemwa ni nkama, nkanana alonga nawo awagambila mtende na ukankalu ni miye msekutenda na nkama.51Umo wengile kundani kwe imashuwa na mpeho ileka kuguta, nawo niyo wehelwa kabisa. 52Niyo hawatendile wakolwa mana ya idya imigate mana umanyi wawo nendile una ukozi chidogo.53Nawo weze wavike ntendele, wabula isi ya Genesaleti mashuwa ijela nanga. 54Weze wafose kuse niyo mashuwwa nkanana wabunkula chila weze weve weve eza. 55Niyo waguluka kugoneka niyo mkowa mjima na wakonga kuwegala wanyonje kwa machela chila weze weve eza.56Hohose engile mwe kaya hegu mo mzi hegu mwe isi, niyo wawaika wanyonje hantu hegwilo, wakamlombeza awagambe wadonte idipindo dye idivazi dyakwe, naho wose wamdontile wahonywa.

Chapter 7

1Mafalisayo na bazi ya wadolonyi ambawo walaila Yelusalemu niyo wadugana kumzunguluka yeye.2Nawo wawona viya bazi ya wanampina wakwe wadya migate kwa mikono mizavu ambayo haisuntigwe. 3Kwa Mafalisayo na Wayahudi wose hawakudya kubula wasunta imikono yawe vyedi, watozesa imiko ya wadalahala, chipindi. 4Mafalisayo weze wauye kulawa hantu he gwilo, hawakudya kubula wahake nkongo, naho kuna sigilizi izimwenga ambazo wazitongela vidala, ikatenda ni hamwenga na kusunta vikombe, masufuliya, viya vya shsba na hata viti vikutumika chipindi cha nknde.5Mafalisayo na wadolinyi wamuza Yesu, kwambwani wanampina wako hawakwikala kuligana nae miko ya wadalahala, kwambwani wadya migate bila kusunta mikono?6Mna yeye niyo awagambila Isaya nakatabili vitana? Kulanga nyuwe wafisini niyo kadolonya wamntu wano wanitunya kwa milomo yawe mna iyuye yawe ihale na miye. 7Wadamanyiza miviko heine mana na kuwahinya sigilizi za wantu watuhu saviya mahokelo yawe.8Mwileka isigili ya Chohile na kutoza kwa upesi miko ya wantu. 9nakalonga kwawe, mwilemele isigilizi ya Chohile kwa uhufu chani kugamba mdime miko yenyu. 10Kwaviya Musa nakalonga mtunye tati yako na mami yako na yeye akulonga machafu kumlanga tati yako hegu kwa mami yako chindedi nabanike.11Mna mwalonga hegu mntu akalonga kwa tati yakwe hegu nine wambizi wowose ambawo namhokela kulawa kwangu ni mpamba ya vikilo ivyo ni kulonga kugamba, ilavigwa kwa Chohile. 12Ivyo hamkumlekela kudamanya mbuli iyo yose kwachausa cha tate hegu mnala yakwe. 13Mwaitenda sigilizi ya Chohile kutenda ni bule kuleta miko yenyu, na mbuli zilozize saivyo mkudamanya.14Awetanga madugano naho nakuwagambila mnetegeleze miye nyuwe ntose naho mnive. 15Hakuna chochose kulawa kuse kwa wantu ambacho chadaha kumchafuwa mntu chikengila kwakwe mna ni chiya chikumfosa mntu nicho chikumchafuwa. 16Sinyisani msitale uno, hegu mntu yoyose ana magutwi ya kwiva naeve, haumuli mwe baluwa za kale.17Yesu eze awase madugano na kwingila kunyumba, wanampina wakwe wamuza kulanga umliganyo uno. 18Yesu kalonga na nyuwe hamnati kukombaganya? hamkuwona kugamba chochose chikumwingilamntu hachikudaha kumchafuwa. 19Kwaviya hachikudaha kwita ko muye wakwe, mna chengila mwe inda yakwe naho chikaheza chajinka kwita kwa choo. kwa ulosi uno Yesu kazitenda nkande zose kutenda zawagila.20Niyo alonga na chiya ambacho chamfosa mntu nicho chikumchafuwa. 21Kwaviya chalawa mndani mwe mntu, kuse ko muye kwalawa fanyanyi za uzavu chilanga, ubavi, ukomi, 22Uchilanga, tama zihiye, uchafu, kusonya, wivu, kubela, wefenyi, uhezi, 23Machafu yano yose yalawa kundani, nayo ni yadya yakumchafuwa mntu.24Niyo kenuka kulawa hadya, na kuhalawa kwita mo mkowa wa Tilo na Sidoni, niyo kengila kundani naho haungile mntu yoyose amanye kutenda nendile eyeho, mna haidahike mkufisa. 25Mna kwituka mvyele ambaye mwanakwe mdodo nendile ana muye mzavu, nakeva mbuli zakwe niyo eza na kugwa mwe viga vyakwe. 26Mvyele uyo nendile ni Muynani ywa kabila dya Kifoniki, nakamunga yeye abalaze mpepo kulawa kwa mwanawe.27Yesu niyo amgamba yudya mvyele waleke wana wankizwe nkongo kwaviya haviligane kuguha mgate wa wana na kuwaduila makuli. 28Mna mvyele niyo amhitula akagamba, nivyo Zumbe hata makuli hasi he meza ywdya amabaki ye nkande ya wana.29Amgambila kwaviya kulonga vino, kulekeilwa kwita, mpepo imlawa kale mwanawo. 30Mvyele niyo auya kukaya niyo ambwila mwanakwe kagona mo lusazi na mpepo nandile kamfosa.31Yesuniyo kafosa naho kuse ko mkowa wa Tilo na kujinkila Sidoni kujendelaza bahalia ya Galilaya kubula ntendele ya Dikapolisi. 32Niyo wamletela mntu hekukwiva naho nendile hakkudaha kulonga vyedi, wamlombeza Yesu aike mikono kulanga kwakwe.33Niyo kamlavya kuse ko mdugano kwa fiso, na kwika awadole wakwe mwa magutwi yakwe, na bada ya kutwa mate, niyo amdokola ululimi lwakwe. 34Niyo asinya kulanga kwembingu na kuhema na kumgamba Efata ivyo niyo kugamba gubuka! 35Ne ichipindi ichiya ichiya magutwi yavuguka, na chiya nednile chikachinda ululimi chibalangwa niyo adaha kulonga vyedi.36Nakuwagambila wasekumgambila mntu yoyose mna kwaviya awagambile nivyo walongile izimbuli izo kwa ulozo. 37Chindedi nawehelwa, nakulonga, kadamanya chila chintu, hata kawadamanya hewekwiva na hewekulonga walonga.

Chapter 8

1Umo idizuwa idyo nakutenda naho kuna fyo kulu hewena nkande Yesu niyo awetanga wanampina wakwe niyo awagamba, 2Nafila mbazi idifyo dino wajendeleza kutenda na miye kwa mazuwa matatu na hewena nkande. 3Uneva ninawalaga wauye kwezikaya zawo hewedile wadaha kufa mteho kwa sala na watuhu wawo walawa hale vidala. 4Wanampina wakwe niyo wamhitula nachipate kuhi mabofulo yakudaha kwiguta wantu wano mwe ntendele ino yasigwe?5Niyo awauza mnantili nyingahi za mabofulo? Niyo wagamba mfungate. 6Awagamba idifyo dikale hasi niyo aguha mabofulo mfungate niyo amjimbika Chohile na kwikanta niyo awenka wana mpina wakwe waike kulongozi kwe difyo.7Naho nawendile na samaki wadodod wajeche eze ajimbike awagamba wanampina wakwe wapangile vino navyo. 8Nivyo wadya na kwiguta niyo wavilogota hamwenga viya visigale ntangulu nkulu mfungate. 9wakonga wabule wantu elufu nne niyo awaleka waite. 10Aho niyo engila mwe mashuwa na wanampina wakwe nawo niyo waita ntendele za mnkanda mwe Dalimanuta.11Nivyo Mafalisayo niyo walaile kutanga na kukonga kuhigana naye wakaunga awenke mpituko zikulawa kwembingu kwa kumjeza. 12Nivyo awazagula vitendese mo muye wakwe akagamba kwa mbwani icheleko chino chalonda mpituko na wagambila nyuwe chindedi hazihali mpituko neilaile mwe cheleko chino. 13Niyo awasa niyo engila kundani kwe mashuwa naho niyo ahalawa kuhitukila chintu chituhu.14Ichipindi icho wanampina nawajala kuguha mabofulo na hewana mabofulo kujinkila besu dimwenga dimwenga mashuwa. 15Nakawafunda kugamba mtende meso nadimwekujinkila udanti wa Mafalisayo wa Helode.16Wanampina niyo walonga wenye kwa wenye ni kwa viya hachina mabofulo? 17Yesu nakadimanya dino niyo aw2agambila kwa bwani mwalosana vikunga hatendile na mabofulo, hamnati kumanya naho? hamkumanya? Myuye yenyu itende hufu.18Kwaviya ameso hamkuwona ? na magutwi hamkwiva, hamkufanyanya? 19Nize nipange amabofulo amashano kwa wantu elufu shano mguha ntangulu nyingahi zimemile mabesu ya mabofulo wamhitula mlongo na mbili.20Naumo nize nipange amabofulo mfungate kwa wantu elufu na nne mguha ntangulu nyingahi? 21Wagamba mfungate awagamba hamnati mmanye?22Niyo weza Besisaida wantu awo wamwigala kwa Yesu mntu hekuwona niyo wamlonga Yesu amdonte. 23Yesu niyo amtoza mkono yudta tuntu na kumlongoza kuse kwe chijiji eze atwe mate kulanga kwa meso yakwe na kuchulusa mikono yakwe kulawa kwakwe na kumuza wawona chochose?24Nakasinya kulanga nakugamba, nasinya wantu wakuwoneka saviya miti ikujenda. 25Niyo akunjula nahom imikono yakwe mlanga kwa meso yakwe mntu yudya kagubula meso yakwe aona naho niyo awona chila chintu chedi. 26Yesu niyo amlekela aita kukaya niyo amgamba usekwingila mo mzi.27Yesu niyo ahalawa na wanmpina wakwe kwita kwe zikaya za Kaiseliya uko Filipi, weze watende mwe sila niyo awauza wanampina wakwe wantu wagamba miye ni yuhi? 28Niyo wamhitula wagamba Yohana mwambula, watuhu wagamba Eliya na watuhu yumwenga ywa waoni.29Mna nyuwe mwagamba miye ni yuhi? Petulo kamgamba weye ni Kusito. 30Yesu niyo awafunda wasekumgambila mntu yoyose kumlanga yeye.31Niyo akonga kuwahinya kugamba, mwana ywa mntu vyaungwa asulumile kwa mbuli zilozize naho nalemelwe na walongozi na walavyantambiko wakulu na wadolonya na wakukile naho vikalawa aho mwe zuwa dya katatu nauyuke. 32Kayalonga yano pwilili niyo Petulo amguha hankanda niyo akonga kumkwahila.33Mna Yesu ahitula na kuwasinya wanampina wakwe na kumkwahila Petulo na kumgamba jinka kunyuma kwangu mwavu hukusinya mbuli zaChohile ukaleka mbuli za wantu. 34Niyo etanga bunga dya wanampina wakwe hamwenga na kuwagamba hegu kuna mntu onga kunitongela elemele mwenye aguhe umsalaba wakwe anitongele.35Kwaviya yoyose akunga kuukombola ujima wakwe nawaze ujima wakwe kwachausa changu, kwachausa cha ulosi wedi aukombole. 36Ne imfahe mbwani mntu kuguha isi yose niyo naho nakubanikla mo wikazi wakwe? 37Mntu adaha kulavya mbwani kuleka wikazi wakwe?38Yoyose akuionela soni milosi yangu mwe cheleko chino cha wachilanga we cheleko chawenye ubanasiMwana ywa Adamu namwonele soni umo akezamo Useuta wa Tati yakwe hamwenga na wandima wakwe wa kwembingu Wakukile.

Chapter 9

1Niyo walonga kwakwe chindedi na longo kwenyu wajeche wenyu mna wantu wachimale hano file na umo waone uzumbe wa Chohile akeza kwa nguvu. 2Naumo mwe dizuwa dya mtandatu Yesu niyo awaguha Petulo na Yakobo na Yohana hamwenga na uyo ko lugulu wowo wenye niyo alonga kuhitukila kulonga kwawo. 3Sche zakwe niyo zakonga kung'alisa kijinka kung'ala kokose kwe isi.4Niyo Eliya hamwenga na Musa walaila kulongola kwakwe niyo watenda wakalonga na Yesu. 5Petulo kamhitula akamgamba Yesu mhinyi ni vyedi suwe kutenda hano nachizenge viyulu vitatu chimwenga ni chaweye, chimwenga cha Musa na chimwenga cha Eliya. 6Kwaviya hammanyize ni chihi cha kuloha nawakogoha vidala.7Ingu dilaila na kuwagubika niyo izwi kulawa mwa maingu dyagamba, yuno ni Mwanagu hungisa mwetegelezeni uyo. 8Chimpumpa umo nawakasinya hawamuwone yoyose hamwenga na wowo eyaho Yesu uyodu.9Umo nawakaseleza kulawa ko lugulu niyo awagamba wasekumgambila mntu yoyose yadya yose wayawone na umo na Mwana ywa mntu umo nauyuswe kulawa mo kuyuka. 10Niyo wayajika ayo wowo wenye mna wayawazagula wenye kwa wenye ni mbwani ulugano luno kuyuswa kulawa mo kuyuswa.11Niyo wamuza Yesu, kwambwani wakudolonya wagamba naitende Eliya nande kwiza. 12Niyo awagamba, ni chindedi Eliya neeze kwambula vintu vyose kwambwani idolonywa Mwana ywa mntu ongigwa asulumizwe kwa yatendese na wamwihiwe? 13Mna alonga na nyuwe Eliya nakeza kale naho nawamtenda ivyo wakunga saviya mawandiko yakulonga. vikumlanga yeye.14Umo eze auye kwa wanampina niyo awona fyo ditendese diwazunguluka Masadukayo walahana nawo. 15Niyo aho weze wamuone fyo dyose dyehelwa na kunyulukila na kumlamsa. 16Niyo awauza wanampina wakwe mwalahana nawo vikulanga mbwani?17Yumwenga ywawo umo mwe difyo niyo ahitula, mhinyi nasimleta mwanangu kwako ana muye mchafu, uwo wamtenda asekudaha kulonga, 18nayo yamlekeza kuzingiza na kugwisa hasi na kulawa mafulo komlomo na kusaga ameno na kutoga nasiwalombeza wanmpina wako kwiilavya impepo mna hawadahile. 19Niyo ahitula cheleko hachina chindedi nani kale na nyuwe kwa mazuwa mengahi? Naniguhilane na nyuwe kubula ini? Mleteni kwangu20Niyo wamwinka mwanwe mpeho ihiye ize imsinye Yesu chimpumpa imjela mwe kuzingiza mbwanga niyo agwa hasi na kulawa fulo ko mlomo. 21Yesu niyo amuza ise katenda ne hali ino kwamazuwa mengahi? Ise niyo agamba, na umo emwana . 22Ahamwenga yamgwisa mo moto hegu mwa mazi na kujeza kumbalanga, hegu wadaha kudamanya chochose chifile mbazi uchambize.23Yesu niyo amgamba, wonga chila chintu chadahika kwa yoyose akunga, chindedi. 24Chimpupa ise dyo mwana niyo aila na kugamba, nimchindedi nambiza siine chindedi kwa miye. 25Umo Yesu eze adisinye dyagulukila kwawo niyo akwahila impepo idya inchafu kugamba weye muye chimumu na chiziwi nakugamba, mlawe usekwingila kwakwe naho.26Niyo aila kwa nguvu kumsumbuwa mwana ne mpepo imlawa mwana niyo atenda saviya kabanika niyo fyo dyose dyakamba kabanika, 27mna Yesu niyo amguha mo mkono na kumwinula no umwana niyo achimala.28Umo Yesu eze engile kunyumba wanampina wakwe niyo wamuza chinyele kwambwani hachidahile kumlavya? 29Niyo awagamba vino, ino haikulawa na umo mkalombeza kwa Chohile.30Niyo wafosa hadya nakujinkila Galilaya haungile mntu yoyose amanye uko weli. 31Kwaviya nakawahinya wanampina wakwe niyo awagamba Mwana ywa mntu nabuzwe mwe mikono ya wantu naho nawamkome aumo anatenda kabanika dikabula zuwa dya katatu nauyuke naho. 32Mna hawamwivile ukulonga kuno naho niyo wogoha kumuza.33Niyo abula Kepelenaumu umo eze atende emndani mwe nyumba niyo awauza namkawazagula mbwani mwe sila? 34Mna wanyamala dwi, kwaviya nawakakanana mwe sila kugamba, ni yuhi mkulu vitendese. 35Nakekala hasi akawetanga, mlongo na waidi hamwenga, niyo alonga nawo, hegu kuna uyo akunga kutenda ywa nkongo uyo nazigile, naho natende mndima wa weyawe.36Niyo aguha mwana mdodo nakumwika hagati gati hawo, niyo amguha mwe mikono yakwe akagamba, 37Uyo namhokele mwana oge yuno kwe dizina dyangu uyo anihokela miye, naho uneva mntu kamhokela kanihokela miye, du mna naho na uyo anitumile.38Yohana niyo amgamba mhinyi, nachimuona mntu alavya mpepo kwa zina dyako niyo chamlemeza kwaviya hakuchitongela. 39Mna Yesu amgamba usekulemeza kwaviya hamna nadamanye ndima nkulu kwa zina dyangu naho umo alongile mbuli iyo yoyose kulanga kwangu.40Yoyose hekusowana na suwe ni nyetu. 41Yoyose nakwinke champa cha mazi na kunywa, kwaviya una Kulisito chindedi nakugambila hawaze maliho yako.42Yoyose nawazaganye wano wadodo wachindedi wa miye, navikatenda vyedi kwakwe atalizwe yuwe dya kusagila mwe singo na kudulwa mwe bahali. 43Mna umkono wako ukakuhosa ukante, ni vyedi kwingila mo ujima hwina mkono na umo wingile mo ukantilwa ukatenda ne mikono yose mo moto haukufa. 44Kambatiza umsitali uno hantu henye mahinyo heyekubanika na moto haukufa havimuli vyongezezo vya mazuwa yajinkile.45Uneva ichiga chako chakwaza chikante ni vitana kwa weye kwingila mo ujima wi chilema kuliko kudulwa mwe kukantilwa na viga vidi. 46Kambantiza umsitali uno hantu aho mahinyo hayakubanika na moto houkudaha kufa hamna umo mo kongezezwa vya mazuwa yajinkile.47Hegu ziso dyako dyasinya vihiye ding'ole ni vitana kwa weye kwingila mo useuta wa Chohile una ziso dimwenga, usembese kutenda na meso maidi na kudulwa kwedisungusungu. 48Hantu hana mahinyo heyekuwagila mo umoto ukwaka ulo na ulo kwa chiya yumwenga nawashwe ni moto.49Kwaviya chila nyuwenga nakigwe ni moto. 50Munyu ni wedi mna muyu unaza ukwelo wakwe na utende zeze udahe kukwela naho? Mtende na munyu wamwenga wenyu wenye nawatende na utondowazi kwa chila yumwanga.

Chapter 10

1Yesu niyo ahalawa aho niyo aita ntendele za Uyahudi na ntendelee za kulongozi ko mto Yolidani mafyo wambasa naho, niyo awahinya naho saviya ivyo akudamanya. 2Mafalisayo niyo weza kumjeza wamgamba, ni vyedi kwa mgosi kulekana na mkaziwe? 3Yesu awahitula, Musa kamgambilani mbwani? 4Wagamba Musa kachinka luhusa kudolonya ugonde wa kwasana na kumbalaza mvyele.5Nikwachausa cha myuye yenyu itoga, nivyo vikuleka kawadolonyeza lagizo idyo, Yesu kawagambila. 6Mna kukongela nkongo wo kumba, Chohile nakawaumba mgosi na mvyele.7Kwachausa chino mwana chilume na mwase ise na nine nalungane na mkaziwe. 8Awo waidi nawatende mwili umwenga, kwaviya siyo waidi naho mna ni mwili umwenga. 9Ivyo ikulunganywe ni Chohile, mntu asekuchisenta.10weze watende we kunymba, wanampina wakwe wamuza naho dikulanga idi. 11Niyo awagamba, yoyose akumwasa mkaziwe niyo aguha mvyele mtuhu agonya vikumlanga yeye mwenye. 12Mvyele naye anamwasa mgosiwe niyo aguhigwa ni mgosi mtuhu agonya.13Niyo wamletela wana wawe wadodo chani awadonte, mna wanampina niyo wawakwahila. 14Mna Yesu eze amanye ivyo, helelwe kabisa awagamba, walekeni wana wadodo weze kwangu kwaviya Useuta wa kwembingu ni wawe.15Ichindedi nawagambila yoyose hekuhokela useuta wa Chohile saviya mwana mdodo chindedi hakudaha kwingila mo Useuta wa Chohile. 16Niyo awaguha awana mwe mikono yake niyo awajimbika akaika mikono yakwe mlanga mwawo.17Eze akonge intamba yakwe mntu yumwenga niyo amgulukila niyo afika madi kulongozi kwakwe niyo amuza mhinyi ywedi nitende zeze chani nidahe kulisi ujima wa ulo naulo. 18Yesu naye agamba, kwambwani wanitanga ywedi? hakuna ywedi mafani Chohile uyodu. 19Kuimanya imiko, usekukoma, usekugonya, usekubawa, use kukwila udanti, usekudanta, watunye iso na nyokwe.20Mntu yudya amgamba, mhinyi, yano yose siyatoza kukongela ni mbwanga. 21Yesu niyo amsinya niyo amunga, amgamba, kuhungukilwa ni chintu chimmwenga waungigwa ukatage vintu vyako vyose unanavyo uwenke wachiwa, nautende na mpamba ko ulanga naho wize unitongele. 22Mna niyo akanta dama mwe viya alongile kahalawa akatenda na chinyulu kwaviya nandile ni mgoli vidala.23Yesu niyo asinya kono na kuno niyo awagambila wanampina wakwe vyenga mbani udala kwa mgoli kwingila mo useuta wa Chohile. 24Wanampina wakwe niyo wehelwa mo ulosi uwo, mna Yesu awagambila naho, vyenga mbwani udalakwingila mo useuta wa Chohile. 25Ni vihufu ngamiya kujinka mwe langa dya sindano kuliko mgoli kwingila mo useuta wa Chohile.26Wehelwa vidala niyo alonga wenye kwa wenye ivi ni yani akunga ambulwe. 27Yesu niyo awasigila agamba, kwa wantu havikudahika mna siyo kwa Chohile kwaviya hevikudahika kwa wantu kwa Chohile vyadahika. 28Petulo nio akonga kulonga naye kaula chileka vyose chikutongela weye.29Yesu awagambila chindedi nawagambilani nyuwe, hakuna asize nyumba yakwe hegu mkuluwe hegu lumbuye, hegu ise, hegu wana, hegu chochose kwachausa cha miye na kwachausa cha mbuli yedi. 30Ambaye hahokele nkananagana, vikujinka haluse hano he isi, nyumba mkulwe , lumbudyakwe mamiyakwe, wanawe, na vintu vituhu kwa masulumizo na ulangazi ukwiza ujima wa ulo na ulo. 31Mna walozize wankonga watende wa uhelo na wauhelo nawatende wankongo.32Umo we mwe sila kwita Yelusalemu, Yesu nakawalongowila kulongozi, wanampina wehelwa wadya nawo nawakatongela kunyuma niyo wogoha, niyo Yesu awausa awegala hankanda naho, wadya mlongo umwe na waidi niyo wakonga kuawgambila chikunga chilaile hajihi. 33Kaula! Chaita kubula Yelusalemu, naho Mwana ywa Adamu, naegalwe kwa wakulu wa walavyantambiko na wadolonyi, nawamkantile file naho nawamlavye mwe izisi. 34Nawambele na kumtwela mate nawamhute nkome niyo wamkoma mna mazuwa matatu yakutimila nauyuke.35Yakobo na Yohana wana wa Zebedayo niyo weza kwakwe wamgamba, mhinyi chakunga uchidamanyize chochose chikulombeza. 36Agamba monga niwatendele mbwani? 37Wamgamba chizumile chikale naweye mo ukuka wako yumwenga mkono wako wa kulume, na mtuhu mkono wako wa kumosa.38Mna yesu awahitula, awagamba, hammanyize icho mkulombeza mwadaha kuchinywela chikombe icho hunga ninywele hegu kudaha wambulwa hunga nambulwe? 39Wamgamba chadaha, Yesu awagamba chikombe icho hunywela namchinywele, wambulwa uwo kwawo sambulwa namuudahe. 40Mna akunga ekale mkono wangu wa kulume hegu wa kumosao siyo miye akulavya mna ni kwa wadya wadolonyezwe.41Wadya wanampina awatuhu mlobgo eze weve ivyo, niyo wakonga kuwehiwa Yakobo na Yohana. 42Yesu niyo awetanga kwakwe, awagamba, mwamanya kugamba wadya wakufanyanywa kutenda wakulu wa wantu wa izisi wawalongoza na wantu wawo wamanyike, wawakundagiza wowo.43Mna havikuwagila mwa nyuwe, yoyose akunga kutenda mkulu wenyu aungwa awasankanile. 44Naho yoyose akunga kutenda ywa nkongo mwa nyuwe vyaungwa atende mndima ywa wose. 45Kwaviya mwana ywa Adamu hezile kusankanilwa, mna kusankana na kulavya ujima wakwe kwa walozize.46Niyo weza Yeliko, akahalawa Yeliko na wanampina wakwe na fyo dya wantu, mwana ywa Timayo Batimayo, tuntu, mlombezi kekala hankanda he sila. 47Eze eve kugamba Yesu Mnazaleti, akonga kutula ulwasu, agamba, Yesu Mwana ywa Daudi nifila mbazi. 48Walozize niyo wamkwahila yudya tuntu wamgamba nyamala mna niyo aguta, Mwana ywa Daudi nifila mbazi.49Yesu niyo achimala agamba, etangwe, niyo amwitanga yudya tuntu wamgamba tenda mkankalu Yesu akwitanga. 50Niyo adula kunkanda idikoti dyakwe niyo aguluka vikujinka kwita kwa Yesu.51Yesu ahitula agamba, waunga hutendele mbwani? yudya mgosi tuntu ahitula mhinyi nonga kusinya. 52Yesu amgamba, hita utondowazi wako ukuhonya, aho meso yake niyo yakonga kuwona niyo amtogola Yesu mwe isila.

Chapter 11

1Chipindi wakaita Yelusalemu wakatenda wehajihi na Besisafage na Besaniya, mo lugulu lwa mizeituni Yesu niyo awasigila waidi mwa wanmpina wakwe. 2Niyo awagamba hitani mwe ikaya ihajihi na suwe, mala mkengila mo mzi uwo, nambwile mwana mpunda henati kupandwa bado mfunguleni mniletele. 3Hegu yoyose akuwauzani akawagamba kwambwani mwatenda ivyo? Mongigwa mumgambe Zumbe amunga mna namvuze ivino haluse.4Niyo waita wambwila mwana mpunda kafungwa kuse mwe inchili mwe ikaya imwazi niyo amfungula. 5Wantu awamwenga niyo wachimala hadya wawgamba, mwatenda mbwani kufungula mwana mpunda uyo? 6Wawagambila ivyo Yesu awagambile, wantu awo niyo wawaleka waite.7Wanmpina waidi niyo wamlete mwana mpunda kwa Yesuniyo watandika suche zawo mlanga mwakwe chani Yesu adahe kukwela. 8Wantu walozize niyo watandika suche zawo mwe isila watuhu watandika matambi wayakantila mwe izinkonde. 9Wadya walongole na wadya wakutongela watula ulwasu Hosana kajimbikwa akwiza kwa zina dya Zumbe. 10Ujimbikwe auaseuta ukwiza wa teti yetu Daudi atogolwe uyo ekulanga.11Naho Yesu engila Yelusalemu, niyo aita kwe nyumbe ye divikilo niyo asinya chila chintu haluse chipindi chize chisogele niyo aita Besaniya hamwenga na wadya mlongo umwenga na waidi. 12Msi utongele umo nendile akauya kulawa Besaniya nendile ana sala.13Niyo aona mti wa mtini una mani kwa hale, niyo aita kuukaula hegu adaha kupata chochose mlanga mwakwe, chipindi akaita mwe idyo mna hapatile chochose ni mani ayodu kwaviya nendile siyo chipindi cha tini. 14Niyo augamba hakuna yoyose akunga adye tunda kulawa kwako naho, wanampina wakwe niyo weva.15Naweza Yelusalemu niyo wengila mnyumba mwe divikilo na kukonga kulavya kuse wakutaga, wakugula mndanim mwe nyumba ye divikilo kazibidula izinchnja za wakubadili matundu na mafumbi ya wadya wakutaga awasuwa manga. 16Hawamwinkile luhenyo wowose kwinula, kwinula chochose mwe inyumba ye divikilo chikudaha kutagwa.17Niyo awahinya kugamba, kwani haidolonywe kugamba nyumba yangu naitende nyumba ya kulombezeza mwe izisi zose? Mna mwitenda lundu dya wabavi. 18Walavyantambiko wakulu na wadolonyi weva ivyo nakalonga, nawo niyo walonda sila ya kumkoma hata ivyo niyo wamogoha kwaviya fyo dyehelwa na amahinyo yakwe. 19Naho chila chipindi chisingi , wakulawa kwe ikaya.20Chipindi wakajenda no mtondo waona mti wa mtini unyala kubukla kwa maizi yakwe. 21Petulo niyo akumbuka kugamba, mhinyi kaula umti wo mtini udya uligite ufa.22Yesu amhitula mtende na utondowazi mwa Chohile. 23Chipindi namgambilan chila akugamba lugulu luno halawe ukedule mwenye mwe ibahali naho hegu hana nkama moumuye wakwe ana utondowazi kugamba icho nalonge nachilaile, ivyo, nivyo Chohile akunga atende.24Ivyo nawagambilani chila chintu mkulombeza na kuza kwedizina dyakwe, zumilani kugamba mhokela ivyo navitende vyenyu. 25Chipindi mkachimala na kulombeza mwaungwa mlekeile chochose mnanacho mwa yoyose, chani kugamba tati yenyu ekulanga awalekeile nyuwe nanywi amasa yenyu, 26sinyisa msitali uno mna uneva hamlekeile tati yenyu naye wa ko ulanga hawalekeile amasa yenyu, havimuli mwa wandiko ya kale.27Wezaga Yelusalemu naho Yesu naye akajenda kwita mwe nyumba ye divikilo, walavyantambiko wakulu, wadolonyi na wadalahala niyo weza kwakwe. 28Niyo awagamba kwaudahi wa yuhi wadamanya mbuli zino? naho ni kwa udahi wani watenda vino?29Yesu awagamba nanimuzeni swali dimwenga, nigambilani miye miye nami naniwagambileni kwa udahi wa yuhi natenda vino. 30Vino wambulwa wa Yohana ulawa ko ulangazi hegu ulawa mwe wantu nihitulani.31wauzana wenye kwa wenye wakahigana wagamba uneva chinagamba, ulawa ko ulanga nagambe kwambwani elo hamkuzumila? 32Mna china gamba ulawa kwa wantu, nawawogoha wantu kwaviya wose nawang'ang'anila kugamba Yohana nandile ni muoni. 33Naho wamhitula Yesu, hachimanyize, Nho Yesu awagambila miye nami saniwagambileni ni kwa udahi wani nadamanya mbuli zino.

Chapter 12

1Yesu niyo akonga kuwahinya kwa miliganyo, mntu nakahanda nkonde ya mizabibu, niyo aika mnulu niyo aika bome dya kufumbuila zabibu, niyo azenga mnala niyo ahagila inkonde ye mizabibu kwa walimi we mizabibu, niyo atamba ntambo yakwe. 2Chipindi chize chibule niyo amtuma msigilwa wa walimi we mizabibu kuhokela kulawa kwawo zabibu chidogo mwe nkonde. 3Mna niyo wamgwila wamhuta niyo wambalaza bila chochose.4Niyo atuma kwawo msigilwa mtuhu, niyo wamlumiza mo mtwi na kumtendele mbuli za soni. 5Bado niyo atuma mtuhu, yuno yumwenga niyo wamkoma, wamtenda ivyo watuhu walozize mbuli saiziya, wakawahuta wamwenga na kuwakoma.6Nandile bado mntu yumwenga zaidi wakumtuma, mwanawe akumungisa, naye nandile nuyo wa udumo, atumigwe kwawo, agamba, nawamtunye mwangau. 7Mna wahakilwa niyo walonga wenye kwa wenye, yuno nuyo mmisili soni hebu nachimkome, uno ulisi nautende wetu.8Niyo wamgwila wamkoma, niyo wamdula kunkanda kwe inkonde ye mizabibu. 9Ivyo natende zeze umwenye inkonde ye imizabibu? naeze niyo awakoma awalimi we mizabibu niyo enka watuhu inkonde ye mizabibu.10Hamsomile amawandiko yano? Yuwe wadilemele wazesi ditenda yuwe dya kwe mpembe. 11Dino nadilawa kwa Zumbe naho ni chilozo mwa meso yetu. 12Nawakalonda kumgwila Yesu mna niyo wogoha bunga kulu dya wantu, kwaviya nawamanya kugamba nakalonga umliganyouwo kuwalanga wowo, niyo wamleka waita nzawo.13Akaheza niyo wawatumaMafalisayo wamwenga na Mahelodiya wakwe kumtegela kwa milosi. 14Eze wabule wamga,mba, mhinyi chimanya kugamba hukusinya mbulin za yoyose naho hukulagisa kusenta wantu, wahinya mbuli ya Chohile kwa chindedi, vino ni vyedi kuliha kodi kwa J=Kaisali hegu bule? Chadaha kuliha hegu chisekuliha. 15Mna Yesu nakamanya usembeleganyi wawo, kugamba, mbona mwanijeza? Ninkani amatund niyakaule.16Niyo waleta imwenga kwa Yesu, awagamba, isula ino na madolonyo yehano ni ya yuhi? Wagamba ni ya Kaisali. 17Ywsu awagamba mwinkeni Kaisali vintu vya Kaisali na vya Chohile mwinkeni Chohile niyo wehelwa.18Akaheza Masadukayo wakugamba hakunakuyswa, wambasa wamgamba, 19mhinyi Musa kachidolonyeza kugamba, uneva mlukolo kabanika, niyo asa mvyele kunyuma kwakwe, naye hasize mwana, mntu namgue mvyele ywa mlukolo epatile mwana kwachausa cha mlukolo wakwe.20Nakuna walukolo mfungate ywa bosi niyo amguha uvyele niyo abanika asize mwana, 21niyo akaida amguha naye niyo abanika hasize mwana, wakatatu naye ivyo,. 22Ywa mfungate naye kabanika bila kwasa mwana, uhelo umvyele naye niyo abanika. 23Mo kuyuswa, wakeza kuyuswa naho, natende ni ywa yuhi? Kwaviya wadya walukolo wose mfungate nendile ni wagosi zakwe.24Yesu awagamba vino kwaviya mwazigwa, kwaviya hammanyize mawandiko hegu udahi wa Chohile. 25Chipindi cha kuyuswa kulawa kwe file hawasole hegu kwingila mwe nyinka mna nawekale saviya wandima wa kwembingu.26Mna vikulanga wabanike hewekuyuswa, vino hamsomile vikulawa mwe chitabu cha Musa, mwe imbuli ya kasaka ivyo Chohile halongile akagamba Musa miye ni Chohile ywa Ibulahimu na Chohile ywa Isaka na Chohile ywa Yakobo. 27Yeye siyo Chohile ywa wabanike mna wemeso ni pwilili ung'azi28Yumwenga ywa wadolonyi niyo eva wakalonga, niyo aona kugamba, Yesu awahitula vyedi amuza vinp lagizo dihi ni kulu kijnka yose? 29Yesu amhitula amgamba, kulu ni dino tegelaza, Izulaeli, Zu,mbe Chohile ywetu, ni Zumbe yumwenga. 30Kbula umunge Zumbe Chohile ywako kwa moyo wako wose kwa muye wako wose, kwaumanyi kwako wose na kwa udahi wako wose. 31Miko wakaidi ni uno vyaungwa umunge mlukolo ywako saviya ukweunga mwenye, hakuna mwiko mkulu kujinka ino.32Mdolonyi niyo agamba, ni vyedi mhinyi. kulonga chindedi kugamba Chohile ni yumwenga na kugamba, hakuna mtuhu kujinka yeye. 33Kumunga yeye kwa moyo wako wose na kwa umanyi wako wose, na kwa udahi wose, na kumunga mlukolo saviya weye mwenye, ni vyedi vikujinka malavyo na ntambiko za kutokoka. 34Chipndi Yesu eze awone kugamba kalvya jibu dyedi, weye hwihale na Useuta wa Chohile, kujinka ayo hakuna hata yumwenga ajezize kumuza Yesu maswali yoyose.35Niyo Yesu ahitula chipindi nendile akahinya mwe inyumba nkulu ye divikilo, agamba, vino wadolonyi walonga zeze kugamba Kulisito ni Mwana ywa Daudi? 36Daudi mwenye mo Muye Ukukile nakagamba, Zumbe, agamba, Zumbe ywangu, ikala mo mkono wangu wa kulume, kubula niwatende wankondo wako kutenda hasi mwe viga vyako. 37Daudi mwenye amwitanga Kulisito, Zumbe, vino ni Mwana ywa Daudi vivihi? Bunga dya wantu nawakamtongela kwa chinyemi.38Mwa mahinyo ya Yesu agamba, mwesimane na wadolonyi wabesa kujenda na nkazu ntali, na kulamswa mwa magwilo. 39Na kwikala mwe viti vya wakulu, mwe nyumba za vikilo na mwe zuwa kulu mwe ulosi wa wakulu. 40Naho wadya mwe nyumba za wavyele wafilwe, naho walombeza sala ntali chani wantu waone, wano wantu nawahokele nkanto nkulu.41Akaheza Yesu niyo ekala hasi hajihi ne dishanduku dya majeleko mndani mwe nyumba yo kuvikila nendile akasinya wantu nendile wakajela majeleko yawo mndani mwe shanduku, wantu walozize wagoli waika majeleko yalozize ya matundu. 42Niyo mvyele afile ni mgosiwe naye ni mchiwa , niyo eza kujela vipande vidi vya matundu.43Niyo awetanga wanampina wakwe awagamba, chindedi nawagambila mvyele yuno abanikilwe ni mgosiwe kajela vilozize kujinka wose walavize kale mwe dishanduku dya majeleko. 44Kwaviya wose walavya kuligana na ulozize we zihela zawo, mna mvyele yuno hene mgosi kalawa mo uchiwa wakwe, kajela matundu yose nandile akaunga atumiye mo ujima wakwe.

Chapter 13

1Yesu nednile akajenda kulawa mwe divikilo, yumwenga ywa wanampina wakwe nakamuza mhinyi kaula amayuwe yano yakwehela na mazengo. 2Agamba wayawona amazengo yano makulu, hamna hata yuwe dimwenga dikunga dino nadisigale mlanga mwe tuhu ambadyo hadigwiswe hasi.3Naye nednile kekala mlange mwe lugulu lwa mizeituni mnyuma mwe divikilo, Petulo, Yakobo, Yohana na Anduleya wamuza kwa chinyele, 4chigambile izimbuli zino nazitende ini ni mbwani ichilagiso chakwe izimbuli zino kulaila.5Yesu kakonga kuwagambilani ikalani vyedi kugamba mntu yoyose asekufanyanya. 6Walozize naweze kwa zina dyetu wakalonga miye nuyo nawo naweze walozize.7Mkeva nkondo na kupelemba kwa nkondo, msekogoha izimbuli izo vyaungwa zilaile mna uleho haunati. 8Si nainuke chinyume na si ntuhu, na Useuta chinyume na Useuta, nahatende na masingisiko ntendele zesimile, na sala, ino ni nkongelo yo usungu.9Tendani meso nawawegale mwe vitala naho namtoigwe mwa mavikilo namchimaliswe kulongozi kwa Mazumbe na Maumbe kwachausa cha miye saviya uchindedi kwawo. 10Mna ulosi waungwa nkongo ulongwe kwe izisi zose.11Wakaunga wawagwile na kuwenka, msekogoha kwachiya mkungwa mlongwe chipindi kwa chipindi uwo na mwinkwe ni mbwani cha kulonga hamtende ni nyuwe mkunga mlonge mna ni Muye Ukukile. 12Mlukolo namlahe mlukolo kumkoma, tate na mwanawe, wana nawahigane na tati zawo na kuwahosa kubanika. 13Namwihiweni chila mntu kwachausa cha zina dyangu, mna akunga ajijimize kubula udumo mntun uyo nambulwe.14Mna wona wihi wa ubanasi uchimala hadya hehekungigwa kuchimala, akusoma na manye, naho weyuko mndani mwa Yuda wagulukile ko lugulu, 15naye ekulanga mwe nyumba asekusela hasi henyumba hegu kuguha chochose kweise. 16Naye eyuko kwenkonde asekuya kuguha nguwo yakwe.17Mna nawaluwone wavyele wenye nda na wakonkeza mwe mazuwa ayo, 18walombeze kugamba ise kulaila chipindi cha mpeho. 19Kaviya nakutende kuna masulumizo makulu ambayo hayawahile kulaila kukongela Chohile kumba isi kubula haluse hakuna naho havilaile naho. 20Kubula Zumbe nahituze zuwa hakuna mwili ukunga wambulwe mna kwachausa cha wasigilwa akunga awasagule napunguze namba za zuwa.21Mwa uwo uneva kuna mntu yoyose nawagambile kaula Kulisito ehano hegu kaula ehadya msekuzumila. 22Mna Wakulisito wa lulimi na waoni wa lulimi nawalaile nawalavye maula na mpintuko chani kugamba wawadante mwa hata wasigilwa. 23Mtende meso siheza kuwagambila yano yose kabula ye chipindi.24Mna bada ya masulumizo ye dizuwa idyo, zuwa nadijelwa chiza mwezi haulavye lumuli lwakwe. 25Ntondo nazigwe kulawa kulanga nezi kwembingu naisingisike. 26Nivyo nawamuwone Mwana ywa Adamu akeza mwa maingu kwanguvu nkulu na Ukuka. 27Nivyo natume wandima wa kwembingu wakwe na kuwachisnya hamwenga wasagulwa wakwe kulawa ntendele nkulu ze isi kulawa ko udumo we isi kubula udumo we zimbingu.28Kwa mtini kwehinyeni saviya tawi dikudaha kulavya na kwika upesi mani yakwe nivyo nammanye kugamba eyuko hajihi mo lwivi. 29Nivyo vili mkawona mbuli zino zikalaila mmanye kugamba ni hajihi na ho lwivi.30Chindedi nawagambila chino icheleko hachijinke hale kubula imbuli ino hainati kulaila. 31Izimbingu ne isi nazijinke mna imbuli ya miye haijinke hata. 32Mna kulanga idizuwa idyo, hegu isa iyo hakuna amanyize hata wandima wekulanga hegu wana mna Zumbe.33Mtende meso kaulani naho lombezani kwaviya hammanyize ni chipindi chani nayalaile. 34Ni saviya mntu akwita ntambo ayasa inyumba yakwe na kumwinka mtalizwa ywakwe atende Zumbe ywe nyumba chila yumwenga na ndima yakwe na kumwika mwamizi ekale meso.35Ivyo ikalani meso kwaviya hammanyize Zumbe we nyumba nauye mwe nyumba vyadahika ni chisingi nechilo chikulu umo zogolo dikaila hegu nomtondo. 36Uneva keza ntuntila asekubwila kugona. 37Chiya huchilonga kwako nachilonga kwa chila mntu chelezani

Chapter 14

1Nandile zuwa dya kaidi du bada ya siku nkulu ya Pasaka na ya migate heigwaduke, walavyantambiko wakulu awadolonyi nendile wakalonda ubala wa kumgwila Yesu kwa maya chani wamkome. 2Kwaviya wagamba siyo chipindi chino cha zikunkulu wantu wanase wakadamanya nkumbizi.3Mna Yesu nendile Ebesaniya mwe nyumba ya Simoni Mkoma nendile akasogela mwe meza mvyele yumwenga keza kwakwe ana supa ya mavuta yedi matana yenye yombe kulu mno, kaitila supa na kwitila mlanga mo mtwi wakwe. 4Mna nakuna bazi yawo wehiwe wagamba, wenye kwa wenye, wagamba, ni kwambwani ubanasi uno? 5Mavuta yano yadaha kutagwa kujinka milongo mitatu na kuwenka wachiwa niyo wamkwahila.6Mna Yesu agamba mlekeni mwenye ichedu, kwambwani mwamtumbwadisa kadamanya mbuli ntana kwa miye. 7Zuwa dyose wachiwa namnanawo na chipindi chose aho mkunga mwadaha kudamanya matana kwa miye, mna hamtende na miye chipindi chose. 8Kadamanya chiya akudaha, kavika umwili wakwe mavuta kwa chausa cha kuhamba. 9Chindedi nawagambilani chila hantu ulosi ukulongwa mo ulangazi wose chiya adamanye umvyele yuno nachilongwe kwa ukumbuso wakwe.10Niyo yudya Isikaliyote uyumwenga ywa wadya mlongo umwenga na waidi kaita kwa wakulu wa walavyantambiko chani kugamba apate kumwinkiza kwawo. 11Mna wakulu wa ntambiko weze weve ivyo welelwa niyo walagana kumwinka hela kakonga kulonda luhenyo wa kumwinkiza kwawo.12Mna mwe dizuwa dya nkongo dya migate heigwaduke chipindi walavize Mwana ngoto wa Pasaka wanampina wakwe wamgamba waunga chite kuhi chikadye chani apate kudya mdyo wa Pasaka. 13Kawtuma wanampina wakwe waidi iyo awagamba, hitani ko mzi namdugane na mgosi enule biga, nawaoneni nyuwe, mtimileni. 14Nyumba akunga engile, mtimileni naho mumgambile mwenye inyumba iyo mhinyi agamba, chikuhi ichumba cha wajeni ahantu hunga nidye Ipasaka na wanampina wangu?15Nawalagise chumba cha kulanga chikulu chenye samani ambayo chimalanywa, damanyeni vyedi kwachausa che hadya. 16Wanampina wahalawa waita ko mzi wambwila chila chintu anga ivyo awagambile niyo wamalanya mdyo wa Psaka.17Mna eze ibule chisingi kwza na mlongo umwenga na waidi. 18Mna wakatenda wehajihi ne imeza yo kudila, Yesu niyo agamba, chindedi nawagambila yumwenga mgati mwenyu akudya hamwenga na miye nanihituke. 19Wose wasikitika na yumwenga badala ya mntuhu wa gamba mna siyo miye?20Yesu niyo ahitula na kuwagamba, ni yumwenga wa mlongo umwenga na waidi mgati mwenyu yumwenga ambaye haluse atweza tonge mwe bakuli hamwenga na miye. 21Kwaviya Mwana ywa Adamu aita saviya vidolonywe yakugamba mlanga mwakwe, mna naluwone mntu yudya ambaye kujinkila miye Mwana ywa Adamu nahitukwe ni vitana mno kwakwe ko mntu yudya helekagwa.22Naho chipindi wakadya Yesu kaguha mgate, niyo aujimbika niyo aumega awenka awagamba, guhani uno nuwo umwili wa miye. 23Aguha chikombe niyo atogola niyo awenka niyo wose wachinywela. 24Awagamba ino ni sakame yangu ya lagano, sakame ikwitika kwachausa cha walozize. 25Chindedi nawagambila, saninywe naho mo uweleko uno wa mzabibu kubula idizuwa diya hungwa ninywe mpya mo Useuta wa Chohile26Eze waheze kuchema uwila wita kuse ko lugulu lwe mizeituni. 27Yesu awagamba nyuwe nyose namwesente kwachausa cha miye kwaviya vidolonywe nanimtowe mdimi ne zingoto nazimwaguke.28Mna baada ya kinulwa kwa miye nanilongole kulongozi kwenyu Galilaya. 29Petulo amgamba, bule hegu wose nawakwase mna miye sahwase.30Yesu amgamba chindedi nakugambila ichilo ichino kabula zongolo hadinati kwila nkanana mbili nautende kunilemela nkanana ntatu, 31mna Petulo agamba bule vyanunga nibanike hamwenga na weye sawase wose walavya idiya idiya.32Weza mwe hantu hetangwe Gesemane niyo Yesu awagamba wanampina wakwe ikalani hano chipindi halombeza. 33Kawaguha Petulo, Yakobo na Yohana hamwenga nayeye niyo akonga chihovu na kuhangaika vidala. 34Awagamba umuye wangu una chihovu mno wenga kubanika, mtende ahano naho mcheleze.35Yesu kaita halokongozi hadodo niyo agwa hasi alombeza hegu vikadahika kugamba, isa ino yahalaile. 36Kagamba Aba Tate mbuli zose kwako zadahikana nusiza ichikombe chino mna siyo mo kunga kwangu miye mna ukunga kwako.37Auya na kuwabwila wagona amgamba Petulo, Simoni Togolani mgona hamdahile hata kucheleza hata saa dimwenga? 38Chelezani naho mlombeze kugamba msekwingila mwe majezo, chindedi muye wajika mna umwili usokela. 39Kaita naho kulombeza kajeseza imilosi idya idya.40Keza naho kawambwila wagona kwa viya ameso yawo nendile yazama naho hawamanyize ni chihi chakumgambila. 41Keza nkanana ya katatu niyo awagmba bado mgona na kuhema vyajika saa ibula kaula Mwana ywa Adamu na asulumizwe mwe mikono ya wata masa. 42Inukani chiteni kaula yudya akunga anihituke ehajihi.43Chipindi umo nendile bado akalonga Yuda yuwenga wa wadya mlongo umwenga na waidi kabula, na mbunga kulu kulawa kwa wakulu wawalavyantambiko na wadolonyi na wadalahala wenye mabamba na malungu. 44Chipindi umo akumhituka ywakwe nendile kawenka nkonyezo agamba yudya hunga ni mbusu nuyo mgwileni naho mwigale hasi mwe udimi. 45Mna Yuda eze abule, kanyoloka kwa Yesu niyo amgamba mhinyi niyo ambusu. 46Niyo wamwika hasi ho udimi na kumgwila.47Mna yumwenga mgati mwawo kachimala hajihi naye, kasomola lubamba lwakwe kamtowa mndima ywa mlavyantambiko mkulu na kumsenga idigutwi. 48Yesu awagamba mwiza kunigwila kwa mabamba na malungu saviya mnyang'anyi. 49Chipindi chila zuwa nendile na nyuwe hawahinya mwedivikilo hamnigwilile mna dino didamanyika chani madolonyi yachinte. 50Naho wadya wose wandile na Yesu wamwasa na kuguluka.51Mbwanga yumwenga kamtongela nandile kavala shuka du, nendile kegubika kumzunguluka wamgwilamna, 52niyo wamsumka kayasa ishuka ahadya kaguluka lusi.53Wamlongoza Yesu kwa mlavyantambiko mkulu hadya wadugana hamwenga naye walavyantambiko wakulu wose wadalahale na wadolinyi. 54Petulo naye kamtongela Yesu kwa hale akajendeleza kwe uwa wa mlavyantambiko mkulu kekala hamwenga na wadimi wehajihi na moto wotela chani kupata moto.55Chipindi awo walavyantambiko wakulu wose ne ichitala chose nandile wakalonda ukuzi mwa Yesu chani wadahe kumkoma mna hawapatile. 56Ivyo wantu walozize waleta ukuzi wa lulimi mwakwe, mna hata ukuzi wawo haufanane.57Awamenga wachimala na kuleta ukuzi wa lulimi mwakwe wagamba, 58chimwiva akagamba, nanidibalange idikilo dino naho nanididamanye kwa mkono naho mndani mwe mazuwa matatu nadizenge tuhu hedikudamanywa kwa mikono. 59Mna hata ukuzi wawo haufanane.60Mlavyantambiko mkulu kachimala mgati mwawo niyo amuza Yesu, togola hukulandula? Wantu wano waukula mbwani mwa weye. 61Mna kekala kanyamala halandule, chochose niyo mlavyantambiko mkulu amuza naho togola weye ni Kulisito Mwana ywa mjimbikwa. 62Yesu amgamba miye nuyo, naho namuone Mwana ywa Adamu kekala umkono wa kulume wenye izinguvu akeza na maingu ya kwembingu.63Mlavyantambiko mkulu nakavula izisuche zakwe na kumgamba togola? Bado chaunga ukuzi. 64Mwiva ukubelwa, mwaunga mbwani? Naho wose niyo wamkantila saviya yumwenga akuwagila file. 65Awamwenga wakonga kumtwela mate na kumgubika ameso na kumhuluta na kugamba longa maofisa wamguha na kumtowa.66Mna Petulo nendile eyuko hasi ko uwa, mndima yumwenga ywa chindele wa mlavyantambiko mkulu keza kwakwe. 67Eze amuone Petulo nandile kachimala otela moto niyo amsinya kwa kumng'oila meso mna niyo agamba, weye nawe nandile una Mnazaleti Yesu. 68Mna kalemela agamba, simanyize naho sikubunkula kuhusu chiya ukulonga niyo afosa aita kuse ko uwa. sinyisa msitali uno, naho zogolo nio dyaila haumuli mwe izibaluwa za kale.69Mna mndima ywa chivyele ahadya kamuwona niyo akonga kuwagambila wadya ambawo nandile wachimala hadya mntu yuno ni yumwenga ywawo. 70Mna kakana naho kwa kweliso badaye chidogo wadya nandile wachimale hadya nandile wamgamba Petulo chindedi weye wiyumwenga yawo kwa viya naho wi Mgalilaya.71Mna kakonga kweika mwenye hasi he ligito na kwelisa kwa cheliso simmanyize mntu yuno mkulonga. 72Niyo zogolo dyaila nkanana ya kaidi nivyo Petulo akumbuka mbuli idya Yesu amgambile, kabula zogolo hadinati kwila nkanana ya kaidi nonilemele nkanana ntatu niyo agwa hasi na kwila.

Chapter 15

1Mtondo wedi wakulu wa ntambiko wadugana hamwenga na wadolonyi ne dibalaza jima dya wadalahala niyo wamtaliza Yesu amwigala kwa Pilato, Pilato niyo awauza wi Zumbe dya Wayahudi? 2Kamhitula, weye walonga ivyo. 3Wakulu wa ntambiko wamgambila malaho yalozize mwa Yesu.4Pilato amuza naho, hukuhitula chochose hukuwona ivyo wakukulaha kwa mbuli zilozize. 5Mna Yesu hamhitule Pilato imwe hela.6Mwe mazwela chipindi cha siku nkulu afungwilwa mtalizwa yumwenga , mtalizwa wamungile. 7Nandile kuna wabanasi mwe dijeleza wakomile, mgati mwa waasiye wakutmikya ubansi wawo, na eyumo mntu yumwenga akwitangwa Balaba. 8Bunga diza kwa Pilato kumunga adamanye enga ivyo atendile uko kunyuma.9Pilato awahitula na kuwagamba, mwaunga niwafunguileni Zumbe wa Wayahudi? 10Kwaviya kamanya ni kwachausa cha chinyulu cha wakulu wantambiko wamgwila Yesu niyo wamleta kwakwe. 11Mna wakulu wantambiko wachongeza idibunga kutula ulwasu kwa kuguta kugamba, afungulwe Balaba badala yakwe.12Pilato ahitula naho nakuwagamba, nimtende mbwani naho Zumbe dya Wayahudi? 13Watula ulwasu naho msulumize.14Pilato awagamba kadamanya mbuli yani ihiye mna wahikiliza kutowa ulwasu mno na mno msulumize. 15Pilato aunga alizishe idibunga kamfugwila Balaba, kamtowa Yesu nkome niyo amlavya chani asulumize.16Wankondo niyo wamlongoza kubula mo uwa udya wi mndani mwe nkambi naho wachisanyane hamwenga chikosi cha wankondo. 17Wamvika Yesu nkazu ya langi ya zambalau niyo waluka chilemba cha miwa niyo wamvika. 18Wakonga kumbela na kumgamba ndamsa Zumbe ywa Wayahudi.19Wamtowa mo mtwi kwa wazi na kumtwela mate wamfikila madi kulondozi kwekwe kwa kumtunya. 20Niyo wakaheza kumbela wa vula idya inkazu ye langi ya zambalau na kumvika izisuche zakwe niyo wamlavya kuse kwita kumsulumiza. 21Wamchichisa mjinka sila amwambize nendile akwingila mo mzi kulawa kwe nkonde akwitangwa Simoni Mkilene tati yakwe dya Isikanda na Lufo wamchichisa kwinula umsalaba wa Yesu.22Wankondo wamwigala Yesu hantu hakwitangwa Goligota, imana yakwe hantu he gobela dya mtwi. 23Wamwinka mpombe ihanganywe hamwenga na mane mane mna hainywele. 24Wamsulumiza na kusangilana izisuche zakwe wazitoila kula kunga chipande akunga apate chila mnkondo.25Yapata saa ntatu mtondo aho wamsulumize. 26Waika mlanga mwakwe lubawo ludolonywe laho, Zumbe ywa Wayahudi. 27Wamsulumiza hamwenga na wankondo waidi uyu mwenga tendele yake ya kulume na umtuhu ntendele yakwe ya kumoso. 28Na madolonyo yachinta yalongigwe.29Wadya nandile wakajinka wamhuluta wasingisa imitwi yawo, wakagamba, ni weye ukunga uvune idivikilo na kudizenga kwa mazuwa matatu. 30Kwe ambule weye mwenye naho usele hasi kulawa mo msalaba.31Kwa iviya, iviya wakulu wa ntambiko wambela wakalosana hamwenga na wadolonyi na kugamba, kambula watuhu mna hakudaha kwe ambula mwenye. 32Kulisito Zumbe ywa Izulaeli sela hasi haluse kulawa mo msalaba chani chidahe kukuwona chikuzumile na wadya wasulumizwe hamwenga naye nawo wambela.33Eze ibule saa chenda chiza niyo cheza mlanga mwe isi yose kubula saa chenda. 34Mwe zhipindi cha saa chenda Yesu katula ulwasu kwa nguto nklulu Eloi, Eloi lamasabakasani ikatenda vino Chohile wamiye Chohile ywa miye kwambwani kunasa? 35Mna mwa awo wendile wachimale eze weve wagamba, kaula, amwitanga Eliya.36Mntu yumwenga kaguluka kamemeza siki mwe siponji na kuika mlanga mwe mti, na mwazi niyo amwinka chani anywe mntu yumwenga agamba, goja chiwone hegu Eliya eza kumseleza hasi. 37Niyo Yesu aila kwa ngunto nkulu niyo abanika. 38Paziya dye ndivikilo niyo dyapangana vihande vidi kulawa kulanga kubula hasi.39Mkulu yumwenga nednile kachimala kumsinya Yesu eze awone kabanika kwe inamna idya agamba chindedi yuno mntu nendile ni Wana ywa Chohile. 40Nahana wavyele nandile wakasinyiza kwa hale umo mwawo na eyeho Maliyamu magidalena, Maliyamu nine dya Yakobo mvunawe dya Yose na Salome. 41Mwe chipindi wandile Galilaya wamtongela na kumsankanila na wavyele watuhu walozize nawo watongelana naye kubula Yelusalemu.42Eze chibule chisingi kwaviya ni mawandaliyo ya zuwa kubula zuwa, dya kuhmula. 43Yusufu wa Alimasaya keza ahadya nandile ni Zumbe wa balaza akutunywa mntu akusinyisa uzumbe wa Chohile kwa ukankalu kaita kwa Pilato na kumlombeza umwili wa Yesu. 44Pilato niyo kehelwa kugamba, Yesu kabanika kale amwitanga yudya mlulu amuza hegu Yesu kabanika.45Eze awone ni chindedi kwa mkulu kugamba, kabanika, kamlekeila Yusufu kuguha umwili. 46Yusufy nendile kagula sanda, kamseleza kulawa mo msalaba, kamtaliza kwa sanda niyo niyo amwika mndani mwe mbila isimbigwe mwe luwe, niyo atongolosa yuwe mo mlango we mbila. 47Maliyamu Madidalena na Maliyamu nine dya yose waona ahantu azikigwe Yesu.

Chapter 16

1Mna chipindi cha zuwa dya kuhumula dize disile Mliyamu Magidalena na nine dya Yakobo na Salome waguha mavuta matana chani wadahe kwiza kuhaka mavuta umwili wa Yesu kwachausa cha mazishi. 2Mtondo wedi suwadya nkongo dya juma waita kwembila mwe dizuwa ditontomoke.3Wadolonya wenye kwa wenye n yani nachitongele zeze idiyuwe kwachausa suwe chani chingile mwe mbila ? 4Mna eze wasinye wamuwona mntu kaheza kuditongolosa idiyuwe ambadyo nandile ni kulu mno.5Wengile mwe mbila wamuwona mbwanga kavala guwo zing'aile kekala ntendele ya kulume niyo wehewa. 6Awagamba msekogoha mwamlonda Yesu wa Nazaleti asulumizwe kauyuka hahali hano kayla ahantu hadya nandile wamwikiye. 7Hitani mkawagambile wanampina wakwe na Petulo kugamba, alongola kwita Galilaya uko namumwone saviya awagambile.8Wahalawa na kuguluka kulawa he mbila wasela naho wehelwa hawalongile dyodyose kwa mntu yoyose kwaviya wogoha vidala.9mwe dizuwa dya nkongo dya juma eze auyuke kamlaila nkongo Maliyamu Magidalena ambaye kulawa kwakwe kamlavya majini mfungate. 10Kahalawa na kuwagamba wadya ambawo nendile wehamwenga naye chipindi nandile wanachihovu na kulawa mesozi. 11Weva kugamba ni mjima naho kawonekana naye mna hawamzumile.12Bada ya ivyo kelaviza kwa namna ntuhu kwa wantu watuhu waidi umom nandile wakatalamka kulawa mwe isi. 13Waita wakuwagambila wanampina watuhu wasigale mna hawamzumile.14Yesu badaye niyo elavyanya kwadya mlongo umwenga na yumwenga nandile wegamila mwe meza awakwahila kwa kutokuzumila kwakwo na udala we myuye yawo. 15Awagamba hitani mo ulangazi wose naho mlonge ulosi kwe vumbe vyose. 16Yoyose akunga wazumile na kuwambula na ambulwe na yudya hekunga kuwazumila nakantilwe.17Sinyiisa baluwa za kale hazina Marko 16 ; 9 - 20 mpintuko zino nazitimilane na wose wakuzumila , kwazina dyangu nawalavye majini nawalonge kwa luga mpya. 18Nawatoze nyoka kwa mikono yawo hata wanabywa chintu chochose chihiye hachiwalumize nawaike mikono kwa wanyonje nawo nawapate ujima.19Niyo Zumbe Yesu eze alonge nawo niyo enulwa kulanga kwembingu niyo ekala mkono wa kulume wa Chohile. 20Wanampina wahalawa na kulonga chila hantu umo Zumbe akadamanya ndima nawo na kulavyanya msuhi kwa mpintuko na chilagiso chikutimilana nawo.

## Luke

Chapter 1

1Walozize wakazana kwika vyedi, ntamulizi kulanga mbuli zatendekaga mndani mwetu. 2Saviya wachinkile suwe, kambawo kukongela nkongo ni waukuzi wa meso na wandima wa mbuli. 3Ivyo miye nami nize nisinyise, nkongelo ye izimbuli zino zose, kukongela aho nkongo siwona ni vyedi mwangu miye, kuwadolonyeza mwe untanda wakwe mtunywa vilozize Teofile. 4Chani udahe kumanya ichindedi che izimbuli uhinyigwe.5Mwe dizuwa dya Helode endaga seuta ywa Yudeya, endaga kuna mlavyantambiko yumwenga akwitangwaZakaliya, mo lukolo lwa Abiya, mkaziwe alawaga mo lukolo lwa Haluni, zina dyakwe naketangwa Elizabeti. 6Wose wendile wata wedi kulongozi kwa Chohile, nawajenda bila mbuli zihiye mwe lagizo dya Zumbe. 7Mna nandile hawana mwana kwaviya Elizabeti endaga hana cheleko, na kwe chipindi icho, wendaga wadalahala vidala.8Haluse niyo yalaila kugamba, Zakaliya nandile emwe kumsankanila Chohile akajendeleza na vikutasa mlavyantambiko mwe mazwele ye izamu yakwe. 9Kuligana na mazwelwa yo kusagula ni yani mlavyantambiko akunga asankane, nendile kasagulwa kwa kula, kwingila mwe inyumba nkulu yo kuvikila ya Zumbe chani akavunkize ubani. 10Bunga dyose nendile dikuse dikalombeza chipindi cho kuvunkiza ubani.11Haluse mndima ywa kwembingu ywa Zumbe, niyo amlaila, achimala ntendele ya kulume ye inchanja yo kuvukiziza ubani. 12Zakaliya niyo ehelwa, eze awone, woga niyo wamwizila. 13Mna ndima ywa kwembingu amgamba, usekogoha Zakaliya, kwaviya kulombeza kwako kwivigwa, mkaziwo Elizabeti nakupatile mwana zina dyakwe netangwe Yohana.14Nautende na chinyemi nosangale, na walozize nawakusangaile kwelekwa kwakwe. 15Kwaviya nautende mkulu kulongoile amweso ya Zumbe, hanywe divai, hegu mpombe, naho amemezwa Muye Ukukile, kukongela mwe inda ya nine.16Naho wantu walozize wa Izulaeli nawavuzwe mwa Zumbe Chohile ywawo, 17naite kulongozi kwa Zumbe mwe muye na udahi wa Eliya, natende ivi chani kuvuza myuye ya watate kuwavuza kwa wana, chani kugamba hewekwiva nawajende mwe umanyi wa wata kuwagila, natende vino chani wemalanye kwa Zumbe ywetu, awo waikigwe kale kujinkila yeye.18Zakaliya amgamba, mndima ywa kwembingu nanidahe kumanya zeze dino? kwaviya miye sidalahala mkazangu naye mihilimo yakwe ilozesa. 19Mndima ywa kwembingu amhitula, amgamba, miye ni Gabulueli miye huchimala kulongozi kwa Chohile, situmwa hugambile, huletele imbuli ino yedi. 20Naho kaula haulonge, nonyamale, haudahe kulonga, kubula idizuwa diya izimbuli zino zikunga zilaile, vino ni kwaviya kudunduga kuzumila ulosi wangu ambawo naulaile mwe ichipindi ichenye.21Haluse wantu nandile wakamgoja Zakaliya, nawehelwa kugamba, nakekalisa kwe nyumba yo kuvikila. 22Mna eze alawe kuse, hakudaha kulonga nawo, niyo wamanya kugamba, nandile kapata kulonga na Chohile, chipindi ekwenyumba nkulu yo kuvikila, kajendeleza kulagisa naho hakulonga. 23Niyo yalaila kugamba, amazuwa yo kumsankanila kwakwe yeze yaheze, niyo auya kwe kaya yakwe.24Zakaliya eze auye kukaya, kulawa ko kumsankanila, kwe nuymba inkulu yo kuvikila, mkaziwe niyo atenda ana nda, naye halaile mwe nyumba yakwe, 25Dino nidyo Zumbe atendile kwa miye, eze anisinye kwa kunungila, chani kunusiza soni zangu mwa wantu.26Haluse mo mwezi wa mtandatu we inda ya Elizabeti Chohile amgamba mndima ywa kwembingu, Gabulueli aite mo mzi wa Galilaya ukwitangwa Nazaleti. 27Kwa mali nandile kalombwa, ni mgosi akwitangwa Yusufu, yeye nandile ni mlikolo ywa Daudi, idizina dyakwe umwali uyo na ketangwa Maliyamu. 28Niyo eza kwakwe niyo amlamsa , amgamba, weye uhokele utondowazi mkulu, Zumbe kakwelelwa. 29Mna ulosi wa mndima ywa kwembingu naumchanganya naho hamanyize kwambwani mndima ywa kwembingu amlamse, indamsa iyo ikwehela.30Mndima wa kwembingu amgamba, usekogoha Maliyamu kwaviya kupata kufilwa mbazi kulawa kwa Chohile. 31Naho kaula nawinule nda, mwe inda yako kaula, naweleke mwana, nawe naumwitwnge zina dyakwe Yesu. 32Natende mkulu naho netengwe mwana ywa e kulnga vidala,Zumbe Chohile namwinke chiti cha ukulu cha Daudi Tati yakwe. 33Natende Seuta mo lukolo lwa Yakobo, kale na kale na useuta wakwe, nautende hauna uhelo.34Maliyamu amgamba, mndima wa kwembingu vino navilaile zeze, kwaviya simanye kugona na mgose yoyose? 35Mndima ywa kwembingu amhitulaa Muye Ukukile naukwizile weye na udaha wa e koulanga vitendese nawize kwako kwaviya uyo ukunga weleke kakuka netangwe Mwana ywa Chohile36Naho kaula mlukolo ywako Elizabeti, ana nda ya mwana mta mihilimo ya udalahala uno ni mwezi wa mtandatu kwakwe uyo, nakagambigwa hana cheleko. 37Kwaviya hakuna hedikudahika kwa Cohile. 38Maliyamu amgamba, kaula miye ni mndima ywa chiche ywa Zumbe, leka vitende ivyo ulongile, niyo mndima ywa kwembingu niyo amwasa.39Nivyo mwa mazuwa ayo, Mliyamu niyo ahalawa aita na kuya mwe kaya, ya wagulu gulu ko mzi we isi ya Yuda. 40Kaita kwe nyumba ya Zakaliya, niyo amlamsa Elizabeti. 41Niyo vyalaila kugamba, Elizabeti eze eve indamsa ya Maliyamu umwana kwe inda yakwe niyo apilika Elizabeti niyo amemezwa Muye Ukukile.42Niyo enula izwi kulu niyo amgamba, kujimbikwa weye kujinka mwa wavyele na umwana emwe inda yako kajimbikwa. 43Naho vita zeze kwa miye kugamba nine dya Zumbe wangu kumtenda eze kwa miye? 44Kwaviya kaula dize divike izwi dyako mwa magutwi mwanangu izwi dye indamsa yako kazana kateke mwe inda niyo kapilika kwa chinyemi. 45Naho ajimbikwe mvyele yudya akuzumila kugamba na ulaile Ukuka mwe izimbuli ziya agambilwe kulawa kwa Zumbe.46Maliyamu niyo agamba, muye wangu wamtogola Zumbe. 47na muye wangu wabweda mwa Chohile mwambula ywangu.48Kwaviya kawona hali ya hasi, ya mndima ywakwe ywa chivyele, kaula kukongela vino, mwe vyeleko vyose nawanitange mto kujimbikwa. 49Kwaviya yeyemndani kadamanya makulu kwangu zina dyakwe naye dikuka.50Mbazi zakwe zekala vyeleko kubula vyeleko kwa wadya wakumogoha yeye. 51Kalagisa udahi kwa mkono wakwe, kawasawanisa wadya wakwefenya, mwe zifanyanyi zawo ye myuye yawo.52Kawaseleza hasi wana wa maseuta kulawa mwe iviti vyawo vya ukuka, na kuwenula kulanga wantu wa hali ya hasi. 53Kawegusa wata sala, kwa vintu vitana, mna wagoli kawabalaza mikono iyudu.54Kalavya lavyo kwa Izulaeli mndima ywakwe, chani kukumbuka kulagisa wedi, 55[saviya alongile kwa watati zetu] kwa Abulahamu ne cheleko chakwe kale na kale.56Maliyamu kekala na Elizabeti, miezi mitatu niyo auya kukaya kwakwe. 57Haluse chipindi chize chibule Elizabeti kwefungula mwanawe, kefungula mwana chilume. 58Wantu wa hajihi, nawo na walukolo wakwe weva ivyo Zumbe, amfile mbazi zijinkile kwakwe, niyo welelwa hamwenga naye.59Haluse niyo dyalaila zuwa dya kane, kugamba weza kumvikila umwana, vyaunga wamwinke zina dya Zakaliya, chikakaula zina dya ise. 60Mna nine ahitula agamba, bule netangwe Yohana. 61Wagamba hakuna hata yumwenga, mwa walukolo wako akwitangwa idizina idyo.62Niyo wamtendela chilagiso teti yakwe kulagisa yeye na akaunga kumwitanga zina dyani. 63Ise niyo aunga chibawo cha kudolonyeza, niyo adolonya zina dya Yohana wose niyo wehelwa mwe dino.64Ahadya mlomo wakwe niyo wafunguilwa na ululimi lwakwe lwalekela. 65Woga niyo waweila wose nawakekala nawo hajihi, mbuli zino niyo zazagala mwe isi yose lugulu lugulu ya Yudeya. 66Wose wevile niyo wayaika mwe imyuye yawo, wagamba, uyno umwana ezeze? Kwaviya mkono wa Zumbe wihamwenga naye.67Tati yakwe Zakaliya, niyo amemezwa Muye Ukukile niyo alavya uoni agamba, 68atogolwe Zumbe Chohile ywa Izulaeli, kwaviya kanambiza nawo kasankanila wambulwa wa wantu wakwe.69Kchinuila hembe dya wambulwa, mwe nyumba ya mndima ywakwe Daudi, kaula mwa walukolo wa mndima ywakwe Daudi. 70Enga ivyo alongile kwa mlomo wa waoni wakwe nandile weyuko mazuwa yajinkile. 71nachambule na wankondo wetu na kulawa mwe mikono yawo wose wakuchihiwa.72Natende vino kulagisa mbazi zakwe, kwa watati zetu na kukukmbuka lagano dyakwe dikukile. 73Kwelisa alongile kwa Ibulahimu tati yetu. 74Elisaga kumanya kugamba, naidahika kumsankanila yeye bila nkama, 75mwe Ukuka na kuwagila kulongozi kwakwe mazuwa yose.76Heye naho weye mwana, nawitwngwe muoni ywa ekulanga vidala, kwaviya nawite kulongozi kwo uso wa Zumbe, chani umdamanyize sila, kwakumalanya wantu kwachausa cha ukwiza kwakwe, 77kuwagambila wantu wakwe kugamba, nawambulwe kwa sila ya kulekeilwa amasa yawo.78Dino nadilaila kwa mbazi za Chohile ywetu, kwachausa icho cha zuwa kulawa kulanga nadize. 79Kuwalangaziza mwe chiza na chizuli cha file, natende ivi kuvilongoza iviga vyetu mwe isila ya utondowazi.80Haluse yudya mwana niyo akula, niyo atenda na udahi wa Muye, naho nakekala kwenyika kubula zuwa dya kwelaviza mwakwe mwe Izulaeli.

Chapter 2

1Haluse mwa amazuwa ayo , niyo kwalaila lagizo dikulawa kwa kaisali Augosito kugamba, iguhigwe idadi ya wantu wose wakwikala mwe isi. 2Iyo nandile ni nkanana ya nkongo wantu kuwazwa, idamanyika chipindi Kleniyo akatenda mulu ywa Siliya. 3Ivyo, chila yumwenga aita kwe ikaya alaile akawazwe.4Yusufu naye niyo ahalawa mo mzi wa Nazaleti, uko Galilaya niyo aita Yudeya, mo mzi wa Bselehemu, kukumanyika saviya mzi wa Daudi, kwaviya kalawa mo mzi wa Daudi. 5Nakaitwa uko akawandikwe hamwenga na Maliyamu endile kalomba naye, andile mwe kweloleza.6Niyo yalaila kugamba, iviya wekudya chipindi chakwe cha kwefungula mwana niyo chabula. 7Niyo efungula mwana ywa Chilume, mwekekwa ywakwe ywakwe ywa nkongo, niyo amgubika suche mo mwili kumchingila impeho umwana, naho akamwinka mwekahondo, kamwinkiza nkande wanyama, kwaviya nahendile hantu mwe inyumba ya wajeni.8Mwa hantu aho, nahana wadimi nawakekala kwezinkonde, wakamila mafyo ya ngoto zawo nechilo. 9Hampu, mndima ywa Zumbe niyo awalaila ukuka wa Zumbe niyo wawalaila, kuwazunguluka niyo wogoha vidala.10Niyomndima ywa kwembingu awagamba, msekogola kwaviya nawaletela mbuli yedi, ikunga ilete chinyemi mwa wantu wose. 11Dyelo mwambizi kelekwa kwachausa cha nyuwe, mo mzi wa Daudi, uyo nuyo Kulisito Zumbe. 12Chino nicho chilagiso mkungwa winkwe, namumbwile umwana, kavikwa suche kagona mwe hondo dya kudila wanyama13Chipumpa, niyo kwatenda na wankondo wa kwembingu, niyo walungana na mndima uyo, niyo wamtogola Chohile, wakagamba, 14Ukuka una Chohile ekulanga vidala, na utondowazi utende mwe isi, kwa wose awo wakuwelelwa.15Niyo vyatenda wandima wa kwembingu, eze wahalawe kuhigana ko ulanga, wadya awandima wagamba, chiteni haluse Beselehemu, chikawone chino ichintu icho chilaile icho Zumbe achigambile. 16Niyo watenda halaka kuya, niyo wambwila Maliyamu na Yusufu wamuwona umwana kagona mwedihondo dya wanyama.17Eze wawone viya niyo wawagambila chiya chilongigwe kumlanga umwana. 18Wose wevile imbuli ino wehelwa ni chiya chilongigwe na wadimi. 19Mna Mliyamu nendile achekufanyanya kulanga yose ahezize kwiva, niyo ayaika mo muye wakwe. 20Wadimi niyo wauya wakamtunya na kumjimbika Chohile, kwachausa cha chila chintu wevile kale kuwona, saviya ilongigwe kwawo.21Eze dibule zuwa dya mnane, nendile ni zuwa dya kumtina umwana, niyo wamwitanga zina Yesu, zina ahezize kwinkwa ni yudya mndima ywa kwembingu kabula inda hainati kwingila mwe inda.22misi yawo yungigwe yo ukuka eze ijinke, kuligana na lagizo dya Musa, Yusufu na Maliyamu niyo wamwigala Yelusalemu kweinyumba inkulu ya vikilo kumwika kwa Zumbe. 23Saviya idolonywe mwe inkanto ya Zumbe, chila mwana ywa chilume akufungula nda, naetangwe alavigwe kwa Zumbe. 24Wowo nawo iviya weza kulavya jeleko, kuligana na chiya chilongigwe mwe lagizo dya Zumbe, wasuwa manga waidi hegu machinda maidi ya wasuwa manga.25Kaula nendile kuna mntu mwe Yelusalemu uyo zina dyakwe nendile aketangwa Simoni mntu uyo nani mntu mta kuwagila, naho nakamogoha Chohile, uyo nandile akagoja kwachausa cha mta kuhembeleza, Izulaeli mna Muye Ukukile nandile ananaye. 26Andile iheza kugubulwa kwakwe, kujinikla muye ukukile kugamba, yeye habanike kubula aho akunga amuwone Kulisito ywa Zumbe.27Zuwa dimwenga keza mndani mwe inyumba, ye divikilo, akalongozwa ni Muye Ukukile, aho ise na nine wamletile umwana, Yesu, kumdamanyiza yadya nayakaungwa mwe kola dya lagizo. 28Naho Simoni niyo amhokela mwe mikono yakwe, niyo amtogola Chohile akagamba, 29haluse, mlekeile mndima ywako aite kwa utondowazi Zumbe, kuligana na ulosi wako30Kwaviya ameso yangu yawona wambulwa wako, 31uwo uwoneke mwa meso ya wantu. 32Yeye ni lumuli kwachausa cha ugubulo we isi yose na Ukuka wa wantu Izulaeli33Ise na mami yakwe umwana wehelwa mwe izimbuli izo zilongigwe zikumlanga yeye. 34Niyo Simoni amjimbika alonga kwa Maliyamu, tegeleza vyedi, umwana yuno natende chausa cha kwaga, na kwambulwa kwa wantu walozize naho natende chilagiso chikunga chilemelwe ni wantu walozize. 35Naho ni bamba, dikunga dikutunge mo muye wako mwenye, chani kugamba fanyanyi za wantu walozize zimanyike.36Muoni ywa chiche etengwa Ana naye naeyaho, mwe nyumba nkulu yo kuvikila, yeye nendile ni chigoli Fanueli kulwa mwe dikabila dya Asheli. , nendile ana mihilimo ilozize vidala, naye kekala na mgosiwe kwa mihilimo mfungate kukongela weze waguhane. 37Naho hatendile hana mgosi kwa mihilimo milongo mnane na mine hawahiye kuhalawa mwe nyumba nkulu ya vikilo naho nandile akajendeleza kumvikila Chohile hamwenga na kufunga, na kulombeza chilo na msi. 38Naho ichipindi icho niyo eza hadya weli niyo akonga kumtunya Chohile, na kulonga vikulanga umwana, kwa chila mntu nandile akagoja wambulwa wa Yelusalemu.39Weze wabindi chila chintu waungigwe kudamanya kuligana nalagizo dya Zumbe, niyo wauya kweikaya yawo Galilaya uko Nazaleti. 40Mwana niyo akula, niyo atenda na udahi, niyo ajenyela umanyi, na wedi wa Chohile wendaga mwakwe.41Tati yakwe na mami yakwe, chila mhilimo nawakahinga Yelusalemu, kwachausa cha zuwa kulu dya pasaka. 42Eze atende na lika dya mihilimo mlongo umwenga na midi, nawaita naho mwe chipindi chichintile ivyo vili kwachausa cha zuwa kulu. 43Eze asigale mazuwa yose, kwachausa cha zuwa kulu, niyo wakonga kuya kaya, mna mbwanga Yesu kasigala kunyuma kudya Yelusalemu welesi wakwe hawamanyize dino. 44Nawakafanyanya nendile emwedibunga idyo nendile wakajesanya, ivyo niyo wajenda lujendo lwa msi mjima, naho wakongile kumlonda mwa walukolo, na mwawambuya zawo.45Weze wamswese niyo wauya Yelusalemu niyo wakonga kumlonda umo. 46Niyo yalaila kugamba, yeze yabule mazuwa matatu, niyo wampata kwe nyumba nkulu ya kuvikila akatenda emgati mwa wahinyi, akawategeleza na kuwauza maswali. 47Wose wamwivile wehelwa mo umanyi wakwe, na ivyo akuhitula.48Eze wamuone wehelwa, mami yakwe amgamba, mwanangu kwambani kuchitenda vino? Tegeleza tati yako na miye, nachikakulonda kwa nkama nkulu. 49Awagamba, kwambwani nandile mkanilonda? hammanyize kugamba vyaungwa nitende mwe nuymba ya Tate? 50Mna nandile hawamanyize ana mana yani mo ulosi uwo.51Niyo aita hamwenga nawo kubula kukaya Nazaleti naho nandile akawevisa, mami yakwe niyo aika mo muye izimbuli izo. 52Mna Yesu niyo ajendeleza kukula, umanyi na chimo, niyo ajendeleza kungwa ni Chohile na wantu.

Chapter 3

1Haluse mo mhilimo mlonga na umwenga, na shano wa Useuta wa Kaisali Tibeliya chipindi Pontio Pilato endaga mkulu ywe isi ya Uyahudi, Helode nendile ni mkulu ywa kaya ya Galilaya na Filipi mlukolo ywakwe na mkulu ywa Ituleya na Tlokoniti na Lusiya nani mkulu ywa mkowa wa Abilene. 2Chipindi cha ulavyantambiko mkulu, wa Anasi na Kyafa, mbuli ya Chohile yamwizila Yohana mwana ywa Zakaliya kwedijagwa.3Kajenda mo mkowa wose, kuzunguluka mto Yolidani, akalonga wambulwa wa kusunguza kwachausa cha kweila masa.4Saviya idolonywe, mwe chitabu che milosi ya Isaya muoni, izwi dya mntu akwila kwe nyika, idamanyeni iheze isila ya Zumbe, damanyeni mo kujinkila kwakwe mchume.5Chila kolongo nadigubikwe, chila gulu na kagulu navisalahazwe, sila zigojize zichumizwe, sila zina majenje zidamanywe vydi. 6Wantu wose nawaone wambulwa wa Chohile.7Ivyo nYohana adigambila idinubga dya wantu wamwizile, wakauya wapate wambulwa kwa yeye, nyuwe welekwa wa nyoka zina sumu, ni yuhi awawileni mwiisuke nkanto ikwiza?8Mweleke matunda yakuligana na kweila masa yenyu, msekukonga kugamba, chinanae Ibulahimu uyo tati yetu, kwaviya nawagambila, Chohile adaha kumwinula Ibulahimu wana hata kulawa mwamayuwe yano.9Hoya ikwa kale mwa maizi ye miti, ivyo chila mti haukweleka matunda yedi, wakantwa niyo wadulwa mo moto.10Niyo wantu mwe isi wamuza wagamba, haluse chongigwa chtende zeze? 11Ahitula awagamba, hegu mntu ana nkazu mbili, aungwa alavye nkazu imwenga kwa mtuhu hena vilozize, na mta nkande atende ivyo.12Akaheza wakuchisanya kodi, weza nawo wambwila nawo wamgamba, mhinyi chaungwa chitende zeze? 13Awagamba, usekuchisanya matundu vikujinka ivyo mkungwa kuchisanya. 14Wankondo awamwenga nawo wauza, suwe nswi chaungigwa chitende vivihi? Awagamba, msekuguha matundu kwa udahi naho msekumlongeleza mntu kwa udanti, naho mzumile maliho mkwikwa.15Haluse kwaviya mntu nandile aunga kumgoja Kulisito akunga eze, chila yumwenga na akafanyanya mo myuye wakwe kumlanga Yohana saviya yeye nuyo Kulisito. 16Yohana ahitula awgamba, wose, miye nawabatiza nyuwe kwa mzai , mna kuna yumwenga akwiza uyo anaudahi kujinka miye naho sikuwagila hata kufungula isigi ye vilatu vyakwe, nawabatizeni nyuwe kwa Muye Ukukile na kwa moto.17Lungo lwakwe lwi mo mkono wakwe chani kuheta vyedi hantu hakwe hakuhetela ngano niyo achisanya ngano yakwe kwedigulu dyakwe, mna nayoke amakanka mo moto hewikufa.18Kwa mafundo yalozize naho akalonga mbuli yedi kwa wantu. 19Yohana kamkwahila naho Helode mkulu wa mkowa kwaviya amsoile Helodiya mkaza nduguye naho kwa ubanasi ulozize matuhu ayo Helode nakayadamanya. 20Mna badaye Helode, niyo atenda mwavu ulozize mtuhu wihiye, kamtaliza Yohana kwedijeleza.21Niyo yalaila kugamba, chipindi wantu wose wakambulwa ni Yohana Yseu naye niyo abatizwa, ichipindi akalombeza ulanga niyo wagubuka, 22Muye Ukukile niyo wasela mlanga mwakwe kwa chilagiso cha chimwimmwili cha kasuwa manga, ichipindi icho izwi niyo dyeza, kulawa kulanga kwembingu dyagamba, weye ni mwangu hungisa, nawagilwa vidala ni weye.23Haluse Yesu mwenye eze akonge kuhinya nandile ana kamo dya mihilimo milongo mitatu nandile ni mwana enga ivyo, ikufanyanywa mwa Yusufu mwana ywa Eli. 24Mwana ywa Matasiya, mwana ywa Lawi, mwana ywa Milika, mwana ywa Yona, mwana ywa Yusufu. 25Mwana ywa Mtasiya, mwana ywa Amosi, mwana ywa Nahumu, mwana ywa Esli, mwana ywa Nagai, 26mwana ywa Maati, mwana ywa Matasiya, mwanya ywa Semeini, mwana ywa Yusufu, mwana ywa Yuda,27Mwana ywa Yoanani, mwana ywa Resa, mwana ywa Zelubabeli, mwana ywa Shealitieli, mwana ywa Neli, 28mwana ywa Meliki, mwana ywa Adi, mwana ywa Kosamu mwana ywa Elimadamu, mwana ywa Eli, 29mwana ywa Yoshuwa, mwana ywa Eliezeli, mwana ywa Yolimu, mwana ywa Matasi, mwana ywa Lawi,30mwana ywa Simeoni, mwna ywa Yuda, mwana ywa Yusufu,mwana ywa Eliyakimu, 31mwana ywa Melea, mwana ywa Mena, mwana ywa Matasa, mwana ywa Nasani mwana ywa Daudi, 32mwana ywa Yese, mwana ywa Obedi mwana ywa Boazi, mwana ywa Salimoni, mwana ywa Nashoni,33mwana ywa Abinadamu, mwana ywa Alamu, mwana ywa Hesiloni, mwanaywa Pelesi , mwana ywa Yuda, 34mwana ywa Yakobo, mwana ywa Isaka, mwana ywa Ibulahimu, mwana ywa Tela, mwana ywa Naholi, 35mwana ywa Selugi, mwana ywa Lgau, mwana ywa Pelegi, mwana ywa Ebeli, mwana ya Sala,36mwana ywa Kenani, mwana ywa Alifakisadi, mwana ywa Shemu, mwana ywa Nuhu, mwana ywa Lameki, 37mwana ywa Mesusela, mwan ywa Henoko, mwana ywa Yaledi, mwana ywa Mahalalei, mwana ywa Kenani, 38mwana ywa Enoshi, mwana ywa Sesi, mwana ywa Adamu, mwana ywa Chohile.

Chapter 4

1Akaheza Yesu nendile kamemwa Muye Ukukile, Niyo auya kulawa ko mto Yolodani, akalongozwa ni muye kwe dijangwa. 2Kwamazuwa milongo mfungate, uko niyo ajezwa ni mwavu, chipindi icho hadile chochose, udumo we chipindi icho niyo awona sala.3Umwavu niyo amgamba, hegu weye wi mwana ywa Chohile, dilonge dino idiyuwe ditende bofulo. 4Yesu ahitula, idolonywa, mntu hekale kwa bofulo idyodu.5Akaheza umwavu niyo amlongoza kulanga ko lugulu, kolunenegwa, niyo amlagisa seuta zose za ulangazi, kwachipindi chijhi. 6Umwavu amgamba, nahwinke udahi we iziseuta zose zino hamwenga na ugoli wose, nadaha kutenda ivyo kwaviya vyose, vikwa kwangu nivilongoze, naho nadaha kumwinka yoyose hunga nimwinke. 7Ivyo, uneva nonifikile madi na kunivikila vintu vino vyose3 nsvitende vyako.8Mna Yesu amhitula amgamba, idolonywa, vyaungwa umvikle Zumbe Chohile ywako, naho vyaungwa umsankanile yeye ichedu.9Akaheza umwavu nyio amlongoa kubula Yelusalemu, niyo amwika kulanga vitendese kwe dizengo dyo kuvikila, Niyo amgamba, hegu weye ni mwana ywa Chohile, kwedule hasi kulawa hano. 10Kwaviya idolonywa, nawalagise wandima wa kwembingu wakwamile na kukudima, 11naho nawakwinule kulanga mwe mikono yawo, chani kugamba, usekulumila iviga vyako mlanga mwe diyuwe.12Yesu ahitula amgamba, idolonywa usekumjeza Zumbe Chohile ywako. 13Umwavu eze abinde kumjeza Yesu, niyo aita zakwe, amleka kwa chipindi chituhu.14Akaheza Yesu niyo auya Galilaya, kwa udahi wa muye, na mbuli zikumlanga yeye niyo zazagala, mwe izisi zose zi mjihi zose. 15Niyo ahinya mwe izinyumba za kuvikila, chila yumwenga amtogola.16Zuwa dimwenga aitaga Nazaleti, mzi aleligwe, saviya akutendaga, engila mwe nyumba ya kuvikila, zuwa dya kuhumula, niyo achimala kusoma mawandiko. 17Niyo enkwa gombo dya muoni Isaya, ivyo niyo agubula idigombo, niyo agubula hantu hadolonywe,18Muye wa Zumbe wi mlanga mwangu, kwaviya kanihaka mavuta, kulonga mbuli yedi mwa wachiwa, kanituma kulonga kulekeilwa kwa watalizwe, na kuwatenda matuntu wawone naho, kuwalekeila wadya watalizwe. 19Kulonga mhilimo ambawo Zumbe, nalagise wedi wakwe.20Niyo agubika idigombo, niyo amvuziza mkulu we nyumba ye divikilo, niyo ekela hasi, meso ya wantu wose nandile yamweinyumba ye divikilo yamsinya yeye. 21Niyo akonga kulonga na wowo kugamba, dyelo wandiko dino dichintizwa mwa magutwi yenyu. 22Chila yumwenga hadya niyo aukwila chiya alongile Yesu, walozize mgati mwawo, wehelwa ne izimbuli zedi zendile zikalawa mo mlomo wakwe. nandile wakagamba, yuno ni mbwanga du wa Yusufu siyo ivyo?23Yesu awagambila, nichindedi namgambe vino kwa miye, mganga, kwehonye mwenye, chochose chivile nakakidamanya Kapelanaumu chitende hano hegu naho. 24Naho awagamba, chindedi, nawagambilani nuywe, hakuna muoni akuwagila mwe isi yakwe.25Mna nawagambila chindedi kugamba, nakuna wavyele na wagosi, walozize chipindi cha Eliya. Chipindi ulanga ufungigwe fula isekunya kwa mihilimo mitatu na nusu, chipindi nendile kuna sala nkulu mwe isi. 26Mna Elia hatumwigwe mwa yoyose, yumwenga ywawo, mna mwe mjane yumwenga uyodu nakekla Selepta hajihi no mzi wa Sidoni. 27Naho nakuna wata matana walozize, mwe Izulaeli, mwe chipindi cha Elisha muoni, mna hakuna hata yumwenga, mna Naamani mntu ywa Silia.28Wantu wose mndani mwe nyumba yo kuvikla, niyo wehelwa, weze weve izimbuli izo zoseni. 29Niyo wachimala wamsukumila kuse kwe ikaya, niyo wamlongoza kubula mnkanda mo lugulu wo mzi uwo, ulugulu wawo, uzengigwe mlanga mwakwe chani wadahe kumdula hasi. 30mna niyo ajinka mjima mgati mwawo niyo aita zakwe.31Akaheza niyo aseleza Kapanaumu, mwe ikaya ya Galilaya, zuwa dimwenga dya kuhumula nendile dikahinya wantu mndani mwe inyumba ye divikilo. 32wehelwa na mahinyo yakwe, kwaviya nakahinya kwa udahi.33Haluse mwe idizuwa idyo mndani mwe inyumba, yedivikilo nandile kuna mntu endile na majini yehiye, niyo aguta, 34China mbwani na weye Yesu wa Nazaleti? kwiza kuchikoma? Sikumanya weye wi yuhi, weye wi mkuka ywa Chohile.35Yesu niyo aikwahila impepo, nyamala dwi umlawe umntu yuno, mpepo uydya eze amdule umntu yudya hasi mgati mwawo, niyo amlawa mntu yudya bila kumsulumiza hohose. 36Wantu wose wehelwa, niyo wajendeleza kusimwila imbuli iyo, chila mntu na mnyawe, wagamba, ni ulosi wi zeze uno?Alonga muye ihiye kwakuwantintisa na udahi naho wasumka. 37Ivyo mbuli kumlanga Yesu, niyo zazagala chila hantu mwe viwasa vikuzunguluka izikaya.38Niyo Yesu ahalawa mo mzi niyo engila mwe nyumba ya Simonio haluse mkwewe Simoni nandile akalumwa homa nkali nawakamtagusa kwachausa chakwe. 39Yesu niyo amsogeila niyo aikwahila idya ihoma niyo yamleka, ahadya, niyo akonga kuwasankanila.40Zuwa dikaswa, wantu niyo wamletela Yesu chila yumwenga nandile akalumwa ni manyonje yesimane niyo aika imikono yakwe, mlanga mwa chila mnyonje, niyo awahonya wose. 41Mpepo nazo ziwalawa walozize wakaguta vilozize wagamba, weye wi mwana ywa Chohile, Yesu niyo azikwahila izipepo zawo, hawenkile luhenyo lwa kulonga, kwaviya nawamanya kugamba, yeye nendile ni Kulisito.42Eze kuse niyo aita kuntu hekwine wantu, bunga dya wantu nandile wakamlonda, niyo weza aho endile, niyo wajeza kumchinda asekwita hale na wowo. 43Mna awagamba, vyaunga nilonge mbuli yedi ya Useuta wa Chohile mwe mizi mituhu ilozize kwviya kwaviya vino nivyo vikuleka situmwa hano. 44Akaheza niyo ajendeleza kulonga mndani mwe izinyumba zo kuvikila mo Uyahudi mwoase.

Chapter 5

1Ivyo ilaila chipindi wantu wakussnyikila na kumzunguluka Yesu, na kutegeleza mbuli ya Chohile, chipindi akatenda kachimala, mnkanda mwe diziwa Genesaleti. 2Kona mashuwa mbili zijela nanga, kumpezo kwe diziwa, wakalowa, nendile wafosa naho nawendile wakaunta izilwavu zawo. z 3Yesu kengile mwe imwenga ye ziya izimashuwa, ambayo nandile ni Simoni na kumubga amwigale mwe mazi, hale hadodo ne isi inyaile niyo ekala na kuwahinya kulawa mwe mashuwa.4Akasimwila, amgamba Simoni, igale imashuwa yako kubula kutali kwa mazi, niyo useleze izinyavu zako chani ulowe samaki. 5Simoni amhitula, na kumgamba, Zumbe chidamanya ndima chilo na msi, mna hachigwile chochose, mna kwa ulosi wako naniseleze izinyavu. 6Eze wadamanye ivyo wakusanya chiasi chikulu, cha samaki, ne izi nyavu zawo zikonga kukantika,. 7Niyo wapungiya weyawe, nawo kwe mashuwa ntuhu, chani weze kuwambiza, weza na kuzimemeza izi mashuwa zose chiyasi kugamba, zikonga kudidimila.8Mna Simoni Petulo eze asinye, ivyo niyo agwela mwa mavindi ya Yesu, nakumgamba, halawe kwangu kwaviya miye ni mta masa Zumbe. 9Kwaviya nakeheleswa ni wose nandile hamwenga naye, kwa kulowa samaki nandile waudamanya. 10Dino diwahanganya Yakobo na Yohanamwana ywa Zebedayo ambawo nandile ni wamwe na Simoni niyo Yesu amgamba, Simoni usekogoha, kwaviya kukongela haluse na kujendelaza naulowe wantu. 11Eze waheze kuleta izinyavu zawo mwe isi inyaile, waleka chila chintu na kumtongela yeye.12Ilaila kugamba, nandile emo mzi umwenga, mntu nandile kamema matana nandile eyuko mna eze amuone Yesu kagwa niyo afunama, na kumunga akagamba, Zumbe uneva ukaunga wadaha kunisunta . 13Niyo Yesu achulusa umkono wakwe, na kumdonta agamba, naunga usuntike ne isa idya idya matana yamlekeila.14Kamsigila asekumgambila mntu yoyose, mna kamgamba hita zako kelavize kwa walavyantambiko naho ulavye lavyo dya kusuntwa kwako, sschiligane na chiya Musa alongile, kwa ukuzi wako. 15Mna mbuli zino kumlanga yeye zizagala hale mno, na bunga kulu dya wantu diza hamwenga kumtegeleza mahinyo na kuhonya manyonje yawo. 16Mna nkanana kwa nkana nakesenta ichedu na kulombeza.17Dilaila zuwa dimwenga mwe idyo nandile nakahinya nandile weyaho Mafalisayo na wahinyi wa lagizo wekala aho, ambawo weza wakalawa kaya zilozize zesimile.Mwe mizi ya Galilaya na Yudeya naho kulawa mwe mizi ya Yelusalemu, nguvu ya Zumbe nayendile naye akahonya.18Wantu watuhu weza wamwinula mwe machela mntu aholomale, niyo walonda sila ya kumwingiza mndani chani wamgoneze hasi kulongozi kwa Yesu. 19Hawapatile sila ya kumwingiza mndani kwachausa che dibunga, niyo wakwela kulanga kwedigulu dye nyumba na kumseleza yudya umntu hasi kujinkila mwevigawe kulanga ho mcheka wakwe wihagati mwa wantu Kulongozi kabisa kwa Yesu.20Akakaula utondowazi wako, Yesu niyo agamba, Mbuyangu, masa yako yalekeilwa . 21Wadolonyi na Mafalisayo, wakonga kweuza idyo, wagamba, yuno ni ani akulonga uhovyo?Ni ani akudaha kulekeila masa ni Chohile uyodu?22Mna Yesu kamanya icho wakufanyanya, awahitula na kuwagamba, kwambwani mwauzana dino mwe myuye yenyu? 23Chihi ni chihufu kugamba masa yako yalekeilwa hegu kugamba, chimala jenda? 24Mna mmanye kugamba, Mwana ywa Adamu ana udahi mwe isi ino ywa kulekeila masa na kugamba, weye inuka guha umcheka wako naho wite kukaya kwako.25Chipindi icho icho kenuka kulongozi kwawo, niyo aguha ucheka wakwe nandile kagolnela niyo auya kukaya kwakwe akamtunya Chohile. 26Chila yumwenga kehelwa wamtunya Chohile wengilwa ni woga, wagamba, chiwona mbuli siyo ya kubela dyelo.27Bda ye zimbuli zino kulaila Yesu kafosa uko niyo amuona mtoza maliho akwitangwa Lawi kekala hantu hakukusanyiza maliho amgamba, nitongela. 28Niyo Lawi enuka kaleka chila chintu kunyuma.29Niyo Lawi amalanya nkande kunyumba kwakwe kwachausa cha Yesu naweyaho watoza maliho walozize wekala mwe meza akadya hamwenga nawo. 30Mna Mafalisayo na wadolonyi wowo nandile wakawafuzumila wanampina wakwe wakagamba, kwambwani mwadya na kunywa na watoza maliho hamwenga na wantu watuhu wenye masa. 31Yesu awahitula wantu we mwe ujima wedi hawakunga ndaguzi ni wadya du wakulumwa nawo wakunga kwambizwa yumwe. 32Sizile kuwetanga wantu wata chindedi, wadahe kuleka mna siwetanga wenye masa wadahe kweila.33Wamgamba, wanampina wa Yohana chipindi chikulu wafunga na kulombeza na wanampina wa Mafalisayo nawo wadamanya ivyo ivyo, mna wanampina wako wadya na kunywa. 34Yesu awagamba, vyadahika mntu yoyose akawatenda wezile mwe ngasu ya Zumbe, we ngasu wakasinywa kawo nivyo mwe dizuwa idyo nawafunge. 35Mna zuwa dyeza umo Zumbe ywe ngasu aho nausigwe kwawo, numo mwa mazuwa ayo nawafunge.36Niyo Yesu aho alonga kwa mligano hakuna akutatula chipande cha suche, kulawa mwe suche pya na kuchijeseza kuliganya suche ya kale, uneva anadamanya ivyo, natatule isuche impya na chipande cha suche kulawa kwa suche impya hachawagile kujeseza na suche ya kale.37Naho hakuna mntu akwika mpombe pya mwe makopo yasakale, uneva anatenda ivyo, impombe impya naitule viya ivyombo niyo impombe yetika na makopo nayabanika. 38Mna mpombe pya yongigwa ikigwe mwe makop mahya. 39Naho hakuna mntu badala ya kunywa mpombe ya kale aunga pya kwaviya agamba, ya kale ni yedi.

Chapter 6

1Haluse ilaila mwe zuwa dya kuhumula kugamba, Yesu nandile akajinka mwe nkonde ya ulozo wanampina wakwe nendile wakadya matunda waya hata hata mwe mikono yawo wadya amatunda. 2Mna mwa Mfalisayo wagamba, kwwambwani mnatenda chintu ananacho si chedi chilangizo kuchidamanya zuwa dya kuhumula?3Yesu awahitula awagamba, kusoma chiya Daudi atendile nandile anasala yeye na wagosi nendile we hamwenga naye? 4Kaita mwe nyumba ya Chohile kuguha migate ikukile na kuidya na kulavya mituhu kwa wantu nandile ananawo niyo waidya, hata hegu nendile vyaungwa walavyantambiko kuidya. 5Niyo awagamba, mwana ywa Adamu ni Zumbe ywa kuhumula [sabato].6Vilaila mwe zuwa tuhu dya kuhumula kugamba, kaita mndani mwe divikilo na kuwahinya wantu uko. naho nahana mntu uyo umkono wakwe wa kulume nandile uholomala. 7Wadolonyi na Mafalisayo, nendile wakasinya vyedi hegu namhonye mntu zuwa dya kuhumula chani wadahe kupata chintu cha kumlaha kwa kudamanya ubanasi. 8Mna kamanya ni chihi nandile wakafanyanya niyo agamba, ko mntu aholomale umkono inuka chimala, hano, hagati ha chila yumwenga niyo uyo mntu niyo enuka na kuchimala ahadya.9Yesu niyo agamba kwawoo, nawauza nyuwe ni vyedi zuwa dya kuhumula kudamanya yedi hegu kudamanya yehiye, kwambula wikazi hegu kuubalanga? Niyo awasinya wose na kumgamba yudya mntu. 10Chulusa umkono wako niyo atenda ivyo, mkono wakwe utenda uhona. 11Mna wamema maya niyo walongana wenye kwa wenye kugamba ni chihi chadaha chidamanye kwa Yesu.12Ilaila idizuwa idyo kugamba, kaita ko lugulu kulombeza kajendeleza chilo chijima akamlombeza Chohile. 13Eze ibule nomtondo kawetanga wanampina wakwe kwakwe niyo awwsagula mlongo na waidi mgati mwawo naho wetengwa wasigilwa.14Mazina ya wadya wasigila nandile, Simoni uyo amwitange Petulo na Anduleye mlukolo ywakwe, Yakobo, Yohana, Filipo, Batolomayo. 15Matayo, Tomaso, na Yakobo mwana ywa Alifayo, Simoni etengwe Zelote, 16Yuda mwana ywa Yakobo, na Yuda Isikaliote, uye eli mchihitu hitu.17Niyo Yesu asela hamwenga nawo kulawa kolugulu niyo achimala hantu haligane idadi nkulu niyo ya wanampina wakwe nendile uko hamwenga na idadi nkulu ya wantu kulawa uyahudi na Yelusalemu mpwani ya Tilo na Sidoni. 18Weza kutegeleza na kuhonywa manyonje, yawo wantu wendile wakasulumizwa ni majini machafu wahonywa nawo. 19Chila yumwenga mwe uwo umdugano kajeza kumdokola kwaviya, nguvu za uhonyi nandile zilaila mndani mwakwe na kuwahonya wose.20Niyo awakaula wanampina wakwe nakugamba, mjimbikwe nyuwe wachiwa kwaviya Uzumbe wa Chohile ni wenyu. 21Mjimbikwe nyuwe wenye sala haluse kwaviya namwiguswe, mjimbikwe nyuwe mkwila haluse kwaviya namseke.22Mjimbikwe nyuwe ambawo wantu nawamwihiweni na kuwasenta na kuwakunta nyuwe kugmba, ni wehiye kwachausa cha mwana ywa Adamu. 23Elelwani mwe dizuwa idyo na kupilikapilika, kwa kwelelwa kwaviya chindedi namtende na hazina nkulu kwembingu kwaviya tati zawo wawadamanyiza ivyo ivyo waoni.24Mna namluone nyuwe wagoli kwaviya mheza kwikwa falaja yenyu. 25Mna namluwone nyuwe mwigute haluse kwaviya namuone sala badaye, namluwone nyuwe mkuseka haluse kwaviya namlomboleze na kwila badaye.26Namluwone nyuwe mkatogolwa ni wantu wose kwaviya tati zawo wawadamanyiza waoni wa lulimi ivyo, ivyo.27Mna nagamba, kwenyu nyuwe mkunitegeleza waungeni waihi wenyu na kudamanya matana kwa wadya wakumwihiwani. 28Wajimbikeni wadya wakuwaligitani nyuwe naho walombezezeni wadya wakuwaoneya.29Kwa yudya akukutowa ifunda imwenga, mhituhile na ya kaidi hegu mntu akuhonka suche yako usekumlemeza mwinke ne nkazu. 30Mwinke chila akukulombeza, hegu mntu akakuhoka chintu ambacho ni maliho yako usekumlombeza achivuze.31Seivyo mkunga wantu wawatendeleni nyuwe, watendeleni ivyo, ivyo, 32Hegu mkaunga wantu wakuwaunga nyuwe du, iyo ni sawabu yanikwenyu? Kwaviya hata wenye masa wawaunga wadya wakuwang. 33Hegu mkawatendele yedi wadya wakuwatendela nyuwe yedi, ivyo ni swabu yani kwenyu kwaviya hata wenye masa wadamanya. 34Mna mkakopesha vintu kwa wantu ambawo wasinya kuvuzizwa iyo ni sawabu yani kwenyu hata wenye masa wawakopesha wenye masa, na kusinya kuhokela chiasi icho icho naho.35Mna waungeni wehi wenyu naho watendeleni yedi, wakopesheni naho msekutenda na nkama kuhusu kuvuzizwa na sawabu yenyu naitende nkulu namtende wana wa ekulanga kwaviya yeye mwenye ni ywedi kwa wantu hwena kutunya na wehiye. 36Mtend na mbzi saviya Zumbe, dyenyu ivyo eli na mbazi.37Msekukantila nyuwe nanywi hamkantilwe, msekufuzuma nanywi hamfuzumilwe lekelani watuhu nanywi mlekeilwe.38Wenkeni watuhu, nanywi namwikwe chiasi cha ukalimu chimemezwe, vidala na kwitika nachitike mwa mavinndi yenyu. Kwaviya chihimo chochose mkujeseza kuhima chihimo icho nicho nachijeseze kuhimilwa nyuwe.39Niyo awagambila mliganyo naho Togola mntu hekuwona adaha kumlongoza mntu mtuhu hekuwona uneva anatenda ivyo basi wose wengila mwe dibome. 40Mwanampina hakutenda mkulu enga mhinyi wakwe, mna chila mntu, akaheza kuhinywa kwa uchindedi atenda saviya mhinyi wakwe.41Ni kwambwani bsi wasinya kaziti ke mndani mwe diziso dya mlukolo ywako? Na kaziti ke mndani mwe diziso dyako hukukawona. 42Naudahe zeze kumgamba, mlukolo ywako, mlukolo, nakulombeza nilavya akaziti mndani mwe diziso dyangu mna hukusinya akaziti kemwediziso dyako mwenye, mfitini weye, nkongo lavya akaziti mwe diziso dyako mwenye nivyo nauwone vyedi kulavya akaziti mwediziso dya umlukolo ywako.43Kwaviya hauhali mti wedi ukweleka matunda yehiye naho hauhali mti wihiye ukweleka matunda yedi. 44Kwaviya chila mti wamanyika mwa matunda yakwe kwaviya wantu hawakwaha tini kulawa mwe miwa naho hawakwaha zabibu kulawa mwe mishongoma.45Mntu ywedi mwe hazina yedi yo muye wakwe alavya yadya ayedi na mntu ehiye mwe hazina yakwe yo muye wakwe alavya yadya yehiye kwaviya umnomo wakwe walonga yadya yakumemeza umuye wakwe.46Kwambwani mwanitanga Zumbe, Zumbe, mna hamkutenda yadya hulonga. 47Chila mntu akwiza kwangu na kwiva imbuli yangu nakutendela ndima naniwalagiose ivyo eli. 48Na afanane na mntu azengile nyumba yakwe ambaye asimbile hasi mna nakazenga msingi wa nyumba mlanga mwe luwe utogile msayo eze yeze mahozomoko ya mazi yaitowa inyumba ,na haidahile kusingisika kwaviya nandile izengwa vitana.49Mna yoyose akwiva imbuli yangu na hakuitoza mligano wakwe ni mntu azenguile nyumba mlanga mo msanga heine msingi idikolongo eze disele kwa nguvu inyumba idya ipatwa ni kubalangwa kukulu

Chapter 7

1Niyo Yesu eze abinde chila chintu nanacho agamba, mwe wantu wamvikile Kapelanauma.2Mndima yuwenga wa akida nendile aungigwe vitendese mwakwe nendile ni mnyonje vidala haguhi na kubanika. 3Mna akatenda eva zikumlanga Yesu, yudya akida nakamsigila mlongozi wa Chiyahudi kumlombeza eze kumgombela mndima ywakwe chani asekubanika. 4Weze wabule haguhi na Yesu, wamhembeleza kwa vitendese kugamba, vyaungwa kugamba, ongwa kudamanya vino kwachausa chakwe. 5Kwaviya nakaunga isi yetu, naho nuyo azengile inyumba yo kuvikila kwachausa chetu.6Yesu ajendeleza no utafi wakwe hamwenga nawo, mna henati kwita hale ne nyumba, mkulu yumwenga awasigila wambuyaze kulonga naye, Zumbe, usekwesokeza weye mwenye kwa viya miye sikuwagilwa weye wingile mwe nyumba yangu. 7Kwaviya vino sifanyanye hata nami mwenye kugamba, nawagila kwiza mwako, mna longa ulosi du, na mndima ywangu nahone. 8Kwaviya miye nami ni mntu nikigwe mwe udahi naho ninawankondo hasi hangu, ninamgamba yuno hita naite, namwe mtuhu, soo naye neze, na mwe mndima ywangu damanya chino naye adamanya.9Yesu eze eve ivyo nakehelwa, niyo ahitula, idibunga nendile dikamtongela na kugamba, nawagambilani, hata mwe Izulaeli sinati kuwona mntu mta utondowazi mkulu sa yuno. 10Niyo wadya nendile wasigilwa, wauya kukaya na kumbwila mndima ni mjima.11Ngachani bada ya vino, nailaila kugambaw, Yesu nendile akatamba, kwita mzi witangwe Naini, wanampina wakwe niyo waita hamwenga naye wakagambilana ne dibunga dya wantu. 12Eze wabule haguhi no lwivi lo mzi kaula, mntun abanike nendile kenulwa nani mwana ywa ichedu mwa mami yakwe, nendile hena mgosi bunga dimwenga dimtongela kulawa mo mzi nendile wehamwenga naye. 13Eze amuone Zumbe, niyo amsogeila na kumfila mbazi nkulu vitendese, mnanga mwakwe na kumgamba, usekwila. 14Niyo asogela kulongozi niyo adonta idijeneza ambadyo dinula ichimba na wadya wenule wachimala agamba, mbwanga nakugamba inuka. 15Abanike niyo enuka na kwikala hasi na kukonga kulonga niyo Yesu, wamwinkiza mwa mami yakwe.16Niyo woga wawmema wose wajendeleza kumtunya Chohile wakagamba, muoni mkulu kachimaliswa mgati mwetu na Chohile kawakaula wantu wakwe. 17Zino mbuli zedui za Yesu, zisambala Yudeya yose na mwe izisi zose zihaguhi.18Wnampina Yohana wawgambila, mbuli zino zose. 19Nivyo Yohana awetanga waidi wa wanampina wakwe, na kuwasigila kwa Zumbe, kugamba, weyeyni weye ukwiza, hegu kuna mntu mtuhu chimsinye? 20Weze wabule hajihi na Yesu wano wakalonga Yohana mta kubatiza kachisigila kwako kugamba, weye ni yudya akwiza hegu kuna mtuhu chimsinye?21Mwe ichipindi icho nakawahonya wantu walozize mwe manyonje na masulumizo, kulawa mwe muye wihiye, na kwe wantu wana utuntu kawenka kusinya. 22Yesu ahitula na kuwagamba mwawo, eze mtende mwita uko mlaile mkamgambile Yohana icho muwone na kwiva, wenye utuntu wahokela kusinya vilema wajenda wanamatana walenguswa, hewekwiva weva, wabanike wauyuswa, na kutenda wjima naho, wachiwa wagambilwa mbuli yedi. 23Naho mntu ambaye haleke kunizumila miyo mwe yoyose aa wadamanya ntendwa zangu kajimbikwa.24Niyo wadya wasigilwe ni Yohana kuya uko walaile, Yesu akonga kugamba, mwe chitala vikumlanga Yohana namwita kuse, kusinya mbwani nyasi zikutenda zasingiswa ni mpeho? 25Mna namwita kuse kusinya mbwani, mntu avikile vitana?kaula wantu wadya wakuvala suche za chiseuta na kwikala wikazi wa mbwedo wako mwe hantu ha chiseuta. 26Mna mwita kuse kusinya mbwani muoni? Nivyo nagamba, mwenyu, navitendese vidala ukaleka muoni.27Yuno nuyo awandikilwe kaula namsigila, msigila ywangu kulongozi kwa meso yenyu, naadamanye isila ikulanga miye. 28Nalonga mwenyu, mgati mwe wadya welekwe ni mvyele, hahana mkulu enga Yohona mna mntu hena utunywi vidala naekale na Chohile hantu eli yeye naatende mkulu kujinka Yohana.29Naho wantu wose weze weve vino hamwenga na wachisanya kodi, nawalonga kugamba, Chohile ni mwenye utana na weyaho mgati mwawo wadya wabatizwe mo ubatizo wa Yohana. 30Mna Mfalisayo na wahinyi sigilizi za Chiyahudi ambawo hawabatizwe ni yeye nawalemela umanyi wa Chohile kwaviya kwawo wenye.31Naho nadaha kualiganisa na mbwani wantu wacheleko chino?Wezeze hasa. 32Waligana na wana wakuseziga mwe hantu ha gwilo, wakwikala na kwitangana yumwenga bada ya yumwenga, wakagamba, chivila gunda, dikulanga nyuwe, naho hamwivile chachemaga wila wa ndilo mna hamwivile.33Yohana mto kubatiza nakeza hadile bofulo naho, hanyele divai namkagamba, ana muye wihiye. 34Mwana ywa mntu keza kudya naho kanywa, niyo mwagamba, kaula ongisa kudya na wakozi, wambuya wachisanya kodi na wata masa. 35Mna umanyi ubunkuka kugamba, vina utana mwe wana wakwe wose.36Yumwenga ywa Mafalisayo nakamlombeza Yesu aite kudya hamwenga naye, eze Yesu engila inyumba ya Falisayo nakegamiza mwe meza chani adye. 37Kaula nendile hana mvyele yumwenga mo mzi uwo, nendile ana masa, abunkula kugamba, nendile mwe Falisayo, akuleta supa ya manukato. 38Nakachimala kunyuma kwakwe, haguhi ne viga vyakwe kuno akaila naho naho akonga kuchabaza iviga na mesozi na kuhangusa ne izifili zo mtwi wakwe. akabusu iviga vyakwe nakuihaka manukato.39Niyo yudya Flisayo nandile amhokele Yesu eze awone ivyo, afanyanya mwenye akagamba, hegu yunomntu endile ni muoni nakabunkula yuno niani naho naho ni wavivihi ywa mvyele akumdonta ywa kugamba ni mwenye masa. 40Yesu ahitula na kugamba, Simoni ninachintu cha kukukgambila agamba, chilonge du mhinyi.41Kwendaga na watigizwa waidi mwe mkopeshaji yumwenga, yumwenga nendile akadaiwa hela magana mashano na wakaidi adaiwa hela hamsini. 42Naho weze watende hawana hela yokuliha kawafila mbazi wose, haluse ni yani naunge vitendese? 43Simoni ahitula na kumgamba, nafanyanya afilwe mbazi mta zilozize, Yesu agamba, kulamula mwe chindedi.44Yesu amhitula mvyele na kumgamba, kwa Simoni wamuona yuno mvyele, singila mwe nyumba yako huninkile mazi ya kunawa mwe viga vyngu, mna yuno kwa mesozi yakwe, kachabaza iviga vyangu na kuvihangusa ne izifili zakwe. 45Hunibusize mna yeye eze engile mno halekile kunibusu iviga vyangu.46Hunihakile iviga vyangu kwa mavuta, mna kanihaka iviga vyangu kwa manukato. 47Kwe imbuli ino nakugambila kugamba, nendile anamasa yalozize mna kafilwa mbazi vitendese, naho nakaunga vitendese, mna afilwa mbazi chidogo, naunge chidogo du.48Akajika amgamba mvyele amasa yako yalekeilwa. 49Wadya wekale mwe imeza hamwenga naye wakonga kulosana wowo kwa wowo, yuno niani kubula kulekeilwa masa? 50Niyo Yesu amgamba mvyele, utondowazi wako ukwambula, hita kwa utondowazi.

Chapter 8

1Nailaila chipindi chiguhi badae kugamba Yesu nakakonga kutamba mwe mizi ilozize, kulonga mbuli zedi zo Useuta wa Chohile na wadya mlongo na waidi nawaita hamwenga naye. 2Iviya iviya mkaza ngachani nendile kahonywa kulawa mwe muye wihiye na manyonje matuhu tubhu nendile ni Maliamu akwitangwa Mgidalena yeye nendile kalavigwa imyuye mfungate. 3Yoana mkaza wa kuza na mkulu ywa Helode Suzana na wavyele wayuhu walozize nawalavya ugoli wawo mwa viya wowo wenye.4Niyo idibunga dya wantu niyo wachintana hamwenga wakatenda na wantu wezile mwakwe kulawa mizi mituhu mituhu, akalonga nawo mwe miliganyo. 5Mhandi nakaita kuhanda mbeyu, izimbeyu izintuhu nazigwela mnkanda mwe sila niyo zajantwa hasi ne viga, na wadege wa kulanga wazidya. 6Mbeyu ntuhu zigwela mlanga mwe ulongo wa yuwe niyo eze zihote na kukonga kulawa ziola kwaviya hahatendile na umazi umazi.7Mbeyu izintuhu zigwela mwe miti ya miwa ne iyo imiti ye miwa niyo yakula hamwenga na ziya izimbeyu niyo zafintwa. 8Mna mbeyu ntuhu nazigwela mwe ulongo wedi niyo zeleka matunda nkanana gana vitendese niyo Yesu kulonga mbuli zino atula izwi yoyose ana magutwi ya kwiva eve.9Naho wanampina wakwe wauza imana yo mliganyo uwo. 10Yesu niyo awagambila mwinkigwa ungi wa kumanya chinyele cho Useuta wa Chohile, mna wantu watuhu nawahinywe du mwe miliganyo chani kugamba wakasinya, wasekusinya na wakeva wasekumanya.11Naho ino niyo imana yo mliganyo uno, mbeyu ni ulose wa Chohile. 12Mbeyu ziya zigwele mnkandankanda mwe sila nawo wadya wantu wakwivya ulosi niyo akajika mwavu shetani auguha hale kulawa muye, chani kugamba, wasekuzumila na kukombolwa. 13Niyo ziya zigwele mo luwe ni wantu wadya wakwiva ulosi na kuuhokela kwa kwelelaw mna hawana maizi yoyose, wazumila du kwa chipindi chiguhi naho mwe ichipindi cho kujezwa wagwa.14Na mbeyu ziya zigwele mwe imiwa ni wantu wakwiva ulosi mna wakajendeleza kukula wafintwa ni nkuto za ugoli na ubwedo wa kwikal kuno naho hawakweleka matunda. 15Mna ziya izimbeyu zigwele mo ulongo umtana ni wadya wantu ambawo ni wanyanyahala ne imyuye yawo ni mitana, niyo bada yakwiva ulosi wautoza naho wekala vyedi na kweleka matunda ya kujijmiza.16Haluse hahana hata yumwenga akuwasha ta na kuigubika na bakuli hegu naho kuika hasi hedi vungu dyo lusazi, Mna naike mwe chiya xha kwikiya ta chani kugamba, chila yumwenga akwingila atende awona. 17Kwaviya hahana nachefise kugamba, hachimanyike chikatenda mwe ulangazi. 18Elo, msinyise mkatenda mwetegeleza, kwaviya ananacho najenyezezwe vitendese, mna hena nacho hata chiya ichidodo ananacho nachiguhigwe.19Niyo mami yakwe Yesu na walukolo wakwe niyo weza mwakwe hawaogele kwaviya idibunga kwa wantu. 20Niyo agambila mama yako na walukolo wako, we hadya heise wonga wakuwone weye. 21Mna Yesu ahitula, mnala ywangu na walukolo wangu ni wadya wakwetegeleza ulosi wa Chohile na kuuzumila.22Nailaila zuwa dimwenga mwa amazuwa yadya Yesu na wanampina wakwe, nawakakwel mwe galawa, na kuwagambila, chiteni ntendele ya kaidi ye diziwa niyo wafunganya ingalawa yawo. 23Mna weze wakonge kuhalawa Yesu niyo agona ntongo aho nkung'unto nkulu yavumila, ne ingalawa yawo yakonga kumema mazi naho nendile we mwe nkulu vidala.24Akajika wanampina wakwe weza mwakwe kumwinula, wakagamba, Zumbe mkulu, Zumbe mkulu, chihaguhi kubanika niyo enuka na kuikwahila inkung'unto na mayumbi ya mazi vyatondowala niyo kwatenda na kunyamala. 25Naho awagamba, utondowazi wenyu wi kuhi? niyo wogoha wehelwa, walosana chila yumwenga na mnyawe, yuno ni yaani uneva kugamba alonga niyo nkung'unto na na mazi niyo vyamzumila?26Niyo wabula mwe mzi wa Gelasini intendele imnyuma mwa Galilaya. 27Yesu asela na kujata hasi, mntu n ngachani kulawa mo mzi abwilana naye na uyo mntu nendile adaudahi wa chisai mwe chipindi chitali nendile hakuvala suche, naho nendile akekala mwe nyumba mna ekala mwe mbila.28Eze awone Yesu niyo aila kwa izwi na kugwa hasi kulongozi kwakwe, kwa izwi kulu akagamba, sidamanya mbwani mwako, Yesu mwana ywa Chohile eli kulanga? nakulombeza usekunisulumiza miye. 29Yesu alonga muye wihiye umlawa umntu yudya kwaviya nkankana zilozize atenda mchilalu, hata hegu katalizwa minyololo na kunyinywa na kwikwa hasi na wankondo, nakavuna ivifungo nakujendezwa ni muye mchafu kubula mwe inyika.30Yesu amuza zina dyako ni yani? ahitula agamba, Legioni kwaviya muyye ilozize imwingila mwakwe. 31yajendeleza kulombeza usekuchigala chite kwe dibome.32Fyo dya nguluwe nendile dikadimwa mlanga mo lugulu, yalombeza ikagamba chilonge chikengile mwa awo nguluwe na kuwalonga kudamanya ivyo. 33Ivyo idya imyuye ihiye yamlawa, umntu yudya na kwingila mwe zinguluwe na diya idifyo niyo dyagulukaa mwe winuko wo lugulu na kubula mwe diziwa na kudidimila umo.34Wdya wantu nendile wakadima wadya weze waone chilaile niyo waguluka na kulavya mbuli hadya ho mzi wa kuse mwe imizi ihagati. 35Wantu weze weve ivyo nio waita kusinya chiya chilaile, niyo weza kwa Yesu na kumuona, mntu endile ana myuye ihiye imlawa, nendile kavikwa vyedi naho mwenye fanyanyi zichintile, kekala mwe iviga vya Yesu naho wogoha.36Niyo yumwenga ywawo awone icho chilaile akonga kuwagambika watuhu ivyo uyo umntu nendile akalongozwa ni myuye ihiye ivyo ahonyigwe. 37Wantu wose we isi ya Wagelasi na hantu he haguhi nawamlombeza Yesu ahalawe mawo kwaviya nendile wana woga mkulu, niyo engila mwe ngalawa chani auye.38Mntu yudya alawigwe ni myuye ihiye amlombeza Yesu kwita naye, mna Yesu amgamba aite na kulonga. 39Uya mwe inyumba yako naho uwaze yadya yose andile Chohile kakudamanyiza, yuno mntu nakhalawa kwaviya vikulanga yeye.40Niyo Yesu auya, chitala niyo chamhokele, kwaviya wose nandile wakamgoja. 41Kaula niyo eza mntu yumwnga akwitangwa Yailo ni yumwnga mwa walongozi mwe inyumba ya mavikilo, Yailo niyo agwa mwe viga vya Yesu na kumlombeza aita mwe nyumba ywakwe. 42Kwaviya nendile ana m2wana chigoli yumwenga du, mwenye lika mlongo na midi naho nandile imwenamna ya kubanika, naho eze atende aita, bunga nendile dikafintana vikumlanga yeye.43Mvyele mwenye kulawigwa ni sakame kwa mihilimo mlongo na midi nendile ehaya nakajeseza hela zose mwe wagangana, mna hahana amhonyize hata yumwenga. 44Nakeza mnyuma mwa Yesu na kudonta idilepe dye isuche aho kufosa isakame kwaleka.45Yesu niyo agamba, ni yani uyo anidontile? Weze wlwmele wose Petulo niyo amgamba Zumbe mkulu, bunga dya wantu wakusindikana na kufintana. 46Mna Yesu niyo amgamba, mntu yumwenga kanidonta kwaviya simanya nguvu zinilawa mwangu.47Mvyele eze awone kugamba hakudaha kwefisa mwe icho adamanye, akonga kuzingiza, niyo agwa hasi kulongozi kwa Yesu alonga kulongozi kwa wantu wose, kwaviya mwe ivyo adamanye kumdonta na ivyo ahonyigwe aho. 48Niyo agamba, mwakwe chigoli utondowazi wako ukutenda utende mjima, hita kwa kutondowala.49Chipindi achei kujendeleza kulonga, mntu yumwenga niyo eza kulawa mwe nyumba ya mlongozi ywa nuymba za mavikilo akagamba, chigoili ywako habanike usekumsunkanya mhinyi. 50Mna Yesu eze eve ivyo, ahitula, usekogoha, zumila du, naho nambulwe.51Niyo eze engile mwe iyo inyumba, haungile mntu yoyose kwingila hamwenga naye, Mna Petulo, Yohana na Yakobo, tati yakwe chigoli na mami yakwe. 52Haluse wantu wose nendile wakahongeza na kulavya izwi vikumlanga yeye, mna niyo awagamba, msekutula ulwasu, habanik, mna kagona du. 53Mna niyo wamseka mwe kumbela, wakamanya kugamba, kabanika.54Mna yeyey akamtoza chigoli mkono amwitanga kwa izzwi akagamba, mwana inuka. 55Muye wakwe wamuiya niyo enuka aho, aho, niyo asigila kugamba, enkigwe chintu chochose chani adye. 56Welese wakwe niyo wehelwa, mna awasigila wasekumgambila mntu icho chitendekeb chilaile.

Chapter 9

1Niyo awetanga wadya mlongo na waidi hamwenga, awenka udahi na nguvu mlanga mwa myuye yose na kuhonya wanyonje. 2Niyo awasigila waite wakalonge Useuta wa Chohile na kuhonya wanyonje.3Niyo awagamba msekuguha chochose, chikulanga intambo yenyu, hegu nkome, hegu mkwiji, hegu nkande, hegu hela, hegu nkazu mbili. 4Nyumba yoyose namwingile ikalani umo, na umo mkahalawa ahantu aho.5Naho kwe wadya hewekuwahokeleni, mkahalawa umzi uwo, kung'untani tifili mwe viga vyenyu, vitende ukuzi mlanga mwawo. 6Niyo wahalawa na kwita kujinkila mwe vijiji, wakalonga mbuli yedi na kuhonya wantu chila hantu.7Haluse Helode chilongozi, nakeva ayo yose endile yakulaila, kazaganywa vidala, kwaviya ilongeka na watuhu kugamba, Yohana mta kubatiza, kauyuka kulawa kwa wabanike. 8watuhu wagamba, Elia kajika kulaila, na watuhu wagamba,yumwenga ywa waoni wa chikale kauyuka naho. 9Helode nakagamba, Simkanta Yohana, mna yuno niani hwiva izimbuli zakwe? Naho Helode nakalonda sila ya kumuona Yesu.10Chipindi weze wauye wadya wasigilwe, niyo wamgabila, chila chintu wadamanye, niyo awaguha hamwenga naye, niyo aita ichedu mo mzi ukwitangwa Besisadiya. 11Mna bunga weva vikulanga dino niyo wamtongela, niyo awahokela, niyo alonga nawo vikulanga Useuta wa Chohile, naho nakawahonya wadya waungile kuhonywa.12Zuwa dikukonga kuswa, aho wadya mlongo na waidi niyo waita kwakwe na kugamba, longani ne dibunga kugamba waite mwe ivijiji vihaguhi o mzi wakelondele hakuhumula, na kupata nkande, kwaviya chihantu he nyika. 13Mna niyo awagamba, nyuwe wenkeni chintu cha kudya wagamba, hachina vitendese hana ntili shano za migate na samaki waidi, mna chaiteile na kugula nkande vikulanga vya umdugano uno wa wantu. 14Nednile nakuna wagosi wakubula magana mlongo na mishano hadya, niyo awagamba, wanampina wakwe, wekazeni hasi mwe bunga ga dya wantu wakubula milongo mishano mwa mwa chila bunga.15Ivyo niyo wadamanya ivyo naho wantu niyo wekala hasi. 16Niyo aguha imigate mishano, na wasamaki waidi niyo asinga kulanga, ajimbika, na kuvibesula mwe vipande niyo awenka wanmpina wakwe chani wavike kulongozi kwe dibunga. 17Wose niyo wadya niyo weguta ne ivipande vye nkande visikale vilogotwa na kumema ntangulu mlongo na vidi.18Niyo vyatenda kugamba, umo akalombeza echedu, wanampina wakwe nendile ehamwenga naye, naho niyo auza akagamba, wantu wagamba miye ni yuhi? 19Watuhu wagamba, Yohana mta kubatiza, mna awatuhu wagamba, Elia, na watuhu wagamba, yumwenga ywa waoni wa mazuwa ya kale kauyuka naho.20Na nyuwe mwanigamba, miye ni yuhi? ahitula, Petulo agamba, Kulisito kulawa kwa Chohile. 21Mna mo kuwafunda, Yesu awalagisa wasekugambila yoyose kulanga dino. 22Awagamba, kugamba Mwana ywa Adamu, aungwa asulumizwe mwe mbuli zilozize, na kulemelwa ni wadlahala na walavyantambiko wakulu na wakudolonya, naho nakome, na zuwa dya katatu nauyuke.23Niyo awagamba wose, uneva mntu yoyose akaunga kunitongela, vyaungwa elemele mwenye, aguhe umsalaba wakwe chila zuwa, naho anitongele. 24Yoyose akwbalanga, kugombela wikazi wakwe, kwa chongezeko changu naukombole. 25Vino nachimfahe mbwani mwana ywa mntu, uneva unapata isi yose, mna niyo aza hegu naho apata hasala ya ujima wakwe?26Yoyose akunga anionele soni miye no ulosi wangu, kwa mwana ywa Adamu namuonele soni aho, na atende mwe Ukuka wakwe, no Ukuka wa tate na wamndima wakwembingu wakuka. 27Mna nawagambileni chindedi, kuna wamwenga wenyu wkuchimala hano, hawalume file kubula wauone Useuta wa Chohile28Ilaila yabula mazuwa mnane bada ya Yesu kugamba, milosi ino kugamba, naguhe hamwenga naye Petulo, Yohana, Yakobo, niyo wakwela ko lugulu kulombeeza. 29Naumo wakalombeza, ukusinyika mo uso wakwe uhitukila, ne izisuche zakwe zatenda zing'ala na kung'alisa.30Naho kaula naweyaho, wagosi widi wakalosana naye nendile Musa na Elia. 31Nawaonekana mwe Ukuka, walosana vikulanga kuhalawa kwakwe, mbuli ambayo ne ihaguhi kuchintizwaYelusalemu.32Haluse Petulo nawadya nendile hamwenga naye, wendile mwe ntongo zitendese, mna weze wenuke, nawauona Ukuka wakwe na wagosi waidi wendile wachimala hamwenga naye. 33Niyo yalaila umo nendile wakahalawa mwa Yesu, Petulo amgamba, Zumbe ni vyedi mwetu kwikala hano, naho yachunga chizenge wikazi wa wantu watatu, chizenge umwenga ukulanga weye, umwenga ukulanga Musa, na umtuhu ukulanga Elia hamanyize icho nakalongela.34Umo nakalonga ayo, niyo dyeza ingu niyo dyawagubika, naho nawogoha weze waone wazungulukwa ni ingu. 35Izwi dyalawa mwe dingu dikagamba, yuno ni Mwanangu asagulwe, mwetegelezeni yeye. 36Izwi dize dinyamale, Yesu nendile echedu, nawekala dwi, na mwa mauwa ayo, hamgambile yoyose dyodyose mgati mwa yadya waone.37Zuwa ditongele, eze alawe mo lugulu, mdugano mkulu wa wantu naudugana naye, 38Kaula, mgosi kulawa mo mdugano nakaila kwa izwi, akagamba, mhinyi nakulombeza, umsinye mwanangu kwaviya ni mwanangu ywa ichedu. 39Waona muye mchafu umtoza, naho atula ulwasu, naho vyamtenda mchilalu naho kulawigwa ni povu mo mlomo, naho yamlawa kwa nkunto umwigaila usungu utendese. 40Nasiwaunga wanmpina wako waukwahile ufose mna havidahike.41Yesu ahitula awagamba, nyuwe cheleko hechikuzumila nanikale na nyuwe kubula ini? Nakuguhilana na nyuwe? Mlete mwanawo hano. 42Mbwanga nendile akeza, muye niyo umgwisa hasi, na kumsingisa kwanguvunguvu, mna Yesu niyo aukwahila uyda umuye wihiye, nakumhonya mbwanga naho niyo amwinkiza kwa tati yakwe.43Wose nawehelwa no ukulu wa Chohile, mna wakatenda wehelwa wose mwe mbuli zose zidamanyike, awagamba, wanampina wakwe. 44Ulosi uwekale mwa magutwi yenyu, kwaviya Mwana ywa Adamu nalavigwe mwe mikono ya wantu. 45Mna hawabunkule imana yo ulosi uwo, ufisigwe mwa meso yawo, chani wanase kumanya, nawaogoha kumuza vikulanga ulosi uwo.46Niyo ngavungavu nazikonga kuaila mgati mwawo imlanga mwa yuhi atendile mkulu. 47Mna Yesu eze abunkule nawakaalosan, myuye yawo nakamguha mwana mteke nakumwika ntendele yakwe. 48Nakumgamba, uneva mntu yoyose, anamhokela mwana mteke saviya yuno kwazina dyangu, anihokela miye, naho na yoyose akunihokela miye, amhokela na anisigile, kwaviya atendile mteke mgati mwenyu wose nuyo atendile mkulu. 49Yohana ahitula amgamba, Zumbe chimuona mntu aku50 Mna Yesu niyo amgamba, msekumchinda, kwaviya hekuhigana na nyuwe ni mnyenyu. 51Niyo yalaila kugamba, kuligana na zuwa ivyo na dili kukutenda zuwa dyakwe, dyo kwita mo ulanga, chindwdi nakahitukila uso wakwe Yelusalemu. 52Asigila wanampina kulongozi kwakwe niyo waita na kwingila mwe chijiji cha wasamaliya chani wamfunganyize hantu. 53Mna wantu uko hawamhokele kwaviya nendile kauelekeza uso wakwe Yelusalemu.54Wanampina wakwe Yakobo na Yohana weze wadiwone dino, niyo wamgamba, Zumbe waunga chilonge moto usele hasi kulawa mo ulanga uwabalange? 55Mna awahitula awakwahila. 56Niyo waita chijiji chituhu.57Weze watende waita mwe isila yawo, mntunyumwenga niyo awagamba, Nahutongele kokose nowite. 58Yesu niyo awagamba, mauzi yana mabome, wadege wa kulanga wana masas, mna mwana ywa Adamu hana hekugoneza umtwi wakwe.59Ivyo awagambila, mntu mtuhu, nitongela mna yeye niyo agamba, Zumbe ndakunilekela haluse nite hamhambe tate ywangu. 60Mna yeye niyo amgambila waleke wabanike wawahambe wabanike wawo, mna weye hita ukalonge Useta wa Chohile chila hantu.61AkJIK mntu mtuhu niyo amgamba, nahutongele Zumbe, mna ndkunileka haluse hawalage wemweinyumba yangu. 62Mna Yesu, niyo amgamba, hahana mntu, akujela umkono wakwe kulima na kusinya kunyuma na awagilwe mo Useuta wa Chohile.

Chapter 10

1Akajika ye izimbuli izoZumbe niyo asagula milongo mfungate na watuhu, na kuwasigila waidi waidi wamlongoile mwe chila mzi na hantu aungile kwita. 2Niyo awagambila, ulozo uloza mna wandima ni wajeche ivyo elo mlombezeni Zumbe wa ulozo chani kugamba asigile haluse wandima wo ulozo wakwe.3Hitani mwe mizi kaulani, nasiwasigila saviya ngoto mgati mwe mauzi. 4Msekwinula mkwiji wa hela, hegu mfuko wa ntambo hegu vilatu, naho msekumlasa yoyose mwe sila .5Mwe nuymba yoyose na namwingile nkongo gambani utondowazi utende mwe nyumba ino. 6Uneva mntu ywa utondowazi eyumo aho utondowazi nausigale mlanga mwakwe mna hegu siyo ivyo wauya kwenyu. 7Sigalani mwe nyumba iyo dyani na kunywa icho nawalavye kwaviya mndima vyaunga maliho yakwe msekusama kulawa nyumba ino kwita ntuhu.8Mzi wowose mkwingila niyo wawhokelani dyani chochose nachikwe kulongozi kwenyu. 9Naho honyani wanyonje weyumo umo longani kwawo useuta wa Chohile wiza haguhi henyu.10Mna mwe mzi wowose namuwingile uneva hawawahokeleni hitani kuse mwe sila naho gambani, 11hata tifili mo mzi wenyu dimamatile mwe viga vyetu chadipumuntila mwenyu vikulanga nyuwe mna kumbukani dino, useuta wa Chohile wihajihi. 12Nawagambilani kugamba mazuwa ya kukantilwa nayatende na wafile mbazi kujinka mwa Sodoma kujinka umzi uwo.13Noluone wyw Kolozani naluone weye Bethesaida! saviya ndima nkulu zidamanyike mndani mwako hegu yakudamanyika Tilo na Sidoni naweila masa yawo chikale vitendese wakekala mndani ya suche za maguniya na maivu. 14Mna nautende kufilwa mbazi vitendese zuwa dya kukantilwa mwe Tilo na Sidoni vitendese mwenyu. 15Weye Kapelanaumu wafanyanya nawinulwe kubula mo ulangazi? Bule nouselezwe hasi kubula bome hedine uhelo.16Akunga aweve nyuwe anitegeleze miye, na yoyose akuwalemela anilemela miye, na yoyose akunilemela miye, amlemela anisigile.17Wadya mlongo na mfungate nawauya na kwelelwa wakagamba, Zumbe, mna hata muye ihiye ichiva mwe zina dyako. 18Yesu awagambila nasimuona mwavu akagwa kulawa ko ulanga saviya mbaula. 19Kaulani siwenkani udahi wa kujata nyoka na visuse na nguvu zose za mwihi naho hahana chochose mwe sila yoyose chikunga chiwalumize. 20Mna ivyo mwelelwe du mwe dino, myuye iwevani mna mwelelwe vitendese kugamba, mazina yenyu yadolonywa kwembingu.21Mwe chipindi ichiya iichiya nakelelwa vidala mwe Muye Ukukile na kugamba, nahutogole weye Tate , Zumbe ywa ulanga ne isi mwaviya kuwafisa mbuli zino kulawa mwe wenye ubala na umanyi, na kuyagubula mwe hewehinyigwe saviya wana wateke niyo tate kwaviya imwelelwa mwa meso yako.22Chila chintu chikizwa mwanga naho hahana amanyize mwana ni ani mna tate naho hahana amanyize Tate mna mwana na yoyose ambaye mwana aunga kwegubulwa mwakwe.23Niyo awahitula wanampina akagamba, umo wo wenye wajimbikwe wakuyaona yano ambayo nuywe mwayaona. 24Nawagambilani nyuwe kugamba waoni walozize na waseuta nawaungisa waone izimbuli mkuziona mna hawazione na kwiva zino mkwiva mna hawazivile.25Kaula mhinyi ngachani wa sigilizi ya chuyahudi nakachimala na kumjeza akagamba, mhinyi nitende zeze niupate ujima wa kale na kale? 26Yesu amgambila, idolonywa mbwani mwe sigilizi? Kuisoma zeze? 27Ahitula agamba Umunge Zumbe Chohile ywako mo moyo wose na mo muye wako wose na mwe nguvu zako zose, na mwe fanyanyi zako zose na ehaguhi hko saviya weye mwenye viya ukweunga. 28Yesu niyo agamba kuhitula vitana damanya ivyo nawikale.29Mna mhinyi nakaunga awazize utana yeye mwenye niyo agamba Ysesu na ehaguhi hangu ni ani? 30Yesu ahitula akagamba, Mntu ngachani endile akasela kulawa Yelusalemu kwita Yeliko niyo agwela mgati mwe wapolaganyi wamhokile ugoli wakwe, na kumtowa na kumwasa ehaguhi na kubanika.31Mwe bahati mlavyantambiko ngachani nendile akasel mwe isila iyo eze amuone niyo ajinkila ntendele ntuhu. 32Ivyoivyo mlawi naye eze abule ahantu hadya eze amuone ajinkila ntendele ntuhu.33Mna Msamaliya yumwe umo akatamba nakajinkila ahadya endile umntu uyo eze amuone kasindikwa ni mbazi. 34Nakumsogeila na kumzingiliza chitambala mwe zikwenje zakwe amwitila mavuta na divai mnanga mwakwe, naho kamkweza kulanga mwe mpunda yakwe na kumwigala mwe nyumba ya wajeni na kumlela. 35Zuwa dikutongela nakaguha matundu maidi na kumwinka umwenye inyumba ya wajeni nakumgamba mlele, nachochose na chongezekele mo kumlela chidamanyike nahulihe umo hauya.36Ni yuhi mgati mwe wano watatu wafanyanya nendile ni ehaguhi hakwe yeye agwele mgati mwe wapolaganyi. 37Mhinyi nagamba, ni yudya alagise mbazi kwakwe, Yseu niyo amgambila hita naho ukadamanye ivyo.38Haluse umo wakatamba nawengile mwe chijiji fulani na mvyele yumwe zina dyakwe Martha nakamhokela mwe nyumba yakwe. 39Nendile ana dadiye etengwa Maliamu endile ekela mwe iviga vya Zumbe, na kumwetegeleza ulosi wakwe.40Mna Matha endaga na ndima zilozize na kwambika nkande nakaita kwa Yseu na kumgamba, Zumbe hukusinya kugamba, dadiyangu kanasa ichedu nidamanye ndima ichedu? Ivyo elo mgambile anambize. 41Mna Zumbe ahitula na kumgambila Matha, Matha, wahangaika mlanga mwe mbuli zilozize. 42Mna ni chintu chimwenga du chikungwa Maliamu kasagula chintu chedi kugamba hachiusigwe kulawa mwakwe.

Chapter 11

1Nailaila chipindi Yesu nadile akaolmbeza hantu hasiku, yumwenga ywa wanampina wakwe, amgamba, Zumbe, chihinye na suwe kulombeza saviya Yohana ivyo, awahinyize wanampina wakwe.2Yesu awagamba, mkalombeza gambani vino, Tate zina dyako ditunywe, Useuta wako wize.3Uchinke bofulo dyetu dya chila zuwa. 4Uchilekeile amasa yetu, saviya suwe chikuwalekeila wose wachikoile msa, usekuchijela mwe majezo.5Yesu awagamba, niani kwenyu mta mbuya akudaha kumbasa nechilo, akamgamba, mbuyangu nipangila migate mitatu. 6Kwaviya mbuyangu kanizila ivino haluse, alawa ntambo miye nami sina cha kumwinka. 7Yudya ekunyumba amhitula, usekunitumbwadisa, lwivi luvi luvugala kale miye na wanangu chigona kale, mo lusazi, sikudaha kwinuka kukwinka weye migate. 8Nawagambila, hata hegu henuke niyo akwinka, imigate kwaviya kumbasa na kumgongela bila soni, naenuke niyo akwinka mabesu yalozize ya migate saivyo ukunga weye mwenye.9Miye nami nawagambila, lombezani, nanywi namwinkwe, zungulani nanywi nampate, towani hodi nanywi namvuguilwe. 10Kwaviya chila akulombeza naho chila mntu akuzungula napate, naho chila mntu akutowa hodi lwivi naluvugulwe kwachausa chakwe.11Ni tatiamntu yuhi mwanyuwe, mwanawe akalombeza samaki namwinke nyoka chinyume chakwe? 12Hegu akalombeza tagi naminke chisuse chinyume chakwe? 13Ivyo, uneva nyuwe wabanasi mdaha kuwenka wana wenyu majeleko yedi, vino siyo vilozize vidala, Tati yenyu wa kwembingu kugamba nawenke Muye Ukukile awo wakubalanga?14Nandile Yesu akakwahila mpepo, uyo mntu nandile hakuda kulonga, eze pepo amlawe uyo mntu, niyo adaha kulonga, idibunga dyehelwa vidala. 15Mna wantu watuhu wagamba, yuno alavya mpepo kwa Belizebuli mkulu ywa mpepo.16Walozize niyo wamjeza wakamunga alagise mpintuko ikulawa kulanga kwembingu. 17Mna Yesu niyo amanya fanyanyi zawe, awagamba, chila useuta ukupangana nautende uchiwa, nyumba nayo ipangane naigwe.18Uneva mwavu natende kapangana, useuta wakwe nauchimale zeze? Kwaviya mwagamba nalavya mpepo kwa Belizebuli. 19Hegu miye nalavya mpepo kwa Belizebuli mkulu ywa mpepo kwa sila yani? kwachausa chino, awo nawawkantileni. 20Mna uneva nalavya mpepo kwa kadole ka Chohile, ivyo Useuta wa Chohile umbwilani.21Mntu mta udahi naho ana viha akamila inyumba yakwe, vintu vyakwe navikale mpeho. 22Mna niyo akumpukila ni mntu mta udahi ulozize kumjinka yeye, yudya mntu mta udahi namhoke iviha vyakwe na kuguha ugoli wose. 23Uyo hehemwenga na miye, aligana na miye, uyo naye hekuchisanya na miye amwaganisa.24Mpeop nchafu akamlawa mntu, aita kulonda hantu hehena mazi andekukweta, anaswesa agamba, nanuye kudya nilaile. 25Akauya niyo awona nyumba, ihagilwa naho ikala vyedi. 26Nivyo aita kulonda mpepo mfungate weihise kujinka yeye mwenye, niyo awaleta weze wekale aho ahantu, naho ihali yo mntu uyo naitende iha kujinka nkongo.27Vilaila kugamba, chipindi akalonga izimbuli izo, mvyele fulani niyo aguta kujinka wose mwe dibunga, agamba, ijimbikwa inda ikweleke na matombo wonkile. 28Mna yeye agamba, wajimbikwa wadya wakwetegeleza mbuli ya Chohile na kuika.29Chipindi bunga dya wantu wakachisanyika, wakongezeka, Yesu niyo akonga kugamba, cheleko chino ni cheleko cha ubanasi, chazungula mpintuko mna hakuna mpintuko nawenkwe ikujinka idya ya Yona. 30Mna saviya Yona nandile lagiso kwa wantu wa Ninawi, nivyo na mwana ywa Adamu akunga atende mwe cheleko chino.31Mlikiya wa kusini nachimale zuwa dya nkanto na wantu wa cheleko chino, na kuwakantila, wowo kwaviya yeye kalawa udumo we isi chani eze etegeleze umanyi wa Solomoni, nahano eyaho eli mkuluy kujinka Solomoni.32Wantu wa Ninawi nawchimale mwe inkanto hamwenga na wantu we cheleko chino, mwedizuwa dye nkanto, nawachikantile kwaviya wowo weila amasa yawo kwa kulonga mbuli yedi kwa Yona kaula hano hahana mkulu kujinka Yona.33Hakuna mntu yoyose akuwasha taa hantu he hasi hana chiza, heikuwoneka, hegu hasi mwe ntangulu, mna wawsha na kuika kulanga mwe chintu chani chila mntu akwingila adahe kuwona ulangazi. 34Ziso dyako ni ta yo mwili, ziso dyako uneva ni dyedi, hata umwili wako wose nautende na ulangazi, mna ziso dyako dinatenda ni bovu ivyo, umwili wako wose nautende na chiza. 35Ivyo, mkaulise chani ulangazi wi mndani mwenyu unase kujelwa chiza. 36Ivyo uneva, umwili wako wose wi mwe ulangazi naho hakuna mntu hemwechiza, ivyo, umwili wako nautende saviya taa ikwaka na kulavya ulangai mwenyu.37Eze abinde kulonga, Falisayo niyo amgoneka akadye nkande kwe nyumba yakwe, Yesu naye niyo engila mwe inyumba niyo watenda we hamwenga naye. 38Niyo Mafalisayo niyo wehelwa kwaviya hehekile imikono henati kudya nkande ya chisingi.39Mna Zumbe, awagamba, nyuwe Mafalisayo mwasunta ivikombe kuse, ne izibakuli, mna mndani mwenyu mmema ubesa vihiye na ubanasi, 40Nyuwe wantu hemkumanya, vino uyo aumbile kuse haumbile na kundani nako? 41Wenkeni wachiwa vikundani naho mbuli zose nazitende ntana kwa nyuwe.42Mna namluone Mafalisayo, kwaviya mwalavya zaka ya mnaa na mchicha na chila mboga yesimile, mna mleka mbuzi ikuwagila, na kumunga Chohile, ni vyedi vitendese, kutenda vya kuwagila, na kumunga Chohile bila kuleka kusankana na ayo amatuhu nayo.43Namluwone Mafalisayo, kwaviya monga kwikala viti vya kulongozi mwe izinyumba zo kuvikila na kulamswa kwa ntunyo mwamagwilo. 44Namluwone kwaviya mwenga mbila, hezina vilagiso ambazo wamtu wajenda mlanga mwakwe bila kumanya.45Mhinyi yumwenga ywa lagizo dya Chiyahudi ahitula, agamba, mhinyi icho ukulonga wachuzi hata suwe. 46Yesu awagamba, namluwone wahinyi wa nkanto, kwaviya mwawenka wantu mizigo mikulu hewekuidaha kwinula, mna nyuwe wenye, hamkudonta imizigo iyo, hata kwa kadole kenyu kamwenga.47Namluwone kwviya, mwazenga, mwaika vikumbusa, mwe izimbila za waoni, mna wakomagwa ni wababa zenyu. 48Ivyo, nyuwe mwi waukuzi mwe kugamba, mweva ne izindima wadamanye wababa zenyu, kwaviya chindedi nawawakoma waoni awo mkuzengela na kwwika vikumbusa mwe izimbila zawo.49Kweichausa icho naho, umanyi wa Chohile wagama, nanisigile kwenyu waoni na wasigilwa, nawo nawawasulumize, na kuwakoma mwesimile. 50Cheleko chino nachikantilwe, kweisakame ya waoni wakomigwe kukongela nkongo mo ufi we isi. 51Kukongela sakame ya Abeli, kubula sakame ya Zakaliya, akomigwe mgati mwe izinchanja yo kulaviza ntambiko, na hakukile, nivyo namgambilani cheleko chino nachikantilwe.52Namluwone wahinyi wa lagio dya Chiyahudi, kwaviya mguha funguwo za umanyi, nyuwe wenye hamkwingila, wadya nawo wakunga wengile mwawachinda.53Yesu eze ahalawe hadya, wadolonyi na Mafalisayo, niyo wamlemela niyo wahigana naye vikulanga mbuli zilozize. 54Wakajeza kumziga kwe milosi yakwe.

Chapter 12

1Kwechipindi icho wantu walozize we chindedi, nawadugana hamwenga, vikutenda wajatane, niyo wakonga kulonga na wanampina wakwe, kweamileni na ugwadu wa Mafalisayo ni wasongaganyi.2Naho hakutende na chinyele chefisize hechinagubulwe, hegu mbuli ifisigwe mna haimanyike. 3Naho dyodyose mkunga mlonge mwe chiza, nadivike mo ulangazi, naho dyodyose mkunga mlonge mwe gutwi, mndani mwe nyumba yenyu vya kundani vivugulwe, nayalongwe kulanga kwezinyumba,4Namgambilani wambuya zangu, msekuwogoha wadya wakukoma umwili, wakaheza hawana chintu chituhu cha kudamanya. 5Mna nawafundani uyo mkunga mumogehe, mwogoheni yudya akutenda anakoma, ana udahi wa kudula kwe bome hedina uhelo, nivyo nawagambilani nuwe mwogoheni uyo.6Vino wadege washano hawakutagwa, hawakutagwa, kwa senti mbili, mna taha ivyo hata yumwenga akunga ajalwe mwe ulongozi wa Chohile. 7Mna mmanye kugamba, fili zi mwe imitwi yenyu, ziwazwa, msekongoha nyuwe mna yombe kulu kujinka wadege walozize.8Nawagambilani yoyose akunga anizumile kulongozi kwa wantu, mwana ywa Adamu namzumile kulongozi kwa wandima wa kwembingu wa Chohile. 9Mna yoyose akunga anilemele mwa wantu naye nalemelwe kulongozi kwa wandima wa kwembingu wa Chohile. 10Yoyose akunga alonge dihiye, dikumlanga mwana ywa Adamu, nalekeilwe mna yoyose akunga aubele Muye Ukukile halekeilwe.11Wakamwigalani kulongozi kwa wakulu wa nuymba za mavikilo, nawawdye na wata udahi, msekogoha kugamba, namgambe mbwani, mwe kwegombela hegu mbwani namlonge. 12Kwaviya Muye Ukukile nauwahinyeni ivyo mkunga mlonge mwe ichipindi icho.13Mntu yumwenga mwe dibunga niyo amgamba, mhinyi mgambile mlukolo ywangu, anipangile hantu ha ulisi wangu. 14Yesu agamba, ni yuhi anikiye kutenda mlamuzi na mwivanyi wenyu? 15Naho awagambila kwedimeni na chila chesimile vya tama, kwaviya ujima wa mntu haumuli mwe vintu vilozize ananvyo.16Yesu awagambila mliganyo, agamba, nkonde ya mntu yumwenga mgoli nayeleka vidala, 17niyo euza mo muye wakwe akagamba, nanitende zeze, kwaviya sina hantu ha kwikiya mpamba? 18Niyo agamba, nanidamanye vino, nanivune amagulu yangu yose madodo, niyo nazenga magulu makulu, niyo naika ipamba yangu na vintu vyangu vituhu. 19Nanegambe miye mwenye kweikiya mpamba ya vintu vilozize vya mihilimo ilozize, humula, unywe, na kudya na kubweda.20Mna Chohile amgamba, weye mntu wihezi, ichilo cha dyelo waungwa umuye wako, ivintu vyose wikiye navitende vya yuhi? 21Nivyo navitene kwa chila mntu akweikiya ugoli mna siyo kwa kutenda mgoli kwa Zumbe.22Yesu niyo awagamba, wanampina wakwe, ivyo, msekutenda na woga kulavya ujima wenyu kugamba, namdyeni hegu kulanga mili yenyu kugamba, namvale mbwani. 23Kwaviya ujima ni kujinka nkande na mwili ni kujinka suche.24Kauleni madege ya kulanga, hayakulima naho hayakuvuna, mna tati yenyu ayenka cha kudya, nyuwe hamkuwangila kujinka madege? 25Ni yuhi mgati mwenyu uyo akudaha kusawanisa naho akudaha kweongezeza ujima wakwe? 26Uneva kumbe hamkudaha kutenda chintu icho chidodo naho ni chihufu kwambwani mkusankanila ayo amatuhu?27Kaulani maluwa yakuneneha, hayakusankanila ndima, naho hayakuluka mna namgambilani, hata Sulemani mo ukuka wakwe wose havikigwe enga idimwenga dya aya. 28Uneva Chohile avika ivi mani ya kwenkonde naho yehano dyelo mna luvi yadulwa ko moto vino havikujinka na awavikeni nyuwe? Wa utondowazi mjejeche?29Msekusankanila kugamba namdyeni hegu na mnyweni naho msekutenda na woga. 30Kwaviya izisi zose mwe isi, zasankanila izimbuli izo, Tati yenyu naye kamanya kugamba, mwaunga ivyo,31Mna ndani kulonga Useuta wakwe, ayo amatuhu namongezezwe, 32msekogoha nuywe bunga dodo, kwaviya tati yenyu elelwa kumwinkani uesuta.33Tagani ugoli wenyu mkawenke wachiwa, mwedamanyize mifuko heikuhungukilwa mpamba ya ko ulanga heikusila, hantu aho wabavi hawasogele, hegu matele hayadahe kubalanga. 34Kwviya hadya ili impamba yako, naho umuye wako ukunga wikale.35Suche zenyu ntali zitende zifungwa, na mkaza, taa zenyu zitende zaka, 36mtende saviya wantu weli wakumgoja Zumbe, kulawa kwa chinyemi cha nyinka, chani kugamba, akeza akatuwa hodi nawadahe kumvuguila upesi.37Wajimbikwe wadya wandima, wadya Zumbe akeza nawabwile wemeso, chindedi nafunge isuche yakwe ntali na mkaza, niyo awaika hasi kwachausa cha nkande, niyo awasankanila. 38Uneva Zumbe niyo eza chilo chikulu cha wamizi wa nechilo, hegu hata nkanana ya katatu yo uwamizi, niyo awabwila wemeso navitende vyedi kwawo awandima.39Vikujinka ivyo, mmanye vino, hegu Zumbe, mwenye inyumba amanyize chipindi akwizila mbavi nandile halekele inyumba yakwe ivunwe. 40Mwikale mwemalanye, kwaviya hammanyize ni chipindi chani mwana ywa Adamu nezile.41Petulo amgamba, wachigambila suwe wenye, vilagiso ivyo, hegu wamgambila chila mntu. 42Zumbe awagamba, ni yuhi mndima mchindedi hegu mta umanyi, uyo Zumbe ywakwe namwinke mwa wandima watuhu chani awenke nkande mwe chipindi chakwe? 43Kjimbikwa yudya mndima, yudya Zumbe ywakwe akeza nambwile akatenda yadya asigilwe. 44Chindedi nawagambilani nyuwe, namwikwe mo ugoli wakwe wose.45Mna mndima yudya anagamba, mo umuye wakwe, Zumbe ywangu azigila kuya, niyo akunga kuwatowa wandima, wachilume na wachiche, akaheza akonga kudya, kunywa , kukolwa. 46Zumbe ywakwe yudya mndima, neze zuwa hegonele naho ne chipindi hechimanyize, niyo amkanta matili , niyo amwinka hantu hamwenga na wantu hewene chindedi.47Mndima amanyize viya akunga Zumbe ywakwe naye hemanyize, naho hatendile ivyo akunga natoigwe nkome zilozize. 48Mna mndima hemanyize viya akunga Zumbe ywakwe, mna atenda yakumwagila kutoigwa, natoigwe nkme njeche, kwaviya yudya enkigwe vilozize vyaugigwa kulawa kwakwe, yudya enkigwe kwakwe navyungwe vilozize kujinkiliza.49Siza kuchulika moto mwe isi, naho nabesa kutenda ukonga kwaka. 50Mna nina wambulwa hunga, nambulwe, mna nina chihovu kubula ukeza kuchinta.51Vino mwafanyanya siza kuleta utondowai mwe isi? Bule namgambilani bada yakwe sileta kwesimana. 52Kukongela vino haluse nakutende na wantu washano mwe nyumba imwenga, wesimane, watatu nawo na waidi nawesimane, waidi nawo nawesimane na watatu. 53Nawesimane tatiyamntu nesimane no mwana, mwanawe naye natende kesimana na tetyakwe, mamiyamntu natende kesimana na chigoli chakwe, chigoli chesimana na mamiyakwe, mamiyamntu vyala nesimane na mkaza mwanawe, mkaza mwanawe nesimane na ninevyala.54Yesu nakatenda awagambila mabunga vino mnaona amaingu yalaila mangalibi mwagamba vipindi vya fula vibula naho nivyo vikutenda. 55Naho mpeho ya kusini niyo yavumila, mwagamba nakutende na chivuguto naho chalaila. 56Nyuwe wasongaganyi, mwadaha kubunkula ivyo isi ili no ulanga, mna vyatenda zeze hamkudaha kubunkula chipindi cha haluse.57Ni kwambwani chila yumwenga ywenyu hekufanyanyavikuligana kwakwe kutenda chipindi icho ana inafasi yakutenda ivyo. 58Uneva ukaita mo ulailo wako, kwechitala, ungisa kwivana no mlahi ywako mkatenda mwi mwe sila anase kukwigala kwa mkati, mkanti akwigala, kwa nkondo, mnkodo akudula kwedijeleza. 59Nakugambila hukofosa umo kubula kuliha tundu dya udumo.

Chapter 13

1Mwe ichipindi icho kuna wesimile wamgambile kulanga awo Wagalilaya Pilalo nakawakoma na kuhanganya sakame yawo na malavyo yawo. 2Yesu noyo awahitula awagamba vino, mwafanyanya kugamba awo nendile wana masa kujinka Wagalilaya watuhu wose wapatwa ni yehiye ayo? 3Bule nawagambilani uneva hamweile nanywi nambalangwe ivyo4Hegu wadya wantu mlongo umwe na wane kudya Siloamu wadya wagwelwe ni mnala niyo wawakoma mwafanyanya wowo wana masa kujinka watuhu mwe Yeslusalemu? 5Bule miye nagamba uneva hamneile nyuwe naywi vyose na mbalangwe.6Yesu awagambila mligano uno, mntu yumwenga nakatenda na mtini uhandwa mwe nkonde yakwe niyo aita kulonda matunda kulanga ko mtini mna hapatile. 7Niyo amgamba akusinya inkonde kaula kwa mihilimo mitatu neza kujeza kulonda matunda mo mtini uno mna sikupata, ukante kwambwani ubalange isanga?8Akusinya umgunda amhitula amgamba, uleke umhilimo uno chani niuhailile na kuwikiya mbolea mlanga mwakwe . 9Uneva uneleka matunda mhilimo ukwiza nivyedi mna uneva hauneleke ukante.10Haluse Yesu akahinya mwe zinyumba za kuvikila zuwa dya kuhumula. 11Kaula na hana mvyele yumwenga uyo, kwa mihilimo mlongo umwenga na mnanenandile ana mpeho nchafu uyo naye nakafunama hakudaha kuchuluka na kuchimala.12Yesu eze amuone niyo amwitanga amgamba, mnala kulekeilwa kulawa unyonje wako. 13Niyo aika imikono mlanga mwakwe ahadya mwili wakwe niyo wachuma niyo amtunya Chohile. 14Mna mkulu ywa nyumba ya vikilo niyo ehiwa kwaviya Yesu nakamhonya zuwa dya kuhumul. Ivyo akulongoza ahitula awagamba, kuna mazuwa mtandatu ya kudamanyiza ndima basi so mhonywe siyo mwe zuwa dya kuhumula.15Zumbe ahitula amgamba, wasongaganyi nyuwe hkuna chila yumwenga ywenyu hekufungula mpunda zakwe hegu ng'ombe zakwe kulawa mwe didewa na kuzilongoza na kuzigala kunywa mazi zuwa dya kuhumula. 16Ivyo naye chigoli ywa Abulahamu uyo atalizwe na mwavu kwa mihilimo mlongo umwe na mnane vino havikungwa kulekeilwa mwe zuwa dya kuhumula?17Ivyo akalonga mbuli iyo wadya wose nawakamhiga niyo waona soni mna madugano wose na watuhu welelwa kwaviya atendile izimpituko izo.18Yesu agamba Useuta wa Chohile waligana na mbwani naho wadaha kutenda na chilagiso chani? 19Yenga mbeyu ya haladali aguhile mntu yumwenga niyo aihanda mo mgunda wakwe, niyo yakula niyo yatenda mti mkulu, madege ya kulanga niyo yazenga masasa yawo mwa matambi yakwe.20Naho agamba, niliganye na mbwani Useuta wa Chohile? 21Enga ugwadu mvyele aguhile niyo achanganya vihimo vitatu vya unga niyo vyaumuka.22Yesu niyo atalamkila chila kaya na mizi mwe sila akahinga Yelusalemu kuno awahinya. 23Mntu yumwenga niyo auza Zumbe ni wantu wajeche wakunga wambulwe? Ivyo awagamba, 24kazana wingile kujinkila nchili finyu kwaviya walozize nawajeze naho hawadahe kwingila.25Hampu mwenye inyumba niyo achimala niyo avugala b ivyo namchimale kuse mkatowa hodi mo lwivi mkagamba Zumbe, Zumbe, chivugwile yeye ahitula akawagamba siwamanyizeni hata uko mkulawa. 26Naho mkunga mgambe, chidyanya na kunywa hamwenga na weye nawe kuhinya umo chikwikala. 27Mna yeye ahitula namgambani simmanyizeni uko mkulawa halaweni hano hangu nyuwe wabanasi.28Nakutende na ndilo na kusaga mweno chipindi mkawaona Ibulahimu, Isaka, na Yakobo na waoni wose mo Useuta wa Chohile mna nyuwe wenye mdulwa kuse. 29Nawabule kulaila mashaliki, magalibi, kasikazini na kusini na kuhumula mwe imeza ya nkande ya chisingi mo Useuta wa Chohile. 30Ubunkule vino wa udumo ni wa nkongo na wankongo ni wa udumo.31Chipindi chijihi badae Mafalisayo wesimile niyo weza wamgamba, hita uhalawe hano kwaviya Helode onga akukome. 32Yesu awagamba, hitani mkamgambile yudya Uzi, kaula nabalazampeho na kuhonya manyonje dyelo na luvi na zuwa dikutongela dyakatatu nakomeleza ayo nungile. 33Mwe hali yoyose vyanunga kwa vyovyose kwachausa changu kujendeleza dyelo na luvi na zuwa dikutongela kwaviya haikuzumilwa kumkoma muoni hale na Yelusalemu.34Yelusalemu, Yelusalemu, ni yuhi akukoma waoni na kuwatowa mayuwe wadya watumigwe kwenyu? Nkanana nyingahi sunga kuwachisanya wana wenyu saviya nguku viya ikuchisanya wanawe mwamawawa yakwe, mna hamungile ivyo. 35Kaula inyumba yako nailekwe, miye nami namgambilani hanione kubula aho mkunga mgambile kajimbikwa yuno kwazina dya Zumbe.

Chapter 14

1Niyo dyalaila zuwa dya kuhumula aho nendile akaita mwe nyumba imwenga ya vilongozi wa Mfalisayo, kudya mgate nawo, nawakamsinya kwa hajihi. 2Kaula hadya halongozi hakwe na hana mntu nakasulumizwa uvifi. 3Yesu awauza wamanyize lagizo dya Wayahudi na Mafalisayo vino ni vyedi kumhonya zuwa dya kuhumula?4Wowo niyo wanyamala Yesu niyo amtoza naho niyo amhonya na kumgamba aite zakwe. 5Ni yuhi kwenyu mta wana hegu ng'ombe engile mwe sima zuwa dya kuhumula naye hamvute kubula kuse hampu? 6Wowo hawatendile na udahi wa kumhitula izimbuli izo.7Chipindi eze abunkule viya wadya wakusononeka kwa kugamba wasagula viti vya ntunyo niyo awagambila mligano akawagambila, 8chipindi ukagonekwa kwe nyinka usekwikala mwe viti vya ntunyo, kwaviya vyadaha kutenda kagonekwa mntu atunyigwe kujinka weye. 9Chipindi mntu awagonekeni nyuwe waidi niyo abula, nakugambe, weye mpishe yuno aho wikale akaheza kwa soni wakonga kuguha hantu hanyuma.10Mna weye ukagonekwa hita ukekele udumo, chani chipindi yudya akugoneke akeza adaha kukugamba weye mbuyangu hita kudya kulongozi vitendese naho nautende na ntunyo kulongozi kwa wose wekale hamwenga na weye hemeza. 11Kwaviya chila akwedufya nabelwe, naho yudya akwebela natunywe.12Yesu naho amgambila yudya amgoneke ukenkiza nkande ya nomsi hegu chisingi, usekugoneka wambuyazo hegu naho walukolowako, hegu naho wadya wihajihi nawo, wagoli chani kugamba wanasekukugoneka weye niyo wapata maliho.13Mna weye ukatenda na ngasu wagoneke wachiwa, waholomale, vilema na matuntu. 14Nawe naujimbikwe kwaviya hawakudaha kukuliha kwaviya naulihwe mo uyuso wa wata kuwagila.15Chipindi yumwenga mwa wadya wekale he meza hamwenga na Yesu eze eve ivyo naye awagamba, kajimbikwa yudya akunga adye mgate mo Useuta wa Chohile. 16Mna Yesu amgamba mntu yumwenga na ana ngasu nkulu niyo agoneka wantu walozize. 17Chipindi ingasu ize ichinte niyo amtuma mndima ywakwe akawagambile wadya wagonekwe soni kwa viya vintu vyose viheza kwikwa kale.18Wose niyo wakonga kulombeza lazi, ywa bosi amgamba mndima sigula mgunda vyaunga hauwone nalombeza unilekeile. 19Mtuhu amgamba, sigula jozi shano za ng'ombe miye nami naita nakuzijeza nalombeza unilekeile. 20Mtuhu naye agamba, hisola mvyele kwaivyo sikudaha kwiza.21Mndima niyo auya kumgambila zumbe ywakwe izimbuli izo yudya mta inyumba idya niyo ehiwa amgamba mndima ywakwe, guluka mwe zikaya na mwe zisila zo mzi ukawalete hano wachiwa, waholomale, na matuntu. 22Mndima amgamba, zumbe ayo yose unisigile yadamanyika kale mna hata vino haluse bado hana mwekwikala.23Zumbe amgamba mndima hita mwe zibalabala na mwamavumu uwalagise wantu wengile chani nyumba yangu imeme. 24Kwaviya namgambilani mwa wadya wagonekwe wa nkongo hahali akunga alume ingasu yangu.25Haluse fyo kulu nendile wakaitanya niyo awahitukila awagamba, 26hegu mntu akeza kwangu nae hakumwihiwa tati yakwe, mami yakwe, mkaziwe, wanawe, walukolo wakwe wagosi kwa wavyele heye naho hata ujima wakwe hakudaha kutenda wanampina ywangu. 27Mntu hekuguha msalaba wakwe na kunitongela hanyuma hangu hakudaha kutenda wanampina yangu.28Kawviya ni yuhi mgati mwenyu akubesa kuzenga mnala handekwikala na kukaula kugamba iyo ihela ya kuzengela hegu ananayo ikudaha kudumiza idyo. 29Vituhu bada ya kwika umsingi niyo wadunduga kukomeleza niyo wose waona wakonga kumbela. 30Wakagamba mntu yuno kakonga kuzenga niyo atenda hakudaha kukomeleza.31Hegu ni mseuta yuhi akunga aite akahutane na mseuta mtuhu mwe nkondo hekudaha kwikala hasi niyo andakufanyanya hegu yeye adaha hamwenga na wantu wakwe, mlongo magana na kutowana na mseuta mtuhu akwiza na kulanga yeye na wantu mlongo midi magana mlongo. 32Hegu siyo ivyo chipindi wankondo awatuhu hawanati wachehale watuma yumwenga kunga utondowazi. 33Mwaviya basi, yoyose mgati mwenyu hekuleka vyose ananavyo hakudaha kutenda mwanampina ywangu.34Munyu ni wedi mna uneva munyu waza umunyu wakwe, kwa sila yani wadaha kutenda munyu vituhu? 35Hautumike kwa ulongo hata kwa mbolea wadulwa hale, mta magutwi yakwiva naeve.

Chapter 15

1Ivyo waguha maliho wose na watuhu wata masa weza kwa Yesu na kumtegeleza. 2mafalisayo wose na wadolonyi wamfuzumila wakagamba, mntu yuno awahokela wata masa naho adya nawo.3Yesu kalonga mligano uno kwawo akagamba, 4Ni yuhi kwenyu hegu ana ngoto gana dimwenga anagilwa ni imwenga yawo awaleka wadya milongo chenda mwenyika naho aita akailonde idya yagile kubula aiwone? 5Naye akaheza kuiyona aika mwa mayega yakwe na kwelelwa6Akabula mwe nyumba awetanga wambuyaze wehajihi hakwe awagamba elelwani hamwenga na miye kwaviya sipata ingoto yangu yagile. 7Nawagambilani ivyo ivyo, nakutende na kwelelwa b kulanga kwachausa cha yumwenga mta masa yumwenga akuleka kujinka weye chindedi milongo chenda ambawo hawana haja ya kuleka.8Hegu kuna mvyele wani mwenye matundu mlongo ya hela anagilwa ni tundu dimwenga awasha lumuli niyo ahagila inyumba na kulonda kwa niya kubula aho akunga aipatile. 9Akaheza kiyona awetanga wambuya zakwe na wehajihi hakwe awagamba elelwani hamwenga na miye kwaviya sipata naho iditundu dyangu nandile nazize. 10Hata ivyo nawagambila kunakwelelwa kulongozi kwa wandima wa Chohile kwachausa cha mta masa yumwenga kuleka masa.11Niyo Yesu awagamba mntu yumwenga nandile anawana waidi, 12yudya umdodo amgamba ise tate ninka upande we mali ikunilanga ulisi niyo apanga izimali zakwe mgati mwawo.13Mazuwa siyo mengi yudya umdodo kakusanya vyose akuwagila niyo aita si ya hale na uko niyo atumiya hela zakwe mwe kugula vintu hevyungile na kujeseza hela zakwe kwa wikazi wihiye 14Naye eze aheze kutumiya vyose sala nkulu ingila mwe isi idya naye niyo atenda kakonga kutenda emo kunga .15Kita kudamanya ndima mwa yumwenga mlungwana we isi idya niyo amwigala kwe nkonde yakwe. 16Niyo atenda abesa kwegusa mwa maganda nandile izinguluwe kwaviya hakuna mntu yoyose amwinkile chintu chochose cha kudya.17Mna yudya mwana umdodo mo muye wakwe agamba ni wandima wengahi kwa tate ywangu wana nkande zilozize ya kuchinta miye ni hano nafa na sala. 18Nani halawe nanite kwa tate ywangu na kumgamba tate sibalanga mwe izimbingu na kulongozi kwa meso yako. 19Sikwagila kwitangwa mwanawo naho nitenda saviya yumwenga wa wandima wako.20Niyo ahalawa aita kwa tati yakwe chipindi nendile ehale tati yakwe kamuona niyo amuonela mbazi kaguluka na kumkumbatila na kumbusu. 21Yudya umwana amgamba ise sibalanga mwe izimbingu na kulongozi kwa meso yako sikuwagila kwitangwa mwana wako.22Yudya ise awagamba wandima wakwe niletelani upesi suche ntana zitogile mkamvale mjeleni pete mwe didole na vilantu mwe viga. 23Niyo leteni ndama idya inenehe muichinje chidye na kwelelwa. 24Kwaviya mwanangu nandile kabanika mna emeso nandile kaga mna kawonekana niyo wakonga kwelelwa.25Mna yudya mwanawe umkulu nandile ekwenkonde chipindi akeza akatenda ehajihi na hanyumba eva ngunto za wachemi na misezigo. 26ketanga mndima yumwenga amuza izimbuli zino mana yakwe ni mbawni? 27Mndima awagamba mvunawo keza na tati yako kamchinjiza ndama anonile kwa viya kauya mjima.28Mwana umkulu kehiwa niyo alemela kwingila kundani kwa tate yakwe kalwa kuse kumhembeleza. 29N iyo amlandula tati yakwe amgamba kaula miye sikusankanila mihilimo ilozize naho sibalange lagizo dyako mna huninkile mwana mbuzi chani nidahe kudamanya ngasu na wambuya wangu. 30Mna eze eze yuno mwana ywako atumiye imali yako yose hamwenga na wachilanga kumchinjiza ndama anonile.31Ise amgamba mwanangu weye wihamwenga na miye mazuwa yose na vyose ninanavyo ni vyako. 32Mna itenda vyedi kwetu kudamanya ngasu na kubweda , yuno mlukolo ywako nandile kabanika , mna haluse ni mjima, nandile kaga naye kawoneka.

Chapter 16

1Yesu awagambila naho wanampina wakwe nahandile na yumwenga mgoli nandile na meneja nakagambilwa kugamba meneja yuno ugoli wa mali zakwe. 2Niyo mgoli amwitanga amgamba ni chihi chino hwiva chikukulanga weye? Lavya uwazwa wo umeneja wako kwaviya hukudaha kutenda meneja naho.3Yudya meneja agamba mo muye wakwe nitende zeze kwaviya zumbe dyangu anusiza indima yangu yo umeneja ?Sina nguvu za kulimila naho kulombeza nawona soni. 4Namanya ivyo hunga nitende nnalavigwa mwe ndima yangu yo kulongela wantu wanihokele mwe zinyumba zawo.5Ivyo kulongela awetanga wandima wa zumbe dyakwe chila yumwenga amgamba, ywa nkongo watigizwa chiasi chani ni zumbe dyako? 6vihimo gana dimwenga vya mavuta amgamba guha icheti chako ikala upesi dolonya milongo mishano. 7Niyo amgamba mtuhu na weye watigizwa chiasi chani?Agamba vihimo gana dimwenga vya unga wa ngano niyo amgamba, guha cheti chako dolonya milongo mnane.8Yudya zumbe kamtogola meneja mbunyanyi kwaviya adamanye kwa umanyi kwaviya wana wa ulangazi uno ni wamanyi naho wadamanya kwa ubala na wantu wa ntendele zawo kuliko ivyo weli wana wa ulangazi. 9Miye nawagambilani tendani umbuya mwe mali ya kubunyanya chani aho ukuswesekana wawahokele mo wikazi wa kale na kale.10Endile mchindedi mwe didodo mno naatende mchindedi mwe kulu naho na endile mmolanyi mwe dodo natende mmolanyi mwe kulu naho. 11Uneva nyuwe hamtendile wachindedi mwe mali ya ummolanyi ni yani akunga awazumile mwe mali ya chindedi. 12Naho hegu hamtendile wachindedi mwe kujeseza mali ya mntu mtuhu ni yani akunga awenke ikunga yenyu wenye?13Hahali mndima akudaha kusankanila mazumbe waidi kwaviya namwihiwe uyumwenga na kumunga umtuhu. hegu natozane na yuno na kumbela yuno hamkudaha kumsankanila Chohile na mali.14Mna mafalisayo wendile na waunga hela wayeva yano yose niyo wambela. 15Niyo awagamba nyuwe nawo umkutenda mnachindedi kulongozi kwa wantu mna Chohile amanya imyuye yenyu kwaviya dikukile kwa wantu dyatenda wihi kulongozi kwa Chohile.16Lagizo na waoni naviyaho kubula Yohana eze eze. Kukongela chipindi icho mbuli yedi ya Useuta wa Chohile naikalongwa na chila mntu ajeza kwengiza kwa nguvu. 17Mna ni vihufu mwe zimbingu ne isi vihalawe kuliko mwe namba imwenga ya lagizo iswesekane.18Chila akumleka mkaziwe na kusola mvyele mtuhu agonya naye naye akumsola yudya asigwe ni mgosiwe agonya.19Nhandile na mntu yumwenga mgoli kavala suche za langi ya zambalau na chitani chedi nandile akelelwa chila zuwa ugoli wakwe mkulu. 20Na mchiwa yumwenga zina dyakwe ni Lazalo nakekigwa mwe nchili yakwe naho ana kwenje. 21Naye nandile akaunga kwiguswa kwa masigalo yagwele mwe meza ya yudya mgoli hata makuli yeza yakamlambita mwe zikwenje zakwe.22Niyo yudya mchiwa abanika niyo aguhigwa ni wandima mwe chifuwa cha Ibulahimu yudya mgoli niyo abanika niyo ahambwa. 23Mna kudya kwe dibome hedina uhelo nendile emwa masulumizo kayenula ameso yakwe amwona Ibulahimu kwa hale na Lzalo mwe chifuwa chakwe.24Nakaila akagamba, tate Ibulahimu nifila mbazi umgambe Lazalo adonte udumo wa kadole kakwe mwa mazi alegeze ululimi lwangu kwaviya nasulumizwa mwe moto uno.25Mna Ibulahimu amgamba mwanangu ukumbuke kugamba mo wikazi wako kuhokela mbuli zako zedi mna Lazalo naye kapata yehiye mna haluse ehano apata falaja mna weye wasulumizwa. 26Mna hata ivyo kwikigwa bome kulu naho ni tali mgati mwetu chani wadya wakunga kulawa kuno kwiza kwenyu wasekudaha naho wantu wa kwenyu waekujinka kwiza kwa suwe.27Yudya mgoli agamba nkulombeza tate Ibulahimu kugamba umsigile kukaya kwa tate miye. 28Kw2aviya ninanawo walukolo washano chani awafunde kwa woga kugamba wowo nawo naweza hantu hamasulumizo.29Mna Ibulahimu agamba wananawo Musa na waoni waleke wawategeleze wawo. 30Yudya mgoli agamba bule tate Ibulahimu uneva anawaitila mntu akulawa kwa wabanike nawaleke. 31Mna Ibulahimu amgamba hawanawevile Musa na waoni hawahitukile hata mntu akenuka mwa wabanike.

Chapter 17

1Yesu niyo awagamba wanampina wakwe mbuli zikuleka wantu wadamanya wavu hazikuleka kulaila mna navimanye uyo mntu na leke vikalaila. 2Navitende vyedi hegu mntu uyo afungilwe yuwe dizamile disagilwe mwe singo na kudulwa mwe bahali hevikunga kutenda yumwenga wa wano wadodo wadamanye ubanasi.3Kwedime hegu mlukolo ywako anakuchokoza mfunde umo analekeila mlekeile. 4Hegu anakuchokoza nkanana mfungate kwa zuwa dimwenga akeza kwako akagamba neila mlekeile.5Wasigilwa wakwe niyo wamgambila Zumbe chongezeze ukanuni kwetu. 6Zumbe niyo agamba, hegu mwendile mkanizumila mpuluzi ya haladali namkadaha kugamba umti uno wo mkuyu ng'oka ukahote kwe bahali nawo naukaweva.7Mna ni yuhi mgati mwenyu uyo mndima akulima nkonde hegu akudima ngoto namgambe akuya kwe nkonde so nguvu wikale he nkande? 8Hegu hamgambe nikiya inkande idye neifunge umkanda unisankanile na umo heza kubinda ukudya no kunywa na umo noudye na kunywa.9mtogole umndima uyo kwaviya kachintiza yadya yalongigwe. 10Ivyo ivyo nyuwe mnaheza ukudamanya yadya mtumigwe kwambwani suwe chi wandima hechikuwagila chidamanya yadya du yakuchunga kudamanya.11Ilaila kugamba umo na katamba kwita Yelusalemu kujinkila mo mhaka wa Samaliya na Galilaya. 12Umo nakengila mwe kaya imwenga uko kabwilana na wantu mlongo wata matana wachimala hale. 13Waguta kwa izwi wakagamba Yesu Zumbe chionele mbazi.14Eze awone awagamba hitani mkelagise kwa walavyantambiko na umo wakaita niyo wakuka. 15Yumwenga ywawo eze awone kugamba kahona niyo auya kwa izwi ditendese kumtogola Chohile. 16Niyo afika madi mwe viga vya Yesu na kumtogola uyo nani Msamaliya.17Yesu niyo amhitula amgamba, Togola hawasuntilwe wose mlongo wekuhi wadya awatuhu chenda? 18Hahana hata yumwenga alavyanye kuya chani kumtogola Chohile ukaleka yuno umjeni? 19Amgamba chimala wite zako utondowazi wako ukuhonya.20Eze auzwe Umfalisayo useuta wa Chohile weza ini Yesu awahitula akagamba, uzumbe wa Chohile sicho chintu icho chikudaha kuwonwa. 21Naho wantu hawalonge kaula hano hegu kaula kudya kwaviya uzumbe wa Chohile wi mndani mwenyu.22Yesu awagamba, wanampina wakwe zuwa nadibule ambadyo nambese kuwona imwenga ya zuwa dya mwana ywa mntu mna hamdiwone. 23Nawagambe kaula kudya kaula hano mna msekwita kukaula naho kuwatongela tongela. 24Saviya lumuli lwa lubaula ulangaze me imbingu kukongela ntendele imwe kwita ntuhu naho na uyo mwana ywa mntu naekale saivyo mwe zuwa dyakwe.25Mna nkongo namtende kusulumila mwe mbuli zilozize na kulemelwa mwe cheleko chino. 26Saivyo vyendile mwe dizuwa dya Nuhu nivyo navikale mwe zuwa dya mwana ywa mntu. 27Nawakadya nawakanywa wakasola na kusolwa, naaho idizuwa diya ambadyo Nuhu kengila umo mwe safina na ukubalangwa kukeza kwawabalanga wose.28Nivyo itendile mwe dizuwa dya Lutu nawakadya na kunywa wakagula na kutaga kulima na kuzenga. 29Mna idizuwa diya Lutu eze ahalawe Sodoma inya fula moto na chibiliti kulawa kwembingu niyo yawabalanga wose.30Ivyo ivyo nivyo vitendile idizuwa dya mwana ywa mntu aho nagubwilwe. 31Idizuwa idyo kuse kumlekeila yudya ekwedigulu dye inyumba asele kuguha vintu vyakwe kunyumba naho usekumlekeila ekwenkonde kuya kukaya.32Mfanyanye mkaza Lutu . 33Yoyose najeze kulamuila ujima wakwe nawaze mna yoyose nawaze ujima wakwe no umbwile.34Nkugambila ichilo icho nakutende na wantu waidi mo lusazi lumwenga yumwenga naguhigwe mtuhu nasigwe. 35Nakutende na wavyele waidi wabunda nkande yumwenga aguhigwa na mtuhu asigwa.37Niyo wamuza nikuhi Chohile? Niyo awagambila , hadya willi mzoga , naho wadege waduganilana kwa hamwenga.

Chapter 18

1Naho niyo awagambila lugano kwa ivyo wakungwa kulombeza ulo na ulo naho wasekufa chevu. 2Niyo awagamba na kuna mlamuzi mwe mzi umwenga uyo nehekumogoha Chohile naho na hekuwatunya wantu.3Nakuna mvyele abanikilwe ni mkaziwe mo mzi uwo yuo niyo ambasa nkanana zilozize amgamba nambiza ninkwe kuwagila kujinka akuhigana na miye. 4Kwa mazuwa yalozize nahekunga kunambiza mna niyo dyachinta zuwa agamba, mo muye wakwe hoho miye simogohe simogohe Chohile na kumtunya mntu. 5Mna kwaviya yuno afilwe ni mgosiwe ajela chivuwanya nanimwambize kuguha uwagila wakwe awase kwa meso keza kwa kinizila ulo naulo.6Niyo Zumbe agamba, kwetegeleze ivyo ulongile uyo mnamuzi mbunyanyi? 7Hegu Chohile naye hachigale kuwagila kwa wasagulwa wakwe wadya wakumwila msi na chilo? Hegu uyo hatende b mjijimizi kwawo? 8Nawagamba kugamba, nenkize kuwagila kwa wowo chinguvunguvu mna umo Mwana ywa mntu umo akeza henabwile utondowazi mwe isi?9Niyo awagambila mligano uno kwa wantu wasiku wawo nawekesinya wowo wenye kugamba, wowo wagilwa na kuwabela wantu watuhu. 10Wantu waidi nawakwela kwita kwe divikilo kumlombeza Chohile, yumwenga Mfalisayo na umtuhu mchisanya kodi.11Falisayo niyo achimala kulombeza mbuli zino kulanga kwakwe mwenyeChohile nakutunya kwaviya miye sikale enga wantu watuhu wadya wakumolanya wantu hewena chindedi wachilanga hegu yuno akutoza ikodi. 12Nafunga nkana mbili kwa mauwa mfungate nalavya zaka kwa chila chintu akuninka Chohile.13Mna yudya mguha kodi niyo achimala hale hadahile hata kwinula meso yakwe kwembingu na kwetowa mwe chifua chakwe akagmba, Chohile nonela mbazi miye umasa. 14Nawagambilani mtu yuno kauya kukaya akatenda kawazizwa kuwagila kujinkila yudya umtuhu kwaviya chila mntu akweseleza nenulwe.15Wantu wamletela wana wawo wateke chani adahe kuwadonta mna wanampina wakwe weze waone ayo wawalemeza. 16Mna Yesu niyo awetanga kwakwe akagamba, walekeni wana wadodo weze kwangu naho msekuwalemeza kwaviya Useuta wa Chohile na wantu sa awo. 17Hokelani nawagambila mntu yoyose hanauhokele Useuta wa Chohile saviya mwana chindedi hauwingile.18Chilongozi yumwenga niyo amuza akagamba, mhinyi ywedi nidamanye dihi chani nikawikale ujima wa ulo naulo? 19Yesu amgamba, kwambwani wanitanga ywedi? hahali mntu atendile ywedi mna Chohile ichedu. 20Kuzumanya izisigilizi usekutenda na chilanga, usekubawa, usekulonga lulimi mtunye iso na nyokwe. 21Yudya chilongozi niyo agamba, mbuli zino zose sizitoza na umo nandile ni mbwanga.22Yesu eze ayeve ayo niyo amgamba, kuwesa mbuli imwenga wongigwa utage vyose unanavyo uwapangile wachiwa nivyo notende na chakwika kwembingu akajika so unitongele. 23Mna wenye ugoli eze eve ayo, kengila chinyulu chitendese kwaviya na ni mwenye ugoli utendese.24Ukajika Yesu niyo amuwona ivyo engile chihovu chitendese amgamba, ni vihi navitendeke vidala kwa wenye ugoli Kwingila mo Useuta wa Chohile. 25Mna ni vihufu vitendese kwa ngamiya kujinka mwe langa dya sindano. kuliko mgoli kwingila mwe Useuta wa Chohile.26Wdya wevile ayo wagamba, ni yuhi hegu nadahe kwambulwa? 27Yesu niyo ahitula mbuli hezikudahika kwa wantu kwa Chohile zadahika.28Petulo niyo amgamba, heye suwe chileka chila chintu niyo chakutongela weye. 29Niyo Yesu awagamba, mkubali nawagambilani kugamba, hahali mntu alekile nyumba hegu mvyele hegu mlukolo hegu wadya wamweleke hegu wanawe kwachausa cha Useuta wa Chohile, 30uyo hahokele viya vitendese mwe isi ino naho mwe isi ikwiza, ujima wa kale na kale.31Na umo awaduganye wadya mlongo na waidi niyo awagamba, sinyani chakwela kwita Yelusalemu na mbuli zose zidolonywe ni waoni zikulanga Mwanya ywa mnyu zachintizwa. 32Kwaviya najelwe mwe mikono ya wamtu hewemmanyize na kudamanyizwa utilizi navihiye na kutwelwa mate. 33Naumo eze atoigwe viboko nawamkome zuwa dya katatu nauyuke.34Hawakombaganye izimbuli zino na ulosi uno navitendwa vifiswa mwawo, hawazikombaganye izimbuli zilongigwe.35Vize vitende Yesu akonga kubula Yeliko mntu yumwenga hekuwona nendile kahumula hankanda he sila, akalombeza ambizwe. 36Eze eve bunga dya wantu dikujinka niyo auza nichihi chilaile. 37Wamgamba, kugamba, Yesu wa Nazaleti ajinka.38Niyo yudya hekuwona niyo aila kwa kuguta akagamba, Yesu Mwana ywa Daudi uninke wedi. 39Wadya wendile nawakajenda niyo wamkwahila yudya hekuwona, wamgamba, anyamale mna uyo niyo angeza kwila na kuguta Mwana ywa Daudi uninke wedi.40Yesu niyo achimala akaunga mntu yudya egalwe kwakwe niyo yudya hekuwona eze amsogeile Yesu amuza , 41wonga hudamanyize mbwani? Agamba Zumbe nonga niwone.42Yesu amgamba, uhokele kuwona utondowazi wako ukuhonya. 43Aho niyo ahokela kusinya niyo amtongela Yesu na kumtogola Chohile weze wadiwone dino wantu wose niyo wamtongela Chohile.

Chapter 19

1Yesu niyo engila na kujinka mgatigati mwa Yeliko. 2Aho hendile na mntu yumwenga akwitangwa Zakayo, ambaye nendile mkulu ywa watoza maliho naho mntu mgoli.3Nendile akajeza kumuona Yesu ni mntu ywa namnani mna hadahile kwaviya nakuna bunga dya wantu kwaviya nendile ni mjihi ywa chimo. 4Ivyo niyo kalongo mbiyo, kulongozi kwa wantu akakwele kulanga ko mkuyu chani adahe kumuona, kwaviya Yesu nakasogela kujinkila isila iyo.5Chipindi Yesu eze abule ahantu hadya, niyo asinya kulanga akamgamba, Zakayo, sela upesi kwaviya dyelo vyaungwa nisinde mwe nyumba yako. 6Niyo atenda halaka kusela na kumhokela kwa kwelala. 7Wantu wose weze waone ayo, wakafuzuma wakalonga kwita kumtalamkila mntu mwenye masa8Zakayo niyo achimala akamgambila, Zumbe, kaula Zumbe, nusu yo ugoli wangu nawenka wachiwa na naho hegu simhoka mntu yoyose chintu nanimvuzize nkanana nne. 9Yesu awagambila, dyeloukuka ubula mwe nyumba ino, kwaviya yeye naye ni mwana ywa Bulahimu. 10Kwaviya mwana ywa mntu keza kulonda na kwambula wantu wagile.11Weze weve ayo niyo wajendeleza kulonga na kulavya mligano kwaviya nendile wehajihi na Yelusalemu, naho wowo nawakamanya kugamba, kutenda Useuta wa Chohile nendile wi hajihi kuwoneka nkanana imwenga. 12Ivyo, akawagambila, mkulu yumwenga kaita si ya hale chani akahokele useuta na akaheza auye.13Niyo awetanga wandima wakwe mlongo, nakawenka mafungu mlongo, akawagambila, damanyani biashala kubula aho naniuye. 14Mna wanasi wakwe niyo wamwihiwa naivyo watuma wajumbe waite kumbas na kumlonga, hachikunga mntu yuno achilongoze. 15Itenda niyo auya kukaya bada ya kutendwa mseuta akawalonga wadya awandima nendile wasizwe hela wetangwe kwakwe apate kumanya vyongezeka mbwani wapatile mo kudamanya ibiashala.16Wankongo keza akalonga, Zumbe, fungu dyako didamanya mafungu mlongo kuzidi. 17Uyo mkulu amgamba, ni vyedi mndima ywedi kwaviya nendile wi mchindedi mbuli ndodo nautende na ulongozi kulanga kwe mizi mlongo.18Wakaidi keza amgamba, Zumbe, fungu dyako didamanya mafungu mashano. 19Uyo mkulu amgamba, guha ulongozi kulanga kwe mizi mishano.20Na mtuhu keza amgamba, Zumbe, ino ihano ihela yako ambayo nasiifisa vitana mwe chitambala. 21Kwaviya nasogoha kwaviya weye ni mntu unampula, wausa chiya hwikiye na kuvuna huchihandile.22Uyo mkulu amgamba, kwa milosi yako mwenye, nanikantile weye mndima mchafu na kumanya kugamba, miye ni mntu mta mpula naguha chiya sikiye na kuvuna ambacho sichihandile. 23Ivyo mbona hwikiye ihela yangu mwe benki chani hauya niguhe hamwenga ne chongezekelo?24Mkulu niyo aw2agambila wantu nandile wachimala aho, mhokekeni idyo idifungu na kumwinka yudya umwenye mafungu mlongo. 25Niyo amgamba, Zumbe, uyo anamafungu mlongo.26Nawagambilani chila mntu ambaye ananacho, nenkwe kujinka, mna ambaye hana hata chiya ananacho nachiguhigwe. 27Mna wano wankondo wangu ambawo hawakunga nitende Seuta ywawe, waleteni hano na kuwakoma kulongozi kwangu.28Bada ya kulonga ayo, niyo ajendeleza akakwela kwita Yelusalemu.29Ikatenda aho waisogeile Besafage na Besaniya, hajihi no lugulu ywa mizeituni niyo awatuma wanampina wakwe waidi. 30Akalonga hitani mwe vijij vya hajihi, mkengila, nambwile mwana ywa punda hakweligwe bado mfunguleni mumlete kwangu. 31Uneva mntu akawauza mbona mwamfungula, gambani Zumbe amunga.32Wadya awandima niyo waita, kumuwona mwana ywa punda saviya Yesu ivyo nendile awagambile. 33Aho nendile wakamfungula, mwana ywa punda, wadya wakumdima awagambila, kwambwani mwamfungula mwana punda uyo? 34Wagamba, Zumbe amunga. 35Ivyo, niyo wamwigaila Yesu niyo watandika izisuche zawo kulanga kwa mwana punda na kumkweza Yesu kulanga kwakwe. 36Niyo umo akaita wantu wasambaza izisuche zawo mwe sila.37Niyo umo akasela ko lugulu lwa mizaituni, bunga dyose dya wanampina wakonga kwelelwa na kumtogola Chohile, kwa izwi kulu, kwe izimbuli nkulu izo wawone. 38Wakagamba, nuyo mjimbikwa Mseuta akwiza, kwazina dya Zumbe utondowazi kwembingu na ntunyo kulanga.39Wamwenga wa Mafalisayo mo mdugano niyo wamgambila, mhinyi wanyamaze wanampina wako. 40Yesu ahitula, akagamba, nawagambilani hegu wano wakanyamala mayuwe nayakweze izwi.41Yesu eze ausogeile umzi niyo awilila, 42Akagamba, hegu wamanyize hata wehiye mwe dizuwa dino mbuli ambazo zaleta utondowazi mna haluse yafiswa mwa meso yako.43Kwaviya zuwa dyeza ambadyo wankondo wako nawezenge mzi hajihi na weye na kukuzunguluka na kukugandamiza kulawa chila ntendele. 44Nawakugwise hasi weye na wanako, hawakulekeile yuwe dimwenga kulanga kwe tuhu kwaviya hubunkule.45Yesu niyo engila mwe divikilo, kulu akakonga kuwabalaza wadya nendile wakataga. 46Akawagambila, idolonywa kugamba, inyumba yangu naitende ni nyumba ya kuvikila mna nyuwe mwaitenda pango dya wapolaganyi.47Kwaviya Yesu nendile akawahinya, chila zuwa mwe divikilo kulu, walavyantambiko wakulu na wahinyi wa lagizo na vilongozi wa wantu nawakaunga kumkoma. 48Mna hawadahile kupata sila ya kudamanya ivyo, kwaviya wantu wose nendile wakamwetegeleza kwa magutwi.

Chapter 20

1Nendile zuwa dimwenga niyo Yesu nendile kekala, akawahinya wantu mwe divikilo na kulonga mbuli yedi, walavyantambiko wakulu na wahinyi wa lagizo wamwitila hamwenga na wadalhala. 2Niy walonga wakamgambila chigambile ni kwa udahi wani wadamanya mbuli zino? Hegu ni yuhi uyo ambaye akwinka udahi uno?3Naye awahitula awagamba, nami naho naniwauze swali, niwagambileni. 4Uwambulwa wa Yohana Togola ulawa kwembingu hegu kwa wantu?5Mna walosana wenye kwa wenye, chilonge ulawa kwe mbingu nachuze bule, mbona hamkumzumila? 6Naho chinalonga na ulawa kwa mwana mntu, wantu wose hano nawachitowe mayuwe, mana wose nawamzumila kugamba Yohana nendile ni muoni7Ivyo wamhitula kugamba hachimanyize uko ulaile. 8Yesu kawagambila, hata miye sikuwagambila nyuwe ni kwa udahi wani nadamanya mbuli zino.9Niyo awagambila wantu mligano uno, mntu yumwenga nakahanda nkonde ya mizabibu niyo aikodisha kwa walimi wa mizabibu, niyo kaita si ntuhu kwa chipindi chitali. 10Kwa chipindi chipangigwe, nakamtuma mndima kwa walimi we mizabibu niyo wamtowa na kumtendela vihiye, na kumvuza mikono haina chintu.11Akaheza niyo amtuma naho mndima mtuhu naye niwo wamtowa na kumtendela vihiye na kumvuza mikono heine chintu. 12Niyo atuma naho wantu watatu nawo niyo wawajeluhi na kuwadula kuse.13Ivyo Zumbe we inkonde akalonga, nidamanye mbwani? Nanimtume mwanangu hungisa mafani nawamtunye. 14Mna awalimi we mizabibu weze wamuone, walosana wenye kwa wenye wakalonga, yuno nuyo umlisi, chimkome chani ulisi wakwe utende wetu.15Niyo wamlavya kuse kwe nkonde ye mizabibu na kumkoma, Togola Zumbe ywe inkonde nawadamanye mbwani? 16Neze kuwabalanga awalimi we mizabibu na awenke inkonde iyo watuhu nawo weze weve ayo, wakalonga Chohile kalemela17Mna Yesu akawasinya, akalonga, Togola andiko dino dina mana yani?Yuwe wadilemele wazesi ditenda yuwe dya mwentuzi? 18Chila mntu agwele kulanga kwe diyuwe dino, nakantike ntilintili, mna yudya ambaye nadimgwele nahondwe.19Ivyo wadolonyi na wakulu wa walavyantambiko nawalonda sila ya kumgwila chipindi icho, icho, wamanya kugamba nuyo nendile kalonga mligano uwo kujinka wowo, mna niyo kawogoha wantu. 20Niyo wamsinya vitendese, niyo wasigila wapelembo, wakudaha kutenda ni wantu wa kuwagila, chani wapate kumjela makosa ko ulosi wakwe chani kumwigala kwa vilongozi na wata udahi.21Niyo wamuza, wakalonga, mhinyi chimanya kugamba, walonga na kuhinya mbuli za chindedi nasi nachihinizwe ni mntu yoyose, mna weye wahinya ichindedi kuhusu isila ya Chohile. 22Togola ni chindedi kwetu kuliha kodi kwa Kaisali hegu siyo?23Mna Yesu niyo kabunkula imitego yawe niyo awagamba, 24Nilagisani idinali, isula ne ichapa ni yayuhi iyuko kulanga kwakwe? Niyo walonga ni ya Kaisali.25Naye awagambila, bule mwinkeni Kaisali yekale yakwe Kaisali na Chohile yekale yakwe Chohile. 26Wadolonyi na wakulu wa walavyantambiko hawatendile na udahi wa kuliganya chiya alongile kulongozi kwa wantu, niyo wehelwa amahitulo yawe na hawalongile chochose.27Wasiku wa Msadukayo, wamwitila, wadya ambawo walonga kugamba, hakuna uyuso. 28Wamuza wakalonga, Mhinyi Musa nakachidolonyeza hegu mntu akafilwa ni mlukolo, weye mvyeleuyo hana mwana bule yamunga kumguha mvyele ywa mlukolo ywakwe, na kweleka naye kwachausa cha mkuluwe.29Nendile kuna walukolo mfungate ya nkongo nakasola, kabanika bila kwasa mwana, 30na wakaidi naye, 31na wakatatu niyo amguha ivyo, ivyo ywa mfungate hamwasize mwana naye kabanika. 32Mbeleni yudya mvyele naye kabanika. 33Mo uyuso natende mvyele ywa yuhi? kwaviya wose mfungate nendile wamsola.34Yesu awagambila, wana we isi ino wasola na kusolwa. 35Mna wadya wakungwa kuhokela uyuso wa wabanike na kwingila ujima wa kale na kale hawakusola hehu kusolwa. 36Naho hamkudaha kubanika vituhu kwaviya watenda kuligana na wandima nani wana wa Chohile, wana wa uyuso.37Mna ivyo wabanike nawauyuswa hata Musa nakalagisa hantu mwe mbuli za kasaka hadya kamwitangeZumbe, saviya Chohile ywa Ibulahimu na Chohile ywa Isaka, na Chohile ywa Yakobo. 38Haluse yeye syuo wa Chohile ywa wabanike, mna ya wekale meso, kwaviya wose wekala kwakwe.39Wasiku wa wahinyi wakulu wakamhituka , mhinyi kuhitula vyedi. 40Hawajezize kumuza maswali matuhu kujinka.41Yesu awagambila chizeze wantu walonga kugamba Kulisito ni mwana ywa Daudi? 42Kwaviya Daudi mwenye elonga mwe izabuli, Zumbe niyo wamgambila, Zumbe ywngu, ikala mo mkono wa kulume. 43Kubula niwaike wankondo wako hasi he viga vyako. 44Daudi akwitanga Kulisito Zumbe, bule yatende zeze ni mwana ywa Daudi?45Wantu wose nendile wakamwetegeleza akawagambila wanampina wakwe. 46Kwepaguleni na wadolonyi, wakubweda kujenda wakavala suche ntali naho wabweda, kulamswa lamswa, mwedigwilo na mafumbi ya ntunyo mwa mavikilo, nahantu ha tunyo mwe ngasu. 47Wowo nawo wadya mwe nyumba za wafilwe ni wagosi na kwetenda waswali sala ntali. wano hawahokele nkannto kulu kujinka.

Chapter 21

1Yesu niyon asinya niyo aona wagosi wagoili, nendile wakaika majeleko yawo mwe hazina . 2Niyo amuona mvyele yumwenga mchiwa akaika watundu wake waidi. 3Niyo alonga chindedi nawagambilani yuno mvyele mchiwa kaika zilozize kujinka watuhu wose. 4Wano wose walavya yano amajeleko, kulawa mwe vilozize wananavyo mna uyo mvyele mo umchiwa wakwe kalavya hela zose nendile ananazo kwachausa cho ujima wakwe.5Chipindi wantu wendile wakalonga, kulanga kwe divikilo mwe ivyo dihambigwe na mayuwe matana na malavyo niyo walonga, 6kwa mbuli ya mbuli, yano mkuyaona mazuwa ambayo hakuna dimwenga ambadyo nadilekwe kulanga kwe yuwe ambadyo hadibomolwe.7Niyo wamuza wakalonga mhinyi yano na yalaile ini? Naho ni mbwani naitende ndege kugamba, mbuli zino zihajihi kulaila? 8Yesu ahitula mtende na kusinyisa kugamba, msekudantwa kwaviya walozize naweze kwa zina dyangu wakalonga miye ni miy, ne chipindi chikabula, msekuwatongela. 9Mkeva nkondo na ngavu ngavu msekogoha, kwaviya zino izimbuli zaungwa zilaile nkongo mna udumo haulaile hampu.10Akaheza awagambila si nainuke kutowana na si ntuhu na Useuta kulanga kwa Useuta mtuhu. 11Nakutende na mazingizo makulu, na sala na unyonje mwe ntendele tuhu nakutende na vilagiso vikutisa na maula yakutisa kulawa kwembingu.12Mna kubula izimbuli zino zose naike imikono yakwe kulanga kwenyu na kuwatubwanisa na kuwegala, kwe mavikilo kwa majeleza, kuwegala kulongozi kwa Seuta, na wata udahi kwachausa cha zina dyangu. 13Ino naiwavuguileni luhenyo wo ukuzi wenyu.14Ivyo beseni mwe myuye yenyu mkaleka kumalanya ugombezi wenyu kung'aile. 15Kaviya nasiwenka milosi na ntunyo ambayo waankondo wenyu wose hawadahe kuilemela hegu kuihituka.16Mna namlemelwe naho ni welesi wenyu, walukolo wenyu, wantu wenyu, na wambuya zenyu, nawawakome bazi yenyu, 17namwihiwe na chila yumwenga kwachausa cha zina dyangu. 18Mna hakuna hata fili imwenga ye mitwi yenyu, ikunga yage. 19Mwe kujijimiza namhonye izinausi zenyu.20Aho namuwone Yelusalemu izungulukwa ni wankondo, bule maanyani kugamba, ubanasi wakwe ubula. 21Aho wadya weyuko Yudeya wagulukile kwa magulu na wadya weyuko mgati mo mzi wahalawe naho msekuwasa weyuko kwe vijiji kwingila. 22Kwaviya yano ni mazuwa ya kulihiza, chani kugamba, mbuli zose zidolonywe, zipate kuchinta.23Hata ni kwadya wakale na usoka naho kwa wadya wakonkeza, mazuwa ayo, kwaviya nakutende na masulumizo makulu, kulanga kwe isi na maya kwa wantu wano. 24Nawagwe kwa mbulo ya sime nawaguhigwe mateka kwe zisi zose kubula chipindi cha wantu we izisi aho chikunga chichinte.25Nakutende na ndege mwe dizuwa na mo mwezi ne zintondo, na mwe zisi nakutende ne ziki ye zisi mwe kukanta tama, kulawana na mwilo mwe bahali na mayumbi. 26Nakutenda na wantu wakufa chififi mbazi kwa chihovu na mwe kugoja mbuli zikunga zilaile kulanga kwe isi, kwaviya nguvu za kwembingu nazisingisike.27Akaheza wamuona Mwana ywa mntu akeza, mwa maingu kwa nguvu na Ukuka mkulu. 28Mna mbili zino zikonga zikonge, kulaila, chimalani inulani imitwi yenyu, kwaviya wambulwa wenyu usogela hajihi.29Yesu awagambila, kwa mligano usinyeni mtini na miti yose. 30Ikasuka, mweonela wenye na kumanya kugamba, chiyangazi chi hajihi. 31Ivyo, ivyo, mkawona mbuli zino, zalaila nyuwe bunkulani kugamba, Useuta wa Chohile usogela.32Chipindi nawagambilani lweleko luno, halukijinka kubunkula izimbuli nzino zose zitendeke zilaila. 33Mbingu ne isi nazijinke, mna milosi yangu, haikujinka hata chidogo.34Mna kwesinyeni wenye, chani kugamba, imyuye yenyu, inase kuzamilwa ni kupolaganya, ukozi, na matumbwaziko ya ujima uno, kwaviya idizuwa nadiwezile chipumpa. 35Saviya mtego ,kwaviya naitende, kulanga nkwa chila yumwenga, akwila mo uso we isi njima.36Mna mwemalanye chipindi chose, mlombeze kugamba, namtende mtogile vya kuchinta, kuyenega yano yose, yakunga yalaile, na kuchimala kulongozi kwa Mwana ywa Adamu.37Ivyo chipindi cha no msi nendile akahinya mwe divikilo, na nechilo niyo alawa kuse, na kwita kucheleza ko lugulu, ukwitangwa wa Mizeituni. 38Wantu wose niyo wamwizila, no mtondo, kuchele, kmwetegeleza kundani kwe divikilo.

Chapter 22

1Elo zuwa kulu dya mabofulo hayejeligwe ugwadu nendile dihaguhi idyo dikwitangwa Pasaka. 2Walavyantambiko wakulu na wakudolonya wakalosana vikudahika vya kumkoma Yesu mwaivyo wawogohe wantu.3Mwavu niyo engila mndani mwa Yuda Isikaliyote uymwenga mwe wadya wanampina mlongo na waidi. 4Yuda niyo aita kulosana na wakulu wa walavyantambiko na wakulu wa watuhu ambawo nawenkigwe Yesu mwawo.5Nawelelwa, na kwivana kumwinka hela. 6Yeye mwenye nakazumila naho nakalonda luhenyo lwa kumwinkiza Yesu mwawo hale ne dibunga dya wantu.7Zuwa dya amabofulo hayejeligwe ugwadu niyo yabula, aho ngoto ya Pasaka vyaungwa ilavigwe. 8Yesu awasigila Petulo na Yohana na kuwagamba, hitani mkachimalanyize nkande ya Pasaka chani chize chidye. 9Niyo wamuza, nikuhi wonga chikadamanye ivyo ukwika nkande?10Awahitula tegelezani, umo mnatenda mwingila mo mzi mgosi uyo ketwika biga dya mazi nambwilane nanywi mtongeleni mwe nyumba iyo nengile. 11Ivyo mgambileni Zumbe we nyumba mhinyi akugambila chikuhi ichumba cha wajen hantu ambaho nanidye Pasaka na wanampina wangu?12Naho nawalagise chumba chi kulanga icho chiyaho chajike damanyani ukufunganya umo. 13Ivyo niyo waita niyo wabwila chila chintu saviya wagambilwe niyo wamalanya nkande ya Pasaka.14Chipindi chize chibule nakekala na wadya wasigilwa. 15Niyo awagambila siungisa vikulu vya kudya zuwa kulu dino dye Pasaka na nyuwe umosinati kusulumizwa miye. 16Ivyo nawagambilani sanidye naho kubula umo dikadamanywa mwe Useuta wa Chohile.17Niyo Yesu aguha ichikombe naho eze aguhe atogola agamba, guhani chino na mpangane nyuwe kwa nyuwe. 18Kwaviya nawagambilani, saninywe naho amatunda yo mzabibu kubula Useuta wa Chohile umo na wize.19Akajika niyo aguha boffulo naaho eze atogole niyo aubesula na kuwenka akagamba, uno ni mwili wangu ulavigwe kwachausa cha nyuwe, damanyani vino mwe kunikumbuka miye. 20Niyo aguha chikombe ivyo ivyo eze adye nechilo akagamba, chikombe chino ni laganohya mwe isakame yangu iyo itike kwachausa chenyu.21Mna kaulani yudya akunga anihituke ehamwenga na miye he chihungu. 22Kwaviya mwana ywa Adamu mwa chindedi aita zakwe enga ivyo vyajike kulongwa, mna hangi mwenye mntu yudya akunga amjinkile uyo mwana ywa Adamu akunga amhituke. 23Ahadya wakonga kuzana wowo wenye kwa wenye mgati mwawo uyo nadamanye imbuli iyo.24Niyo yalaila mahigano mgati mwawo kugamba, ni ani akufanyanywa kutenda mkuu kujinka wose. 25Niyo awagmba, Maseuta wa wantu we izisi wana Uzumbe mlanga mwawo wetangwa watunywa wakulongoza.26Mna haikungigwa vitendese kutenda vino mwenyu nyuwe, mna leka yudya akugamba, ni mkulu mgati mwenyu atende saviya mdodo na yudya natende aungwa vitendese natende saviya mndima. 27Kwaviya ni yuhi mkulu yudya akwikala mwe meza hegu yudya akudamanya ndima? Vino suyo yudya ekale mwe imeza?Naho miye sinati ni mgati mwenyu saviya akusankana.28Mna nyuwe ni wadya mkujendeleza kutenda na miye mwe majezo yangu. 29Nawenka nyuwe Useuta, saviya tate ivyo aninkile miye Useuta. 30Kugamba, mdahe kudya na kunywa mwe meza yangu mo Useuta wangu, naho namwikale mwe viti vye ienzi mkakantila makabila mlongo na maidi ya Izulaeli.31Simoni, Simoni, umanye kugamba mwavu kalombeza awaguhe chani awaheteni saviya ngano. 32Mna sikulomezeza kugamba utondowazi wako usekudunduga wize utende kuya naho watogeze walukolo wako.33Petulo niyo amgamba, Zumbe, niyaho najike kwita na weye mwe digeleza naho hata mwe bunga. 34Yesu ahitula nakumgambila Petulo zogolo hadile dyelo hwinati kunilemela nkanana ntatu kugamba hunimanyize. 35Niyo Yes awagamba, nize niwegale nyuwe hamna mfuko, ntangulu ya nkande, hata vilatu vino namhungukilwe ni chintu? Wahitula bule. 36Niyo awagambila, mna haluse chila mta mfuko nauguhe hamwenga na ntangulu ya nkande , yudya hena bamba vyamunga atage nkazu yakwe agule dimwenga.37Kwaviya nawagambila yose ayo yadolonywe mwe vikulanga miye, vyaungwa yachinte, naho nakaguhigwa saviya mntu yudya akuvuna tolati kwaviya chiya wawo niwaone mwe viya vikulanga miye chachinta. 38Niyo wagamba, Zumbe kaula yano yehano mabamba maidi naho niyo awagambila vichinta.39Akajika henkande nechilo Yesu nakahalawa saviya ivyo akutenda akadamanya nkanana na nkanana akaita mo lugulu lwe mizeituni na wanampina niyo wamtongela. 40Weze wabule awagambila, Lombezani kugamba msekwingila mwe majezo.41Niyo aita hale na wowo saviya udulo wa yuwe niyo afika madi akalombeza, 42niyo agamba, Tate uneva ukaunga nusiza ichikombe chino, mna siyo enga viya hunga miye mna ungi wako udamanyike.43Akajika mndima kulawa mo ulanga niyo amlaila niyo amjela nguvu. 44Akatenda mwe masulumizo, akalombeza mwamalombezo makulu na chikuluke chakwe chikala enga matwentwe makulu ya sakame yakalagala hasi.45Umo eze enuke kulawa mo kulombeza kwakwe, nakeza kwa wanampina wakwe na kuwambwila wagona kwachausa che mbazi zawo., 46nakuwauza ni mbwani mgona? Inukani mlombeze kugamba msekwingila mwe majezo.47Chipindi endile henati akalonga, kaula, bunga kulu dya wantu dyalaila na Yuda yumwenga ywa wasigilwa mlongo na waidi akawalongoza niyo eza haguhi na Yesu chani ambusu. 48Mna Yesu amgambila Yuda, vino wamhituka Mwana ywa Adamu kwa kumbusu?49Ichipindi wadya wendile haguhi na Yesu weze waone ivyo yakulaila wagamba, Zumbe vino chiwatowe kwa mabamba? 50Akajika yumwenga ywawo niyo amtowa mndima ywa wmlavyantambiko mkulu niyo amsenga idigutwi dyakwe dya kulume. 51Yesu niyo agamba, ino ichinta na kudonta idigutwi dyakwe niyo amhonya.52Yesu agamba mwe mlavyantambiko mkulu ywa nyumba nkulu ya Chohile, na mwa wadalahala wezile kumgwila vino mweza enga kugamba, mweza kuhigana na mpolaganyi na malungu na mabamba? 53Ume nandile hamwenga na nyuwe mazuwa yose mwe nyumba nkulu ya kuvikila hamwikiye imikono yenyu mlanga mwangu mna ino ni sa yako na udahi wa chiza.54Niyo wamgwila wamlongoza wamleta mwa mlavyantambiko mkulu mna Petulo niyo ambasa kwa hale. 55Eze watende wajimba moto mwe udya ulwazo lwimndani naho weze wekale hasi hamwenga, Petulo niyo ekala hagati gati hao.56Mndima yumwenga wa chiche amuona Petulo umo ekale mwe ulangazi ukulawa mo umoto, niyo amsinya amgamba, yuno mntu naye endile hamwenga naye. 57Mna Petulo alemela amgamba, mvyele miye simmanyize. 58chize chijinke chipindi chidodo, mntu mtuhu amuwona amgamba, weye nawe wi yumwenga ywawo, mna Petulo ahitula mgosi miye suyo uyo.59Chize chibule chipindi cha sa dimwenga vino, mgosi mtuhu yumwenga akavilikiza amgamba, chindedi vitendese yuno mntu naye nendile hamwenga naye yeye naye ni Mgalilaya. 60Mna Petulo niyo amgamba, mgosi simanyize idyo ukulonga na nkanana umo akalonga zogolo niyo dyaila.61Niyo ahituka Zumbe niyo amsinya Petulo, na Petulo abunkula ulosi wa Zumbe hadya amgambile hedinati kwila zogolo dyelo na unilemele miye nkanana ntatu. 62Niyo aita kuse , Petulo aila kwa usungu utendese.63Niyo wadya wagosi wendile wakamdima Yesu wambela na kumtowa. 64Weze wamgubike ameso wamuza wakagamba, bunkula ni yani akutoile. 65Niyo walonga mbuli zilozize zikumlanga kumhituka Yesu na kumhuluta yeye.66Ize ibule nomtondo wadalahala na wantu wachintana hamwenga, wakulu wa walavyantambiko na wakudolonya wamwigala mwe chitala. 67Wamgamba, hegu weye wi Kulisito chigambile mna yeye awagambila hegu ninawagambilani hamnizumile. 68Naho hegu ninawauzani hamnihitule.69Mna kukongela haluse na kujendeleza Mwana ywa Adamu natende kekala mo mkono wa kulume wa nguvu wa Chohile. 70Wose niyo wagamba, mweivyo wi Mwana wa Chohile?Yesu niyo awagamba, nyuwe mlonga miye nuyo. 71niyo wagamba, kwambwani hunati chaunga naho ukuzi? Kwaviya suwe wenye chiva kulawa mo mlomo wakwe mwenye.

Chapter 23

1Chitala chose niyo chachimala, chamwigala Yesu kulongozi kwa Pilato. 2Wakonga kumlonga vihiye wakagamba chimbwila mntu yuno akaidanta isi yetu mwa kuwalemeza wazekulavya kodi kwa Kaisali naho akagamba yeye mwenye nuyo Kulisito, Mseuta.3Pilato niyo amuza akagamba vino weye ni Mseuta wa Wayahudi?Nho Yesu ahitula akagamba weye walonga ivyo. 4Pilato niyo amgamba mlavyantambiko mkulu ne chitala Sikuwona wavu wo mntu yuno. 5Mna wowo walahiliza wakagamba katenda akawasongaganya wantu akahinya mwe uyahudi wose kukongela Galilaya na haluse ehano.6Pilato eze eve vino niyo auza saviya mntu uyo ni wa Galilaya? 7Eze abunkule kugamba nendile ehasi he udahi wa Helode niyo wamwigala Yesu kwa Helode endile naye Yelusalemu mwa mazuwa ayo.8Helode eze amuwone Yesu nakelelwa vitendese mwe viya nakaunga kumuona mwe mazuwa yalozize nakeva izimbuli zakwe na kunga kumwona imwenga ya mpituko ikadamanywa ni yeye. 9Helode kamuza Yesu mwe ulosi ulozize mna Yesu hamhitule chochose. 10Walavyantambiko wakulu hamwenga na wakudolonya nawachimala kwa mpula wakamlaha.11Helode hamwenga na wankondo wakwe wamhuluta na kumbela na kumvala suche ntana akajika amvuza Yesu mwa Pilato. 12Helode na Pilato watenda wambuya zuwa idyo ukaleka aho nawendile wankondo.13Pilato niyo awetanga hamwenga walavyantambiko wakulu na wakulu na bunga dya wantu. 14Niyo awagambila mniletela mntu yuno saviya mntu akulongoza wantu wadamanya yehiye na kaula eza kuzwa simlaha kulongozi kwenyu sione wihi mo mntu yuno ikulanga mbuli yoyose ambayo nyuwe mwamlaha yeye.15Bule hegu Helode kwaviya kamvuza mwetu naho kaula hahna chochose adamanye chikunga nkanto ya file. 16Mwe ivyo elo nanimkantile na kumlekeila. 17Haluse Pilato ongigwa amlekele mfungwa yumwanga wa chiyahudi mwe zuwa kulu.18Mna wose niyo watula ulwasu hamwenga wakagamba, mlavye uyo naho chifunguile Balaba. 19Balaba nendile ni mntu uyo aikigwe mwe digeleza kwaviya na ni mbanasi fulani mo mzi na kwakukoma.20Pilato niyo agamba, naho akaunga kumlekeila Yesu . 21Mna wowo watula ulwasu msulumize , msulumize . 22Niyo awauza mwe nkanana ya katatu nimbwani yuno mntu kadamanya wavu wani? Sipatile masa yakunga nkato ya file mwakwe mwe ivyo aho nanibinde kumkantila nanimlekeile.23Mna wavilikiza kwa izwi dya kulanga wakaunga asulumizwe na maizwi yawo niyo yamhembeleza Pilato. 24Ivyo Pilato kamkantila na kuwenka ivyo wakunga. 25Niyo amlekeila yudya wamungile uyo akantilwa mwe digeleza mwe kuhosa usongaganyi ngavu ngavu na kukoma, mna niyo amlavya Yseu mwe viya wakunga wowo.26Umo wakamwigala nawambwila mntu yumwenga akwitangwa simoni Ukilene akalaila mwe isi niyo wamtwisa umsalaba chani awinule akamtongela Yesu.27Bunga kulu dya wantu na wavyele awo nawafambazi na kulombeza mwe vikulanga weye nendile wakamtongela. 28Mna niyo awhitula Yesu niyo awgambila vigoli wa Yelusalemu msekunilila miye mna mwe ilile nyuwe na vikulanga wana wenyu.29Kaula mazuwa yeza ayo nawalonge wajimbikwe hewekweleka na nda hezikwelekwa na matombo ayo heyekonkeza. 30Naho nawakonge kugambila lugulu chigweleni na vigulu mchigubike. 31Kwaviya saviya wakudamanya mbuli zino uneva mti mbisi naitende zeze unatenda unyala?32Wagosi watuhu wavu waidi nawegalwa hamwenga naye chani wakomwe.33Weze wabule hantu hakwitangwa Gobela dya mtwi nivyo wamsulumiza hamwenga na wadya awavu yumwenga ntendele ya kulume no mtuhu ntendele ya kumoso. 34Yesu nakagamba tate uwalekeile kwaviya hawamanyize icho wakudamanya niyo watowa usagulo kusangilana izisuche zakwe.35Wantu nendile wachimala wakasinya kuno vilongozi wakambela wakagamba kawambula watuhu eambule mwenye hegu yeye ni Kulisito ywa Chohile msagulwa.36Wankondo nawo nawambela wamsogeila yeye na kumwinka divai igwaduke. 37Wakagamba, Hegu weye wi Mseuta ywa Chiyahudi kweambule mwenye. 38Nendile naho na ulahi mlanga mwakwe udolonywe, YUNO NUYO MSEUTA YWA CHIYAHUDI.39Yumwenga ywa wabanasi asulumizwe nakamhozola akagamba, Weye si weye Kulisito?Kweambule mwenye na suwe. 40Mna yudya umtuhu ahitula akamkwahila na kugamba vino weye hukumogola Chohile weye umwe makanto ayo ayo? 41Suwe chihano mwe kuwagila kwaviya suwe chohokela chiya chikuwagila mwe madamanyo yetu mna mntu yuno hadamanye chochose chihiye.42Niyo ajendeleza Yesu unikumbuke umo ukengila mo Useuta wako. 43Yesu amgambila Taile nakugambila dyelo dino nautende hamwenga na miye hahoile.44Aho nandile haguhi na sa mtandatu chiza nachimlanga mwe isi yose kubula sa chenda . 45Ulangazi we dizuwa na ugubika niyo idipaziya dya nyumba nkulu dya Chohile niyo dyapangana hagati gati kukongela kulanga.46Akaila mwe izwi kulu Yesu nakalonga Tate mwe mikono yako naika umuye wangu niyo eze alonge yano abanika. 47Aho akuda eze awone yadamanyike nakamtunya Chohile akagamba, chindedi yuno nendile mntu awagile.48Ichipindi bunga dya wantu wezile hamwenga ukuukula weze waone mbuli zidamanyike nawauya kuno wakatowa ivifuwa vyawo. 49Mna wambuya zakwe, na wavyele wamtongele kulawa Galilaya nawachimala kwa hale wakasinya izo izimbuli.50Kaula na hana mntu akwitangwa Yusufu nendile ni yumwenga wa chitala mntu mtana na mwenye kuwagila. 51Nendile hawagilwe na makanto hegu madamanyo yawo kaula Alimasaya umzi wa Chiyahudi awo nendile ukagoja Useuta wa Chohile.52Mntu yuno nakamsogila Pilato akalombeza enkigwe umwili wa Yesu. 53Nakamseleza niyo auzingiliza sanga na kumwika mwe mbila nendile isongolwe mwe yuwe ambadyo hahana awahiye kuhambwa.54Nendile ni zuwa dya kufunganya na kuhumula dihaguhi. 55Wavyele ezile nawo kulawa Galilaya nawamtongela niyo waona na ivyo umwili wakwe ivyo ugonezwe. 56Nawauya na kukonga kufanyanya manukato na malashi akajika zuwa dya kuhumula na wahumula kwaviya vikulanga sigilizi.

Chapter 24

1Mvuku vuku vidala zuwa dya nkongo dya juma naweza mwe mbila nawaleta manukato ayo wendile wayafunganya. 2Niyo wabwila yuwe difingiliswa hale ne mbila. 3Niyo wengila mndani mna hawaumbwile umwili wa Zumbe Yesu.4Nailaila kugamba ichipindi wehelwa vikulanga dino aho wantu waidi nawachimala mgati mwawo wavaile suche zing'aile. 5Wavyele wakatenda wamemwa ni woga naho wakafunama nyuso zawo hasi wawagamba wavyele ni mbwani mwamlonda emjima mgati mwa wabanike?6Hahali hano mna kauyuka, kumbukani ivyo alongile na nyuwe umo nendile neyuko uko Galilaya. 7Kagamba kugamba Mwana ywa Adamu aungigwa alavywe mwe mikono ya wantu wenye masa, naho nasulumizwe na zuwa dya katatu nauyuke naho.8Wadya wavyele niyo wakumbuka ulosi wakwe, 9niyo wauya kulawa mwe mbila na kuwagambila mbuli izo zose wadya mlongo na yumwenga na watuhu wose. 10Niyo Maliamu Magidalena, Joana, Maliya nine dya Yakobo na wavyele watuhu hamwenga nawo walavya imbuli ino mwa wasigilwa.11Mna ulosi uno uwonekana saviya utani du mwa wasigilwa naho hawawazumile wadya wavyele. 12Mna Petulo niyo enuka niyo aguluka kubula kwembila niyo asungila na kusinya mndani awona sanda ichedu, Petulo akajika ahalawa kwita kukaya kwakwe, akehelwa ni chintu chani chilaile.13Naho kaula waidi mgati mwawo nendile wakaita zuwa idyo idyo mwe chijiji chimwenga chikwitangwa Emau, icho nendile maili milongo mtandatu kulawa Yelusalemu. 14Niyo walafya wowow kwa wowo vikulanga mbuli zose zilaile.15Niyo yalaila kugamba, ichipindi nendile wakalafya na kuzana Yesu niyo asogela haguhi alongozana nawo. 16Mna meso yawo naya chindwa mwe kumbunkula yeye.17Yesu niyo awagambila, ni mbwani yuwe waidi mwachisimwila kuno mwajenda? Niyo wachimala ahdya wakawonekana wajela mbazi. 18Yumwenga ywawo zina dyakwe Cleopa niyo ahitula vino weye wi mntu ichedu hano Yelusalemu uyo hamanyize mbuli zilaile uko mazuwa yano?19Yesu niy awagambila mbuli zani? Wamhitula mbuli zikulanga Yesu Mnazaleti yuo nendile muoni mdahi mwe ntendwa, na ulosi kulongozi kwa Chohile na wantu wose. 20Naho mwe ivyo wakulu wa walavyantambiko na vilongozi wetu ivyo wamlavize kukantilwa file na kusulumizwa.21Mna nachina msuhi kugamba, yeye nuyo nawaike hempeho Izulaeli naho hale na yano yose, haluse ni zuwa dya katatu umo mbuli zino zilaile.22Mna naho watuhu wa wavyele kulawa mwe bunga dyetu nawachehela eze waite uko kwembila chilo chilo na mavukuvuku. 23Weze wauwese umwili wakwe niyo weza wakagamba kugamba nawaona naho mpituko ya mndima ywa kwembingu walongile kugamba ni mjima. 24Awatuhu wa wagosi awo nendile hamwenga na suwe na waita kwembila na kubwila ni saviya wavyele walongile mna hawamuone yeye.25Yesu niyo awagamba, nyuwe wantu wahezi naho wenye myuye izamile ya kuzumila yose endile waoni walonga. 26Vino hayungigwe Yesu kusulumizwa mwe mbuli zino na kwingila mo Ukuka wakwe? 27Akajika kuongela mwa Musa na waoni wose Yesu kuwagambila mbuli zikumlanga yeye mwa amadolonyo yose.28Weze watende haguhi ne chiya ichijiji uko nendile wakaita Yesu niyo adamanya saviya kugamba, ajendeleza kulongozi. 29Mna wamkinkisa wakagamba, Ikala hamwenga na suwe kwaviya yajendeleza nechisingi na zuwa diswa ivyo Yesu niyo engila kwwitwkwikala nawo.30Nailaila kugamba, ichipindi kekela nawo na kudya nakaguha bofulo ajimbika na kubesula niyo awenka. 31Niyo ameso yawo yagubulwa wammanya niyo ahalawa aho mwa meso yawo. 32Niyo walosana wowo kwa wowo vino ni myuye yetu hsisangale mndani mwetu ichipindi eze alonge naswi mweisila ichipindi achigubwile mawandiko?33Niyo wenuka isa iyoyiyo nakuya Yelusalemu niyo wawabwila wadya mlongo na umwe wachintana hamwenga na wadya wendile hawenanawo. 34Niyo wagamba, Zumbe kauyuka chindedi chindedi na kamlaila Simoni. 35Ivyo niyo wawgambila, mbuli zilaile mwe sila na ivyo Yesu awabunkuile wawo mwe kuubesula idibofulo.36Ichipindi wakalonga izimbuli izoYesu mwenya kachimala mgati mwawo na kuwagambila utondowazi utende mwenyu. 37Mna nawogoh na kumemwa ni woga, nawakafanyanya kugamba, nawaona muye.38Yesu niyo awagambila ni mbwani mnankama? nimbwani monga muze yakwinukila mwe myuye yenyu? 39Kaulani imikono yangu ne iviga vyangu kugamba ni miye mwenye nidontani na muone mwe viya muye hauna nyama na vuha enga ivyo mkuniona miye, kutenda navyo. 40Eze alonge vino niyo awalagisa imikono yakwe ne viga vyakwe.41Weze watende wachei kwelelwa, kuhanganyike na kutokuzumila na kwelelwa, Yesu niyo awagamba vino mna chintu chochose cha kudya? 42Niyo wamwinka chihande cha samaki yokigwe. 43Yesu niyo achiguha na kuchidya kulongozi kwawo.44Niyo awagamba umo nendile nanywi nasiwagambila kugamba yose yadolonywe mwe sigilizi ya Musa na waoni na zabuli vyaungwa yachinte.45Niyo agubula umanyi wawo kugamba wadahe kumanya amadolonyo. 46Niyo awagambila kugam,ba, idolonywa Kulisito Yaungwa asulumizwe, na kuuyuka naho kulawa kwa wabanike zuwa dya katatu. 47Naho weile na kulekeilwa wavu yaungwa ilongwe mwe zina dyakwe mwe izisi zose kukongela kulaila Yelusalemu.48Nyuwe wi waukuzi mwe mbuli zino. 49Kaula nawegaila sigilizi ya Tate ywangu, ekulanga kwenyu mna gojani hano he chijiji kubula namvikwe nguvu kulawa kulanga.50Niyo nYesu awalongoza kuse, kubula weze watende haguhi Besaniya niyo enula imikono kulanga niyo awajimbika. 51Niyo yalaila kugamba, ichipindi akatenda awajimbika nakawasa niyo enulwa kulanga kujendeleza ko ulanga.52Elo wamvikila na kuya Yelusalemu na kwelelwa kukulu. 53Wajendeleza kwikala mwe nyumba nkulu ya kuvikila wakamjimbika Chohile.

## John

Chapter 1

1Aho nkongo nandile kuna ulosi na ulosi nanihamwenga na Chohile na ulosi nendile ni Chohile. 2Uyo ulosi nkongo nendile ehamwenga na Chohile. 3Vintu vyose vidamanyika kijnkila yeye naho hegu siyo yeye hahana hata chintu chimwenga chitendile chidamanyike. 4Mndani mwakwe nendile mna ujima, na uwo ujima nendile ulangazi wa wantu wose. 5Ulangazi walangaz mwe chiza mna ichiza chadunduga.6Nendile hana mntu asigilwe, kulawa kwa Chohile, uyo zina dyakwe nendile ni Yohana. 7Nakeza saviya mukuzi, kukula vikulanga udya ulangazi, chani kugamba wose wadahe kuzumila kujinkila yeye. 8Yohana nendile suyo uyo ulangazi mna nakeza chani aukule vikula udya ualangazi.9Ivyo nendile ulangazi wa chindedi uwo nendile wiza mwe isi nayo yamjela ulangazi chila yumwenga.10Nendile mwe isi neisi nayumbwa kujinkila yeye naho isi haimmanyize. 11Nakeza mwe vintu vyakwe na wantu wakwe hawamhokele.12Mna mwe wadya walozize wamhokela awo wamzumile idizina dyakwe mwa awo nakawenka udahi wa kutenda Mwana ywa Chohile. 13awo welekwa, siyo mwe sakame, hegu mwe ungi wa mwili hegu mwe ungi wa mntu mna mwa Chohile mwenye.14Naye ulosi wadamanyika mwili na kwikala mgati mwetu, chiwona Ukuka wakwe, Ukuka saviya mwawantu echedu wa ichedu nakeza kulawa kwa Tate, kamema mbazi na chindedi. 15Yohana aukula vikulanga miye na kuguta izwi akagamba, yuno nuyo nendile silonga mbuli zakwe hamgamba, yudya bada ya miye ni mkulu kujinka miye kwaviya neyuko sina miye.16Mweviya ukalila mwe uchintile wakwe, suwe chose chihokela bule chipawa kubla chipawa. 17Mwviya sigilizi ailetwa kujinkila Musa, mbazi na chindedi naviza kujinkila Yesu Kulisito. 18Hahana mntu amuwone Chohile, chipindi chochose, mntu eichedu uyo ni Cohile, emwe chifuwa cha Tate kamtenda yeye amanyike.19Naho uno nuwo ukuzi wa Yohana ichipindi walavyantambiko na Walawi wasigilwa mwakwe na Wayahudi wamuza weye wi Myahudi? 20Mna halemele naho hakanile mna ahitula miye suyo Kulisito. 21Ivyo wamuza mwe ivyo weye wi yuhi halues? weye wi Eliya? Miye suyo uyo, walonga wimuoni? ahitula bule.22Akajika awagambila weye wi yuhi, chani kugamba chiwenke uhitulo wachisigile? Weukula zeze weye? 23Agamba miye ni izwi daykwe ekenyika chumizani sila ya Zu,be saviya muoni Isaya ivyo alongile.24Elo nendile wantu wasgilwa hadya kulawa mwa Mfalisayo kumuza na kugamba, 25nimbwani wabatiza elo uneva weye suyo Kulisito hegu Eliya hegu muoni?26Yohana awahitula awagamba nabatiza kwa mazi mna ivyo mgati mwenyu achimala mntu hemkumbunkula. 27Uyo nuyo akwiza hajika miye niye sikuwagila kufungula luzigi lwe ivilatu vyakwe. 28MBuli zino zidzmznyika uko Besaniya, ntendele ya Yolidani, hantu ambaho Yohana nandile akabatiza.29Zuwa diyongele Yohana nakamuona Yesu akeza kwakwe akagamba kaula Mwana ngoto ywa Chohile akuguha masa ye isi. 30Yuno nuyo nilongile mbuli zakwe hagamba, yeye akwiza kunyuma kwangu ni mkulu kujinka miye, mwaviya nendile umo sinati miye. 31Simbunkule uyo, mna idaanyika ivyo chani kugamba, agubulwe we Izulaeli, kugamba, nasibatiza kwa mazi.32Yohana nakaukula nasiwona Muye ukasela kulawa mo ulanga mliganyo wa suwa manga naisigala mlanga mwakwe. 33Miye sibunkule mna uyo anisigile chani nibatize kwa mazi, nakanigambila yudya ambaye nouwone Muye ukasela na kwikala mlanga mwakwe, uyo nuyo nabatize kwa Muye Ukukile. 34Siona naho siukula kugamba, yuno ni Mwana ywa Chohile.35Naho zuwa ditongele Yohana nendile kachimala hamwenga na wanampina wakwe waidi. 36Namuona Yesu akajenda na Yohana akagamba, kaula Mwana ngoto ywa Chohile.37Wanampina waidi nawamwiva Yohana akagamba, haya niyo wamtongela Yesu. 38Naho Yesu niyo akahituka na kuwaona wanampina wadya wamtongele, niyo awagamba, monga mbwani? Wahitula Rabbi nuko kugamba, mhinyi wekala kuhi? 39Niyo awagambila, soni namuone, niyo waita nakuwona hantu nendile akekala, nawekala hamwenga naye zuwa idyo, kwaviya nendile yabula masaa mlongo.40Yumwenga wa wadya waidi wamwivile Yohana akalonga niyo akajika amtongela Yesu nendile ni Anduleya, mlukolo ywa Simoni Petulo. 41Niyo waona mlukolo ywake siona na kugamba chimuwona Mesiya uyo nivyo kugamba Kulisito 42Niyo wamleta mwa Yesu niyo amsinya na kugamba, weye Simoni mwana ywa Yohana nowitangwe Kefa nivyo kugamba Petulo.43Zuwa ditongele ichipindi Yesu eze aunge kuhalawa kwita Glilaya nakampata Filipo no kumgambila nitongele miye. 44Filipo nendile ni mkaya wa Besisaida, mnzi wa Anduleya na Petulo. 45Filipo nakampata Nasanieli na kumgamba, chimpata yudya endile Musa adolonye mbuli zakwe mwe sigilizi na waoni, Yesu mwana ywa Yusufu kulawa Nazaleti.46Vino chintu chedi chadaha kulaila Nazaeliti? Filipo amgamba soo nauwone. 47Yesu niyo amuwona Nasanieli akeza mwakwe nakugamba, Kaula mwe Izulaeli chindedi chindedi hena udanti mndani mwakwe. 48Nasanieli niyo amgamba, kunimanya zeze miye? Yesu ahitula na kugamba, henati Filipo kukwitanga umo endile hasi ho umti nasi kuwona.49Nasanieli ahitulaRabbi weye wi mwana ywa Chohile weye wi Mseuta ywa Izulaeli. 50Yesu ahitula amgamba, kwaviya sikugambila sikuwona hasi ho mti vino wazumila? Nauwone ntendwa nkulu kujinka zino. 51Yesu niyo amgamba acahendedi, chindedi nawagambilani namuone ulanga ukagubuka na kuwawona awandima wa kwembingu wakakwela na kusela mnanga mwe wana ywa mntu.

Chapter 2

1Dize dibule zuwa dya katatu, nendile kuna nyinka uko kana ya Galilaya na mami yakwe Yesu naeyuko. 2Yesu na wanampina wakwe nendile wagona mwe nyinka.3Chipindi weze wabinde idivai mami yakwe Yesu amgamba hawana divai. 4Yesu ahitula mvyele iyo yanilanga mbwani miye? Chipindi changu miye hachinati kubula. 5Mami yakwe awagambila wandima, chochose nawagambilani damanyeni.6Elo nendile hana mabiga mtandatu ya mayuwe hadya yaikigwe kwaviya kwelendusa mwe zuwa kulu dya Wayahudi chila yumwenga nendile na umemezo wa madebe maidi, matatu. 7Yesu niyo awagambila memezani mazi mabiga ya mayuwe wamemeza mnanga. 8Niyo awagamba wadya wandima guhani chidogo haluse mwigaile mwe mndima ywe imeza inkulu, niyo wadamanya saviya wasigilwe.9Mndima mkulu ayaluma yadya amazi endile yahitukila na kutenda divai, mna hamanyize uko yalaile, mna wandima wayatekile amazi nawamanya uko yalaile, niyo amwitanga umwali na 10kumgambila chila yumwenga akonga kuwenka awantu divai ihiye mna weye kuninka divai yedi kubula haluse.11Chilagiso chino cha kana ya Galilaya nandile nivyo bosi mwe chilagiso adamanye Yesu akagubula ukuka wakwe, ivyo wanampina wakwe niyo wamzumila.12Vize vyajike, Yesu mami yakwe, walukolo wakwe na wanampina wakwe nawaita mwe mzi wa Kapelanaumu niyo wekala uko mwe mazuwa majeche.13Elo Pasaka ya Wayahudi nendile ihaguhi, ivyo Yesu niyo aita Yelusalemu. 14Niyo awambwila wataga ng'ombe, ngoto, na wasuwa manga mndani mwe nyumba nkulu ya kuvikila, akajika na wakahitula hela nendile wekala mndani mwe nyumba nkulu ya kuvikila.15Yesu niyo adamanya luzigi lwenye mafundo, niyo awalavya wose nendile weyumo mwe nyumba nkulu ya kuvikila, hamwenga na ng'ombe na ngoto, nakwitila hela za wakuhitula hela nakuzibidula izimeza zawo. 16Mwe wataga wasuwa manga awagamba lavyani ivintu vyose vino hale na ahantu hano, lekani kuitenda nyumba ya tate ywangu kutenda hantu ha gwilo.17Wanampina wakwe niyo wabunkula kugamba, nendile idolonywa, chinyulu che nyumba yako naunidye. 18Wakulu wa Chiyahudi wahitula, wakagamba, ni vilagiso vihi nauvilagise mwe viya wadamanya mbuli zino? 19Yesu awahitula bomolani inyumba nkulu ya Chohileino miye naniizenge yakajika mazuwa matatu.20Niyo wakulu wa Wayahudi niyo wagamba, iguha mihilimo milongo mine na mtandatu kuizenga inyumba nkulu yo kuvikilaino, weye wegamba nauizenge mwe mazuwa matatu? 21Mna hegu yeye nakalonga nyumba nkulu ya kuvikila na akalonga umwili wakwe. 22Ivyo umo eze auyuke mwakwe kulawa kwa wabanike, wanampina wakwe niyo wakumbuka kugamba nakalongaivyo, Niyo wazumila madolonyo alongaga dino ambadyo Yesu nendile kalonga kale.23Elo umo nendile Yelusalemu ichipindi che Ipasaka, chipindi cha zuwa kulu, wantu walozize nawazumila idizina dyakwe weze waone vilagiso na mpintuko adamanye. 24Mna Yesu nahena na uzumizi nawo mwaviya nakawamanya wantu wose. 25Haungile mntu yoyose kumgambila kulanga ivyo weli wantu kwaviya awamanyize chimndani mwawo.

Chapter 3

1Elo kwendaga na Falisayo endile zina dyakwe Nikodemu, yumwenga ywa wazumile wa chitala cha Wayahudi. 2Mntu yuno nakambasa Yesu nechilo na kumgambila Rabi, chimanya ya kugamba wimhinyi kulawa kwa Chohile kwaviy hahana mntu akudaha kudamanya mpituko zino zose za Cohile niviya ehamwenga na naye.3Yesu ahitula chindedi, chindedi, mntu hakudaha kwingila mo Useuta wa Chohile hanelekwe nkanana ya kaidi. 4Nikodemu amgamba, mntu adaha zeze kwelekwa akatenda kadalahala? Hakudaha kwingila mweinda yanine yakwe nkanana ya kaidi na kwelekwa , vino adaha?5Yesu ahitula chindedi, chindedi mntu henelekwe kwa mazi na kwa Muye, hakudaha kwingila mo Useuta wa Chohile. 6Chelekwe ni mwili ni mwili na chelekwe kwa Muye ni Muye.7Usekwehelwa kwaviya sikugambila vyaungwa kwelekwa nkanana ya kaidi. 8Mpeho yavumila hohose ikunga na izwi dyakwe mwadiva, mna hammanyize uko ikulawa naho uko ikwita, nivyo ili namna ya chila elekwe na Muye.9Nikodemu ahitula, na kugamba, mbuli zino zadahika zeze? 10Yesu amhitula weye, weye umhinyi wa Izulaeli, vino huzimanyize mbuli zino? 11Chindedi, chindedi nakugambila, chila chimanyize chakivikila mwe chiya chikiwone, mna hamkuhokela ukuzi wetu.12Hegu siwagambila mbuli zihano heisi naho hamzumile, namdahe vivihi hegu hawagambilani mbuli za ulang? 13Kwaviya hahana akweila kulanga kulawa mo ulanga mna yeye aseile Mwana ywaMntu.14Hegu viya Musa ivyo amwinule nyoka kweddijangwa nivyo Mwana ywa Mntu enulwe. 15Chani kugamba wose nawamzumile, watende wajima wa kale na kale.16Kwaviya mbuli ino Chohile nakaunga isi, kugamba niyo amlavya Mwanawe wa ichedu chani kugamba, mntu yoyose amzumile asekusulumizwa mna atende na ujima wa kale na kale. 17Kwaviya Chohile hamsigile Mwanawe mwe isi chani akantile isi, mna kugamba isi yambulwe mwa yeye. 18Naho amzumile yeye hakantilwe, yeye hekumzumila kajika kukantilwa kale, ivyo hezumile zina dya Mwana echedu ya Chohile.19Vino ni kwaviya kukantilwa kugamba, ulangazi wiza mwe isi mna wantu niyo waunga chiza vitendese vya ulangazi kwaviya ntendwa zawo nendile ziha. 20Chila mntu akudamanya yehiye ehiwa ulangazi naho hakwiza mo ulangazi chani ntendwa zakwe zinasekugubulwa. 21Mna yeye akudamanya chindedi eza mo ulangazi chani ntendwa zakweziwoneke kugamba zadamanywa mwe uzumizi wa Chohile.22Yakajika yano Yesu hamwenga na wanampina wakwe, nawaita mwe isi ya Yudeye, uko wajeseza chipindi hamwenga nawo naho nendile akabatiza. 23Haluse Yohana naye nendile akabatiza uko Aineya haguhi na Salim kwaviya nendile mazi yalozize hadya, wantu wendile wakeza kwakwe na kubatizwa. 24Ivyo Yohana nendile haduligwe mwe dijeleza.25Niyo nahalaila mahigano mgati mwa wanampina wa Yohana na Wayahudi ikulanga zuwa kulu dya ukuka. 26Niyo waita kwa Yohana niyo wamgambila, Rabi weye nednile umanyize ntendele yo mto yolodani, uwo ukukile izimbuli zakwe, kaula abatiza wose waita wamtimila.27TYohana niyo ahitula mntu hakudaha kuhokela chintu chochose mna hegu kwinkigwa kulawa mo ulangazi. 28Nyuwe wenye mwaukula kugamba, nasilonga kugamba, miye suyo Kulisito, mna yakugamba, sisigilwa kulongoila.29Mta mwali wa chiche na mwali wa chilume haluse mbuyangu wa mwali wachigosi akuchimala na kwetegeleza eleleswa kwaviya izwi dya mwali wa chigosi vino haluse ni kwelelwa kwangu kuchintile. 30Aungwa atendese na miye na miye naungwa kuhunguka.31Uyo alaile kulanga, ekulanga kwa yose, uyo emweisi alawa mwe isi naho alonga mbuli za mweisi, uyo alaile mo ulanga eyuko mlanga mwa yose. 32Uyo aukula ukuzi wakwe yudya ayawone nakwiva mna hahana akuhokela ukuzi wakwe. 33Uyo ahokele ukuzi wakwe katogola kugamba Chohile ni chindedi.34Ivyo uyo asigilwe ni Chohile alonga ulosi wa Chohile kwaviya hakumwinka muye mwe chihimo. 35Tate amunga Mwana naho kamwinka vintu vyose mwe imikono yakwe. 36Uyo namzumile Mwana ananwao ujima wa kale na kale, mna mwe uyo hekuzumila mwana hauone ujima, mna maya ya Chohile mnanga mwakwe.

Chapter 4

1Mna Yesu eze amanye kugamba Mafalisayo weva kugamba Yesu nandile anawanampina na kuwabatiza kujinka Yohana. 2Mna Yesu mwenye nendile hakubatiza mna wanampina wakwe, 3kalawa Yudeya niyo aita Galilaya4Ivyo nandile ni vyedi kujinkila Samaliya. 5Niyo abula mo mzi wa Samaliya ukwitangwa Sikali hajihi na inkonde ya Yakobo amwitanga mwanawe Yusufu.6Naho idisima dya Yakobo nendile diyaho, Yesu nandile kasokezwa ni ntambo niyo ekala hajihi ne idisima nandile ni saa za nomsi. 7Mvyele mfambazi keza kuteka mazi niyo Yesu amgamba, ninka mazi ninywe. 8Kwaviya wanampina wakwe nandile waita komzi kwe kugula nkande.9Yudya mvyele amgamba, navitende vivihi weye Myahudi kunilombeza miye mvyele mfambazi mazi ya kunywa? Kwaviya Wayahudi hawakudaha kuhanganyana na wafambazi. 10Yesu ahitula hegu wamanyize ntunyo ya Chohile na yudya akukugamba ninka mazi nakumlombeza nakakwinka mazi ya ujima.11Uyo mvyele ahitula Zumbe huna ndowo ya kutekela na idisima ni tali nauyapate kuhi mazi ya ujima. 12Kwani weye wi mkulu kujinka tati yetu Yakobo yeye achinkile idisima dino yeye mwenye na wanawe wose hamwenga na wanyama wakwe wanywe mazi ya idisima dino?13Yesu amhitula yoyose akunywa amazi yano hawone nchilu naho. 14Mna yudya akunga kunywa mazi hunga nimwinke haone nchilu naho, mna amazi hunga nimwinke nayatende na mfajo ukulawa kale na kale.15yudya mvyele amgamba, Zumbe nayalombeza amazi ayo nisekupata nchilu nisekusumbuwa kwiza hano kuteka mazi. 16Yesu amgamba hita kamwitange mgosiwo akaheza wize.17Mvyele amgamba sina mgosi, Yesu amhitula, kulonga vyedi huna mgosi. 18Kwaviya kutenda na wagosi washano na uyumwenga unanaye siyo mgosiwo mwedino kulonga chindedi.19Yudya mvyele amgamba, Zumbe nawona kugamba weye wi muoni. 20Tati zetu nawakavikila mo lugulu luno, mna yuwe mwagamba kugamba ni Yelusalemu naho ahantu ambaho wantu waungigwa kuvikila.21Yesu niyo ahitula, weye mvyele nizumila, chipindi cheza aho hamumnivikile Tate mo lugulu luno Yelusalemu. 22Nyuwe wantu wavikila ciya hemchimanyize mna suwe chivikila chimanyize kwaviya wambulwa walawa kwa Wayahudi.23Mna hano hakwiza na haluse wiyaho hano umo walavyantambiko chindedi nawamvikile Tate mwe muye na chindedi kwaviya tate awalonda wantu sawo kwa wantu wakwe wakumvikila. 24Chohile ni Muye wa wayda wakumvikila waungigwa wamvikile kwa Muye wa chindedi.25Yuyda mvyele niyo amgamba sivimanya kugamba, Masiya eza akwitangwa Kulisito uyo aneza nachimgambile yose. 26Yesu ahitula miye hulonga na weye nuyo.27Chipindi icho icho wanampina wakwe wauya wehelwa kwambwani nandile akalonga na mvyele mna hahana ajezize kumuza waunga mbwani hegu kwambwani walonga naye?28Yudya mvyele kadyasa idibiga dyakwe niyo aita ko mzi niyo awagambila wantu. 29Soni mkaule mntu anigambile mbuli zangu zose nidamanye, vyadahika akatenda nuyo Kulisito. 30Walaw ko mzi weza kwakwe.31Ichipindi cha nomsi wanampina wakwe nawamhembeleza wamgamba mhinyi udye nkande. 32Mna yeye awahitula miye nina nkande hemwiimanyize nyuwe. 33Wanampina wagamba hahana amletele chintu kudya, togola nawaleta?34Yesu awagamba nkande ya miye ni kudamanya ungi wakwe wa yuo anisigile nakuchintiza indima yakwe. 35Kwani hakulonga isigala miezi mishano uvuni watenda uheza? Nawagambilani kaulani izinkonde zihezize kwa kuvunwa. 36Yudya akuvuna ahokele maliho na kuchisanya nkande kwachausa cha ujima wa mazuwa yose chanimmwa yadya akuhandam naye avune welelwe hamwenga.37Kwaviya ulusimo luno ni lwa chindedi yumwenga ahanda na mtuhu avuna. 38Siwasigila kuvuna chiya hamchihandile, watuhu wadamanya ndima na nyuwe mwengila chinyemi mo mbwedo we ndima yawo.39Wasamaliya walozize mo mzi udya wamzumila kwaviya, mwe mbuli ya yudya mvyele nandile akamukuila amgambile izimbuli zose nidamanye. 40Ivyo Samaliya weze weve wamlombeza wekale hamwenga naye niyo ekela nawo kwa mazuwa maidi41Naho walozize mno wamzumila kwa ulosi wakwe. 42Wagamba yudya mvyele chazumila siyo du kwa mbuli yako mna suwe wenye chimwiva naho haluse chimanya kugamba, chindedi yeye ni mwambula we isi.43Kujinkila amzuwa ayo maidi kahalawa na kwita Galilaya. 44Kwaviya yeye mwenye nandile aukulanga kugamba muoni hakutunywa mwe isi yakwe mwenye. 45Eze eze kulawa Galilaya Wagalilaya wamhokela nadile wamuonaga izimbuli zose adamanye Yelusalemu mwe idizuwa kulu dya Pasaka46Eze eze naho kana ya Galilaya uko ahitulaga amazi yakatenda mpombe nandile hana mkulu yumwenga mwanawe nendile ni mnyonje uko Kapelanaumu. 47Eze eve kugamba Yesu alawa Yudeya naho aita Galilaya kaita kwa Yesu na kumhembeleza asele amhonye mwanawe yuo nendile ehejihi na kubanika.48Niyo Yesu amgamba nyuwe haamonile mpituko na vilagiso hamkudaha kuzumila. 49Mkulu uyo ahitula, Zumbe sela hasi ivino mwanangu hanati kubanika. 50Yesu amgamba hita mwanawo ni mjima yudya niyo azumila ulosi alongile Yesu niyo aita zakwe.51Umo akasela wandima wakwe, wamhokela na kumgambila mwanawe katenda mjima. 52Niyo awauza ni chipindi chani kawona vyedi wamhitula gulo nomsi saa mfungate homa imlekeila.53Ivyo tatei yakwe abunkula kugamba, chipindi chiya ichiya ichiya Yesu alongile mwanawo ni mjima. 54Dino nandile ni chilagiso cha kaidi adamanye Yesu eze alawe Yudeya kwita Galilaya.

Chapter 5

1Akaheza ayo nendile kuna ngasu Wayahudi Yesu kakwela kwita Yelusalemu. 2Mna kudya Yelusalemu nendile nendile kuna ndiwa ya mazi homlango we zingoto zandile diketangwa kwa chiebulaniya Betishaza nadyo dina balaza shano. 3Wanyonje walozize nendile weyumo hawekuona, vilema, hewekujenda, waholomale nendile wagona he balaza iyo, mna ichipindi chimwenga mndima asela mndani mwe ndiwa niyo atibula amazi. 4Yudya atendile ywa nkongo kwingila mndani mwa mazi yatibulwe katendwa na kulawana na chochose chimtozize. kwa chipindi icho.5Mntu yumwenga nendile akaluma mihilimo mlongo mitatu na mnane nandile eyaho mwe balaza. 6Yesu eze amuone kagona mwe balaza na kuvumbula kugmba kagona hadya kwa chipindi chitali, Yesu amgamba, Togola waunga utende mjima?7Yudya mnyonje ahitula, Zumbe sina mntu wa kuningiza mwa mazi uyo akutibula chila hagamba, nijeze kwingila mntu mtuhu anilongoila. 8Yesu amgamba, inuka na uguhe idigodolo dyako na wite.9Niyo uydya mntu ahonywa kaguha ulusazi lwakwe niyo aita na idizuwa dyo kuhumula nidyo.10Ivyo Wayahudi wamgamba, yudya mntu ahonyigwe dyelo dyelo ni zuwa dya kuhumula havikungigwa uketwika godolo dyako. 11Amhitula yudya anihonyize, yudya anihonyize nuyo anigambile kuga godolo dyako na wite.12Ni yuhi akugambile guha idigodolo dyako wite? 13Mna yudya ahonyigwe hammanyize kwaviya Yesu nandile kahalawa kwa kwefisa kwaviya nendile na wantu walozize ahantu aho.14Akaheza aho Yesu kambwila yudya mntu mwe vikilo, niyo amgamba, kaula kuhona usekudamanya masa naho unasekupatwa ni mbuli nkulu mno. 15Yudya mntu kaita kuwagambila Wayahudi kugamba Yesu nuyo amhonyize.16Ivyo mwe izimbuli izo Wayahudi wamsumka sumka Yesu kwaviya kadamanya mbuli ino mwe zuwa dya kuhumula. 17Yesu awagamba Tate yangu adamanya ndima vino haluse miye nami nadamanya ndima. 18Mwe ivyo Wayahudi wakazana kumlonda chani wamkome siyo kwaviya kabalanga umhumulo mna kwakumwitanga Chohile Tate yakwe, etenda kaligana na Chohile.19Yesu wawahitula, zumilani, zumilani, mwana hakudaha kudamanya chintu chochose ise akudamanya nicho no mwanga akunga adamanye. 20Kwaviya Ttae amunga umwana amlagisa chila chintu akudamanya naho namlagise mbuli nkulu kujinka zino kugamba, nyuwe mwehelwa.21Mna saviya Tate akuyusa wabanike kuwenka ujima ivyo mwana naye amwinka yoyose akumunga. 22Kawviya Tate hakukantila yoyose mna kamwinka ukanta wose. 23Mna kugamba wose wakumwiva mwana saviya mwana akumwiva ise, yudya hekumwiva mwana hamwivile yudya anisigile.24Zumilani, zumilani yudya akwiva ulosi wangu na kuuzumila wa yudya anisigile natende na ujima wa kale na kale hankantilwe mna yeye kajimbikwa kulawa mwe file kwingila ujima.25Zumilani nawagambileni ichindedi cheza aho haluse chiuyaho wose wabanike naweve nguto ya Mwana Chohile na wose wakunga weve nawatende wajima.26Mna enga viya Tate eli na ujima mndani mwakwe mwenye. 27Niyo amwinka umwana atende mjima, mndani mwakwe na ise kamwinka umwana udahi wakuga,ba, akante kwaviya kwaviya ni Mwana ywa Adamu.28Msekwehezwa ni dino, kwaviya chipindi cheza kwa wabanike wose weyumo mwe zimbila nawaive izwi dyakwe. 29Nawo nawafose kuse, kwa wadamanye yedi kwa uyuso wa ujima na wadamanye yehiye kwa uyuso wa ukantilwa.30Sikudaha kudamanya chintu chochose kulawa kwa miye mwenye enga ivyo hwena, ivyo hukanta na ukanti wangu ni wa chindedi kwaviya sikulonga umbuya wangu mna umbuya wakwe anisigile. 31Uneva ninaeukuila mwenye, ukuzi wangu hautendile wa chindedi. 32Kuna mtuhu akwinukila akunilanga miye mna simanya chindedi ukuzi akunukuila ni wachindedi.33Imsigila kwa Yohana naye kaniukuila chindedi. 34Mna ukuzi huhokela haukulawa kwa wantu, naye nalonga yano kugamba mdahe kwambulwa. 35Yohana nandile ni ta nandile ikaka kupulika naho namheza kuibweda kwahadodo ulangazi wakwe.36Ukuzi ninanawo ni mkulu kujinka wa Yohana kwezindima Tate aninkile kuzibilindiliza izo izindima huzidamanya zaukula kugamba Tate kanisigila. 37Tate anisigile yeye mwenye amukula miye hamnati kwiva izwi dyangu naho ivyo eli hantu hohose. 38Hahana mbuli yakwe ikwikala mndani mwenyu kwaviya hamnizumile miye nisigilwe.39Wayakaula madolonyo mkafanyanya mndani mwakwe mna ujima wa kale na kale na ayo madolonyo yaukulaa mbuli za miye. 40Hamkunga kwiza kwa miye, chani mhokele ujima wa kale na kale.41Sikuhokela ntunyo kulawa kwa mntu. 42Mna simanya kugamba umbuya wa Chohile mndani mwenyu nyuwe wenye.43Siza kwa zina dya Tate ywangu hamdahile kunihokela mna mtuhu akeza kwa zina dyakwe namumhokele. 44Mwadaha zeze kuzumilana nyuwe wenye ambawo mwahokela ntunyo kulawa kwa cjila yumwenga wenyu, mna hamkudaha ntunyo kulawa kwa Chohile weichedu?45Msekugamba miye naniwalaheni kulongozi kwa Tate akunga awalaheni ni Musa mwa nyuwe mwikigwa mwe msuhi kwakwe. 46Hegu mwandile mwamzumila Musa namnizumile miye kwaviya kadolonya kulanga mbuli za miye. 47Hegu hamkuzumila madolonyo yakwe na mdahe zeze kuzumila izimbuli za miye.?

Chapter 6

1Eze yaheze yano, Yesu kaita ntendele za bahali ya Galilaya naho yetangwa bahali ya Tibeliya. 2Fyo kulu nendile wakambasa kwaviya waona vilagiso nakadamanya kwawendile wanyonje. 3Yesu kakwela kulanga mo lugulu niyo ekala uko nawanampina wakwe.4Naho Pasaka, ye ngasu ya Wayahudi nendile ihaguhi. 5Yesu eze enule ameso yakwe kulanga kawona fyo kulu dyeza kwakwe amgamba Filipo kwa kumjeza nachite kuhi chikagule nkande ya wantu wadye. 6Mna Yesu kalonga ayo kwa Filipo kwaviya amjeza yeye mwenye kamanya akunga adamanye.7Filipo ahitula, hata nkande ikubula magana maidi haichinte kwa chila yumwenga apate chihande chidodo. 8Anduleya yumwenga ywa wanampina wa kwe mlukolo wakwe Simoni Petulo amgamba, 9Yesu kuna mbuyangu hano, anamigate mishano na samaki waidi, mna vino navichinte mbwani kwa wantu wlozize savino.10Yesu amgamba wekazeni wantu hasi nendile hana mani yalozize ahantu aho, ivyo wagosi wakubula magana milongo mishano niyo wekala hasi. 11Niyo Yesu aguha idya imigaate imishano amtogola Chohile kawapangila wadya nendile wekale, niyo naho awapangila samaki kwa chila viya aungile. 12Wantu eze wegute awagamba, wanampina wakwe dondolani ivibesu vye migate ivyo visigale kugamba chinase kwaga chochose.13Niyo wadondola nakumemeza ntangulu mlongo umwenga na mbili vibendu vya migate mishano ya shaili vibendu visigszwe ni wadya wadile. 14Niyo wantu weze waone ichilagiso chino adamanye wagamba, chindedi yuno nuyo yudya umuoni akwiza mwe isi. 15Yesu ezeamanye kugamba nandile wakaunga kumgwila chani wamtende seuta ywawo niyo atendegela naho niyo aita ko lugulu yeye mwenye ichedu.16Eze chibule chisingi wanampina wakwe wasela kwita kwediziwa. 17Wakwela mwe hondo nandile wakadeluka kwita Kapelanaumu, chiza nandile chingila, Yesu nandile hanati kwiiza kwawo. 18Mna luzimu lukali nandile ukavumila niyo ibahali nandile ikajendelaza kubanika.19Niyo wanampina wakwe watowa chilometa milongo midi naa shano, niyo milongo mitatu wamuona Yesu ajenda mlanga mwe bahali kubwila idihondo niyo wogoha. 20Yesu awagamba ni miye msekogoha. 21Naho nawemalanya kale kumwinula mwe dihondo nivyo idihondo dibula mwe isi hantu nandile wakaita.22Zuwa ditongele fyo dya nandile wachimale kumpezo kwe bahali wasinya kugamba hakuna hondo tuhu mna diya ambadyo Yesu na wanampina wakwe nendile hawenati ukwela mna wanampina wakwe nendile waita wowo wenye. 23Mna nandile kuna yamwenga ya mahondo yalaile Tibeliya, hajihi na hantu wadile imigate mwa Zumbe kulavya ntogozi24Awo wantu weze wamanye kugamba siyo Yesu hegu wanampina wakwe wandile kudya wow wenye wakwela mndani mwe mahondo waita Kapelanaumu wakumlonda Yesu. 25Eze wamuone hantu hatuhu mwe diziwa wamuza, Mhinyi kwiza ini kuno?26Yesu awahitula awagamba, zumilani, zumilani mwanilonda miye siyo kwaviya muona vilagiso ni kwaviya mdya migate niyo mweguta. 27Lekani kuidamanyiza ndima nkande yenye kubanika, mna mkaidamanyiza ndima nkande ikwikala mazuwa yose chiya ambacho Mwana ywa mntu nawenkeni kwaviya Chohile Tate kaika hula ulwivi wakwe.28Niyo awagamba nimbwani chaungigwa kudamanya chani kuzidamnya ndima za Cohile? 29Yesu awahitula ino niyo indima ya Chohle kugamba mumzumile yeye amsigile30Niyo wamgamba ni vilagiso vyani ukunga udamanye kugamba, chadaha kuzisinya na kuzizumila no tende mbwani? 31Tati zetu wadyaga mana mwe dijangwa saviya vidolonywe kawenka migate kulawa kwembingu chani wadye.32Niyo Yesu awahitula, zumilani, zumilani siyo Musa awenkileni migate kulawa kwembingu mna ni Tate miye nuyo akuwenkani migate ya chindedi kulawa kwembingu. 33Kwaviya migate ya Chohile ni idya ikusela kulawa kwembingu na kuinka ujima isi. 34Niyo wamgamba Zumbe chinke uwo umgate mazuwa yose.35Yesu awagamba, miye nuyo mgate wa ujima yudya akwiza kwa miye halumwe ni sala na yudya akunizumila haone nchilu naho. 36Uneva siwagambilani kugamba, mniwona bado hamkuzumila. 37Wose wadya Tate akuninka naweze kwa miye na yoyose akwiza kwa miye sanimdule kweise chindedi.38Kwaviya sisela kulwa kwembingu siyo kwawadamanya umbuya na miye chani umbuya wakwe anisigile. 39Uno nuyo umbuya wakwe kugamba nisekmwaza hata yumwennga wa wadya aninkile mna niwauyuse zuwa dya udumo. 40Kwaviya uno nuwo umbuya wa Tate miye kugamba yoyose akumsinya mwana na kumzumila enkigwe ujima wa kale na kale nami naimuyuse zuwa dya udumo.41Niyo Wayahudi wamng'ung'uzikila kwaviya yeye agambile miye ni mgate useile kulawa kwembingu. 42Wagamba yuno suyo Yesu Mwana ywa Yusufu tati yakwe na mami yakwe chiwamanya, vitenda zeze haluse agamba sisela kulawa kwe mbingu?43Yesu awahitula awagmba, msekung'ung'uzika mgati mwenyu wenye. 44Hehena mntu akwiza kwa miye hanakwezigwe ni Tate miye anisigile miye nanimuyuse zuwa dya udumo. 45Kwaviya idolonywa mwa waoni nawahinywe ni Chohile chila evile kehinya kulawa kwa Tate kiza kwa miye46Siyo kugamba, kuna mntu amuwonile Tate, mna yudya akulawa kwa Chohile kamuwona Tate. 47Zumilani, zumilaa, yudya akunizumila ananawo ujima wa kale na kale.48Miye ni mgate wa ujima. 49Wakale wetu nawadya mana mwedijangwa niyo wabanika. 50Uno nuwo mgate kusela kulawa kwembingu kugamba mntu adye ichedu mwenye asekunanika. 51Miye ni mgate useile kulawa kwembingu uneva mntu yoyose anadya chipande cha mgate uwo nekale kale na kale, mgate hunga nilavye ni mwili wa miye kwachausa cha ujima we isi.52Wayahudi wehiwa mwenye kwa wenye niyo wakonga kuhigaana waagamba mntu yuno adaha zeze kuchinka umwili wakwe chiudye? 53Niyo Yesu awagamba, zumilan, zumilani hamnadile umwili wa Mwana ywa Adamu na kuinywa isakame yakwe hamtende na ujima mndani mwenyu54Yoyose naudye umwili wa miye na kuinywa isakame ya miye, natende na ujima wa kale nakale miye nami naimuyuse zuwa dya udumo. 55Kwaviya umwili wa miye ni nkande ya chindedi na sakame ya miye ni chikunywegwa cha chindedi. 56Yudya akudya umwili wa miye, na kuinywa isakame ya miye ekala mndani mwa miye na miye mndani mwakwe.57Seivy Tate ana ujima uyo anisigile, ivyo hwikala kwachausa Tate yeye naye ekala kwachausa cha miye. 58Uno nuwo mgate ukusela kulawa kwembingu siyo enga viya tate wadile niyo wabanika, yudya akudya umgate uno nekale kale na kale. 59Yesu kayalonga yano mndani mwe divikilo nandile akahinya aho Kapelanaumu.60Niyo walozize wa wanampina wakwe eze weve yano wagamba dino ni hinyo dala ni yani akudaha kudihokela? 61Yesu kwaviya kamanya kugamba wanampina wakwe wakading'ung'uzikila diya awagamba, dino ni dala?62Mna navitende nammuone Mwana ywa Adamu akasela kulawa aho nendaga. 63Ni Muye nuyo akulavya ujima mo mwili haukubweda chintu chochose.64Mna kuna wantu mgati mwenyu hawekuzumila kwaviya Yesu kamanya kukongela nkongo yudya yeye hekudaha kuzumila na yufya akunga amhituke. 65Awagamba ni kwaviya dino nasiwagambila kugamba hahali mntu akudaha kwiza kwa miye mna kenkwa ni Tate.66Akaheza yano wanampina wakwe walozize wauya kunyuma naho hawatendile hamwenga na yeye naho. 67Yesu awagamba wadya mlongo umwenga na waidi togolani naywi mwaunga kuhalawa?. 68Simoni Petulo amhitula chite kwa yuhi kwani weye una ulos wa ujima wa kale nakale, 69naho chizumila na kumanya kugamba weye wi Mkuka wa Chohile.70Yesu awagamba mna miye siwasaguleni, nyuwe na nyuwenga ywenyu ni mwavu? 71Haluse nakalonga mwa Yuda umwana ywa Simoni Isiliyote kwaviya nandile akatenda yumwenga mwa wadya mlongo na waidi yeye nuyo akuga amhituke Yesu.

Chapter 7

1Eze aheze yano, Yesu atamba aita Galilaya kwaviya haungile kwita Uyahudi kwaviya Wayahudi nandile wakaika njama za kumkoma. 2Haluse ngasu ya Wayahudi, ngasu ya makumbi nandile ihajihi.3Niyo walukolo wakwe wamgambila halawe ahantu hano wite Uyahudi chani kugamba wanampina wake iviya iviya wayasinya yano ukudamanya. 4Hekuna akudamanya dyodyosekwa chinyele uneva yudya mwenye amunga kumanyika kwaviya wadamanya mbuli zino kwelavize mwenye mwe isi.5Hata walukolo wakwe nawo hawakumzumila. 6Niyo awagambila nchintizo ya miye hainati kubula bado mna nchintizo yenyu iheza iligana. 7Isi haikudaha kuwehiwa nyuwe mna unanihiwa miye kwaviya naukula kugamba izimbuli zakwe ziha.8Kwelani mwite kwe ngasu miye sikwita kwengasu ino kwaviya chintizo dyangu hadinati kuchinta. 9Eze aheze kulonga ayo, kwawo niyo asigala Galilaya.10Walukolo wakwe nandile kwita kwengasu niyo naye aita siyo ko molumpe kwa chinyele. 11Wayahudi nandile wakamlonda mwe ngasu niyo wagamba ekuhi?12Nandile kuna ntamulizi zilozize mgati mwe dibunga zikumlanga yey wamwenga wagamba, ni mtu ywedi, watuhu walonga awaza awantu mwedibunga. 13Mna hahana alongile mo lumpe mwa yeye kwa kuwogoha Wayahudi.14Mwe ingasu eze ibule mgati mgati Yesu kakwela kwita mwe vikilo na kukonga kuhinya. 15Wayahudi nandile wehelwa na kugamba, ni kwavivihi mntu yuno kamanya mbuli zilozize naye hasomile kabisa 16Yesu awahitula na kuwagamba, mahinyo ya miye siyo ya miye mna ni yakwe yudya anisigile.17Uneva ni yoyose yudya aunga kudamanya umbuya wakwe , yudya namanye mahinyo yano yakulawa kwa Chohile hegu nalonga kulawa kwa miye mwenye. 18Chila akusinwila yakulwawa kwakwe mwenye alonda ntunyo yakwe yudya anisigile mntu uyo ni wachindedi na mndani mwakwe hamna wihi wowse.19Musa hawenkile nyuwe mbuli mna hahana hata yumwenga mgati mwenyu akudamanya mbuli kwa mbwani mwaunga kunikoma. 20Idibunga dyahitula una mpepo ni yani akunga akukoma?21Yesu awahitula na kuwagamba sidamanya ndima hamwenga na nyuwe nyose mwehezwa kwakwe. 22Musa kawenkani jelwa ngasu siyo kugamba, vilawa kwa Musa mna idya ilawa kwa Tate na mwe zuwa dya kuhumula mwa mvikila mntu.23Uneva mntu hahokele ngasu mwe zuwa dya kuhumula chani kugamba imbuli ya Musa isekuvunwa kwambwani mwanihewa miye kwaviya simtenda mntu atende mjima naho mwe zuwa dya kuhumula? 24Msekukanta kuligana na viya ukuwona mna kantani kwa chindedi.25Mgati mwawo kulawa Yelusalemu wagamba, siyo yudya wakumlonda wamkome. 26Kaula alonga mo lumpe nawo hawakulonga dyodyose mwakwe. 27Chimanya yudya mntu alawa kuhi Kulisito aho nezile mna hahana akunga amanye uko akulawa.28Yesu nandeile kaguta mwe divikilo akahinya na kugamba, nyuwe nyose mnimanya miye naho mmanya uko nilaile, sizile kwa udahi wangu mna yudya anisigile ni wachindedi naho hammanyize yeye. 29Simmanya yeye kwaviya silawa kwakwe naye kanisigila.30Nandile wakajeza kungwila mna hahana hata yumwenga enule mkono wakwe kwakwe kwaviya isa yakwe nendile hainati kubula. 31Niyo awalozize mwe dibunga niyo wamzumila wagamba Kulisito aho nezile nadamanye vilagiso vitendese kujinka adamanye mntu yuno. 32Mafalisayo waweva idibunga wakatakalisana mbuli zikumlanga Yesu, niyo walavyantambiko na Mafalisayo wasigila wankondo wawagwile.33Niyo Yesu awagamba nina chipindi chidodo ni hamwenga na nyuwe akaheza naita kwakwe yudya anisigile. 34Namnimlonde naho hamniwone kudya hwita hamdahe kwiza.35Niyo Wayahudi walonga wowo mntu yuno naite kuhi kugamba chisekumuona? Naite kwa wadya wazagale mwa Wayunani na wakuhinya Wayunani. 36Ni ulosi wani uno alongile namnilonde naho hamniwone kudya hwita hamdahe kwiza.37Haluse zuwa dya uhelo, zuwa kulu dya ngasu Yesu kachimala kaguta agamba, uneva yoyose ana nchilu neze kwa miye anywe. 38Yudya akunizumila miye saviya madolonyo ivyo yalongile kulawa mndani mwakwe nayajuluzike makolongo ya mazi ya ujima.39Mna kayalonga yano kwa Muye Ukukile yudya ambaye namzumile nawamhokele Muye Akukile nandile hanati kulavigwa kwaviya Yesu nandile hanati kutunywa.40Mgati mwe dibunga weze weve izimbuli izo wagamba chindedi yuno ni muoni. 41Watuhu wagamba yuno ni Kulisito, mna watuhu wagamba mbwani Kulisito adaha kulawa Galilaya. 42Madolonyo hayalongile kugamba Kulisito nalaile mwe lukolo lwa Daudi na kulawa Beselehemu mzi ambawo Daudi nandile?43Niyo ahadya henuka mpangano mgati mwe dibunga kwachausa chakwe. 44Watuhu mgati mwamwo waunga wamgwile mna hahana asuluse mkono wakwe mwakwe.45Niyo wadya wankondo wauya kwa wakulu wa walavyantambiko na Mafalisayo niyo wamgamba kwa mbwani hamumletile? 46Wankondo wahitula, hahana mntu ajezaga kulonga saviya yuno.47Mafalisayo wawauza nyuwe nanywi mzaganywa? 48Kuna yoyose mgati mwe vilongozi wamzumile hegu yoyose mwa Mafalisayo? 49aMna wa mwedibunga hawamanyize mbuli waligitwa.50Nikodemu awagamba, yudya amwitilaga ye aho kale akatenda yumwenga wa Mafalisayo. 51Togolani mbuli yetu inamkantila mntu henati kutegelezwa na kumanya chiya akudamanya? 52Wamhitula wamgamba, weye nawe walawa Galilaya? Londa ukaule kugamba hahana muoni alailaga Galilaya.53Niyo chila mntu aita kukaya kwakwe.

Chapter 8

1Yesu kaita ko lugulu we mizeituni. 2Kuchele na mtondo keza naho mwe divikilo niyo awantu wose wambasa niyo ekala na kuwahinya. 3Wadolinyi na Mafalisayo niyo wamleta mvyele agwiligwe mwe mbuli ya ugonyi wa mwinka hagati.4Niyo wamgamba, Yesu, mhinyi mvyele yuno kagwilwa mwe ugonyi mwe mbuli za chindedi. 5Haluse mwe mbuli ya Musa kachisigala kugamba kuwahuta mayuwe wantu sa wano wagaze mwako. 6Walongaa yano chani wamwetegeleze chani wadahe kumlongeleza mna Yesum kafunama hasi adolonya mo msanga kwa kadole kakwe.7Eze wahikilize kumuza niyo achimala niyo awagamba yudya hena masa mgati mwenyu atende wa nkongo kuhuta mayuwe. 8Niyo afunama naho hasi adolonya mo msanga na akadole kwakwe.9Eze weve ayo wahalawa yumwenga na mtuhu kukongela emdalahala abinda Yesu kasigwa ichedu mwenye hamwenga na yudya mvyele nandile emgati mwawo. 10Yesu kachimala na kugamba, yudya mvyele wakulongeleze weye wekuhi? hahana hata yumwenga akukantile. 11Agamba hahana hata yumwenga Zumbe, Yesu amgamba hata miye sikukukantila hita mwenye sila yako mna kukongela haluse na kujendeleza usekudamanya masa naho.12Naho Yesu kasimwila na wantu akagamba, miye nuyo ulangazi we isi yudya akunitogola hajende mwe chiza mna natende mlangazi wa ujima. 13Mafalisayo wamgamba weukuila mwenye ukuzi wako siyo wa chindedi. 14Yesu awahitula awagamba, mna hegu neukuila mwenye ukuzi wa miye ni chindedi namanya hantu nilaile na kudya hwita, mna nyuwe hammanyize, aho hulawa hegu kudya hwita. 15Nyuwe mwakanta chimwili miye sikukantila yoyose. 16Miye hata ninakanta, ukanti wa miye ni wachindedi kwaviya si chedu mna nihamwenga na Tate anisigile.17U=Ivyo ni mwe sigilizi yenyu vidolonywa kugamba, ukuzi wa wantu waidi ni wachindedi. 18Miye nuyo hweukuila na Tate anisigile aniukuila.19Wamgamba Tati yako ekuhi, Yesu awahitula miye hamnimanyize hata Tatiyangu hamummanyize, mwammanyize, namnimanya miye, na Tate wantu naye. 20Kalonga ulosi uno akatenda hajihi na hazina nandile akahinya mwe divikilo niyo hahana hata yumwenga amgwile kwaviya isaa yakwe nahainati kubula.21niyo awagamba, naho naita na nyuwe namnilonde naho nambanike mwe masa yenyu kudya hwita hamkudaha kwiza. 22Wayahudi wamgamba, nekome mwenye yuno akugamba kudya hwita hamkudaha kwiza?23Yesu awagamba mwalawa hasi miye nalawa kulanga nyuwe ni weisi ino, mna miye siyo we isi ino. 24Mna nawagambilani kugamba, mnatende mwe masa yenyu vituhu, nizumilani kugamba MIYE NUYO nambanike mwe masa yenyu.25Niyo wamgamba weye ni yuhi? Yesu awagamba yudya niwagambileni kukongela nkongo. 26Nina mbuli zilozize za kusimwila na kukanta mwenyu, mwa yeye uyo anisigile ni wachindedi mbuli nivile kulawa kwakwe yano nayalonga mwe isi. 27Hawamanyaga kugamba nandile akalonga nawo ya Tati yakwe.28Yesu agamba aho mkunga mmwinuile kulanga Mwana ywa mntu naho nammanye kugamba miye nuyo, na kugamba sikudamanya dyodyose kwa ungi wa miye enga Tate ivyo anihinyize nalonga mbuli zino. 29Yudya anisigile ehamwenga na miye naho hanilekile ichedu miye kwaviya mazuwa yano nadamanya ydya yakumwelela. 30Umo Yesu akalonga izmbuli zino walozize wamzumila.31Yesu alonga na wadya wWayahudi wamzumile uneva mnekala mwe ulosi wa miye nivyo nautende wanampina wa miye chindedi. 32Nyuwe nammanya ichindedi na ichindedi hachimwikeni mo ulekeilwa. 33Wamhitula suwe chi lweleko lwa Ibulahimu naho hachinati kutenda watalizwa mwa yoyose, wagaze nachi mo ulekeilwa?34Yesu awahitula,zumilani, zumilani, nawagambila chila akudamanya masa ni mtalizwa ywa masa. 35Mtalizwa hakwikala kukaya mazuwa yose mwana ekala mazuwa yose. 36Mna kwaviya Mwana awaika mwe ulekeilwa na mtende mlekelwa chindedi mno.37Nsamanya kugamba nyuwe ni welekwa wa Ibulahimu mwalonda kunikoma kwaviya ulosi wa miye hamuuzumile mndani mwenyu. 38Nalonga mbuli ambazo siziwona hamwenga na Tate miye na nyuwe iviya, iviya, mwadamanya mbuli ambazo mziva kulawakwa tati yenyu.39Wamhitula na kumgamba, tati yetu ni Ibulahimu, Yesu awagamba, mwandile ni wana wa Ibulahimu namdamanye ndima za Ibulahimu. 40Mna haluse mwaunga mnikome mntu awagmbile ichindedi kugamba siva kulawa kwa Chohile Ibulahimu hadamanye vino. 41Mwadamanya ndima za tati yenyu wamgamba hachelekwe kwa ugonyi china tati yetu yumwenga Chohile.42Yesu awagamba, uneva Chohile ni Tati yenyu na mununga miye kwaviya silawa kwa Chohile naho sizile kwa udahi wa miye kwa yudya anisigile. 43Kwambwani hamkumanya ulosi wa miye? Kwaviya hamkudaha kujijimiza kwiva ulosi wa miye. 44Nyuwe ni watati yenyu mwavu naho mwunga kudamanya zihiye za tati yenyu nandile ni mkomi kukongela nkongo naho hakudaha kuchimala mwe chindedi kwaviya chindedi hachimuli mndani mwakwe.45Mna haluse kwaviya nalonga idya ye chindedi hamkunizumila. 46Ni yuhi mgati mwenyu akuniukuila kugamba ni mmasa? Uneva nalonga ye chindedi kwambwani hamkunizumila. 47Yudya ywa Chohile eva mbuli ya Chohile, nyuwe hamkwiva kwaviya nyuwe siyo wa Chohile.48Wayahudi wamhitula, na kumgamba, hachilongile chindedi kugamba weye wi Msamaliya naho una mwavu. 49Yesu amhitula sina mpepo mna namtunya Tate wa miye nyuwe hamkunitunya.50Sikulonda ntunyo yangu kuna yumwenga akulonda na kukanta. 51Zumilani, zumilani nawagambila, uneva yoyose natoze ulosi wa miye hawone file naho.52Wayahudi wamgamba, haluse chimanya kugamba, unampepo, Ibulahimu na waoni wabanika mna wagamba, uyo mntu natoze ulosi wa miye halume file. 53Weye siyo mkulu kujinka tati yetu Ibulahimu abanike, waoni nawo wabanika weye wetenda wi yuhi?54Yesu amhitula uneva netunya mwenye utunyi wa miye siyo chintu, ni Tate ywa miye skunitunya uydya mkugamba, nuyo Chohile ywenyu. 55Nyuwe hamummanyize yeye mna miye naammanya yeye, mna ninagamba simmanyize nanitende mlulimi sa nyuwe, seivyo nammanya na ulosi wakwe siutoza. 56Tati yenyu Ibulahimu kawona chinyemi ivyo akunga awone idizuwa dya miye kadiwona naho kelelwa.57Wayahudi wamgamba, hunati kubula umhilimo wa milongo mishano hainati weye nawe kummanya Ibulahimu? 58Yesu awagamba, zumilani, zumilani, nawagambila hanati Ibulahimu kwelekwa miye niyaho. 59Niyo walogota mayuwe chani wamtowe mna Yesu niyo efisa kuse kwe divikilo.

Chapter 9

1Chipindi Yesu akajinka niyo amuwona mntu tuntu kukongela kwelekwa. 2Wanampina wakwe niyo wamgamba mhinyi ni yuhi adamanye masa, mntu yuno hegu welesi wakwe hata elekwe ntutu?3Yesu amhitula, siyo yuno mntu hegu welesi wakwe wadaanye masa, mna ndima za Chohile zipate kugubulwa kujinka yeye. 4Cahaungugwa kusankanila ndima zakwe yeye anisigile chipindi bado ni msi, chilo cheza chipindi icho hakuna nadahe kudamanya ndima. 5Chipindi nihano mo ulangazi miye ni mng'azi wa ulangazi.6Yesu eze atamwile ivyo niyo atwa mo msanga mate, niyo amhaka yudya mntu mwa meso idya intope. 7Amgamba hita ukahake mwedisima dya Siloamu yani kwa asuntigwe uyo mntu niyo aita akauya aona.8Wakwikala hajihi na yudya mntu na wadya wamuone nkongo saviya mlombezi wagamba, vino uyno mntu siyo yudya andile akekala akalombeza? awamwe wagamba ni yeye. 9Awamwenga wagamba nuyo, mna awamwenga wagamba suyo uyo mna wafanana naye.10Wagamba haluse ameso yako yagubulwa zeze? 11Mntu akwitangwa Yesu kadamanya tope niyo anihaka mwa meso yangu anigamba, hita Siloamu ukanawe niyo naita nakunawa niyo napata kuona vituhu. 12Wagamba ekuhi? Awahitula simanyize.13Niyo wamwigala yudya mntu andaga tuntu kwa Mafalisayo. 14Naho dyendaga zuwa dya kuhumula chipindi Yesu akadamanya intope akayagubula ameso yakwe. 15Niyo naho Mafalisayo wamuza kupata zeze kuwona, awagamba kaika tope mwa meso yangu, niyo nahaka, haluse nadaha kuwona.16Mafalisayo wesimile wagamba, mntu yuno halaile kwa Chohile, kwaviya hakutoza zuwa dya kuhumula wamwenga wagamba vyadahika vivihi vino? ivyo niyo kwatenda na mhigano mgati mwawo. 17Naho wamuzize vituhu yudya tuntu wagaze kulanga yeye mwenye kwaviya kugubulwa ameso yako, tuntu agamba ni muoni. 18Hata chipindi chino Wayahudi hawakumzumila kugamba endaga tuntu naye kapata kuwona kubula eze wawetange awelesi wakwe uyo apatile kuwona.19Wawauza awelesi vino vino yuno ni mwana ywenyu mkagamba kelekwa tuntu? Vitenda zeze haluse awona? 20Nivyo welesi wakwe wahitula chimanya kugamba, yuno ni mwenetu na kugamba kelekwa tuntu. 21Vivihi vino haluse awona hachimanyize uyo naye amgubule ameso yakwe, hachimmanyize muzeni mwenye, yeye ni mntu mjima adaha kwelongela mwenye.22Welesi wakwe nawalonga ivyo kwaviya wawogoha Wayahudi, kwaviya Wayahudi nawagamba vino, uneva yoyose nazumile kugamba Yesu ni Kulisito nasentwe mwe inyumba ye divikilo. 23Kwachausa icho, welesi wakwe niyo walonga kugamba, uyo ni mntu mjima muzeni yeye.24Ivyo nkana ya kaidi wamwitanga yudya mntu endaga tuntu wamgamba, mtunye Chohile, chimanya kugamba mntu yuno ni mta masa. 25Niyo yudya mntu ahitula atende ni mkola masa miye simanyize, chintu chimwenga nimanye nendaga tuntu haluse nawona.26Niyo wamgamba, kautendela mbwani? ugubulwe ameso yako? 27Ahitula siheza kuwagambilani kale, nanywi hamkwiva, kwambani monga kwiva naho? nanywi hamkunga kutenda wanampina wakwe nanywi siyo ivyo. 28Niyo wamhuluta wagamba, weye wi mwanampina wakwe, mna sauwe chi wanampina wa Musa. 29Chimanya kugamba, Chphile kalonga na Musa mna uyo mntu hachikumanya uko alaile.30Yudya mntu awahitula awagamba, kwambwani mwehelwa? Kugamba hammanyize uko akulawa naye bado kagubula ameso ayangu. 31Chimanya kugamba Chohile hakuweva wata masa, mna uneva mntu yoyose akumvikila Chohile, na kudamanya ivyo akunga Chohile amwiva.32Kongla kumbwa kwe isi henati kulaila hata kwiva kugamba, yoyose kafumbulwa meso ya mntu elekwe tuntu. 33Uneva yuno mntu halaile kwa Chohile, nandile hakudaha kudamanya chochose. 34Wahitula wamgamba, na kwelekwa kwa amasa vitendese, weye nawe wachihinya suwe? Naho wambaleze kulawa mwe nyumba ye divikilo.35Yesu eva kugamba wamusa mwe inyumba ye divikilo niyo ampata niyo amgamba, wamzumila mwana ywa mntu? 36Ahitula agamba ni yuhi Zumbe chani miye nami nipate kumzumila? 37Yesu amgamba, kumona kale, uyo uyo ukulonga naye ni yeye. 38Yudya mntu agamba, Zumbe nazumila niyo amvikila Yesu.39Yesu amgamba kwakukanta miye siza mo ulangazi uno chani kugamba wadya amatuntu wadahe kuwona wadya nawo wakuwona watende matuntu. 40Mafalisiyo wesimile ne wehamwenga naye niyo weva izimbuli izo, wamuza, suwe naswi chima tuntu? 41Uneva mwendaga matuntu, hawatendile na masa, hata vino haluse mwagamba, chawona masa yenyu yekala.

Chapter 10

1Chindedi ndedi nawagambilani yudya hekwingila akajinkila kalwivi mwe mwedivikilo dye zingoto mna apalagata agwila kutuhu mntu uyo ni mbavi naho ni mpolaganyi. 2Mna mntu akkwingila ko lwivi ni mdimi ywa ngoto.3Kwa uyo umwamizi wo mlango amvugwila magoto yamanya izwi dyakwe, naho azitanga izingoto kwa mazina yawo niyo ayalavya kweise. 4Aho akazilavya kuse izi izakwe, azilongwela izingoto nazo zamtogela, kwaviya wamanya izwi dyakwe.5Hazikutongela mjeni, mna zamsindika, kwaviya hawammanyize izwi dya wajeni. 6Yesu alonga chilagiso chino mna nandile hawabunkule mbuli izo nakawalonga.7Yesu alonga naye vituhu, chindedi, chindedi namgambilani miye ni lwivi lwa magoto. 8Wose wanilongoile ni wabavi na wapolaganyi mna ngoto haziwevile9Miye ni lwivi, miye ni lwivi yoyose akujinkila nambulwe, nengile kunyumba na kufosa naye apate nkande. 10Mbavi hakwiza, mna abasa kubawa, kukoma na kubalanga, siza chani wapate ujima naho watende nawo umemile.11Miye ni mdimi ywedi, mdimi ywedi enkiza ujima wakwe kwachausa cha magoto. 12Mdimi akutakulihwa, uyo siyo mdimi, uyo ngoto siyo zakwe, aona mauzi yeza azasa asumka izingoto akaheza azasa. 13Mauzi yeza yazigwila na kuzimwaganisa aguluka kwaviya ni mdimi ywa kutakulihwa, hakuyasinya amagoto.14Miye ni mdimi ywedi wangu siwamanya, wangu nawo wanimanya. 15Tate kanimanya miye nami simmanya Tate miye nami nalavya ujima wangu kwachausa cha magoto. 16Magoto matuhu mna siyo ye didewa dino, awonawo vyaunga ni walete, nawo naweve izwi dyangu chani kugamba, watende fyo dimwenga na mdimi yumwenga.17Vino nivyo vikulekaTate anunga niwenkize ujima wangu akaheza niuguhe naho. 18Hakuna akuguha kulawa kwangu mna naulavya miye mwenye, nina udahi wa kulavya na kuguha naho, sihokele lagizo dino kulawa kwa Chohile19Msigano niyo walaila vituhu mgati mwa Wayahudi kwaviya alongile. 20Walozize mwa wowo wagamba, anampepo naho ni mchilalu kwambwani mwamwetegeleza? 21Awatuhu wagamba, ino siyo milosi ya mta mpepo, mpepo yadaha kufungula meso ya mntu?22Niyo yeza ngasu ya kukumbukwa kusuntwa Yelusalemu. 23Chendaga chipindi cha mpeho, Yesu naye endaga akajenda mwe nyumba nkulu ya Chohile mwe ibalaza ya Sulemani. 24Niyo Wayahudi wamzunguluka wakagamba nochase na nkama kubula ini? Hegu weye wi Kulisito chigambile pwilili.25Yesu ahitula simgambilani kale, mna hamzumile, ndima hudamanya kwa zina dya Tate nizo humukwila miye. 26Hata ivyo hamkuzumila kwaviya hamwimagoto yangu.27Ngoto zangu zeva izwi dyangu, siwamanya wowow nawo wanitongela miye. 28Siwenka ujima wa kale na kale, hawabanike hata kujeza, naho hakuna hata yumwenga akunga awaguhe kulawamo mkono wangu.29Tate aninkile awo ni mkulu kujinka watuhu wose , naho hakuna hata yumwenga, akudaha kuwaguha, kulawa mwe minkono ya Tate. 30Miye na Tate chiyumwenga. 31Niyo wenula mayuwe chani wamhonde vituhu.32Yesu ahitula siwalagisa ndima zilozize ntana zikulawa kwa Tate, ni ndima ihi mgati mwe izo monga mnihonde na mayuwe? 33Wayahudi wahitula hachikukhonda mayuwe kwa ndima yoyose ntana, mna kwakusimanga, kwaviya weye wi mntu, wetenda wi Chohile.34Yesu ahitula haidolonywe mweinkato yenyu nagambaga nyuwe mwi vyohile. 35Yesu ahitula unevya kawetangani vyohile, kwa wadya wevile ulosi wa Chohile nawo wadolonye hayakudaha kuvunwa. 36Mwalonga mwa yudya ambaye Tate amlavize niyo amlagiza isi waisimanga, kwaviya sigamba miye ni mwana ywa Chohile?37Uneva sikudamanya ndima za Tati yangu msekunizumila. 38Hata ivyo uneva nazidamanya, hate hegu hamkunizumila, zumilani izindima chani kugamba mdahe kumanya Tate emndani mwangu miye nami ni mndani mwa Tate. 39Niyo wajeza naho kumgwila Yesu, mna niyo acholopoka mwe mikono yawo.40Yesu niyo aita vituhu ntendele za kaidi zo mto Yolodani, hadya ahantu Yohana endaga akabatiza wantu niyo ekala uko. 41Wantu walozize niyo wambasa Yesu, wajendeleza kumgamba Yohana chindedi hadamanye vilagiso vyovyose, mna milosi yose alongile yakumlanga yuno ni ya chindedi. 42Wantu walozize niyo wamzumila aho.

Chapter 11

1Ivyo mntu yumwenga zina dyakwe Lzalo, nakalumwa, kalwa Besaniya kaya ya Maliyamu na Matha. 2Endaga Maliyamu uydya amhakile Zumbe, niyo amhaka malihamu iyo avuta iviga vyakwe ne zifili zakwe, uyo nendile mlukolo ywakwe ni Laza;o na akalumwa.3Nao wadadize wano niyo watuma mntu kwa Yesu, wamgamba, Zumbe kaula yudya ukungisa alumwa. 4Yesu eze eve agamba, unyonje uwo siyo wakubanika mna chinyume chakwe ni wakumtunya Chohile chani kugamba mwana ywa Chohile apate kutunywa mo unyonje uwo.5Yesu nakamunga Matha dadiye dya Lazalo. 6Eze eve kugamba Lazalo alumwa, Yesu niyo ekala mazuwa maidi aho endaga. 7Nivyo badaye awagamba wanampina wakwe chiteni Uyahudi naho.8Wanampina wamgamba, Mhinyi Wayahudi nawakakulonda na mayuwe weye nawe wonga uye uko naho? 9Yesu awahitula, saa za nomsi si mlongo umwenga na mbili? mntu akajenda nomsi hakukowadika, kwaviya awona kwa ulangazi wa nomsi.10Hata ivyo uneva najenda nechilo nakowadike kwaviya ulangazi haumuli mndaani mwakwe. 11Yesu eze alonge ivyo, niyo badaye awagamba mbuyetu Lazalo kagona mna naita hamwinule mwe zintongo zakwe.12Niyo wanampina wamgamba, Zumbe uneva kagona nenuke. 13Chipindi icho Yesu nakalonga ifile ya Lazalo, mna wowo nawakafanya alonga kagona ntongo. 14Naho Yesu halongile nawo pwilili, Lazalo kabanika.15Selelwa kwachausa cha nyuwe, kugamba nandile sikuli kudya, chani kugamba, mpate kuzumila, chiteni kwakwe. 16Niyo Tomaso akwitangwa pacha awagamba wanampina weyawe suwe nawi chiteni chikabanike hamwenga na Yesu.17Chipindi Yesu akaita kabwila Lzalo kamalavywa kale emwe mbila mazuwa mane. 18Nayo Besaniya ihajihi na Yelusalemu uhale, ukubula maili ntatu vino. 19Walozize mwa Wayahudi naweza kwa Matha, Maliyamu wawahongeze kwachausa cha mlukolo ywawo. 20Niyo Matha eze eve Yesu eza, niyo aita kudugana naye, mna Maliyamu niyo ajendeleza kwikala kunyumba.21Niyo Mtha amgamba Yesu, Zumbe hegu na wihayo mkulu nandile habanike. 22Hata vino haluse, simanya icho nomlombeze Chohile akwinka. 23Yesu amgamba muluwo nauyke vituhu.24Matha amgamba simanya kugamba nauyuke mo uyuso wa zuwa dya uhelo. 25Yesu amgamba miye ni miye uyuso na ujima, yoyose akunizumila miye hata akabanika, ivyo natende emeso. 26Naho yoyose akwikala mna anizumile miye habanike , wazumila ivyo?27Agamba heye miye nazumila kugamba, weye wi Kulisito, Mwana ywa Chohile, uyo akwiza mwe isi. 28Eze alonge ivyo, niyo akwimwitanga mkuluwe kwa chinyele, amgamba Mhinyi ehano akwitanga. 29Maliyamu eze eve ivyo, niyo enuka chinguvunguvu aita kwa Yesu.30Yesu naye nendile hanti kubula mwe ikaya, mna endaga bado eyaho adugane na Matha. 31Naho Wayahudi wendaga na Maliyamu mwe nyumba na wadya nandile wakamhongeza, eze wamuone akenuka chinguvunguvu afosa kuse niyo wamtongela nawakamanya aita kwe mbila akaile uko. 32Naho Maliyamu eze abule hadya Yesu endaga niyo amuwona, niyo agwa mwe viga vyakwe niyo amgamba, Zumbe hegu nendile wihano mlukolo ywangu nendile habanike.33Yesu eze amuone aila, Wayahudi nawo nawezanya nawo nawakaila, nendile akalombeza mndani mo Muye na kutumbwazika. 34Niyo agamba mmwika kuhi? Wagamba Zumbe soo umuone. 35Yesu niyo aila.36Niyo Wayahudi wamgamba kaula ivyo nakamungisa Lazalo. 37Mna awamwenga mgati mwawo wagamba, siyo yuno auyuse meso ya yudya endaga tuntu, kadunduga kutenda yano asekubanika?38Niyo Yesu kuno akalombeza yeye mwenye niyo aita kwembila, haluse hendaga bome, nandile hana yuwe mwe nchili. 39Yesu niyo awagamba usani idiyuwe, Matha lumbudye dya Lazalo yudya abanike, niyo amgamba Yesu, Zumbe vino haluse umwili nautende uola, kwaviya katenda chimba kwa mazuwa matatu. 40Yesu amgamba miye sikugambila kugamba hegu unazumila nauwone ukulu wa Chohile?41Niyo wadyusa idiyuwe, Yesu niyo enula ameso yakwe kulanga, niyo agamba, Tate nakutogola kwaviya waniva. 42Nasimanya kugamba waniva mazuwa yose mna ni kwachausa cha wantu wano wadugane hano kwakunizunguluka, kugamba silonga ivyo, chani kugamba wapate kuzumila kugamba weye kunituma.43Eze alonge ivyo, niyo aguta Lazalo fosa kuse. kuzilitwa chitambala, Yesu awagamba mfunguleni aite. 44Mtokubanika niyo afosa kuse kazingitwa na sanda za kuhambila, kuno ko uso wakwe45Naho Wayahudi walozize wezile kwa Mliyamu eze waone, Yesu icho adamanye, wamzumila. 46Mna wesimile niyo waita kwa Mafalisayo niyo wawagambila izimbuli adamanye Yesu.47Naho wakulu wa walavyantambiko na Mafalisayo niyo wadugana hamwenga mwe chitala wagamba, chatenda zeze? Mntu yuno atenda vilagiso vilozize. 48Chimlekeni vino echedu wose na wamzumila, Walumi naweze niyo waguha vyose hano hetu ne isi yetu.49Hata ivyo, yumwenga mgati mwawo Kayafa endaga mlavyantambiko mkulu umhilimo uwo, awagambaga hammanyize chochose kabisa. 50Hamkufanya kugamba, vyawagila mntu yumwenga abanike kwachausa cha wantu kuliko si yose kubanika.51Ivyo ahvilongile kwachausa chakwe mwenye, mna kwaviya endaga mlavyantambiko mkulu mo mhilimo uwo, nakabunkula kugamba, Yesu nabanike kwachausa che isi. 52Nho siyo kwachausa che isi iyodu mna Yesu wapate kuwachisanya wana wa Chohile awo wazagale kuno na kuno. 53Ivyo kukongela idizuwa idyo, na kujendeleza niyo wapanga ivyo wakunga wamkome Yesu.54Yesu ajendeleza naho mo lumpe mgati mwa Wayahudi, mna niyo ahalawa aho niyo aita mwe isi ihajihi nedijangwa mwe mzi ukwitangwa Efulaimu aho nakekala na wanampina. 55Ivyo Pasaka ya Wayahudi naihajihi, naho walozize nawakakwela kwita Yeluaslemu kuse mo mzi wakelenguse kwaviya Pasaka hainati kubula.56Nandile wakamlonda Yesu, niyo wazunguluka zunguluka chila yumwenga chipindi wachimale mwe nyumba ya vikilo mwafanyanya mbwani? Kugamba haeze mwe ingasu? 57Chipindi icho wakulu wawalvyantambiko na Mfalisayo nawalavya lagizo kugamba, uneva yumwenga anamanya Yseu uko eli, aungwa alonge chani wadahe kumgwila.

Chapter 12

1Mazuwa matatu umo Ipasaka hainati, Yesu aitaga Besaniya, aho endaga Lazalo yudya amuyusaga kulawa kwa wabanike. 2Umo nawamwikiya nkande ya chisingi, Matha endile akamsankanila chipindi icho Lazalo endaga hamwenga na wadya wekale henkande na Yesu. 3Niyo Maliyamu aguha nusu lita ya mavuta yadamanywe na vintu vya yombe kulu niyo amkuluguta Yesu mwe viga niyo amhangusa ne zifili zakwe, nyumba yose niyo yampwepweleka mhempe mtana.4Yuda Isikaliyote yumwenga ywa wanampina wakwe uyo akunga amhituke Yesu akagamba, 5kwambwani amavuta ayo ya yombe kulu yasekutagwa niyo wenkwa wachiwa amatundu ayo? 6Naye kalonga ivyo kwaviya siyo kwakuwafila mbazi mna kwachausa ni mbavi, yeye naye endaga akatoza umkwiji naye nakaguha vintu vimwenga andaga umo kwachausa cha yeye mwenye.7Yesu agamba, mleke aike kwachausa cha mazisi yangu. 8Wachiwa mnanawo mazuwa yose, mna hamtende na miye mazuwa yose Wayahudi.9Niyo fyo kulu dya Wayahudi niyo wamanya kugamba eyuko, nawo niyo weza siwo kwachausa cha kumuona Ysu mna wamuone Nazalo uyo Yesu amuyuse kulawa kwa wabanike. 10Wakulu wa walavyantambiko niyo watenda mizungu yakumkoma Nazalo naye. 11Kwachausa cha yeye, walozize Wayahudi waita kumzumila Yesu.12Zuwa dya kaidi fyo kulu nadiza kwe zuwa kulu eze weve Yesu aita Yelusalemu. 13Niyo waguha mahuto ya mitende, niyo walawa kuse wamsingila kuno watula ulwasu wagamba, kajimbikwa uyo akwiza kwazina dya Zumbe yeye ni Mseuta ywa Izulaeli.14Yesu niyo apanda mwana mpunda niyo ampanda saviya idolonywe. 15Usekogoha chigoli Sayuni, kaula Mseuta ywako eza, kapanda mwana mpunda.16Wanampina wakwe hawabunkule imbuli iyo, aho nkongo, mna Yesu eze atunywe naho waku wakumbuke kugamba, mbuli ziya zidolonywezwa yeye na kugamba viya wamtendile. 17Niyo diya ifyo dya wantu endaga ananawo Yesu chipindi akamwitanga Lazalo kulaila kwembila niyo uukwila watuhu. 18Niyo vyatenda kwachausa icho fyo dya wantu niyo wakumsingila kwaviya weva kugamba, katenda ichilagiso icho, 19Mafalisayo niyo walonga wenye kwa wenye, kaula halusa hamkudaha kudamanya chochose kaula haluse isi yose iita kwakwe.20Haluse Wayahudi awamwenga andaga wehamwenga na wadya nawakaita kuvika kwe ingasu. 21Wano niyo wambasa Filipo, uyo alaile Besisaida ya Galilaya, niyo wamlombeza wagamba Zumbe chaunga kumuona Yesu. 22Filipo niyo aita akumgambila Anduleya, Anduleya na Filipo niyo waita wakumgambila Yesu.23Yesu awahitula agamba, saa ibula kwachausa cha mwana ywa Adamu kutunywa. 24Chindedi namgambileni, mbeyu ya ngano hainakwele mwe isi niyo yafa, yekala ivyo yeli yoyo yenye mna inafa, yeleka matunda yalozize.25Yeye akunga ujima wakwe nawaze, na yeye akuwihiwa ujima wakwe mwe isi ino nauhonye kubula ujima wa kale na kale. 26Mntu yoyose akunisankanila miye, nanitongele miye aho nili naho mndima ywangu akunga atende eyaho.27Haluse umuye wangu watumbwazika miye nami nigambe mbwani? Tate unihonye mwe isa ino? mna kwachausa cino sibula mwe isi ino. 28Tate aditunye izina dyako, niyo izwi dyeza dikalaila ko ulanga dyagamba, siditunya naho najendeleza kuditunya. 29Niyo idibunga dichimale hajihi naye niyo dyeva dyagamba, kugamba, ni mlulumo wamwenga wakagmba ni mndima ywa keimbingu alonga naye.30Ahitula agamba, izwi dino hadizile kwachausa cha miye mna kwachausa cha nyuwe. 31Haluse inkanto ye isi ino iyaho, haluse mlulu we isino nadulwe kuse.32Miye nami naninulwe kulanga mwe isi naniwavute wose kwangu. 33Kalonga ivyo akalagisa ni file yani akunga afe.34Bunga dyahitula dyagamba, suwe chiva mwe nkato kugamba, Kulisito ekala kale na kale, weye walonga vivihi Mwana ywa Adamu naenulwe ko ulanga, yuno Mwana ywa mntu ni yuhi? 35Yesu niyo awagamba ulangazi wihamwenga na nyuwe chipindi chijihi, hitani mchemnanawo ulangazi chani kugamba chiza chinase kuwadahani, uyo akujenda mwe chiza hakumanya uko akwita. 36Mchemnanawo ulangazi, uzumileni uwo ulangazi chani mpate kutenda wana wa ulangazi, Yesu kalonga ivyo niyo aita zakwe akwefisa wasekumuona.37Hta kugamba, Yesu katenda mpituko zilozize saivyo kilongozi kwawo, bado hawamzumile. 38Chani uchinte ulosi wa waoni Isaya amgambile, Zumbe ni yani azumile mbuli zetu? naho mkono wa Zumbe ugubuilwa wahi?39Nicho ichausa wowo hawazumile, kwaviya Isaya alongaga nawo. 40Kawatenda matuntu, naho kaitenda ilonge imyuye yawe, wanase kuwaona kwa meso yawe niyo wamanya kwa muye yawe, niyo wambulwa niyo nawahonya.41Isaya nakalonga milosi ino kwaviya nakauwona ukulu wa Yesu niyo alonga izimbuli zakwe. 42Mna hata wakulu walozize nawamzumila Yesu mna kwachausa cha Mafalisayo, hawakulonga wanase kusentwa mwe nyumba yo kuvikila. 43Waunga tunyo za wantu kujinka ntunyo zikulawa kwa Chohile.44Yesu niyo aguta agamba, uyo akunizumila miye, hakunizumila miye uyodu, mna na uyo anisigile miye, 45uyo akuniwona miye amuwona uyo anitumile46Miye siza saviya ung'azi we isi chani chila akunizumila miye asekwikala mwe chiza. 47Uneva mntu yoyose akwiva izihulonga, mna asekuzitoza, miye sanimkantile, kwaviya sizile nikantila isi mna niyambule isi.48Uyo akunilemela miye, na uyo hekuzumila ulosi wangu ananaye akumkantila, ulosi uwo nilongile nuwo ukunikantila zuwa dya udumo. 49Kwaviya miye silonga kwa udahi wamiye mwenye mna Tate nuyo anisigile nilongembwani naho nilonge vivihi. 50Miye nami simanya kugamba, sigilizi yakwe ni ya ujima wa ulo na ulo, ivyo ayo hulonga miye saviya Tate anigambile , ivyo hulonga kwa wowo.

Chapter 13

1Haluse zuwa kulu dya Pasaka hadinati, Kwaviya Yesu kamanya kugamba, saa yakwe ibula akunga ahalaile mwe isi ino, kwita kwe isi ya Tati yakwe akatenda awaunga wantu wakwe awo we mweisi nakawaungisa. 2Umwanawe nakaukwa kale mo umuye wa Yuda Isikaliyote, mwana ywa Simoni akumhituka Yesu.3Yesu akabunkula kugamba, ise kaika vintu vyose mwe mikono yakwe na kugamba kalawa kwa Chohile naho nendile wakaita uko vituhu. 4Nakenuka he nkande niyo atandika suche yakwe hasi, suche yekwe niyo enula taulo efunga yeye mwenye. 5Niyo ajela mazi mwe bakuli niyo akonga kuwasunta iviga wanmpina wakwe niyo awafuta ne ditaulo idyo efungile yeye mwenye.6Niyo eza kwa Simoni Petulo, Petulo amgamba, Zumbe wonga unisunte miye iviga vyangu? 7Yesu amhitula amgamba idyo hudamanya hukudimanya vino haluse, mna nodimanye misi ikwiza. 8Petulo amgamba honisunte iviga vyangung'o, Yesu amhitula uneva sinakusuntile iviga vyako, hautende na hantu hamwenga na miye. 9Simoni Petulo amgamba, umbe usekunisunta iviga vyangu ivyodu, mna ne mikono no mtwi wangu10Yesu amhitula amgamba yoyose ahakile kale hakutasa kuhakwa, mna iviga vyakwe, naho katenda kalenguka umwili wose nyuwe mtenda mlenguka mna siyo nyoseni. 11Kwaviya Yesu kamanya akunga amhituke vino nivyo vilekile akagamba siyo nyoseni mlenguke.12Chipindi Yesu eze awahake iviga vyawo naho eze aguhe isuche yakwe niyo ekala naho, awagamba vino, mwamanya idyo niwadamanyizeni? 13Mwanitanga miye mhinyi, na Zumbe vino mwalonga chindedi, kwaviya nivyo nili. 14Uneva miye Zumbe na mhinyi, siwahakani iviga vyenyu, nuywe nanywi mwaungwa muwahake wenyu iviga. 15Kwaviya simwinkani chilagiso chani kugamba nuywe nanywi mtende enga ivyo niwatendeleni.16Chindedi, chindedi nawagabilani, msigilwa siyo mkulu kujinka Zumbe dyakwe, naho msigilwa siyo mkulu kujinka yudya asigilwe. 17Uneva kumanya imbuli iyo, kujimbikwa uneva watenda. 18Sikulonga kumanya vyoseni, kwaviya siwamanya wadya nisagule mna nalonga ayo chani kugamba, madolonyo yadahe kuchintizwa, yeye akudya mgate wangu kaninuila chisigino chakwe.19Nawagambilani dino haluse, hevinati kulaila chani kugamba, mdahe kuzumila kugamba miye Nuyo. 20Chindedi, chindedi nawagambilani akunihokela miye amhokela uyo anisigile yudya naye akunihokela miye amhokela yudya anitumile miye.21Chipindi Yesu akalonga ayo niyo engila tumbwaziko mo muye, aukula kugamba, chindedi, chindedi uyumwenga wenyu nanihituke. 22Wanampina wakwe niyo wasinyana, wehelwa ni kwachausa cha yuhi akulonga vino.23Nandile nakuna yumwenga mwe meza, yumwenga mwa wanampina wakwe kegemela mwechifuwa cha Yesu yudya endaga Yesu nakamungisa. 24Simoni Petulo amuza wanampina uyo, chigambile alonga yuhi? 25Mwanampina yudya egemele mwe chifuwa cha Yesu niyo amgambila Zumbe ni yuhi?26Yesu niyo amhitula ni yudya hunga nitwezeze chihande cha mgate na kumwinka., ivvyo eze atweze umgate niyo amwinka Yuda mwana ywa Simoni Isikaliyote. 27Naho bado yo mgate mwavu niyo amwingila niyo Yesu amgamba, chiya ukunga utende chitende mahuya.28Haluse hahendaga na mntu mwe meza amanyize ichausa cha Yesu kulonga mbuli ino kwa yeye. 29Wesimile nawakagamba, nikwachausa cha Yuda nendile kaguha umkwiji we impamba, Yesu nakamgamba, gula vintu kwa chausa che idizuwa kulu, hegu naho kugamba gula vintu kwachausa che idizuwa kulu. 30Yudya eze ahokele umgate, niyo afosa kuse chinguvunguvu naho na ninechilo.31Chipindi Yuda eze ahalawe Yesu agamba, haluse Mwana ywa Adamu katunywa, naho Chohile naye kamtunywa mwa yeye. 32Chohile namtunywe mwa yeye mwenye, naho namtunye chinguvunguvu. 33Mwana mdodo ni hamwenga na nyuwe chipindi chijihi namnilonde enga viya niwagambileWayahudi uko hwita nyuwe hamkudaha kwiza, haluse namgambilani nyuwe nanywi.34Namwinkani lagizo hya, kugamba mungane, saviya huwaungani nyuwe, ivyo nuywe nanywi vyamungani mungane nyuwe kwa nyuwe. 35Kwe ichausa icho wantu nawamanye kugamba, nyuwemwi wanampina wangu, uneva mna ungi nyuwenye kwa nyuwenye.36Simoni Petulo amgamba, Zumbe waitahi? Yesu amhitula aho hwita vino haluse hukudaha kunitongela, mna nonitongele mazuwa yakwiza. 37Petulo amgamba Zumbe, kwambwani nisekukutongela vino haluse? Miye nanilavye ujima wangu kwachausa chako. 38Yesu ahitula weye naulavye ujima wako kwachausa cha miye? Chindedi nakugambila zogolo hadile hunati kunilemela nkanana ntatu.

Chapter 14

1Usekuwinka sila umuye wako kwikala na sungusungu wimchindedi ywa Chohile tenda uchindedi naho kwa muye. 2Muno mwe nuymba ya Tati yangu mna wikazi utendese kwikala hegu nendile sivyo ivyo nendile sikugambila kwaviya naita kukwikiya hantu kaulanga weye. 3Umo naita nakwikala hantu nanize naho kuwahokela kwangu chani hantu niyaho naho nyuwe nanywi naho namwili.4Mwimanya isila hantu hwita. 5Tomaso niyo amgambile Yesu, Zumbe hachiimanyize ahantu ukwita, togola chadaha zeze kwimanya isila? 6Yesu amgamba miye niyo isila ye chindedi, na ujima, hahali akudaha kwiza kwa Tate hehekutenda kujinkila kwangu. 7Hegu namnimanya miye namkatenda mummanya Tati yangu naho kukongela haluse mummanya naho mummona yeye.8Pilipo niyo amgamba Yesu, Zumbe chilagise tate naivyo naitende ichintiza. 9Yesu niyo amgamba sitendile hamwenga na nyuwe mazuwa yalozize nawe hunati kunimanya miye Pilipo? yoyose aniwone miye, kamwona Tate ni kwavihi walonga hugambile Tate?10Hamna muye ukugamba miye ni mndani mwa Tate na Tate emndani mwangu mbuli ino hukulonga kwenyu sikuyalonga vikunilanga miye naumo yadya Tate emndani mwangu akudamanya ndima yakwe uyo. 11Umuye wangu ni kugamba ni yumo mndani mwa Tate ekala mndani mwangu umuye wangu kwaviya wimndani mwangu chindedi ndedi.12Chindedi chindedi nakugambila uyo mwenye umuye wangu mwe zindiam ziya huzidamanya nazidamanye zino, naho nadamanye na ziya ndima izinkulu kwaviya naita kwa Tate. 13Chochose namlombeze kwe dizina dyangu nanitende chani kugamba Tate adahe kutunywa mo mwana. 14Hegu nalombeza chintu chochose kwe dizina dyangu idyo nanididamanye.15Hegu mnanunga namtoze idilagizo dyangu. 16Naho nanimlombeze Tate uyo naye nawenke mwambizi mtuhu chani kugamba, adahe kwikala na nyuwe kale na kale. 17Muye wa chindedi ulangazi haukudaha kumhokela uyo kwaviya haumuwone hegu kummanya uyo naye ekala hamwenga na nyuwe naho natende mndani mwenyu.18Saniwaseni ichedu nanuye kwenyu. 19Kwa mazuwa wajeche ulangazi hauniwone naho mna nyuwe mwaniwona, kwaviya nekala na nyuwe, nuywe nanywi mwikala hano. 20Umo mwe dizuwa idyo nammanye kugamba, miye ni mndani mwa Tate na kugamba, nuywe mwi mndani mwangu na kugamba miye ni mndani mwenyu.21Uyo naditoze lagizo dyangu na kudidamanya nuyo yumwenga, uyo anunga miye na uyo anunga miye na uyo akununga miye, naungwe ni Ttate ywangu nanimunge naho netangise miye mwenye kwakwe. 22Yuda suyo Isikaliyote amgamba Yesu Zumbe heugu nimbwani chikulaila kugamba nawelagise we mwenye kwetu naho suko ko ulangazi.23Yesu amhitula amgamba, hegu yoyose akununga nautoze ulosi wangu Tati yangu namunga naho nachize kwakwe nachitende hantu hetu hamwenga naye. 24Yoyose yudya hekununga miye hakutoza mbuli zangu, ulosi uno mkwiva suwao wangu mna ni watate uyo anisigile.25Nalonga mbuli zino kwenyu mwe dizuwa dino hwikala hamwenga na nyuwe. 26Ivyo mjela nguvu, Muye Ukukile uyo Tate namwigale kwedizina dyangu kwaviya sihinya mbuli zose naho nawatende muwazagule yose yadya nilongile kwenyu. 27Utondowazi nawenka utondowazi wangu nyuwe sikuwenka ino oge ulangazi ukulavya msekutenda na moyo kutenda na ntumbwaziko za wogohi.28Namwiva viya nilongile naita zangu, nanuye kwenyu hegu namkanunga miye namdaha kwelelwa kwaviya naita kwa Tate ni mkanuni kujinka miye. 29Haluse siheza kuwagammbila umo hevinati kulaila chani kugamba umo vikalaila mdahe kuzumila. 30Sanilonge na nyuwe mbuli zilozize kwaviya mkulu wo ulangazi uno eza uyo hana udahi kulanga kwangu, 31mna chani kugamba ulangazi uhokele kumanya kugamba namunga Tate nadamanya chiya Tate anisigile miye oge viya aninkile lagizo inukani na chifose hantu hano.

Chapter 15

1Miye ni mzabibu wa chino ichindedi tati yangu ni mlimi wa zabibu. 2Chila tambi dimndani mwangu ambadyo hadikweleka tunda nasaswila chila ntambi ambadyo dyeleka tunda nadyusa chani kugamba didahe kweleka vikutendesa.3Nyuwe mheza kutenda wedi kwaviya wasigilwa wao siheza kuwagambila. 4Mwikale mndani mwangu na miye mndani mwenyu saviya tambi hedikudha kweleka uneva dichedu hedikale na mzabibu na nyuwe nanywi hamnekale mndani mwangu.5Miye ni mzabibu nyuwe mwi matambi akwikala mndani mwangu na miye mndani mwakwe mntu yuno eleka matunda yalozize kwaviya hena miye hakudaha kudamanya mbuli yoyose. 6Uneva mntu yoyose asigale mndani mwangu nadulwe saviya ntambi na kunyala, wantu wachisanya matambi nakuyadula mo moto na kuhya. 7Uneva namwikale mnda mwangu naige imbuli yangu ikale mndani mwenyu lombezani dyodyose mkunga nanywi naniwatendele.8Kwa dino tati yangu katunywa kugamba mweleke matunda yalozize na kugamba mwi wanampina wangu. 9Saviya Tati yangu anungile miye naho nawaunga nyuwe mwikale mo ungi wangu.10Hegu mnaditoza idilagizo dyangu, mnekala mo ungi wangu saviya nizitozize idilagano dya Tate yangu na kwikala mo ungi wakwe. 11Silonga izimbuli zino kwenyu chani kugamba ukwelelwa kwangu kutende mndani mwangu chani ko kwelelwa kwenyu kutende kuchinta.12Dino nidyo idilagizo dyangu kugamba mungane nyuwe kwa nyuwe saviya huwaungani nyuwe. 13Hahali mntu atendile na kunga kulu kujinka uno kugamba alavye ujima wakwe kwachausa cha wambuyaze.14Nyuwe mwi wambuya zangu uneva namtende yadya niwatumile. 15Sikuwetanga wasigilwa kwaviya akusigilwa hakumanya diya akudamanya kwa Zumben ywakwe, siwetanga nyuwe wambuyangu kwaviya siwagambila mbuli zose ziya nivile kulawa kwa Tate.16Hamnisagule miye mna miye siwasagula nyuwe na kuwaika mwite mkeleke matunda na tunda dyenyu dihokele kwikala, dino dikulawa vino, chani kugamba chochose icho namlombeze kwa tate kwe dizina dyangu nawenkeni. 17Mbuli zino nawatuma kugamba mungane chila mntu na mnyawe.18Hegu ulangazi na uwahiwe mmanye kugamba mnihiwa miye umo hewinati kuwehiwa nyuwe. 19Hegu mwendile mo ulangazi nokawanga saviya wawo mna kwaviya sawo wo ulangazi wawehiwa.20Wazagula ulosi uno niwagambile msigilwa suyo mkulu kujinka Zumbe ywakwe umo wanisulumize miye nawawasulumize nyuwe na nywi hegu namkatoza ulosi wangu nawaditoza idyenyu nyuwe. 21Nawadamanyizizeni izimbuli zino zose, kwachausa che dizuwa dyangu kwaviya hawamanyize yudya anisigile. 22Hegu sizile na kuwagambila nahewekudamanya masa mna haluse hawanaeile amasa yawo.23Akunihiwa miye amwihiwa Tate naye. 24Uneva sidamanya ndima mgati mwawo ambawo hahana yumwenga kudamanya nawatenda hawana masa mna vino haluase, wadamanya yose maidi wasolana naho wanihiwa miye na Tati yangu. 25Dino dyalaila chani kugamba ulosi uchinte udya udolonywe mwe dilagizo dyawo wanihiwa miye hehena mbuli.26Umo akuhembeleza eze eze, uyo nanimsigile kwenyu kulawa kwa Tate uyo nuyo umuye wachindedi uyo akulawa kwa Tate naniukwile. 27Nyuwe nanywi mwanukwila kwaviya mtenda hamwenga aho hakongile nkogo.

Chapter 16

1Sigambilwa mbuli zino chani kugamba mnasekudaha kupata maya. 2Nawalavyeni kuse mwe nyumbo ya kuvikila chindedi isa yeza yo chila nawakomeni nafanyanye kugamba, adamanya ndima ywedi mwe vikumlanga Chohile.3Nawadamanyizeni mbuli zino kwaviya hawamanyize tate naho hawanimanyize miye. 4Siwagambilani mbuli zino chani kugamba, umo zikabula mwe zino kulaila, mwadaha kuyakumbuka ivyo niwagambileni muwadahe wowo, siwagambila ikulanga mbuli zino kukongela nkongo kwaviya nedndile nihamwenga na nyuwe.5Mna haluse naita mwa yudya anisigile mna hahana mgati mwenyu akunuza naita kuhi? 6Ivyo silonga ulosi uno mwenyu chinyulu chimeme mwe imuyuye yenyu. 7Mna ivyo nawagambilani chindedi ni vitana mwenyu hahalawa, kwaviya sinahalaile mwambizi heze mwenyu, mna ninaita nanimsigile mwenyu.8Akeza uyo mwambizi nawalavyanyanyeze isi vikulanga masa kulana na kanto. 9Kulanga masa kwaviya hawanizumile miye. 10Kuligana no uwagila ivo naita mwa Tate naho hamniwone naho. 11Naho kuligana na nkanto ivyo ikulise ino kakantila.12Ninayalozize yakuwagambilani, mna hamyamanyize haluse. 13Mna yeye Muye wa chindedi akeza nawalongozeni mwe ichindedi chose, kwaviya hamlonge ivyo ivyakwe mwenye mna yoyose nauyeve nalonge mbuli zino bila kuyalagisa mwenyu mbuli nazize. 14Yeye naniletele miye mwe viya akuhile mbuli azngu naho nazilonge mwenyu.15Vintu vyose ananvyo Tate ni vyangu, aho silonga kugamba, Muye nauguhe mbuli azngu na kuzilagisa mwenyu. 16Hachinati chipindi chiguhi, hamniwone naho, naho chikajika chipindi chiguhi namniwone.17Watuhu wa wanampina wakwe niyo wagambilana ni mbwani icho akuchigambila chipindi chihaguhi naho hamniwone na akajika chipindi chiguhi namniwone kwaviya nanite kwa Tate? 18Niyo awagamba, ni chintu chani akulonga hachinati chipindi chiguhi? Hachimanyize ivyo akulonga.19Yesu nakawona kugamba nawaunga wamuze, niyo awagambila mwauzana wenye kulanga dino nilongile hachinati chipindi chiguhi hamniwone naho na chikajinka chipindi chiguhi namniwone? 20Chindedi chindedi nawagambilani, namwile na kulomboleza, mna isi nayelelwe, namtende na chinulu, mna chinyulu chenyu hachihituke chinyemi. 21Mvyele atenda na usungu wakwefungula kwaviya ichipindi cha kwefungula chibula, anefungula mwana hakukumbuka naho usungu kwaviya vye chinyemi chakwe kugamba mwana kelekwa mwe isi.22Nyuwe nanywi mnachinyulu haluse mna nani waone naho hahana nadahe kuchusa ichinyemi chenyu. 23Zuwa idyo hamuze mbuli chindedi chindedi nawagambila mkalombeza dyodyose mwa Tate nawenke mwe zina dyakwe. 24Kubula haluse hamlombeze dyodyose mwe zina dyakwe, lombezani nanywi namhokele chani kugamba chinyemi chenyu chichinte.25Silonga na nyuwe mwe miligano heikumanyika, mna isa yeza, iyo sanilonge kwa miligano heikumanyika mna badala yakwe, naniwagambileni, pwi pwi pwi kumlanga Tate.26Zuwa idyo namlombeze mwe zina dyangu naho sikuwagambila kugamba mwa Tate mwenyu nanywe. 27Kwaviya Tate mwenye aawaunga kwaviya mnanunga miye naho ivyo mnizumile kugamba silawa mwa Tate. 28Nasilawa mwa Tate naho ziza mwe isi, naho nahalawa mwe isi naho naita mwa Tate.29Wanampina wakwe wamgambila, waaona, haluse walonga pwi pwipwipwi naho hukulonga mwe miligano. 30Haluse chimanya kugamba, kumanya mbuli zose naho haikunga mntu yoyose akuze mbuli, kwaviya vino chazumila kugamba, kulawa mwa Chohile? 31Yesu awahitula, haluse mwazumila?32Kaula isa yeza niyo anho chindedi ibula, ambayo namwaganikane chila yumwenga na mnyawo namnase miye mwenye, mna si ichedu kwaviya Tate ehamwenga na miye. 33Nawagambilani mbuli zino chani kugamba mndani mwangu mtende na utondowazi, mweisi mna nkanto, mna kwenkeni muye, sihuma isi.

Chapter 17

1Yesu nakalonga mbuli zino niyo enula meso yakwe akasinya ko ulanga na kugamba Tate isa ibula mtunye mwanawo chani na umwana naye akutunye weye. 2Enga viya umwinkile udahi mlanga mwe yose yenye mwili chani awenke ujima wa kale na kale wadya wose umwinkile.3Uno nuywo ujima wa kale na kale, kugamba wakumanye weye Chohile wa chindedi naho wa ichedu na uyo akusigile Yesu Kulisito. 4Nasikutunya hano heisi, na kuichintiza indima uninkile nidamanye. 5Haluse, Tate, unitunye miye hamwenga na weye mwenye mo Ukuka udya nendele ninanawo hamwenga na weye heinati isi ukumbwa.6Sidigubula zina dyako mwe wantu uninkile hano he isi nendile wantu wako mna nakuninka miye, nawo watoza ulosi wako. 7Haluse wamanya kugamba chila chintu uninkile miye chalawa mwako. 8Mwe ulosi uydya uninkile miye siwenka kale wowo ulosi uwo. wauhokela naho chindedi niyo wamanya kugamba miye silawa mwako, niyo awzumila kugamba weye ni weye unisigile.9Nawalombezeza wowo, sikulombezeza isi, mna wadya uninkile mwa kugamba wowo ni wako. 10Vintu vyose ambavyo ni vyangu ni vyako, na viya unanavyo weye ni vyangu, miye nami natunywa mwe ivyo. 11Miye simuli naho mwe isi mna wowo weyumo mwe isi, miye nami haluse neza mwako, Tate Mkuka uwalele mwe zina dyako, chani wowonawo watende na umwenga , saviya miye na weye ivyo chili na umwenga.12Umo na ninanawo nasiwadima mwe zina uninkile, nasiwadima, naho hahana hata yumwenga ywawo agile mna mwa ywa mto kwaga, chani kugamba madolonyo yachinte. 13Haluse neza mwako mna nalonga yano isi chani kugamba chinyemi changu chichintizwe mndani mwawo wenye. 14Siwenka ulosi wako, isi naiwehiweni mwa viya wowo siyo we isi, enga viya miye sivili we isi.15Sikulombeza kugamba uwause mwe isi mna uwadime na yudya mwavu. 16Wowo siyo we isi, enga viya miye nili siyo we isi. 17uwalengese mwenye mwe chindedi ulosi wako nuwo chindedi.18Nakusigila mwe isi, miye nami nawasigila mwe isi. 19Kwachausa chawo miye mwenye nelavya mwako chani kugamba na wowo welavye mwako mwa chiya ichendedi.20SIyo wano du hulombezeza mna na wadya nawazumile kujinkila ulosi wawo. 21Chani kugamba wowo nawo watende na umwenga, enga viya yeye Ttate wili mndani mwangu, nami mndani mwako, nawalombezeza chani kugamba wowonawo wadahe kutenda mndani mwetu chani isi idahe kuzumila kugamba weye ni weye unisigile.22Ukuka udya uninkile miye siwenka wowo, chani kugamba wadahe kutenda na umwenga enga viya suwe chili na wamwenga. 23Miye mndani mwawo, weye nawe mndani mwangu, chani wadahe kuchintizwa mwe wamwenga, chani si imanye kugamba chindedi weye ni weye unisigile na kuwaunga enga viya weye unungile miye.24Tate chiya uninkile miye naunga kugamba wowonawo wadahe kutenda wamwenga na miye na miye hantu nili chani wadahe kuwona ukuka wangu, udya uninkile mwe viya weye nakununga miye heinati ukumbwa isi.25Tate ywedi isi haikumanyize weye, mna miye sikumanya weye, naho wamanya kugamba, kunisigila. 26Nasitenda zina dyako dimanyike mwawo naho naidamanye didamanyike chani kugamba udya ungi uwo kwawo nakununga miye udahe kutenda mndani mwawo na miye ni dahe kutenda mndani mwawo.

Chapter 18

1Yesu niyo alonga ulosi uno nakahalawa na wanampina wakwe, kwita mwe kolongo dya Kidroni aho nendile na chibuta ambacho yeye na wanampina wakwe niyo wengila mndani mwakwe. 2Haluse yudya Yuda aungile kumhituka nakahamanya ahantu hadya ivyo Yesu nendile akaita aho hantu nkanana na nkanana akatenda na wanampina wakwe. 3Naye Yuda eze atende kapata bunga dya wankondo na wakulu kulawa mwe wakulu wa walavyantambiko niyo weza wakatenda na ta magala na viziha.4Yesu naye akatenda kamanya chila chintu nendile chikadamanyika kumlanga yeye, awalaila kulongoza mwawo na kuwauza ni yuhi mkumlonda? 5NIyo wahitula Yesu Mnazaleti, Yesu awagambila ni miye niyo Yuda amhituka, nendile kachimala hamwenga na wadya wankondo.6Ivyo zeze awagambile miye nuyo, nawauya kunyuma na kugwa hasi. 7Akajika awauza naho, ni yuhi mkumlonda? Niyo waihitula naho Yesu Mnazaleti.8Yesu awahitula siwagambilani kugamba ni miye nuyo, ivyo hehu mwahonda miye walekeni wano watuhu waite. 9Yano nendile yeivyo chani udya ulosi uchinte, hadya alongile mwe wadya uninkile simwazize hata yumwenga.10Ivyo Simoni Petulo nendile ana bamba, asomola na kumsenga gutwi dya kulume mndima ywa mlavyantambiko mkulu ne idizina dyakwe mndima yudya nendile ni Maliko. 11Yesu niyo amgambila Petulo vuza idibamba dyako mwe iyala yakwe ni mbwani nisekujinkila mwe yadya masulumizo aninkile Tate?12Ivyo diya idibamba dya wankondo na wakankalu na wandima wa Chiyahudi nawamgwila Yesu na kumtaliza. 13Nawo niyo wamlombeza nkongo kubula mwa Anasi viya yeye nendile ise vyala wa Kayafa, uyo nuyo nendile mlavyantambiko mkulu mo mhilimo uwo. 14Haluse Kayafa nuyeo nendile akawenka uliganyi Wayahudi kugamba imunga mntu yumwenga abanike kulanga mwe walozize.15Simoni Petulo nakamtongela Yesu naho ivyo, ivyo, wanampina watuhu, na yudya wanampina nendile akamanyka mwa walavyantambiko wakulu, niyo engile hamwenga na Yesu mwe behewa ya mlavyantambiko mkulu. 16Mna Petulo nendile kachimala kuse mo ulwivi, elo yudya wanamina endile kamanyika mwe mlavyantambiko mkulu, nakafosa kuse niyo aita kulonga na yudya umvyele mzumizi endile akadima ulwivi na kumjela Petulo mndani.17Niyo yudya mndima nendile akadima ulwivi niyo amgmabila Petulo vino weye wagamba wi yuhi mwe wazumizi wa yuno mntu? Naye niyo agamba miye siyo uyo. 18Niyo wadya wazumizi na wakulu nendile wachimala hantu hadya, wajimba moto mwe viya nendile kuna mpeho niyo ivyo nendile wakotela moto chani kupata chifuto futo niyo Petulo nendile akatenda nawo akotela moto akatenda kachimala.19Mlavyantambiko mkulu niyo amuza Yesu kulanga wanampina wakwe na mahinyo yakwe. 20Yesu niyo ahitula, sikugambila pwi pwi piwi isi miye sihinya nkanana mwe nkanana mwe nuymba ye ntambiko na nuymba nkulu ya vikilo hantu ambawo Wayahudi wachintana nami silongile dyodyose mwe chinyele. 21Nimbwani namnuza? Wauzeni wategeleze kulanga mwe chiya nilongile wano wantu wamanya mbuli ziya nilongile.22Yesu eze alonge ivyo yumwenga ywa wakulu nendile kachimala niyo amtowa Yesu mo mkono wakwe na akajika alonga vino nivyo wakukulonga kumhitula mlavyantambiko mkulu? 23Naye Yesu amhitula hegu silonga mbuli yoyose ihiye ilo utende ukuzi mwe vikulanga vyo wavu naho hegu sihitula vyedi ni mbwani ukunitowa? 24Nivyo Anasi aho amwigale Yesu mwa Kyafa mlavyantambiko mkulu akatendwa katalizwa.25Haluse Simoni Petulo nendile kachimala akotela moto wenye, niyo wadya wantu wamgambila vino weye nawe wi yumwenga na wanampina wakwe? Alemela akagamba, miye suyo uyo. 26Yumwenga wa wandima wa walavyantambiko wakulu awo nendile ni mlukolo wa wadya wagosi uyo Petulo amsengile idigutwi nakagamba vino weye gamba nasikuwona naye kudya kwa chibuta? 27Petulo alemela naho aho zogolo dyaila.28Niyo amguha Yesu kulawa mwa Kayafa kubula mwe nyumba ya mkulu nedile ni mtondo wa mavukuvuku wowo wenye hawengile idya inyumba chani wanasekujelwa uzavu na kudya nyika ye Pasaka. 29Ivyo Pilato niyo abesa agamba, nina laho dyani dyakumlanga yuno mntu? 30Wamhitula na kumgamba, hegu yuno mtu hatendile vihiye hacha mletile hano31Pilato awagamba mguheni nyuwe wenye, mkamkantile vikuligana ne sigilizi zenyu nawo Wayahudi wamgambila sigilizi haikuchiluhusu suwe kukoma mntu yoyose. 32niyo wagamba haya chani ulosi wa Yesu uchitnte, ulosi uwo nendile kajika kuulonga vikulanga ivyo nabanike.33Niyo Pilato niyo engila naho mwe inyumba, inkulu amwitanga Yesu, niyo amgamba, vino weye wi Mseuta wa Wayahudi? 34Yesu ahitula vino weye wanuza dino mweivyo walonga kumanya hegu mwa viya wantu wakulonga wakusigila chani unuze miye? 35Uyo Pilato amhitula, miye siyo Myahudi hegu siyo ivyo?Isi yako na mlavyatambiko mkulu nawo wakuletile mwangu weye kutenda mbwani?36Yesu ahitula, Useuta wangu siyo we isi ino hegu uesuta wangu watendile we isi ino wandima wangu nawanigombela chani nisekulavigwa mwa Wayahudi chindedi useuta wangu haukulawa hano elo. 37Pilato niyo amgamba vino, weye nivyo ukulonga kugamba miye ni mseuta, mwe vino miye nasilekeilwa na mwe zimbuli zino moye siza mwe isi chani nitende mukuzi wa chiya ichindedi yoyose ananacho chindedi ategeleze izwi dyangu.38Pilato niyo amgamba chindedi ni mbwani? yeye eze alonge vino niyo aita mwa Wayahudi na kuwagambila sione mwe dyodyose mntu yuno. 39Nyuwe mna jadi zikudamanya ni mlekeile mfungwa yumwenga chipindi che Pasaka haluse monga niwalekeile mseuta wa Wayahudi. 40Niyo watula ulwasu wakagamba, suyouyo chifunguile Banaba, uyo Banaba nendile nimpolaganyi.

Chapter 19

1Niyo Pilato niyo amguha Yesu niyo amtuwa. 2Wadya wankondo niyo aguha miwa niyo wailuka niyo wadamanya chilemba niyo wamfunga mo mtwi wa Yesu niyo wamvika suche ya langi ya zambalau. 3Niyo wambasa wamgamba, weye Mseuta ywa Wayahudi niyo naho wamhuta mwe mikono yakwe.4Niyo Pilato afosa kuse, awagamba wantu kaulani namletelani yuno mntu kwenyu, chani mmanye kugamba, miye sibunkule kuwagila masa yoyose mndani mwakwe. 5Ivyo Yesu niyo alawa kuse, nandile kavala chilemba cha miwa na suche ya zambalau, niyo niyo Pilato awagamba, kaulani mntu yuno hano. 6Ivyo chipindi mlavyantambiko mkulu wa wakulu eze amuwone Yesu, niyo waguta msulumize, msulumize, Pilato awagamba, mguheni nyuwe wenye mkamsulumize kwaviya miye sikuwona kuwagila kusulumizwa.7Wayahudi wamhitula Pilato suwe china nkanto naho kwe inkanto iyo yamuwagila abanike kwaviya yeye ketenda kugamba, ni Mwana ywa Chohile. 8Pilato eze eve imilosi iyo niyo azidi kogoha. 9Niyo engila mwe inyumba yo kuvikila vituhu amgamba, Yesu weye walawa kuhi? Hata ivyo Yesu hamhitule.10Niyo Pilato amgamba weye hukulonga na miye? Hegu humanyize kugamba miye nina udahi wakukufungula hegu kukusulumiza. 11Yesu ahitula hwadahile kutenda na udahi ukulanga miye hegu hwenkigwe kulawa kulanga, ivyo uyo mntu anilavize kwako ana masa makulu.12Kulawana na ivyo amhitule, Pilato nakaunga kumlekela mna Wayahudi watula ulwasu wagamba, uneva unamlekeila ivyo weye suyo mbuyetu wa Kaisali chila akwetenda mseuta alonga chihitu cha Kaisali. 13Pilato eze eve ulosi uwo niyo amleta Yesu kuse niyo ekala mwe chiti cha kukantila hadya ahantu hamanyike saviya sakafu, mna kwachiebulaniya, Gobatha. 14Zuwa dya kumalanya Pasaka eze dibule chikabula chipindi cha sa mtandatu, Pilato awagamba Wayahudi kaulani mesuta ywenyu yuno ehano. 15Niyo waguta muse, muse, muse msulumize Pilato awagamba vino nimsulumize Seuta ywenyu? Niyo wagamba, suwe hachina mseuta mafani Kaisali. 16Niyo nPilato amlavya Yesu kwawo chani asulumizwe17Niyo wamguha Yesu niyo afisa enula umsalaba wakwe mwenye kubula kwe chiwasa chikwintangwa Goligotha. 18Naho wamsulumize Yesu hamwenga na wagosi waidi yumwenga ntendele ino, mtuhu ntendele ino Yesu ehagati hawo.19Akaheza Pilato niyo aika chiwalo niyo aika kulanga mo msalaba hano idolonywa MNAZALETI MESUTA YWA WAYAHUDI. 20Wayahudi walozize wasoma ichiwalo icho kwaviya hadya asulumizwe hendaga hajihi na kaya chiwalo icho chidolonywa kwa chiebulaniya kwa Chilumi na Chiyunani.21Niyo wakulu wa walavyantambiko wamgamba Pilato usekudolonya Mseuta wa Wayahudi mna yeye nuyo agambile miye ni Mseuta wa Wayahudi. 22Naye Pilato niyo ahitula, nidolonye sidolonya.23Wankondo eze wamsulumize Yesu niyo waguha suche zakwe niyo wazipangana mwe mafungu mane chila mnkondo fungu dimwenga niivyo mwe inkazu idya haisumigwe itoigwe bwasholo kulawa kulanga. 24Niyo wagambana chisekuitatula mna chiigombela chani chione naitende ni yayuhi ino ilaile chani chidolonye chichintizwe chiya chikugamba wapangana izisuche zangu ne idivazi dyangu wadigombel.25Wankondo watenda ivyo, nine dya Yesu , lumbudye dya nine, Maaliyamu mkaza Klopa na Maliyamu Magidalene wavyele wano nawachimala hajihi no msalaba wa Yesu. 26Yesu eze awone nine hamwenga na yudya wanampina nakamungisisa wachimala hajihi niyo agamba, nine, mvyele muone mwanawo yuno hano. 27Akaheza amgamba yudya wanampina kaula yuno hano mami yako kunkongela isa iyo yudya mwanampina niyo amguha niyo aita naye kukaya kwakwe.28Eze dijinke idyo, kuno Yesu kaheza kumanya yose yaheza usankani kuchintiza amadolonyo agamba naona nchilu. 29Chiya chandile chimema siki nachikwa handya, ivyo niyo waika divai igwaduke imemile siki mwe lukombosha lwa hisopo niyo wamjela mo mlomo wakwe. 30Yesu zeze aonje niyo agamba, iheza, niyo afunama umtwi wakwe niyo ainkiza umuye wakwe.31Kwaviya yendaga ni chipindi cha kumalanya kwaviya mili haikungigwa kusigala mlanga mwe misalaba chipindi cha zuwa dya kuhumula kwaviya zuwa dya kuhumula dyendaga kusinyisa, Wayahudi wamlombeza Pilato kugamba viga vyawo wadya wasulumizwe ivunwe na mili yawo iselezwe. 32Naho wankondo wezile niyo wavuna iviga vya mntu ywa nkongo na ywa kaidi nandile kasulumizwa hamwenga na Yesu. 33Eze wambwile Yesu wambwila kabanka kale ivyo hawamvunile iviga vyakwe.34Hata ivyo mnkondo yumwenga niyo amduga guha Yesu mo lubavu, niyo yalawa mazi na sakame. 35Uyo awone dino kaukula kugamba ukuzi wakwe ni wachindedi chania hata nyuwe mzumile.36Mbuli zino zilzila chani kgamba udya ulosi ulongigwe uchinte, hakuna hata wakwe umwenga ukunga uvunwe. 37Vituhu dolonyo tuhu dyagamba nawamsinye uyo wamlungike.38Eze vichinte ivyo, Yusufu wa Alimasaya kwaviya endaga mwanampina ywa Yesu mna kwa chinyele kwa kuwogoha Wayahudi niyo amlombeza Pilato kugamba auguhe umwili wa Yesu. 39Nikodemu naye uyo ambasaga Yesu nechilo naye niyo eza yeye kaleta msanganya wa mane mane udi na uvumba ukuzama kwakwe vyabula chihimo cha latili gana dimwenga.40Niyo waguha umwili wa Yesu niyo wauzingiliza mwe sanda ya chitani hamwenga na udya umhempe enga ivyo yendaga mazwela ya Wayahudi mo kuhamba. 41Antu aho Yesu asulumizwe hendaga na busitani, mndani mwakwe mwe ibusitani mna mbila mpya ambayo hakuna mntu awahiye kuhambwa umo. 42Kwaviya yendaga zuwa dya mandaliyo kwa Wayahudi na kwaviya idya imbila niyo wamgomneza Yesu umo mndani.

Chapter 20

1Chilo chilo zuwa dya nkongo dya juma kuche mavuku vuku, Maliyamu Magidalene nakaita kwe mbila niyo awona idiyuwe dyuswa mwe imbila. 2Ivyo niyo aguluka aita kwa Simoni Petulo na kwayudya wanampina umtuhu akungigwa ni Yesu, Niyo agamba wamguha Zumbe mwe mbila, suwe nswi hachikumanya kudya wamgoneze.3Niyo Petulo na yudya wanampina umtuhu wafosa kwita kwe mbila. 4Wose niyo waguluka hamwenga , ydya mwanampina umtuhu niyo aguluka kumjinka Petulo niyo atenda ywa nkongo kubula kwe mbila. 5Niyo achimala niyo asinya kwe mbila niyo aona sanda yachitani igonezwa, mna hegile mndani.6Niyo Simoni Petulo niyo abula niyo engila kundani kwe mbila. 7Niidya leso yendile mo mtwi wakwe heigonile hamwenga na ziya izisanda zachitani mna naitandikwa hankanda hakwe.8Niyo yudya wanampina umtuhu, naye eze engile mndani mwe mbila niyo awona niyo azumila. 9Kwaviya kubula ichipindi icho andaga hawanati kumanya amadolonyo, kugamba naimunga Yesu auyuke mwawo wabanike. 10Akaheza wanampina wakwe niyo wauya naho kukaya kwawo.11Hata ivyo Maliyamu nandile kachimala ukudya kwembila aila, viya akaila nakachimala kuno asinya kweimbila. 12Niyo awona wandima wa kwembingu waidi, wakukile wekala hamwenga, komtwi yumwenga kweviga hantu Yesu agonile. 13Niyo wamgamba, we mvyele, kwani wailani? Niyo awagmba wamguha Zumbe ywangu nami sikumanya uko wamwikiye.14Eze alonge ivyo, ahituka amwona Yesu akatenda kachimala, mna nandile hambunkule kugamba nandile ni Yesu. 15Yesu naye agamba, mnala kwambwani waila? wamlonda yuhi? Naye kuno akafanyanya nu mwamizi we ibusitani amgamba, zumbe hegu ni weye umguhile nigambila, uko umwikiye miye nami hamguhe.16Yesu amgamba, Maliyamu naye ahitukla mwenye niyo amlonga kwa kialamu Lobani yani kugamba mhinyi,. 17Yesu amgamba usekunidonta kwaviya sinati kupaa kwita kwa Tate, mna wite kwa walukolo wangu ukawagambile kugamba nanipae nite kwa Tate naho nuyo tati yenyu Chohile ywangu, naho ni Chohile ywenyu. 18Maliyamu Magidalene niyo eza kuwagambila wanampina, Simona, Zumbe, nakugamba kamgambile ivyo.19Eze ibule chisingi umsi uwo, zuwa dya nkongo dya juma, nyivi nazivugala, aho wanampia wendaga kwa kogoha Wayahudi, Yesu niyo eza niyo achimala mgati mwawo awgamba, utondowazi utende wi mwenyu. 20Eze aheze kuloga ayo niyo awalagisa mikono yakwe na lubavulwakwe, wanampina nawo weze wamuwone Zumbe niyo welelwa.21Niyo Yesu awagamba naho, utondowazi mtende mnanawo saviya anisigile miye niivyo nami nawasigilani nyuwe. 22Yesu eze alonge ivyo awavila awagamba hokelani Muye Ukukile. 23Yoyose mkunga mlekeile masa, walekeilwa na wadya mkunga na muwavugaile, wavugailwa.24Tomaso yumwenga mgati mwa wadya mlongo umwe na waidi etangwe Didimasi hendaga wanampina wa Yesu aho ezaga. 25Akaheza wadya wanampina awatuhu wamgamba, chimuwona Zumbe, yeye awagamba, uneva sinawone nkovu ze mitunga mwe mikono yakwe na kujela umkono wangu mwa mabome mo lubavu lwakwe sanizumile ng'o26Eze yachinte mazwa mane wanampina wendaga hamwenga vituhu, Tomaso naye hamwenga nawo, chipindi icho nyivi nazivugala yesu niyo achimala mgati mwawo niyo agamba, utondowazi mtende nyuwe. 27Niyo agamba, Tomaso lete akadole kako naho usinye imikono yangu naho lete hano imikono wike mo lubavu lwangu, naho usekutenda hekuzumila mna utende akuzumila.28Tomaso naye ahitula agamba Zumbe ywangu na Chohile ywangu. 29Yesu amgamba kwaviya kuwona, wazumila, wajimbikwa wadya wakuzumila naw hawaone.30Niyo Yesu adamanya mpituko zilozize mwa wanampina, mna hazidolonywe mwe chitabu chino. 31Mna zino zidolonywa chani mpate kuzumila kugamba Yesu ni Kulisito, Mwana ywa Chohile na kugamba mkazumila mtenda na ujima kujinka yeye.

Chapter 21

1Eze viheze ivyo, Yesu niyo elaviza mwa wanampina wakwe vituhu kweibahali ya Tibelita vino nivyo elevize mwenye. 2Simoni Petulo endaga na Tomaso akwitagwa Didimasi na Nasanaeli wa kana ya Galiliya, mwana ywa Zebedayo na mwanmpina mtuhu wa kaidi ywa Yesu. 3Simoni Petulo agamba, miye naita kulowa samaki, wowo nawo wagamba suwe naswi chitanye niyo waita wengila mwe ingalawa mna ichilo icho wose hawapatile chochose4Mtondo eze kutandazuke, Yesu kachimala hapezo mwe diziwa, wanampina hawambunkule kugamba ni Yesu. 5Yesu awagamba, wambwanga mna chochose chakudya? Nawo wahitula hahana. 6Awagamba selezani ulwavu ntendele ya kulume kwe ingalawa, nyuwe nanywi nampate samaki ivyo niyo waseleza izinyavu zawo, niyo wadunduga kukuvuta vituhu kwachausa che izisamaki ivyo zizamile.7Ivyo yudya mwanampina Yesu amungile niyo amgambila Petulo, ni Zumbe, naye Simoni Petulo aliposikiya ni Zumbe, niyo afunga izisuche zakwe kwaviya nendile hadivaile vyedi, akajika niyo edula mwe bahali. 8Wadya wanampina watuhu niyo weza mwe mashuwa kwaviya na hewehale ne isi inyaile, yabula mita gana kulawa kunkanda nawo nawakakweseza izinyavu zimemile samaki. 9Eze wabule kunkanda niyo waona moto wa makala hadya halanga hakwe, hendaga na samaki hamwenga na mgate.10Yesu awagamba, leteni hano samaki zesimile mloile vino haluse. 11Niyo Simoni Petulo niyo akwela niyo abuluza ludya ulwavu lumema samaki wakulu wakwehela kubula 153 hata hegu wendaga waloza mna ulwavu halukantike.12Yesu awagamba, soni mnde kudya hakuna hata yumwenga mwa wanampina ajezize kumuza weye ni yuhi? Nawamanya kugamba ni Zumbe. 13Yesu niyo eza aguha udya umgate niyo awenka niyo atenda ivyo mwe izisamaki nazo. 14Ino yendaga nkanana ya katatu kwa Yesu kwelagisa kwa wanampina wakwe eze auyuke kulawa kwa wabanike.15Eze wapate chegulo, Yesu amgamba, Simoni Petulo, Simoni mwana ywa Yohana vino weye waungisisa kujika wano? Petulo ahitula, heye Zumbe, weye kumanya kugamba miye nakunga, Yesu amgamba, yenke nkande amagoto yangu. 16Amgambila nkanana ya kaidi Simoni Petulo mwana ywa Yohana vino wanunga Petulo amgamba heye Zumbe weye kumanya kugamba, nakunga, Yesu amgamba dima izingoto zangu.17Amgamba naho nkanana ya katatu Simoni mwana ywa Yohana vino wanunga? Petulo naye niyo engila chihovu kwaviya agambigwe wanunga nkanana ntatu, vino weye wanunga? Naye amgamba Zumbe weye kumanya vyose kumanya kugamba nakunga, Yesu amgamba dima izingoto zangu. 18Chindedi nakugambila, chipindi wi mbwanga nakuzwela kuvala mwenye izisuche, niyo waita kokose uko ukunga., mna ukeza kudalahala naugolole imikono yako mtuhu nakuvike suche niyo akwigala kuntu hwikukunga.19Yesu kalonga ivyo chani kulagisa akunga abanike Petulo kwakumtunya Chohile eze alonge ivyo, amgamba Petulo nitongela.20Petulo ahituka niyo amuona yudya wanampina, yudya nakaungiswa awatongela, yuno ni yudya egamilaga mwe chifuwa cha Yesu chipindi che inkande ye chisingi niyo amuza Zumbe ni yuhi akunga akuhituke? 21, Petulo niyo amuona niyo amuza Yesu Zumbe yuno mntu atenda mbwani?22Yesu amhitula hegu namunga ekale kubula aho hwizila ivyo vyakulanga mbwani? Nitongela. 23Ivyo imbuli ino niyo yazagala mgati mwa wadya walukolo kugamba mwanampina uyo habanike mna Yesu hamgambile Petulo kugamba mwanampina uyo habanike, hegu naunga uyo asigale kubula aho hwizila yakulanga mbwani?24Yuonnuyo wanampina akukula zino izimbuli naho nuyo azidolonye, naho chimanya kugamba ukuzi wakwe ni wachindedi. 25Kna mbuli zesimile zilozize Yesu adamanye, hegu chila imwenga yadolonywe, nafanyanya kugamba isi yenye hayachintile kuvika ivitabu vidolonywe.

## Acts

Chapter 1

1Chitabu cha kale nachidolonywa, Thefilo, akagamba yose Kulisito akongile kudamanya na kuhinya, 2kubula zuwa diya ahokelwe kulanga Ino nikajika kualavya lagizo kujinkila Muye Ukukile kwa wasigilwa wadya wasagule. 3Numo mo kusawaniswa kwakwe uyo nakawoneka kwawo umo emeso naho niyo elavya mo ukuka kwa mazuwa milongo mine ekelavyanya kwawo na kulonga Useuta wa Chohile.4Umo akadugana hamwenga nawo kulagiza wasekukulawa Yelusalemu mna wagoje cheliso cha Tati alongile, "Mwivile kulaila kwangu 5Kugamba Yohana nakabatiza vitendedese kwa mazi nyuwe na mbatizwa kwa Muye Ukukile kwa mazuwa majeche."6Naweze watenda wadugana hamwenga niyo wamuza Zumbe vino dino nidyo idizuwa nowavuzize Waizulaeli uzumbe? 7Niyo awagamba "Siyo ivyo kwa nyuwe kumanya chipindi Tate aungile kwa udahi wakwe mwenye." 8Mna namhokele udahi umo Muye Ukukile nawizile mlanga mwenyu na nyuwe namtende waukuzi wangu kose kwe Yelusalemu na Uyahudi yose na Samalia kubula udumo we isi."9Zumbe Yesu eze aheze kulonga yano umo nawakasinya kulanga uyo niyo agubika wasekumwona kwa meso yawo. 10Umo wakasinya kwe isi kwa kusinyisa chimpupa wantu waidi nawachimala hagati gati hawo wavikile suche zing'aile. 11Wagamba nyuwe wantu wa Galilaya kwambwani mchimala hano mkasinya ko ulanga?12Niyo wauya Yelusalemu kulawa ko mlima we mizeituni uwo wihajihi na Yelusalemu ntambo ya zauwa dya sabato. 13Weze wabule niyo waita kwedilingo uko nawakekala awo ni petulo Yohana, Yakobo, Anduleya, Filipo, Tomaso, Batolomayo, Yakobo mwana ywa Alfayo Simoni Zelote na Yuda mawana ywa Yakobo. 14Wose walungana saviya mntu yumwenga kwa kuchinyinta kujendeleza mo kulombeza hamwenga na awo naweyaho wavyele Maliamu nine dya Yesu na wakuluze.15Mwe idizuwa diya Petulo niyo achimala hagati gati ha walukolo saviya wantu gana na milongo midi akagamba, 16walukolo navikanunga kugamba mawandiko yachintizwe endile aho kale Muye Ukukile ulonga kwa mlomo wa Daudi vikumlanga yudya kwaviya lagiza wadya wamgweile Yesu.17Kwaviya uyo ni yumwenga wetu naye nakahokele hantu hakwe hongzekele mwe ndima. 18Naho mntu yuno nakagula hantu kwa chiya ahokele kwo ubanasi wakwe niyo aho agwa na kulongoza umntwi mwili ubuntuka ne izinda zakwe zose zibuntuka na kwitika. 19Wose nawakekala Yelusalemu na uneva vikulanga dino ivyo hantu aho wahetanga kwemilongele yawo Akeidama idyo no dya konde dya sakame.20Mwe ichitabu che izabuli idolonywa, Goja ahantu hakwe hatende tongo hehekugwa hata mntu mtuhu aguhe luhenyo lwakwe lwa ulongozi,21Kwa iyo ivyo vyafaha kwa yumwe wa wagosi uyo nawalongozane na suwe umo Zumbe Yesu afosize na kwingila hagati gati hetu. 22Kukongela mo uwambulwa wa Yohana kubula mwe3 idizuwa enulwe kulanga na umo akatenda mukuzi na kuuyuswa hamwenga na suwe. 23Waika kulongozi wagosi waidi Yusufu akwitangwa Barnaba uyo naho etangwa Yostona Mathia.24Awo nawalombeza wakagamba weye Zumbe umanyize imyuye ya wantu wose na ivyo wike pwilili ni yuhi ehagati ha waidi wano uyo amsagule. 25Kuguha luhenyo mwe indima yo usigilwa uwo Yuda audamanye kwa ubanasi na kwita hantu hakwe 26Niyo wasagula wowo wenye ina usagizi umgwela Mathia yudya awazigwe hamwenga na wadya wasigilwa mlongo na yumwe.

Chapter 2

1Dize dibule zuwa dya Pentekosite wose wendile wehamwenga hantu hamwe. 2Mna kulaila ntuntumo kulaila kulanga saviya mpeho nkali uimemeza inyumba yose umo wendile wahumule 3Aho ziwalaila ndimi za moto zipangane zimlanga wawo chila yumwenga wawo. 4niyo wose wamemezwa ukuka wa utakata niyo wakonga kulonga kwa milosi mituhu saviya ukuka uwamemile kulanga.5Haluse nendile weyaho Wayahudi nandile wakekala Yelusalemu wedi wa Chohile kulawa chila si hasi ho ulanga. 6Ntntumo zino eze zivigwe bunga dya wantu diza hamwenga naho watenda na nkama kwa viya chila mntu wamwiva akalonga kwa semo zakwe mwenye. 7Wehelwa na kwituka awo walonga kindedi wano wose wakutamwila sawo Wagalatiya?8Kwa mbwani suwe chaweva chila mntu kwa semo chelekwe nazo. 9Wapalasiya na Wamedi na Waelamu nawo wakwikal meso Potamiya Uyahudi na Kapadokiya na kudya Ponto na Asiya 10Kudya Filigiya, Pamfeliya, kudya Misili na ntendele za Libiya kubula Kilene na wajeni kulaila Rumi. 11Wayahudi na wambulwe Wakilete na Walaabu, chaweva wakalonga mwe semo zetu kulanga ndima udahi wa Chohile,12Wose nendile wakaungazwa na kuzaganywa walongana wenye kwa wenye ino ni mbwani? 13Mna wamwenga wabela wagamba wano wakolwa kwa mpombe mya.14Mna Petulo kachimala hamwenga na waday mlongo na imwe alavya nguto awagambila wantu wa Yudeya na wose mkwikala chani dimanyike kwenyu tegelezani kwa kusinya imbuli yangu. 15Wantu wano hawakoligwe saivyo kufanyanya kwaviya uni ni mtondo wa saa ntatu.16Mna dino nadyendile dilongwa kijinkila kwa muwoni Yoeli. 17Nditende mwe zuwa dya udumo Chohile agamba nanitile ukuka wangu kwa wantu wose awana wenyu na wandele nawalavye uwoni wambwanga wenyu nawaone uwoni na wadalahale wenyu nawalote sozi.18Iviya iviya mlanga mwa wasigilwa wangu na watumwa wakivyele mwa mazuwa ayo nanitile ukuka wangu nawo nawatamwile. 19Nanilagise ntuso kulanga koulanga na pintuko hasi he isi sakame moto malundo ya mosi.20Naho zuwa nadihitukile dyatenda chiza na mwezi watenda sakame umo havinati kwiza zuwa kulu dya kwehelwa dya Chohile. 21Nvitende kugamba chila yumwenga uyo nadijele zina dya Chohile naambulwe.22Wantu wa Izulaeli tegelezani imbuli ino Yesu wa Nazaleti mntu amanyike na Chohile chimaliswa kwenyu kwa kutenda mdahi na visimo na pintuko izo Chohile kujinkila yeye mgati mwenyu sviya wenye mkumanya. 23Kwa chausa cha mawlo wikigwe kukonela nkongo na umanyi wa Chohile kalavigwa ni nyuwe kwa mikono ya wantu wabanasi mumsulumiza na kumkoma. 24Mna Chohile kamwinula kausa usungu kubanika kwakwe kwaviya havidahike kwakwe kulongozwa ni uwo.25Mna Daudiagamba kulanga yuno simwona Zumbe kulongozi kwangu uyo eli mkono wangu wa kulume ivyo sanusigwe. 26Ivyo muye wangu nawendile na chinyemi naho lulimi wangu naubwedezwa. Naho mwili wangu nawikale mwe ukankalu.27Holeke inausi yangu ite kwe kuzimu naho hounge mzumizi wako awone uzavu. 28Weye uklagisa kwangu sila ya ujima nonidamanye nimeme chinyemi kulongozi ko uso wako.29Mlukolo nadaha kutamwila kwenyu kwa ukankalu kulanga tati yetuDaudi uyo kabanika niyo ahambwa naho kabuli dyakwe diyuko hamwenga na suwe kubula vino dyelo. 30Ivyo nendile ni muwoni nakamanya kugamba Chohile nakelisa kwa cheliso kwakwe kugamba naike yumwenga mo uelekwa wakwe kwe chiti cha kale. 31Hadiwone dino hajihi niyo agamba mna kwinulwa kwa Yesu nandile hasigwe kuzimu naho umwili wakwe hauwonile.32Uno Yesu, Chohile kamwinula kwa hiyo suwe chose chiwachindedi 33Ivyo akatendwa kenulwa mo mkono wa kulume wa Chohile naho kahokela tigizo dya muye ukukile kulawa kwa Tate yuno ketila dino iditigizo uyo nyuwe muwona na kwiva.34Ivyo Daudi hapuluke kwita kulanga mna agamba Zumbe na kulonga kwa Zumbe wangu. 35Ikala ukono wangu wa kulume kubula kuwadamanya wehi wako fumbi kwa chausa che iviga vyako. 36Mna ivyo nyumba yose ya Izulaeli inamnye kugamba Chohile kamdamanya uyo kugamba Zumbe na Kulisito yuno Yesu uyo mumsulumize.37Haluse weve weve idyo noyo wokwa mwe imyuye yawo wamgamba Petulo na wasigilwa watuhu walukolo chitende zeze? 38NIyo Petulo awagambila kweileni naho Mbatizwe chila yumwenga ywenyu mwe zina dya Yesu Kulisito kwa chausa cho msalaba wa masa yenyu naho namhokele jeleko dya Muye Akukile. 39Ivyo kwenyu ni cheliso naho kwa wana wenyu na kwa wadya wose weli hale wantu walozize kwa ivyo Zumbe Chohile ywetu ivyo nawetange.40Kwa milosi ilozize nakaukula na kuwaunga nakagamba kwelavyeni mfose mwe lweleko uno ubanike. 41Naho ahokele milosi yakwe na kuwabatiza aho niyo wajenyela mwe zuwa idyo saviya nausi elufu ntaatu. 42Niyo wajendeleza mwe mahinyo ya wasigilwa naho mlungano mwe kuubesula mgate na mwe malombezo.43Nkama niyo yeza mwe chila nausi na maula yalozize na lagizo niyo zadamanyika kujinkila wasigilwa. 44Wose wazumile nawendile hamwenga na kutenda na vintu vyawo kwa hamwenga, 45naho niyo wataga ivintu na wikazi wawo naho wapanga kwa wose kuligana na viya ukunga kwa chila yumwenga.46Ivyo chila zuwa kujinka zuwa nawajendeleza wakatenda na mwalo umwenga mwe nyumba nkulu ya vikilo naho niyo wabesula mgate mwe kaya naho walungana kudya nkande kwa chinyemi na kunyanyahala kwa muye, 47wamtogola Chohile naho wakatenda na chibali na wantu wose. Zumbe nakawajenyeza zuwa kubula zuwa awo wendile wakambulwa.

Chapter 3

1Haluse Petulo na Yohana nawandile wakajendeleza mwe nyumba ye divikilo chipindi mo kulombeza saa kenda. 2Mntu yumwenga aholomale kukongela kwelekwa nandile akelekwa chila zuwa na kulambalikwa mweinchili ye idivikilo ukwitangwa mtana chani adahe kulombeza hela mwa wantu wakwingila mwe idivikilo. 3Eze awawone Petulo na Yohana wehajihi kwingila hedivikilo niyo alombeza hela.4Petulo niyo amzingatiya hamwenga na Yohana niyo amgamba "Chisinye suwe." 5Ahohomale niyo awasinya akamanya nenkwe chintu chochose kulaila kwawo. 6Mna Petulo niyo amgamba, "Matundu na ugoli miye sina mna ciya ninanacho nahwinke, mwa zinz dya Yesu Kulisito wa Nazaleti, jenda."7Petulo niyo amguha no mokono wakwe wa kulume niyo amwinula kulanga nkanana imwenga iviga vyakwe na izinkungu zakwe niyo zapata nguvu. 8Niyo apilika kulanga mntu aholomale niyo achimala niyo akonga kujenda niyo engila mwe divikilo hamwenga na Petulo na Yohana akajenda na kupilika na kumtogola Chohile.9Wantu wose wamuwona akajenda akamtogola Chohile. 10Niyo wabunkula kugamba ni yudya mntu nandile akekala akalombeza hela henchili intana ye divikilo niyo wamema ni kwehelwa kuzimbala kwa yadya yalaile kwakwe.11Ivyo nandile awang'ang'anila Petulo na Yohana wantu wose kwa hamwenga niyo wagulukila kwe nkamba ikwitangwa ya Sulemani, wakehelwa vidala. 12Petulo eze awone dino uyo niyo awahitula wantu, "Nyuwe wantu wa Izulaeli kwambwani mwehelwa? kwambwani mwachisinya suwe saviya kugamba chimtenda yuno ajende kwa nguvu zetu suwe wenye hegu kwa wedi wa Chohile?."13Chohile ywa Ibulahimu wa Isaka na Yakobo Chohile ywa watati zetu kamtunya msigilwa ywakwe Yesu. Yuno nuyo nyuwe mumwinkize na kumlemela kulongozi kwo uso wa Pilato, hata hegu uyo nandile kaunga kumlekeila. 14Na mumlemeila Akukile na mtakwagilwa chinyume chakwe niyo monga mkomi alekelwe .15Nyuwe namumkoma Zumbe wa ujima mna Chohile niyo amuyusa kulaila kwa wabanike suwe chiwaukuzi wa dino. 16Hluse kwa utondowazi mwe dizina dyakwe mntu yuno uyo mwamuwona naho mummanya na katakutenda nguvui utondowazi uwo wapatikana kwa Yesu imwinka yeye ujima uno wa ngingingi kulongozo kwenyu nyose.17Haluse walikolo simanya kugamba namdamanya mwe uhezi nivyo naho wadamanye vilongozi wenyu 18Mna mbuli izo Chohile kawakambila mapema kwa milomo ya wawoni wose kugamba yuno Kulisito na asulumizwe vidala kayachintiza.19Ivyo kweileni naho mhituke chani kugamba masa yenyu yadahe kuswa kabisa chani ibule misimu ya kubweda kulawana na wiyaho wa Zumbe. 20Nagamba adahe kusigila Kulisito uyo asagulwe kwa chausa chenyu, Yesu.21Uyo nuyo akungwa ulanga umhokele kubula msimu wa kuvuzwa vintu vyose ivyo Chohile avilongelaga kale kwa milomo ya wawoni wakukile. 22Chindedi Musa agamba Zumbe Chohile nenule muwoni saviya miye kulawa mwa walukolo wenyu na mmwive mwe chila chintu akunga awagambileni. 23Nailaile kugamba chila mntu uyo hamwive muwoni uyo na akomwe amlawe mgati mwa wantu24Hwye na wawoni wose Samweli na wadya watongele bada ya uyo walongaga na kulonga amazuwa yano. 25Nyuwe mwi wana wa wawoni na walagano dya Chohile atende hamwenga na wababa saviya alongile kwa Abulahamu klulawa mwe imbeyu yako nkolo zose za mwe isi nazijimbikwe. 26Ukajika Chohile kamwinula mndima ywakwe nakamsigila kwenyu kwenyu nkongo chani awajimbike nyuwe kwa kuhituka kulaila mwa masa yenyu.

Chapter 4

1Chipindi Petulo na Yohana wendaga wakalonga na wantu na walavyantambiko na wazumizi wa nyumba nkulu ya Chohile na Masadukayo wawabasize. 2Nandile nawehelwa vidala kwa viya Petulo na Yohana nendile wawkawhinya wanukulanga Yesu na kulonga mlanga mo uyuso wakwe kulawa kwa wabanike. 3Nawawagila na kuwajela mwedijeleza kubula mtondo utimile kwa viya tayali itenda chisingi. 4Mna wantu walozize nawendile weva ulosi niyo wauzumila naho mligano wawo wagosi wendile wazumizi na uliganyizwa saviya elufu shano.5Naho ize ibule mtondo nkanana itongele kugamba wakulu wawo wadalahala na wadolonya kwa hamwenga wadugana Yelusalemu. 6Anasi mlavyantambiko mkulu atendaga eyaho na Kayafa na Yohana na Isikanda na wose wendile ni walukolo wamlavyantambiko mkulu. 7Aho wendile wakatenda Petulo na Yohana hagati hawo niyo wauza kwa udahi wani hegu kwa zina dyani mdamanya idi.8Ukajika Petulo niyo aita kamema Muye Ukukile niyo awagambila nyuwe wakulu wa wantu na wadalahala 9Saviya suwe nkananaya dyelo chauzwa kulanga ntendwa zedi zitendigwe kwa mntu yuno mnyonje kwambwani mtu yuno katendwa mjima? 10Hembu dimanyike idyo kwenyu na kwa wantu wose mwe Izulaeli kugamba kwa zina dya Yesu Kulisito wa Nazaleti uyo asulumizwe uyo Chohile nakugamba mntu yuno achimale hano kulongozi kwenyu niyo aita mta ujima.11Yesu Kulisito ni yuwe ambadyo ni yuwe wazesi na mdibela mna ditendwa kutenda yuwe kulu dya mnkanda. 12Hmna wambulwa mwa mntu mtuhu yoyose kwa viya hamna zina tuhu hasi ha isi wenkigwe wantu awo kwa idyo chadaha kwambulwa.13Haluse weze wawone ukankalu wa Petulo na Yohana na wabunkula kugamba nawendile na wantu wa kawida hawenaumanyi nawe3helwa niyo wamanya kugamba Petulo na Yohana nawendile na Yesu. 14Kwa viya nawawona yadya mntu alongigwe kachimala hamwenga nawo na hawena chintu cha kulonga kujinka dino.15Mna aho wendile waheza kuwalonga wasigilwa wahalawe kulongozi kwe chigwena che chitala nawlonga wawo kwa wawo. 16Wagamba nachiwatende mbwani awntu wano? Ni chindedi kugamba pintuko za maula yadamanyika kujinkila wawo umanyika na chila yumwenga akwikala Yelusalemu hachikudaha kudilemela idyo. 17Mna chani kugamba ulosi uno usekujensesa umo mwa wantu hembu chiwafunde wasekulonga naho kwa mntu yoyose kwa zina dino dya Yesu. 18Wawetanga Petulo na Yohana mndani na kuwagamba bule msekulonga naho msekuhinya kwa zinazz dya Yesu.19Mna Petulo na Yohana wawalandula na kuwagambaHegu ni vyedi mwa meso ya Chohile kuwatunya nyuwe kwibga Chohhile kantilani wenye. 20Kwaviya suwe hachikudaha kuleka ulosiambawo chiuwona na kuwiva.21Kwajika kuwafundisa Petulo na Yohana niyo wawaleka waite hawadahile kupata chausa chochose cha kuwakantila kwa viya wantu wose nawendile wakamtogola Chohile kwa chiya chidamanyike. 22Mntu endile hahokela mpituko na uhonyi endaga na mihilimo mlongo mine.23Umo wawalekeile, Petulo na Yohana niyo weza kwa wantu wawo na kuwagambila yose yadya walavyantambiko wakulu na wadalahala nendile wawagambila. 24Weze wayeve wenula maizwi yawo kwa hamwenga kwa Chohile na kugamba Zumbe weye umbile imbingu ne isi ne bahali na chila chintu chimndani mwakwe. 25Weye uyo kwa Muye Ukukile kwa mlomo wa tati yetu Daudi mtumwa ywako nakalonga kugamba ni wantu we izisi watenda maya wafanyanya mbuli hezikuwagila.26Maseuta we isi wemalanya hamwenga na walongozi wechisanya hamwenga kumlanga Zumbe na kumlanga mungi wakwe.27Ni chindedi wose Helode na Poitio Pilato hwamwenga na wantu wa mwe izisi na wantu wa Izulaeli nawadugana hamwenga mo mzi uno kumlanga mndima ywako mkuka Yesu uyo umhakile mavuta. 28Nawadugana kwa hamwenga kudamanya yose ayo umkono wakwe na mo ungi wakwe nakayalonga kukongela nkongo heyenati kulaila.29Haluse Zumbe yakaule matiso yawo ukawajaliye wandima wako kuzilonga mbuli zako kwa ukankalu wose. 30Chani kugamba ukenula mkono wako kuhonya chilagiso na mpintuko vidahe kulaila kujinkila zina dya mndima ywako akukile Yesu. 31Weze wabinde kulombeza hantu hadya wechisanye kwa hamwenga niyo dyasingiswa naho wose niyo wamema Muye Akukile naho walonga ulosi wa Chohil kwa ukankalu.32Fyo kulu dya wadya azumile nawendile na muye umwenga na roho imwenga naho hahali tata uymwenga ywawo alongile kugamba chochose akulongoza nachandile chakwe mwenye mna nawendile na vintu vyose vya hamwenga. 33Kwa udahi mkulu wasigilwa nawatenda wakulonga ukuzi wawo kuhusu uyuso wa Zumbe Yesu na wedi mkulu nautende mlanga mwawo wose.34Nahehena mntu yoyose mgati mwawo ahungukilwe ni chintu kwa viya wantu wose nawendile na kalatasi za viwasa hegu ze zinyumba nawavitanga na kwigala hela na vintu endile havitagigwe, 35nakuviga hasi he viga vya wasigilwa na upasi naudamanywakwa chila mzumizi kuligana na chila yumwenga ivyo endile akaunga.36Yusufu, mavyantambiko, mntu kulaila Kipro, nakenkigwa zina dya Balinabasi na msigilwa ivyo ikagubulwa ni mwana ywa chinyemi. 37Akatenda na nkonde nakaditaga naho niyo aleta hela, niyo azika hasi ha wasigilwa

Chapter 5

1Ivyo mntu yumwenga akwitangwa Anania, na Safila mkaziwe, nawataga hantu ho ugoli, 2naho niyo wafisa hante he hela watagile watagile, mkaziwe naye nakadimanya dino, niyo aleta hantu hasigale na kwika mwe viga vya wasigilwa.3Mna Petulo niyo amgamba, Anania, kwambwani mwavu, kaumemeza umuye wako kulonga lulimi kwa Muye Akukile na kufisa hantu ho ugoli we nkonde? 4Mna hadya nendile hainati kutagwa, hayendile ni ugoli wako? na bada ya kutangwa hayendile hasi ho kunga kwako? itenda zeze ufanyanye imbuli ino mo muye wako? Huwatantile wantu mna kumdanta Chohile. 5Mo kwiva izmbuli zino Anania niyo agwa hasi na kubanika. Naho woga mkulu niyo wawezila wose wevile dino. 6Wambwanga niyo weza na kumjela mwe sanda, na kumwigala kuse na kumhamba.7Bada ya masaa matatu vino, mkaziwe niyo engila mndani hamanyize ni mbawani chiya chandile chimlaile. 8Petulo niyo, ''amgamba, nigambila hegu mtaga inkonde kwa chiasi icho, niyo .''Amgamba nivyo, kwe chiasi icho.''9Petulo niyo amgamba itenda vivihi kugamba mwivana kwa hamwenga kuujeza muye wa Zumbe? Kaula viga vya wadya wamzingile mgosiwo viholwivi, naho nawakwinule na kukwigala kuse. 10Chimpupa niyo agwa mwe viga vya Petulo, niyo abanika, naho wadya wambwanga niyo weza kundani wambwila kabanika kale. Niyo wamwinula niyo wamwigala kuse na kumhamba hajihi na mgosiwe. 11Woga mkulu niyo weza mlanga mwe divikilo jima naho mlanga mwa wose wevile izimbuli zino.12Vilagiso vilizize na mpintuko nendile vikalaila mgati mwa wantu kujinkila mikono ya wasigilwa, nawatenda hamwenga mwe ulwazo wa Sulemani. 13Mna hamna mntu mtuhu chinyume endile na ukankalu wa kulungana nawo hata ivyo nawenkwa tunyo mwa wantu.14Naho wazumizi walozize nandile wakaongezekela kwa Zumbe fyo kulu dya wagosi na wavyele. 15Ciasi kugamba wawenula mwe izisila na kuwagoneza mwe izisazi na mwa makochi chani kugamba Petulo uneva akajinka chizuli chakwe chidahe kusela mlanga mwawo. 16Aho naho fyo kulu dya wantu naweza kulawa kwe mizi izunguluke Yelusalemu wawaleta wanyonje wose wahagalwe na muye mchafu na wose niyo wahonywa.17Mna mlavyantambiko mkulu niyo enuka, na wose wendile hamwenga naye awo weli wa zehebu dya Masadukayo wamemwa ni finju. 18niyo wanyolosa imikono yawo, kuwagwila wasigilwa na kuwaika mndani mwe dijeleza dya hamwenga.19mgati mwe chilo mndima ywa Zumbe niyo afungula izinyivi ze dijeleza na kuwalongoza kweise na kulonga. 20Hitani mkachimale mwe inyumba inkulu na kuwagambila wantu mbuli zose za ujima uno. 21Weze weve idyo, nawengila mwe nyumba inkulu mwe chipindi kuchele na kuhinya . Mna mlavyantambiko mkulu keza na wose endile nawo na kutanga chitala chose kwa hamwenga na wadalahala wose, na wantu wa Izulaeli na kuwasigila mwedijeleza chani wawlete wasigilwa.22Mna wandima waiteile, hawawabwile mwedijeleza, niyo wauya na kulavya ulosi. 23Chibwila jeleza divugalwa vyedi naho wamizi wachimala mo lwivi mna chize chivugule, hachiwone mntu mndani.24Mna chipindi mkulu ywa wankondo wa nyumba nkulu na walavyantambiko wakulu weze weve izimbuli zino, wengilwa ni kwehelwa kwa chausa chawo wakafanyanya naitende zeze imbuli ino. 25Mntu yumwenga niyo eza na kuwagambila, wantu muwaikiye mwe dijeleza wachimala mwe nyumba nkulu yo kuvikila wawahinya wantu.26Ivyo mkulu ywa wankondo kaita hamwenga na wandima, naho niyo wawleta mna ukaleka kudamanya fujo, kwa viya nawakawogoha wantu hegu wadaha kuwatowa kwa mayuwe. 27Weze waheze kuwaleta, niyo wawika kulongozi kwe chitala, mlavyantambiko mkulu niyo awauza. 28Niyo agamba, nachiwagamba msekuhinya kwa zina dino, naho mwichei mwimemeza Yelusalemu kwa mahinyo yenyu, naho kubesa kuileta sakame ya mntu uyno mlanga mwetu.29Mna Petulo na wasigilwa watuhu niyo wahitula, Vyaungwa chimwive Chohile ukaleka wantu. 30Chohile ywa tati zetu nakamuyusa Yesu, mumkomile, kwa kumlungika kulanga ko mti. 31Chohile kamtunya mo mkono wakwe wa kulume, nakumtenda kutenda mkulu na mwambula, kulavya malombezi kwa Izulaeli na kulekeilwa kwa masa. 32Suwe chi waukuzi wa mbuli zino, na Muye Ukukile uwo Chohile kaulavya kwa wadya wakumtunya.33Mzumbe we chitala weze weve vino, niyo watozwa ni maya niyo wonga kuwakoma wasigilwa. 34Mna Falisayo akwitangwa Gamalieli, mhinyi wa sigilizi, atunyigwe ni wantu wose, nakachimala na kuwalonga wasigilwa waguhigwe kweise kwa chipindi chijeche35Niyo awagambila, wagosi wa Izulaeli, msinyise chiya mkungisa kuwadamanyiza watuntu wano. 36Kwaviya mazuwa yajinkile, Teuda nakenuka na kwigamba ni mntu mkulu, wawazwa wa wantu wendaga magana milongo nime wautongele. Niyo akomwa, na wose wendile wakamtunya niyo wasanyika na kwaga. 37Ukaleka mntu yno Yuda Mgalilaya kenuka mazuwa yadya ya kuwandikwa sesa niyo awavuta wantu walozize mnuyma mwakwe. Uyo naye niyo aga na wose endile wakamtunya niyo wasawanika38Haluse nawagambila, kwenegeni na wantu wano naho muwaleke wenye, kwaviya saviya mwalo uno hegu ndima ino ni ya wantu naidulwe. 39Mna uneva ni ya Chohile hamwidahe kuichinda, mwadaha kubwila kugamba mwahigana na Chohile ivyo, nawahembelezwa na ulosi wakwe.40Niyo wawetanga wasigilwa mndani na kuwatowa na kuwahuluta naho nakuwgamba, wasekulonga kwa zina dya Yesu. 41Wahalawa kulongozi kwa chitala welelwa kwa viya wawazizwa kuwagila kukantilwa naho kuswesa ntunyo kwa chausa che idizina idyo. 42Ivyo chila zuwa, mndani mwe inyumba inkulu kulwa kaya kubula kaya kjendeleza kuwahinya na kuzilonga mbuli zedi za Yesu kugamba ni mkombola.

Chapter 6

1Haluse mwe mazuwa yano. Umo uwazwa wa wanampina wakajenyela mag'ug'uziko ya Wayahudi Wayunani nayakonga vitendese Waibulaniya kwa viya wabanikilwe wowo naendile wakajalwa mwe kupangana chila zuwa mwe nkande.2Wandima mlongo na waidi nawawetanga wakagamba "Siyo vyedi kwetu kuleka ulosi wa Chohile na kusankanila he meza. 3Ivyo walukolo sagulani wagosi mfungate kulaila mgati mwenyu wantu waidi wamemile Muye ntunyo, yadya chikudaha kuwenka usankani uno. 4Na suwe, najijendeleze mwe udumo kulombeza naho mwe kusankani ulosi."5Kulonga kwawo ni kongigwa ni idibunga dyose. Ivyo niyo wamsagula Sitefano. Mntu amemile utondowazi na Muye Ukukile na Filopo, Prokpro Nikanori Timoni, Parmena na Nikolao, azumile kulaila Antiokia. 6Wazumile niyo wawegala wantu wano kulongozi kwa wasigilwa, walombeze na nyumani niyo wawaikiya imikono yawo.7Ivyo ulosi wa Chohile wenela na uwazwa wawanampina ujenyela uko Yerusalemu na ujenyelo mkulu wa walavyantambiko wauzumil utondowazi.8Na Stefano amemile wedi na udahi nandile akadamanya vikwehela na mbuli zilozize nkulu mgati mwa wantu. 9Mna aho niyo wenukila wantu wasiku wasankani wa vikilo dikwitangwa Vikilo dya Ulekeilwa na dya Wakilene na dya Waskanderia na wasiku kulaila Kilikiya na Asiya. Wantu wano nawendile wakalosana na Stefano.10Mna hawadahile kuhigana no umanyi no Muye Ukukile umlongoze Stefano nandile akatenda kwe kulonga. 11Ukajika awafumbasa awatuhu wantu kwa chinyele kulonga, " Chiva Sitefano akalonga milosi ihiye kumlanga Musa na kumlanga Chohile."12Wawasongaganya wantu wadalahale na wakudolonya niyo wambasa Stefano niyo wamgwila niyo wamwigala kulongozi kwe chitala 13Niyo wawaleta waukule udanti walongile mntu yuno hakuleka kulonga ulosi wihiye vitendese mwe izintendele zino ukuka ne idilagizo. 14Kwani suwe chimwiva akalonga kugamba yuno Yesu wa nazaleti nabalange hantu hano no kuzihitula izimbuli zetu chinkigwe ni Musa. 15Chila yumwenga neyaho mwe chitala ahitula meso kumsinya Stefano naho wakumuwona uso wakwe nandile saviya mndima.

Chapter 7

1Mlavyantambiko mkulu mbuli zino ni za chindedi? 2Sitefano nagamba, walukolo na watate wangu, netegelezani miye Chohile ywa ukuka nakamlaila tati ywetu Abulahamu ichipindi nendile Mesopotania Henati kwikala halani, 3Niyo amgambila, halawe mwe isi yako naho wambuya zako naho mwite mwe isi hunga hulagise.4Niyo ahalawa mwe isi yo Ukaidayo akekala halani kulawa aho niyo tati yakwe abanika Chohile niyo amleta mwe isi ino wakwikala vino haluse. 5Hamwinkile chochose saviya ulisiwakwe. Nahehena hantu hata hekwika viga. Mna Abulahamu agambilangwa hatahenati kupata mwana kugamba nenkigwe isi itende yakwe no ulweleko lwakwe.6Chohile nakaolnga naye vino, vya kugamba ulweleko lwakwe nalwikale mwe isi ya ujeni. Niyo aho kugamba wakaya wa uko nawatende kugamba wandima wawo na kuwadamanya vihiye mwe imihilimo magana mnane. 7Naho Chohile niyo alonga naiakantile isi ambayo iwatendani mateka. naho badala ya aho nawalawe chani wanivikle mwe hantu hano 8Naho amwinka abulahamu lagano dya kujelwa ngasu ivyo Abulahamu niyo tati yakwe Isaka amjela ngasu, mazuwa mnane atenda tati yakwe Yakobo. Niyo Yakobo atenda tate ywa wadalahala wetu mlongo na waidi9Baba zetu wamuonela finju Yusufu niyo wamtaga mwe isi ys Misili. Mna Chohile nehamwenga naye. 10Niyo amkombola mwe usulumizo wakwe. Niyo amwinka ujimbiko na umanyi mwa Falao zumbe ywa Misili. Falao amtenda zumbe we Misili na mwe inyumba yakwe yose.11Niyo kwatenda na sala nkulu na masulumizo yajenyele mwe isi ya Misili na Kanani na watate wetu hawapatile nkande. 12Mna Yakobo eze eve kuna mpamba Misili niyo awasigila tate zetu aho henkongo. 13Mwe intambo ya kaidi Yusufu kelaviza mwa walukolo wakwe. Ulukolo lwa Yusufu niyo lwamanyika mwa Falao.14Yusufu niyo awasigila walukolo wakwe kwita kumgambila Yakobo tati yawo eze Misili hamwnga na wambuya zakwe hamwenga na wantu wose milongo mfungate na washano. 15Ivyo Yakobo asela Misili niyo abanika yeye hamwenga na watati zetu. 16Niyo waguhigwa kubula Shekemu niyo wahambwa mwe mbila iyo Abulahamu agulaga mwe chiasi cha hele kulawa mwe welekwa wa Hamoli uko Shekemu.17Ichipindi cha idya indagano endaga Chohile amlagise Abulahamu eze abule, wantu wakatenda wajenyela uko Misili. 18Ichipindi icho nakachimala Zumbe mtuhu mwe isi ya Misili, Zumbe hemmanyize kugamba ni Yusufu. 19Uyo zumbe mtuhu niyo awdanta wantu wetu na kuwadamanyiza yehiye tati zetu na kuwadula wana wawo chani waekwikala.20Mwe ichipindi chiya Musa nakelekwa nendile ni mtana mwa Chohile niyo alelwa miezi mitatu mwe nyumba ya tati yakwe. 21Chipindi aduligwe, chigoli ywa falao niyo amguha chani amlele saviya mwanawe.22Musa nakahinywa mahinyo yose ya Chimisili nendile ana udahi mwe ulosi na kudamanya 23Mna eze abule mihilimo milongo mine,niyo ezelwa mo umuye wakwe kuwakaula walukolo wakwe wana wa Izulaeli. 24Eze awone Mwizulaeli akadamanywa vihiye, Musa amgombela na kumvuziza nkumbizi nandile akamsulumiza na kumtoa Mmisili. 25Akafanyanya kugamba walukolo wakwe wamanya kugamba Chohile nawakombole mo mkono wakwe mna hawamanyize.26Zuwa ditongele aita mwe wantu wa Waizulaeli endile wakatowana eza kumlamwila agamba, wagosi nyuwe mwi walukolo ni mbwani mkudamanyizana vihiye wenye kwa wenye? 27Mna yudya abalange mnyawe niyo amsindika hale na kumgamba ni yuhi kakutenda zumbe na makanto yetu? 28Weye wonga unikome saviya ukomile Mmisili gulo?29Musa aguluka eze eve ivyo, atenda mjeni mwe isi ya Midiani aho atenda tate ywa wana waidi. 30Niyo mihilimo milongo mine kujinka mndima ywa kwembingu amlaila mwe jangwa dyo mlima wa Sinai mwe mwali wa moto mndani mwa kasaka.31Ichipindi Musa eze awone moto, nakehelwa na kwehelwa chiya achiwone. niyomajeza kusogela chani asinye izwi dya Zumbe dyamwizila dikagamba, 32Miye ni Chohile ywa watati zako, Chohile ywa Abulahamu na ywa Isaka na ywa YakoboMusa niyo azingiza naho haungile kusinya.33Zumbe niyo amgambila vula ivilatu vyako hano uchimale ni hantu hakukile. 34Siona masulumizo ya wantu wangu weyuko Misili ziva kucheha kwawo miye sisela chani niwakombole haluse so nahusigile weye Misili.35Yuno Musa yudya wamlemele chipindi walongile ni yani kautenda mseuta na mliganyi ywetu? endile nuyo uyo Chohile kamsigila atende mseuta na mgombela. Chohile nakamsigila kwe mkono wa mndima wa kwembingui nakamlaila Musa mwe kasaka. 36Musa nakawalongoza kalawa Misili bada ya kudamanya vilagiso na mpintuko mwe Imisili na mwe bahali ya Shamu, na mwe luwala mwe chipindi mihilimo mnane. 37Ni Musa yuno awagambile wantu wa Izulaeli kugamba Chohile nawenuileni muoni kulawa mwe walukolo wenyu, muoni saviya miye.38Yuno ni mntu endile mwe chigwena mwe bunga na mndima ywa kwembingu, yudya alongile naye mo mlima wa Sinai yuno nuyo mntu endile na watati zetu. Yuno ni mntu nendile na watati zetu yuno ni mntu nendile na kahokela ulosi wimeso na kuchinka suwe 39Yuno ni mntu endile tati zetu nawekala kumwetegeleza nawamsindikila hale na mwe imuye yawo nawahitukila Misili. 40Mwe ichipindi icho nawamgambila Haluni chidamanyize wachihile wakunga wachilongoze kulawa mwe isi ya Misili hachimanyize chipatile.41Ivyo niyo wadamanya mwe mazuwa ayo nawakalavya lavyo kweiyo isanamu niyo welelwa kwaviya yendima ye imikono yawo 42Mna Chohile nakawahitula nakuwenka wavike ntindo ya kulanga. Saviya idolonywe mwe chitabu cha waoni togola mnilaviza miye lavyo dya wanyama muwachinjize mo luwala mwe imihilimo milongo mine inyumba ya izulaeli?43Mdizumila idivulu dyo mdugano dya Moleki ne intondo ya Chohile refani, ne picha mdamanye na kiuvikila wowo nawo naniwegale hale kujinka Babeli.44Watate zetu nawana vulu dya kuduganila dya ukuzi mo luwala. Saviya Chohile eze awalonge eze alonge na Musa, kugamba nachidamanye mwe mligano wa udya awone. 45Dino ni vulu ambadyo tate wetu mwe ichipindi chawo nawaletwa mwe isi na Joshua. Inalaia ichipindi wazengile niyo wavika mwe isi ambayo nakawagulusa hewenati uwiyano wa matete wetu ino ni kugamba vino kubula mazuwa ya Daudi. 46Uyo apatile chibali mwa meso mwa Chohile niyo alombeza kulonda wikazi mwa Chohile ywa Yakobo.47Mna Selemani nakamzengela nyumba Chohile. 48Mna hata ivyo Eli kulanga hakwikala mwe nyumba zizengigwe na mikono ino ni saviya uwoni ivyo alongile. 49Ulanga ni chigoda changu cho Uzumbe ne isi ni hantu hakwikiya viga vyanguNyumba ivivihi mkunga mkanizengele, alonga Zumbe hegu naho ni hahi hantu hangu hakuhumula? 50Suwo umkono wangu udamanye vintu vino vyose?51Nyuwe wantu mkutenda na singo ndala hemjeligwe ngasu imuye na magutwi chila chipindi mwahiga Muye Ukukila, mwadamanya saviya tati zenyu wadamanye. 52Ni uwoni wani mwe wawoni endile tati zenyu hawakumsulumiza? Nawawakoma wawoni wose walaile hewinati wizilo wa yumwenga mta uwagila, na haluse mtenda wasulumizi na wakomi wakwe naho. 53Nyuwe wantu mhokela lagizo diya disigilwe ni wandima wa kwembingu mna hamditozize.54Akajika wazumbe we chitala weze weve mbuli zino niyo wokwa mwe myuye yawo, wakengila maya na kusigina meno Stefano. 55Mna yeye akatenda kamema Muye Ukukile, asinya ulanga kwa vitendese niyo awona ukuka wa Chohile na kumuwona Yesu kachimala umkono wa kulume wa Chohile. 56Sitefano alonga kaula siwona ulanga ufunguka no umwana wa Adamu kachimala umkono wa kulume lwa Chohile.57Mna wazumbe we chitala niyo watula ulwasu, kwa izwi dya kulanga, wagubika amagutwi yawo wamgulukila kwa hamwenga. 58Niyo wachimala kuse ko mzi na kutowa mayuwe, na waukuzi wamvula nguo zawo za kuse na kwika hasi haguhi ne iviga vya umbwanga akwitangwa Sauli.59Chipindi wacjhei kutowa mayuwe Sitefano achei kumwitanga Zumbe na kumgamba, Zumbe Yesu hokela umuye wangu. 60Afika madi na kumwitanga kwa izwi kulu Zumbe usekuwafanyanyiza masa yano. Eze alonge yano niyo abanika

Chapter 8

1Sauli nendile mwe mevano ye file yakwe, zuwa idyo naho akongile kuwasulumiza chinyume cha vikilo dya Yelusalemu, na wazumile wose nawasambala mwe kaya za Yedea na Samalia, ukaleka wasigilwa. 2Wantu wazumizi nawamhamba Stefano, na kudamanya malombolezo makulu huhusu yeye. 3Mna Sauli nakonga adibinde idifyo dya wamzumile Kulisito. niyo aita kaya kwa kaya, nakuwabuluza kuse, wavyele kwa wagosi, nakwadula kwedivugailo.4Wazumizi wadya wazagale hewenati niyo wabula chila hantu wakalonga buli ya Chohile. 5Filipo niyo aseleza mo mzi wa Samalia akalonga mbuli za Kulisito uko6Bada ye difyo kwetengelza na kuwona mpituko adamanye Filipo, niyo wasinyisa mwe chiya alongile. 7Kulaila aho wantu walozize wevile muye wihiye uwalawa wantu kuno wakaila kwa izwi kulu, na walozize waholomale na waholomale niyo wahonywa. 8nakwendile na chinyemi chikulu ko mzi.9Mna nakuna mntu yumwenga mo mzi udya akwitangwa Simoni naye nakatenda usai naye nendile akaujeseza kuwatenda wantu wehelwe naho isi ya Samalia uko agamba yeye ni mntu mkulu. 10Wasamalia wose kukongela mdodo kubula wakulu nawakamwetegeleza, wakagamba, mntu yuno nuyo udahi wa Chohile udya umkulu. 11Niyo wamwiva kwaviya kwaviya kawtenda wehelwe kwa mazuwa yalozize kwa usai wakwe.12Mna weze wazumile, kugamba Filipo naklonga kuhusu Uzumbe wa Chohile na kuhusu zina dya Yesu Kulisito, niyo wambulwa wagosi kwa wavyele. 13Simoni wenye niyo azumila eze ambulwe, kajendeleza na Filipo eze awone vilagiso nezimpintuko nazikatendeka niyo ehelwa.14Chipindi wasigilwa wa Yelusalemu weze weve, kugamba Samalia ihokela ulosi wedi wa Chohile niyo wawatuma Petulo na Yohana. 15Chipindi wakaseleza niyo wawlombezeza, wamhokele Muye Akukile. 16Kubula ichipindi icho, Muye Akukile nendile henati kuwaseila hata yumwenga, nendile du ni wambulwa kwa zina dya Zumbe Yesu. 17Naho Petulo na Yohana niyo awaikiya mikono niyo wamhokela Muye Akukile.18Chipindi Simoni eze wawone kugamba Muye Akukile kalavigwa kujinkla kwikiwa mikono ni wasigilwa, niyo onga kuwenka matundu. 19Niyo agamba, ninkani uwo udahi, chani chila uyo hunga nikiye mikono ahokele Muye Akukile.20Mna Petulo niyo agamba amatundu yako hamwenga na weye mwenye, yagila hale, kwa viya kufanyanya kugamba luso wa Chohile lwapatikana kwa matundu. 21Hna hata mwe imbuli ino, kwa viya umuye wako hauchumile kulongozi kwa Chohile. 22Ivyo basi leka uwavu wako, na kumlombeza Chohile adaha kukulekela fanyanyi zo umuye wako. 23Kwaviya nawona wi mwe sumu ya usungu na kutalizwa mwe masa.24Simoni niyo ahitula agamba, mlombezeni Zumbe kwa chausa cha miye, kwaviya mbuli zose mlongile zadaha kunipata.25Chipindi Petulo na Yohana aho wakalonga, na kuukula mbuli yedi ya Zumbe, niyo wauya Yelusalemu kwe isila iyo, waukula mbuli yedi mwe kaya zilozize za wasamalia.26Ivyo, wandima we mbingu niyo walonga na Filipo niyo wagamba, langaza na wite kusini mwe isila ikwita hasi mwa Yelusalemu wakailonga sila ino imwedijangwa. 27Niyo alangaza niyo aita kaula nakuna mntu wa ithiopia towashi wa uzumbe mkulu mwa hantu hakwe, chandegwa cha ithiopia ekigwe kulanga mwe impamba yakwe yose naye nakaita Yelusalemu, kwa kuvika 28Naho akauya kekala mwe mutuka wakwe akasoma chuwo cha muoni Isaya.29Muye niyo alonga na Filipo sogela hajihi no mutuka witanye nawo. 30Niyo Filipo aita na nguluko, niyo amwiva akasoma chuwo cha muoni Isaya amgamba, vino wayamanya ayo ukusoma. 31Mwesopia amhitula, nanidahe zez3e mntu hananilongoze? Niyo amhembeleza Filipo akwele mo mutuka na kwikala hamwenga naye.32Mna idifungu dya mawandiko nednile akasoma Muthopia ni dino, nakalongozwa saviya goto ikwigalwa kuchinjwa, na saviya ngoto inyamale dwi, hagubule umlomo wakwe. 33Kwa kujelwa chihovu kwakwe inkanto yakwe yusigwa, ni yuhi akunga agambile icheleko chakwe? Wikazi wakwe usigwa mwe isi.34Ivyo towashi niyo amuza Filipo, na kugamba, nakulombeza ni muoni yuhi uyo akulongelwa mbuli zakwe, kuhusu yeye hegu za mntu mtuhu? 35Filipo niyo akonga kulonga, niyo akonga kwa wandiko dino dya Isaya kumlongela mbuli za Yesu.36Wakatenda we mwe sila, niyo wabwila heli mazi towashi niyo agamba kaula hana mazi hano nichihi nichibwani chikuchinda nisekuvululwa. 37Ulosi uno, ivyo mithiopia ni alandula nazumila kugamba Yesu Kulisito na mwana ywa Chohile hayamuli mwa mawandiko ya chikale. 38Niyo wengila mndani mwa mazi, hamwenga na Filipo na Towashi, Filip niyo ambatiza.39Chipindi weze walawe mwa mazi muye wa Zumbe niyo wamwigala Filipo hale, towashi hakumuwona niyo aite mwe isila yakwe, kuno kamema mbwedo. 40Mna filo niyo awoneka Azoto, nakajinka mo mkowa udya akalonga mbuli yedi mwe imizi yose kubula aho abwile Kaisalia.

Chapter 9

1Mna Sauli naakajesa kulonga kukogofya kumleta kubanika kwa wanampina wa Zumbe niyo waita kwa mlavyantambiko mkulu. 2Na kumlombeza kuwandikilwa kwa awo wamavikilo ya ukoDamesiki chani aho anampata mntu natongele mwe isila iyo atendile mgosi hegu mvyele sigi na kuwaleta Yelusalemu.3Na umo endile akatamba ilaila kugamba akonga kubula Damesiki chipumpa imulika chila kuntu ung'azi kulaila kwembingu 4Mna niyo agwa hasi na kwiva mwitango ukumgamba Sauli Sauli kwa mbwani wanisulumiza miye?5Sauli amhitula wi yuhi weyeZumbe Zumbe agamba miye ni Yesu ukunibalanga. 6Mna chimala mwigale mwe ikaya naugambilwe ivyo ukungwa udamanye. 7Wadya wantu watambile hamwenga Sauli watongomala hawalongile dyodyose waketegeleza idizwi hawawone mntu.8Sauli niyo enuka aho hasi umo eze agubule ameso yakwe hadahile kuwona chintu wamtoza umkono kumbuza uko Damesiki. 9Ychinta mazuwa matatu hakuwona hakudya naho hakunywa.10Mna neyaho mwanampina Damesiki zuna dyakwe Ananiya Zumbe kalonga naye mo uwoni Ananiya niyo agamba miye ni hani Zumbe. 11Zmbe amgamba chimala wite uko ko mtaa uchumile mwe nyumba ya yudya ukauze mntu kulawa Taso akwitangwa Sauli uyo achei kulombeza. 12Uyo nakawona mo uwono mntu zina dyakwe Ananiya akengila na kumwikiya mikono mlanga mwakwe chani ahokele kuwona.13Mna Ananiya ahitula Zumbe siva mbuli za mntu yuno kwa wantu walozize kwa ivyo awadamanyize yehiye wakukile wa uko Yelusalemu, 14Hano anaudahi ukulawa kwa mlavyantambiko mkulu kumgwila chila nyumwenga akuditangila zina dyakwe. 15Mna Zumbe niyo amgamba hita kwa viya uyo ni chintu chisagulwe kwangu adiguhe idizina dyangu kulongola kwe izisi na maseuta na wantu wa izulaeli 16Mna naniwalagise yadya yalozize yakumunga kusulumizwa kwa idyo idizina dyangu.17Ananiya niyo aita na kwingila mdya mwe nyumba kumwinka mikono akagamba mlukolo Sauli Zumbe Yesu yudya akulaile mwe isila umo nendile ukeza kanisigila udahe kusinya naho mwongezwe Muye Ukukile. 18Chipumpa vilagala mwa meso yakwe vintu saviya magalatu niyo asinya naho niyo achimala na kwambulwa niyo adya nkande na kuguha ujima. 19Niyo ekala hamwenga na wanampina wa uko Damesiki kwa mazuwa yalozize.20Niyo aho aho niyo amlonga Yesu mwa madugano ya wanampina akagamba kugamba uyo ni mwana ywa Chohile. 21Niyo wose wevile waduduhala kugamba suyo mntu yuno awabanange wose waditange zina dino uko Yelusalemu? naho hano nakeza kwa idyo dya kuwanyamaza na kuwegala kwa walavyantambiko. 22Mna uyo Sauli niyo atendelwa udahi wa nguvu na kuwatenda Wayahudi na wakekala Damesiki wagilwe welavyanye kugamba yuno nuyo Kulisito.23Yeze yajinke mazuwa yalozize Wayahudi niyo wadamanya hamwenga chani wamkome 24Mna ubala wawo niyo ubunkuka kwa Sauli wakamdima mo mlango nomsi na nechilo wadahe kumkoma. 25Mna wanampina wakwe wamguha nechilo na kumseleza kujinkila mwe chiwambaza na kumseleza hasi mwe ntangulu.26Uyo Sauli eze abule Ywlusalemu niyo ajeza kuhangana na wanampina mna niyo watenda wamogoha hawamzumile kugamba uyo ni wanampina. 27Mna Banaba niyo amguha na kumwigala kwa wasigilwa niyo awagambila ivyo Sauli amuwone Zumbe mwe isila na Zumbe ivyo alongile naye na ivyo Sauli alongile kwa ukankalu kwa zina dya Yesu uko Damesiki.28Kadugana nawo umo wakengila na kulawa Yelusalemu niyo alonga kwa ukankalu kwa zina dya Zumbe Yesu. 29niyo alungana na Wayahudi wakulonga chigiliki kuno wakajeza uko na uko kumkoma. 30Naho walukolo weza wamanye imbuli iyo niyo wamguha uko Kaisaliya na kumwigala aite Taso.31Mna niyo bunga dya wamzumile Kulisito dyo dyose dya Uyahudi Galilaya na Samaliya itenda na utondowazi na niyo dyazengwa na kujenda mwe nkama ya Zumbe na fulaha ya Muye Ukukile, wamzumile Kulisito wakula na kujenyela kwa kuwazwa. 32Niyo vyalaila Petulo umo nakazunguluka ntendele zose zo mkowa niyo awaseleza mna wazumizi wakwikala mwe imizi ya Lida.33Niyo amuwona uko mntu yumwenga zina dyakwe Ainea mntu uyo nakatenda mo usazi mihilimo mnane uyo nendile kaholola. 34Petulo amgambila AineaYesu Kulisito akuhonye inuka na utandike ulusazi wako aho niyo enuka. 35Niyo wantu wose wekalaga Lidiya Shonani weze wamuwone umntu uyo wamhitukilaZumbe.36Hendaga na wanmpina Yafa akwitangwa Tabitha ambadyo nadiwazwagulwa saviya Dokasi yuno mvyele na kamema ndima yedi ikutendwa vyedi atendile kwa wachiwa. 37Nailaila mwa mazuwa ayo na kuhuma niyo afa wezewamwigale mwe chumba cha kulanga na kumgoneza38Kwa viya Lida naihajihi na Yafa naho wanampina naweva kugaqmba Petulo nendile3 uko wawsigila wantu waidi wakwe wakamunga. So kwetu naho usekuchelewa. 39Petulo kenuka na kuhalawa hamwenga nawo ize abule amwingiza kwe ichumba cha kulanga na wabanikilwe wose chimala naye wakaila na kumlagiza Koti na suche ziya Dokasi awashonele umo akatenda hamwenga nawo.40Petulo niyo awlavya wose kuse kwe chimba kufika madi na kulombeza niyo awahitukila umwili na kugamba Thabithi inuka niyo agubula ameso yakwe eze amuwone Petulo niyo ekala hasi 41Niyo Petulo amwinka umkono wakwe na kumwinula naho eze awetange wazumizi na wabanikilwe na kuwenkiza kwawo umo ni mjima. 42Imbuli ino niyo yamanyika Yafa yose na wantu walozize wamzumila Zumbe. 43Niyo yalailaPetulo kekala mazuwa yalozize Yafa hamwenga na wantu kwitangwa Simoni mdamanya mikota.

Chapter 10

1Nendile kuna mntu uyo mo mzi wa Kaisaliya zina dyakwe naketangwa Konelio, nani mkulu wa chikosi cha Kiitalia. 2Nandile ni mzumizi kwa Chohile nakamtongela Chohile na inyumba yakwe yose kulavya hela zilozize kwa Wayahudi naho kalombeza kwa Chohile mazuwa yose.3Chipindi cha saa kenda za nomsi kawona ulagiso wandima wa kwembingu wa Chohile eza kwakwe mndima wa kwembingu niyo amgamba Konelio. 4Konelio niyo amsinya mndima wa kwembingu nandileb anankama nkulu vidala agamba ino ni mbwani mndima wa kwembingu amgamba malombezo yako majeleko yako kwa hawekwedaha zikwela kulanga saviya nkumbusa kwe nguvu ya Chohile. 5Haluse sigila wantu waite mzi wa Yafa wakamlete mntu yumwenga akwitangwa Simoni naho etangwa Petulo. 6Ekala na mdamanya mikoto akwitangwaSimoni uyo inyumba yakwe imkanda mwe bahali.7Bada ya mndima wa kwembingu nandile akalonga naye kuhalawa, Konelio niyo awetanga wandima wa mwe nyumba waidi na mnkondo nandile akatongela mgati mwa wankondo nandile wakamtongela. 8Konelio kawagambila yose yalaile niyo awatuma Yafa.9Zuwa ditongele chipindi cha saa sits chipindi wamwesila nahonn wakalibiya mozi Petulo niyo akwela kulanga kwe lugulu alombeza. 10Naho niyo atenda ana sala kaunga chntu cha kudya mna chipindi wantu wambika nkande kagubuilwa magubulo. 11Niyo awona ulanga ugubulwa na chombo cha sela na chintu chikale saviya suche chisela hasi mo msanga mwe izikona zakwe zose nne. 12Mndani mwekwe nandile kuna aina zose za wanyama wenye viga vine na wakutambala mnanga mo msanga na wadege wamnanga.13Nho idizwi digamba kwakwe inuka Petulo chinja udye. 14Mna Petulo niyo agamba sivyo ivyo Zumbe kwaviya siwahiye kudya chintu chochose chisentigwe sicho chedi. 15Mna izwi diza kwakwe naho nkanana ya kaidi achikukize Chohile usekuchitanga chizavui. 16Ino ilaila nkanana ntatu na chiya ichombo niyo chaguhigwa naho kulanga.17Nho umo ichipindi Petulo nandile mwe hali ya kuvulugukiwa mlanga mwa ayo amagubulo kwani yalagisa bwani kaula wantu nandile wasigilwa na Konelio wachimala kulongozi ko lwivi wauza sila ya kwita kwa nyumba. 18Niyo wetanga na kuza hegu Simoni yuo naketangwabPetulo hegu nendile akekala hadya.19Chipindi icho Petulo nandile akafanyanya mwa magubulo ayo Muye niyo alonga naye kaula wantu watatu wakulonda. 20Inuka usele hasi wite nawo usekogoha kwita nawo kwaviya siwatuma. 21Petulo asela hasi kwawo niyo agamba miye ni yudya mkumlonda kwambwani mwiza?22Wagamba, akida yumwenga zina dyakwe Konelio mntu ywa chindedi hunga akumtimila Chohile na wantu wamlonga vitana mwe isi yose ys Uyahudi, kagambilwa ni mndima wa kwembigu wa Chohile kumtuma chani aite kwe nyumba yakwe, chani eve ulosi kulawa kwako. 23Petulo niyo awahokela wengila kunyumba wekala hamwenga naye mtondo utimile kenuka kaita hamwenga naye na walukolo wajeche kulaw Yafa wajesana naye.24Zuwa ditongele weza Kaisaliya na Konelio nandile akawagoja nandile kawetanga hamwenga walukolo wakwe na wambuya zakwe wahajihi.25Chipindi Petulo kengila kunyumba, Konelio niyo amsigila na kwinama kubula hasi he viga yakwe kwa kumtunya. 26Mna Petulo amwinka naho amgamba chimalamiye naho ni mntu.27Cipindi Petulo akatenda atamwila naye, kengila kunyuma niyo abwila wantu wadugana hamwenga. 28Nyuwe wenye mmanya kugamba siwo lagizo dya Chiyahudi kwambizana hegu kutalamkilana na mntu siyo wa kola idi mna Chohile kanilagisa miye kugamba sikudaha kumwutanga mntu yoyose kasentwa hegu kaiha. 29Naho diyo maana siza sihigile aho nisigilwe kwa chausa cha icho, Ivyo niwauze kwa mbwani namsigilwa kwangu?30Konelio agamba mazuwaa mane yajinkile chipindi sa chino nandile halombeza chipindi cha masaa kenda nomsi mndni mwa nomsi niyo nawona mntu kulongozi kwangu kachimala akatenda kavala suche zing'aile, 31Anigamba Konelio malombezo yako yevigwa ni Chohile na majeleko yako kwa wasokele yatenda ukumbusho kulongozi kwa Chohile. 32Ivyo tuma mntu Yafa akamwitange mntu yumwenga akwitangwa Simoni eze kwako naho etangwa Petulo uyo akwikala kwa mdamanya mikota etangwa Simoni uyo inyumba yakwe imnkanda mwe bahali. 33Sinyisa chegamo chino naye aho akwizila nalonge na nyuwe haumuli mwa madolonyo ya kale.34Ivyo Petulo agubula umnomo wakwe agamba ni chindedi sizumila kugamba Chohile hakudaha kutenda na uhingiza. 35Badala yakwe chila kolwa mntu yoyose akumtongela na kudamanya ,buli za chindedi anazumilwa kwakwe.36Wamanya ulosi aulavize kwa wantu wa Izulaeli chipindi akawagambila ulosi mtanautondowazi kujinkila Kulisito uyo Zumbe wa wose. 37Nyuwenye mmanya icho chilaile ambacho chilaila Yudeya Yose naho chikongela Galilaya uwambulwa uwo Yohana augoneke. 38Mbuli nandileiluhusu Yesu Kulisito ivyo Chohile amjeile mavuta kwa muye Ukukile na kwa nguvu kaita akadamanya yedi na kuhonya wose wasulumizwe ni mwavu kwa viya Chohile nehamwenga naye.39Suwe chiwachindedi mwe izimbuli zose azidamanye mwe isi za Uyahudi na mdya Yelusalemu yuno ni Yesu wamkomile niyo wamlungika mo mti. 40Yuno mntu Chohile kamwinula zuwa dya katatu niyo amwinka kumanyika. 41Siyo kwa wantu wose mna kwa wachindedi wasgulwe kabula ya Chohile, suwe wenye chidye naye na kunywa naye bada ya kwidulwa kulawa kwa wabanike.42Kachilagiza ulosi kwa wantu na uchindedi wa yuno nuyo yudya Chohile kamsagula kutanda mlamuzi wa wemeso na wabanike. 43Kwa uyo waoni wose wawone chani kugamba chila akumzumila uyo ahokele kulekeilwa wa vihiye kujinkila zina dyakwe.44Chipindi Petulo akajendeleza kulonga yanoMuye Akukile kawamemeza wose nandile waketegeleza ulosi wakwe. 45Wantu wadya wakulangwa na ni bunga wajeligwe ngasu wadya wose wezile na Petulo wehelwa kwaviya Muye Akukile witilwa kwa wantu we isi.46Kviya naweva wano wantu we isi walonga kwa luga ntuhu na kumvikila Chohile. 47Kuna mntu yoyose akudaha kuchinda mazi chani wantu wasekwambulwa, wantu wano wamhokelen mpeho mng'azi saviya suwe. 48Nivyo awwagambile wambulwe kwa zina dya Yesu Kulisito, akajika niyo wamlombeza ekale nawo kwa mazuwa wasiku.

Chapter 11

1Wasigilwa na walukolowadya wendaga uko yudeya na weva ukugamba kwa wana si wadihokela ulosi wa Chohile. 2Petulo nakeza uko Yelusalemu diya idifyo dya wantu wadya wavinilwe niyo wakonga kumlonda wakagamba 3Kutozana na wantu wavinilwe niyo wadya nawo.4Mna Petulo niyo akonga kuwagambila dilaile kwa utali niyo alonga 5Nendile halombeza mo mzi wa Yafa niyo nawona uwoni wa chintu chikusela hasi saviya suche nkulu ikusela kulaw kwembingu mwe izintendele zakwe zose nne niyo zisela kwangu. 6Niyo nasinya na kulafya kulanga kwakwe niyo nawona wanyama wana viga vine wakwikala mwe isi na wanyama wa koluwala na wanyama wakutambala na wadege wakoulanga.7Niyo neva izwi dikulonga na miye Inuka Petulo chinja naho udye 8Niyo nalonga Siyo ivyo Zumbe mwe milomo yangu hakunati kwingile chintu chochose hechikukile hegu chichafu 9Mna idizwi niyo dyanilandula naho kulaila kwembingu chiya Chohile alongile kugamba ni chedi usekuchitanga chihiye, 10ino ilaila nkanana ntatu na chila chintu chiguhigwe kwembingu naho.11Kula chipindi icho nendile wantu watatu wachimala kulongozi kwe inyumba idya nachili wasigilwa kulaila Kaisaliya kwiza kwangu,. 12Muye kanigambila kwita nawo wano wagosi mtandatu waita hamwenga na miye naho chamile kweinyumba ya mntu yumwenga. 13Nakachigambila viya awone umndima ywa kwembingu kundani kwe inyumba yakwe akalonga Nisigila Yafa hamlete Simoni uyo idizina dyakwe tuhu ni Petulo. 14Nalonge ulosi kwako mwe uwo nawambulwe weye ne inyumba yako yose.15Nize nikonge kulonga nawo Muye Ukukile niyo weza mlanga mwawo saviya ezile kwetu nkongo. 16Nakumbuka ulosi wa Zumbe ivyo alongileYohana nakawambula kwa mazi mna nawambulwe kwa Muye Ukukile.17Nho uneva Chohile kalavya jeleko saiyvyo achukuile hadya chizumile mwa Zumbe Yesu Kulisito miye ni yuhi kugamba nadaha kumhiga Chohile? 18Weze weve izimbuli zino hawavuzize mna wamtunya Chohile na kugamba chohile kalavya kweila kwa chaua che izisi naho19Ivyo wazumizi wadya amasulumizo yakongele mwe file ya Sitefano nawazagala kulaila Yelusalemu wazumizi wano wajendeleza hale kubula Foinike, Kiplo na Antiokiya. nawawgambila ulosi uno kulanga Yesu ichedu kwa Wayahudi naho siyo kwa watuhu wowose. 20Mna mgati mwawo ni wantu kulawa Kplo na kilene weza Antiokiya na kulonga na Wayunani na kumzumiliza Zumbe Yesu. 21Naho mkono wa Zumbe nendile wiw hamwenga nawo na wantu walozize wazumizi nawo wamhitukila Zumbe.22Mbuli zawo zibula mwa magutwi ye diviklo dya Yelusalemu naho niyo wamsigila Banaba aite kubula Antiokiya. 23Chipindi ezile na kuwwona jeleko dya Chohile mwo kwelelwa nawo wajelwa muye wose kwikala kwa Zumbe mwe imyuye yawo. 24Kwa chausa cha endile mntu mtana nakamemezwa Muye Ukukile na utondowazi na wantu watuhu wajenyela kwa Zumbe.25Nyumani Banaba niyo aita Taso kumtalamkila Sauli 26Ezeampate niyo amleta Antiokiya. Itenda kwa mhilimo umwenga niyo wechisanya hamwenga na vikilo na kuwahinya wantu walozize. Naho wanampina niyo wetangwa wazumizi kwa nkanana ya nkongo uko Antiokiya.27Nho mwe mazuwa yano waoni wakasela kulaila Yelusalemu kubula antiokiya. 28Yumwenga ywawo ni Agabo nidyo idizina dyakwe niyo achimala akemukwa ni Muye kugamba sala nailaile mwe isi yose. Ino ilaila chipindi zuwa dya Klaudio29Kwa ivyo wanampina chila yumwenga ivyo eneze wonga kwigala wambizi kwa walukolo weyuko Uyahudi. 30Watenda vino wasigila hela kwa mikono ya Banaba na Sauli.

Chapter 12

1Mwa amazuwa ayo Zumbe Herode alagisa umkono wakwe mwe watuhu mwa wakulawa mwe bunga chani awasulumize. 2Amkoma Yakobo mlukolo ywa Yohana na bamba.3Niyo eze awone kugamba kubweda kwa Wayahudi amgwila na Petulo naho . Ino nikugamba chipindi che imigate heigwaduke. 4Eze amgwile amwika mwe idigeleza niyo aika mabunga mane ya wankondo chani wamdime nandile akaunga kumwigala mwe wantu ikajika ipasaka.5Petulo niyo akkwa kwe idigeleza mna malombezo yadamanywa kwa kukazana ni idibunga kwa chausa chakwe mwa Chohile. 6Zuwa hedinati Herode haitile kumlavya mwe wankondo waidi akatenda katailzwa na miyololo midi na wamizi kulongozi ko lwevi nandile wakadima idigeleza.7Kaula wasigilwa wa Zumbe chimpupa amlaila no ung'azi ukung'ala mndani niyo amtowa Petulo mo lubavu na kumwinula akagamba, "Inuka upesi" Nivyo iminyololo nendile katalizwa yafynguka mwe mikono yakwe. Msigilwa amgamba, 8"Vala izisuche zako naho vala ne ivilatu yako." Petulo adamanya ivyo msigilwa amgamba"Vala isuche yako naho unitongele."9Ivyi Petulo niyo amtongela mndima ywa kwembingu na kufosa kuse hamanyize icho chidamanyike ni mndima wa kwembingu hegu ni cha chindedi akamanya awona uwoni. 10Akajika kujinka wamizi wankongo na wakaidi wabula mwe lwevi lwa chuma dya kwingilila kwita ko mzi lwavuguka lwenye kwa chausa chawo niyo wafosa kuse wasela mwe mtaa niyo mndima ywa kwembingu niyo amwasa.11Petulo eze abunkule agamba haluse simanya kugamba Zumbe kamsigila mndima ywakwe ywa kwembingu chani anilavye mwe imikono ya Herode naho mwe ivyo nawakagoja wantu wose we Uyahudi. 12Eze ayamanye yano eza mwe inyumba ya Maliamu mami yakwe Yohana nendile ni Marko Wazumizi walozize nawadugana wakalombeza.13Eze atunte mo lwivi lu kuchinda mndima yumwenga chigoli akwitangwa Roda eza kuvugula. 14Eze abunkule ni izwi dya Petulo mo ukwelelwa adunduga kuuvugula ulwivi ukaleka aguluka mndani mwe chumba na kuwagambila kugamba Petulo kachimala kulongozi ko lwivi. 15Ivyo walonga kwakwe weye ni mchilalu mna avikiliza kugamba nichindedi nuyo uyo ni msigilwa ywakwe.16Mna Petulo achekujendeleza kutunta naho weze wavugule ulwivi wamuwona niyo wehelwa vidala Petulo awanyamaza no mkono nyamalani nyamala niyo awagambila ivyo Zumbe amlaile kulawa mwe idigeleza kugamba 17Wagambile vino mbuli ya Yakobo na mlukolo ywakwe niyo ahalawa aita hantu hatuhu.18Kweze kutende nomsi kwatenda na uchiwa ukulu mwa wandima mwe ichiya chilaile mwa Petulo. 19Niyo Herode amlonda niyo hamuwone akawauza wadimi niyo alagisa wakomwe, niyo aita kulaila Uyahudi kubula Kaisaria na kwikala uko.20Herode nendile anamaya mwe wantu wa Tilo na Sidoni niyo waita hamwenga kwakwe kwatenda na wambuya na Bulasito mwambizi ywa Zumbe chani awambize niyo walombeza wevane kwa viya isi yawo naihokela nkande kulawa mwe isi ya Zumbe. 21Zuwa nadikagojwa Herode avika suche zo Uzumbe na kwikla mwe chiti chakwe chouzumbe niyo awagambila.22Wantu niyo watula ulwasu Dino ni izwi dya Chohile mna siyo izwi dya mntu. 23Aho chimpupa msigilwa amtowa kwa viya nendile hamwinkile Chohile ujimbiko niyo adigwa ni sanga na kubanika.24Mna ulosi wa Chohile niyo wakula na kuzagala. 25Ukaleka Banaba na Suli kubindiliza indima yawo niyo walawa hadya wauya Yelusalemu niyo wamguha na Yohana uyo zina dyo ukwelekwa ni maliko.

Chapter 13

1Haluse mwe idivikilo dya Antikia nendile mna wajeche wawoni na wahinyi nani Banaba, Simioni akwitangwa Nigeli. Lukio wa Kirene, Manaeni mlukolo hena sakame ywa Helode chilongozi ywa mkoa, na Sauli. 2Weze watende wesankanila kwa Uzumbe na kufunga muye Ukukile ulonga nipaguilani hankanda Banaba na Sauli wadamanye ndima idya niwetangileni. 3Niyo weze watende mwe idivikilo kufunga na kulombeza na kuika mikono yawo mlanga mwa wantu awo wawleka waite4Niyo Banaba na Sauli wanyanyahala kwa Muye Ukukile niyo waseleza kuhinga Selenkia kulawa uko watamba mwe ibahali kuhinga kwe ichisiwa cha Kipro 5Weze watende mwe kaya ya Salami wakalonga mbuli za Chohile mwa mavikilo ye Chiyahudi naho nawekala hamwenga na Yohana Mako saviya wambizi wawo.6Weze waite mwe ichisiwa chose kubula Pafo wabwila mntu msiku msai Myahudi muwoni ywa lulimi uyo zina dyakwe nakwtangwa Bar Yesu.. 7Msai yuno nakambizana na liwaleSangio Paulius na ni mntu mmanyi mntu yuno nakawagoneka, Banaba na Sauli kwa viya nakonga kwetegeleza mbuli za Chohile 8Mna Elima yudya msai ivyo nivyo idizina dyakwe dikale kuwazagulwa kawalemeila kujeza kumhituka yudya liwale afose umo utondowazi9Mna Sauli uyo etangwe Paolo nakatenda kamemezwa ni Muye Ukukile niyo amng/oila meso, 10na kugamba weye mwana ywa mwavu kumemezwa ni vintu vyose vyo udanti na usokezi. Weye wi mnkondo wa chila namna ya uwagila. Holeke kuzihituila sila za Zumbe, zichuluke, togola, nodahe zeze?11Haluse kaula mkono wa Zumbe wikulanga kwako nawe notende tuntu hodiwone zuwa kwa haluse bosi kungugu na chiza vilagala kulanga kwa Elimas kakonga kulonga hadya akalombeza wantu , wamlongoila kwa kumtoza mkono. 12Niyo aho liwali eze awone icho chilaile niyo azumila kwa viya kehelwa kwa mahinyo kuhusu Zumbe.13Haluse Paolo na wambuyaze niyo watamba mwa mazi kulawaPafo na kubula Perge mwa Pamfilia mna Yohana kawasa na kuya Yelusalemu. 14Paolo na mbuyaye watamba kulawa Prge na kubula Antikia ya Pisidi uko niyo waita mwa mavikilo zuwa dya kuvika na kwikala hasi. 15Umo eze alonge idilagizo na waoni ulongozi wa mavikilo uwegaile ulosi wakagamba, Mlukolo hegu nananawo ulosi wa kujela moyo wantu hano, longani16Naho Paolo niyo achimala kuwakantila mikono na kuwagamba wagosi wa Izulaeli na nyuwe mkumunga Chohile kwetegelezeni. 17Chohile na wana wa wantu wa Izulaeli kawasagula tati zwnyu na kuwatenda wantu walozize awo wekale mwe isi ya Misili na kwa mkono wakwe kwinulwa kawalongoza kuse kwakwe. 18kwa mazuwa ya mlongo na mine kawajijimizila umo mwe dijangwa.19Na umo eze azibalange izisi mfungate mwe isi ya Kanani naho kawenka wantu wetu isi yawo kuilisi. 20Mabuli yano yose yalaila magana mane na milongo mishano vize vilaile vintu vino vyose Chohile niyo akweka walamuzi kubula Smweli Muoni.21Vize vibule hano wantu walombeza Seuta, ivyo Chohile niyo awenka Sauli, mwana ywa Kushi, mntu ywa lukolo lwa Benjamini kutenda Seuta kwa mazuwa milongo mine. 22Niyo vize vitende chohile kamusa mo Useuta niyo amwinula Daudi kutenda mseuta ywawo niyo vyamlanga Daudi kugamba Chohile kalonga simguha Daudi mwana ywa Yese kutenda ntu awelelwe umuye wangu uyo nadamanye chila chintu hunga.23Kulawa umo mo lukolo wo mntu yuno Chohile kaigaila Izulaeli mlokozi Yesu saviya alongaga kudamanya 24Dino dikonga kulaila umo henati Yesu ukwiza Yohana nkongo nakagoneka uwambulwa wa kusutwa kwa wantu woae wa Izulaeli. 25Uyo Yohana nendile akabindiliza indima yakwe kugamba mwaniwazagula miye ni yuhi miye suyo yuyd mna kwetegelezeni uyo akwiza kunyuma kwangu sikufaha kutohola vilatu vye iviga vyakwe26Nyuwe wana wa lukolo lwa Abulahamu na wadya nawo hagati henyu mwamlombeza Chohile ni kwa suwe nswi kugamba isigilizi ino ni yakuwalekela itumigwe. 27Kwa wadya wakwikala Yelusalemu na ulongozi wawo hawamanyize kwa chindedi niyo naho hawaumanyize uwo usigilwe ni waoni uwo ukusomwa mwe zuwa dya kuhumula kwa viya wauchintiza ulosi wa waoni kwa umkantila abanike Yesu.28Hamwenga na ivyo hawlondole mbuli yedi ya kubanika mndani mwakwe wamlombeza Pilato amkome. 29Weze wabinde izimbuli zose zidolonywe zikumlanga uyo wamseleza kulawa mo mti na kumtambalisa mwe mbila.30Mna Chohile niyo amwambula kulawa mo kubanika. 31Kawonwa mwa mazuwa yalozize kwa wadya waitile hamwenga nawo kalawa Galilaya kubula Yelusalemu wantu wano haluse ni waukuzi wa wantu.32Ivyo chawaletela mbuli zedi zikulanga lagano wenkagwa wababa zetu. 33Chohile nakaika lagano dino kwa suwe wana wawo kwa idyo kamuyusa Yesu na kumvuza naho mo ujima dino naho nadidolonywa mwe zabuli ya kaidi weye wi mwanangu dyelo sitenda tati yako. 34Naho vikunga chindedi ni kugamba, kamuyusa kwalawa mo kubanika chani kugamba mwili wakwe usekubanika kalonga vino nahwinkage ung'azi na ujimbiko wa chindedi wa Daudi.35Ino niyoilekile kalonga naho mudya mwe zabuli intuhu holekele ung'azi wako kusinya uole, 36kwa viya vize vitende Daudi kayadamanya yadya ya Chohile mo lweleko lwakwe na kugona hamwenga na watati zakwe na kusinya ubanasi. 37Mna yudya auyuswe ni Chohile hausinyize ubanasi.38Naho imanyike kwa nyuwe walukolo kujinkila mntu yuno alekeilwe mo ubanasi uydya ulongigwe. 39kwa uyo chila akumzumila awazizwa kuagilwa kwe izimbuli zose ziya zokutoza na Musa hezikuwegaila kuwagila.40Ivyo mnadamanya kwa kusinya kugamba chintu chilongigwe na waoni kisekulaila kwa nyuwe. 41Kaula nyuwe mkubela na mkwehelwa mkabanika kwa viya nadamanya ndima mwe dizuwa dyenyu ndima ambazo hamkudaha kuzumila , hata hegu mntu nawagambile.42Umo Paolo Banaba weze wahalawe wantu wawgoneka walonge izimbuli zino zuwa dya sabato dikwiza. 43Umo chintano dye divikilo dize disile Wayahudi alozize nawambulwa vyechindedi wawatongela Paolo na Banaba niyo walonga nawo naho wawtigiza wajendeleze mo wedi wa Chohile.44Sabato itongele niyo kaya njima idugana kwetegeleza mbuli za Chohile. 45Wayahudi weze wawone ididugano wezilwa ni finju na kulonga mbuli kuhigana na ivyo vilongigwe ni Paolo niyo wamhuluta.46Mna Paolo na Banaba niyo walonga kwa ukankalu na kugamba yendile ni vyedi kugamba ilosi wa Chohile ulongwe nkongo kwa nyuwe. kwa viya mwadisindikila hale kulawa kwanyu na kutenda kugamba hamkuwagila ujima wa kale na kale kaulani nachiwahitukile sawo Wayahudi. 47Saviya Zumbe achigambile kugamba siwaika nyuwe saviya ulangazi, kwa wantu siyo Wayahudi mlete wambulwa kwe zintendele zose ze isi48Wadya siyo Wayahudi weze weve vino welelwa na kutogola ulosi wa Zumbe walozize wasagulwe kwa ujima wa kale na kale wazumila. 49Ulosi wa Zumbe niyo wenela isi yose.50Mna Wayahudi wawaunga walavize na wavyele wakungwa hamwenga na walongozi we kaya yawo yasongaganya usulumizi kwa Paolo na Banaba niyo wawadula kuse ko mhaka wo mzi. 51Mna Paolo na Banaba wapumunta tifili dya mwe viga vyawo niyo waita uko kwe kaya ya Ikinia. 52Naho wanampina wengila nkwelelwa hamwenga na Muye Ukukile.

Chapter 14

1Niyo yalaila mndani mwa Ikonio kugamba Paolo na Banaba wengila hamwenga mndani mwe idivikilo dya Wayahudi nakulonga ivyo bunga kulu dya wantu Wayahudi na wayunani niyo wazumila. 2Mna wayahudi hewezumile na wawsongaganya izifanyanyi wantu wa si ntuhu na kudamaya watende wehiye kujinka walukolo.3Ivyo niyo wekala uko kwa chipindi chitali, wakalonga kwa ukankalu kwa udahi wa Zumbe , kuno walavya mpituko na vilagiso kuhusu uzumbe na wedi wakwe. Atendaga ivyo kwa kulavya vilagiso na mpituko vidamanywe kwa mkono wa ya Paolo na Banaba. 4Mna hantu hakulu ye isi niyo yapanganawantu wasiku nawendile hamwenga na Wayahudi, naho wantu wasiku hwmwenga na wasigilwa.5Chipindi wanasi na Wayahudi aho wajezize kuwahembeleza vilongozi wawon kuwatenda vihiye na kuwahonda mayuwe Paolo na Banaba, 6Niyo wabunkula idyo niyo wasumkila mo mzi wa Likaonia, Lisitila na Derbe, naho hantu hakuzunguluka hadya, 7naho uko niyo walonga mbuli yedi ya Chohile.8Uko nako Lisitila nandile hana mntu yumwenga ekale nandile hana nguvu mweiviga vyakwe aholomale kulawa mwe inda ya nine, hanati eze ajende. 9Mntu uyo niyo amwiva Paolo akalonga . Paolo niyo amsinyisa niyo awona kugamba andile ana utondowazi wa kuhonywa. 10Ivyo niyo alonga kwa izwi dya kulanga, chimala kwa viga vyako niyo uydya mntu niyo apilika kulanga niyo akonga kulonga.11Wantu walozize weze wawone ivyo atendile Paolo niyo waguta, niyo walonga kwa luga ya Kilikaonio, milungu yachiseila kwa kilagiso cha kiumntu. 12Niyo wamwitanga Banaba Zeu na Paolo Herme kwaviya ni milosi wakwe mkulu. 13Mlavyantambiko wa Zeu ambaye idivikilo dyakwe b dikuse mo mzi, niyo aleta njeku ya ng'ombe ihambwigwe na maluwa, kubula mwe inchili ye ikaya, yeye ne idifyo nawakonga walavye malavyo.14Mna wasigilwa Banaba na Paolo, weze weve idyo, niyo watatula izisuche zawo mahuya niyo waitaa kuse kwe idifyo, kuno waila. 15Wagamba nyuwe wantu kwa mbwani mwatenda vino? Suwe naswi chi wantu watafanyanyi enga izakwenyu. Chawaletela mbuli yedi, kugamba mhituke mlawe mwe ivintu vino hevikufaha na kumhitukila Chohile emeso, aumbile ulanga, isi, na bahali na chila kintu chiyumo. 16mwe chipindi chijinkile, nakalekeila isi kujenda mwe izisila zawo wenye.17Mna bado, halaile bila mukuzi, mweidyo katenda vyedi, naho niyo awenka fula, kulawa kwe mbingu na misimu ya mazao, niyo awamemeza imuye yenyu kwa nkande na mbwedo. 18Hata mo ulosi uno, Paolo na Banaba, kwa nkuto niyo wawchinda fyo dya wantuwasekulavya majeleko.19Mna Awayahudi awamwenga, kulawa antiokia niyo weza kuhembeleza bunga, niyo wamtowa mayuwe Paolo niyo wambuluza kubula kuse ko mzi wakafanyanya kabanika. 20Hata ivyo wanampina nendile wachimala hajihi naye, niyo enuka , niyo wengila ko mzi. Zuwa dya kaidi, niyo aita Derbe na Banaba.21Eze ahinye mbuli yedi mwe ikaya idya, na kutenda wanampina walozize, niyo wauya Lisitra kubula Ikoniamu, kubula Antiokia. 22Niyo wajendeleza kuchintiza nafasi za wanampina na kujelwa moyo kujendeleza mwe uzumizi, niyo agamba, Lazima chngile mwe uzumbe wa Chohile kwa kuzulumila kindedi ndedi.23Eze wawsagule kwa chausa cha wadalahale kwa chila bunga dya wazumile, na kulombeza na kufunga niyo wawika kwa Yesu ambawo wamzumila. 24Ukajika niyo wajinka Pisidia, wabula Pamfilia. 25Chipindi wakalonga izimbuli, Peliga niyo waseleza na Atalia. 26Kulawa uko niyo wapanda meli waita kubula Antiokia, uko andile welavywa kwa mbazi za Chohile kwa chausa cha ndima ambayo kwa haluse waidumiza.27Eze wabule Antikia, niyo wachisanya kusanyo dya hamwenga, niyo wawgambila mbuli atende Chohile hamwengab na wowo, naivyo Chohile awavuguile inchili ya utondowazi kwa wantu wa isi. 28Nwekala kwa chipindi chitali na wanampina.

Chapter 15

1Wanetu wasiku wasela kulaila Uyahudi na kuwahinya walukolo, wakawagamba hanajeligwe ngasu saviya mazela ya Musa, hamkudaha kuvululwa. 2Niyo Paolo na Banaba aho wendile wakahigana na wakalosana hamwenga nawo, walukolo nawakaunga kugamba Paolo na Banaba na watuhu wasiku waite Yelusalemu kwa wasigilwa na wadalahala kwa chausa che idiswali dino.3Ivyo kwa kulagizwa kwawo naho kwe divikilo, wajinkila Feoinike na Samaliya wakalonga kuhitulwa muye kwe isi waleta kwelelwa vidala kwa walukolo wose. 4Aho wezile Yelusalemu nawahokelwa ni vikilo na wasigilwa na wadalahala naho niyo walavya ulosi we izimbuli zose ziya Chohile adamanye hamwenga nawo.5Mna wantu wasiku wazumile, wendile we idibunga dya Mafalisayo, nawchimala na kugamba, vyongwa wajelwe ngasu na kuwagambila waitozen isigilizi ya Musa. 6Ivyo wasigilwa na wadalahala nawachimala hamwenga kuwazagula dino idiswali.7Naumo walosane vitendese, Petulo nakachimala na kulonga kwawo, walukolo mwamanya kugamba chikale chedi chijinkile kadamanya sagulo mgati mwenyu kugamba kwa mlomo wangu izisi zive mbuli zedi na kuzizumila. 8Chohile akamanya imyuye, aukula kwawo, awenka Muye Ukukile, saviya adamanye kwetu, 9naho hadamanye hevikuligana mgati mwetu na wawo akaitenda imyuye yawo yedi kwa utondowazi.10Ivyo, kwambwani mwamjeza Chohile kugamba mwike ngole mlanga mwe izisingo za wanampina iyo hata tati zetu hegu suwe hachidahile kujijimiza. 11Mna chazumila kugamba nachilekeilwe kwa wedi wa Zumbe Yesu, saviya weli.12Bunga dyose dinyamala aho wendile wakamtegeleza Banaba na Paolo aho wendile wakalonga ulosi wa chilagiso na maula ayo Chohile adamanye hamwenga nawo mgati mwa wantu we isi.13Weze waleke kulonga, Yakobo kalandula akagamba, Walukolo netegelezani. 14Simoni nakamtambalisa, ivyo , nkongo Chohile kwa wedi nakawambiza we izisi chani epatile kulawa kwawo wantu kwa chausa cha zina dyakwe.15Ulosi wa waoni wevana, na dino saviya idolonywe. 16Zikaheza mbuli zino nanuye na kuzenga naho vulu dya Daudi, diya digwele hasi, naninule na kuyusa ubanasi wakwe, 17chani kugamba wantu wasigale wamlonde Zumbe hamwenga na wantu we izisi wetangwe kwa zina dyakwe. 18Vino niyo akulonga Zumbe adamanye mbuli zino zimanyike kukongela chikale chijinkile.19Ivyo haluse, kuhembeleza kwangu, ni kugamba chisekuwenka nkunto wantu we izisi wamhitukile Chohile, 20Mna chidolonye kwawo kugamba wenege hale na ubanasi wa matukulu, tamaza za kugonya wavyele wa wenye vinyogotolwe na sakame. 21Kulawa vyeleko vya wadalahala kuna wantu mwe chila mzi ukulonga mbuli zedi na kumsoma Musa mwe zinyumba za mavikilo chila zuwa ya sabato22Ivyo, niyo yawonekana kugamba iwaelela wasigilwa na wadalahala, hamwenga na mavikilo yose, kumsagula Yuda akwitangwa Balisaba, na Silasi, awo wendile vilongozi we divikilo na kuwasigila Antiokia hamwenga na Paolo na Banaba. 23Nawadolonya vino,Wasigilwa na wadalahala na walukolo, kwa walukolo wa mwe zisi weyuko Antiokia, Shamu na Kilikia chawalamsa.24Nachiva kugamba wantu wasiku ambawo hachiwapatile lagizo idyo, nawalawa kwetu, na kuwavinya kwa mahinyo nkongo mndani mwetu. 25Ivyo, iwoneka vyedi kwetu chose kusagula wantu na kuwasigila kwenyu hamwenga na waungwa wetu Banaba na Paolo, 26wantu wendile wakauhosa ujima wawo kwa chausa cha zina dya Yesu Kulisito.27Kwaviya chimtuma Yda na Sila, nawawagambile mbuli yawo iyo. 28Ivyo iwonekana kugamba ni vyedi kwa Muye Ukukile na kwetu, kusekwikwa mlanga mwetu mzigo mkulu kujinka mbuli zino zoujima. 29Kugamba mhituke kulaw mwe vintu vikulavigwa kwa matukulu, sakame, vintu vya kunyogotola, na kugonyana. Uneva nawikale hale na vino, navitende vyedi kwenye mpeho yedi.30Mna ivyo, wasambale, nawaseila Antiokia, bada ya kuchisanya bunga dimwenga, nawegala ibaluwa. 31Weze waisome, iwelelwa kwa viya wajeligwe moyo. 32Yuda na Sila na waino, wawjela moyo walukolo kwa mbuli zilozize na kuwajela nguvu.33Bada ya kwikala chipindi chisiku uko, niyo wawpanga na kwa utondowazi kulawa kwa walukolo kwa wadya wawasigile. 34[Mna naiwonekana vitana Sila kusigala uko.] 35Mna Paolo na watuhu nawekala Antiokia hamwenga na watuhu walozize aho nawakahinya na kulonga mbuli zedi za Zumbe.36Bada ya nkanana chidogo Paolo nakalonga kwa Banaba, Nachuye haluse, naho nachikawatalamkila walukolo mwe chila mzi umo chilongile mbuli za Zumbe na kuwakaula ivyo weli, 37Banaba akaunga kumguha naho hamwenga na Yohana etangwe Mako. 38Mna Paolo nakafanyanya haitendile vyedi kumguha Mako, awalekile uko,Pamfilia naho hajendeleza nawo mwendima.39Mna aho nahalaila mahigano makulu ivyo, niyo walekana na Banaba nakamguha Mako na kutamba kwa meli kubula Kiplo, 40mna Paolo nakamguha Sila na kuhalawa bada ya kwinkigwa walukolo mo wedi wa Zumbe. 41Naho kaita kujinkila Shamu na Kilikia, akayatogeza mavikilo.

Chapter 16

1Paolo ez ez Delibe na Lystra na kaula hadya nahana mwanampina akwitanga Timoseo ni mbwanga elekwe ni mvyele wa Kiyahudi uyo ni mzumizi naho tati yakwe Mgiliki. 2Wantu wa Listra na Ikoniya wamukuila vyedi. 3Paulo nakamunga atambe naye ivyo niyo amguha na kumjela ngasu kwa chausa cha Wayahudi nawkekala uko kwa viya wose wammanya kugamba tati yakwe ni Mgiliki.4Umo nawakaita wajinkila kwemizi na kulavya sigilizi kwa mavikilo chani kuyazumila kwa malagizo yano nayadolonywa na wawoni na wadalahala uko Yelusalemu. 5Na umo mwa mavikilo wasikizwa mo utondowazi wa wachindedi walozize kuwazwa chila zuwa.6Paulo na mnyawe niyo waita Filigia na Galatiya kwa viya Umuye wa Chohile nauwalemeza kulonga ulosi uko kwe dijimbo dya Azila. 7Weze waisogeile Misiya , naw2jeza kwita Bethaniya mna Muye wa Yesu niyo uwalemeza. 89Uwoni umlaila Paulo nechilo na kuna mntuMakedoniya na kuchimala akamwitanga kugqmba so uchambize kuno Makedoniya. 10Paulo eze awone uwoni hampu niyo chemalanya kwita Makedoniya, akamanya kugamba Chohile nakachitanga kwita kulonga ulosi wedi wa Chohile.11Na umo chihalaile kulawa Tro chita ulo na ulo Samothara na zuwa ditongele chibula kwe ikaya ya Neapoli. 12Kulaila aho niyo chaita Filipi uwo ni umwenga we kaya ya Makedoniya kaya yusigwe mwe zikaya ikusinywa ni Warumi niyo chekala mazuwa heyetendese. 13Zuwa dya Sabato nachita kuse kwe inchili yo mlango kwa sila ya kolongo hantu ambaho nachikamanya nahatende na hantu ha kulombezeza. Nachikala hasi na kulonga naho wavyele naweza hamwenga.14Mvyele yumwenga akwitangwa Lidiya mtagaji wa zambalau kualila kwe mizi ya Tiatira mta kumvikila Chohile nakachetegeleza, Zumbe nakamfungula umuye wakwe na kweka na kuyatenda mbuli zilongigwe nai Paulo. 15Umo eze ambulwe uyo na ulukolo wakwe wose nakacheila kugamba Hegu mniwona kugamba miye ni mchindedi mwa Zumbe ivyo naweila mwingile na kwikala mwangu Kacheila vidala.16Vize vitende kugamba umo chikaita hantu ha kulombeza hevika mnde3le yumwenga naendile na jini dya uwoni kabwilana na suwe nakamwigaila zumbe ywakwe chongezekelo kwa kuwona. 17Mvyele yuno niyo ambasa Paulo hamwenga na suwe akatula ulwasu na kugamba wano awgosi ni wandima wa Chohile uyo mkulu wa kuwagoneka nyuwe mbuli za wambulwa. 18Ktenda ivyo mazuwa yatendese mna Pulo akatenda nakehewa imbuli iyo kahituka kunyuma kulonga idijini nakugamba kwa zina dya Zumbe umlawe mndima ywakwe uyo niyo afosa nkanana imwenga.19Mazumbe wakwe weze wawone kugamba viya wakwefenyeza dyusika niyo wawagwila Paulo na Sila niyo wawabuluza mwe digwilo wenye kudusinya. 20Weze wawbuze kwa walamuzi niyo wagamba wano wagosi ni Wayahudi naho wawasongaganya na kutenda vulugu itendese muno we kaya yetu. 21Wahinya mbuli izo sizo lagizo suwe kuhokela hegu kuyatimila saviya Walumi.22Bunga nio dyamwinukila heviligane Paulo na Sila walamuzi watatula suche na kuwavala na kuwaunga watoigwe mishenge . 23Weze waheze kuwatowa mishenge ilozize wawadula mwe digeleza na kuwagamba wankondo wa geleza kwadima vyedi. 24weze wahokele idilagizo idyo wankondo we digeleza niyo wawadula mwe chimba cha mndani mwedigeleza na kuwataliza iviga vyawo hantu wawaikiye.25Na umo chilo gati Paulo na Sila niyo watenda walombeza na kuchema mizumizo ya kumtogola Chohile kuno watalizwa watuhu wakawategeleza . 26Chimpupa kulaila mizizimo mkulu ne izinguzo zedigeleza niyo yasingiswa nyivi ze digeleza niyo yavuguka na minyolo ya watalizwa wose niyo yalegela.27Mwamizi we digeleza niyo enuka kulawa mwe izintongo niyo eze asinye izinyivi zose ze idigeleza zifungulwa niyo aguha isime yakwe akonga kwekoma kwa viya nakagamba watalizwa wose wamnyilika. 28Mna Paulo niy atula ulwasu kwa lukunga lutendese akagamba usekwekoma kwa viya wose chi hantu hano.29Mwamizi we digeleza niyo aunga izikoloboi ziletwe niyo engila mndni mwe digeleza kwa hamka hamka akazingiza na kogoha niyo awakweila Paulo na Sila, 30na kuwalavya kuse kwedigeleza na kuwagamba watunywa nidamanye mbwani chani nidahe kwambulwa? 31Niyo wamgamba mhokele Zumbe Yesu nawe wambulwe hamwenga na walukolo wako.32Niyo walonga mbuli ya Zumbe kwakwe hamwenga na wantu wose wa mo lukolo wakwe. 33Mwamizi we digeleza niyo awagula ichilo ichiya na kuwasunta vitagwa viya vilumile uyo hamwenga na wantu wo lukolo lwakwe wambulwa ahoa aho. 34Niyo awaguha Paulo na Sila kwedihema dyakwe na kuwaikiya nkande niyo ekala na kwehelwa kutendese hamwenga na wantu wemwedihema dyakwe kwa viya wamhokela Chohile.35Dize dibule zuwa dya msi walamuzi wegala sigilizi kwa yudya umwamizi wedigeleza wakagamba walekele wadya awntu waite. 36Mwamizi we dihema niyo awagambila Paulo kwe imbuli iyo kugamba walamuzi wegala sigilizi ni walekele ivyo halawe ni mfose kuse naho mwite mpeho.37Mna Paulo awagamba nawachitowa mwawalozize wantu awo walumi ukaleka kuchikantila niyo waunga kuchijela mwe digeleza naho haluse wonga kuchilavya kwa chinyele? bule haidahike wowow awo weze wachilavye ahantu hano. 38Wazumizi niyo wawagambila walamuzi vikunga imbuli iyo walamuzi wogoha vidala hadya weze wamanye kugamba Paulo na Sila ni Walumi. 39Walamuzi weza kuwaila wafose weze wawalavye kuse kwedigeleza wawaunga Paulo na Sila wafose kuse kwe kaya yawo.40Niyo Paulo na Sila wafosa kuse kwe digeleza weza mwe dihema dya Lidiya Paulo na Sila weze wawawone walukolo wawajela moyo niyo wahalawa homzi wawo.

Chapter 17

1Naho weze wajinke mwe imizi ya Amfipoli na Apolonia, naweza kubula mzi wa Sesalonike ambawo nendile na nyumba ya kuvikila ya Wayahudi. 2Saivyo chani mazwela ya Paolo, nakaita kwawe naho kwa chipindi cha mazuwa matatu ya sabato naho akalosana nawo kulanga kwa mawandiko.3Nendile akawagubwila mawandiko na kuwagambila kugamba neikamunga Kulisito asulumile naho akaheza kuyuka naho kulawa wabanike nakawagambila yuno Yesu huwagambila mbuli zakwe nuyo Kulisito. 4Wasiku wa Wayahudi nawagambilana kutozana na Paolo na Sila hamwenga na Wagiliki wakumsankanila Chohile wakina mnala wajele watana na dongo kulu dya wantu.5Mna bazi ya Wayahudi hewekuzumila wamemile chinyulu, nawaita kwe digwilo na kuwaguha bazi ya wantu wazavu, niyo wauchisanya umdugano wa wantu hamwenga na kusongaganya vulugu mo mzi akaheza wavyebunga inyumba ya Jason wakaunga kuwagwila Paolo na Sila wawaleta kulongozi kwa wantu. 6Mna weze wawaswese wamgwila Yaseni na mbazi ya walukolo watuhu na kuwegala kulongozi maofisa wo mzi wakutula ulwasu wano wagosi waibunkule isi wabula mpaka kuno nako. 7Wagosi wadya nawakalibishwa na Yoseni waibalanga imbuli ya Kaisali wakalonga kuno Seuta akwitangwa Yesu.8Umati wa maofisa wo mzi weze weve imbuli iyo wengilwa ni nkama. 9Bada ya kutenda waheza kuguha tundu dya samani ya mwamizi kulawa kwa Yasoni na watuhu wawalekeila waite10Ichilo ichiya walukolo wamtuma Paolo na Sila Beleya naho weze wabule kudya waita mwe vikilo dya Wayahudi . 11wantu wadya nendile ni wenye umanyi mkulu kujinka wadya awatu wa Sesalonike. Kwaviya nendile wana uchindedi wa kuhokela ulosi kwa fanyanyi zawo naho kuyafanyanya mawandiko chila zuwa chani kusinya saviya milosi ivyo ikulongwa nivyo ili. 12Ivyo walozise watende wazumizi13Mna Wayahudiwa Sasalonike weze wabunkule kugamba Paolo agoneka ilosi wa Chohile uko Beloya, waita uko na kuchokolesa naho wakaheza wagonga vuzo kwa wantu. 14Hampu walukolo wamwigala Paolo mwe sila ya ziwa mna Sila na Timoseo wasigaila ahadya. 15Wadya walukolo wamhokele Paolo waita naye kubula Asene niyo wamwasa Paolo uko wahokela sigilizi kulawa kwakwe kugamba Sila na Timoseo weze kwakwe hampu vikudahika.16Na chipindi wakawagoja uko Asene, muye wakwe nawihiwa kundani kwakwe kwaviya awone mo mzi umemile matukulu yalozize. 17Ivyo walosana mwe vikilo na Wayahudi wadya wamsankanile Chohile na kwa wadya wose wadugane nawo chila zuwa kwedigwilo.18Mna bazi ya wana Falisafa wa Waepikureona Wasitoliki wamzumila na watuhu wakalonga ni mbwani icho akulonga uno mlosi mteke? watuhu walonga ionwa akalonga mbuli ya Yesu na uyuso. 19Wamguha Paolo na kumleta Aleopago wakalonga Chadaha kummanya yano mahinyo mahya ayo ukolonga. 20Kwaviya waleta mbuli hya mwa magutwi yetu kwa viya chaunga kumanya zino izmbuli zina mana yani? 21Naho watuntu wose wa Asene hamwenga na wajeniweyuko kwawe watumiya chipindi chawo hegu mwe kulonga na kwetegeleza kulanga kwe mbuli hya.22Ivyo Paolo niyo achimala hagatigati ha wantu wa Areopago na kugamba ,Nyuwe wantu wa Asene, nawona kugamba nyuwe ni wantu wa sila kwa chila namna. 23Mo kujinka kwangu na kusinya vintu vyenyu vya kumsankanila siwona imilosi idolonywe imwenga mwe mazabahu yenyu iklonga kwa CHOHILE HEKUMANYIKA. ivyo basi uyo mwamsankanila bila kummanya yudya niwagambileni nyuwe.24Chohile aumbile isi, na kweikiya chipindi na mihaka mwe hantu wakwikala. 25Naho hakutunywa na mikono ya wana mntu saviya kugamba aunga chintu kwawe, kwani yeye mwenye awenka wantu ujima na kuhema na vintu vituhu vyose.26Kujinkila mntu yumwenga nakadamanya izisi zose na wantu wakwikala kulanga ko uso we isi na kuweikiya chipindi na mihaka mwa ahantu wakwikala. 27Ivyo waungwa kumlonda Chohile na kutenda wabwile kupata chindedi hehale na chila mntu yumwenga ywetu.28Kwakwe chekala chatalamka na kutenda na ujima wetu saviya mtungi ywenyu yumwenga wa shaili alongile du chiwelekwa wakwe. 29Ivyo uneva suwe chi welekwa wa Chohile hachigungwa kulafya kutenda uchohile ni saviya zahabu hegu shaba hegu mayuwe tukulu yahanganywe kwa utana kwa fanyanyi za wantu.30Ivyo Chohile nakanyamala chipindi cha uhezi mna haluseadamanya wantu wose chila wantu wapate kweila. 31Ino ni kwachausa cha zuwa akunga akantile isi kwa chindedi kwa wantu ambawo kamsagula Chohile kalavya uchindedi wa mntu yuno kwa chila mntu hadya amuyuse kulawa kwa wabanike.32Nho wantu wa Asene weze weve mbuli ya kuyuswa kwa wabanike, bazi yawo wambela Paolo mna watu niyo walonga Chakwetegeleza naho kwembuli yezimbuli zino. 33Bada yako Paolo kawsa. 34Mna mbazi ya wantu nawatozana naye wakazumila wakatenda weyumo Diomsio mwa leopago na mvyele akwitangwa Tamali na watuhu hamwenga nawo.

Chapter 18

1Ezezijinke izimbuli izo Paulo niyo ahalawa Athene aita Kolitho. 2Uko ampata Myahudi akwitangwa mntu wa niyka dya Ponto yeye na mvyele ywakwe akwitangwa Plisika naweza kulawa uko Italia kwa viya Klaudia nakalonga Wayahudi wose wahalawa Roma Paulo eza kwawo. 3Paulo kekala na kudamanya ndima nawo kwa viya yeye adamanya ndima ikuligana neiyo, wowo wendile ni wadamanya mavulu.4Paolo alafya nawo mwe vikilo chila zuwa nakawakwesa Wayahudi hamwenga na Wagiliki. 5Mna Sila na Timoseo weze weze kulaila Makedoniya Paolo niyo asindikizwa ni Muye Ukukile kuwaukuila kugamba Yesu nuyo Kulisito. 6Niyo Wayahudi weze wamtowe na kumbela ivyo Paolo niyo akung'unta suche zakwe kulongozi kwawo nakuwagamba isakame yenyu naitende kulanga mwe mitwi yenyu wenye miye sina masa kukongela haluse na kujendeleza naho nawaitila we izisi.7Ivyo akahalawa kulaila hadya aita mwe nyumba ya Tito Yusto mntu akumvikila Chohile inyumba yakwe ihaguhe ne divikilo. 8Krispo chilongozi ywa vikilo hamwenga na wantu we nyumba yakwe wamzumila Chohile wantu walozize wa Kolitho wamwivile Paolo akalonga nawo wazumilwe na kwambulwa.9Zumbe niyo amgambila Paolo nechilo kwa sila ya sizi usekogoha mna ulonge naho usekunyamala. 10kwaviya miya ni hamwenga na weye naho hahali akudaha kukusulumiza kwa viya nina wantu walozize mo mzi uno. 11Paolo niyo ekala uko kwa mhilimo umwenga na nusu akahinya ulosi wa Chohile mwa mgati mwawo.12Mna Galio eze adamanywe mkulu ywa kaya Wayahudi nawachimala hamwenga kumhiga uyo Paolo na kumwigala kulongozi kwe chiti cha ichitala. 13Niyo wakalonga mntu yuno eza kuwakwesa wantu wamvikle Chohile chinyume chikuhigana ne isigilizi.14Ambaho Paolo aho nendile akaunga kulongaGaloi niyo awagamba Wayahudi nyuwe Wayahudi nendile ni mbuli hegu naho abalanga nendile ni vyedi kuwadamanyiza. 15Mna kwa viya ni mahigano yakunga ulosi na mazina na sigilizi zenyu elo makunto tendani wenye miye nasunga kutenda mliganyi we izisigilizi zino.16Galio awagamba wahalawe kulongozi kwe chiti cha makunto. 17Ivyo niyo wamgwila Sostene mlongozi ywa nyumba ya vikilo niyo wamtowa kulongozi kwe chiti cha makuntomna Galio hawone ivyo wadamanye18Paolo eze ekale hadya mwe mazuwa yalozize awasa walukolo niyo aita kwe meli Siliya hamwenga na Plisika na Akwila. henati kuhalawa bandalini nakamoga izifili zakwe kwa viya nendile kelisa kwa cheliso. 19Weze wabule Paolo niyo awasa Plisika na Kwila hadya mna yeye mwenye niyo engila mwe nyumba ye divikilo kulafya na Wayahudi.20Eze wamgambile Paolo niyo ekala nawo mwe mazuwa yolozize yeye nakalemela. 21Mna niyo ahalawa kwawo niyo awagambila nanuye naho kwenyu uneva ni ungi wa Chohile niyo aho ahalawa kwa meli kualwa Efeso22Paolo eze achime Kaisalia akwela kwita kulamsa mwe nyumba yo kuvikila ya Yelusalemu niyo asela hasi mwe nyumba ya kuvikila ya Antiokiya. 23Eze ekale mwe mazuwa hadya Paolo niyo ahalawa kunyilikila hantu ha Galilaya na Frigiya na kuwajela muye wahinyi wose.24Myahudi yumwenga akwitangwa Apolo elekwe uko Elikizandiya niyo eza Efeso nendile na umanyi mo kulonga na umanyi mwe mawandiko. 25Apolo nendile kagambilwa mwe mahinyo ya Zumbe kwa viya nakaungisa kwakwe mwe muye nakalonga na kuhinya kwa uchindedi mbuli zikumlanga Yesu mna nakamanya ubatizo wa Yohana. 26Apolo niyo akonga kulonga kw2a ukankalu mwe nyumba yo kuvikila mna Plisika na Kilwa weze weve wadamanya umbuya naye niyo wamgambila ne yesila ya Chohile kwe ichindedi.27Eze aunge kuhalawa kwita Akaya walukolo wamjela muye na kuwawandila baluwa wanampina weyuko Akaya chani wapate kumhokela. Eze abule mwe ujimbiko nakawambiza vidala wadya wazumile. 28Mwa mahigano yakwe no ubala Apolo kawahuma Wayahudi mwe bunga akalagisa kujinkila mawandiko yakugamba Yesu nuyo Kulisito.

Chapter 19

1Niyo kugamba Apolo aho nendile Koliso. Apolo niyo ajinka mlanga mwe isi na kubula mwe mzi wa Efeso. nambwila wanampina chiasi uko. 2Aolo amgambila, vino muhokela Muye Ukukile mwize mzumile? wamgamba bule, hachidahile hata kwiva mbuli za Muye Ukukile.3Paolo niyo alonga haluse nyuwe nambatizwa zeze? niyo wagamba, mo ubatizo wa Yohana. 4Niyo Paolo awalandula Yohana nendile kabatiza ubatizo wa kweila masa yawo, niyo awagambila, wadya awantu kugamba wongigwa wazumile yudya akunga eze badala yakwe Yesu.5Wantu weze weve izimbuli zino niyo wabatizwa mwe zina dya Yesu. 6Niyo vyatenda Paolo eze aike imikono yakwe mlanga mwao. Muye Ukukile eza mlanga mwawo niyo wakonga kulonga kwa milosi mijeni na uwoni. 7Uhamwenga wawo wendile wagosi wakwinga mlongo na waidi8Paolo nakaita mwe izinyumba zo kuvikila niyo alonga kwa ukankalu mwe chipindi cha myezi mitatu., nendile akalongoza ntamulizi no kuwavuta wantu kuhusu mbuli zikumlanga Uzumbe wa Chohile. 9Mna Wayahudi watuhu nendile wakabela naho hawakuzumila, nawakonga kulonga yehiye yakuhusu isila ya Kulisito kulongozi kwe bunga . Elo Paolo alekana nawo nakuwasumka wazumile hale nawo, naye niyo akonga kulonga chila zuwa mwe nyumba yo mdugano ya Tilano. 10Ino ijendeleza mwe mihilimo midi mweivyo wose wendile wakekala mwe isi ya Asiya naweva ulosi wa Zumbe wose Wayahudi na Wayunani.11Chohile nendile akadamanya ntendwa nkulu kwa mikono ya Paolo, 12kugamba hata wanyonje nawakahonywa, na muye mchafu nauwafosa, ichipindi nendile wakaguha chitambala na suche zilaile mo mwili wa Paolo.13Mna nendile hana Wayahudi wakupunga mpeho wakatamba kujinila hantu aho, wajesesa zina dya Yesu kwa chausa cha kwetendela wowo wenye, wakawagambila wadya endile na muye wihiye wakalonga, nawalonga mfose kwa zina dya Yesu endile Paolo akalonga. 14Wadamanye yano nendile ni wana mfungate wa mlavyantambiko mkulu ywa Chiyahudi, Sikewa.15Muye mchafu niyo wahitula, Yesu simmanya na Paolo simmanya mna nyuwe wiwahi? 16Uwo muye wihiye mndani mo mntu niyo wapilikila wantu wakupunga mpeho nho niyo awahuma nguvu na kuwatowa. Nvyo waguluka kulaila idya inyumba wakatenda mwazi na kuwenka nkovu. 17Mbuli iyo niyo yamanyika mwa wose, Wayahudi na Wayunani wadya wekale uko Efeso, wakatenda na woga vidala ne idizina dya Zumbe niyo dyasambala na kutunywa.18Naho wajenyele wawzumila naweza na kuhanganyika walagisa ntendwa zihiye wazidamanye. 19Walozize nendile wakadamanya usai niyo wachisanya ivitabu vyawo, wavyoka mo moto kulongozi kwa chila mntu, ichipindi icho weze wawaze samani ye ivinto ivyo nendile mlongo milongo mfungate ya hela. 20Ivyo ulosi wa Zumbe niyo wasambala kwa upana vidala mwe nguvu.21Paolo kachintiza indima yakwe kudya Efeso muye niyo wamlongoza kwita Yelusalemu kujinkila Makedonia na Akaya akagamba eze atende uko, vyanunga niwone Rumi nayo. 22Paolo awasigila Makedonia wanampina wakwe waidi Timoseo na Elasito ambawo nanile wakamwambiza mna yeye mwenye nakasigla Asia mwe chipindi.23Ichipindi icho kulaila ngavungavu nkulu uko Efeso kugamba idya isila. 24Sonala yumwenga zina dyakwe Demetrio nandile akadamanya matukulu ya hela ya wazumbe Diana nakaleta vintu akutaga vikulu mwe wandima. 25Ivyo niyo awetanga hamwenga wakudamanya ndima iyo niyo awagamba, watunyigwa mmanya kugamba mwe vino vikutunywa suwe chengiza hela ziloze.26Mwawona na kwiva kugamba sio du hano Efeso mna hajihi ne Asia yose. uyno Paolo kawahembeleza na kuwahitula wantu walozize agamba, kugamba hahana wachohile ambawo wadamanywa na mikono. 27Nsio du iyuko nkondo kugama , vino vyetu chikutaga naitende haikungigwa naho, mna hedivikilo dya Chohile mvyele atendile mkulu Diana adaha kuguhigwa kutenda hakufaha. Naho nakadaha hata kwaza ukulu wakwe, uyo Asia na isi vyamvikila.28Weze weve ivyo niyo wengila ni maya niyo watula ulwasu wakagamba,Diana ywa Waefeso ni mkulu. 29Umzi wose niyo wamema ngavungavu, na wantu niyo waguluka hamwenga mndani mwe nyumba ya kuduganila wa misezigo, niyo wawagwila wakutamba weyawe dya Paolo lavyo na Aristariko, walaile Makedonia.30Paolo nakaunga kwingila mwe idibunga dya wantu mna wanampina nawamchinda. 31Mna awatuhu awakulu wo mkoa wa Asia andile wana wambuya zakwe niyo wamwigaila ulosi wa nguvu kumlombeza asekwingila mwe inyumba ye imisezigo. 32Awatuhu awantu nendile wakalonga chintu chino na watuhu mbuli idia kwa viya idibunga dya wantu nendile wagilwa walozize wawo hawadahile hata kumanya kwambwani naweza hamwenga.33Wayahudi niyo wamleta Isikanda kuse kwe idibunga dya wantu no kumwinka kulanga mwa meso ya wantu , Isikanda niyo alavya mpituko kwa mkono wakwe kulavya ulosi mwa wantu. 34Mna weze wabunkule kugamba yeye ni myahudi wose niyo watula ulasu kwa izwi dimwenga kwa chipindi cha masa maidi Diana ni mkulu ywa Wafeso.35Eze uyo mta kudolonya womzi kuwanyaza idibunga niyo agamba nyuwe wagosi wa Efeso, ni yuhi hemanyize kugamba umzi uno wa Efeso ni mlezi wa vikilo dya Diana mkulu ne idya ipicha ize igwe kulawa moulanga? 36Kuwona elo kugamba mbuli zino hazidahikeb chongigwa kutenda na unyamalo naho msekudamanya chochose kwa kusunguza. 37Kwaviya muwetanga wantu wano hano hamalaho ambawo siyo wabavi wa vikilo nho siyo wakumbela chohile ywetu mvyele.38Kwa ivyo Demestrio na wandima wehamwenga naye unevya una dyodyose vitendese vya mntu yoyose, malaho yeyaho heng'aile maliwali weyaho nawaletwe hameso ya malaho. 39Mna hegu weye unalonda chochose chikuhusu mbuli ntuhu, nayaliganywe mwe ichitala chiligane. 40Mwe ichindedi chiyuko mwe nkondo ya kujela mwengavu vungavu zuwa dino, hamna chikuhosa mahigano yawo, naho hakutende no udahi wa kuyasimwila. 41Eze alonge ivyo abinda ichitala.

Chapter 20

1Bda ye ngavungavu kusila, Paolo kawetanga wahinyi, kuwajela moyo. Akajika niyo awalaga niyo ahalawa kwita Makedoniya. 2Naye eze ajinke izikaya izo, nandile akawajela moyo wazumile niyo engila Uyunani. 3Bada ya yeye kutenda hadya me chipindi cha mazuwa matatu, njama zikigwa kumlanga yeye na Wayahudi chipindi akakalibia utafi kwa sila ya bahali kujendeleza shamu, ivyo nakaunga kuya kujinkila Makedoniya.4Wajesanya naye kubula Asia nandile Sopatulo mwana ywa Pilliho kulawa Beleya Alisitaliko na Tilofimo kulawa Asiya. 5Mna wantu wano waheza kulonga nandile wachigoja Tilo. 6Kwa sila ya bahali kulawa Fiipo hegu mazuwa ya migate heigwaduswe na mwa mazuwa mashano chiwabwila uko Tilo chikala uko kwa mazuwa mfungate.7Hata zuwa dya nkongo dya juma, aho nachandile chichitana hamwenga chani kuubesula mgate, Paolo alonga na wazumile, nandile kafanyanya kuhalawa luvi dykwe, mna niyo ajendeleza kutamwila nawo bula chilo chikulu. 8Nandile kuna ta zilozize mdya mwe chumba cha kulanga icho chandile chidugane hamwenga.9mwe ididilisha nakwendile na mbwanga yumwenga akwitangwa Utiko, uyo nendile nakasinka. Paolo nendile akatamila kwa chipindi chitaliMbwanga yuno chipindi agonile niyo agwa hasi kulawa kwe golofa ya katatu niyo adondolwa akatenda kabanika. 10Mna Paolo niyo asela hasi niyo achulusa mwenye mlanga mwakwe, nakumkumbatila niyo agamba, msekukanta tama kwaviya ni mjima11Niyo akwela naho mwe digolofa niyo abendula mgate adya, bada ya kulonga nawo, kubula chilichilo niyo ahalawa. 12Niyo wamwigala yudya mbwanga akatenda emeso niyo wabweda vidala.13Suwe wenye chilonga kulongozi kwa Paolo kwa meli na chijenda Aso uko chipanga kumguha Paolo, chino nicho yeye mwenye nakaunga kudamanya kwa viya nakapanga kwita kujinkila mwe isi inyaile. 14Eze achibwile uko Aso chimpakiya mwe meli chita mitilene.15Niyo suwe chengila kulawa uko na zuwa dya kaidi chibula ntendele ya kaidi mwe ichisiwa che chiyoo, zuwa ditongele chibula chisiwa cha samo, luvi dyakwe niyo chabula mzi wa Mileto. 16Kwaviya Paolo nakaunga kutamba kujinkila Efeso naho kugamba asekujesa chipindi chochose mdya Asiya kwa viya nendile anahalaka kusunguza Yelusalemu kwa chausa cha zuwa dya Pentekose hegu navidahikana yeye kudamanya ivyo.17Kulawa Mileto katuma wantu kubula Efeso niyo awetanga wadalahala wa ntumba ye divikilo. 18Eze wabule kwakwe awagamba, nyuwe wenye mmanya kukongela zuwa dya nkongo mjatile hano Asiya ivyo nendile ni kwenyu chipindi chose. 19Simsankanila Zumbe kwa unyanyahala wose naho kwa mesozi, naho meso yanibwile miye kwa umanyi wa Wayahudi. 20Mwamanya ivyo simanyize kulonga kwenyu chintu chochose icho nandile hunga na ivyo miye mawahinyani chindedi ndedi naho kwita nyumba kwa nyumba. 21Mwamanya ivyo miye nijendeleze kuwafunda Wayahudi na Wayunani kuhusu kweila kwa Chohile na utondowazi kwa Zumbe dyetu Yesu.22Haluse kaulisni miye hatenda na uzumizi Ukukile kwita yelusalemu, nisekumanya mbuli iyo nazinilaile miye uko. 23Mna kwa viya Muye Akukile aniukuila miye mwe chila mzi naho agamba kugamba minyolo na masulumizo nivyo vikunigoja. 24Mna miye sifanyanye kugamba wikazi wangu ni kwa sila yoyose ya ntana kwangu, na undima nihokele kulawa kwa Zumbe Yesu kuukula ulosi wedi wa Chohile.25Naho haluse kaula kugamba wose, mgati mwa wadya nitile kuwagambila useuta hamuuone uso naho. 26Ivyo nawaukuila dyeloino, kugamba sina masa kwa sakame ya mntu yoyose. 27Kwaviya simanyize kulonga ungi wose wa Chohile28Iyo msinyise mwenyu wenye na mwe bunga dyodyose idyo muye Akukule kawaikani nyuwe mtende wachimaila tendani na umanyi kudidima idibunga dya Zumbe idyo nadigulwa kwa sakame yakwe mwenye. 29Nammanya kugamnba bada ya kuhalawa miye makulimbago makali nayengile kwenyu wasekudifila mbazi idibunga. 30Namanya kugamba hata mgati mwenyu wenye wantu wasiku naweze na kugmba mbuli za kuzaganya, chani kuwavuta wanampina wawatimile wawo.31Ivyo mtende meso, kumbukani kugamba kwa mihilimo mitatu sidahile kuleka kuwahinya chila uymwenga wenyu kwa mesozi chilo na msi. 32Ivyo haluse miye nawaika kwa Chohile, naho kwa ulosi wa wedi wakwe, uwo ukudaha kuwazenga na kuwenka ulisi hamwenga nawo wose wekigwe wakuka kwa Chohile.33Sungile hela, zahabu, hegu suche. 34Mmanya nuywe wenye kugamba mikono ino, inipatila viya hunga mwenye, na viya wakunga wadya nendile hamwenga nawo. 35Mwe izimbuli zose nasiwenka mligano, ivyo vikungigwa muwambize wasokele kwa kudamanya ndima, na ivyo mkungigwa kukumbuka ulosi wa Zumbe Yesu, ulosi ambawo uyo wenye nakalonga ni vyedi kulavya kuliko kuhokela.36Bada ya kulonga vino, nakafika madi niyo alombeza hamwenga nawo. 37Wose niyo waila vidala na kumgwela Paolo mwe singo na kumkumbatila. 38wengila ni chinyulu vidala kujinka yose kwa chausa cha chiya nendile alongile, kugamba kamwe hawauwone uso wakwe naho, ukajika niyo waita naye kwe melikebuni.

Chapter 21

1Chipindi nandile chilekana nawo naho chaita kwe bahali chibula chululu kwe mzi mzi wa Kosi luvi yakwe. chibula mzi wa Lado na kulawa uko chibula mzi wa Patala. 2Eze chipate meli ikudaluka Foinike, chipata chitamba.3Eze chibule kulongozi kwe chisiwa cha Kiplo, chiyasa ntendele ya kumoso, chitamba kubula Siliya chika nanga ho mzi wa Tilo, kwaviya uko nuko meli nandile ipakuliwe shehena zakwe. 4Bada ya kuwawona wanmpina, chikala uko mzuwa mfungate, wanampina wano wamgambaPaolo kujinkila kwa muye kugamba uyo asekujata Yelusalemu.5Eze chibuze mazuwa yadya suwe chihalawa chita zetu, wose hamwenga na wavyele wawo na wana wawo wachindikiza mwe izisila zetu kubula chlawa kuse mo mzi niyo chafikaa madi pwani chalombeza chilagana chila yumwenga. 6Chipanda meli , kuno nawo wauya kukaya mwawo naho.7Mna eze chibinde intambo yetu kulawa Tilo chibula Tolema hadya chilamsa walukolo, na kwikala nawo kwa zuwa dimwenga. 8Luvi dyakwe chihalawa chita Kaisaliya suwe chingila mwe nyumba ya Filipo mlonga ulosi, nendile ni yumwenga mwa wadya mfungate suwe chikala hamwenga naye. 9Mntu yuno nendile ana wachiche wane vigoli awo waoni.10Bada ya kwikala uko kwa chipindi cha zuwa niyo asela kulawa Uyahudi muoni yumwenga etangwa Agabo. 11Uyo nakeza kwetu niyo auguha umkanda wa Paolo, kwa uwo kefunga mwe viga na mwe mikono yakwe mwenye niyo agamba, Muye Ukukile agamba vino,Wayahudi wa Yelusalemu nawamfunge mntu mwikazi mo mkanda naho nawamwinke mwe mikono ya wantu we isi.12Eze chive izimbuli izo suwe na wantu nandile wakekala hantu hadya chimfunda Paolo asekukwela kwita Yelusalemu. 13Nivyo Paolo amlandula, mwatenda mbwani mwailani kuvuna luhenyo lwangu? kwa tayali siyo du kunyinywa mna naho kubanika uko Yelusalemu kwa chausa cha zina dya Zumbe Yesu. 14Kwa viya Paolo haungile kubembelezwa, chilekana kugamba, ivyo ungi wa Zumbe udamanyike.15Bada ya zuwa dino chiguha mifuko yetu naho chipanda Yelusalemu. 16Wahinywa wasiku kulawa kaisaliya watongelana na suwe wamleta mntu yumwenga akwitangwa Mnasoni, mntu ywa Kiplo mhinywa ywa kale uyo chikale naye.17Eze chibule Yeluaslemu walukolo wachihokela kwa kwelelwa. 18Luvi dyakwe Paolo kaita hamwenga na suwe kwa Yakobo na wadalahala wose naweyaho. 19Bada ya kuwalamsa kawenka ulosi umwenga badaya wa mntuhu wa mbuli ziya Chohile adamanye mndani mwa walungwana kwa kujinkila indima yakwe.20Mna weze weve ayo, wamtunya Chohile na kumgamba wawawona walukolo magana mengahi wazumile mgati mwa Wayahudi. Awo wose waunga kutoza lagizo 21Wagambilwa kuhusu wehiye kugamba wahinywa Wayahudi wakwikala mwa walungwana ukaleka Musa na kugamba wawagambila wasekuwajela ngasu wana wawo naho wasekutimila mila za chikale.22Chaungwa chitende mbwani ukaleka nkama na weve kugamba wihiye kwiza. 23Ivyo damanya chiya chikukugambila haluse china wantu wane awo waika cheliso. 24Waguhe wantu wano nawesunte wenye hamwenga nawo, uwalihile izigalama zawo, chani wadahe kuwegula imitwi yawo, ivyo chila yumwenga apate kumanyab kugamba mbuli wagambilwe kuhusu wehiye ni lulimi nawehinye kugamba wehiye nawo watongela lagizo.25Mna kwa habali za walungwana ambao watenda watimila chidolonya na kulavya maalagizo kugamba waungwa kwenega na vintu vilavigwe kafala kwa masanamu na sakame kulawana chila chisigitwe naho wenega kutenda uovyo. 26Nivyo Paolo awaguha wana chilume na zuwa dya kaidi kesunta mwenye hamwenga awo niyo engila mwe nyumba ye ntambiko, kulonga chipindi cha zuwa dya kwesunta kubula ilavigwe kwa chausa chila yumwenga wawo.27Mzuwa ayo mfungate zize zibule kukomelezekela Wayahudi wasiku kulaila Asiya wamuwona Polo mwe nyumba ye idivikilo na madugano niyo wehiwa niyo wamnyolosela mikono. 28Nendile wakatula ulwasu wantu wa Izulaeli, chambizeni, yuno ni yudya mntu akuwahinya wantu chila hantu mbuli ambazo ni chinyume na wantu, lagizo na hantu hano. Naho kawaleta Wayunani mwe divikilo na kuhabalanga hantu hano hakukile. 29Kwaviya aho nkongo nandile wamuwonaTilofilo Muefeso akatenda hamwenga naye mo mzi, nawo nawakamanya kugamba Paolo amleta mwe idivikilo.30Mzi wose nandile na tukiza na wantu niyo waguluka hamwenga na kumgwila Paolo. wamlavya kuse mwedivikilo naho izinyivi niyo wazivugala. 31Chipindi wakajeza kumkoma ulosi umbwila umkulu we nkondo na wamizi kugamba Yelusalemu yose imema ngavungavu.32Ivyo, niyo waguha wankondo na wakankalu niyo augulukila idibunga. chipindi mntu eze amuwone mkulu ywe nkondo na wankondo, niyo waleka kmtowa Paolo. 33Niyo mkulu ywe nkondo amgogeila na kumtoza Paolo niyo amgamba utalizwe minyolo midi niyo amuza b weye wi yuhi naho kadamanya mbwani?34Wantu wasiku we isi nendile waguta chintu chino naho watuhu chituhu kwa viya mkankalu hakudha kuwagambila, chochose kwa chausa cha udya ulwasu niyo agamba Paolo aletwe mndani mwe ngome. 35Mna eze abule mwe ntandizo kahuhigwa ni mnkondo kwa chausa che isi. 36Mna isi na wantu wamtongela naho wajendeleza kutula ulawsu muse yuno.37Paolo nendile akaletwa mndani mwe ngome, amgamba mkulu ywa wankondo nadaha hugambile, chintu? Yudya mkulu wa wankondo amgamba,Togola walonga Chiyunani? 38Togola weye suyo yudya Mmisili uyo nkongo nakalongoza ubanasi naho nakaguha wahigi magana mane mwe nyika.39Paolo agamba miye ni Myahudi kulawa mzi wa Taso ya Kilikiya miye ni mkaya wo mzi umanyike. Nawalombezani mnileke nilonge na wantu. 40Chipindi mnkankalu amlekeile Paolo niyo achimala mwe ntantizo niyo alavya mpituko kwa wantu kwa mkono wakwe. Chipindi wanyamalise niyo atamwila nawo kwa Chieblaniya agamba,

Chapter 22

1" Walukolo na tati zangu, tegelezani ugombezi wangu uwo hunga nidamanye kwenyu haluse." 2Mabunga eze wawone Paolo alonga nawa Kieblaniya niyo wanyamala, akagamba,3Miye ni Myahudi selekwa mzi wa Taso hantu ha Kilikiya mna sipata mahinyio mo mzi uno mwe viga vya Gamaeli. Nasihinywa mwe sila isumile ya lagiso dya tati zetu. Miye ninaukankalu mwa Chohile saivyo mwili nyose dyelo. 4Nasiwasulumiza kwa sila ino kubula kubanika niyo nawasigita wagosi na wavyele na kuwadula kwe digeleza. 5Hta mlavyantambiko mkulu na wadalahale wose wadaha kulavya ukuzi kugamba nasihokela baluwa kuaila kwawo kwa chausa cha walukolo wa Damesiki, kwangu miye kutamba kita uko. Nandile niwalete wanyu Yelusalemu mwe isila idya chani wasigitwe wasulumizwe6Niyo yalaila hadya vino haita hajihi na Damesiki, chipindi cha msi ulangazi mkulu niyo walaila ko ulanga niyo waning'aila. 7Niyo nagwa hasi neva izwi dikunigamba Sauli, Sauli nimbwani wanijela maya?' 8Namhitula, 'weye ni yuhi Zumbe?' Niyo anigamba, 'Miye ni Yesu Mnazaleti, ambaye weye awnijela maya.'9Wadya nandile na miye wawona ulangazi, mna hawevile diya nidizwi dilongile na miye. 10Niyo agamba, , 'Nitende zeze Zumbe?' Zumbe anigamba, 'Chimala wingile Damesiki uko naugambilwe chila chintu ukungigwa udamanye. 11Sidunduga kusinya kwa chausa cha ulangazi udya, naho niyo naita Damesiki kwa kulongozwa na mikono ya wadya nendile na miye.12Uko niyo nambwilana na mntu akwitangwa Anania, nandile ni mntu atozize lagiso naho mta kutunywa kulongozi kwa Wayahudi wose wakwikala uko. 13Niyo eza kwangu, niyo achimala kulongozi kwangu, na kugamba, walukolo wangu Sauli upate kuwona. 'Kwe chipindi ichiya natenda nawona.14Agamba Chohile wa watati zetu kakusagula weye upate kumanya ungi wakwe, kumwona mtakuwagilwa, na kwiva izwi dyakwe kulawa ko mlomo wakwe. 15Kwaviya nautende mukuzi wakwe kwa wantu wose mwe ayo uwone na kwiva. 16Haluse wagojani, inuka wambulwe, ukasunte amasa yako, ukaditanga zina dyakwe.'17Eze nuye Yelusalemu, nendile halombeza mndani mwe divikilo, niyo nalaila kugamba nenkwa uwoni. 18Niyo namwona anigamba, nifose Yelusalemu kwakunintintisa. Kwaviya hawakubali ukuzi wako kuhusu miye.19Niyo amgamba Zumbe wowo wenye wamanya nasiwasigita mwe dijeleza, na kuwahuta wadya wakuzumile mwe izinyumba zo kuvikila. 20Naho isakame ya Stefano mukuzi wako iketilwa, miye nami nasichimala hazumila, naho nahamila izisuche za wadya wamkomile. 21Mna niyo anigamba, hita kwa viya miye, nahusigile wite hale kwa wantu we isi.22Wantu niyo wamleka alonge, kuhusu imbuli iyo mna badae niyo aguta wagamba muse umntu yunop mwe kaya. Kwa viya, hakuwagilwa kwikala. 23Viya wakaguta naho wadula izisuche zawo, kuno wakadula limbi kulanga. 24Mkulu wa wankondo mkulu, niyo awagamba, Paolo aletwa kwe ingome niyo agamba auzwe kuno ahutwa nkome, chani yeye mwenye amanye, kwambwani mwaguta ivyo.25Hata weze wamsigite na sigi, Paolo niyo amgamba yudya mkulu wa wankondo achimale hajihi naye vino vyawagila kwenyu kumtowa mntu Mlumibado hanati kukantilwa? 26Mkulu wa wankondo eze eve ulosi uwo niyo aita ko mkulu wawo niyo amgambila agamba, utende mbwani? kwa viya mntu yuno ni Mlimi.27Mkulu wawo niyo eza awagamba nigambila weye wimwikazi wa Lumi, Paqolo agamba, heye. 28Mkulu wawo ahitula, ni kujinkila fungu kulu dya matundu nivyo sipata ukaya Paolo amgamba miye ni Mlumi wa kwelekwa. 29Ivyo wadya we3ndilewemalanya kale kumuza niyo wahalawa wamwasa ichipindi ich. Mkulu wa wankondo naye niyo ogoha eze amanye kugamba Paolo ni Mlumi naho kwaviya nakamfunga.30Mtondo wakwe, mkulu wa nkondo, nakaunga kumanya ichindedi chikuhusiana na malaho ya Wayahudi yakumlanga Paolo, niyo amfungula niyo awagamba wakulu wa walavyantambiko ne ichitala chose wadugane. Niyo amleta Paolo hasi niyo amwika hagati hawo.

Chapter 23

1Paolo niyo awasinya wantu we chitala awagamba walukolo weyangu sikala kulongozi kwa Chohile vyedi kubula vino dyelo. 2Mlavyantambiko mkulu Anania niyo awagamba wadya wachimale hajihi naye wamtowe umlomo wakwe. 3Niyo Paolo amgamba Chohile nakutowe weye, chiwambaza chihakigwe chokaa weye kwikala kunikantila kwa kanto weye walagisa nitoigwe chinyume cha kanto?4Wadya wachimale hajihi naye wamgamba, vino ivyo ukumhuluta mlavyantambiko mkulu wa Chohile? 5Paolo niyo agamba, walukolo miye simanyize kugamba, yuno ni mlavyantambiko mkulu kwa viya idolonywe kugamba, haulonge vihiye kuhusu mkulu ywa wantu wako.6Paolo eze awone kugamba ntendele imwenga ni Masadukayo na awtuhu ni Mafalisayo, niyo aguta agamba, walukol miye ni Falisayo, mwana ywa Mfalisayo, na kwa chausa chino nasinyiza kwa ukankalu, uyuso wa wabanike, uno hukantilwa nawo. 7Eze alonge ayo niyo kwalaila mhigano mkulu mwa Mafalisayo na Masadukayo, mdugano niyo watulika. 8Kwa viya Mfalisayo wagamba hakuna kuyuswa, wandima wa kwembingu hegu muye, mna Mafalisayo wagamba vyose viyuko.9Mhigano mkulu niyo walaila na wadolonya, wendile mwe intendele ya Mafalisayo, niyo wachimala wakalosana akagamba, hachwone chochose chihiye chikumlanga mntu yuno. Chamanya zeze hegu mpeho hegu mndima wa kwembingu kalonga naye? 10Chipindi icho niyo kwalaila ulosi mkulu, mkulu ywa nkondo kogoha kugamba Paolo nakasawaniswa matili tili ni wowo, niyo awagamba wankondo wasele wakamlete kwa ukankalu kulawa kwa Mazumbe we ichigwena, wamlete kwe ingome.11Chilo chitongele Zumbe niyo achimala hajihi na yeye amgamba, usekogoha kwaviya, kuwagambila Yelusalemu ivyo no lavye ukuzi mwe Loma .12Eze kutandazuke, Wayahudi awamwenga niyo walagana na kweligita niyo wagamba hawadye, hegu hawanywe chochose kubula wamkome Paolo. 13nandile nakuna wantu wakujinka milongo mine, wadamanye ichinyele icho14Niyo waita kwa wakulu wa walanyantambiko na wdalahala wawgamba, cheikiya wenye ligito kulu, chisekudya chochose kubula chimkoma Paolo. 15Haluse, ichtala chimgambile umkulu amlete kwenyu kugamba mwalamula mbuli yakwe vyedi, suwe chemalanya kale kumkoma henati kubula hano.16Mna wana wa lumbu dyakwe Paolo, nakeva kugamba nakwendile na njma, niyo aita engila mndani mwe ingome na kumgambila Paolo. 17Paolo niyo amwitanga yumwenga ywa wakulu, amgamba mguhe yuno mbwabga kwa mkulu ywa wankondo kwaviya anambuli akunga awagambile.18Niyo mkulu ywa wankondo niyo amguha yudya mbwanga niyo amwigala ko mkulu ywawo niyo amgamba, Paolo yudya umsigitwa nakanitanga huletele yuno mbwanga ana mbuli ya kukugambila, 19mkulu ywa wankondo niyo amtoza mkono niyo esangula naye hankanda niyo amuza wonga unigambile mbwani?20Yudya mbwanga amgamba, Wayahudi wevana kukulombeza, umwigale Paolo luvi kwe chitala saviya kugamba wonga wapate imbuli yakwe vyedi vitendese. 21Ivyo weye usekuzumila kwa viya wantu wakujinka milongo mine wamnyatila. Wetaliza kwa ligito, wasekudya na kunywa kubula wamkome. Vino haluse wemalanya kale, wakagoja ivyo ukunga ulonge.22Niyo yudya umkulu wa wankondo amlekela yudya umbwanga aite zakwe, eze amgambile, usekumgambila mntu yoyose kugamba kunigambila yano. 23Niyo awetanga wakulu waidi wamalanyeni wankondo magana maidi waite Kaisalia na wankondo wakwela falasi milongo chinda, na wata maguha magana maidi, mamhalawe zamu ya katatu ya chilo. 24Niyo amgamba tendani wanyama kabisa awo Paolo namsigile na na kumguha vyedi kwa Feliki Gavana.25Niyo adolonya baluwa ya vino. 26Klaudio Lisia kwa Liwali mkuka Feliki, ndamsa. 27Mntu yuno nakagwilwa ni Wayahudi hajihi na kumkoma, niyo aita hamwenga na fyo dya wankond, niyo amhonya, ezenipate kugamba yeye ni mwikazi wa Lumi.28Nasunga nimanye kwambwani wamlaha, niyo wamwigala kwechitala. 29Niyo nabunkula kugamba, alahwa, kwa chausa cha maswali ya lagizo, mna hakantilwe kwa mbuli yoyose ikumfaha hegu naho kusigitwa. 30Niyo amanyika kugamba kuna chigwena chikumhusu yeye, niyo kwa kinguvu nguvu simtuma kwako, niyo nawalagisa wakunilaha nawo walete imbuli yakwe kwako niyo walagana.31Wadya wankondo niyo watongela, niyo wamwigala Paolo kubula Antipatri nechilo. 32Zuwa ditongele wankondo walozize niyo wawasa wakupanda izifalasi waite naye, wowo niyo wauya zawo kweingome.. 33Wakupanda izifalasi, eze wabule Kaisalia na kumwinka, Liwali idya ibaluwa, niyo wamwinka Paolo kulongozi kwakwe.34Uyo Liwali eze aisome ibaluwa, niyo amuza Paolo kalaila kuhi, eze amanye kugamba ni mntu ywa Kilikia, 35amgamba, nahwive weye aho nawizile, wadya wakulu wawo wakukulaha niyo agamba aikwe mwe ikaya ya Helode.

Chapter 24

1Yakajika mazuwa mashano Ananiya mlavyantambiko mkulu wadalahala wsiku na mlongi yumwenga akwitangwa Tertulo niyo waita hadya . wantu wano wegala mafuzumo kumlanga Paolo kwa gavana. 2Paolo eze achimale kulongozi kwa gavana Tertulo niyo akonga kumkantila na kumgamba gavana kwa chausa cha wehiye china urondowazi mkulu na kwa wawoni wako wegala mahitulo matana mwe isi yetu. 3Ivyo kwa ntogozi zose chahokela chila mntu chiya akudamanya Ndamsa mtunywa Feliki.4Mna nisekuwasokeza vikutendesa nagamba unitegeleze milosi mijeche mwe ivyedi vyako. 5Kwaviya chipata mntu yuno mnkumbuzi naho ni chilongozi gwa mazehebu ya wanazalayo(Kaulisa hantu ha milosi msitali uno 24: 6 6Naho nakajeza kudijela vikilo ubanasi niyochamgwila haumuli mwezi nakala zedi za kale).(Kaulisa msitali uno7Lisiasi afisa nakeza naho niyo aguha kwa nguvu mwe mikono yetu hamuli mwe ikalatasi ntana za mawandiko ya chikale. 8Ukamuza Paolo mwa amabuli yano hakudaha kwe hinya ni chintu chani chikumkantila. 9Wayahudi nawo niyo wamshitakiya Paolo wakalonga kugamba yano amabuli na niya chindedi.10Liwali niyo ampungiya mkono chani Paolo alonge Paolo niyo alandula simanya kugamba kwe imihilimo ilozoze nendile wi mlamuzi we isi iyno naho selelewa kwelongila mwenye kwako. 11Wadaha kukaula kugamba hayajinikle mazuwa yongezekele milongo na midi kukongela nikweile kwita kuvika Yelusalemu. 12Naho weze wanibwile mwe inyumba yo kuvikila sihigane na mntu yoyose sidamanye nkumbizi mo mdugano hegu mwo kuvikila hegu mndani mo mzi. 13Hegu hawakudaha kuhakikisha mwa mashitaka wakunishitaki kujinka miye.14Mna nazumila dino kwako na kugamba kwe isila iyo ambayo awitanga zehebu kwe isila iyo iyo nanimtunye Chohile ywa tate ywetu miye ni mchindedi kwa yode yeyuko kwembingu na mawandiko ya wawoni. 15Nina ukankalu udya udya wa Chohile uwo hata wadya nawo waungojeza kwiza kwa uyuso wa wabanike kwa wose wene vyedi na hewene vyedi nawo. 16Na kwa dino nadamanya ndima chani nitende na kunga hekwine matata kulongozi kwa Chohile na kulongozi kwa wantu kijinkila mbuli yose.17Haluse bada ya mazuwa yalozize siza kuwegaila wambizo kweisi yangu na majeleko ya hela. 18Sidamanya vino Wayahudi wefisize wa Asiya wanibwila kundani kwe inyinka ya ukukua kundani kwe inyumba ya kuvikila ukaleka mbuga dya wantu wata vulugu. 19Wantu wano ambawo waungwa kwikala kulongozi kwakwe haluse3 ivi nawalonge chiya wananacho kulanga kwangu hegu wana ulosi wowose.20Hegu wantu wano wenye nawlonge ubanasi wa uwone kwangu bviya nichimale bkulongozi kwe idibalaza dya Kiyahudi. 21Hegu kwa chausa cha wantu chimwenga chiya nilongile kwa izwi chipindi sichimala hagati gati ni kwachausa cha uyuso wa wabanike nyuwe mwanikantila.22Feliki nendile kabwilwa vyedi kuhusu isila ya kujisa umdugano akalonga Lisiya Jemadali akonga eze hasi kulawa Yelusalemu ninalavye ulamuzi kwa chausa cha mashitaka yenyu. 23Niyo amgamba Akida amwamile Paolo mna atende atende na luhenyo hata asekutenda mntu wa kuwachokolesa wambuya zakwe wasekumbize naho wasekunitalamkila.24Bada ya mazuwa heyekumanyika Fekliki niyo kauya Dulusila mkaziwe nendile ni Myahudi niyo kamtuma kumwitwnga Paolo na kumwetegeleza kulawa kwawke mbuli za nutondowazi kundani kwa Kulisito Yesu. 25Mna Paolo chipindi akalosana naye kuhusu wawagilwa kutenda na chidogo na kanto ikwizaFeliki kapata bumbuwazi akahitula hita hale kwa haluse mna hapata muda naho nahwitange.26Chipindi ichino ichino nakategemeya kugamba Paolo namwunke katundu kwa viya amwitange nkanana zilozize akalonga naye. 27Mna mazuwa maidi yeze yajinke Polikio Fesito niyo wakatenda liwali bada ya Feliki mna Feliki nakaunga kwekombeleza kwa Wayahudi ivyo kamwasa Paolo hasi he kwamilwa.

Chapter 25

1Niyo Fesito engila mo mzi uwo na bada ya mazuwa matatu nakaita kulaila Kaisaliya kubula Yelusalemu. 2Mlavyantambiko mkulu wa Wayahudi amanyike waleta ulahi kumlanga Paolo kwa Fesito naho nawalonga kwa udahi wa Fesito. 3Naho niyo wamlobeza Fesito kuwambiza mwe mbili za Paolo apate kumwitanga Yelusalemu chani wadahe kumkoma mwe sila.4Mna Fesito ahitula kugamba Paolo nakatenda mfungwa mwe Kaisaliya na kugamba yeye mwenye naho auye uko halaka. 5Nakagamba kwa ivyo wadya ambawo wadaha, wadaha kwita uko na suwe. Hegu kuna chintu chihiye kwa mntu yuno mwaungwa kumlongeleza.6Bada ya kwikala mazuwa nane hegu mlongo mbeleni niyo auya Kaisaliya na zuwa ditimile niyo ekala mwe chiti che nkato na kuwalonga Paolo egalwe kwakwe. 7Eze abule Wayahudi kulawa Yelusalemu niyo wachimala hajihi niyo walavya ulahi mwingi uzamile ambawo udunduge kulagisa ichindedi. 8Paolo egombela na kulonga siyo kujinkila zina dya Wayahudi siyo kulonga nyumba ya ntambiko na mlanga mwa Zumbe ywa Chilumi sidamanya yehiye.9Mna Fesito nakamanya kugamba egombela kwa Wayahudi ivyo niyo amlandula Paolo kwa kugamba vino waunga kwita Yelusalemu na kukantila kanto na miye kulanga mbuli zino za kuno? 10Paolo niyo alonga nachimala kulongozi kwe chiti che nkato cha Zumbe ambaho naungwa kukantilwa nkanto siwabalanga wayahudi, saviya weye, ukumanya vyedi11Uneva sibalanga naho sidamanya chikungwa nikomwe, sikulemela kukomwa, mna uneva amalaho yawo siyo chintu, hamna mntu akudaha kuninkiza kwawo, namlombeza Kaisaliya. 12Bada Fesito kulonga ne chitala niyo ahitula, Wamlombeza seuta wa Chilumi, nawite kwa seuta13Bada ya mazuwa yatimile, Seuta Agilipa na Belinike wabula Kaisaliya kudamanya ziala rasimi kwa Fesito. 14Bada ya kwikala aho kwa mazuwa yalozize, Fesito niyo enkiza masa ya Paolo kwa Seuta, akalonga mntu uymwenga nakasigwa hano na Feliki saviya afungigwe. 15Aho nendile Yelusalemu walavyatambiko wakulu na wadalahala wa Wayahudi nawaleta ulahi mlanga mo mntu yuno mwangu nawo niyo wauza ino ikanto yakwe. 16Kwaivyo miye siwahitula kugamba, siwo mazwela ya Walumi kumlavya mntu kwa kweungila bada yakwe akulahwa aungwa kutenda na luhenyo wa kuwasogeila walahi wakwe na kwegombeila yadya akulahigwa.17Ivyo aho wezile hamwenga hano sidahile kugoja mna zuwa ditongele niyo nekala mwe chiti che kanto na kuwagamba mntu yuno wamlete mndani. 18Viya walahi weze wachimale na kumlaha nahafanyanya kugamba hawana malaho makulu yaletigwe mwakwe. 19Bada yakwe nawatenda na mahigano masiku hamwenga na naye kulanga dini yawo na kumlanga Yesu uyo nandile kabanikqa mna Paolo amgamba achei mjima. 20Nandile sigubikwa kwaviya hupelemba mbuli ino naho niyo namuza uneva naita Yelusalemu kukantilwa kanto mwe mbuli ino.21Mna Paolo eze etangwe aikwe hasi ho wamizi maw viya alamule seita nasiwagamba aikwe kubula aho nanimwigalle kwa Kaisali mkulu ywa Kilumi 22Agilipa nakalonga na Fesito nahaunga naho kumwetegeleza mntu yuno "Fesito niyo alonga "luvi noumtegeleze."23Ivyo luvi dyakwe Agilipa na Benike niyo wabula na chinyemi chilozize, wabula mo ulwazo wa wakulu wa chinkondo na wantu wamanyike wa mzi wa Fesito, eze alavye lagiso Paolo niyo aletwa kwawo. 24Fesito niyo alonga Seuta Aglipa na wantu wose ambawo wehano hamwenga na suwi mwamlombeza mntu yuno, bunga dyose dya Wayahudi uko Yelusalemu hano waunga awatigiza nawo niyo watula ulawsu mwangu wakagamba, asekutenda mjima.25Nasiwona kugamba hadamanye dyodyose kumunga wamkome mna kwaviya kamwitanga Seutasunga kumwigala kwakwe. 26Mna sina chintu chedi cha kumwandikila Seuta. Kwaivyo simwigala kwako naho mwako weye Seuta Agilipa chani chipate kumwandikila kulanga laho. 27Kwaviya nawawawona hamwina mana kumwigala mfungwa naho hahena kumlagisa mlaho ukumlanga.

Chapter 26

1Ivo Agripa akamgambila Paolo wenkigwa wegombele naho Paolo achulusa ywakwe egombela savino. 2Nechisingi mwenye kelelwa seuta Aglipa chani adamanye makanto yangu kuolgozi kwako dyelo mwe masa yose ya Wayahudi. 3Vitendesae kwa viya weye kumanya vyedi mazwela ya Wayahudi no kuza ivyo unetegeleza na kulombeza kwa kujijimiza4chani Wayahudi wose wamanya viya nikale kukongela umbwanga wangu mwe isi yangu uko Yelusalemu. 5Wanimanya kukongela nkongo nawakaungwa kuyeva hegu nasikala saviya Mfalisayo zehebu dina kuchimala mwe dini yetu.6Haluse sichimala hano nilahwe mwe mbuli miye nazisinya sigilizi endile Chohile nakaidamanya na tati yetu. 7Ino isigilizi yendile amakabila yetu mlongo na maidi yakusinya kuhokela saviya wakumvikila Chohile vidala chilo na msi nikwa viya kusinya dino zumbe Aglipa hegu Wayahudi nawanilahe. 8Nmbwani yoyose mwe nyuwe afanyanya ni kwehelwa kugamba Chohile auyusa wabanike?9Ichipindi ichituhu nahafanyanya mwenye kugamba nadamanya mbuli zilozize zikuhigana ne idizina dya Yesu wa Nazaleti. 10Nasdamanya yano mwe Yelusalemu nasiwataliza wazumile walozize mwe digeleza naho nendile na udahi kulaila kwe wakuklu na walavyantambiko kudamanya ivyo ne chipindi wakomwa nasitowa usagulo kijinka yawo. 11Nkanana zose siwakantila mwe izinyumba zo kuvikila zose naho sijeza kuwadamanya waleke kuzumila kwawo nina maya vidala mwawo na kuwabalaza hata mwe mizi yo ujeni.12Umo nendile hadamanya vino nasita Damesikihatenda na udahi na malagizo kulawa kwa mlavyatambiko mkulu. 13Nendile mwe isila umo nomsi Zumbe siwona ung'azi kulawa mo ulanga ukujinka idizuwa nendile ung'ala kuchizunguluka miye na wantu nendile chikatamba hamwenga. 14Suwe chose chize chilagale hasi nasiva izwi dikulonga na miye dikugamba mwe luga ya Chiebulaniya Sauli, Sauli ni mbwani ukunijela maya? ni vidala weye kutowa mateke mchokolo.15Nivyo nalonga weye ni weye yuhi Zumbe? Zumbe ahitula miye ni Yesu ukunisulumiza. 16Haluse inuka uchimale kwa viga vyako kwa viya mwe akasidi kano miye siwonekana kwako sikusagula kugamba utende mndima na mukuzi mwe mbuli ambazo kumanya kugamba miye haluse na mbuli nahulagise mazuwa yakutimila. 17naho nahugombele kulaila mwe wantu we izisi ambazo nahusigile. 18kugumbula meso yawo na kuwalavya kwe chiza kwita ko ung'azi na kulawa mwe udahi wa mwavu wamhitukila Chohile chani wamhokele kulawa mwa Chohile kulekeilwa masa na kuhokela hantu hawo ambaho siwenka wadya niwasagule kwa uzumizi wendile kwangu.19Ivyo zumbe Aglipa sungile nihigane na uwoni wo ulanga. 20Mna kwa wadya weyuko Damesiki bosi, naho ukajika Yelusalemu ne isi yose ya Yudeya naho kwa wantu wa si ntuhu silonga kugamba waile na kumhitukila Chohile wadamanye viya vikunga ntendwa wausizwe masa. 21Ni kwa vino awo Wayahudi nawanigwilaa umo ni mwe nyumba nkulu ya Chohile niyo wazenga kunikoma.22Chohile kanambiza hata vino haluse ivyo nachimala na kuukula mwe wantu wa mazwela na kwa wadya wakulu mwa yadya endile wawoni na Musa nawlonga nayalaile naho siyo vituhu. 23Kugamba Kulisito aungwa asulumizwe naho natende wa nkongo kuuyuka na kulonga ung'azi kwe Wayahudi na wantu we izisi.24Paolo eze abinde kwegombela Festo nakalonga kwa izwi nkuluPaolo weye wi mchilalu ukusomesa kwako kwakutenda mchilalu. 25Mna Paolo niyo alonga miye suyo mchilalu mtunywa Festo mna kwe mukankalu nalonga ulosi wa chindedi ichodu. 26Kwa viya Zumbe kamanya izimbuli zino naho ivyo nalonga chindedi kwakwe kwa viyab ninachindedi kugamba hamna dyodyose difisigwe kwakwe kwa viya dino hadidamanywe hankanda.27Haluse nawazumila wawoni Zumbe Aglipa ? simanya kugamba wawzumila. 28Aglipa niyo amgamba Paolo mwe chipindi chiguhi wadaha kunihembeleza miye kunitenda mkulisito? 29Paolo amgamba namlombeza Chohile kugamba kwa chipindio chiguhi hegu chitali siyo weye du mna hata wose wakunetegelaza dyelo watenda saviya miye mna bila ino iminyolo ya idigeleza30Zumbe niyo achimala na liwali Belinike hamwenga na na wadya nednile wekala hamwenga nawo 31Weze wahalawe he nyumba yo kudugana wasimwila wow nw wowo na kulonga mntu yuno haikungigwa akomwe hata chifungo. 32Aglipa amgamba Fesito mntu yuno nakaungwa alekelwe hegu hakunga kwegombela mwa Kaisali

Chapter 27

1Eze amuliwe kugamba chaungwa kutamba kwa mazi kwita Italiya, nawamwinka Paolo na watalizwa watuhu kwa Afisa yumwenga ywa wankondo dya Chiloma eatangwe Julio ywa chipindi cha Augasitino. 2Niyo chakwela meli kulawa Adlamitamu uyo nendile ikatamba mnkandankanda mwe pwani ya Asiya ivyo niyo chingila mwe ibahali Alisitaka kulawa Sesalonike ya Makedoniya kaita hamwenga na suwe.3Zuwa ditongele niyo chajela nanga mwo mzi wa Sidoni, ambapo Julio kamtenda Paolo kwa vyedi na ho niyo kamlekeila kwita kwa wambuya zakwe kuhokela vyedi vyawe. 4Kulawa aho chita kwe bahali niyo chatamba kuzunguluka chisiwa cha Kipulo ambacho nendile kichugiza mpeho kwaviya ni mpeho nendile ikachunga. 5Bda ya kutenda chitamba mwa mazi yehajihi na Kilikiya na Pamfiliya chiza mila mo mzi wa Lisiya. 6Ahadya yudya afisa ywa wankondo wa Chiloma kaibwila imeli kulawa alesandaliya ambayo naikatamba kwita Italiya niyo achikweza mndani mwakwe.7Bada ya kutenda chitamba npalahole npalahole kwa mazuwa yalozize kutegemeya kugamba chibula kwa nkunto hajihi na Kinidas mpeho haikuchilekela naho kujendeleza isiya iyo, ivyo chitamba mnkandamnkanda mwe chizuli cha Ktete chikaichinga impeho, mkabala na Slimone. 8Niyo chatamba mnkandankanda mwe pwani kwa kutoga mpaka chibula hantu hetangweFalihaveini ambayo ihajihi na mzi wa Lasi9Nendile chiguha chipindi chingi vidala na chipindi cha kufunga, kwa Chiyahudi nendile b ijinka nayo, na haluse nednile kwatisa kujendeleza kutamba ivyo Paolo kachihaza. 10N kulonga wagosi nawona kutamba ambayo chaungwa chiguhe naitende na mazala na hasala zilozize siyo du yemizigo na imeli mna hata ujima wetu 11Mna Afisa ywa wankondo wa Chiloma kamwetegeleza vidala Zumbe dyakwe akalongoza imeli kuliko mabuli yadya ambayo nayalongwa ni Paolo.12Kwaviya ibandali haikale hantu hahufu kwikala chipindi cha mpeho mabahaliya walozize walavya mawazo, kutamba kulawa hadya, chani kwa vyovyose chidahe kubwila umzi wa Foinike, chikale hadya, chipindi cha mpeho Foinike ni bahali iyuko, Kilete naho yaisinya Kasikazini ulailo wa zuwa na kusini mashaliki. 13Mpeho ya kusini ize ikonge kwepeta mpalahole, mabahaliya wafanyanya wapata chiya ambacho nendile wakachunga, wakango'la inanga na kutamba mnkandankanda mwe Kilete hajihi ne pwani.14Mna bada ya chipindi chijihi mpeho nkali itwangwe ya kasikazini mashaliki ukonga kuchitowa kulawa hakagulu ke chisiwa. 15Chipindi imeli izamilwa na kusindwa kuchinda impeho niyo chevana ne hali iyo chitamba nawo. 16Chize chisogele kujinkila idya intendele nendile ikachinga mpeho kwe chisiwa chikwitangwa kaunda naho kwa nkunto vidala chipata kukombolwa idihondo.17Bada ya kutenda waivuta, nawatumiya luzigi kuifunga imeli, wogoha kugamba, hegu nachidaha kwita wenye hantu hadya msanga ulozize wa Syiti, ivyo waseleza inanga na kwendesha mnkandamnkanda. 18Chitoigwa kwa nguvu ni zuluba iyo idizuwa ditongele mabahaliya wakonga kudula imizigo kulawa mwe meli.19Zuwa dya katatu , mabahaliya wakonga kuyausa amazi kwa miko yawo wenye. 20Chipindi ambacho zuwa na ntondo hazikuchakila kwa mazuwa yalozize, bado zuluba nkulu ichitowa, na kwekawila kugamba chikombolwa nayo yalaile.21Bada ya kutenda waita chipindi chitali, bila nkande, aho Paolo niyo achimala hagati gati na mabahaliya akalonga, wagosi namkaungwa mnetegeleze naho hachang'oile nanga kulawa Kilete chani kupata mambuli na hasala. 22Mna haluse nawahembeleza mwejele muye, kwaviya hachitende chaga kwa ujima hagati hetu, ukaleka hasala ye imeli yetu.23Kwaviya ichilo chize chijinke wandima wa Chohile, amabawo uyo Chohile miye ni ywakwe na ambaye namsankanila naye wandima wakwe wachimala hentendele yangu. 24VNakulonga, usekogoha Paolo vyaungwa uchimale kulongozi kwa Kaisali, nakusinya, Chohile mwo wedi wakwe kakwinka wano wose ambawo watamba hamwenga naweye. 25Ivyo wagosi kwenkeni muye kwaviya chamzumila Chohile kugamba naikale saviya ivyo nigambilwe. 26MN vyaungwa chilumile kwa kutoigwa mwe visiwa visiku.27Cize chibule chilo cha mlongo milongo mine nendile chikendeshwa uko na uko mwe bahali ya Adlatik, saviya chilo cha minane vino mabahaliya nawafanyanya kugamba wasogeila si inyaile . 28Nawajeseza miliyo kuhima utali wa mazi niyo wapata mita milongo mitatu na mtandatu, bada ya chipindi chitali wahima naho wapata mita milongo midi na mfungate. 29Niyo wogoha nkongo kugamba chadaha kuhamila mayuwe, ivyo niyo waseleza izinanga nne kulawa mwa hantu wakwiya nanga niyo walombeza kugamba mtondo nawize halaka.30Wadya mabahaliya nendile wakalonda namna ya kuidamanya idya imeli nawaseleza mwa mazi mahondo yakukomboila ujima nawakewona kugamba wadula inanga kulawa hantu halongozi he dihondo. 31Mna Paolo kamgambila yudya mnkondo ywa wankondo wa Chilumi na wadya wankondo hawakumdaha komboka isigale wano wantu nawahumule mwe meli. 32Akaheza wadya wankondo, nawakaunga sigi za diya idihondo niyo wayasa iguhigwe ni mazi.33Chpindi ulangazi wa mtondo umo ukelaviza Paolo awalombeza wose hata wadye chidogo akalonga idi idizuwa dya milongo mine mwangoja bila kudya hamdile chintu. 34Ivyo nawalombezani mguhe cha kudya chidogo kwaviya ino ni kwachausa cha kwikala kwenyu naho hakuna hata luvili limwenga lweimitwi yenyu lukunga lwage. 35Eze aheze kulonga ayo niyo aguha mgate niyo amtunya Chohile kulongozi kwa meso yawo chila mnyu akaheza niyo aubendula umgate niyo akonga kudya.36Akaheza wose wajelwa muye nawo waguha nkande. 37Nendile chiwantu 276 mndani mwe imeli. 38Weze waheze kudya vya kuchinta wadamanya imeli ihuha kwa kudula ngano mndani mwe ibahali39Ize ibule nomsi hawabunkule isi inyaile mna niyo wawona hantu he isi inyaile ingile mazi nendile ina msnga ulozize wakalosana saviya nawadahe kwendesha imeli kuelekeya aho. 40Ivyo niyo waztohola izinanga niyo wazasa mwe ibahali mwe ichipindi icho icho wazitohola izisigi ze izinanga niyo wenula hantu ha kulongozi kwelekeya kwe impeho ivyo waonya kwaho ahantu hano umsanga ulozize. 41Mna weze weze ahantu aho makolongo maidi ya mazi yadugana niyo imeli ingila ko msanga naho hadya ahantu halongozi he meli nahakwama hadya haikudaha kulawa mna hantu halongole he meli hakonga kuvunika kwa chausa cha mpula ya mayumbi.42Mpango wa wadya wankondo nandile ni kuwakoma wakantilwe chani kugamba hakuna ambaye nakadaha kogela na kusumka. 43Mna uydya mnkondo we nkondo wa Chiloma nakaunga kumkombolaPaolo ivyo niyo kauchimalisa umpango uwo na kuwagamba wadya ambawo wadaha kogela wapilike kulawa mwe meli nkongo waite isi inyaile. 44Naho wagosi watuhu nawatongele watuhu kulawa mwe vipande vya mabawo na watuhu kulanga kwe ivitu ivituhu kulawa mwe meli kwe isila ino nailaile kugamba wose nawabule vyedi kwe isi inyaile.

Chapter 28

1Chize chibuze mpeho, nachimanya kugamba, chisiwa chetangwa Malta. 2Watu wakaya wa hadya sio du kugamba, nawachitunya, mna nawawasha moto na kuchihokela chose, kwa chausa cha fula na mpeho yandile ikajendeleza.3Mna Paolo nakatenda kachisanya chisa dya na kuzika mo moto, nyoka ndodo yenye usungu niyo yafosa mwe ziya izinkuni kwaviya na kuna joto niyo yezingiliza mo mkono wakwe. 4Wantu wakaya wa hadya weze wawone mnyama aningila kulaila ko mkono wakwe, niyo walosana wawo kwa wawo, Mntu yuno chindedi ni mkomi uyo asumke kwe bahali, mna wagilwa haukumleka ekale.5Mna uyo niyo atula uyo umnyama mo moto naho hapatile ubanasi wowose. 6Awo nawakagoja atuntumke kwa homa hegu agwe chipumpa na kubanika. Mna wamsinya chipindi chitali, na kuwona kugamba hakuna mbuli ambayo sio ya mazwela kwakwe, nawahituila izifanyanyi zawo na kugamba, nandile ni chohile.7Ivyo hantu hadya hajihi nahana nkonde iyo yendile ugoli wa mkulu ywa chisiwa, mntu etangwe, Pablio. nakachihokela na kuchikuchikalimu kwa mazuwa matatu. 8Nailaila kugamba tate ywa Pablio nakatozwa ni homa na unyonje wa misango. Naho Paolo eze amwitile niyo alombeza, niyo aika imikono mlanga mwakwe, na kumhonya. 9Bada ya dino kulaila, wantu watuhu hadya hechisiwa wendile wakalumwa niyo waita na kuwahonya. 10Wantu wachitunya kwa ntunyo zilozize. Aho chindeile chikamalanya kutamba, nachinka viya nendile chikavyunga.11Bada ya miyezi mitatu, nachkatamba mndani na meli ya Isikanda iyo yendile itoigwe ni mpeho aho hechisiwa, iyo vilongozi wakwe nawendile ni walukolo wadi mapacha. 12Bada ya kubula ho mzi wa Sirakusa, nachikala hadta mazuwa matatu.13Kulaila hadya nachitamba kubula mo mzi wa Legio. Bada ya zuwa dimwenga, mpeho ya kusini ilaila chipumpa, naho bada ya mazuwa maidi niyo chabula mo mzi wa Putoli. 14Uko chiwambwila walukolo wasiku na wachihokela chikale nawo kwa mazuwa mfungate. kwa sila ino niyo cheza Lumi. 15Kulawa uko wadya walukolo bada ya kwiva mbuli zetu, niyo weza kuchisingila uko kwe idigwilo dya Apiyo na hoteli ntatu. Paolo eze awawone wadya walukolo niyo amhobgeza Chohile kejela ukankalu.16Chize chingile Lumi, Paolo kazumilwa kwikala ichedu hamwenga na yudya mnkondo nendile akamwamila. 17Ivyo uneva bada ya mazuwa matatu Paolo kawtanga hamwenga wadya wagosi wendile vilongozi mgati mwa Wayahudi. Weze weze hamwenga niyo agamba, kwawo Walukolo hamwenga kugamba sidamanye lema dyodyose kwa wantu wano hegu kudamanya chinyume cha mazwela ya watati zenyu wachilongoile, silavigwa saviya mfungwa kulawa Yelusalemu kubula mwe imikono ya Walumi. 18Bada ya kunilaha nawabesa kunilekeila, kwa viya hahanene mbuli kwangu miye ikuniwagila nkanto dya file.19Mna wadya Wayahudi weze walonge chinyume viya wakunga, nasungwa kukanta lufaa lwa Kaisalia, hata hegu hayandile kugamba naegala malaho mwe isi yangu. 20Kwaviya sikanta nguvu kwa lufaa, ivyo, nasilombeza kumuwona na kulonga na nyuwe. Ni kwachausa cha chiya Izulaeli anaukamkalu nacho, sitalizwa ne chifungo chino.21Niyo wamgambila Hachiwahiye kuhokela baluwa ikulawa Yudeya ikukulanga weye, naho hakuna mlukolo ezile kulavya ulosi hegu kulonga mbuli yoyose ihiye ikukulanga weye. 22Mna chaunga kwiva kulaila kwako wafanyanya mbwani kulanga dino idifyo ya wantu, kwa viya imanyika kwetu kugamba nalonga chinyume chila hantu.23Aho nendile wakapanga zuwa kwa chausa chakwe, wantu walozize wongezekela nawamwizila hantu aho nendile akekala. Nakulonga idya imbuli kwawo na kuwagambila kulanga Uzumbe wa Chohile.Nakajeza kuwahembeleza kumlanga Yesu, kwaviya zose mbili zilawa mwe sigilizi za Musa na kulawa kwa wawoni, kukongela mtondo kubula chisingi. 24Bazi yawo wahembeleza kulanga mbuli ziya zilongigwe, mwa viya watuhu hawazumile.25Aho washindigwe kwivana wawo kwa wawo, niyo wahalawa bada ya Paolo kuilonga imbuli ino imwenga, Muye akukile nakalonga vyedi kujinkila Isaya muoni kwa tati zetu. 26Nakalonga hita kwa wantu wano ugambe, kwa magutwi, nyuwe namwive, mna hamvikombaganye na kwa meso yenyu namuwone mna hamvimanye27Kwachausa cha muye ya wantu wano mtenda wanyonje, magutwi yawo yeva kwa nkunto, wagubika meso yawo, na kwiva kwa magutwi yawo, na kukombaganya kwa muye yawo. na kuhituka naho, nasiwahonya .28Ivyo, mwaungwa mvimanye kugamba uno wambulwa wa Chohile wigalwa kwa wantu wa izisi naho nawetegeleze (kauliusa msitali uno. 29Hadya nednile akalonga izimbuli zino, Wayahudi niyo wawalawa wakatenda na mahigano makulu mgati mwawo haimuli mwe ikalatasi yedi ya kale)30Paolo nakekala mwe nyumba yakwe ya kupanga kwa mihilimo yose midi, na kuwahokela wose wezile kwakwe. 31Nakatenda mlonga mbuli za seuta wa Chohile na nakatenda akahinya mbuli kulanga kwa Zumbe Yesu Kulisito kwa ukankalu wose. Hehena amchindile.

## Romans

Chapter 1

1Paolo mndima ywa Yesu Kulisito,etangwe kutenda mndima na kusentwa kwa Causa cha Chohile. 2Uno nuwo ulosi wedi wa Chohile udya alongaga kujinkila waoni wakwe mwa mawandiko yakukile 3Nikulangwa elekwe kulawa mo lukolo lwa Daudi kwa chausa cho mwili.4Uyo nakalongwa mwe mwana ywa Chohile mo udahi wo muye ukukile mo ugubulo wa wabanike . Yesu kulisito Zumbe ywetu . 5Kujinkila uyo chihokela wedi wa usigilwa no uzumizi wo utondowazi mgati mwe izisi zose kwa chausa che idizina dywakwe. 6Mgati mwe izisi zino Nyuwe nanywi mwitangwa kutenda wa Yesu Kulisito.7Ibaluwa ino ni mwa wose we Lumi wakungigwa ni Chohile wetangwe kutenda wantu wakukile wedi noutende mwenyu no utondowazi kulaila mwa Chohile Tati ywetu na Zumbe Yesu Kulisito.8Ivyo namtogola Chohile ywangu mwa Yesu Kulisito kwa chausa chenyu nyose, kwa viya utondowazi wenyu walongwa mwe isi yose. 9Kwaviya Chohile ni mukuzi ywa uyo humsankanila mo muye wangu mwe ulosi wa mwanawe. Ivyo nitogile mokuwalonga . 10Kale na kale nawalombezeza mwe malombezo yangu kugamba mwe sila yoyose ni bule udumo kutenda na ugoli haluse moukunga mwa Chohile mo kwiaz kwenyu11Kwaviya nabesa niwawone chani nidahe kuwenkani nyuwe awamwenga jeleko dyo muye kuwatogeza. 12Ivyo nabesa kujelwa myuye hamwenga na nyuwe kwa sila ya utondowazi wa chila nyumwenga ywetu yenyu na yengu.13Haluse walukolo sikunga mswese kumanya kugamba nkanana zilozize sunga kwiza kwenyu mna sichindwa kubula haluse naunga vino kugamba na matunda kwenyu saviya nendile chani mwa wantu we isi. 14Natigizwa na Wayunani na wajeni wabala na wahezi. 15Ivyo mwe ntendele yangu miye semalanya kale kulonga ulosi wedi wa Chohile mwenyu naho nyuwe mkwikala Loma.16Kwaviya sikuwonela soni ulosi kwa viya ni udahi wa Chohile ukuchigaila wambulwa wa chila azumile kwe Myahudi nkongo na kwe Myunani naho. 17Kwaviya uwagilwa wa Chohile welavyanya kulaila utondowazi kubula utondowazi, saviya idolonywe , "Awagile nekale kwa utondowazi."18Kwaviya maya ya Chohile yelavyanya kulawa mo ulanga kujinka ubanasi no uwavu wose wa wwntu wadya kwa sila ya ubanasi wafisa ichindedi. 19Ino ni kwaviya yose yakudhika kumanyika mwa Chohile umanyika mwawo kwaviya Chohile kawalagisa.20Kwaviya mbili zakwe hezikuwoneka vyei yatenda pwilili kukongela ukumbwa kwe isi yamanyika kujinkila vintu vyumbigwe mbuli zino ni udahi wakwe wa kale na asili ya uchohile ulailo wakwe wantu wano hawana mbuli. 21Ino ni kwaviya wamanya kugamba Chohile hawakumtunya saviya Chohile naho wawakumwinka ntogozi ukaleka wahezi mwe zifanyanyi zawo ne imuye yawo ina uhezi ijelwa chiza.22Wetanga kugamba ni wabala mna watenda wahezi. 23Wauhitula Uzumbe wa Chohile hena kubanika saviya sula ya mntu akubanika na ya wadege ya wanyama wana viga vine na viya vikutambala24Mna Chohile kawaleka watongele izitama ze muye yawo no uwavu we mili yawo kusalamazwa watuhu wawo. 25Nawo wahitula ichindedi cha Chohile kutenda udanti wavikile na kudamanya viumbigwe wakamleka muumbi uyo naatongelwe kale na kale Taile.26Ivyo Chohile nakawasa watongele tama zawo zikujela soni kwaviya wavyele wawo nawahitukila viya wakunga wawo mwe asili mwa wavyele na yadya yechinyume ne asili. 27Naho viya wagosi nawo waleka viya wakunga vye asili kwe wavyele na kutenda na vilanga na vilanga vya kujenda wenye na wenye wano nandile wagosi wadya wadamanya na wagosi weyawo hevikungwa na wadya wahokele nkanto diwagile mo uwavu wawo.28Kwa viya walemela kutenda na Chohile mwe izifanyanyi zawo nakwawaleka watongele izifanyanyi zawo hezikuwagila wadamanye mbuli ziya hezikuwagila.29Wamemwa ni maya , ubanasi, tama, na wihi wamemwa ni chinyulu na ukomi, nkumbizi, na kunga kwihiye. 30Wawo nho wateta , walulimi na wadya wakumwihiwa Chohile. Wata nkumbizi , chibuli na kwefenya. Wakulonga yehiye naho hawakuwatumnya welesi wawo. 31Awo hawana fanyanyi hewena uzumizi hewene ungi wa asili naho hewene mbazi.32Wamanyize lagizo dya Chohile kugamba wantu wakudamanya mbuli wawagila kubanika. Mna siyo du wadamanya mbuli izo awo naho walungana na wadya wakudamanya mbuli zawo.

Chapter 2

1Ivyo hana uzulu weye ukukantila kwachausa cha yadya ukukantila mtuhu wejela mwe nkuto yeye mwenye kwaviya weye ukukantila wadamanya mbuli iziya iziya. 2Naho chamanya kugamba nkanto ya Chohile ni ya chindedi mwa awo wakudamanya mbuli sa izo.3Mna weye fanyanya dino weye kwa viya wakantila wadya wakutenda mbuli izo? Hegu weye wadamanya sa ivyo Togola noinege inkkanto ya Chohile. 4Togola wafanyanya hadodo mwe ulozize we wedi wakwe, hahanati nkunto yakwe na ujijimizi wakwe ? Togola humanyize kugamba wed wakwe waungwa kusinya mwe kweila?5Mna kwa chausa cha udala wako na kwa umuye wako hewine ukuka weikiya wenye mpamba ya maya mwe zuwa idiya dya maya, saviya idizuwa dya ugubulo we nkanto ye chindedi ya Chohile. 6Uyo namlihe chila mntu chihimo chikuligana ne izindima zakwe. 7Wadya wamanyize izimbuli zawo zedi walonda ntogozi na ntunyo naho hawabanike, nawenke ujima wa kale na kale.8Mna kwa wadya wakweungila vinyu weye hewekutunya ichindedi mna wazumila ubunyanyi maya naya yakulise nayeze . 9Chohile negale gumbo na nkunto kwa chila luhenyo lwa mntu adamanye vihiye mwe Myahudi wa nkongo na kwe Myunani iviya.10Mna ntogozi na ntunyo na utondowazi navize kwa chila mntu adamanye yedi kwa Myahudi nkongo na kwa Myunani iviya. 11Ivyo hahana kuhingizwa kwa Chohile. 12Kwaviya viya vilozize waviswesa hehena lagizo nawage hehena lagizo, na saviya walozize waswesa kuligana ne dilagizo nawakantilwe kwa lagizo.13Kwaviya hawakwetegela idilagizo wadya wata ichindedi kwa Chohile mwa wadya wakutenda idilagizo wakungwa wawazwe mwe ichindedi. 14Kwaviya wantu we isi hewene lagizo wadamanya kwa mila mbuli za lagizo awo watenda lagizo henyo zawo hata hegu wowo hawana lagizo.15Kwa viya walagisa kugamba mbuli ikungwa kwa wakusankana mwe lagizo yadolonwa mndani mwe muye yawo chani kunga kwa kwawalagisa wowo ne izifanyanyi zawo wenye hegu yawalanga yawadima wowo wenye. 16Naho kwa Chohile yano nayalaile zuwa diya Chohile nakantile fiso za wantu waose kuligana no ulosi wangu kwa sila ya Yesu Kulisito.17Chilonge kugamba weitanga mwenye Myahudi ekale mwe lagizo bweda kwa kwetogola mwa Chohile. 18Umanye ungi wakwe na kuhima mbuli nazitongele ukaleka kwingizwa mwe lagizo. 19Nachilonge kugamba mnaukankalu weye mwenye wi chilongozi wa hewekuona lumuli kwa wadya wa mwe chiza. 20Mliganyi wa wahezi mhinyi wa wana na kugamba mnanayo mwe dilagizo kulanga umanyi na uchindedi.21Weye ukulonga mtuhu Togola hukwehinya mwenye? Weye ukulonga kumolanya Togola weye hukumolanya? 22Weye ukulonga kugonya Togola hukugonya? Weye ukwihiwa vinyago Togola hukubawa we divikilo?23Weye ukwetunya mwe lagizo, togola hukumbela Chohile mwe kubalanga lagizo? 24Kwaviya "zina dya Chohile dyabelwa mgati mwa wantu we isi kwa chausa chenyu" saviya idolonywe.25Kwa viya kujelwa ngasu chindedi kwawagila saviya uzumizi wa lagizo, mna hegu weye wahitula lagizo, kujelwa ngasu kwako kwatenda hwijelingwe ngasu. 26Ivyo uneva mntu hejeligwe ngasu wajendeleza kutoza viya idilagizo dikunga togola kuleka kujelwa ngasu kwakwe hakuguhigwe kugamba kajelwa ngasu? 27Uyo hejeligwe ngasu kwa asili hakantilwe hegu anachintiza lagizo? Ino ni kwaviya kuna mawandiko yadolonywe na kujelwa ngasu mna wahituka idilagizo!28Kwa viya yeye suyo Myahudi eli untu wa kuse, mna kujelwa ngasu si kudya kwa kuse du mo mwili. 29Mna uyo ni Myahudi eli kwa kundani na kujelwa ngasu ni muye mwe muye mna siyo kwa mawandiko. Ntogozi ya mntu eli saivyo haikulawana na wantu mna yalawa kwa Chohile.

Chapter 3

1Ivyo chongezekelo chani ananacho Myahudi? Nachongezekelo cha lagiso ni chihi? 2Nivitana chila sila kujinka yose Wayahudi nawenkigwa ugubulo kulaila kwa Chohile.3Mna navitende zeze awamwenga mwa Wayahudi hawtendile na utondowazi? Togola kuleka kuzumilwa kwawo nakutende na uzumizi mwa Chohile kutenda ubanike? 4Bule ukaleka ayo leka Chohile awonene kutenda ywedi hata hegu chila mntu ni mlulimi. Saviya iidolonywe "Kugamba udahe kuwoneka kugamba awagile mwe milosi yako na udahi ukujinka ukwingla mwe nkanto."5Uneva ubanasi wetu walagisa uwagila wa Chohile chigeze? Chohile suyo zalimu akalavya maya yakwe Togola ivyo? Nalonga kulawana na untu wa mntu. 6Bule! Nikugamba ivyo Chohile nakantile isi?7Mna uneva ichindedi cha Chohile kujinkila ululimi wangu chalavya ntogozi zilozize kwa chausa chakwe ni mbwani nichei nakantilwa kutenda mta masa? 8Nimbwani chisekulonga saviya chizigigwe na saviya wantu walavyanye chalonga," Chidamanye yehiye, chani yedi yeze"? Nkanto yawo iwagila.9Nimbwani? Chigombela wenye? Bule kwaviya suwe chajika kuwakantila Wayahudi na Wayunani wose hamwenga, kugamba we hasi ha masa. 10Ino ni saviya idolonywe " Hahali awagile hata yumwenga.11Hahali akumanya hahali mntu akumzungula Chohile. 12Wose wahitukila . Awo kwa hamwenga watenda wewene chintu hahali akudamanya yedi bule, hata yumwenga13Wikazi wawo bome hedine uhelo dyegubule. Iimilimi yawo idanta Sumu ya nyoka imwe milomo yawo. 14Milomo yawo imema kanto na usungu.15Viga vyo vyagulukila kwitila sakame. 16Ubanasi ana nkuto zawo zimwe sila yawo. 17Wantu wano hawamanyize sila ya utondowazi. 18Hawana wogohi kwa Chohile kulongozi kwa meso yawo."19Haluse chimanya kugamba chochose lagizo dikulonga, dyalonga na wadya we hasi he dilagizo. Ino ni chani kugamba chila mlomo ugumbikwe na ivyo kugamba isi yose idahe kudaamanya kwa Chohile. 20Ino ni kwa viya hahana mwili ukunga uwazizwe uwagila kwa ntendwa za lagizo kulongozi kwa meso yakwe. Kwaviy kujinkila lagizo kwegala umanyi wa masa.21Mna haluse hehena lagizo, uwagilwa wa Chohile umanyika. Iukulwa kwa lagizo na wawoni, 22Uwo ni uwagilwa wa Chohile kujinkila utondowazi mwa Yesu Kulisito kwa wadya wose wazumile. Kwaviya hahana kusimana.23Kwa viya wose wadamanya masa na kuhungukila ni ukuka wa Chohile. 24wawazizwa uwagilwa bule kwa wedi wakwe kwa sila yo uwambulwa wimwe Kulisito Yesu.25Kwaviya Chohile nakamlavya Yesu Kulisito atende wivanyi kwa sila ya utondowazi mwe sakame yakwe. Nakamlavya Kulisito saviya mukuzi wa uwagilwa wakwe, kwa chausa cha kulikeila masa yajinkile. 26Mo ujijimizi wakwe. Yno yose yalaila chani kulagisa uwagilwa wakwe mwe ichipindi chino. Ivno ni kwaviya adahe kwelavyanya mwenye kutenda wagila, na kulagisa kugamba amuwaziza uwagila mntu yoyose kwa chausa cho utondowazi mwa Yesu.27Kwikuhi kwetogola? Kusentwa. Kwa mwegamo ihi? Bule, mna kwa myegamo ya utondowazi. 28Ivyo nokomeleze kugamba mntu awazizwe uwagila kwa utondowazi hehena ntendwa ya lagizo.29Hegu Chohile ni Chohile ywa Wayahudi awodu? Togola suyo Chohile ywa wantu we isi? Ivyo we isi hamwenga. 30Uneva Chohile chindedi ni yumwenga awawazize uwagilwa wili wa ujelwa ngasu kwa utondowazi, naho hewejeligwe ngasu kwa sila ya utondowazi.31Togola suwe chabalanga idilagizo kwa utondowazi? Bule! chinyumwe chakwe suwe chalavyanya idilagizo.

Chapter 4

1Nachilonge mbwani naho kugamba Abulahimu Tee ywetu kwa jisi ya mwili kapatikana? 2Uneva ikatenda Abulahimu nakawazizwa kuwagila kwa ntendwa nakatenda na chausa cha kwetogola mna suko kulongozi kwa Chohile. 3Kwaviya mawandiko yagaze? "Abulahimu nakamzumila Chohile, na kuwazizwa kwakwe kutenda uwagilwa."4Haluse kwa mntu akudamanya ndima maliho yakwe hayakuwazwa kutenda ni vyedi mna kutenda deni. 5Mna kwa mntu hekudamanya ndima mna amzumila uyo ambaye kawazizwa kuwagilwa hatendile kuwagila.6Daudi naye kalonga ujimbiko mlanga mwa wantu wadya cChohile kawasika uwagila hehena ntendwa. 7Nakalonga wajimbikwe wadya ambawo ubanasi wawo ulekeilwa na wadya amasa yawo yakubikwa. 8Kajimbikwa mntu yudya ambaye Zumbe hakumwaziza masa.9Togola jimbiko dino ni kwa wadya wajeligwe ngasu du hegu na wadya hewejeligwe ngasu? Kwaviya chagamba kwa Ibulahimu uzumizi wakwe nauwazizwa kutenda ni uwagila. 10Ivyo kuwazwa zeze? uneva Ibulahimu nendile mwe ngasu hegu nyumani henati kujelwa ngasu? Havitendile mwe kujelwa ngasu mna mo kutokujelwa ngasu12 11Abulahamu na kahokela alama ya kujelwa ngasu umo namtende vengelo dya kuwagila dya uzumizi uwo nendile nawo aho nkongo kubula hejeligwe ngasu ulailo wa lagizo dino ni kugamba nakadamanyika kutenda Tate wa wose wakuzumile hata hegu wekala mo kuleka kujelwa ngasu Ino ni kugamba kuwagilwa nakuwazizwe kwawo. 12ino nayo yalonga kugamba Abulahamu nakadamanyika Tate wa ngasu siyo du kwa wadya wakulawana na ngasu mna na wadya wakuzitongela nkacho za tate wetu Abulahamu ivyo nuwo uzumizi endile nawo kwa hewejeligwe ngasu.13Kwa viya haitendile kwa lagizo kugamba lagiso nadilavyigwa kwa Ibulahimu no lukolo lwakwe lagiso idyo ni kugamba nawatende walisi we isi ukaleka nawatende kujinkila kuwagila kwa uzumizi. 14Kwaviya wadya wa lagiso nawo walisi, utondowazi wawo ni bule naho lagiso divunika. 15Kwa viya lagizo dyegala maya mna hadya hehena lagizo hahana uzumizi.16Kwa vino dino dyalaila kwa utondowazi chani ditende kwa wedi malailo yakwe lagizo ndimanyika kwa welekwa wose. naho welekwa wano siwo du wadya wamanyize mna wadya wa uzumizi wa Ibulahimu kwaviya yeye Tate ywetu suwe chose. 17Saviya idolonywe sikutenda weye kutenda Tate we isi zilozize Abulahamu nakatenda mwe uweop wa yudya amzumile kugamba Chohile yudya akuwenka wabanike ujima na kwika mbuli hezihale chani zitendeke ziyaho.18Izo izihali zose za kuse , Abulahamu kwa ukankalu nakamzumila Chohile mwa amazuwa yakwiza. Ivyo niyo atenda Tate we izisi kuligana na chiya chilongigwe, "Nivyo nautende lweleko lwako." 19Uyo hatendile mnyonje mwe uzumizi Abulahamu nakazumila kugamba mwili wakwe mwenye nauheza kubanika nakutenda na mhilimo wa haguhi na gana dimwega naho nakiliganyiza ne hali yo kubanika ye inda ya sala.20Mna kwa viya cheliso cha Chohile Abulahamu hajeligwe nkama mwe kumzumila mna nakajelwa nguvu mwe uzumizi nakamtunya Chohile. 21Nakatenda adamanya chindedi kugamba chiya ambacho Chohile kaselisa nakatenda na udahi wa kuchiliganyiza. 22Ivyo ino iwazwa kwakwe kugamba ni uwagilwa.23Haluse haidolonywe du kwa chongezekelo chakwe kugamba naiwazwa kugamba ni uwagilwa. 24Naidolonywa kwa cahausa chetu suwe kwa waikigwe kuwazwa suwe wadya chizumile mwa uyo amuuyuse Zumbe dyetu Yesu kulaila ko uyuso. 25Yuno ni yudyd uyo alavigwe kwa chausa cha masa yetu na kumuuyusa chani chipate kuwazizwa kuwagila.

Chapter 5

1Kwaviya chiwagila chizumilwa kwa sila ya utondowazi ni Chohile kwa sila ya Zumbe dyetu Yesu Kulisito. 2Kujinkila uyo suwe nawi china luhenyo kwa sila ya utondowazi wa mbazi zakwe naswi chachimala chelelwa kwa ukankalu akuchinka Chohile.3Siyo ino du mna naho chelelwa mwe nkanto chinanayo kugamba inkanto yeleka kujijimiza. 4Ujijimizi weleka kuzumilwa na kuzumilwa kweleka ukankalu kwa zuwa dikwiza. 5Ukankalu uno hakufilwa chevu ungi wa Chohile witilwa mwe muye yetu kujinkila muye ukukile uletigwe.6Naumo chisokele mwe idizuwa dikungwa Kulisito niyo abanika kwa ubanasi. 7Ivyo navitende vidala yumwenga abanike kwa uyo mntu awagile vino ni kugamba mntu ajezize kubanika kwa mntu ywedi.8Mna Chohile kajesa ulozize wakwe mwenye kwa suwe kwa viya umo chendile na wihi Kulisito nuyo abanike kwa chausa chetu. 9Ikajinka kujinka ayo yose haluse kwaviya chiwagila kwe isankame yakwe na chambulwe kwa ivyo kulaila kwa amaya ya Chohile.10Kwaviya na chiwankondo na chivanywa ni Chohile kwa sila yo kubanika kwa mwanawe vitendese na umo chivyanywe kwa kuvululwa ko ujima wakwe. 11Siyo ivyodu mna naho chelelwa kwa Chohile kujinkila kwa Zumbe Yesu Kulisito kujinkila uyo vino haluse chihokela umwivano uno.12Kwaviya naho kijinkila mntu yumwenga ubanasi wingila mo ulangazi kwa sila ya kubanika kwingile kwa sila yo ubanasi no kubanika kwenela kwa wantu wose kwa viya wose nawatenda ubanasi. 13Kwaviya kubula lagizo dya ubanasi nawi umo mo ulangazi mna ubanasi haukuwazwa hehene lagizo14No ukubanika kulongoza kulawa Adamu na kubula Musa na kwa wadya hewebalangwe ko ukuzumila kwa Adamu eli lagano ongile abanike eze. 15Ivyo jelekol dya bule havikunga wavu kwa ivyo uneva wavu wa mntu yumwenga walozize abanika mnalo mbazi za Chohile. najeleko dya wedi wa mntu yumwenga Yesu Kulisito yongezekela vilozize.16Kwaviya jeleko siyo ulailo wa yudya adamanye ubanasi kwa viya kwe tendele ntuhu jeleko dya bule dikulavigwa kwa kuwaziwa kuagilwa na kwiza ko ubanasi utendese. 17Kwaviya ko ubanasi wa mntu yumwenga file yenela kijinkila yumwenga naho wadya nawahokele wedi ulozize hamwenga na jeleko dya kuwagila na walongoze kujinkila wikazi wa yumwenga Yesu Kulisito.18Ivyo naho kujinkila ubanasi wa mntu yumwenga wantu wose wengizwa mwe nkanto mna kujinkila ntendwa imwenga iwagile iza kuwawaziza kuwagila kwa wikazi wa wantu wose. 19Ivyo hegu kujinkila mntu hezumile yumwenga awatuhu wotenda ni wabanasi naho kujinkila kuzumilwa kwa yumwenga wose watendwa wawagile.20Mna lagizo dingila hamwenga chani ubanasi utende wenela mna hadya ubanasi utendesa wedi wongezekela vitendese. 21Ino ilaila kwa viya ubanasi ulongola mwe file ivyo hata wedi wadaha kulongoza kujinkila kuwagila ujima wa kale na kale kujinkila Yesu Kulisito Zumbe dyetu.

Chapter 6

1Chigambe mbwani elo haluse? Chijendeleze mwe masa chani wedi ujenyele? 2Bule Suwe chibanikile mwe masa chadaha zezez kwikala mwe ayo? 3Hegu hammanyize kugamba wadya wambulwe mwa Kulisito mwambulwa mwe file yakwe?4Na chihambwa hamwenga naye kujinkila ukwambulwa mwe file. Ino idamanyika kwaviya Kulisito auyuke kulaila mwe file kujinkila ukulu wa Chohile na umo suwe naswi chijendele mo ujima mhya. 5Uneva suwe chilungana hamwenga na yeye saviya mwe file yakwe ivyo nachilungane naye mo ukuka wakwe.6Suwe chimanya vino untu we chikale utungigwa hamwenga naye na umo umwili wa masa ubalange, ino ilaila chisekujesa kwikala mo ubanasi. 7Uyo abanike katendwa awagile kuligana na masa.8Mna hegu chibanika hamwenga na Kulisito chazumila kugamba na chikule hamwenga nauyo. 9Chimanya kugamba Kulisito kauyuswa kulawa mo ubanika na kugamba suyo mbanika naho kubanika hakwimwakwe naho.10Naho kwe imbuli yo kubanika abanike kwa masa, nakabanika lumwenga du kwa chausa cha wose. hata ivyo wikazi akwikala ekala kwa chausa cha Chohile. 11Kwe isila iyo nyuwe nanywi naho mongigwa mwewaze saviya wafile mwe masa mna wekala mwa Chohile mwa Kulisito Yesu.12Ivyo usekuleka masa yawalongoze mwe imili yenyu chani kugamba udahe kuzumila tama zakwe. 13Usekulavya hta hadodo chitago unananacho chidamanye mbuli za wihi na masa na ubanasi saviya vintu hevikuwagila naho vilavyeni nyuwenye kwa Chohile saviya mwi meso mkulawa mo kubanika mna lavyani hadodo he mili yenyu saviya vintu vya chindedi kwa Chohile. 14Mkaulise masa yasekuwalongoza. Kwaviya hammuli mwe lagizo mna hasi he wedi.15Ni mbwani naho? Chidamanye masa naho suwe hachihasi he mbuli suwe chi hasi mwo? Bule. 16Hammanyize kugamba kwakwe uyo ilavize mwenye kutenda mndima nuyo alekile nyuwe mtendile wandima wakwe nuyo mkungigwa kumwiva? Chino nicho ichindedi hata hegu nyuwe hamwiwasigilwa mwa ayo amasa naho amjelani mwe kubanika hegu hamwiwasigilwa wa uzumizi ukwigala uwagila.17Mna atogolwe Chohile kwa viya na ni msigilwa ywa masa mna mumzumila kulaila mwe muye yenyu mwe diya idihinyo mhokele. 18Mlekeilwa kulaila mwe masa naho mdamanywa wasigilwa wawagile.19Nalonga saviya mntu kwa chausa che mili yenyu ihwele mna saviya mvilavize ivitagwa vyenyu mo usigilwa kudamanya ubanasi vilavyeni ivitagwa vye mili yenyu vitende vya wasigilwa wakuwagila kwa usuntwa. 20Kwaviya na mwi wasigilwa wa masa namlekeilwa hale na uwagila. 21Mwe idizuwa idyo na mwimwedihi kwa mbuli ziya walalekani mziwonele soni kwa viya ulailo wakwe we izimbuli izo ni kubanika22Mna kwa vino haluse mlekeilwa hale na masa mtendeka wasigilwa wa Chohile mwi mwe tunda dyo usuntwa ulailo ni ujima wa kale na kale. 23Kwa viya maliho ya mas ni file mna jeleko hedina maliho ni dya Chohile na ujima wa kale wa Kulisito Yesu Zumbe dyetu.

Chapter 7

1Hegu hammanyize walukolo weyangu kwa viya nalonga na wantu wamanyize lagizo kugamba lagizo dyamlanga mntu achei mjima?2Chigambe mvyele asoligwe katozwa ni lagizo kwa yudya mgosiwe echei mjima mna akatenda mgosiwe kabanika uyo kalekeilwa mwe lagizo, natende kalekeilwa mwe sigilizi ya nyinka. 3Ivyo uneva mgosiwe akatenda ni mjima uneva ekala na mgosi ntuhu netangwe mgoni . Mna uneva mgosiwe kabanika uyo kalekeilwa mwe lagizo ivyo hetangwe mgoni uneva ekala na mgosi mtuhu.4Ivvyo walukolo weyangu nyuwe nanywi namtendwa wabanike kwa lagizo kwa sila ya umwili wa Kulisito itenda vino chani mpate kuliganyizwa na mtuhu kwakwe uyo auyusigwe kulawa uyuso chani chidahe kumwelekela Chohile matunda. 5Kwa viya Chohile mwe hali yo mwili tama zihiye nazimulwa mwe viyungo vyetu kwa sila ya lagizo na kuwalekela ubanasi matunda.6Mna haluse chichohwelwa kulawa mwe izisigilizi chibanikila imbuli ichitendile wasigilwa chani chipate kutenda mwe hali hya ya Muye na siyo mwe hali ya Muye na siyo mwe hali ya kale mwe mawndiko.7Chigambwe mbwani basi? sigilizi na masa? Bule hata ivyo samanyize masa hayatendile kwa sila ya sigilizi ivyo samanyize kutenda na tama hegu sigilizi hayalongile, "Usekunga." 8Mna masa yapata luhenyo kwe dilagizo niyo yaleta mndani mwangu chila aina ya tama ivyo masa hahena sigilizi ibanika9Namiye nasitenda mjima aho nkongo bila sigilizi aho dizile idilagizo masa yapata ujima na miye niyo nabanika. 10Diya idilagizo ambadyo nadileta ujima niyo dyahituka kuleta ubanasi kwangu.11Kwaviya masa nayapata luhenyo kwa diya lagizo na niyo yanidanta kujinkila diya idilagizo dinikoma. 12Ivyo sigiligizi ikuka ne dilagizo dikuka dya chindedi na vyedi.13Ivyo mna yadya ambayo ni chindedi nayatenda file kwangu miye? Bule isekutenda ivyo mna masa yawonekane kugamba ni masa naho kujinkila udya uwedi nauleta file kwangu. Ivino navitenda kugamba kujinkila diya idilagizo masa nayajinkanya kutenda yehiye vidala. 14Kwaviya chamanya kugamba sigilizi ye dikolwa dyakwe ni ya mwe muye, mna miye nji mtu wa momwili sitangwa hasi ho utumwa wa masa.15Mna diya hutenda sikudimanya pwilili kwa viya diya hunga sikuditenda na diya hudihiwa ndyo hutenda. 16Mna unava hatenda diya sikudyunga nazumila sigilizi na kugamba sigilizi ni ntana.17Mna haluse siyo miye mndani mwenyu akudamanya dino mna ni yadya masa yakwikala mndani mwangu, 18Kwaviya namanya kugamba mndani mwangu yaani mo mwili wangu ivyo mbuli yedi. kwa viya tama ya dyedi imndani mwangu mna sikudidamanya.19Kwa viya diya idyedi hunga sikudidamnya mna diya dihiye sikudyunga nidyo hudidamanya. 20Haluse uneva nadamanya diya sikudyunga siyo miye mwenye hudidamanya mna ni yadya masa yakwikala mndani mwangu. 21Simanya naho iyumo mndani mwangu ya kunga kutenda diya idyedi mna wavu chindedi wiyumo mndani mwangu.22Kwaviya naibweda sigilizi ya Chohile kwa buntu wa mndani 23Mna nawona kanuni ya ichinyume mwe ivitago vyo mwili wangu yatowa nkondo ya kanuni impya mwe izifanyanyi zangu yanitenda miye mgwilwa ni kanuni ya masa imwe vitago vyo mwili wangu.24Miye ni mntu wa mbazi! Ni uyhi akunka anambule na mwili uno wo kubanika? 25Mna ntogozi ni kwa Chohile na kwa Yesu Kulisito Zumbe dyetu ivyo miye mwenye kwe izifanyanyi zangu naitende sigilizi ya Chohile na ko mwili naitendela ikanuni ya masa.

Chapter 8

1Ivyo hahana nkanto ya nkunto mwe wadya weli mwa Kulisito Yesu. 2Kwaviya lagiso dya Muye wa ujima udya wili mwa Kukisito Yesu inidamanya mie kutenda mlekeilwa hale na lagiso dya masa na kubanika.3Kwaviya chiya idilagizo dishindigwe kudamanya kwa chausa cho usokezi mwo mwili, Chohile kachidamanya. Nakamsigila mwana wakwe we ichedu kwa mligano wa mwili wa masa atende lavyo dya masa naho niyo akantila masa mo mwili. 4Nakadamanya vino amalagiso ye dilagizo yachinte mndani mwetu suwe hechikutongela mbuli zo mwili, mna kwa kutimila mbuli za Muye. 5Wadya wakotongela umwili wafanyanya mbuli zo mwili, mna wadya wakutongela Muye wafanyanya mbuli za Muye.6Kwaviya kunga kwa mwili ni file mbna kunga kwa muye ni ujima wa kutondolwa. 7Vino ni kwaviya ukunga ko mwili ni ukondo kwamlanga Chohile kwaviya haikuzumilika nkanto dya Chohile naho haikudaha kuizumila. 8Wadya wakutongela umwili hawakudaha kusankanila Chohile.9Hata ivyo hamwimomwili mna mo muye hegu ni chindedi kugamba muye wa Chohile ni ujima mndani mwenyu mna hegu mntu hana muye wa Kulisito uyo suyo wakwe. 10Hegu Kulisito emndani mwenyu mwili ubanike kwa mbuli za masa mna muye ni mjima mwe mbuli za kuwagilwa.11Uneva muye wa uydya amuyuse Yesu kulaila mwa wabanike ni mjima mndani mwenyu yudya amuyuse Kulisito kulaila kwa wabanike nainke naho imili yenyu ya kubanika ujima kwa sila ya muye wakwe ukwikala mndani mwenyu12Ivyo walukolo wangu suwe chatigizwa mna suko kwa mwili kugamba kutenda wajima kwa chilagiso cha mwili. 13Kwaviya uneva mwi wajima kwa chilagiso cha mwili mwihajihi na file mna uneva kwa muye mwakoma izintendwa zo mwili nanywi namtende wajima.14Mna saviya walozize wakulongozwa na Muye wa Chohile, wano ni wana wa Chohile. 15Kwa viya hamhokele muye wa usigilwa naho kubula mogohe. Ukaleka namhokela muye wa kutendwa wana ivyo kwayo chaila "Abba , Tate!16Muye mwenye aukwila hamwenga na muye wetu kugamba chi wana wa Chohile. 17Uneva chi wana ivyo chi walisi wa Chohile naswi chi walisi hamwenga na Kulisito uneva chindedi chasulumila naye chani chipate kutunywa hamwenga naye.18Kwa viya nawaza izinkunto ze ichipindi chino kutenda sicho chintu haliganya na ukuka ukunga ugubulwe mwetu. 19Kwa viya vyumbe vyose vyakawila kwa kunga kugubuilwa kwa wana wa Chohile.20Kwaviya umbi nawikigwa hasi ubatili suko kwa kunga kwakwe, mna kwa chausa chakwe uyo avikiye. Ni mwe sinyilo 21Kwa viya umbi wenye nawo naulekeilwe na kulavya mwe usigilwa wa ubanasi na kwinkizwa mwe ulekeilwa ukuka wa wana wa Chohile. 22Kwaviya simanya kugamba umbi nawo wasulumila na kupata nkunto kwa usungu hamwenga kubula haluse.23Siyo ivyo du mna na suwe wenye china amalimbuko ya muye suwe naswi chaugula mwe myuye yetu chikagoja kutendwa wana kugamba wambulwa wi imili yetu. 24Kwaviya ni kwa kubesa chambulwa mna chintu chikubeswa uneva chilaila hachikubeswa naho kwa viya ni yuhi akubesa mwe chilaile? 25Uneva chikabeseza chintu hechikiwone chakigoja kwa fanyanyi.26Kwe ichilagiso icho muye naye achambiza mo usokezi wetu , kwa viya hachidahile kulombeza saivyo vikungwa mna muye mwenye achilombezeza kwa kugula hekwikulongeka. 27Naye uyo akupelemba imyuye amanya izifanyanyi za muye kwa viya walombeza kwa chausa cha wazumile kuligana na ungi wa Chohile.28Suwe naswi chimanya wose wakumunga Chohile uyo adamanye izimbuli zose hamwenga na wedi kwa wadya wose wetangwe kwa chausa chakwe. 29Kwa viya wadya wose wamanyize nkongo idikolwa awo nawsagulwa kukongela nkongo ke dikolwa waliganwye na mligano wa Mwana ywakwe chani yeye atende mwelekwa ywa nkongo mgati wa walukolo walozize. 30Wadya asagule kukongela nkongo awo nakawetanga nawo. na wadya awetange awo wawzilwa uwagilwa. awo awawazize uwagilwa awo nawo kawatunya.31Chigambe mbwani haluse mlanga mwe izimbuli zino? Chohile akatenda ntendele yetu ni yuhi emlanga mwetu? 32Uyo hekumleka mwanawe mwenye mna nakamlavya kwa chausa chetu suwe chose naswese zeze kuchinka mbuli zose hamwenga naye?33Ni yuhi akuga awalahe wasagulwe ni Chohile? Chohile nuyo mta kuwawaziza uwagilwa. 34Ni uyhi akunga awakantile nkanto? Kulisito Yesu nuyo abanike kwa chausa chetu na kijinka ayo uyo nye nakauyuswa. Uyo alongoza hamwenga na Chohile hantu ha ntunyo nho nuyo akuchombezeza suwe.35Ni yuhi akunga achisente na ungi wa Kulisito? nkunto hegu tabu hegu kusawaniswa hegu sala hegu lusi hegu hatali hegubamba? 36Saviya iwandikwe, "Kwa chongezekelo chako chabanika msi mjima. Nachiwazwa saviya magoto ya kuchinjwa."37Mwe izimbuli izo kujinka wazumizi mwa uyo achungila 38Kwa viya siheza kale kubunyanywa kugamba hegu file hegu ujima hegu wandima wa kwembingu hegu ulongozi hegu vintu viyaho hegu vintu vikwiza hegu udahi, 39hegu wekulanga hegu wahezi hegu chumbe chituhu chochose hachidahe kuchitenta na ungi wa Chohile uyo eli Kulisito Yesu Zumbe dyetu.

Chapter 9

1Nalonga chindedi mndani mwa Kulisito sikulonga lulimi ivyo hunga vyaniukuila hamwenga na miye mwa Muye Ukukile, 2kugamba kuna mbazi zijinkanye na ulumi hewine udumo mndani mo muye wangu.3Kugamba nahabesa miye mwenye nihulukilwe na kusentwa hale na Kulisito kwa chausa cha walukolo wangu wadya walukolo wangu chimwili. 4Nawo ni Waizulaeli wata kudamanywa wana wa ukuka wa malagano na jeleko dya lagizo kumvikila Chohile we dilagano. 5Awo ni walongozi mwa Kulisito keza kwa kutunywa kuvala umwili uno uyo eli Chohile wa vyose. Uyo atogolwe ulo na ulo vitende ivyo. Taile.6Mna suko kugamba vyeliso vya Chohile vidunduga kuchinta Kwaviya chila mntu eli mwizulaeli chindedi. 7Siyo ivyo hata kwecheleko cha Ibulahimu ni wana wakwe chindedi. "Mna ni kujinkila Isaka cheleko chako nachitangwe."8Vino ni kugamba wana wa mwili sawo wana wa Chohile mna wana wa lagano waonwa saviya welekwa. 9Kwa viya uno nuwo ulosi wa cheliso, "mwe chipindi chino nanize, na Sala nenkwigwe mwana."10Siyo idino du, mna ukaleka Rebeka natende msoka kwa mntu yumwenga , Isaka tati yetu, 11Kugamba wana nahewenati kwelekwa naho nehenati kudamanya mbuli yoyose yedi hegu ihiye , chani kugamba kusudi dya Kulisito kuligana na usaguzi dichimale naho siyo kwa ntendwa mna kwa chausa cha yudya akwitangwa. 12Ilongwa kwakwe "mkulu namsankanile mdodo" 13Saviya idolonywe "Yakobo nasimunga mna Esau nasimwihiwa.."14Ivyo naho wachigambe mbwani? kwani kunaubunyanyi mwa Chohile? hata kujeza. 15Kwaviya alonga kwa Musa nanitende na mbazi kwa yudya nanifile mbazi naho nanitende na mbazi kwa yudya nanimfile mbazi 16Ivyo siyo kwa yudya nho siyo kwa chausa cha uyo akuguluka mna kwa chausa cha Chohile uyo akulagisa wedi.17Kwaviya yalonga kwa Falao kwa kusudi dino dikungwa nasikwinula chani kugamba nilagise udahi wangu mwa weye naho chani kugamba zina dyangu dilongwe mwe isi yose 18Ivyo Chohile atenda na wedi kwa yoyose akumunga naho kwa akunga amtenda kutenda mhigi.1919 Ukajika naugambe kwangu kwambwani nawona kubalanga? 20Chinyume chakwe Mtu weye wi yuhi ukuhitula chinyume cha Cohile? vyadahika wowose chitonyangwe kugamba kwa mtonyanga kwa mbwani kudamanya vino miye? 21Togola akutonyanga hana uwagila mwo ulongo kudamanya chiya kwa matumizi yakungwa kulawana donge idiya idiya naho chiya chituhu kwa matumizi ya chila zuwa?22Hegu Chohile uyo eli mgoli kulagisa maya yakwe na kudamanye udahi wakwe kumanyika ajijimize kwa ujijimizi utendese viya vya maya vimamalanywe kwa kubalanga? 23Ni zeze hegu nakatend vino chani kugamba alagise ulozize wo ukuka wakwe kulanga viya vya mbazi ahezaga kuvimalanya kwa chausa cha ukuka? 24Ni zeze hegu nakatenda viya hata kwetu uyo suwe nakachitanga siyo du kulaila kwa Wayahudi mna hata kulaila kwa wantu we izisi?25Navitende kugamba hadya ilongigwe kwa Hosea, "Naniwetange wantu wangu wadya hewetendile wantu wangu, naho mungi wangu uyo hongigwe. 26Navitende kugamba hadya alongigwe nyuwe sawo wantu wangu hadya netangwe wana ywa Chohile akwikala."'27Isaya aila kutongelana na Izulaeli Hegu ukuwazwa kwa wana wa Waizulaeli yatendele saviya msanga wa bahali naitende ni masigazo yadya nayambulwe. 28Kwaviya Zumbe naaguhe ulosi wakwe kulanga mwe isi nkongo na kwa uchinta. 29Naho saviya Isaya alongaga nkongo hegu Zumbe wa fyo hachasize nkongo cheleko kwa chausa chetu nkutende saviya Sodoma na ho nachitendwe saviya Gomola.30Nchilonge zeze naho? kugamba wantu we izisi wadya nahewekulonda uwagila nawapata uwagila uwagilwa kwa utondowazi. 31Mna Izulaeli yudya alondile lagizo dya uwagila haimbwile.3232 Kwambwani sivyo ivyo? kwa viya hawailondile kwa utondowazi mna kwa ntendwa. kwekobanisa mwe yuwe dya nkobadiso, 33saviya yajikwe kudolonywa "Kaula nadika yuwe dye kobadiso mwe Sayuni na yuwe dya kulemela. Uyo akuzumila mwe dino hengile soni."

Chapter 10

1Walukolo, kunga kwa muye wangu na lombozo dyangu kwa Chohile ni kwa chausa chawo kwa chausa cho uwambulwa wawo. 2Kwa viya wawaukuila kugamba wana wakazana mwa Chohile 3Kwaviya hawamanyize ichindedi cha Chohile walonda kuhituka ichindedi chawo wawo wenye hawakumzumila kwa chindedi cha Chohile.4Kwaviya Kulisito nuyo achintile mwe lagizon kwa chausa cho uwagila wa chila mntu akuzumila. 5Kwaviya Musa awandika kulanga uwagila ukwiza kulawana na lagizo " Mtu akudamanya uwagila wa lagizo nekale kwa uwagila uwo"6Mna uwagila ukulawana na utondowazi wagamba vino, "Usekwelongela mwenye, ' Ni yuhi akunga apuluke kwita kwe isi?"' 7Naho ulonge ni yuhi akunga asele hasikwe idibome? '"Ino ni kumwigala Kulisito kulanga kulaila kwa wabanike.8Mna yalonga mbwani? Ulosi wi hajihi na wehiye umo mo mlomo wako na umo mo muye wako uwo ni ulosi wa ukukauwo chikuwagambila. 9Kwaviya kwa mlomo wako unagamba Yesu kugamba ni Zumbe na kuzumila umuye wako kugamba Chohile kamwinula kulawa kwa wabanike na wambulwe. 10Mna kwa viya muye mntu azumila kupata ikindedi mna mo mlomo fanyanyi na kwinkigwa uwambulwa.11Kwaviya wandiko "Dyagamba Chila akumzumila hengilwe ni soni." 12Kwa viya hahana kusimana mgati mwa Myunani na Myunani. Kwaviya Zumbe uyudya ni Zumbe wa wose nho ni mgoli kwa wose wakumwitanga. 13Kwaviya chila mntu akuditanga idizina dya Zumbe naambulwe.14Ni kwa zeze wadaha kumwitanga yudya hewemzumile? Naho ni zeze wadaha kuzumila mwa uyo hewemwivile? Naho naweve zeze hehena mlongi? 15Naho ni kwa zeze nawadahe kulonga, ukaleka hawasigilwe? "Saviya idolonywe, " Ni kwa zeze ni mitana imigula ya wadya wakulonga mbuli za chinyemi cha mbuli zedi!"16Mna wose wawautegele ulosi kwa viya Isaya kugamba, "Zumbe ni ani evile ulosi wetu?" 17Ivyo utondowazi wiza kulawana na kwiva, na kwiva kwa ulosi wa Kulisito.18Mna nagamba "Togola hawevile?" Heye kwa chindedi. "Izwi dyawo divika kulawa kuse kwe isi yose na milosi yawo kubula udumo we isi."19Kujinka yose nalonga "Togola Izulaeli hezile?" Nkongo , Musa alonga, " naniwasonge maya kuwajela chinyulu kwa wantu wadya sawo we isi. Kwa sila ye isi heikubunkula naniwakonkanye kubula mwihiwe."20Naho Isaya ni mkankalu vitendese naho agamba, " Nasipatwa ni wadya hewekunilonda. Siwoneka kwa wadya hewekununga." 21Mna kwa Izulaeli wagamba mazuwa yose nasinula mikono yanga kwa hewekuzumila naho kwa wantu watogile."

Chapter 11

1Ivyo nilonge zeze,Chohile nakawalemela wantu wakwe? Bule kwa viya miye nami nani Mwizlaeli ywa lukolo lwa Ibulahimu ywa kabila dya Benjamini. 2Chohile hawalemele wantu wakwe awamanyize kukongela nkongo. Togolani hammanyize wandiko dyagaze kulanga Eilia, ivyo amgambile Chohile mwa Izulaeli? 3" Zumbe kawakoma awawoni wako nawo wabalanga mazabahu yako. miye ichedu sisigala naho walonda uwikazi wangu."4Mna landulo dya Chohile dyagaze kwako? "Sidima kwa chausa changu wantu elufu saba wadya hewekumfikila madi Baali." 5Mna haluse chipindi chino cha haluse naho kuna wasigale kwachausa cho kuzuza kwa wedi.6Mna haluse hegu ni kwa wedi, suko kwa ntendwa naho. 7Ni kwambwani? Mbuli idya Izulaeli nendile wakazuza hawachiwone mna wasagulwe wachiwona naho watuhu wajelwa uzami. 8Ni saviya iwandikwe, "Chohile kawenka muye butu, na meso chani wasikuwona, na magutwi chani wasekwiva kubula dyelo dino."9Uyo Daudi agamba "Leka izimeza zawo zitende wavu mtego hantu wa wakwegwiza na kuliha chisasi mwawo. 10Leka ameso yawo yajelwe chiza chani wasekudaha kuwona kukawafunamize imigongo yawo mazwa yose."11Naho nalonga "Togola, wekobadisa kubula kugwa?" Isekutenda ivyo. Ukaleka kwa kusindwa kawo wambula ubula kwe izisi, chano wawo wenye wajelwe chinyulu. 12Ivyo uneva kusindwa kwawo ni ugoli we isi naho hegu ni hasala yawo ni ugoli we izisi, ni kwa chiasi chani kujinka naitende kuchinta kwawo?13Haluse nalonga na nyuwe wantu we izisi. Kwaviya sitenda msigilwa kwa wantu we izisi ntihu netunyiza undima wangu. 14Vyadahika nadaha kuwajela chinyulu weli mo mwili umwenga na miye. Vyadahika nachiwambule wamwe wawwo.15Kwaviya kulemelwa kwawo ni malagano ye isi, kuhokelwa kwawo nakutende zeze mna kwikala kulaila kwa wabanike? 16Saviya matunda ya nkongo ni mpamba nivyo vili kwa tonge dya unga. Saviya maizi ni mpamba, naho na matambi nayo.17Mna hegu matambi masiku yakantwa, saviya weye, tambi dya kumbago dya mizeituni, uhandwa mgati mwawo, naho saviya uhamwenga nawo mwe maizi ya ugoli we imizaituni, 18Usekweduvya mwe tambi. Mna hegu weduvya mna suyo weye ukuyambiza amaizi, mna maizi yakwambiza weye.19Ivyo nolonge, "Matambi nayakantwa chani nidahe kuhandikizwa mwe sina." 20Ivyo ni chindedi. Kwa chausa cha kutokuzumila kwawo nawakantwa, mna weye nakuchimala utogile kwa chausa cho utondowazi wako. Usekwefanyanyiza mwenye kwa chiasi chikulu mna ogoha. 21Kwa viya uneva Chohile hayalekile matambi ya kolwa hakufile mbazi weye nawe.22Kaula, ivyo ntendwa zedi na maya ya Chohile. Kwa ntendele imwenga, maya nayeza mwa Wayahudi wadya wagwele. Mna kwa ntendele ntuhu, wedi wa Chohile weza mwako, hegu nawikale mo wedi wakwe. Vinase kudahika weye nawe ukalemelwa hale.23Naho hegu hawajendeleze mwe kuleka kuzumila kwawo nawahandikizwe naho, 24Kwaviya nyuwe namkantwa kuse uwo wili wa kolwa mzaituni wa kumbago naho chinyume cha kolwa mhandikizwe mwe imizaituni wili wedi suko kujinka wano Wayahudi, awo weli saviya matambi ya kolwa kudaha kuhandikizwa naho mndani mwe mzeituni yawo wenye?25Kwaviya walukolo sikunga mkamanya kulanga chinyele chino, chani kugamba msekutenda na ntunyo mwe kuifanyanya kwenyu wenye. Chinyele chino ni kugamba utogi ulaila mwe Izulaeli, kubula kuchinta kwe izisi nakwizile.26Ivyo Izulaeli wose nawahonywe saviya iwandikwe, "Kulaila Sayuni neze Mkombola. Nause ubanasi kulaila kwa Yakobo 27Dino naditende lagano dyangu hamwenga nawo, chipindi nanuse masa yawo."28Mwe ntendele imwenga kulanga ulosi wedi wa Chohile, wawehiwa kwa chausa chenyu. Kwa ntendele ntuhu kulawana na usagulo wa Chohile, waungigwa kwa chausa wadalahala. 29Kwaviya jeleko ni witango wa Chohile haukuhitukila.30Kwaviya aho nkongo nyuwe nendile mumleka Cohile, mna haluse mhokela wedi kwa chausa cho kumlemela kwawo. 31Mwe isila iyo iyo haluse wano Wayahudi wamlemela . Ulailo wakwe ni kugamba kulawana na mbazi mnanayo nyuwe wadaha naho kuhokela wedi. 32Ivyo Chohile kawtaliza wantu wose mwe ubanasi, chani adahe kuwafila mbazi wose.33Ivyo vili vikulu ugoli na ntunyo na umanyi wa Chohile! Hazikupelembeka izikanto zakwe na sila zakwe hazikumanyika! 34"Ivyo ni yuhi amanyize ukunga kwa Zumbe? H egu ni yuhi atendile uliganyi ywakwe?35Hegu ni yuhi nkongo amwinkile chintu Chohile, chani alihwe naho?" 36Kwa viya kulawa kwakwe naho na kwa sila yakwe naho kwakwe, vintu vyose viyaho. Kwkwe kutende ukuka kale na kale. Taile.

Chapter 12

1Ivyo nawaunga, walukolo kwa mbazi zakwe Chohile, ilavyeni imili yenyu itende lavyo itendile ujima ukukile ukuzumilwa kwa Chohile Dino nidyo idivikilo dyenyu dikwikala dikukiled ikuzumilika kwa Chohile. Uno nuwo uzumizi wenyu wenye ukuwagila. 2Naho msekutongela ye isi ino mna mhitulwe kwa kutendwa uhya na mbuli zenyu tendani vino mbule kummanya utana wa Chohile yekale vyedi na vijinkile.3Kwa viya nalonga kwa chausa cha wedi ninkigwe kugamba chila mntu eli hano mgati mwenyu hakungwa kulafya vikujinka kulanga kwakwe mwenye ukaleka ivyo akungwa kulafya. Mna kutende kulafya kwa ntunyo saviya Chohile kawenka chila yumwenga chidodo chisiku cha utondowazi.4Kwa viya china vitago vilozize mwe mwili umwenga mnalo siyo vitago vose vina ndima imwenga. 5Ivyo ivyo suwe chiloza du mwili umwenga mwa Kulisito na vitago chila chimwenga kwa mnyawe.6China kalama zikale hezikuligana kwa wedi mwinkigwe uneva kalama ya mntu ni muoni naitendeke kwa kadili ya utondowazi. 7Uneva kalama ya mnyu mndima naijese uneva mwe mntuhu anakalama ya kuhinya bule ahinye. 8Uneva kalama ya mntu ni kuhoza bule ahoze uneva kalama ya mntu ni kulavya adamanye sa ivyo kwa kwelelwa uneva kalama ya mntu ni kulongoile na didamanyike kwa kusinyisa uneva kalama ya mntu ni mwe kudosa mbazi naidamanyike kwa kwelelwa9Ungi usekutenda na ubafu ihiwani wavu msekuguhilana yatendele matana. 10Kulanga ungi wa walukolo mungane wenye kwa wenye kulanga ntunyo mtunyane weye kwa wenye.1111 Kuhusu bidii msekulegela kuhusu muye tendani na kwelelwa kuhusu Zumbe mtunyeni. 12Elelwani no utogi mnanawo kususu mazuwa yakwiza mtende na kugoja mwe mbuli yenyu mwikale mo kulombeza. 13Mtende mwe kunga amahitaji yo mwili londani sila zongezeke za kudoseza utana.14Waungileni vyedi wose wakuwasulumiza nyuwe wajimbikeni naho msekuligita. 15Elelwani hamwenga na wakwelelwa ilani hamwenga nawo wakwila. 16Mtende na mbuli imwenga nyuwe kwa nyuwe msekufanyanya kwa kwefenya. Mna wazumileni wantu wa hali ya hasi msekutenda na ntunyo ya kuwaza kwenyu wenye.17Msekumliha mntu yoyose wavu kwa wavu tendani mbuli zedi ha meso ya wantu wose. 18Uneva vikadahika sa ivyo ikigwe kwenyu mtende na utondowazi na wantu wose.19Wambuya msekwelihila vihiye nyuwe wenye mna inkeni itendekele masungu ya Chohile kwa viya idolonywa. 20Mna uneva mnkondo wako ana sala mwankizeni uneva ana nchilu mywese kwaviya ukadamanya saivyo mwawahaila makala ya moto kulanga ko mtwi wakwe. 21Usekusindwa ni wihi mna ushindeni wihi kwa wedi.

Chapter 13

1Chila nausi itende na uzumizi kwa udahi wa kulanga kwa viya hahana udahi ukaleka ikulawa kwa Chohile. Naho udahi wiyaho zikigwa ni Chohile. 2Ivyo ukuhigana udahi udahi uwo wahiga lagizo dya Chohile na wadya wakuihiga nawahokele nkanto kulanga mwawo wenye.3Kwaviya watawla si tiso kwa ntendwa zedi mna kwa wakudamanya wavu.Togola hakubesa kutokogoha udahi? damanyani yeleke matana na mtogolwe nayo. 4Kwa viya ni mndima ywa Chohile kwao kwa chausa cha matana mna hegu mwadamanya yekale wavu ogoha kwaviya hakusumula bamba ukaleka mbuli kwaviya ni mndima ywa Chohile kuliha chisasi kwa maya kulanga kwa yudya adamanye wavu. 5Ivyo yaunga mzumile siyo du kwa mbuli ya maya mna kwa mbuli za kwelisa.6Ivyo hata wakuliha kodi kwa viya mta udahi ni mndima ywa Chohile ambawo wedelenya kudamanya imbuli ino. 7Mliheni chila yumwenga chiya akutigiza kodi kwa chila vikaunga kodi kodi kwa akuwagilakodi nkamakwa akuwagila nkama ntunyo kwa akuwagila ntunyo.8Msekutigizwa ni mtu chintu chochose saivyo mungane weye kwa wenye kwa viya yudya akumunga mbuyakwe katongela lagizo. 9Kwa viya " kugonya haukome, haubawe, hautamani naho hegu kuna lagiso tuhu saivyo ihanganwe mwo msitali uno umunge mbuyako saviya weye wenye. 10Ungi haukumlumiza mbuya wa mntu. Kwa iyo , ungi ni kuchintiza mwe lagizo.11Kwa chausa chino mmanya chipindi kugamba tayali ni chipindi cha kulawa mwe ntongo. kwa viya wambulwa wetu usogela kujinka mazuwa yadya chakonganga kuzumila nkongo. 12Chilo chajenda msi wasogela nachike hankanda mambuli ya chiza na chivale vizuha vya ulangazi.13Naho chijendedi kwa kuligana saviya ulangazi, sio kwa chinyemi cha wavu hegu ukozi. Naho chikajenda mwe chilanga hegu tama heikudahika kuchindwa naho siyo kwe finju hegu ubanasi. 14Mna chimvale Zumbe Yesu Kulisito naho chisekulavya luhenyo kwa chausa cha mwili, kwa tama zakwe.

Chapter 14

1Mhokeleni yoyose yudya asokele mwo utondowazi, mkaleka kulavya nkanto kulanga fanyanyi zakwe. 2Mtu yumwenga anautondowazi wa kudya chochose mtuhu eli msokezi adya mboga du.3Mntu uyo akudya chila chintu asekubelwa ni yudya hekudya chila chintu kwaviya Chohile kaheza kumhokela. 4Weye ni yani uydya ukukantila mndima yudya ni wantu mtuhu? Ni kulongozi kwa Zumbe wakwe kugamba nikuchimala hegu kugwa. Mna neenulwe kwa viya Zumbe adaha kumtenda achimale.5Mntu yumwenga atunya zuwa dimwenga kuleka tuhu mtuhu atunya chila mazuwa ni yamwenga. Hegu chila mntu afanyanye mwe izifanyanyi zakwe mwenye. 6Uyo akutoza zuwa atoza kwa chausa cha Zumbe. Naho kwa uyo akudya adya kwa chausa cha Zumbe kwa viya amtogola Chohile. Uyo hekudya echinda kudya kwachausa cha Zumbe. Uyo naye alavya ntogozi kwa Chohile.7Kwa viya hamna akwikala kwa chausa chakwe naho hamna akubanika kwa chausa chakwe mwenye. 8Kwaviya uneva chekala, chekala kwa chausa cha Zumbe. Naho uneva chabanika chabanika kwa chausa cha Zumbe Uyo naye alavya hongezi kwa Chohile. 9Kwa viya ni kulanga dino Kulisito nakabanika na ekala naho kugamba atende Zumbe wa wose wabanike na wakwikala.10Mna weye kwambwani wakantila mlukolo ywako? kwa viya suwe chose nachichimale kulongozi kwe chiti che nkanto cha Chohile. 11Kwa viya idolonywa , "Saviya ikwikala" alonga Zumbe, " Kwa miye chila vindi naditoigwe naho chila lulimi naulavye ntogozi kwa Chohileu"12Ivyo chila yumwenga ywetu alavye uwazwa wakwe mwenye kwa Chohile. 13Ivyo chisekujendeleza naho kukantilana mna ukaleka besa dino kugamba hahana akunga aike chigamo hegu mtego kwa mlukolo ywakwe.14Simanya nakuhembeleza mwa Zumbe Yesu, kugamba hana chintu ni najisi chenye. Ni kwa uyo akufanyanya kugamba chochose ni najisi kwa viya wavyele ni najisi. 15Uneva kwa chausa cha nkande mlukolo ywako anachihovu hukujenda naho mwe ungi. usekumbalanga kwa nkande yako mntu uyo kwa chausa cha Kulisito nakabanika.16Ivyo msekulekela ntendwa zenyu zedi zikahosa wantu wakubele. 17Kwa viya useuta wa Chohile siyo kwa chausa cha kudya hegu kunywa vyakuvata. Mna ni kwa chausa cha kuwagilwa utondowazi na kulekeilwa mwa Muye Ukukile.18Kwa viya uyo akumsankanila Kulisito kwa vino kawgila kwa Chohile naho kaw2agila kwa wantu. 19Ivyo chitongeleni mbuli ya uzumuizi izo zikuzenga mntu mtuhu.20Usekubalanga ndima ya Chohile kwa chausa cha nkande vintu vyose chindedi ni vyedi mna viha kwa mnyu yudya uyo akudya na kumhosa yeye kukobadika. 21Ni vyedi usekudya nyama hegu kunywa hegu kuputa divai hegu chochose icho mluukolo ywako chamkobadisa.22Uno utondowazi ukungwa unanawo zike mgati mwako weye mwenye na Chohile. Kajimbikwa uyo hekwekantila mwenye mwe chiya akuzumila. 23Eli na nkama kakantilwa uneva adya kwa chausa hechikulawana na utondowazi. Naho chochose hechikulawna na utondowazi ni masa.

Chapter 15

1Haluse suwe chinaukankalu chaungwa kuguha unyonje wa wenye unyonje naho hachikungiwa kwelagisa wenye 2Chila yumwenga ywetu amlagise mbuyakwe kwani mbuli yedi kwa mwalo wa kumzenga3ivyo hata Kulisito helagise mwenye mna nandile saviya vidolonwe mahuluto ya wadya wadugane yanibwila miye. 4Kwa chochose chilongole kudolonywa kidolonywa kwa kujendeleza kwa kunga kugamba kujinkila ujijimizi na kujinkila luhenyo na udolonyo nachitenda na ukankalu5Haluse Chohile ywa ujijimizi nqa wakujela luhenyo awenke kunga chila yumwenga kuligana na Yesu Kulisito. 6Hahana kudamanya vino kwa niya imwenga mdahe kumtogola kwa mlomo umwe Chohile tate ywa Zumbe dyetu Yesu Kulisito. 7Ivyo mhokeleni chila yuwenga saviya Kulisito awahokeleni kwa ukuka wa Chohile.8Ivyo nalonga kugamba Kulisito nakatendwa mndima wa kujelwa ngasu kwa chausa cha chindedi kwa Chohile. Nkadamanya vino chani kugamba adahe kumanya lagizo dilavigwe kwa matate, 9na kwe izisi zikumtogola Chohile kwa wedi wakwe. Saviya idolonywe ivyo nanilavye ntogozi kwako mgati mwe izisi na kuchema ntogozi mwe idizina dyako.10Naho yalonga bwedani nyuwe wantu we izisi hamwenga na wantu wakwe. 11Naho mtogoleni Zumbe nyuwe izisi zose leka wantu we izisi zose mtogoleni uyo.12Naho Isya agamba nakutende sina dya Yese naho uymwenga naenuke kulongoza mlanga mwe izisi. Si nazitende na mwalo mwa yeye.13Haluse Chohile wa mwalo awamemeze chinyemi chose na utondowazi kwa kuzumila chani kugamba mdahe kujenyela mwe mwalo kwa nguvu na Muye Ukukile.14Miye mwenye naho sibembelezwa ni nyuwe, walukolo wangu. Sibembelezwa kugamba nyuwe nanywi mmemezwa na wedi mmemezwa ni si zose nawabembeleza kugamba nyuwe mwadaha kugambilana chila yumwenga na mnyawe.15Mna nadolonya kwa ukankalu kujinka kwenyu mlanga mwenyu mwe izimbuli siku chani kuakumbusila naho chausa cha jeleko mwinkigwe ni Chohile. 16Jeleko dina nandile kugamba nidahe kutenda mndima ywa Yesu Kulisito asigilwe mwe izisi kwelavya saviya mlavyantambiko wa ulosi wedi wa Chohile. Nadahile kudamanya vino chani kwelavya kwangu kwe izisi azumilwe kupangwa na Chohile kwa sila ya Muye Ukuikle.17Ivyo kwelelwa kwangu kwi mwa Kulisito Yesu na mwe mbuli za Chohile. 18Ivyo sanidahe kujeza kulonga dyodyose ukaleka kwa Kulisito kachintiza kujinkila kwangu unyanyahala we isi. Zino izimbuli zichintizwa kwa ulosi na ntendwa, 19K nguvu za mpintuko na maula na kwa nguvu za Muye Akukile. Ino idamanyika chani kugamba kulaila Yerlusalemu na kuzungulukila hale saviya Iliko nidahe kuiguha kuse kwa ukankalu ulosi wedi wa Kulisito.20Kwa isila ino kunga kwangu ni kugamba kuulonga ulosi wedi wa Chohilemna siyo hantu Kulisito ananyike kwa zina chani kugamba nisekudaha kuzenga kulanga ko msingi wa mntu mtuhu. 21Saviya idolonywe awo kwa uyo hahana mbuli zakwe nakeza nawamuwone na wadya hewemwivile nawammanye.22Ivyo nendile naho naichindwa nkanana zilozize kwiza kwenyu. 23Mna haluse sina naho hantu hohose mwe mikoa ino naho itenda kugamba habesa kwa milongo ilozize kwiza kwenyu.24Ivyo nkana zose haita Hisipania ninamwalo kuwawona hajinka na kudaha kuwegala mwe sila yangu na nyuwe ukaleka sibweda ulungano na nyuwe kwa chipindi. 25Mna haluse naita Yelusalemukuwasankanila wazumile.26Kwa viya iwabwedeza wantu wa Makedonia na Akaya kudamanya changizo kwa wasokele mgati mwa wazumile uko Yelusalemu. 27Nendile kwa ungi wawo naho hakika 2wwatenda watigizwa wawo. Kwa viya nendile ni si walungane mwe mbuli zawo za chimuye watigizwa na wawwo hamwenga kuwasankanila mwe viya wakunga mwe vitntu28Ivyo chipindi hachintiza vino na kutenda na kutosheka wa tunda dino kwawo miye nanite mwe sila hamwenga nanyuwe uko Hisipania. 29Simanya kugamba chipindi heza kwenyu nanize mwe uchintile wa jimbiko dya Kulisito30Haluse nawaunga mlukolo kwa Zumbe ywetu Yesu Kulisito na kwa ungi wa Muye kugamba mlungana hamwenga na miye mwa malombezo yenyu kwa Chohile kwa chausa changu. 31Lombezani kugamba nidahe kwambulwa nidahe kutenda hamwenga na nyuwe nidahe kuhema. kwawo hewene uzumizi mwe Yudea na kugamba mndima yangu uko Yelusale3mu idahe kuhokelwa na wazumizi. 32Lombezani kugamba nidahe kwiza kwenyu kwa kubweda kujinkila ungi wa Chohile na kugamba33na Chohile wa utondowazi atende hamwenga na nyuwe nyose. Taile.

Chapter 16

1Namwinkani kwenyu Fibi lumbu dyetu nandile ni msigilwa wa vikilo dya Kenikelea, 2Ivyo kugamba mwadaha kumhokela mwa Zumbe damanyani vino mwe kicho cho ugoli cha wazumizi naho mchimale hamwenga naye mwe mbuli yoyose uakuyunga . Kwaviya uyo mwenye ni msankani wa walozize naho kwa chausa changu miye mwenye.3Mlamse Pilisika na Akila. wadamanya ndima hamwenga na miye mwa Kulisito Yesu, 4Nandile mo ujima wangu wamwitusa ujima wawo wenye. Nalavya ntogozi mwawo . Naho du suyo miye mna hamwenga na mavikilo yose ye izisi. 5Nilamsizani vikilo diya diyuko kukaya kwawo. Nilamsizani Epanieto mbuyangu hunga, uyo eli mwelekwa wa nkongo mwa Kulisito wa Asia.6Mnilamsize Maliamu endile akadamanya ndima vidala kwa chausa changu. 7Mnilamsize Andloniko na Yuni weyangu na watalizwe hamwenga na miye. ayo nawo walongole kummanya Kulisito sinati miye. 8Nilamsiza Ampliato, mungwa ywangu mwa Zumbe.9Mlamse Arbano. mdamanya ndima hamwenga na miye mwa Kulisito. Naho sikunga munga ywangu. 10Mlamse Apele mtokuzumilwa mwa Kulisito walamseni wose we mwevikilo dya Kulisito wadya we mwa Zumbe. 11Nilamsiza Helodioni mbuya ywangu mnilamsize wose we mwe nyumba ya Nalkiso, wawo weli mwa Zumbe.12NilamsizaTrifosa, wakudamanya ndima kwa ukankalu mwa Zumbe. Nilamsizani Persisi mungwa, uyo adamanye ndima kujinka kwa Zumbe, 13Nilamsizani Rufo, asagulwe maw Zumbe na mami yakwe na ywangu. 14Nlasizani Asinkrito ,Flegon, Herme, Patroba, Herma na walukolo wose eli hamwenga nawo.15Nilamsizani Felologo na Yulia. Nerea na lumbu dyakwe na Olimpa na wazumizi wose eli hamwenga nawo. 16Nilamsizeni chila yumwenga kwa kukumbatilana kukukile. Mavikilo yose mwa Kulisito yawalamsani.17Haluse nawaunga ,walukolo, mfanyanya mwa awo wahosize kupanga na kusowana wahitukila mahinyo yadya mhezize kuhina, hitukani mfose mwawo. 18Kwaviya wantu sa wano hawakumdamanyiza Kulisito Zumbe mna ndima zawo wenye mo ulosi wawo ulegele na ntogozi za lulimi wadanta myuye ya hewena masa.19Mo mliganyo wo uzumizi wenyu mwamfanyanya chila yumwenga. Ivyo nabweda mwenyu, mna nawaunga nyuwe mtende na mliganyomwe wedi na kutenda hemwine lema kulongozi ko wihi. 20Chohile wo utondowazi hachelewe kumbalanga mwavu hasi mweizinyayo zenyu wedi wa Zumbe Yesu Kulisito utende hamwenga na nyuwe.21Timoseo mndima hamwenga na miye awalamsani na Lukio, Yosoni na Sospita mbuyangu. 22Miye Tertio nidolonye ibaluwa ino nawalamsani mwe idizina dya Zumbe.23Gyo anidimile mwe idivikilo dyose, dyawalamsani. Elasito, mchimaila wo mzi awalamsani, hawenga na Kwarto uyo mlukolo. 24Kaulisa mwe izibaluwa za nkongo, msitali uno haumuli kaula Walumi 16 : 20. "Wedi wa Zumbe Yesu Kulisito wikale na nyuwe nyose Taile."25Elo kwa uyo eli na udahi kuwatenda mchimale kuligana no ulosi wedi wa Chohile na mahinyo ya Yesu Kulisito, kuligana na ugubulo wa chinyele ufisigwe kwa chipindi chitali, 26Mna haluse ilavyanywa na kumanyika na mawandiko ya uwoni kuligana na lagizo dya Chohile wa kale na kale kwa uzumizi wa utondowazi mgati mwe izisi zose?27Kwa Chohile echedu mta udahi, kujinkila Yesu Kulisito, kutende na ukuka kale na kale. Taile

## 1 Corinthians

Chapter 1

1Paolo etangwe ni Kulisito Yesu kutenda msigilwa mwe ungi wa Chohile na Sosithene mlukolo ywetu. 2Mwe vikilo dya Chohile diyuko Koliso mwe wadya awo walenguswe mwa Yesu Kulisito awo wetangwe kutenda wantu wakukile, chawdolonyeza naho wadya wose wakuditanga zina dya Zumbe ywetu Yesu Kulisito mwe hantu hose Zumbe ywawo na ywetu. 3Wedi na utondowazi utende wenyu kulawa mwa Chohile Tati ywetu na Zumbe ywetu Yesu Kulisito.4Mazuwa yose namtogola Chohile ywangu kwachausa chenyu mo wedi wa Chohile uwo Kulisito Yesu nakawenka. 5Kawetenda kugamba wata ugoli mwe chila sila mwe kulonga hamwenga na ubala wose. 6Kawatenda wata ugoli saviya ukuzi kulanga Kulisito kugamba kawonekana uchindedi kugamba chindedi emgati mwenyu.7Mwe ivyo hamkuhungukilwa luso za muye saviya mtendile na nkwina kugoja ugubulo wa Zumbe ywetu Yesu Kulisito. 8Nawatogezeni nyuwe nanywi kubula udumo chani msekutenda na lema mazuwa ya Zumbe ywetu Yesu Kulisito. 9Chohile ni mchindedi uyo awetangeni nyuwe mwe ndala ya mwana ywakwe Yesu Kulisito Zumbe ywetu.10Haluse nawaunga wakulu na walumbu zangu kujinkila zina dya Zumbe ywetu Yesu Kulisito kugamba wose mzumile na kugamba msekutenda na kupagula mgati mwenyu nawaunga kugamba mhanganyike hamwenga mwe ungi umwe na mbuli imwenga. 11Ivyo wantu wa nyumba ya Kloe wanigambila kugamba kuna kubagulana kujendeleza mgati mwenyu.12Imana ni ino chila yumwenga ywenyu agamba miye ni wa Paolohegu naho miye niApolo hegu naho miye ni wa Kefa hegu naho miye ni waKuilsito. 13Vino Kulisito kabagulika? haluse Paolo nakasulumizwa kwachausa chenyu? Vino nambatizwa mwe zina dya Paolo?14Namtogola Chohile kugamba simbatize yoyose mna Krispo na Gayo. 15Ino nendile kugamba hahana yoyose akunga alonge nambatizwa kwa zina dyangu. 16Naho nasiwabatiza we nuymba ya Sitefania vitende aho simanyize hegu nasimbatiza mntu mtuhu yoyose.17Kwaviya Kulisito hanisigile kubatiza mna kalonga ulosi wedi, hanisigile kulonga mwe ulosi wa umanyi wa chiuntu chani kugamba udahi wo msalaba wa Kulisito usekusigwa.18Kwaviya ulosi wo msalaba ni uhezi mwe wadya wakubanika mna mwe wadya awo wa Chohile wakugombelwa ni udahi wa Chohile. 19Kwaviya idolonywa nanibalange umanyi wa wenye ubala, ubala wa fanyanyi.20Ekuhi mntu mwenye umanyi? Ekuhi mwenye elimu?Ekuhi akulonga mhembeleza we isi ino? vino Chohile hahitule umanyi we isi ino kutenda uhezi? 21Kukongela mwe isi itenda yenye umanyi wakwe haummanyize Chohile, kakavyunga Chohile wo uhezi wawo wakulonga chani wambulwe wadya wazumile22Mwe Wayahudi wauza mpituko na Wayunani walonda umanyi. 23Mna chigambilwa Kulisito asulumizwe, atendile achinda mwe Wayahudi naho ni uhezi mwe Wayunani.24Mna mwe wadya awo wetangwe ni Chohile, Wayahudi na Wayunani chamlonga Kulisito enga udahi na umanyi wa Chohile. 25Kwaviya uhezi wa Chohile una umanyi kujinka awantu no usokezi wa Chohile una udahi kujinka vya wantu.26Kaula witwngo wa Chohile mlanga mwenyu mkulu na lumbuzakwe kugamba walozize mwenyu nawelekwa mwe usenta. 27Mna Chohile nakasagula vintu vihezi vye isi chani kuvijela soni vikutenda na umanyi Chohile nakasgula chiya chisokele mwe isi kuchijela soni chiya chenye udahi.28Chohile nakasagula chiya chili cha hali ya hasi na chiya chibeligwe mwe isi, nakasagula hata vintu viya heviwazigwe kugamba ni chintu, mwe vikutenda siyo chintu vitendile na ugoli. 29Nakadamanya vino chani asekutendekana yoyose mwe mbuli ya kweduvya kulongozi kwakwe.30Mwe chiya Chohile adamanye haluse mndani mwa Kulisito Yesu uyo adamanyike umanyi kwachausa chetu kulawa mwa Chohile nendile uwagila wetu na ukuka na ugombezi. 31Saviya ulailo saviya wandiko ivyo dikulonga, akweduvya eduvye mwa Zumbe.

Chapter 2

1Umo nizile mwenyu wakulu na walumbu zangu, sizile mwe ulosi wa uhembelezo na ntunyo saviya nilongile chindedi chefisize kumlanga Chohile. 2Nasunga nisekumanya chochose umo nedndile mgati mwenyu mna Yesu Kulisito uyo asulumizwe.3Naho nendile nananyuwe mwe usokezi na mwe kogoha mna mwe kujijimiza vidala. 4No ulosi wangu na kulonga kwangu hakutende mwe ulosi wa uhembelezo na ntunyo mna nedndile mwe kwelaviza muye no udahi. 5Chani kugamba utondowazi wenyu usekutenda mwe ntunyo ya wantu, mna mwe udahi wa Chohile.6Haluse chalonga ntunyo mgati mwe wantu wajima mna siyo ntunyo ye isi ino hegu ya ulongozi we ichipindi chino awo wakujinka. 7Mna akajika chalonga ntunyo ya Chohile mwe chindedi chifisike, ntunyo ifisike iyo Chohile nakaisagula hechinati ichindedi cho ukuka wetu.8Hahana yoyose mwe ulongozi wa chipindi chino aimanyize ntunyo ino uneva waimanyize mwe ichipindi chiya, hegu hawemsulumize Zumbe wa ukuka. 9Mna hegu ivyo idolonywe mbuli ambazo hahana ziso diziona hahana gutwi divile, kuwazagula na kufanyanya, mbuli izo Chohile kasasanya kwachausa cha wadya wakunga uyo.10Zino ni mbuli izo Chohile kachigubuila suwe kujinkila muye mwe viya muye kupelemba chila chintu hata mbuli zi mndani mwa Chohile. 11Ni yuhi amanyize kuwazagula kwa mntu mna muye wa mntu mndani mwakwe?Ivyo naho hahana amanyize mbuli zi mndni mwa Chohile mna muye wa Chohile12Mna hachihokele muye we isi mna muye uyo alawana na Chohile chani kugamba chidahe kumanya mwe kulekeilwa mbuli chinkigwe ni Chohile. 13Chalonga mbuli zino mwe ulosi uwo ntunyo ya mntu haikudaha kuhinya mna uwo umuye wachihinya, kutafasili ulosi wa chimuye mwe ntunyo ya chimuye.14Mntu eli suyo ywa chimuye hakuhokela mbuli za muye wa Chohile kwaviya uwo ni uhezi mwakwe hakudaha kuyamanya kwaviya yamanywa chimuye. 15Mwa yudya wa Chohile hakukantilwa ni mbuli zose mna hakukantilwa ni watuhu. 16Ni yuhi akudaha kuyamanya akuwazagula Zumbe uyo adaha kumhinya uyo? mna china kuwazagula mwa ulisito.

Chapter 3

1Miye nami wakulu na lumbu zangu silongile na nyuwe na nyuwe wantu chimuye mna saviya wantu wa chimwili wana wadodo mwa Kulisito. 2Nasiwanywesani mele siyo nyama mwe viya hamtendile mchinta.3Mwaviya nyuwe hamnati mwichei wa mo mwili, kwaviya chinyulu na kweduvya vyawoneka mgati mwenyu vino hakukwikala kuligana na mwili naho vino hamkujenda saviya mazwela ya chiuntu.? 4Mwa viya yumenga agamba namtongela Paolo, mtuhu agamba namtongela Apolo hamkwikala saviya wantu? 5Apolo ni ani? Na Paolo ni ani? wandima wa yudya mumzumile, kwa chila uyo Zumbe nakamwinka ndima6Miye nasihanda Apolo niyo ajela mazi mna Chohile nuyo akukuza. 7Mwa ivyo siyo ahandile hegu akujela mazi anachochose mna ni Chohile nuyo akukuza.8Haluse akuhanda na kujela mazi wose waligana naho chila yumwe naahokele maliho yakwe kuligana ne indima yakwe. 9Mwa ivyo suwe chiwadamanya ndima wa Chohile, nyuwe mwinkonde ya Chohile, zengo dya Chohile.10Mo wedi wa Chohile ninkigwe saviya mzesi mkulu nasiuzenga msingi mtuhu uzengwa mlanga mwakwe, mna mntu asinyise ivyo akuzenga mlanga mwakwe. 11Kwaviya hahana mntu akudaha kuzenga msingi mtuhu vitendese vya uwo uzengigweni Yesu Kulisito.12Haluse hegu yumwenga ywenyu azenga mlanga mwakwe mwe mazabahu, hela, mayuwe ya yombe, miti, nyasi hegu mani, 13ndima yakwe naigubulwe mwe ulangazi wa msi naulagiswe mwe kulagiswa na moto, moto naubalange utana wa ndima ya chila yumwe icho adamanye.14Uneva chochose mntu icho azengile nachisigale uyo nahokele vilozize. 15Mna uneva ndima ya mntu ikatikima mwe moto napate hasala, mna uyo mwenye nagombelwe saviya kwenega mwe moto.16Hammanyize nyuwe mwi nyumba ya kumvikila Chohile na kugamba muye wa Chohile wekala mndani mwenyu? 17Uneva mntu anaibalanga inyumba yo kumvikila Chohile Chohile nambalange mntu yudya mwe nyumba yo kumvikila Chohile na ukuka, naho ivyo na nyuwe.18Mntu asekwedanta mwenye hegu yoyose mgati mwenyu akwewona anaumanyi mwe mazuwa yano atende mhezi nivyo natende na umanyi. 19Kwaviya umanyi we isiino ni uhezi kulongozi kwa Zumbe kwaviya idolonywa awagizwa ni wata umanyi mwe ubala wawo. 20Naho Chohile kamanya fanyanyi ya wata umanyi sicho chineu.21Ivyo mntu asekweduvila wantu kwaviya vintu vyose ni vyenyu. 22Uneva ni Paolo hegu naho ni Apolo hegu naho Kefa,hegu naho isi, hegu naho ujima, hegu naho file, hegu naho vintu viyaho, hegu naho viya navize, vyose ni vyenyu. 23Nyuwe nanywi mwi wakulisito na Kulisito ni ywa Chohile.

Chapter 4

1Ivyo nivyo mntu achiwaze suwe saviya wandima wa Kulisito na wachimaila wa chinyele cha chindedi cha Chohile. 2Mwa dino chikungigwa ni uchimaila kugamba watende wa kuzumilika.3Mna mwa miye ni chintu chidodo mno kugamba nakantilwa na nyuwe hegu ukantilwa wa chimntu kwaviya sikwekantila miye mwenye. 4Sikwekantila miye mwenye ino siyo kugamba miye mwenye ni mwagila, ni Zumbe akunikantila.5Elo msekulonga ukantilwa mwe dyodyose ichipindi hechinati kubula, kwiza kwa Zumbe ayalete mo aleta mo ulangazi mbuli zifisigwe mwe chiza na kugubula mwe myuye, nivyo chila yumwe nahokele ntunyo yakwe kulawa kwa Chohile.6Haluse wakulu na walumbu za miye na Apolo msigilwa mbuli zino kwachausa chenyu chani kulawa kwa suwe mdahe kwehinya imilongele msekwefisa mno mwe ivyo vidolonywe ni kugamba hakuna yumwenga ywenyuakwefenyeza mwe mtuhu. 7Mna ni yani akuwona mhitulo mgati mwenyu, na mtuhu ni chihi unanacho hukihokele bule hegu kuheza kuhokela bule kwambwani mwefenya hemdamanye ivyo?8Mheza mnanavyo vyose hegu namunga, mheza kutenda na ugoli mkonga Uzumbe, naho mwachimaila yetu suwe chindedi nawaungila uchimaila mtana chani chichimaile hamwenga na nyuwe 9Ivyo nafanyanya Chohile kachika suwe wasigilwa saviya kuchilagisa udumo enga sila ya maliganyo naho enga awntu wakantilwe kukomwa chitenda saviya ngasu mwe isi kwa wandima nakwa wantu.10Suwe chiwahezi kwachusa cha Kulisito mna nyuwe mna ubala mna nguvu mwatunywa mna suwe chabelwa. 11Hata mwe sa ino china sala na nchilu hachina suche chatoigwa naho hachina hekwikala.12Chadamanya ndima mno kwa mikono yetu mwenye chikabelwa chajimbikwa, chikasulumizwa chajijimiza. 13Chikahulutwa chahitula kwa vyedi chitenda naho bado chawazwa kugamba saviya kulemelwa mwe isi naunga kwa mbuli zose.14Sikudolonya mbuli za kuwajela soni nyuwe, mna nawawiya nyuwe saviya wana wa miye huwaungisa. 15Hegu uneva mna wahinyi magana milongo mwa Kulisito hemna tate walozize kwa viya sitenda Zumbe kwenyu kwa Yesu Kulisito kujinkila ulosi. 16Ivyo nawalombezezani mnitongele miye.17Ivyo nivyo vileka simsigila kwenyu Timoseo mbuyangu na mwanangu mkanuni kwa Zumbe nawakumbuseni sila za miye mwa Kulisito saviya huwahinya chila hantu na chila vikilo. 18Haluse mgati mwenyu wefenya wakadamanya saviya kugamba sanize kwenyu.19Mna nanize kwenyu hajihi saviya Zumbe akaunga, naho nanimanyize kugamba siyo ulosi wawo du wakwefenyeza, mna naniwone nguvu zawo. 20Kwaviya useuta wa Chohile haukutenda mwe milosi mna mwe nguvu. 21Mwaunga mbwani?Nize kwenyu na nkome hegu kwa ungi na mwe muye uhoile?

Chapter 5

1Chiva mbuli kugamba kuna uchilanga mgati mwenyu chilanga ambacho hachimgati mwa wana si china mbuli kugamba yumwenga ywenyu agona na mkaza ise. 2Naho nyuwe mwetuna hehena chinyulu yudya adamanye ivyo aungigwa ausigwe mgati mwenyu.3Hata sihamwenga na nyuwe chimwili mna niyaho na nyuwe chimuye siheza kumkantila yudya adamanye vino enga viya naniyaho. 4Mkadugana hamwenga mwe zina dya Zumbe ywetu Yesu na umuye wa miye wiyaho hadya enga kwa nguvu za Zumbe ywetu Yesu siheza kumkantila mntu yuno. 5Siheza kumwinkiza mntu yuno kwa mwavu chani kugamba umwili wakwe ubalangwe chani umuye wakwe udahe kwambulwa mwe dizuwa dya Zumbe.6Mwe duvyo yenyu siyo chintu chedi hammanyize hamila chidogo yabalanga donge jima? 7Kwesuntni nyuwe wenye hamila ya kale chani kugamba mtende donge hya hedijeligwe hamila kwaviyaKulisito mwa ngoto ywetu ywa Pasaka kaheza kuchinjwa. 8Mna nachivineni ngasu siyo kwa hamila ya kale yenye mbuli zihiye na wavu mna chivine kwa hevijeligwe hamila kwa unyanya halo na chindedi.9Nasidolonya mwe baluwa ya miye kugamba msekuhanganyana na wavilanga. 10Sikugamba wavilanga wa mwe isi ino hegu na watuhu wenye kubunyanya hegu wakuvikila matukulu mwikale hale nawo hegu nivyo naviwaungani mlawe mwe isi.11Mna haluse nawadolonyezezani msekwehanganya na yoyose akwitangwa mbwanga hegu mndele mwa Kulisito mna ekala mwe uchilanga hegu naho ni mntu ywa mbuli zihiye hegu naho mbunyanyi hegu akuvikila matukulu hegu akuhuluta hegu mkozi uyo msekudya naye mntu we ivyo. 12kwa ivyo nanitende zeze kuwakantila we kuse mwe vikilo mna nyuwe hemkuwakantila wadya wemndani mwe divikilo. 13Mna Chohile awakantila we kuse museni mntu mwavu mgati mwenyu.

Chapter 6

1Yumwenga ywenyu anatenda ana ulemanyi, adaha kwita mwe vitala vya hewana chindedi, kujinka mwa wazumizi? 2Hammanyize kugamba wazumizi nawaikantile isi?Naho hegu namwiikantile isi hamkudaha kulamula mbuli hezina ulafya? 3Hammanyize kugamba nachiwakantile wandima? Ni chiasi chani mno chadaha kulamula mbuli za wikazi uno?4Hegu chadaha kukanta mbuli ya wikazi uno, kwambwani wajeza kwigala malongelezo mwa wadya hewechimale mwe divikilo? 5Nalonga yano kwa soni zenyu hahana mta ubala mgati mwenyu wa kuchinta kwika mbuli vyedi mwa mlukolo na mlukolo. 6Mna hegu nivyo vili haluse mwazumila yumwenga aita mwe vitala kujinka mzumizi mtuhu na malongelezo ayo yaikwa mwe mkanti hezumile.7Chindedi ni kugamba kuna ulemani mgati mwa wakulisito ukaleta masumbuko mwenyu kwambwani msekwesulumiza mwa yehiye kwambwani mwetikila kudantilizwa? 8Mna mdamanya wavu na kudantiliza watuhu naho awo ni wakulu na malumbu zenyu9Hammanyize kugamba hewena chindedi hawaulisi uzumbe wa Chohile? Msekuzumila lulimi wa vilanga wavikila matukulu wagonyi wadya mapulu, 10wabavi, walafi, wakozi, wabunyanyi, wahulutaji, hahana mgati mwenyu mwa awo akunga aulisi Uzumbe wa Chohile. 11Na awo wendile mgati mwenyu nyuwe mna mheza kulenguswa naho mheza kusuntwa kwa Chohile naho mtendwa chindedi mwa Chohile kwa zina dya Zumbe Yesu Kulisito na kwa Muye wa Chohile ywetu.12Vinty vyose viligana kwa miye mna siyo chila chintu china wedi vintu vyose vyaligana na miye mna sanilongoilwe ni vimwenga mwa ivyo. 13Nkande ni kwachausa che inda na nda ni kwachausa cha nkande mna Chohile na vyose na mwili aumbile kwachausa cha Zumbe na Zumbe naudamanyize ndima umwili.14Chohile kamwinula Zumbe na suwe naswi nachinule kwa nguvu zakwe. 15Hammanyize kugamba imili yetu ina mlungano na Kulisto? mwadaha zeze kuvilavya vya Kulisito na kwita kuvilunganya na mchilanga? Havikudahika.16Hammanyize kugamba akulungana na mchilanga katenda mwili umwenga na yeye? Saviya dolonyo ivyo dikulonga waidi nawatende mwili umwenga. 17Mna akulungana na Zumbe natende muye umwenga hamwenga naye.18Usumkeni wavu chila masa akudamanya mntu kuse no mwili wakwe mna wavu wa mntu atenda masa mo mwili wakwe mwenye.19Hammanyize kugamba imili yenyu ni vikilo dya muye ukukile ukwikala mndani mwenyu yadya ambayo mwinkigwa kulawa kwa Chohile? Hammanyize kugamba siyo nyuwe wenye? 20Nagamba mgulwa kwa yombe kulu kwa ivyo mtunyeni Chohile mwe mwe mili yenyu.

Chapter 7

1Mna mwe mbuli mnidolonyeze kuna vino uneva ni vitana mgosi asekugona na mkaziwe. 2Mna kwa majezo yatendese ya uchilanga chila mgosi atende na mkaziwe naho mvyele atende na mgosiwe.3Mgosi aungigwa kumwinka chindedi chakwe mkaziwe na iviya mvyele naye kwa mgosiwe. 4Siyo mvyele akutenda na udahi mo mwili wakwe ni mgosi naho iviya iviya mgosi naye hana udahi mo mwili wakwe mna mkaziwe ananawo.5Msekunyimana mkagona hamwenga mna mwivane kwa chipindi chidodo damanyani ivyo chani mhokele chipindi cha kulombeza naho mwadaha kuuwiyana naho hamwenga chani kugamba mwavu anasekuwajeza kwa kuswesa kudunduga. 6Mna nagamba vino izimbuli ni kwa kunga naho siyo kugamba ni lagizo. 7Naunga chila yumwenga atendile saviya miye ivyo nili mna chila yumwenga ana ntunyo yakwe kulawa kwa Chohile, yuno ana jeleko dino na yudya anajeleko diya.8Kwa hawenati kulombwa wagane nagamba vino ni vitana kwawo kugamba wakasigala bila kulombwa saviya nili miye. 9Mna hegu hawakudaha kuchinda waungigwa walombwe kwaviya ni afazali kulombwa kuliko kutenda na uchilanga.10Haluse kwa wadya walombigwe nawenka lagizo siyo miye ni Zumbe mvyele asekulekana na mgosiwe. 11Mna hegu akesenta kulawa kwa mgosiwe niyo ekala ivyo bila kulombwa hegu nevane na mgosiwe naho mgosiwe asekumwinka talaka mkaziwe.12Elo kwa wadya wabanikilwe nagamba miye siyo Zumbe kugamba mlukolo yoyose mgosi hekuzumila mna aunga ekale naye hakungigwa kumwasa. 13Hegumvyele ana mgosi hekuzumila niyo uneva kaunga kwikala naye asekumwasa. 14Kwa mgosi hezumile asuntwa kwachausa cha utondowazi wa mkaziwe na mvyele hezumile asuntwa kwachausa cha mgosiwe azumile hegu ne nivyo wana wenyu hewendile wedi mna kwa chindedi wasuntwa.15Mna hegu mnyawe hekuzumila akahalawa na aite kwa ivyo mkulu na lumbu hakuzumila ni kwelisa kwawo Chohile kachifunga chikale mpeho. 16Naumanye zeze hegu mvyele adaha kumwambula mgosiwe? hegu naumanye zeze hegu mgosi adaha kumwambula mkaziwe?17Chila yumwenga du nekale wikazi saviya Chohile ivyo awapangile chila yumwenga saviya Chohile awetange wowo uno ni ulongozi wa miye kwa mavikilo yose. 18Eyaho nandile ajeligwe ngasu ketangwa kuzumila asekujeza kusa iyalama yakwe, eyaho yoyose etangwe mo utondowazi hejeligwe ngasu? hakungigwa kujelwa ngasu. 19Mwa dino mwa ajeligwe ngasu hakuna mbuli chenye mbuli ni kutongela lagizo dya Chohile.20Chila yumwenga ekale mwe mwitango ivyo etangwe ni Chohile kuzumila. 21Nandile wimtalizwa mwa Chohile eze akwitange usekusinya idyo mna hegu wadaha kutenda kulekeilwa tenda ivyo. 22Kwa yumwenga etangwe ni Zumbe saviya mtalizwa ni mntu alekelwe kwa Zumbe enga viya yumwenga alekelwe etangwe kuzumila ni mtalizwa ywa Kulisito. 23Mheza kugulwa kwa yombe kulu ivyo msekutenda watalizwa wa wantu. 24Mkulu na lumbu dyangu mo wikazi chila yumwenga ywetu eze chitangwe kuzumila chisigala sa iviya.25Haluse wdya wose ambawo hewanati kulomba sina lagizo kulawa kwa Zumbe mna naweunga mbuli ya miye enga ivyo nili kwa mbazi za Zumbe za chindedi. 26Kwaivyo nafanyanya kwachausa cha kusumbuka ni vyedi mgosi naekale enga ivyo eli.27Kutalizwa kwa mvyele na kwelisa kwa ndowa usekunga ulekelwa kwa idyo una ulekelwa kwa mvyele henati kulombwa asekulonda mvyele. 28Mna hegu ukalomba hunati kudamanya masa na hegu mvyele henati kulombwa analombwa hanati kudamanya masa mna wapata malimizo yoyose miye naunga niwauzize ayo.29Mna nakamba vino mkulu na lumbu za miye chipindi chisigale ni chijihi vino haluse na kujendeleza wadya wandile na wavyele wekale saviya hawana. 30Wose wenye chihovu wetende enga ne hewena chihovu na wose wakwelelwa saviya wandile hawelelwe niyo wose wakugula chintu chochose saviya hawakuwatawala chochose. 31Naho wose wakutumbwazika ne isi watende enga hawakutumbwazika nawo kwa viya isi ibula udumo wakwe.32Naunga mtende mlekelwa kwa masulumizo yose mgosi helombile anadamanya vintu vikumtongela Zumbe enga kumwelelwa mkaziwe. 33Mna mgosi alombile akudamanya mbuli ye isi enga kumwelelwa mkaziwe. 34Mna mvyele helombigwe hegu chigoli adamanya vintu vikumtongela Zumbe enga kwesenta mo mwili mwe muye mna mvyele alombigwe anadamanya namna ye vintu vye isi kumwelelwa mgosiwe.35Nalonga vino kwachausa chenyu naho sikwinka mtego kwenyu nalonga vino kwa viya ni chindedi chani kugamba mwadaha kweika ujimbiko kwa Zumbe bila lema dyodyose.36Mna hegu mntu afanyanya hakudaha kumtendela kwa ntunyo chigoli chakwe kwa viya fanyanyi zakwe zina nguvu mno alombane naye enga ivyo akunga siyo masa. 37Mna hegu kadamanya malamuzi yakuleka kulomba naho hehana ulazima na ho hegu adaha kuzihuda izitama zakwe adamanya vyedi hegu hamlombe. 38Ivyo akumlomba chigoli wakwe adamanya vyedi na yoyose ambaye nasagule asekulomba adamanya vyedi.39Mvyele kavugailwa ni mgosiwe umo emjima mna mgosiwe anafa kalekeilwa adaha kulombwa ni yoyose akumunga mna ni mwa Zumbe du. 40Naho mwa malamuzi yangu natende na kwelelwa mno uneva akekala enga ivyo eli nafanyanya kugamba miye nami nina Muye wa Chohile.

Chapter 8

1Haluse mwe nkande zilavigwe mwe matukulu chimanya kugamba suwe chose china umanyi, umanyi waleta wefenyi mna ungi wazenga. 2Uneva mntu yoyose afanyana kugamba kamanya mbuli yoyose mntu uyo hanati kumanya ivyo vikumunga amanye. 3Mna uneva yumwenga anamunga Chohile mntu uyo amanyigwa ni yeye.4Ivyo namna ya kudya nkande zilavigwe lavyo kwa matukulu chimanya kugamba matukulu siyo chintu mwe isi ino na kugamba hakuna Chohile mna yumwenga du. 5Elo hakuna walozize wakwitangwa milungu hegu ni kwe isi hegu mwe isi enga viya weli miuungu ya Zumbe walozize. 6Hta ivyo kwetu kuna Chohile yumwenga du uyo ni tate ywa vintu vyose vilawa kwakwe na suwe chikala kwakwe na Zumbe yumwenga Yesu Kulisito uyo kwakwe vintu vyose vyendga viyaho naho kwa yeye suwe chiyaho.7Kwa ivyo umanyi uno haumuli mndani mwa chila yumwenga mna awatuhu wazwela kutongela, kuvikila matukulu ayo aho kale naho hata vino haluse wadya nkande zino enga kugamba ni chintu chilavigwe lavyo kwa matukulu fanyanyi zawo ziwadntiliza kwaviya wahwa.8Mna nkande haikudaha kuchisogeza suwe kwa Chohile suwe siyo waihiye mno hata hachinadile hegu wedi mno uneva chinadya. 9Mna msinyise kugamba ulekelwa wenyu usekutenda mbuli ya yudya ahwele mo kuzumila. 10Hebu fanyanya kugamba mntu anakuwona weye wili na umanyi wadya nkande mwe nyumba za kuvikila matukulu fanyanyi yakwe mntu uyo haimwingize uleke naye adye vintu lavyo kwa matukulu.11Ivyo kwachausa cha umanyi wako wa chindedi mwa matukulu mkulu hegu lumbu dyako ahwele mna Kulisito kabnika kwachausa chakwe na balangwe. 12Ivyo ukadamanya masa ya mkulu na lumbu dyako niyo wazilumiza izifanyanyi zawo zihwele mwadamanya masa mwa Kulisito. 13Uneva nkande yaleta ulemanyi mwa mlulu hegu lumbu sanidye nyama ng'o vinasekuletela mkulu hegu lumbu dyangu kugwa.

Chapter 9

1Miye suyo mntu alekeilwe? Miye suyo msigilwa? Miye simwone Yesu Zumbe dyetu? Nyuwe sayo matunda ye ndima yangu mwa Zumbe? 2Uneva miye suyo msigilwa kwa watuhu, mna ni msigilwa kwenyu nyuwe, kwaviya nyuwe ni ulavyanyo wa usigilwa mwangu mwa Zumbe.3Uno nuwo wegombezi wa miye kwa wadya wakunizunguluka miye. 4Kwani hachina chindedi cha kudya na kunywa. 5Hachina chindedi kuguha mvyele azumile enga ivyo wakudamanya wasigilwa watuhu na walukolo wa Zumbe na Kefa? 6Hegu ni miye ichedu na Banaba wakungigwa kudamanya ndima?7Ni yani mdamanya ndima enga mnkondo akweliha maliho yakwe mwenye ni yani akuhanda mti asekudya amatunda yakwe hegu ni yani akudima ng'ombe asekunywa amele yakwe. 8Mna nayalonga yano kwa udahi wa chimntu? mbuli nayo haikulongwa ivyo?9Kwaviya vidolonywa mwe mbuli ya Musa usekumjela ng'ombe fuwo mo mlomo akadya nkande ni chindedi kugamba hahana Chohile asinya ng'ombe. 10Mna hakulonga ayo kwachausa cha suwe? Yadolonywa kwachausa cha suwe kwaviya uyo akulihwa nkande aungigwa kuliha kwa msuhi na akuvuna aungigwa avune kwa kwikala kajika kuhokela ulozo. 11Uneva chihanda vintu vya muye mgati mwenyu kwani ni mbuli nkulu kwetu chikavuna na vintu vya mo mwili kulawa kwenyu?12Uneva awamwenga wapata wagilwa uno kulawa kwenyu? Togola suwe siyo vitendese? hachikutigiza chindedi chino mna chajijimiza mbuli zose siyo wagilo wa kuchinda ulosi wa Kulisito. 13Hammanyize kugamba wose wakudamanya ndima mwe divikilo wapata nkande yawo kulawa mwe divikilo? Naho hammanyize wose wakudamanya ndima mwe nchanja wapata chiya chikulavigwa mwe nchanja. 14Ivyo nivyo Zumbe kalagiza kugamba wose wakulonga ulosi wadahe kwikala kulawana na ulosi wedi wa Chohile15Mna sungile uwagila wose uno naho sikudolonya yano chani mbuli yoyose idamanyike kwachausa cha miye ni vyedi miye nibanike ukaleka kumkinkisa mntu kwa ntunyo kwa miye. 16Uneva nalonga ulosi sikudaha kwetunya kwa viya yanunga nidamanye ivi nkondo ni yangu uneva sinalongile ulosi wedi wa Chohile.17Kwaviya hadamanya vino hunga ninantunyo mna sinatendile viya bhunga vyanitenda mwe diya ninkigwe dya uchimaila. 18Mna ukutunywa kwangu ni kuhi kugamba halonga nalavya ulosi hahena maliho kudamanya ichindedi kwangu ninanacho mo ulosi.19Mna hata sitenda mlekeilwa kwa wose nasitenda mtalizwa wa wose chani kugamba niwapate walozize mno. 20Kwawyahudi nendile sitenda enga Myahudi chani niwapate Wayahudi kwa wadya wehasi mwe lagizo nasitenda enga yumwenga ywawo e hasi he lagizo21Kwa wadya wekuse mwe mbuli nandile ni yumwenga ywawo kuse mwe mbuli mna miye mwenye nasimuli kuse mwe mbuli ya Chohile mna hasi mwe mbuli ya Kulisito sidamanya ivyo chani niwapate wadya we kuse kwe mbuli. 22Kwa wendile wanyonje nandile ni munyonje chani niwapate wanyonje sitenda zose kwa wantu wose nipate kuwambula awamwenga. 23Miye nadamanya mbuli nzose kwachausa cha ulosi chani nipate kwingila mwe ujimbiko.24Hammanyize kugamba mwe nguluko wose wakuhigana waguluka mna akuhokela jeleko ni yumwenga ivyo gulukani chani mwinkigwe jeleko. 25Akuseziga echinda mwe vyose umo akahinywa awo wadamanya ivyo chani wahokele ntunyo ikubanika mna suwe chaguluka chani chipate ntunyo heikubanika. 26Ivyo miye sikuguluka hehena dyodyose natowana ngumi saviya natowa hewa. 27Mna nausulumiza umwili wangu naho na kuutenda saviya mtalizwa chani kugamba haheza kuwagambilani matuhu miye mwenye ninasekutenda wakulemelwa.

Chapter 10

1Naunga nyuwe mmanye lumbu na mkulu wa miye kugamba tati zetu nandile we hasi mwe wingu wose wajinkila mwe bahali. 2Wose abatizwa watende na Musa mndani mwe bahali. 3Nao wose wadya nkande idya idya ya Muye. 4Woseni wanywa chinywaji ichiya ichiya cha muye kwaviya wanywa kulawa mwe yumwe wa muye uwatongele na idiyuwe diya nandile ni Kulisito.5Mna Chohile helelwe mno na walozize wawo na ivimba vyawo mo luwala. 6Mna mbuli zino zose nendile ni mahinyo kwetu chani suwe chisekutenda wantu wa kuhisa yehiye saviya wowo ivyo wadamanye.7Msekutenda wa kuvikila matukulu saviya watuhu wawowadamanye ivyo, idolonywe ni wantu wekala hasi wakadya na kunywa niyo wenuka na kuvina kwa vilanga. 8Chisekutenda na uchilanga enga watuhu wawo saviya wadamanye niyo wabanika zuwa dimwenga wantu milongo midi na watau elufu mwe mbuli iyo.9Naho chisekumjeza Kulisito enga watuhu saivyo wadamanye niyo wabalangwa ni nyoka. 10Naho msekung'ung'uzika enga watuhu wawo saivyo wang'ung'uzike niyo wabalangwa ni wandima wa file.11Elo mbuli zino zitendigwa enga miliganyo kwa suwe, niyo yadolonywa chani kuchiogola suwe chibwile ni udumo wa kale. 12Haluse chila akwewona kachimala asinyise anase kugwa. 13Hahana jezo diwapatileni nyuwe dikatenda zwelo dya wantu mna Chohile ni mkanuni hawaleke mjezwe kujinkiliza udahi mwenyu hamwenga na jezo yeye nawenkeni lwivi lwa kulaila chani mdahe kujijimiza14Ivyo wambuya zangu sumkani na mbuli za kuvikila matukulu. 15nalonga na nyuwe enga wantu wenye umanyi chani mlamule mwe dino hulonga. 16Chikimbe cha ujimbiko si mliganyo wa sakame ya Kulisito? Mkate udya chikubendula si mliganyo wa mwili wa Kulisito. 17Kwaviya mkate ni umwenga suwe chi walozize ch mwili umwenga suwe chose chahokela mkate umwe kwa hamwenga.18Wakauleni wantu wa Izulaeli, wadya wose wakudya ntambiko siyo walungana mwe nchanja. 19Nilonge mbwani bule?Tukulu ni chintu? Hegu naho nkande ilavigwe ntambiko kwa matukulu ni chintu?20Mna nalonga mwe vintu viya wakulavya ntambiko wantu hewemmanyize Chohile kugamba walavya vintu vino kwa mapepo mna siyo kwa Chohile miye sikunga nyuwe mkalungana na mapepo. 21Hamkudaha kunywela chikombe cha Zumbe na chikombe cha mapepo hamkudaha kutenda mlugano mwe meza ya Zumbe na hamwenga mwe meza ya mapepo. 22Hegu chamjela Zumbe chinyulu? Chna nguvu kumhuda yeye?23Vintu vyose vyawagila kudya mna siyo vyose vikuwagila, vintu vyose vyawagila mna sivyo vyose vikudaha kuwazenga wantu. 24Hahana hata yumwenga akulonda matana yakwe du mna chila yumwenga alonda matana ya mnyawe.25Mwadaha kudya chila chintu chikutagwa mwe digwilo ukaleka kuza, uza kwachausa cha nkama. 26Kwaviya isi ni mali ya Zumbe na vyose viimemeze. 27Naho mntu akawgonekani kudya mwaungwa kwita, dyani chila chintu akuwenkani msekuza mwe myuye yenyu.28Mna mntu anawagambila inkande ino ilawana na ntambiko ya hawezumile msekudya ino ni kwachausa cha yudya awagambileni na kwachausa cha myuye yenyu. 29Siyo mwe myuye yenyu mna myuye yenyu ya yudya umtuhu kwambwani ulekelwa wa miye ukantilwe luhenyo lwa mntu mtuhu 30Uneva miye nadya nkande kwa kuhongela kwambwani nihulutwe kwa ciya nihongele mwaicho?31Haluse chochose mkudya hegu kunywa hegu chochose mkudamanya , damanyani yose kwachausa cho ukuka wa Chohile. 32Msekuwasongaganya Wayahudi hegu Wayunani hegu vikilo dya Chohile. 33Jezani enga miye ivyo hujeza waelelwe wantu wose kwa mbuli zose sikulonda wedi miye mwenye mna walozize miye nadamanya vino chani wapate kwambulwa.

Chapter 11

1Nitimilani miye saviya miye ivyo humtimila Kulisito. 2Haluse namtogola kwachausa kwaviya mkunikumbuka mwe izimbuli zose, namtogolani kwaviya myatoza yadya mhokele saviya niwaletele kwenyu. 3Ivyo nonga mmanye kugamba Kulisito ni mwili wa chila yumwenga mgosi naye ni mtwi wa mvyele naho vyatenda Chohile ni mtwi wa Kulisito. 4Chila mgosi akulombeza hegu alulavya uoni uneva kagubikwa umtwi ajela sioni umtwi wakwe.5Mna chila mvyele akulombeza hegu kulavya uoni kuno mtwi wakwe ugubulwa ajela soni umtwi wakwe kwaviya vyaligana na amogigwe. 6Uneva kugamba mvyele hagubike umtwi wakwe akantwe izifili zakwe zitende njihi kwaviya uneva ni soni mvyele kukatwa izifili zakwe hegu kuwegulwa ivyo agubike umtwi wakwe.7Kwaviya havikufaha mgosi kugubika umtwi wakwe, uyo ni mligano wa ukuka wa Chohile, mna mvyele ni ukuka wa mgosiwe. 8Kwaviya mgosi halaile mwa mvyele, mna mvyele kalawa mwe mgosi.9Naho mgosi haumbigwe kwa chausa cha mvyele mna mvyele kaumbwa kwa chausa cha mgosi. 10Vino nivyo vikuleka mvyele aungigwa atende na chilagiso cha uchimailwa kulanga umwili wakwe kwachausa cha wandima wa kwembingu.11Hata ivyo mwa Zumbe mvyele hahali ichedu ukaleka mgosi hegu ukaleka mvyele. 12Kwaviya mvyele alaile mwe mgosi ni iviya mgosi nae kalawa mwe mvyele naho vintu vyose vyalawa kwa Chohile.13Kantilani nyuwe wenye vino ni sawa mvye amlombeze Chohile kuno umtwi wakwe wi lupwe. 14Hata ivyo eli ivyodu havikuliganya kugamba mgosi akatenda na fili ntali ni soni kwakwe? 15Vino ivyo eli havikuhinya kugamba mvyele akatenda na fili ntali ni ukuka kwakwe? Kwaviya kenkwa ziya izifili izintali enga suche zakwe. 16Mna uneva mntu yoyose aunga kuligana kulanga yano, suwe hachina mazwela matuhu hegu mabunga ya wamzumile Chohile.17Mwa malagizo yakutongela miye sikuwatogola kwaviya mkudugana soyo kwa faida mna ni kwa hasala. 18Mna nkongo mkadugana uneva kugamba mwa wazumile mna mgati mwenyu mna kupangana naho ntendele nazumila. 19Kwaviya mwatenda na kuhigana mgati mwenyu chani kugamba wadya wazumilwe wamanyike kwenyu.20Kwaviya mkadugana icho mkudya siyo nkande ya Zumbe. 21Mkadya na chila yumwenga adya inkande yakwe mwenye hata awamwenga hawanati kudya hata hegu yuno ana sala yuno naye kakolwa. 22Vino hamna nyumba zakudila na kunywela? hegu mwabela mbuga dya Chohile, nakuwajela soni hewene chintu? Nigambe mbwani kwenyu? nimtogoleni? Sanimtogoleni mwedino!23Kwaviya sihokele vino kulawa kwa Zumbe Yesu ichilo ichiya asawaniswe niyo aguha mgate. 24Eze amhongeze niyo aubesula niyo agamba uno numwili wangu wimwechausa cha nyuwe mtende vino kwa kunikumbuka miye.25Ivyo niyo aguha chikombe eze wadye agamba chikombe chino ni lagano hya mwe isakame yangu, tendani vino mala zilozize chila mkanywa kwa kunikumbuka miye. 26Chila chipindi mkadya mgate uno na kukinywela chikombe chino mwaibwelekeza ifile ya Zumbe mpaka aho akwizila.27Kwaviya chila akudta umgate hegu kunywela ichikombe icho cha Zumbe hevikuwagila natende kepatila masa ya mwili na sakame ya Zumbe. 28Mntu nande kefanyanya mwenye nkongo nivyo adye na kuywela ichikombe. 29Kwaviya akudya hegu akunywa ukaleka kufanyanya umwili adya na kunywa nkanto yakwe yeye mwenye. 30Nivyo vikuleka wantu walozize mgati mwenyu ni wanyonje naho wasokela awamwenga wenyu nawo wabanika.31Mna niyo chefanyanya wenye hachikantilwe. 32Mna chikantilwa ni Zumbe chahinywa chani chinase kukantilwa ne isi.33Mweivyo mlulu na lumbu dyangu mkadugana chani mdye mgojane. 34Mntu mta sala naadye kweikaya yakwe chani kugamba mkadugana hamwenga visekutenda kwankato naho vikulanga mbuli ntuhu izo nidolonye naziliganye umo heza.

Chapter 12

1Kulanga majeleko ya muye mkulu na lumbu dyangu sikunga mswese kubunkula . 2Mwamanya kugamba chipindi ni wasi ntuhu mlongozwa kutongela matukulu heyekulonga kwa sila zozose mlongozwa kwa izo. 3Kwaviya nonga mmanye kugamba hakuna yoyose akugamba kwa muye wa Chohile kugamba Yesu kahulukilwa, hakuna yoyose akunga agambe Yesu ni Zumbe mna ni mwe Muye ukukile.4Ivyo kuna majeleko yesimile mna Muye ni yeye uyudya. 5Kuna ndima zesimile mna Zumbe ni uyudya. 6Naho kuna ndima zesimile mna Chohile ni uyudya akusankana izindima zose mwa wose.7Ivyo chila yumwenga enkigwa ugubulo wa Muye vikuwagila kwa wose. 8Mna mntu yumwenga enkwa ni muye ulosi wa ubala, mtuhu naye ulosi wa udahi, mtuhu ulosi wa umanyi, kwa Muye uyudya.9Mtuhu naye amwinka uzumizi kwa muye uyudya na mtuhu naye jeleko dya udahi wa kuhonya kwa muye yumwenga. 10Kwa mtuhu naye mbuli za udahi, mtuhu uwoni na mtuhu udahi wa kubunkula muye wamwenga milongele yesimile mtuhu naye kumanya milongele yesimile. 11Mna muye ni uyudya akusankana izindima izo zose kumwinka chila jeleko mwaivyo akusagula mwenye.12Engaviya kugamba mwili ni umwenga nawo unavitago vilozize naho ivitago vyose ni vyo mwili udya nivyo na Kulisito naye. 13Kwaviya muye umwenga suwe chose chambulwa kutenda mwili umwenga kugamba Chiwayahudi hegu Wayunani kugamba chi wandima hegu walekelwa naho chose chinyweswa Muye umwenga.14Kwaviya siyo chitago chimwenga mna viloza. 15Uneva chiga nachigambe kwaviya miye siyo mkono miye siyo chihendo cha mwili ivyo havikutenda usekutenda chindedi cha umwili. 16Naho uneva gutwi dinagamba kwa viya miye siyo ziso miye siyo wo mwili ivyo havikutenda visekutenda hantu ho mwili. 17Hegu umwili wose nwutende ni ziso nakutende kuhi kwuva? Hegu mwili wose unatenda gutwi na kwihahi kunusa?18Mna Chohile kaika chila chitago cho mwili hantu hakwe enga apangile mwenye . 19Naho hegu vyose vyendaga vchitago chimwenga mwili na wi kuhi? 20Ivyo vitago viloza mna mwili ni umwenga.21Ziso hadikudaha kugamba mkono sina mbuli na weye, hegu mtwi haukudaha kugamba iviga sina mbuli na weye. 22Mna ivitago vya mo mwili vikuwoneka vina ntunyo itendese nivyo vikungisiswa. 23Naho ivitago vya mo mwili vikufanyanya vina ntunyo ndodo chavinka ntunyo ijinkile naho ivitago vyetu havikusinyika vina utana utendese. 24Naho haluse vitago vyetu vitana hawina haja ya kutunywa kwaviya tayali vina ntunyo mna Chohile kavilunganya vitago vyose hamwenga naho kavinka ntunyo izidiye viya hevikutunywa.25Kutenda ivyo chani kusekutenda na kusimana mo umwili mna vitago vyose vyambizane kwa ungi na uhamwenga. 26Naho chipindi chitago chimwenga china lumila vitago vyose vyalumila hamwenga naicho, hegu chitago chimwenga chikatunywa, vitago vyose vywelelwa kwa hamwenga. 27Haluse nyuwe mwi mwili wa Kulisito na vitago chila chimwenga ichedu.28Chohile naye kaika mwa wamzumile nkongo wasigilwa, kaidi waoni katatu wahinyi akaheza wadya wose wakusankana mbuli nkulu akaheza jeleko dya dya kuhonya wadya wakwambiza na wadya wakusankanila ndima ya kulongoza naho woseni wamanyize milongele ilozize. 29Vino suwe chose chiwasigilwa? Suwe chose chi waoni, suwe chose chi wahinyi? Hegu suwe chose chasankana mwe mbuli za mpintuko?30Togola suwe wose china jeleko dya kuhonya ? Suwe chose chalonga kwa milongele? Suwe chose chatafasili milongele? 31Londani vitendese jeleko kulu, miye nami naniwalagise sila yedi itendese.

Chapter 13

1Chilonge kugamba chalonga kwa chemo za wantu na za wandima wa kwembingu, mna hegu sina ungi sitenda ni shaba ikwila hegu lupatu lukuvumila. 2Na kugamba ninajeleko dya uwoni na umanyi wa chindedi chefisize na umanyi na kugamba nina uzumizi wa kusamiza magulu mna uneva sina ungi miye ni wa bule. 3Naho chigambe kugamba nalavya vintu vyangu vyose kuwenka wachiwa na kugamba nalavya umwili wangu wokwe moto mna uneva sina ungi haikunambiza chochose4Ungi wajijimiza naho wambiza ungi haukweduvya hegu kwefenya hauna chibuli. 5Hauna nkumbizi haukuzungula mbuli zakwe haukuona usungu upesi hegu haukuwaza yehiye. 6Haukwelelwa ni ubunyanyi mna welelwa ni chindedi. 7Ungi wajijimiza mbuli zose, wazumila mbuli zose una ukankalu mwe mbuli zose, na hujijimiza mwe mbuli zose.8Ungi haukuduma uneva kuna uwoni wose naujinke uneva kuna nchemo nazidume, uneva kuna umanyi naudume 9Kwaviya chimanya hantu naho chadamanya uwoni kwa hantu. 10Mna ikeza idya ichintile idya heichintile yajinka.11Aho nendaga mwana nahalonga saviya mwana, nahafanyanya saviya mwana, nahilamula saviya mwana. Aho nendile mntu mjima nasika hale miye mbuli za chizana. 12kwaviya haluse chawona saviya chioo, saviya sula mwe chiza mna ichipindi icho nachiona uso kwa uso, haluse simanya chidogo mna ichipindi icho nanimanye vitendese saviya saviya miye nami ivyo nimanyike vidala. 13Mna haluse zino izimbuli zino izintatu zekala utondowazi, msuhi na ungi , mna kulu ni ungi.

Chapter 14

1Zungulani ungi na kubesa vitendese jeleko dya chimuye, mpate kulavya uwoni. 2Kwaviya yeye akulonga nchemo hakulonga na wantu mna alonga na Chohile kwaviya hakuna akumanya kwaviya alonga mbuli zefisize za chimuye. 3Mna uyo akulavya uwoni, alonga na wantu awazenga naho awajela moyo na kuwahoza. 4Uyo akulonga kwa nchemo hezikumanyika ezenga mwenye mna uyo akulavya uwoni ezenga wamzumile Kulisito.5Haluse nabesa vose mlonge kwa nchemo mna vikujinka ayo, nabesa kugamba mlavye uwoni uyo akulavya uwoni ni mkulu kujinka uyo kwa nchemo mafa hatenda na mntu akulavyanya chani kugamba bunga dya wamzumile Chohile dizengwe. 6Mna haluse mkulu na lumbudye nneza nyuwe ni mbwani? Sikudaha mna uneva nalonga na nyuwe kwa sila ya ugubulo hegu kwa sila ya umanyi hegu kwa sila ya uwoni hegu kwa sila ya uhinyi.7Uneva vintu hevina ujima saviya gunda hegu kayamba hevikulavywa izwi dyesimile navimanyike zeze ni chiya chani chikuvinwa? 8Kwaviya uneva gunda nadilanywe izwi haikumanyika mntu amanya vivhi ni chipindi cha kwemalanya kwa nkondo. 9Nivyo nyuwe nanywi mkalavya mbuli kwa lulimi haikumanyika mntu onga amanye zeze icho mkulonga? Namlonge mna hakuna akunga amanye.10Hakuna nkama kugamba kuna misemo ilozize yesimile mwe isi naho hakuna hata imwenga heina mana. 11Mna uneva simanyize wagaze natende na mjeni mwauyo akulonga uyo naye akulonga natende mjeni kwangu.12Viivyo hata nyuwe kwaviya mwabesa vitendese chindedi cha chimuye muungise kugamba mungise udizenge bunga dya wamzumile Chohile. 13Ivyo akulonga kwa semi alombeze kulavyanywa. 14Kwaviya nanalombeze kwa semi muye wangu walombeza mna izifanyanyi zangu hasi na matunda.15Mtende zeze? Halombeza kwa muye wangu mna naho nalombeza kwa fanyanyi zangu nachicheme kwa muye wangu mna naho nalombeza kwa fanyanyi zangu nazo. 16Vituhu vyakwe ukamtogola Chohile kwa muye mjeni naetikile zeze Amina ukamtogola uneva hakumanya ivyo ukulonga?17Mna ni chindedi weye wamtogola vyedi mna yudya umtuhu hakuzengwa. 18Namtogola Chohile kugamba nalonga semo kujinka nyuwe nyose. 19Mna mwe dibunga dya wamzumile Chohile vyedi nilonge mbuli shano kwa umanyi wangu chani nipate kuwahinya wesimile kujinka kulonga milosi milongo gana kwa semo.20Mukulu na lumbu dyangu msekutenda wana wadodo mwe zifanyanyi zenyu mna vikulanga ubanasi mtende enga wana wadodo mna mo kufanyanya kwenyu katende wantu wajima. 21Idolonywa mwe inkato kwa wantu wa semo zesimile na kwa mikono ya wantu wajeni nanilonge na wantu wano naho hata ivyo haweve alonga Zumbe22Ivyo miye ni kilagiso siyo kwa wazumile mna kwa hewekuzumila kulavywa uwoni kwa hewekuzumila mna kwa wazumile. 23Haya uneva bunga dya wazumile didugana naho wose awlonga kwa semo wajeni na hewezumile nendile hawakudaha kulonga kugamba mnawazimu?24Mna uneva woseni walavya uwoni naho hekuzumila na mjeni niyo engila nabunyanywe ni yose niyo eva nakantilwe ni yose ayo akulonga. 25Chinyele cho umuye wakwe zagubulwe? Ulailo wakwe ni kugwa chifunifuni na kumvikla Chohile emgati mwenyu.26Nimbwani chikutongela ivyo, wakulu zangu na malumbu zangu? mkadugana hamwenga chila yumwenga ana zabuli mahinyo magubulo semo hegu kulavyanya damanyani chila chintu mzenge bunga dya wamzumile Chohile. 27Hegu chila yumwenga alonga kwa semo watendeke weyaho waidi hegu watatu naho yumwenga wenkana zamu naho mntu alavyanye chilongigwe. 28Mna hegu hakuna mntu akulavyanya ivyo chila yumwenga anyamale mndani mwe bunga dya wamzumile Chohile ivyo chila yumwenga b alonga ichedu na Chohile.29Naho waoni waidi hegu watatu walonge watuhu wanyamale wakafanyanya ayo alongigwe. 30Mna yudya ekale niyo agubuilwa mbuli mwe indima yudya nakalonga anyamale.31Kwaviya chila yumwenga ywenyu adaha kulavya uwoni yumwenga bada ya mtuhu chani kugamba chila yumwenga ehinye naho woseni wadahe kujelwa muye. 32Kwaviya muye wa waoni wi hasi mo ulongozi wa waoni. 33Kwaviya Chohile siyo Chohile ywa ubanasi mna ywa utondowazi enga ivyo vili mwa mabunga yose ya wamzumile.34Vyawunga wavyele wanyamale mwe bunga dya wamzumile, kwaviya hawakwinkwa luhenyo lwa kutamwila mna wongigwa wanyanyahale saviya lagizo dikulonga. 35Hegu kuna chochose wakubesa kwehinya ivyo wakawauze walume wawo kukaya, kwaviya ni soni kwa mvyele kutamwila mwe bunga dya wazumile. 36Vini ulosi wa Chohile ulawa kwenyu? Hegu umbwilani nyuwe awodu?37Hegu mntu akawona yeye ni muoni hegu ywa chimuye vyamunga ayamanye yano humdolonyezani kugamba ni lagizo dikulawa kwa Zumbe. 38Mna hammanyize yano mlekeni asekumanyika.39Mna ivyo mkulu na lumbu dyangu mungisise kulavya uwoni naho msekumchinda mntu yoyose kulonga kwa semo. 40Mna mbuli zose zisankanileni kwa utana na vikuwagila.

Chapter 15

1Haluse nawakumbusani wakulu na walumbu zangu mwe ulosi wedi wa Chohile niwagambilenini wagambileni ivyo mhokele na kuchimala mwa ivyo. 2Nimwe imbuli yedi ino mwambulwa, mveva mnachitoza ichindedi ulosi niwagambileni mna mzumila vya bule.3Saviya nkongo ivyo nizumile kwa chindedi sileta kwenyu enga ivyo ili kugamba vikulawa mwa mawandiko Kulisito kabanika kwa chausa cha amasa yetu, 4kulawana na mawandiko nakazikwa na kugamba kauyuka zuwa dya katatu.5na kugamba kamlaila Kefa akaheza kwa wadya milongo na midi. 6Niyo walaila kwa chipindi chimwenga wakulu na walumbu zangu wakujinka magana mashano, walozize wawo bado wemeso mna awamwenga wagona ntogo. 7Akaheza niyo wamlaila Yakobo, akaheza wasigilwa wose.8Udumo wa yose niyo anilaila mie saviya viya mwana elekwa mwe chipindi sicho chakwe. 9Kwaviya miye ni mdodo mwa wasigilwa sikuwagilwa kwaviya siwasawanisa wamzumile Chohile.10Mna kwa wedi wa Chohile nivino enga nili na wedi wakwe kwangu hautendile bule kwaviya miye sikazana vidala kujinka wose mna andile siyo miye mna ukaleka sidamanya uhikiliza kujinka wose, , mna sitendile miye, mna wedi wa Chohile wi mndani mwangu. 11Kwaviya hegu ni miye ni wowo chalonga ivyo naho chazumila ivyo.12Haluse uneva Kulisito kalongwa kugamba kauyuka kwa wabanike, vyate zeze wesimile wenyu wagamba hakuna uyuao wa wabanike? 13Mna uneva hakuna uyuso wa wabanike ivyo hata Kulisito hauyuke. 14Naho hegu Kulisito hauyuke nivyo kulonga kwetu ni kwa bule na utondowazi wenyu ni wa bule.15Naho chitenda waukuzi wa udanti kumlanga Chohile kwaviya chimukuila Chohile chinyume kugamba kamuyusa Kulisito naye kumbe hamuyuse. 16Uneva wabanike hawakuyuswa Yesu naye hauyuswe. 17Naho hegu Kulisito hauyuswe kuzumila kwenyu ni kwa bule naho bado mchei mwa masa yenyu.18Ivyo hata wadya wabanike mwa Kulisito nawo wangamila. 19Uneva ko ujima uno uwodu chani ukankalu kwa chipindi chikwiza mndani mwa Kulisito, wantu wose suwe chiwakantilwa vikujinka wantu wose.20Mna haluse Kulisito kauyuka kulawa kwa wabanike matunda ya nkongo ya wadya wabanike. 21Kwaviya file iza kujinkila wantu naho kujinkila mntu uyuso wa wabanike.22Kwaviya mwa Adamu wose wabanika nivyo naho mwa Kulisito wose nawauyuswe. 23Mna chila yumwenga na mwalo wakwe Kulisito matunda ya nkongo naho wakaheza wadya wa Kulisito wose wauyuswe chipindi akeza.24Naho navitende uhelo, hadya Kulisito akeza kwinkiza useuta kwa Chohole tate yetu, ino ni hadya akunga abalange useuta wa wose na udahi na nguvu. 25Kwaviya ni lazima alongoze kubula akeza kuwaika wankondo wakwe wose hasi heiviga vyakwe. 26Mnkondo wa udumo kabalangwa ni file.27Kwaviya kaika chila chintu hasi he viga vyakwe mna agamba kaika chila chintu pwilili kugamba ino haikulanga wadya waikiye chila chintu hasi hakwe mwenye. 28Chipindi vintu vyose vikwa hasi hakwe akaheza mwana mwenye naikwe hasi hakwe yudya aikiye vintu vyose hasi hakwe vino navilaile chani kugamba Chohile tate atende vyose mwe vyose.29Hegu vino nawatende zeze wadya wambulwe kwachausa cha wabanike? Hegu wabanike hawakuyuswa vitendese kwabwani naho wambulwa kwachausa cha wowo? 30Naho kwambwani chimwenkondo chila saa?31Mkulu na lumbu dyangu kujinkila kweduvya kwangu mwe nyuwe, ivyo vimndani mwa Kulisito Yesu Zumbe wetu nalonga vino nabanika chila zuwa. 32Napata chibwani chikasinya chimntu mntu, hegu nasitowana na makala makali uko Efeso, hegu wabanike hewakuyuswa? Leka ivyo chidye na kunywa, kwaviya luvi chabanika.33Msekudantwa, mabunga yehiye yabalanga mazwela yedi. 34Mtende na chiasi mwikale mwe kuwagila, msekujendeleza kutenda masa, kwaviya myesimile yenyu haina ubala wa Chohile, nalonga ivi kwa soni zenyu.35Mna mntu mtuhu nagambe, wabanika wauyuswa vivihi? Nawo naweze na mwili wizeze? 36Weye wi mhezi vidala chiya uhandile hachikudaha kugonga kukula, mna chindakubanika.37Naho chiya uhandile siyo mwili ukunga ukule mna ni mbeyu ihotile, yadaha kutenda ngano hegu chintu chituhu. 38M na Chohile naike mili enga ivyo akunga naho mwe chila mbeyu mwili wakwe mwenye. 39Mili yose hakufanana, mna kuna mwili umwenga wa mntu mwili mtuhu kala mwili mtuhu wa dege mtuhu nawo kwachausa cha samaki.40Naho kuna mili ya kwembingu na mili ya mwe isi mna ukuka mwe mili ya koulanga ni ya aina imwenga na ukuka wa mwe isi ni mtuhu. 41Kuna ukuka umwenga wa zuwa na ukuka mtuhu wa mwezi na ukuka mtuhu wa ntondo kwaviya ntondo imwenga yesimana na ntuhu mo ukuka.42Ivyi nivyo vili nayo uyuuso wa kubanika, chikuhandwa chabanika mna chikuhota hachikubanika. 43Chihandwa chitumiwe vya mazwela chahotezwa mwe ukuka chikahandwa mwe unyanyahazi chahotezwa mwe udahi. 44Chihandwa mwe mwili wa kolwa chahotezwa mwe mwili wa chimuye, hegu kuna mwili wa kolwa kuna mwili wa chimuye nawo.45Ivyo naho idolonywa mntu ywa nkongoAdamu katenda muye ukuhema Adamu ywa uhelo katenda muye ukulavya ujima. 46Mna wachimuye hawizile nkongo mna wa klo akaheza wa chimuye.47Saviya mntu yudya adamaywe kwa ulongo, mntu ywa kaidi kalawa ko ulanga . 48Enga viya yudya adamaywe ywa ulongo nivyo naho wadya wadamanywe kwa ulongo enga viya mntu ywa kwembingu eli naho nivyo wadya wakwembingu. 49Saviya chinule chilagiso cha mntu ywa ulongo nachinule naho chilagiso cha mntu ywa kwembingu.50Haluse nawagambilani wakulu na walumbu zangu kugamba mwili na sakame havikudaha kulisi useuta wa Chohile hegu wa kubanika kulisi hewekubanika. 51Kaula nawagambilani nyuwe chinyele cha chindedi hachibanike wose mna chose nachihitukile.52Nachihitukile mwechipindi mwekugubika na kugubula ameso mwedigunda dya uhelo. Kwaviya gunda nandile wabanika nawauyuswe niyowatenda hawakubanika naho nachihitulwe. 53Kwaviya unoubanika vyaungwa kuvala hevikuhitukila umonao ukabanika vyaungwa uvale hevikubanika.54Mna ichipindi chino uno ukubanika ukavale hewikubanika nivyo nawize ulosi ukugamba naho udolonywa kubanika kumelwa ni kuhumwa. 55File kuhuma kwako kwihahi? File wikuhi usungu wako? 56Usungu wafile ni masa naho udahi wa masa ni lagizo. 57Mna chamtogola Chohile akuchinka suwe kuhuma kujinkila Zumbe ywetu Yesu Kulisito.58Mwaivyo wambuya zangu wakulu na walumbu zangu

Chapter 16

1Haluse vikulanga misango ya wamzumile Chohile saviya ivyo nilagise mwe zinyumba ze vikilo dya Galatiya nivyo mkungigwa mtende. 2Mwa zuwa dya nkongo mazuwa mfungate chila yumwenga ywenyu aike chintu fulani hankanda enga ivyo mkudaha tendani ivyo chani kugamba kusekutenda na misango mazuwa hwizila.3Naho heza kwiza yoyose mkunga msagule nanimsigile hamwenga na baluwa kulawa jeleko dyenyu uko Yelusalemu. 4Naho uneva ni vyedi kwa miye nami kwita hamwenga na miye.5Mna nanize kwenyu chipindi umo hajinkila Makedoniya. 6Mafani nadaha kwikala na nyuwe hegu hata kubinda imiezi yempeho chani kugamba mdahe kunambiza mweintambo yangu kokose hunga nite.7Kwaviya sikufanyanya kuwawona kwa chipindi chijihi kwaviya nafanyanya kwikala na nyuwe kwa chipindi fulani. 8Mna nanikale Efeso kubula mazuwa milongo mishano. 9Kwa viya inchili ivugulwa kwachausa changu mna kuna wankondo walozize wakunihiga10Haluse chipindi Timoseo akeza muwone kugamba mwihamwenga na nyuwe bila kogoha asankana ndima ya Zumbe enga ivyo husankana. 11Mntu yoyose usekumbela, mwambize mwe isila yakwe kwa utondowazi chani kugamba adahe kwiza kwangu kwaviya nafanyanya eze hamwenga na walukolo. 12Haluse vikumlanga mlukolo ywetu Apolo nasimjela muye vilozize mna niyo akanta asekwiza vino haluse mna hata ivyo naeze akapata luhenyo.13Mtende mwi meso mchimale mtogile mtende enga wagosi mtende na udahi. 14Ivyo yose mkusankana msankane mwe ungi.15Mwiimanya ikaya ya Stefana, mmanya kugamba nawendile wazumizi wa nkongo uko Akaya, na kugamba naweika wowo wenye mwe kusankanila wazumizi, haluse nawagambilani mkulu na lumbu dyangu. 16Mtende na kunyanyahala wantu wantu awo naho kwa chila mntu akwambiza mwe ndima ya wadamanya ndima hamwenga na nyuwe.17Naho selelwa mo ukwiza kwa Stefana Fatunata na Akiko, wachimla hantu aho namkaungwa mchimale. 18Kwaviya waubwedeza umuye wangu na uwenyu kwaviya haluse wamanye wantu wakwinga awo.19Nyumba za vikilo za Asia wasigila ndamsa kwenyu, Akila Pliska wamlamsani mwa Zumbe hamwenga na wazumile we mwe inyumba yawe. 20wakulu zangu walumbu zangu nawalamsa lamsanani kwa ungi ukukile.21Miye Paolo nadolonya vino kwa mkono wangu. 22Hegu kuna yoyose hekumunga Zumbe ivyo nkanto itende mlanga mwakwe, Zumbe ywetu soo! 23Wedi wa Zumbe Yesu utende na nyuwe. 24Ungi wangu utende hamwenga na nyuwe mwa Kulisito Yesu.

## 2 Corinthians

Chapter 1

1Paolo mndima ywa Kulisito Yesu na mungwa ywa Chohile, na Timoseo mlukolo ywetu, mwe vikilo dyd Chohile diyuko Koliso na kwawazumizi wose weyuko ko mkowa wose wa Akaya. 2Vitana navitende kwenyu na utondowazi kulaila kwa Chohile, Tati ywetu na kwa Zumbe Yesu Kulisito.3Naatogolwe Tate ywa Zmbe dyetu Yesu Kulisito yeye ni tate ywa wedi na Chohile mwe mwe kuhembelezwa kose. 4Chohile azihoza suwe mwe masulumizo, chani kugamba, chidahe kuwahoza wadya wekale mwe masulumizo yose, chawahoza watuhu kwa kuhembeleza iviya iviya ambavyo Chohile nakajeseza kuchihoza suwe.5Ivyo saviya masulumizo ya Kulisito yajenyela kwachausa chetu, iviya ivyiya kuhembeleza kwetu kwajenyela kujinkila Kulisito. 6Mna saviya chebungwa ni kwachausa cha kuhembeleza kwenyu na wambulwa wenyu, saviya chalozwa ni kwachausa cha kuhembeleza kwenyu, kuhembelezwa kwenyu kudamanye ndima chikankalu mkambizana mwe masulumizo kwa ujijimizi saviya suwe naho chikatumbwadiswa. 7Naukankalu wetu kulanga kwenyu ni chindedi chimanya kugamba, saviya ambavyo mwambizana mwe masulumizo ivyo ivyo, mwambizana mwe kuhembelezwa.8Kwaviya hachikunga nyuwe mtende wahezi, mlukolo kulanga masulumizo ayo chinanayo uko Asiya, chionewa vitendese mwe viya chikudaha kweleka, saviya kugamba hachitendele na msuhi wa kwikala naho 9Chindedi nachina nkato ya kubanika kulanga kwetu, mna iyo ikala kuchitenda suwe chisekwika chegamo, chike chigamo, kwa Chohile, akuyusa wabanike. 10Nakachikombola suwe kulawa mwe file za kubanika, na kuchikombola naho, chika ukankalu wetu mwa yeye yakungamba nachikombolwe naho.11Nadamanye vino enga viya nyuwe naho mkuchambiza kwa malombezo yenyu, ivyo walozize nawalavye ntogozi kwe ntendele yetu kwachausa cha kweungila kutana, kwikigwe ni suwe kujinkila malombezo ya walozize.12Chefenyeza ino, ukuzi wa kunga kwetu, kwaviya ni mwe mbuli yedi, na ntana kwa chihimo kugamba, nachita mwenye mwe isi chidamanya vino kabisa na nyuwe naho siyo mwe umnyi we isi, mna badala yakwe ni mwe utana wa Chohile. 13Hachikuwadolonyeza vyovyose, ambavyo havikudaha kusomwa hegu kumanya nina ukankalu. 14Kugamba kwa ntendele mheza kuchimanya, naho nina ukankalu kugamba, mazuwa ya Zumbe Yesu nayatende kwachausa chetu chambuli zenyu, saviya mwili wetu.15Kwaviya nendile ninaukankalu kulanga dino, nasunga kwiza kwenyu nkongo, chani kugamba mdahe kuhokela fidiya ya kutalamkilwa nkanana ya kaidi. 16Nandile hapanga kuwatalamkila chipindi haita Makedoniya, naho nasunga kuwa talamkila naho chipindi hauya kulawa Makedoniya, na akaheza nyuwe kunisigila miye chipindi haita Uyahudi.17Chipindi nandile hatamba namna ino, Togola nendile nahalemelalemela? Togola, napanga ,mbuli kuligana na chiwango cha chiuntu, chakugamba nilonge, nivyo, nivyo, hegu bule, kwachipindi chimwenga. 18Mna enga viya Chohile eli mkanuni hachikulona vyose nivyo, na bule.19Kwaviya Mwana ywa Chohile Yesu Kulisito, ambaye Siliwano, Timoseo na miye chimgoneka mwa wamwenga wenyu, sivyo nivyo mwa yeye, ivyo naho kujinkila yeye chipindi wose nivyo. 20Kwaviya ndagano zose za Chohile ni nivyo mwa yeye, ivyo naho kujinkila yeye chalonga Taile kwa ukuka wa Chohile.21Haluse ni Chohile uyo humlavyanya, suwe hamwenga na nyuwe mwa Kulisito naho niyo achisigila suwe. 22Nakachika chilekeilwe kulanga kwetu, naho niyo achinka Muye mwe myuye yetu saviya zamana ya chiya ambacho nakonga achipatile badaye.23Badala yakwe namlombeza Chohile, aniukwila miye kugamba, mwe chausa icho nitendile nisekwiza Koliso ni kugamba, nisekuwegamila nyuwe. 24Ino siyo kwachausa cha kujeza kuchinda iyo utondowazi wenyu ivyo ukunga utende, badala ywakwe chadamanya hamwenga na nyuwe kwachausa cha kulelwa kwenyu ega ivyo mchimale mwe utondowazi wenyu.

Chapter 2

1Ivyo nahaunga, kwe ntendele yangu mwenye kugamba sezile nho kwenyu mwe hali ya usungu. 2Hegu niyo siwalekeila nyuwe masulumizo, ni yuhi nakanelela miye, mna ni yudya ambaye nakalumizwa na miye.3Nasidolonya ega viya nidamanye chani kugamba, umo heza kwenyu nisekudaha kulumizwa ni wadya ambawo nendile wanidamanyiza kwelelwa. 4Kwaviya nawadolonyeza nyuwe, kulawana na masulumizo makulu, na nkunto ya miye, na mesozi yalozize, sikunga kuwatendela nyuwe ulumi, bada yakwe naunga mmanye ungi wa chihimo ninanacho kwa chausa chenyu.5Hegu kuna yoyose akukukhoseza masulumizo, hahoseze masulumizo du kwangu, mna kwa chihimo hechimanyike bila kwika ukali kujinka kwenyu nyuwe nyose. 6Ino ni nkuto ya mntu uyo, kwawalozize yachinta. 7Ivyo haluse bada ya nkuto mwaungwa kulekeilwa na kuhongeza, tendani ivyo chani kugamba asekudaha kuhumwa. na mbzi ijinkile.8Ivyo nawajela muye kuulagisa ungi wenyu, hang'aile kwachausa chakwe. 9Vino nivyo vitendile hadolonya, chani kugaamba mdahe kuwajeza na kumanya kutenda ega ni wazumile mwe chila chintu.10Hegu mkalekeila yoyose, naho miye nami mawalekeila kulongozi kwa Kulisito. 11Ino ni kugamba mwavu, asekwiza akachidamanyiza udanti kwaviya suwe siyo wahezi mo msuhi wakwe12Ulwivi niyo lwavugulwa kwangu ni Zumbe, umo nizile mwenyu mo mzi wa Tiloa kugoneka ulosi wedi wa Chohile mwa Kulisito hadya. 13Hata ivyo, sitendile na utondowazi wa muye kwaviya sikubwila mlukolo ywangu Tito hadya, ivyo niyo nawasa nauya Makedoniya.14Mna atogolwe Chohile, uyo mwa Kulisito nkanana zose za kachilongoza suwe mwe kudaha, kujinkila suwe, kasambaza mhepe wedi chila hantu hakwe , hantu hose. 15Kwaviya suwe kwa Chohile, ni mhepe wedi wa Kulisito wose mgati mwa wawo wambulwe na mgati mwa wadya wakubalangwa.16Kwa wantu wadya wakwaga, ni mhepe kulawa mwe file kubla file, kwa wadya wakwaga ni mhepe wedi kulawa ujima kubula ujima ni yuhi akwagila vintu vino? 17Kwaviya suwe siyo saviya wantu walozize wakutaga ulosi wa Chohile kwa kongezezwa, badala yakwe kwa utanda wa kunga, chalonga mwa Kulisito, saviya chikusigilwa kulawa kwa Chohile, kulongozi kwa Chohile.

Chapter 3

1Togola, chikonga kwetunya wenye naho? Hachikunga baluwa ya kweungila kwenyu hegu kulawa kwenyu saviya wasiku wa wantu, togola chaunga? 2Nyuwe wenye ni baluwa yetu ya kweungila idolonywe kwe muye yetu ikumanyika na kusomwa ni wantu. 3Nawalagisa kugamba, nyuwe ni baluwa kulawa kwa Kulisito ilvigwe na suwe idolonywe sivyo kwa wino bali kwa muye wa Chohile wikale mjima haidolonywe kulanga kwe vibawo vya mayuwe bali kulanga kwe vibawo vye umuye wa wana mntu.4Nauno nuwo ukankalu china nawo kwa Chohile kujinkila Kuilsito. 5Hachikwzumila wenye kwa nkani chochose ega kulawa kwetu, badala yakwe kwezumila kukulawana ni Chohile. 6Ni Chohile ambaye kachidamanya chidahe kutenda wandima wa lagano hya, dino ni lagano siyo baluwa mna ni dya muye, kwaviya yaakoma mna Muye waalavya ujima.7Haluse ndima ya file, nednile isongolwa mwe namba kulanga kwe mayuwe chani ize kwa namna ya ukuka kugamba wantu wa Izulaeli hawakusinya hamwenga kwa hamwenga kwa uso wa Musa, ino ni kwachausa cha ukuka wa uso wakwe, Ukukile ambawo nendile ukafifiya. 8Togolani ndima ya Muye haitende na Ukuka kujinka?9Ivyo hegu ni kusankana kwa nkanto niyo yatenda na Ukuka, ni nkanana nyingahi kujinka kusankana kwa chindedi kujinka vitendese mwe Ukuka! 10Ni chindedi kugamba, chiya chidamanye Ukuka nkongo hachina Ukuka naho, mwe kutunywa vino, kwachausa cha Ukuka ukongezekela. 11Kwaviya chiya ambacho chandele chikajinka chendile na Ukuka, ni kwa chiasi chani kujinka ambacho ni cha udumo na nachitende na Ukuka!12Kwaviya chinauchindedi ivyo, china ukankalu vidala. 13Hachikale saviya Musa ekiye utaji kulanga ko uso wakwe, chani kugamba wantu wa Izulaeli wasekudaha kusinya ulo na ulo kwa udumo wa Ukuka ambawo nawikala ukausika.14Mna umanyi wawe na utalizwa, hata kubula zuwa idi utaji udya udya bado kusigala kulanga ko umta kusoma lagano dya chikale, haikigwe chipwilili, kwaviya ni mwa Kulisito ichedu yauswa hale. 15Mna hata dyelo, chipindi chochose Musa akasomwa, utaji wekala kulanga kwe imyuye yawe. 16Mna mntu akahituka kwa Zumbe, utaji wauzwa.17Haluse Zumbe ni Muye, hana Muye wa Zumbe, hana ulekeilwa. 18Halusee suwe chose hamwenga, na nyuso hezzikigwe utaji zawona Ukuka wa Zumbe, chavihituila mndani mo muonekano udya udya wa Ukuka kulawa shahada imwenga ya Ukuka kwta ntuhu, ega viya kulawa kwa Zumbe ambaye ni Muye.

Chapter 4

1Ivyo kwaviya china ndima ino na saviya ivyo chihokele wedi hachife chevu. 2Akajika chilemela sila zose za soni nazefisize, hachikwikala kwa ubala naho hachikudamanya vihiye ulosi wa Chohile kwa kwinkiza iyo ye chindedi chikwelaila kwa wadya awodu kwa kunga kwa chila mntu kulongozi kwa Chohile.3Mna hegu ulosi wetu wefisa, wefisa kwa wadya wakwaga. 4Umo mo kusangala kwawo Chohile wo ulanga kawazaganya umanyi wawo heikuzumila ulailo wawo hawakudaha kuwona ulangazi wo ulosi wo Ukuka wa Kulisito uyo ulagiso wa Chohile.5Kwaviya hachkwegoneka wenye, mna Kulisito Yesu oga Zumbe na suwe wenye oge wandima wenyu mwa Yesu. 6Kwaviya Chohile nuyo uyo alongile ulangazi, ulangaze kulawa mwe chiza kulangaza mwe myuye yetu kulavya ung'azi wa udahi wa Ukuka wa Chohile mo kutendeka kwa Yesu Kulisito.7Elo suwe china mpamba ino mwe viya vya ulongo chani kugamba imanyike kwa udahi mkulu vitendese ni wa Chohile na siyo yetu. 8Chimwe nkunto mazuwa yose, mna hachikumnya chadya nkama hachimemigwe ni kutenda na chevu. 9Chasulumizwa mna hachasigwe chadulwa hasi mna hachibalangwe. 10Mazuwa yose chenula mwe imili yetu, fila ya Yesu, chani kugamba ujima wa Yesu uwonekane naho mwe mili yetu.11Suwe chimo ujima wa mazuwa yose, chilavigwa kubanika kwachausa cha Yesu chani kugamba, ujima wa Yesu usinywe mwe mili yetu ya chiuntu. 12Mwe vino ino file yadamanya ndima mndani mwetu, mna ujima wadamanya ndima mndani mwetu.13Mna china muye udya udya, wo utondowazi kuligana na chiya chidolonywe, sizumile na ivyo silonga suwe naswi chizumila na ivyo naswi chalonga. 14Chimanya kugamba yudya amuyuse Zumbe, Yesu naho nachuyuse suwe hamwenga naye chimanya kugamba, nachitende suwe hamwenga nanywi umo eyaho. 15Chila chintu ni kwachausa chenyu kugamba, we ivyo wedi ujenyela kwa wantu walozize vitenda kujenyela kwa Ukuka wa Chohile.16Ivyo hachikufa chevu hata hegu weze chalemela kwa mndani chadamanywa uhya zuwa kubula zuwa. 17Kwe chipindi chino chijihi masulumizo yano yahuhile yachinka suwe kwaviya kale na kale uzamile Ukuka kujinka vihimo vyose. 18Kwaviya hachikussinya kwachausa cha vintu ivyo vikusinyika mna kwa vintu hevikuwoneka vintu chikudaha kuvisinya ni vya chipindi du mna vintu ivyo hevikuwoneka ni vya kale nakale.

Chapter 5

1Chimanya kugamba hegu uwikazi wo moulanga ambawo chekala umo wabanika chinanadyo zengo kulawa kwa Chohile, ni nyumba heidamanywe kwa nikono ya mwana mntu mna ni nyumba ya kale na kale kwembingu. 2Kwaviya mwe divulu dino chahuma chikonga chivalwe ko wikazi wetu kwambingu. 3Chakaunga kwa chausa chino kwaviya kwakuvala hachiwonekane kugamba chimwazi.4Chindedi chipindi chiyumo mndani mwe divulu dino chaluma chikazamilwa hachikunga kuvulwa chani kugamba chiya chifile chidahe kumelwa mo ujima. 5Yudya achimalanye suwwe kwachintu chino ni Chohile uyo nakachinka suwe Muye oge lagano dya chiya chikunga chize.6Ivyo mtende na ukankalu mazuwa yose, mtende meso kugamba, chipindi chiyuko kwe nyumba mo mwili chikala hale na Chohile. 7Ivyo chajenda kwa utondowazi suko kwa kusinya kwa ivyo china ukankalu 8Ni vyedi chitende hale kulawa ko mwili na kwenyumba hamwenga na Zumbe.9Ivyo chatenda kugamba chintu chetu oge chintu chetu chinatenda kukaya hegu hale kummzumila yeye,. 10Kwaviya chose chaungwa chichimale kulongozi kwe chigoda cho kukantila cha Kulisito chani chila yumwenga adahe kuhokela chiya chikumwagila kwa yadya yadamanyike ko mwili hegu ni kwa vyedi hegu kwa vihiye.11Ivyo kwakuimanya inkama ya Zumbe chawagambilani wantu ivyo chili, yawonekana pwilili na Chohile mnamsuhi kugamba, imanyike naho kwe myuye yenyu. 12Hachikujeza kuwagambilani nyuwe naho kuchiwona suwe saviya wachindedi badala yakwe chawenka nyuwe kwachausa cha kwelavya kwa suwe, chani kugamba mdahe kutenda na dyakuhitula kwa wadya kwakwedevya vikulanga kuwoneka mna sicho chiya chimndani mwe myuiye.13Kwaviya hegu umo chilukwa ni fanyanyi kwachausa cha Chohile naho hegu chiyuko kwe zifanyani zetu zichintile ni kwachausa chenyu. 14Kwaviya ungi wa Kulisito wachigongomeza kwaviya china chindedi na dino, kugamba mntu yumwenga kabanika kwachausa cha wose ivo wose wabanika. 15Naho Kulisito nakabanika kwachausa cha wose chani kugamba wadya wakwikala wekale naho kwachausa chawo wenye badala yakwe waungwa wekale kwachausa chakwe yeye uyo abanike niyo auyuka.16Kwachausa chino kukongela haluse, na kujinkanya hachikumkantila mntu kuligana na udahi wa wantu hata hegu aho nkongo nachikamgoj Kulisito kwa vini vili mna haluse hachikumkantila yoyose mwe ivyo naho. 17Ivyo uneva mntu yoyose emndani mwa Kulisito uyo ni chumbe chihya mbuli za chikale zijinka kaula zitenda pya.18Vintu vyose3 vino vyalawa kwa Chohile naho kachiliganyiza suwe kwakwe na wenye kujinkila Kulisito nakachinka ndima ya kwivanya. 19Iyo ni kugamba, Umo mwa Kulisito, Chohile mliganyiza ulangazi kwakwe mwenye suko kuwaza ubanasi wawo kujinka wowo aikiza kwetu ulosi wa kuliganyizwa.20Ivyo chasagula saviya wakumdamanyiza Kulisito kugamba Chohile nakekala akudamanya uliganyi wakwe kujinkila suwe chawaungwa nyuwe kwachausa cha Kulisito mwivanyi wa Chohile. 21Nakamtenda Kulisito kutenda kauya kwachausa cha masa yetu uyo nuyo hedamanye masa nakadamanya vino chani chidahe kudamanyika kuwagila kwa Chohile mwa yeye.

Chapter 6

1Ivyo kudamanya ndima hamwenga chonga, nyuwe msekuhokela wedi wa Chohile hehana ulailo. 2Ivyo agamba chipindi chungigwe nendile hasinyisa kwenyu umo mwe dizuw dyo kwambulwa. 3Hachikwika yuwe dya kuchinda kulongela kwa mntu yoyose, kwaviya hachikuyunga indima yetu chinkigwe kwa kweduvya vihiye.4Badala yakwe chedamanyiza suwe wenye kwa kudamanya yetu yose kugamba, chi wandima wa Chohile, chiwandima wakwe kwavitendese kwa kujijimiza kusulumila, kukunta udala wo wikazi. 5Kutoigwa, kufungwa, ngavungavu na kwakudamanya ndima kwa kuhikiliza na kuswesa ntongo nechilo mwe sala. 6Mo wedi, mo udahi, mo kujijimiza, utana mo Muye Ukukile mo kunga chindedi. 7Chiwandima wakwe mo ulosi wa chindedi mo udahi wa Chohile china viziha vya kuwagila kwachausa cha mkono wa kulume na wakumoso.8Chadamanya ndima kwa kutunywa na kubelwa, kwa kulongwa vihiye na kweduvya chazigilizwa kugamba chiwadanti naho chiwachindedi. 9Chadamanya ndima oge kugamba hachimanyike naho hachinati kumanyika vyedi, chadamanya ndima oge wakubanika naho kaula hachinati chi mo wikazi chadamanya ndima oge chikantilwa kwachausa cho kudamanya kwetu mna siyo wakantilwe niyo wabanika. 10Chadamanya oge wenye kujugumila mna mazuwa yose chiwenye kwelelwa chadamanya ndima oge wachiwa mna chenkiza ugoli kwa walozize chadamanya ndima oge kugamba hachikupata chintu mna oge chalongoza chila chintu.11Chilonga ichindedi chose kwenyu Wakoliso na muye yetu ivugalwa kwa kwangamulwa. 12Myuye yenyu haikuchindwa ni suwe mna mwachindwa ni kufanyanya kwenyu wenye. 13Haluse mo kuhitulizanywa mo kuwagila nalonga saviya na wana gubulani myuye yenyu kwa kwangamula.14Msekulunga hamwenga na hewezumile kwavya kuna wivano wani mgati kuwagila na ubani? Naho naho kuna kuhangana kwani mgati mwe ung'azi na chiza? 15Ni mwvano yani Kulisito adaha kutenda nayo na Beliani? Hegu uyo azumile ana hantu hani, hamwenga na hekuzumila? 16Nakuna kwivana kwani kwiyaho mgati mwe vikilo dya Chohile na matukulu? Kwaviya suwe chi vikilo dya Chohile emo ujima saviya Chohile alongile nakale hagati hawo na kujenda hagati hawo nanitende Chohile ywawo nawo nawatende wantu wangu.17Ivyo, halaweni hagati hawo mkesimane nawo alonga Zumbe, mchekudonta chintu chihiye naniwahokele nyuwe. 18Nanitende Tati yenyu kwenyu nanywi namtende wanangu wa chilume na wachiche alonga Zumbe mwenye udahi.

Chapter 7

1Wambuya changu kwaviya china malagano yano na chesente wenye na chila mbuli iyo ikuchitenda kwikala mo wavu we mili yetu na mwe muye, naho chilonde Ukuka wa nkama ya Chohile.2Damanyeni luhenyo kwachsisa chenyu! Hachimjeile masa mntu yoyose hachibalange mntu yoyose hachichintize kwa chongezekelo cha mntu yoyose. 3Nalonga dino siyo kwakuwakantila kwaviya nasilonga kugamba, mwikala mwe myuye yetu kwetu, suwe kubanika hamwenga na kwikala hamwenga. 4Nina ukankalu utendese mndani mwenyu naho neduvya kwachausa chenyu simemwa ni chinyemi, simemwa ni kwelelwa, naho hagati gati mwe masulumizo yetun yose.5Naho chiza Mkedoniya mili yetu nahaitendile na kuhema badala yakwe, nachipata nkunto mwe ivyo vyose kwa kutoigwa, nkondo ntendele za kuse na nkama ntendele za kundani. 6Mna Chohile akujela udahi wafile chevu kachijela udahi mwe kwiza kwa Tito. 7Haitendile kwa kwiza kwakwe du kugamba, Chohile nakachihembeleza, itenda kugamba kuhembeleza kudya Tito ahokele kulawa kwenyu uyo kachigambila ungi mkulu uwo ananawo mbazi zenyu na ivyo, mwendile na chihelehele kwachausa chabgu ivyo songezeza kutenda kwelelwa kutendese.8Hegu mna uwalaka wangu uwatenda kunyanyahala mie sikweila mna neila umo naniwawwone uwalaka uwao uwatendile nyuwe kujela mbazi mna namtende na mbazi kwa chipindi chijihi. 9Haluse selekwa siyo kwaviya namkakunta mna kwaviya mbazi zenyu ziwaleta mo kweila mwingilwa ni mbazi za Chihohile ivyo msulumizwa siyo kwa maya kwachausa chetu. 10Kwaviya mbazi za chihohile zaleta kweila ambako kwa kkuchintiza kwambulwa, hakukutenda na kweila mbazi ze isi hata ivyo zigala file.11Kaulani mbazi ino ya chichohile yelesa kungwa kwani kukulu mndani mwenyu kwelagisa kugambs hamna masa. 12Hata hegu nasiwadolonyeza nyuwe siwadolonyeza kwachausa cha mta masa mna siyo kwa wantu asulumizwe nu ubanasi siwadolonyeza chani kugamba uchindedi we myuye yenyu kwachausa chilongile kwa meso ya Chohile. 13Ni kwachausa icho, kugamba chajelwa muyemwechongezekelo cho kwesangalaza kwetu chelelwa naho vitendese kwachausa cho kwelelwa kwa Tito ivyo muye wakwe wakwe isangalazwa ni nyuwe nyose. 14Kwaviya hegu naseduvya kwakwe kutenda hamwenga na nyuwe sitendile na soni badala yakwe saviya kutenda wa chindedi kwa kweduvya kwa kwelagisa kuwatendile chindedi.15Ungi wakwe kwachausa chenyu na umo ukankalu vitendese oge akufanyanya kuzumila kwenyu nyose ivyo, mnahokela kwa nkama kwa kuzingiza. 16Naselelwa kwaviya nina ukankalu uchintile.

Chapter 8

1Chawaunga nyuwe mmanye mkulu na lumbu vikulanga wedi wa Chohile ivyo vilavigwe mwa mavikilo ya Makedoniya. 2Chipindi cha jezo kulu dya masulumizo kutendesa kwa kwelelwa kwawo na kujenyela kwa uchiwa wawo weleke ugoli mkulu wa kunga.3Kwaviya naukula kugamba, walavya ivvyo wadahile na ivyo na vitendese ivyo wadahile. 4Naho kwakunga wowo wenye kwakuchunga kutendese wachilombeza chani chitende nawo mwe ndima ino kwa wazumile. 5Ino hailaile oga ivyo nachili, chikunga badala yakwe nkongo nawelavya wowo wenye kwetu kwa ungi wa Chohile.6Ivyo chimunga Tito uyo evyedi akongile indima ino, kuleta mo kuchintiza mbuli ino ya kuhokela mwetu. 7Mna nyuwe mna vitendese mwe chila chintu na utondowazi mo kulonga ko udahi wakwe, kuhikiliza na mo ungi wenyu kwachausa chetu ivyo msinye kugamba nyuwe mwatenda na vitendese naho mwe imbuli ino no kunga.8Nagamba dino hadikale saviya dikungwa badala yakwe nagamba dino dyajeza chinedi kwa ungi wenyu, kwakuliganyiza no ukunga kwa wantu watuhu. 9Kwaviya mmanya wedi wa Zumbe, Yesu Kulisito naho hegu nakatenda na ugoli.10Umo mwe mbuli ino naniwenke kulonga umo mo kuwambiza chipindi cha mhilimo umwenga ujinkile hamkongile du kudamanya mbuli mna namkonga kudamanya. 11Haluse mtende du ivyo navili na kunga, na ivyo ikudanaya naho hekudaha naho kudileta mo ukuchinta kwa ivyo namdahe. 12Kwaviya mna nchilu ya kudamanya mbuli zino ni mbuli yedi naho yahokelwa vyaungwa vichimale kulanga na chiya ananacho mntu, siyo kulanga cha henanacho mntu.13Kwaviya ndima ino siyo kwaviya kugamba, watuhu wadahe kwinkigwa ahueni na nyuwe mdahe kuzamilwa badala yakwe kutenda na kuligana. 14Ukutendesa kwenyu kwechipindi cha haluse no wambizi kwa chiya wakuchungaino niyo ,ivyo naho chani kugamba ukutendesa kwawo kudahe kuwambiza ukunga kwenyu na kugamba kutenda na kuligana. 15Ino nivyo idolonywe uyo anavitendese hatendile na chintu chochose chisigale na uyo ana chidodo hahali akunga yoyose.16Mna chimtogole Chohile aikiye mndani mo muye wa Tito muye udya wa kudamanyisa na kuyasinya yadya ninanayo kwachausa changu. 17Kwaviya siyo du nakahokela ukulombeza kwetu mna naho na kudamanya kwa kungisa kuligana no ukulombeza ayo nakeza kwenyu kwa kunga kwakwe mwenye.18Chimtuma hamwenga na uyo mlukolo uyo akutogolwa mgati mwa mavikilo kwachausa che ndima yakwe umo mo kulonga ulosi. 19Sivyo, ivyo du naho nakusagula mwamavikilo kutamba na suwe umo mo kwentwika hantu ahoimbuli ino yo kwinkiza mwa mavikilo kutamba na suwe umo mo kuyetwika hantu aho imbuli ino yo kwinkiza, ino ni kwa uzumizi wa Zumbe mwenye ko kunga kwetu kuwambiza.20Chenega vikudahika kugamba, yoyose naungigwe kuluguda vikunga kungisa uno ambawo chawinula. 21Chaguha kusinyisa kudamanya chiya chokutunya siyo du ko ulongozi wa Chohile mna naho wa wantu.22Naho chamsigila mlukolo mtuhbu hamwenga nawo, chimsinya vitendese naho chimuwona ni mta kunga kwaviya anandima zitendese naho haluse anakungisa kutendese kwachausa cha ukankalu mkulu ananawo mndani mwenyu. 23Kwe zimbuli za Tito uyo chihamwenga ni mnyangu na mdamanya ndima mnyangu kwachausa chenyu, oge kwa walukolo wetu wasigilwa mwa mavikilo watogolwa mwa Kulisito. 24Ivyo walagiseni ungi wenyu naho mlagise kwa mavikilo chausa cha kweduvya kwenyu kwachausa chenyu.

Chapter 9

1Kwegamilana kwa ndima kwachausa cha wakusankanila ni vyedi vitendese kwangu kuwadolonyeza. 2Sivimanya vikulanga kwehelwa kwenyu ambako nasegamila kwa wantu wa Makedoniya, nasiwagambila kugambaAkaya imalanywa kale kukongela mazuwa yajinkile, kunga kwenyu kuwajela muye walozize wawo kudamanya.3Haluse siwatuma walukolo chani kugammba malibgo yetu kulanga nyuwe yasekutendeka yabule naho chani kugamba hegu namwemalanya kale ivyo nilongile namheza. 4Vituhu navyo, hegu mntu yoyose wa Makedoniya akeza hamwenga na miye na kumbwila hanati kutenda kaheza nachiwone yano sikulonga chochose kuhusu nuwe kwakutenda kankalu vidala mwa nyuwe. 5Ivyo nasiwona kugamba vyaungwa kuwalombeza walukolo kwiza kwenyu na kudamanya mwalo mapema kwachausa cha jeleko chilaganeino nivyo chani kugamba zimalanywe kale saviya jimbiko na suwe saviya chintu chungigwe.6Fanyanyi ni ino mntu akuhanda chidogo naho navune chidogo na yoyose akuhanda kwa mwalo wa jimbiko naho navune kwa jimbiko. 7Ivyo chila yumwenga alavye ivyo apangile mo umuye wakwe ivyo naye hekulavya kwa mbazi hegu kwakutintiswa kwaviya Chohile amunga yudya akulavya kwa kwelelwa.8Naho Chohile adaha kongezeza chila jimbiko kwachausa chenyu chani kugamba, chila chipindi mwe mbuli zose mdahe kupata yose ayo mkunga ino naitende chani kugamba, mdahe kongeza chila ntendwa yedi. 9Ni saviya idolonywe kazulubanya ugoli wakwe na kulavya kwa wachiwa ne vitana vyakwe vyekala kale na kale.10Naye nakalavya mbeyu kwa mhandi na mgate kwachausa cha wakudya, naho nalavye na kongeza mbeyu yenyu kwachausa cha kuhanda yeye nongeze ulozo wa uwagila mwenyu. 11Nawelelwe kwa chila namna chani kugamba mdahe kutenda wahembelezi ino nailete ntogozi kwa Chohile kujinkila suwe.12Kwakudamanya ndima ino siyo du kudakula viya wakunga wakusankanila nho ongeza mwe ntendwa zilozize za kutunya kwa Chohile. 13Kwaviya kuhimwa kwenyu kuwonwa kwe ndima ino, naho namumtogole Chohile kwa kuzumila kwa mwitango wenyu wa ulosi wedi wa Kuilsito naho namumtogole Chohile kwa utana wa jeleko dyenyu kwawe na kwa chila yumwenga. 14Nawabezezani na kuwalombezeza kwachausa chenyu wadamanya vino, kwachausa cha wedi mkulu wa Chohile wikale kulanga kwenyu. 15Vitana vitende kwa Chohile kwa majeleko yakwe hayekulongeka.

Chapter 10

1Miye Paolo miye mwenye nawalombezezani kwa unyanyahali naho kwa umpalaholewa Kulisito, miye sihola chipindi hatenda chilongozi wenyu mna ninaukankalu kwenyu hatenda hale na nyuwe. 2Nawalombezezani nyuwe kugamba, chipindi nihano hamwenga na nyuwe, zuwa dya kutenda mkankalu na kwetogeza miye mwenye mna nafanyanya nanunge kutenda mkankalu chipindi hawahiga wadya wakunifanyanyiza kugamba chekala kwachausa cha mwili3Kwaviya hata hegu chajenda kwa mwili, hukuhigana na nkondo kwachausa cha mwili 4Kwaviya iviha chikujeseza kutoilana siyo za chimwili badala yakwe, zina nguvu ya Chihoh za kubalanga ngome, zausa kabisa mahigano yachintile. ile5Naho zabalanga zila chikulongoza chikwinula kuzudi umanyi wa Chohile chadidamanya mateka chila fanyanyi mwe kuzumila mwa Kulisito. 6Naho chapata uchindedi wa kukanta chila ntendwa hezina kuzumila, nkanana du kuzumila kwenyu kuna ntendwa kuchinta.7Sinya chiya chikale mwazi kulongozi kwenyu, saviya yoyose akuwatoza kugamba yeye ni wa Kulisito, nahebu ekumbuse yeye mwenye kugamba ni saviya du ivyo eli ni wa Kulisito ivyo nivyo, na suwe naho chikala ivyo. 8Kwaviya hata hefenya chidogo kujinka kulanga ulongozi wetu ambawo Zumbe niyo kelavya kwachausa chetu kuwazenga nyuwe na siyo kuwabalanga sanione soni.9Sikunga dino chani nisinyike kugamba, nawatisa nyuwe kwa baluwa zangu. 10Kwaviya bola ya wantu walonge baluwa zakwe, ni nkali naho zina nguvu mna chimwili yeye ni mnyonje milosi yakwe haikuwagila kwetegeleza.1112Hachikwita hale mna, saviya kweduganya wenye hegu kweliganisha wenye na wadya ambawo wetunya wenye na wakehima wenye na chila yumwenga yakwe hawana umanyi.13Suwe hata ivyo, hachikwefenya kujinka mihaka, badala yakwe nachidamanye ivyo du mndani mwe mihaka ambayo Chohile kachihimila suwe mihaka ikudmanyika uhale saviya wenyu ivyo wili. 14Kwaviya hacheongezeze wenye chize chiwabwile nyuwe nachitenda wankongo kubula kwa uhale saviya nyuwe kwachausa cha Kulisito.15Hachinati kwefenya kujinka mihaka kulanga ndima za watuhu badala yakwe chabesa saviya utondowazi wenyu ivyo wili kugamba, hantu hetu ha ndima nahangalamulwe vidala, hekwinati ndima mwe mihaka iligane. 16China mwalo kwa vino chani kugamba, chdahe kugoja ulosi wedi hata kwe mikowa kujinka, kwenyu, hachikwefenya kulanga ndima idamanyike mwe milosi mituhu.17Mna yoyose akwefenya efenye kwa Zumbe. 18Kwaviya siyo yidya elagise mwenye alagiswa kujinka yudya ambaye Zumbe kamlagisa.

Chapter 11

1Nafanyanya kugamba mwajijimizana na miye mwe bazi ya uovyo, mna kwachindedi mwajijimizana na miye. 2Kwaviya ni mwenye chinyulu kulanga nyuwe nina chinyulu mwa Chohile kwachausa chenyu kukongela viya nilagane na nyuwe kwe ngasu yaa mgosi yumwenga nasilagana kuwaleta nyuwe kwa Kulisito saviya bikila ntana.3Mna nogoha kugamba kwa namna zuwa enga nyoka viya amdantile Eva kwa hila yakwe fanyanyi zenyu yadaha kusokezwa hale kulawa kwe mviko uchintile yedi kwa Kulisito. 4Kwaviya kwa mligano kugamba, mntu msiku keza kugoneka Yesu mtuhu vyesimane na yudya chimhokele hegu kwa mhinyo kugamba mhokele uosi mtuhu wesimane na udya mhokele mjijimiza mbuli zino zedi zichinta.5Kwaviya nawaza kugmba miye si yumwenga mwa kweisi kwa awo wakwitangwa wandima wedi. 6Mna hata enga miye sanihinywe mwe kulavya hutuba, sikale saivyo mwe umnyi wa chila namna na mwe mbuli zose chidamanya dino kumanyika kwenyu.7Togola sidamanya masa kwa kunyanyahala mwenye, chani nyuwe mdahe kwenula? Kwaviya nasilonga kwa kulekeilwa ulosi wedi wa Chohile kwenyu. 8Nasiyahoka mavikilo matuhu kwa kuhokela wambizi kulawa kwawe chani kugamba nadahile kuwasankanila nyuwe. 9Chipindi nendile ninanyuwe nandile ni mwenye kunga, simwegamile yoyose kwaviya hunga yangu nayanichinta na walukolo naweza kulawa Makedoniya mwe chila chintu sechinda mwenye kwikala mzigo kwenyu, nami najendeleza kudamanya saivyo.10Saviya chindedi cha Kulisito ivyo chili mndani mwenyu, kuno kwetunya kwangu hakulekilwe mwe ntendele za Akaya, 11Kwambwani? Kwaviya sikuwaungani? Chohile kamanya nawaunga.12Mna chiya huchidamanya nachidamanya naho mwe ichiya, ichiya wakwefenyeza. 13Kwaviya wantu wadya ni wandima wa lulimi na wadamanya ndima wadanti wehitula wenye saviya wandima wa Kulisito.14Naho dino hakwitusa kwavya hata mwavu ehitula mwenye saviya wandima wang'aile. 15Ino haina mwituso mkulu saviya wandima wakwe naho kwehitula wenye saviya wandima wa chindedi wihi wawo naitende saviya ntendwa zawo hezikuwagila.16Naalonga naho ivyo naasekutenda mntu yoyose afanyanya miye ni mhezi mna hegu mkadamanya nihokelani miye saviya mhezi chani nidahe kutunya chidogo. 17Chiya hulonga kulanga icho huzumila na kwefenya hakukukantilwa ni Zumbe mna nalonga saviya mhezi. 18Kwaviya wantu walozize wefenya kwachausa cha mwili nanefenye naho.19Kwaviya namguhilana kwa kwelelwa na wahezi, nyuwe wenye mna umanyi. 20Ivyo waguhilana na mntu saviya kakujela mwe utumwa,ege kulekeza mwalo hagati henyu saviya akawajeseza kwa nyongeza yakwe, ega keika kulanga ko ulanga hegu akawatowa meso.. 21Nakalonga kwa soni yetu kugamba suwe nendile chiwasokezi vidala kudamanya saivyo,, nahavinati saviya yoyose akefenya nalonga enga mhezi miye naho nefenya.22Ivvyo kwani awo ni Wayahudi? Na miye ni seivyo, kwani awo ni Waizulaeli? Na miye ni seivyo, kwani ni welekwa wa Abulahamu? Na miye ni seivyo. 23Kwani awo ni wandima wa Kulisito? Nalonga saviya sipilikwa ni umanyi wangu? miye ni kujinka nendile hata mwe ndima itogile kujinka, hale kujinka kutenda kwechifungo, mwe kutoigwa kujinka chihimo mwe kwebunga hatali zilozize za file.24Kulawa kwa Wayahudi sihokela nkanana shano nkomano milongo mine kusa dimwenga. 25Nkanan ntatu sitoigwa kwa nkome nkanana imwenga sitoigwa mayuwe nkanana ntatu sichupuluswa mwe imeli, sijeseza chilo na msi kwibahali ya wazi. 26Nasikala mwe ntambo nkana kwa nkana mwe hatali izamile, mwe hatali za wapolaganyi mwe hatali kulawa kwa wantu wangu mwenye, mwe hatali kula mwe wantu we isi, mwe hatali ya mazi, mwe hatali ya kunyaile, mwe hatali ya bahali, mwe hatali kulawa kwa wlukolo walulimi.27Nasikala mwe ndimma itogile na mwe wikazi utogile mwe mazuwa yalozize kwakutokugona mwe sla na nchilu, nkanana zilozize mwe kufunga, mwe mpeho na mwazi. 28hale na chila chintu chituhu kuna msindiko wa chila zuwa kulanga kwangu nkama yangu kwachausa cha mavikilo. 29Ni yuhi ahwele, na miye siyo msokezi? Ni yuhi ahosize mthunkugwa mwe masa na miye sikuhuma kundani?30Hegu vyaungwa nefenye nanefenyeze kulanga chiya chikulagiswa uzavu wangu. 31Chohile nise dya Zmbe Yesu uyo ambaye atogolwa kale na kale, amaya kugamba miye sikudanta.32Kudya Damesiki mkulu ywa mkowa hasi ha Seuta Aleta nendile na nakawamila umzi wa Damesiki chanim kunigwila. 33Mna nasikwa mwe ntangulu, kujinkla mwe dilisha niyo ukuta, nawo niyo wachupuluswa kulawa mwe mikono yakwe.

Chapter 12

1Vyaungwa neduvye, mna hahana chikongezeka naicho, mna nanijendeleze mwe uoni na ugubulo kwa Zumbe. 2Smanya mntu yumwenga mwa Kulisito uyo ni mihilimo mlongo na mine ijinkile uyo akatenda mwe mwili hegu naho kuse ko umwili miye simsnyize, Chohile kamanya nakaguhigwa kulanga ko ulanga wa katatu.3Mna simanya kugamba mntu yuno ikatenda mwe chimwili hegu kuse ko mwili, miye simanyize Chohile kamanya. 4Nakaguhigwa kulanga kubula Paladiso na kwiva mbuli zikukile vidala, mwe mntu yoyose kuyalonga. 5Mwe mntu enga uyo nanekeduvya mna mwa miye mwenye saneduvye mna kulanga usokezi wangu.6Hegu haunga kweduvya, satendile mhezi, kwaviya nendile halonga ichindedi, mna nanileke kweduvya chani kugamb asekutenda yoyose nanifanyanye vitende ya ayo kujinkila chikuwonekana mndani mwenyu hegu naho kwivika kulawa mwangu. 7Sanefenye naho kwaviya ya ayo ugubulo wa viya vyose vya mpintuko, ivyo sanimeme ni maya mwiwa,, mwikwa mndani mo mwili wangu, msigilwa ywa mwavu kanitowa miye, chani nesunge kutenda mwenye kwaduvya.8Nkanana ntantu simhembelezaZumbe kulanga kulanga dino chani yeye kusa kulawa kwangu. 9Naye niyo anigambila wedi wangu wanichinta kwachausa chako, kwaviya udahi hudamanya kuchintile mwe usokezi, ivyo, nasunga vitendese kweduvya vitendese kulanga usokezi wangu, chani kugamba udahi wa Kulisito udahe kwikala mlanga mwangu. 10Mwe ivyo sichintika kwachausa cha Kulisito mwe usokezi, mwe kuhulutwa, mwe nkantu, mwe masulumizo mwe mbuli ya kunyanyahala, mwe mazuwa hatenda sisokela, akajika nina udahi.11Miye sitenda mhezi mikunkusa mwe dino, kwaviya hegu nendile situnywa ni nyuwe, kwaviya sitendile nkunto vitendese mwa awo wakwitangwa wasigilwa wedi hata hegu miye si chintu. 12Mpintuko za chendedi za wasigilwa nazidamanyika mgati mwenyu mwe kujijimiza, mpintuko na vilagiso, ntendwa nkulu. 13Mwe namna yani mwendilwe mkaungwa wa hasi kujinka mavikilo yasigale, mna kugamba sitendile kwegamilani nyuwe? Mnilekeile mwa amasa yano.14Kaulani miye sichinta kwaiza kwenyu mwe nkanana ntantu sanitende hawegamilani nyuwe, kwaviya sikunga chintu chitende chenyu, nawagamba nyuwe, kwaviya wana hamkungwa kwika msuhi kwachausa cha welesi mna welesi waungwa kwika msuhi kwachausa cha wana. 15Nanelelwe vidala kudamanya kwachausa che izinausi zenyu, hegu nawaungani vitendese nongigwa niwaungeni chidogo?16Mna hegu ivyo vili siwegamilani nyuwe, mna kwaviya miye ni mbala vidala miye ni yudya awetengeni nyuwe kwaviya sitenda uyo awapatileni mwe udanti 17Vino, nasiguha mwe kwedamanyiza ulozo mwe yoyose nimsigile mwenyu? 18Nasimhembeleza Tito kwiza mwebyu, naho nasimsigila mlukolo mtuhu hamwenga naye, vino Tto nakawadamanyizani ulozo wenyu? Vino hachijendile mwe ayo iviya iviya?19Mwafanyanya mwe ichipindi icho chose chitenda chikegombela suwe wenye mwenyu? Ulongozi wa Chohile na mwa Kulisito chitenda chikalonga chila chintu kwachausa cha kuwatongelani nyuwe.20Kwaviya nina woga kugamba umo heza nadaha nisekuwapata saviya hunga, nina nogoha kugamba, kwadaha kulaila mahigano, finju, kwemukwa mwe maya, tama ya umiye, lulimi, chibuli, na nkumbizi. 21Nina woga kugamba umo hauya naho, Chohile ywangu adahe kupata chinyulu ulongozi mwenyu, ninawoga kugamba nadaha kupata chinyulu na walozize awo wadamanye masa hevinati haluse, na awo hewekwila uwavu na ugonyi na mbuli za tama wakuzidamanya.

Chapter 13

1Ino ni nkana ya katatu kugmba neza kwenyu, chila akulongelezwa vyaunga iligane na ukuzi wa waukuzi waidi hegu naho watatu. 2Silonga kale mwa awo wadamanya masa umo wattuhu wose wa mzuwa umo nendile uko nkanana ya kaidi, naho nalonga naho umo heza naho sniwajijimize.3Nawagambila nyuwe dino kwaviya mwalonda ukuzi kugamba Kulisito alonga kujinkila miye yeye hahwele mwenyu, mna yeye ni waudahi mndani mwenyu. 4kwaviya kasulumizwa mwe usokezi, mna ni mjima mwe udahi wa Chohile, kwaviya suwe naswi chihwa mndani mwakwe, mna chekala naye mwe udahi wa Chohile mgati mwenyu.5Kwehimeni wenye muwone hegu mwi mwe utondowazi mwehime wenye, hamkubunkula kugmba kugamba Yesu Kulisito, endani mwenyu? Hamlagiswe. 6Naho ninaukankalu kugamba nyuwe, nambunkule kugamba, suwe hachilemelwe.7Haluse chalombeza mwa Chohile kugamba, msekudaha kudamanya chochose chihiye, chikulombeza kugamba suwe chadaha chikawonekana kugamba chijinka majezo, mna nalombeza kugamba mwadaha kudamanya yadya yedi, mna chadaha chikawonekana chidunduga majezo. 8Kwaviya suwe hachikudaha kudamanya dyodyose kuhigana ne ichindedi, mna ni kwa chausa cha chindedi du.9Kwaviya chilemelwa mazuwa umo nachihwa nyuwe mkatenda na udahi chalombeza naho kugamba mdahe kutenda wachintile. 10Nadolonya mbuli zino umo mazuwa hatenda ni hale na nyuwe, chani kugmba mazuwa hatenda hamwenga na nyuwe sikunga kuwalagisa maya nyuwe, sikunga kujisa udahi Zumbe aninkile miye, niwazenge naho siyo kuwabalanga hasi.11Hakomeleza walukolo wakulu na wachiche elelwani , damanyani ndima kwachausa cha utondowazi, mjelwe muye, ivanani nyuwe kwa nyuwe, mwikale mwe utondowaazi na Chohile ywa ungi na utondowazi natende hamwenga na nyuwe. 12Lamsanani mwa chila nyuwenga mwe chilagiso cha Ukuka.13Wazumizi wose wawalamsani. 14Wedi wa Zumbe Yesu Kulisito, ungi wa Chohile, na umwenga wa Muye Ukukile utende hamwenga na nyuwe nyose.

## Galatians

Chapter 1

1Miye Paulo msigilwaMiye suyo msigilwa kulaila kwe wantu hegu kujinkila mntu mna kujinkila kwa Yesu kwa Kulisito na kwa Chohile Tate amuyuse kulaila kwa wabanike. 2Hamwenga na walukolo wose na miye nayawandikila mavikilo ya Galatiya.3Wedi utende kwenyu na utondowazi kulaila kwa Chohile Tati ywetu na Zumbe Yesu Kulisito, 4Elagise mwenye kwa chausa cha mwavu wetu, chani kugamba achikombole ne ichipindi chino cha yehiye, kulawana na umbuya wa Chohile ywetu na Tati. 5Kwakwe utende ukuka kale na kale.6Nehelwa kugamba mwasunguza kuhitukila kwe ulosi mntuhu. Nehelwa kugamba mwahitukila hale kulaila kwa yudya awetage kwa wedi wa Kulisito. 7Hakuna ulosi wedi mntuhu, mna kuna wantu wasiku wakuwahosani nyuwe mwingile mabuli na wakunga kuuhitula ulosi wedi wa Kulisito.8Ivyo uneve hegu ni suwe hegu wasigilwa kulaila kwe mbingu niyo alonga kwenyu ulosi wedi uhitukile ukaleka udya ulobgigwe kwenyu, na akatilwe. 9Iviya chilongile nkongo, nalonga naho, " Hegu kuna mntu akunga awagambileni ulosi mtuhu ukaleka udya mhokele, naakantilwe." 10Vino haluse nalonda ichindedi wa mntu hegu Chohile? nalonda kuwahinya wantu? Hegu najendeleza kuwajeza wakuhinya wantu, mye suyo mndima ywa Kulisito.11Walukolo naunga mmanye kugamba ulosi nilongile haulailane na wantu. 12Siuhokele kulaila kwa wantu, naho sihinyigwe, ukaleka ivyo itenda ni kwa ugubulo wa Yesu Kulisito mwangu.13Mmwahikwiza mo wikazi wangu wa nyumani mwe sila ya kumvikila Chohile ya Chiyahudi, ivyo nijijeile mwa majezo vikilo dya Chohile kujinka na kudibalanga. 14Nahajendeleza mwe silaya kumvikla Chohile kujinka walukolo weyangu walozize wa Kiyahudi. Nendaga na bidii kujinka mwe zimila za tati yangu.15Mna Chohile niyo elelwa kunisagula miye kulaila mwe inda ya mame. Kanitanga miye kujinkila wedi wakwe, 16kumlavyanya mwanawe mndani mwangu, chani kugamba nimlonge yeye mgati mwa wantu hewemmanyize Chohile. naho silondile ulosi wa mwili na sakame, 17Sikweile kweta Yelusalemu kwa wadya wendile wasigilwa kujikna miye ukaleka sita Ualabuni na kujinka suya Damesiki.18Umo ijinkile milongo mitatu sikwela kwita Yelusalemu kumtalamkila Kefa, sikala naye kwa mazuwa mlongo na shano. 19Mna siwone wasigilwa watuhu ukaleka Yakobo, mlukolo ywakwe Zumbe. 20Kaula kulongozi kwa Chohile, sikudanta kwa chiya niwandike wenyu.21Ukaheza niyo naita mwe mizi ya Shamu na Kilikiya. 22Nendile sikumanyika kwa meso kwa mavikilo ya Chiyahudi yadya nandile ya Kulisito, 23mna nendile wakeva du," Yudya nandile akachisulumiza vidala nakalonga utondowazi udya wo kubalanga ." 24Nawendile wakamtogola Chohile kwa chausa changu.

Chapter 2

1Kujinka mihilimo milongo mine naitaga naho Yelusalemu hamwenga na Banaba. Naho nasimguha Tito hamwenga na miye. 2Nasita kwaviya Chohile kelavya kwa miye kugamba nasungwa kwita. Nasika kulongozi kwawo ulosi wedi udya nalongaga kwa wantu we isi mna silonga kwa chinyele kwa wadya wamanyike kugamba ni vilongozi wakungwa. Sidamanya vino chani kuhakikisha kugamba nendile siguluke vyabule.3Mna hata Tito, ehamwenga na miye nendile Mnyunani katintiswa kujelwa ngasu. 4Mbuli ino ilaila kwa chausa cha walukolo wadanti naweze kwa chinyele kusungila uwedi chinanawo mwa Kulisito Yesu. Nawabesa kuchitenda suwe kutenda wasigilwa wa lagizo. 5Hachelavize kuwazumila hata kwa sa dimwenga mna kugamba ulosi wa Chindedi usigale ukaleka kuhitukila kwenyu.6Mna wadya walongigwe kugamba wendaga vilongozi hewambiza chochose kwangu.Chochose wendile wakadamanya nahechine mana kwangu. Chohile kalemela finju za wantu. 7ukaleka ivyo, nawaniwona kugamba sizumilwa kweneza ulosi wedi kwawdya hewejeligwe ngasu. Nisaviya Petulo eneze ulosi wedi wa wadya wajeligwe ngasu. 8Kwaviya Chohile, adamanye ndima mndani mwa Petulo kwa chausa cha usigilwa kwa wadya wajeligwe ngasu, naho kadamanya ndima mndani mwangu kwa wantu wa mwe isi.9Chipindi Yakobo na Kefa na Yohana, wabunkulwe kugamba wazengile idivikilo, nawamanya wedi ninkigwe miye, nawachihokela mo mlungano wa miye na Banaba wadamanya vino chani kugamba wadahe kwita kwa wantu wajeligwe ngasu. 10Naho nawachunga suwe kuwakumbuka wachiwa. Miye naho nahabesa kudamanya indima ino.11Chipindi Kefa, ezile Anitiokiya, nasimhiga mo lumpe kwaviya nendile kabalanga. 12Kabula ya wantu wasiku kwiza kulila kwa Yakobo,Kefa nendile akadya wamwenga na wantu hewemmanyanyize Chohile. Nendile akogoha wantu wakunga kujelwa ngasu Mna wano wantu umo wezile , nakaleka na kuhalwa mwa wantu wadya hewejeligwe ngasu. Nendile akogoha wantu wadya nawakaunga kujelwa ngasu.13Iviya ivviya Wayahudi watuhu nawatozana na lulimi uno hamwenga na Kefa. ulailo wakwe vyatenda kugamba hata Banaba kaguhikwa no lulimi wawo. 14Mna nizeikaule kugamba nandile hawakutongela ulosi wedi wa chindedi, simgambila Kefa kulongozi kwawo wose,"Uneva nyuwe ni Wayahudi mna mwekala kutimila wantu we isi ukaleka viya wakwikala Wayunani, ni mbwani mwawakunkusa wantu we isi kwikala waga Wayahudi?"15Suwe Chiwayahudi kwa kwelekwa mna sawo" Wantu hewemmanyize Chohile wata masa " 16Manya kugamba haakuna akuwagila kwa ntendwa za lagizo kaleka ivyo, wawagila kwa utondowazi mndani mwa Yesu Kulisito. Chiza kwa utondowazi mndani mwa Yesu Kulisito chani kugamba ziwazwe wawagila kwa utondowazi mndani mwa Kulisito mna siyo kwa ntendwa ya lagizo. Kwantendwa ya lagizo hahana mwili nauwagile.17Mna hegu chamlonda Chohile kwa kuwazigwa wawagila mndani mwa Yesu Kulisito, chebwila wata masa, Togola Kulisito kwatendwa msigilwa ywa masa? Sivyo ivyo! 18Mna hata hegu hangojeza kudima lagizo, ugoji udya nusize, nelagisa kugamba ni mbalanga lagizo. 19Kujinkila lagizo nasibanika kwa lagizo, ivyo naungwa kwikala kwachausa cha Chohile.20Sisulumizwa hamwenga na Kulisito. Suyo miye naho hwikala, mna Kulisito imndani mwangu. Wikazi hwikala chimwili nekala kwa utondowazi wi mndani mwa Chohile, uyo anungile na kwelavya kwa chausa changu. 21Sikulemela wedi wa Chohile, mna hegu wagilwa na wiyaho kujinkila lagizo, iyvo Kulisito nendile kabanika du.

Chapter 3

1Wagalatiya wahezi, ni ziso dyani zavu diwabalange? Hegu Yesu Kulisito halagiwse saviya msulumizwa kulongozi kwa meso yenyu? 2Miye nonga du kumanya dino kulaila kwenyu. Togolani mwahokelaga muye wa ntendwa ya lagizo hegu kwa kuzumila chiya mwivile? 3Togolani nyuwe wi wahezi kubula vino? Togolani mkonga kwa muye mna mwakomeleza chimwili?4Togolani msulumizwa kwa mbuli zilozize du? hegu kugamba nayendilee ya chindedi du? 5Yoyose akulavya muye kwenyu na kutenda na ntendwa za nguvu mgati mwenyu adamanya kwa ntendwa za lagizo kwa kwiva hamwenga na utondowazi?6Abulahimu " Amzumilaga Chohile niyo awazwa kutenda awagile ." 7Iviya iviya manyani kugamba, wadya wakuzumila kugamba nia wana Abulahamu." 8Ulosi waukulaga kugamba Chohile kawazwa kutenda muwagila wantu hewemmanyize Chohile kwa sila ya utondowazi. ulosi walongagwa nkonkgo kwa Abulahamu, kujinkila weye si zose nazijimbikwe." 9Chani kugamba numani wadya wata no utondowazi wajimbikwe hamwenga na Abulahamu, yudya nendile na utondowazi.10Wadya wakusinya ntendwa za lagizo we mwe kanto. Kwavyiya iwandikwa, " Kakantilwa chiya mntu yudya hekutozana na mbuli yoyose iwandikwe mwe chitabua che dilagizo, kuyadamanya yose." 11Ivyo nikugamba Chohile hakumwaziza uwagilwa hata yumwenga ywa lagizo, kwa viya Awagile nekale kwa utondowazi." 12Lagizo hadikulawana na utondowazi, mna nyumani " Yudya kukudamanya izimbuli mwe lagizo, nekale kwa lagizo."13Kulisito kachambula suwe kulaila we vingelo dya lagizo chipindi adamanyike vengelo kwachausa chetu. Kviya iwandikwa", Kakantilwa mntu anyulikwe mo mti." 14Mwalo nigugamba, ujimbiko wendile wa Ibulahimu wiza kwa wantu hewemmanyize Chohile mwa Kulisito, chani kugamba chidahe kuhokela lagizo dya Muye kujinkila utondowazi.15Walukolo nalonga kwa chimntu. Hata chipndi che dilagizo dye chimntu nadikwa kale jeje, hahana akudha kudibela hegu kudyongeza. 16Haluse veliso vilonga kwa Ibulahimu na kwe cheleko chakwe. Haikulonga, "Cheleko kwa cheleko," Kulonga walozize, mna nyumani kwakwe kwa yumwenga uyodu, " Kwecheleko chako" uyo Kulisito.17Haluse nagamba vino, lagiso dizile mihilimi 430 injikile, haikusa lagizo dya nyumani dikigwe ni Chohile. 18Ivyo hegu ulisi wezile kwa sila ya lagizo, nahawizile naho kwa sila ya lagizo. Mna Chohile kalavya bule kwa Ibulahimu kwa sila ya lagano.19Nimbwani naho lagizo dilavywa? Dyongezwa kwa chausa cha masa, kubula mwelekwa ywa Ibulahimu eze kwa wadya wadya kwakwe nawaahidiwa. Lagizo nadikwa mwe ukunkusa kujinkila wasigilwa kwa mkono wa mlunganyi. 20Haluse mungajinyi alonga kujinka mntu yumwenga, mna Chohile eichedu.21Togola lagizo di chinyume na malagizo ya Chohile? Bule! Kwaviya saviya lagizo dendile dilavigwa nadina udahi wa kwigala ujima, wagila upatikana kwa lagizo. 22Mna nyumani mwakwe, wandiko divugalwa mbuli zose ci mwe masa. Chohile kadamanya vini chani kugamba lagizo dyakwe dyachilokola suwe kwa utondowazi mwe Yesu Kulisito idahe kupatikana kwa wadya wata utondowazi.23Mna ukaleka utondowazi mwa Kulisito hawizile, nendile nachitalizwa na kutenda hasi mwe lagizo kubula ugubulo wa utondowazi. 24Ivyo lagizo didamanyika kutenda chilongozi mwetu kubula hadya ezile Kulisito, chani kugamba chiwazwe chiwawagila kwa utondowazi. 25Haluse kwaviya utondowazi wiza, hachimuli naho mwe usinywa. 26Kwaviya nyuse ni wana wa Chohile kujinkila utondowazi mwa Kulisito Yesu.27Wadya wose mbatizwe mwa Kulisito mumvika Kulisito. 28Hahana Myahudi hegu Myunani, msigilwa hegu alekeilwe, mgosi hegu mvyele, kwaviya nyuwe wose ni wamwe mwa Kulisito Yesu. 29Hegu nyuwe ni wakulisito, ivyo mwi welekwa wa Ibulahimu, walisi mwe lagizo.

Chapter 4

1Nagamba vino imladi mlisi ni mwana, hakwesimana mtumwa hata hegu kenkigwa vyose avitoze. 2Ukaleka ehasi ha wasinyi kuwaikiya kugoja viya vikigwe nise.3Naho tata suwe chipindi chichei wana, nachitozwa mo utumwa udya wa nkongo wo ulangazi. 4Mna idizuwa dye ichindedi dize dibule kamwigala mwanawe elekwe ni mvyele naho elekagwa mwe lagizo. 5Katenda vino chani kuwalavya wadya wendile hasi he dilogizo chani kuhokela kwikala saviya wana.6Kwaviya nyuwe mwi wana Chohile kasigila muye wa mwanawe mndani mwe muye yenyu, muye ukwitanga Tate." Tate " 7Kwa chausa chino weye suyo mtumwa naho mna mwana. Uneva wi mwana, ivyo weye wi mlisi kujinkila Chohile.8Kukongela hadya hamummanyize Chohile, nwmwiwatumwa kwa wadya wendile tangu nkongo hawemwemizimu ikukile. 9Mna vino haluse mwammanya Cohile na nyuwe mwamanyika kwakwe kwa mbwani mwauya naho kwe ziya zihiye za nkongo mwe sila chafu za nkongo naho hezile yombe? Togolani mwonga kutenda watumwa naho?10Mwatoza kwakusinyisa amazuwa yenyu, mwezi ulaila zeze, uno ni msimu wani, uno ni mhilimo wani, nogoha kwa chausa chenyu. 11Nogoha kwe namna ino saviya setumbwanisa du.12Nohonga weyangu mtende saviya miye kwaviya miye sikala saviya nyuwe chimwili hambalange. 13Mna mmanye kugamba nendile ni kwachausa cha maine yo mwili kugamba nasiwagambila mbuli yedi kwenyu kwa nkanana ya nkongo. 14Hali yo mwili wangu iwajela mwe jezo mna hamnibeile naho hamnilemele, badala yakwe mnihokela saviya mndima wa kweimbingu wa Chohile saviya mhya mwa Kulisito Yesu.15Elo ukwelelwa kwenyu kwaviya naukula kwenyu vikudahika nang'ola ameso yenyu na kuninka miye. 16Hegu haluse sitenda mnkondo wenyu kwa kuwagambila ichindedi?17Wawalonda kwa nkwina, zilozize mna siyo kwa vitana, wonga kuwapanga nyuwe na miye chani muwatongele. 18Nivyedi kutumbwazikila, mbuli zedi, mazuwa yose mna sivyodu mwe chipindi miye ni hamwenga na miye19Wanangu wadodo, nalumwa nusungu nangadika kwa chausa chenyu kubula aho namtende saviya Kulisito eli mndani wenyu. 20Nahaungisa nitende na nyuwe haluse na kuhitula izwi dyangu, kwaviya ninankama na nyuwe.21Nigambilani nyuwe mkunga kulongozwa ni sigilizi idya Chohile amwinkile Musa hamkwiva sigilizi ivyo ikulonga. 22Kawviya iwandikwa mwa mawandiko yakukile kugamba Bulahimu endaga na wana waidi yumwenda elekwa ni mkaziwe untu na yumwenga elekwa ni mkazile alekeilwe. 23Mna yudya umwana elekwe ni mvyele umtumwa, elekagwa saviya wantu, wakelekwa mna yudya umwana ywa mvyele alekeilwa elekagwa kulawana na ndagano ya Chohile.24Mbuli izo ni mligano, wa awo ni mligano wa malagano maidi dya nkongo ni diya didamanywe kolugulu lwa Sinai idyo dyamchimailaga Hajili na mwanawe wa kwelekwa ko utumwa. 25Elo Hahili aliganya no ulugulu lwa Sinai lwa mwe isi ya Alabia lukuligana Yelusalemu ya haluse lwi moutumwa hamwenga na mwanawe.26Mna Yelusalemu ya kwembigu ni saviya yudya mvyele alekeilwe uyo ni mami yetu. 27Kwaviya iwandikwa, welelwe weye hwine cheleko weye hwikweleka toa nchelegele naho tula ulaswu weye hwimanyize usungu wa kweleka kwa viya mvyele asigwe ni mgosiwe natende na wana walozize, kujinka mta mgosi.28Elo walukolo weyangu nuwe wi wana wa ndagano saviya Isaka . 29Mna saviya amazuwa yadya mwana elekagwa saviya wantu wose wakwelekwa, amsulumizaga yudya elekwe kwa udahi wa muye wa Chohile nivyo vikutendeka hata haluse.30Mna mawandiko ya kukile yagaze? yagamba wingase umvyele umtumwa hamwenga na na mwanawe we chigosi kwa viya mwana wo mtumwa halisi hamwenga na mwana ywo mvyele alekeilwe. 31Elo walukolo suwe hachiwana wa mvyele umtumwa mna chiwana wa mvyele alekeilwe

Chapter 5

1Ivyo kwaviya Kulisito nakachinka utondowazi chani chitondowale, ivyo chimalani vitendese msekungigwa mwedi sina dyo kuyuganiswa. 2Kaula , miye Paulo, nawagambilani kugamba uneva namjelwe ngasu, Kulisito hawatahani kwa sila yoyose idya.3Naho namgambila chila mgosi ajeligwe ngasu kugamba aungwa atimile lagizo dyose. 4Mwikwa kunkanda na Kulisito, wadya wose "muwasigwe uwagila kwa lagizo" Mgwa hale na wedi .5Kwaviya kwa sila ya muye ukukile. Kwa utondowazi chagoja ukankalu wa uwagilwa. 6Mwa Kulisito Yesu kujelwa ngasu hegu kuleka kujelwa ngasu hakuna mana yoyose. Ni utondowazi uwodu ukudamanya ndima kujinkila kwe ungi nuwo ukuliganya chintu. 7Mamwendile mgajenda vyedi ni yuhi awagomileni ukuzumilz ichindedi? 8Kuvilikiza mwe kudamanya ivyo haukulaila kwakwe uyo awetangeni nyuwe.9Ugwadu mdodo wabalanga tonge jima. 10Nina mwalo na nyuwemwa Zumbe kugamba hamfanyanye kwa sila ntuhu yoyose. Mntu yoyose akunga awabalange nenule nkato yakwe mwenye, yoyose yudya11Mlukolo akunga ajendeleze kulonga kujelwa ngasu, kwambwani nichei kusulumizwa? Mwe imbuli iyo chiya chikuchinda cho msalaba chadaha kubalangwa. 12Nivyo hunga kwa wadya wakuwalongozani vihiye nawegwise wenye.13Chohile kawetangani nyuwe, nyuwe walukolo, walekeilwe. Mna usekujeseza ulekeilwa wenyu. naho kwa ungi mwambizane nyuwe kwa nyuwe. 14Kwaviya lagizo dyose dichinta mwe lagizo dimwenga, "vyaungwa umunge mbuyayo saviya weye mwenye." 15Mna hegu mwagombana na kudyana, kwesinyeni kugamba msekwebalanga nyuwe kwa nyuwe.16Nalonga jendani kwa muye naho hazidamanye kwa kunga izimbuli ze imili. 17Kwaviya mwili una ubanasi utendese ukuajika no muye na muye watenda na ubanasi mkulu vijinke umwili zino zajinkana chila imwenga. na ntuhu. ulailo ni kugamba hamkudaha kudamanya viya mkunga kuvidamanya. 18Mna mneva muye awalongoza nyuwe hammuli hasi he imbuli.19Haluse mbuli za chimwili zasinyika. navyo ni uchilanga. wavu ubunyanyi, 20mviko wa mtukulu, usai, ulemanyi,kutowana, kutenda na katitu, kutenda na maya, kuhutana kumunkwamunkwa, kuupangana, mwe izinyumba za mavikilo, 21wavi, ukozi kuvimbilwa ne izimbuli izintuhu sa zino, kugamba wadya wakudamanya izimbuli sa izo hawaulisi Uzumbe wa Chohile.22Mna matunda yo muye ni ungi., kwelelwa, utondowala, kujijimiza chisekwesekwe, untu wedi kutondowazi, 23Uhole chidogo hahana mbuli ikunga itende mbuli sa ino. 24wadya Wakulisito Yesu wausulumiza umwili hamwenga na izitama zawo zihiye.25Hegu chikekala mo muye naho nachijende mo muye. 26Chisekutenda na wefenyi, chisekuchokolesana chila yumwenga no mnyawe, naho na kudilana finju.

Chapter 6

1Mlukolo uneva mntu kagwilwa mwe wavu, nyuwe wa muye ukukile, mwaungwa mumvuze uyo mlukolo kwa muye wa mpalahole. Kuno mkesinya wenye chani msekujelwa mwe majezo. 2Mguhilane mizigo, na kwaivyo namchintize idilagzo dya Kulisito3Mna mntu yoyose akwewona ni yedi mna suyo ywedi,edanta mwenye. 4Chila yumwenga aijeze indima yakwe,. Ukajika natende na chintu chakwe mwenye cha kwetunya ukaleka kweliganya na mntu yoyose. 5Kwa viya chila yumwenga nenule mzigo wakwe mwenye.6Mntu ahinyigwe ulosi wedi vyaungwa amgambile yedi mhinyi ywakwe. 7Msekudantika Chohile hakubelwa. Chidya mntu, akuhanda nicho navune. 8Chila akuhanda mbeyu mwe asili yakwe ya masa navune ubanasi, mna uyo nahande mbeyu mwe muye, avune ujima wa mazuwa yose kulaila kwa Muye.9Chisekusokela kudmanya yedi, mna kwa chipindi chakwe nachivune uneva hachifile chevu. 10Elo ivyo, chipindi chikatenda na luhenyo, chidamanye yedi kwa chila yumwenga. Chidamanye yedi kwa wadya we mndani mwe utondowazi.11Kaulani ukulu wa baluwa niwawandikileni kwa mkono wangu mwenye. 12Wadya wakunga kutenda wedi kusinya mwili ukunga kuwakunkusa kujelwa ngasu. Wadamanya ivyo chani wasekwingila kwa meso yo msalaba wa Kulisito. 13Mna hata awo wajeligwe ngasu wenye hawakutoza lagizo. ukaleka waunga nyuwe mjelwe ngasu chani wadahe kutunyiza imili yenyu.14Isekulaila nigetogoila, mna kwa msalaba wa Zumbe ywetu Yesu Kulisito. Na kwauyo isi isulumizwa kwangu na miye mwe isi. 15Kwa viya haikusinywa kujelwa ngasu hegu kuleka kujelwa ngasu kugamba nu chinti. Ukaleka lweleko mhya lwafaha. 16Kwa wose wakwikala kwa sila ino, utende na utondowazi na wedi utende na mlanga mwenyu nyose, na mlanga mwa Izulaeli ya Chohile.17Kukungela haluse mntu yoyose asekunitubwadisa, kwaviya sinula chapa za Yesu mo mwili wangu. 18Wedi wa Zumbe dyetu Yesu Kulisito utende ne muye yetu, mlukolo . Taile.

## Ephesians

Chapter 1

1Paolo msigilwa ywa Yesu Kulisito mwe ungi wa Chohile mwe upagulwa wachausa cha Chohile weyuko Efeso na awo ni wachindedi mwa Kulisito Yesu. 2Wedi utende mwenyu na utondowazi ukulawa mwa Chohile tate na Zumbe Yesu Kulisito.3Chohile na tate ywa Zumbe ywetu Yesu Kulisito atogolwe, nuyo achijimbike mwe chila jimbiko dya chimyuye mwe hantu houlanga mndani mwa Kulisito. 4Hewinati kuubwa isi Chohile nakachisagula suwe awo chikuzumila mwa Kulisito, nakachisagula suwe chani chidahe kutenda wakuka naho hewena lema kulongozi kwakwe.5Mwe ungi wa Chohile nakachisagula nkongo mwe kuchiguha saviya wana wakwe mwe sila ya Yesu Kulisito, nakadamanya vino kwaviya nakaunga kudamanya chiya akunga. 6Ulailo wakwe nikugamba Chohile atogolwe mo wedi wo ukuka wakwe, chino nicho achinkile bule mwe sila ya munga wakwe.7Kwaviya mwe munga wakwe china ugombezi kujinkila sakame yakwe kulekeilwa mwe masa chinanadyo dino mwaviya mo ugoli wa wedi wakwe. 8Ndamanya wedi uno kutenda ulozize kwachausa chetu mwe ubala na umanyi.9Chohile nakadamanya imanyike mwetu chani chindedi chifisike cho umzungu kwaviya naakaunga alagise mndani mwa Kulisito. 10Mazuwa ye chipindi yeze yabule mwe kuchinta mo mzungu wakwe, Chohile naike hamwenga chila chintu cho ulanga na chakulanga mwe isi mndani mwa Kulisito.11Mwa Kulisito nendile chisagulwa na kungwa hekwinati chipindi, ino nednile ni kulawa na umzungiu wa kudamanya vintu vyose mwe kulanga mwe ungi wakwe. 12Chohile nakadamanya ivyo chani kugamba chidahe kwikala mwe ntogozi yo ukuka wakwe, nachiwankongo kutenda na ukankalu mndani mwa Kulisito.13Nendile mwe sila ya Kulisito kugamba namwiva ulosi wa xchindedi mbuli yedi ya wambulwa wenyu mwe isila ya Kulisito, nendile mwa yeye naye kugamba mzumila na kulagiswa na muye ukukile uyo alagane. 14Muye ukukile nuyo ukombolo wo ulosi wetu kubula ukuhokela umo ukapatikana dino nendile ni ntogozi yo ukuka wakwe.15Mwe ivyo, elo vino kukongela amazuwa nize nive kulanga utondowazi wenyu mndani mwa Zumbe Yesu no kulanga ungi wenyu mwe wadya wose awo wasagulwe kwachausa chakwe. 16Silekile kumtogola Chohile kwachausa chenyu na kuwetanga mwe malombezo yangu.17Nalombeza kugamba Chohile ywa Zumbe ywetu Yesu Kulisito, Tate ywa ukuka nawenkeni muye wa umanyi ugubulo lwa umanyi wakwe. 18Namlombeza kugam,ba meso yenyu yo myuye ijelwe ulangazi mwa nuywe kumanya ni uhi ukankalu wa witango wenyu, nalombeza kugamba mmanye ulozo wo ukuka mo kuhokela kwakwe mgati mwe wadya wasagulwe kwachausa chakwe.19Nalombeza kugamba umanye ukulu ujinkile mo udahi wakwe mndani mwetu uwo chazumila, uno ukulu ni mwa viya nakadamanya ndima mwe udahi wakwe. 20Uno ni udahi udamanye ndima mndani mwa Kulisito mazuwa Chohile eze amuyuse kulawa mwa wabanike na kumwikaza mwe umkono wakwe wa kulume mwe hantu ho ulanga. 21Nakamwikaza Kulisito mlanga hale na useuta, ulongozi udahi ienzi na chila zina dikwitangwa, nakamwikaza Yesu siyo du mwe mazuwa yano du mna mwe mazuwa yakwiza nayo.22Chohile avinyamaza vintu vyose hasi he iviga vya Kulisito kamtenda yeye mtwi mlanga mwe vintu vyose mwe mavikilo. 23Nivikilo kugamba nuywo mwili wakwe kuchinta kwakwe uyo kwamemeza vintu vyose mwe sila zose.

Chapter 2

1Saviya nendile kugamba mbanika mwe kubalanga na masa yenyu. 2Nendile mwe yano kugamba nkongo namwita kuligana na amazuwa ye isi ino, namwendile mkaita mwe kutongela mlongozi ywa udahi wa kulanga uno nuwo muye wakwe yudya akudamanya ndima mwe wana hewekumwiva. 3Suwe wose aho nkongo nendile chimgati mwa wano hewekuzumila, nednile chikadamanya mwe namna ye izitama zihiye ze imili na umanyi wetu. nendile mwe ivyo nachiwana wa maya saviya watuhu4Mna Chohile ni mta wedi kwa chausa cho ungi wakwe mkulu uwo achungile suwe. 5Umo nedile chibanika mwe masa yetu nakachileta hamwenga mwe kwikala uhya mndani mwa Kulisito ni wambazi kugamba chambulwa 6Chohile kakachuyusa hamwenga na kuchitenda kwikala hamwenga mwe hantu ho ulanga mndani mwa Kulisito Yesu. 7Nakachitenda vino chani mwe mazuwa yakwiza kuchilagisa ugoli mkulu wa mbazi zakwe akachilagisa suwe dino mwe sila ya wedi wakwe mndani mwa Kulisito Yesu.8Mwe mbazi mgombelwa mwe sila ya utondowazi naho ino hailaile mwetu, ni jeleko dya Chohile. 9Haikulawana na ntendwa, ulailo wakwe wasekutenda yumwenga ywawo ywa kutunywa. 10Kwaviya suwe chi ndima ya Chohile, kachumba mwa Kulisito Yesu kudamanya ntendwa zedi ni ntendwa zino ambazo Chohile kazimalanya kukongela kale na za chikale kwachausa chetu chani chijende mwa uyo.11Mwe ivyo bunkulani kugamba aho kale nednile ni wantu wa si mwe namna ya mwili mwetangwa hemjeligwe ngasu mwa chiya chikwitangwa ngasu ya mwili ikudamanywa mwe imikono ya wantu. 12Mwe mazuwa ayo mwendile msentwa ni Kulisito, mwendile mwiwajeni mwe wantu wa Izulaeli mwendile mwe lagano dya ulosi alongaga, nahemwina Chohile mwe isi.13Mna haluse mwa Kulisto Yesu nyuwe aho nkongo mwendile hale na Chohile mletwa haguhi na Chohile mwe sakame yakwe Kulisito. 14Kwaviya yeye nuyo utondowazi wetu, nakadamanya waidi kutenda yumwenga, mo mwili wakwe nakaubalanga idipaziya dya ukupagulana uwo wendile uchibalanga uwo unkondo. 15Kugamba nakausa siligilizi ya mwiko na mazwela chani kugamba amumbe mntu yumwe mhya mndani mwakwe niyo adamanya utondowazi. 16Nakadamanya vino chani awevanye mabunga maidi ya wantu kutenda mwili umwenga wa Chohile kujikila umsalaba mwe sila yo usalaba nakausa unkondo.17Yesu nakeza na kulonga utondowazi mwenyu nyuwe mwihale na utondowazi mwawo wadya we haguhi. 18Kwaviya mwa sila ya Yesu suwe chose waidi china hantu mwe udya Muye umwenga kwingila mwa Tate.19Ivyo elo, nyuwe wantu we izisi siyo wakutamba na wajeni naho mna wakaya hamwenga na wadya wasentigwe kwachausa cha Chohile na walukolo mwe inyumba ya Chohile. 20Mzengwa mnanga mwe chigamo cha wasigilwa na waoni Kulisito Yesu mwenye nednile yuwe kulu dya hankanda. 21Mwa yeye zengo dyose dilunganywa hamwenga na kukula saviya nyumba mndani mwa Zumbe. 22Ni mndani mwakwe nyuwe nanywi mzengwa hamwenga saviya hantu ha kwikala ha Chohile mwe Muye.

Chapter 3

1Mwe vino miye Paolo ni mfungwa ywa Yesu Kulisito kwachausa chenyu izisi. 2Nao nazumila kugamba mwiva kulanga mwe ndima ya wedi wa Chohile uwo aninkile mwe chausa chenyu3Nawadolonyezani kwaviya ne imbuli yo ugubulo uwo ugubulwe mwangu, uno ni uchindedi ufisike uwo nasidolonya mwe haguhi mwe baluwa zilozize. 4Ukasoma kulanga zino naudahe kubunkula ubala wangu mwe chindedi chino chifisike kumlanga Kulisito. 5Mwe lweleko lulozize ichindedi chino hachidamanywe chibunkulike mwe wana wa wantu, mna mwe haluse ugubulwa pwilili mwe muye wa wasigilwa wapagulwe ni waoni.6Ichindedi chino nachifisika kugamba wantu wa si ni wendala yetu wambuya wetu wa mwili ni wandala hamwenga ne dilagano dya Kulisito Yesu kujinkila ulosi wedi. 7Naho mwe dino sidamanyika msigilwa jeleko dyo wedi wa Chohile dilavigwe mwangu kujinkila udamanyo wa udahi wakwe8Chohile nakalavya jeleko dino mwangu, mna kugamba miye ni mntu mdodo wa wose mwe wadya wapagulwe kwachausa cha Chohile jeleko dino ni kugamba yanunga kuwagambila izisi mbuli yedi yenye ulozo heukupelembeka wa Kulisito. 9Vyanunga kuwalangaziza wantu wose kulanga ni bwani mwalo wa Chohile wa chinyele, uno ni mwalo uwo nendile ufiswa mwe mihilimo ilozize ijinkile na Chohile uyo nakavyumba vintu vyose.10Ino nendile kugamba kujinkila vikilo vilongozi na udahi mwe hantu ho ulanga watende kumanya zilozize za mazwela ya umanyi wa Chohile. 11Yano yalaila kujinkila mwalo wa kale na kale uwo nakauchintiza mndani mwa Kulisito Yesu Zumbe ywetu.12Kwaviya mwa Kulisito china ukankalu na udahi wa kwingila mwe ukankalu wo utondowazi wetu mwakwe. 13Mweivyo nawalombeza msekufa chevu mwa masulumizo yangu kwachausa chenyu ni ukuka wenyu14Mweivyo mafika madi kwa Chohile. 15Kwauyo chila nkolo mwe isi na mlanga mwe isi itangwa zina . 16Nalombeza kugamba adahe kuwatogezani kuligana na ugoli wa ukuka wakwe awatende mtoge mwe udahi kujinkila muye wakwe uwo ni mndani mwenyu.17Nalombeza kugamba Kulisito ekale mndani mwe imyuye yenyu kujinkila utondowazi. 18Nalombeza kugamba mtende na sina dya wegamo wa ungi wakwe, mtende mwe ungi wakwe chani mdahe kumanya hamwenga na wose wazumile, viya wangalamu na utali na chimo na china cho ungi wa Kulisito. 19Nalombeza kugamba mmanye ukulu wo ungi wa Kulisito uwo wajinka umanyi, mdamanye yano chani mmeme na kuchinta wose wa Chohile.20Naho haluse mwakwe yeye akudaha kudamanya chila mbuli vitendese vya yose chikulombeza hegu naho chikuyafanyanya kujinkila udahi wakwe ukudamanya mndima mndani mwetu. 21Mwakwe yeye kutende ukuka mndani mwa mavikilo na mwa Kulisto Yesu mwe vyeleko vyose kale na kale. Taile

Chapter 4

11 Ivyo saviya mfungwa ywa Zumbe, naweilani mjende vikuligana na witango uwo Chohile awetangeni. 2Mwikale mwe kunyanyahala kukulu na kuhola na kujijimiza mkaguhilana mwe ungi. 3Damanyeni mwe kuhikiliza kudima umwenga wa muye mwe chifungo cho utondowazi.4Kuna mwili umwenga na muye umwenga ivyo naho mwendile mwitangwa mwe uchindedi wa msuhio umwenga wa witango wenyu. 5Naho kuna Zumbe yumwenga, utondowazi umwenga na ubatizo umwenga, 6naho Chohile yumwenga na Tate wa wose uyo eyuko kulanga mwe yose naho mwe yose na mndani mwa yose.7Mwa chila yumwenga ywetu kenkigwa luso kuligana ne ichihimo cho uluso lwa Kulisito. 8Ni saviya mawandiko yakugamba, eze akwele kulanga kulanga vitendese nakalongoza mateke mwe usigilwa niyo alavya luso mwe wantu.9Nibwani imanakwe nakakwela kulangamna ni kugamba nakasela naho naho ntendele za hasi ze isi. 10Yeye uyo nakasela ni mntu uyudya uyudya uyo naho nakakwela hale kulanga mo ulanga wose, nakadamanya vino chani uwiyaho wakwe utende mwe vintu vyose.11Kulisito nakalavya luso enga vino wasigilwa, waoni, walonga mbuli zedi, wadimi na wahinyi 12Adamanya vino kuwatenda watahe kuzumila kwachausa che ndima yao kusankanila, kwachausa cho kuuzenga umwili wa Kulisito. 13Adamanya vino chani suwe chose chiumbwile umwenga wo utondowazi no ubala wa mwana Chohile nakadamanya vino chani chidahe kutoga saviya wadya wabwile chimo chichintile cha Kulisito.14Ino ni chani kugamba chisekutenda naho enge wana chisekuyuganiswa kuno na kuno chani kugamba chisekuguhigwa na chila mbuli ya mpeho ya hinyo mwe mbuli za wantu wa ubala wa udanti wazaganyi. 15Akaheza nachilonge ichindedi mwe ungi na kukula vitendese mwe sila zose mndani mwakwe uyo nuyo mtwi Kulisito. 16Kulisito kalunganya hamwenga mwili wose wa wazumile walunganywa hamwenga na chila chilungo chani kugamba mwili wose ukule na kwezenga wenye mwe ungi.17Mwe ivyo nalonga dino nawahikiliza mwa Zumbe msekujenda naho enga wantu we isi ivyo wakujenda mwe wavu wa fanyanyi zawo. 18Wajelwa chiza mwe fanyanyi zawo wabalangwa kulawa mwe ijima wa Chohile mwe uhezi wi mndani wawo kwa udala mo muye wawo. 19Hawakweona soni weinkiza wenye mwe wavu mwe ntendwa zihiye mwe chila aina ya ubafu.20Mna vino siyo viya mhinyile kulanga Kulisito. 21Nafanyanya kugamba mwiva kulanga yeye, nafanyanya kugamba nendile mkahinywa mwe yeye saviya du ichindedi chili mndani mwa Yesu. 22Vyonga mvule mbuli zose zikuligana na lujendo lwenu lwa kale untu wa kale, untu wa kale ukuola mwe mbuli za tama za udanti.23Vulani untu wenyu wa kale chani kugamba mdamanywe uhya mwe muye wa fanyanyi zenyu. 24Damanyani vino chani mdahe kuvala untu mhya ukuligana na Chohile uumbwe mwe uwagila na ukuka wa chindedi.25Ivyo, ikani hale udanti longani ichindedi chila yumwenga na ehaguhi hakwe kwaviya chitoga mwa chila yumwe mwa mnyawe. 26Mtende na maya mna msekudamanya masa zuwa disekuhunga mkatenda mwe maya yenyu. 27Msekumwinka mwavu luhenyo.28Yoyose akubawa vyaungwa asekubawanaho, akaheza yakwe vyaungwa adamanye ndima adamanye ndima yeny utana mwe mikono yakwe chani kugamba adahe kumsankanila mntu akugwa kwambizwa. 29Ulosi wihiye usekulawa mwe milomo yenyu mna ulosi vyaungwa ufose mwe milomo yenyu ukuwagila mwe ungi kuwenka jeleko wadya wakwetegeleza. 30Naho msekuujela chinyulu muye ukukile wa Chohile ni mwa yeye kugamba mjelwa luvengo kwachausa cha zuwa dya ugombezi.31Vyaungwa mwike hale usungu wose, wihi, maya, nkumbizi, na mahuluto hamwenga na chila namna ya wavu, tendani wedi nyuwe kwa nyuwe. 32Mtende na mbazi mlekeilane nyuwe kwa nyuwe saviya Chohile mwa Kulisito awalekeileni nyuwe.

Chapter 5

1Mwe ivyo mtende wantu wa kumtogola Chohile enga wana wakwe wakungwa. 2Mjende mwe ungi iviya iviya saviya Kulisito ivyo achungile suwe na kwelavya mwenye kwachausa chetu uyo endile lavyo na jeleko kutenda mhempe mtana na ukumwagila Chohile.3Uchilanga hegu uzavu wowose na tama zihiye vyaungwa visekutajwa mgati mwenyu enga viya vikungwa mwe wazumile. 4Hegu maihizo yasekutajwa, milosi ya chihezi hegu usungu, yakujela soni ayo sayo yedi mna kutende ntogozi.5Mwadaha kutenda na chindedi cha kugamba kuna uchilanga, wavu, naho na mta tama uyo avikila tukulu hana ulisi wowose mo useuta wa Kulisito na Chohile. 6Mntu yoyose asekukudanta mwe ulosi uwodu kwaviya mbuli zino na maya ya Chohile mlanga mwe wana hewekuzumila. 7Ivyo usekuhangana nawo.8Kwaviya nyuwe nkongo nandile mwi chiza, mna haluse mtenda ulangazi mwa Zumbe ivyo jendani saviya wna wo ulangazi. 9Kwaviya matunda ya ulangazi yelagisa utana wose uwagila na uchindedi. 10Londa chiya chikukwelela mwa Zumbe. 11Kusekutenda na uchangano mwe ndima ya ya chiza hezina matunda mna mzike pwilili. 12Kwaviya mbuli zikudamanywa ni wowo chinyele ni sono vidala hata ukuzilonga.13Mbuli zose zinagubulwa ni ulangazi watenda pwilili. 14Kwaviya chila chintu chilavyanywe chatenda hang'aile ivyo nagamba vino, inuka weye ugonile naho inuka kulawa mwe wabanike na Kulisito nang'ale mnanga mwako.15Elo sinyisani ivyo mkujenda siyo saviya wantu hewena ubala mna saviya wabala. 16Jesani chipindi mwe mazuwa ya wavu. 17Msekutenda wahezi mna manyani ni bwani ungi wa Zumbe.18Msekukolwa mwe mpombe ya yongeza ubanasi mwe kubanikilwa mna mmemezwe ni muye ukukile. 19Longani na chila yumwenga ywenyu mwe zaburi na kutogola na kuchema mo muye chemeni na kutogola ko umuye wa Zumbe. 20Mazuwa yose lavyanyi ntogozi mwe mbuli zose mwe zina dya Yesu Kulisito Zumbe ywetu mwa Chohile tate. 21Kwelavyeni wenye chila yumwenga mwe mtuhu mwe kutunywa mwa Kulisito.22Wavyele kwelavyeni mwe wagosi wenyu enga kwa Zumbe. 23Kwaviya mgosi ni mtwi wa mvyele enga Kulisito ivyo eli mtwi wa vikilo ni mlokozi wa mwili. 24Mna saviya vikilo ivyodili hasi ha Kulisito ivyo ivyo wavyele wongigwa wadamanye ivyo mwe wagosi wawo mwe chila mbuli.25Wagosi waungeni wavyele wenyu saviya Kulisito adyungile idiviklo niyo elavya mwenye kwachausa chakwe. 26Nakadamanya ivyo chani ditende dikukile adilenguse mwe kudisunta na mazi mo ulosi . 27Nakadamanya vino chani kugamba adahe kweletela mwenye vikilo dikukile hehena ntwentwe hegu lema hegu chintu chikuligana na yano mna dikukile hedina ubanasi.28Mwe sila idya idya wagosi wongigwa kuwaunga wavyele wawo enga imili yawo yudya akumunga mvyele ywakwe eunga mwenye. 29Hahali hata yumwenga akuwihiwa umwili wakwe mna aulisa na kuunga saviya Kulisito naye ivyo adyungile idivikilo. 30Kwaviya suwe chivitago vyo umwili wakwe.31Kwachausa chino mgosi namneke tati yakwe na mami yakwe na alungane na mkaziwe nawo waidi nawatende mwili umwenga. 32Uno nendile ufisika mna nalonga vikumlanga Kulisito na vikilo. 33Mna chila yumwenga ywenyu ongigwa amunge mkaziwe saviya yeye mwenye na mvyele aungigwa amtunye mgosiwe.

Chapter 6

1Wana weveni welesi wenyu mwa Zumbwe mwe inama ni uwagilo. 2Mtunyeni tati yenyu na mami yenyu kwaviya ino niyo isigilizi ya nkongo yenye lagano. 3Chani mchumilwe naho mdahe kwikala wikalo wa kale na kale mlanga mwe isi.4Nyuwe naywi watate msekuwehiza wana na kuwahosa maya mnalo waleleni mwe fundo na sigilizi za Zumbe.5Nyuwe wasigilwa tendani wakuzumila mwe mazumbe yenyu wa hano heisi mwe nyunyo nkulu na kuzingiza mwe nkama ikulawa mwe imyuye yenyu, mtende wakuzumila mwao enga viya mkumzumila Kulisito. 6Uzumizi wenyu usekutenda du hadya ha mazumbe wenyu wakawsinya chani kuwelela, mna tendani wakuzumila enga wasigilwa wa Kulisito, damanyani ungi wa Chohile kulawa mwe myuye yenyu. 7Wasankanileni mwe myuye yenyu yose kwaviya mwamsankanila Zumbe siyo wantu. 8Mwaungwa kumanya kugamba mwe chila ntendwa yedi mntu akudamanya nahokele jeleko kulawa mwa Zumbe uneva ni msigilwa hegu mntu suyo msigilwa.9Nyuwe naywi mazumbe damanyani ivyo ivyo mwa wasigilwa wenyu, msekuwatisa mkamanya kugamba yeye atendile Zumbe ywa wose ni yudya ekulanga, mkamanya kugamba hahana kwekomba mndani mwakwe.10Elo tendani na udahi mwa Zumbe na mwe udahi wa nguvu zakwe. 11Valani viziha vyose vya Chohile chani kugamba mdahe kuchimala kuhigana na ubala wa mwavu.12Kwaviya nkumbuzi yetu siyo ya sakame na nyama, mna ni mwe useuta na udahi wa muye naulongozi wo ulangazi na wavu na chza, vikulanga muye mwe hantu he ulanga. 13Ivyo valani viziha vyose vya Chohile chani mdahe kuchimala mtogile kujinka yo mwavu mwe ichipindi chino chiovu, akajika kubinda chila chintu namchimale mtogile.14Elo chimalani mtoge damanyani vinio akajika kutendanda mwetaliza sigi mwe chindedi na wagila mwe chifua. 15Damanyani vino mkatenda mvala kwemalanya mweviya vyenyu mwe kulonga mbuli zedi zo utondowazi. 16Mwe chila hale mkaguha nkinga ya utondowazi ayo nayakutenda udahe kuikoma imisale ya yudya mwavu.17Valani nkofia ya wambulwa na bamba dya muye, uwo ni ulosi wa Chohile. 18Hamwenga na malombezo ya duwa lombezani mwa muye chila chipindi mwe kusinya tendani wakusinyisa chani chipindi mwe kujijimiza wose namlombeza kwachausa cha wazymile wose.19Lombezani kwachausa changu chani ninkigwe ulosi umo hagubula mnomo wangu, lombezani kugamba nibukwila mo ukankalu chindedi chifisike kulanga ulosi wedi. 20Ni kwachausa cha ulosi miye ni mchimaila nitalizwe minyolo chani kugamba mndani mwawo nigambe mwe ukankalu icho hunga nilonge.21Mna nyuwe nanywi mmanye mbuli zangu na ivyo hujendeleza, Tikiko mlukolo ywangu mbuyangu na msigilwa mchindedi mwa Zumbe nawagambileni chila chintu. 22Simsigila kwenyu mwe kulanga dino dikungwa chani kugamba mmanye mbuli kulanga suwe kuwasangalaza myuye yenyu.23Utondowazi na utende mo lukolo na ungi hamwenga na utondowazi kulawa mwa Chohile Tate na Zumbe Yesu Kulisito. 24Wedi nautende hamwenga na wose wakumunga Zumbe Yesu Kulisito mwe ungi udya heukubanika.

## Philippians

Chapter 1

1Paulo na Timoseo, wasigilwa wa Kulisito Yesu, kwa wadya wasentigwe mwa Kulisito wakwikala Filipi hamwenga na wasinyi wa wandima. 2wedi ukale kwenyu na mpeho ikulawa kwa Chohile Tate ywetu na Zumbe dyetu Yesu Kulisito3Namtogola Chohile ywangu chila hawakumbukani nyuwe nyose. 4Chila chipindi chose kwa chila lombezo dyangu kwa chausa chenyu nyuwe wose, huwa nabweda hawalombezezani. 5Nina ntogozi zilozize kwa chausa cho uhamwenga wenyu kukongela mazuwa yose ya nkongo kubula dyelo. 6Nina chindedi kugamba uyo akongile ndima yedi mndani mwenyu najendeleze kuikomeleza kubula zuwa dya Zumbe Yesu Kulisito.7Nivyedi kwangu kwivisa mwenyu wenye wose kwaviya siwaika mo muye wangu, kwaviya nyuwe mtenda chiwamwenga mwe chindedi mwe kutalizwa miye na mwe nkanilizi na uchindedi wa miye we ulosi wedi wa Chohile. 8Chohile ni mukuzi ywangu kwa viyo ninachinyemi mwa nyuwe wose kwa undani mhya wa Kulisito Yesu.9Naho nalombeza kugamba umbuya wenyu ujendeleze kujinka na kujinka mwe ubala na umanyi wose. 10Nalombeza kwa chausa cha dino mtende na uchindedi wa kuhima na kusagula yadya amatana vitendese naho nawlombezezani chani mtende watana hedine lema dyodyose mwe yano amazuwa ya Yesu Kulisito. 11Naho mmemezwe tunda dya chindedi dikupatikana kwa Yesu Kulisito12Haluse walukolo weyangu mwaunga mmanye kugamba ayo yalaile kwangu yatenda ulosi wedi wa Chohile ujendeleze kujinka. 13Nivyo kutalizwa kwa miye mwa Kulisito vimanyika kwa wamizi Ikulu yose na kwa chila mntu. 14Nawalukolo walozize kwa Zumbe, kwa chausa che vitalizo vyangu washawishika nna kudaha kulonga ulossi ukaleka woga.15Awamwe kindedi kumbe wamlonga Kulisito kwa fitina na nkumbizi naho awamwenga kwa kunga kwedi. 16Wadya wakumlonga Kulisito kwa umbuya, wamanya kugamba sikigwa hano kwa chausa cho ugombezi wa ulosi wedi wa Chohile. 17Mna awamwenga wamlonga Kulisito kwa uchoyo na niya ihiye. wamanya kugamba wakuleta mabuli kwa miye mwe izisigi zangu.18Kwahiyo sikuikaula iyo sila uneva ni kwa vihiye hegu kwa chindedi, Kulisito alongwa na mwe dino naselelwa naho nelelwa. 19Kwaviya namanya kugmba kwa dino dyegala kutoholwa kwa miye. Mbuli ino ilaila kwa chausa chenyu na kwawambizi wa muye wa Yesu Kulisito.20Kuligana na ukaula wangu wa chindedi ni kugamba saniwone soni, kukaleka kwa ukankalu wose, saviya mazuwa yose na haluse, nakaula kugamba Kulisito nenulwe mo mwili wangu naho mwe ujima hegu file. 21Ivyo mwangu miye, kwikala ni Kulisito na kubanika faida.22Mna, uneva kwikala mo mwili kweleka matunda mwe ndima yanyu ivyo chimanye ni dihe dya kusagula. 23Kwaviya nakunkuswa vitendese ni fanyanyi zo mwili. nina kwina ya kuleka mwili na kutenda hamwenga na Kulisito, chintu chedi vitendese. 24Mna kusigala mwe mwili uno ni mbuli yedi kwa chausa chenyu.25Kwaviya nina uchindedi kwa dino namanya nasigala kujendeleza kutenda hamwenga na nyuwe nyose kwa chausa cha kujendeleza kwelelwa utondowzi wenyu. 26N ino nailete chinyemi chenyu chikulu mwa Kulisito Yesu, kwa chausa cha wivano wa miye hamwenga na nyuwe. 27mongigwa kwikala wikazi wenyu mwite vyedi vikungwa mwe ulosi wedi wa Chohile mwa Kulisito. damanyeni ivyo kugamba mchimala kamili mwe utondowazi umwenga, naungisa kwiva kugamba mna utondowazi umwenga mwe ulosi wedi wa Chohile.28Nho msekutiswa ni chintu chochose chikudamanywa, waihi wenyu ino kwawo ni ndege ya ubanasi. mna kwenyu nyue ndege y ukombolwa wa kulawa kwa Chohile. 29Kwa viya nyuiwe mwinkigwa kwa chausa cha Kulisito siyo kwa kumzumila du mwakwe uyo. 30Kwa ivyo mna lwasu udya udya saviya muwone kwa miye naho mweva ninanawo kubula haluse.

Chapter 2

1Uneva kuna kujelwa mwa Kulisito. Uneva kuna vyedi kulawa mwe ungi wakwe. Uneva kuna uhamwenga wa muye. Uneva kuna vyedi na mbazi. 2Ukomelezeni uwedi wangu. Kwaviya hamwenga vihiye na kwefenya. Ivyo kwa mpeho mkawaona watuhu kutenda watana kujinka nyuwe.3Msekudamanya ubunyanyi na kwefenya. Ukaleka kwa kunyanyahala mkawakaula watuhu kutenda wedi kujika nyuwe. 4Chila yumwenga ywenyu asekusinya du, vintu vyakwe ichedu mna ukaheza asinye vintu vya watuhu.5Mtende na kunga saviya eli Yesu Kulisito. 6Kwaviya yeye ni saviya Chohile. Mna hakusinya kutenda kaligana na Chohile chintu cha kutozan nacho. 7Ukaleka kaziwaza mwenye umo akaguha umbo dya mndima kelaviza mwe mligano wa wantu. Kawoneka mwa awantu. 8Uyo kenyanyahaza kutenda mzumizi kubula kubanika, kubanika mo msalaba.9Ivyo basi Chohilenakamtunya vidala., nakamwinka zina kulu dijinkile chila zina, 10Nakatenda ivyo chani kugamba mwe zina dya Yesu chila vindi lazima difuname. Mavindi ya wadya wekwembingu na wekale wekulanga komsanga na wehasi homsanga. 11Nakatenda ivyo chani kugamba chila lulimi lazima lumanye kugamba Yesu Kulisito ni Zumbe kwa ukuka wa Chohile Tate.12Ivyo walukolo weyangu saviya mkuzumila mazuwa yose siyo du mwe udahiwiyaho mwangu mna haluse ni kijinka vidala hata hehene wiyaho mwangu, ukatenda wambulwa wenyu wenye kwa woga na kuzingiza. 13Kwaviya ni Chohilee akutenda ndima yenyu chani kuwongeza kuwaza na kudamanya mbuli ziya akunga yeye.14Damanyani mbuli zose ukaleka kusulumila na mahigano. 15Damanyani ivyo chani kugamba msekulaumika na kutenda wana Chohile wakuwagila hewena vihiye , tendani ivyo chani kugamba nitende ungazi mwe isi, mwe vyeleko vya uzavu na ubanasi. 16Tozani vitendese mbuli za ujima kwa chausa cha kukuza idizuwa dya Kulisito. Ukaheza nanimanye kugamba sitoile nguluko bule.17Mna hata hegu nalavigwa saviya lavyo kulanga kwe lavyo na ndima ya utondowazi wenyu, nabweda naho nabweda hamwenga na nyuwe nyose. 18Iviya ivyiya na nyuwe hamwenga mwelelwa na kwelelwa hamwenga na miye.19Mna na kwegama mwa Zumbe Yesu kugamba Timoseo kwenyu mazuwa yano chani kugamba nidahe kujelwa muye, ivyo nammanye mbuli zenyu 20Kwaviya sina mtuhu ekale na kuwasinya saviya wakwe mwenye niya chindedi ndendi kwa chausa chenyu 21Watuhu wose wadya nasigile kwenyu walonda mbuli yawo du na siyo mbuli ya Yesu Kulisito.22Mna mmanya samani yakwe kwa chausa cha mwana akumwambiza Tati yakwe, ivyo asankane hamwenga na miye mo ulosi wedi wa Chohile. 23Kwaivyo naunga kumsigila kusunguza chipindi du umonanimanye na mbwani nachilaile mwangu. 24Mna ninaumanyi mwa Zumbe kugamba miye mwenye hamwenga nanize ivino hajihi.25Mna nauza mwaunga nimvuze kwenyu Epafiladito uyo ni mlukolo ywangu, mdananye ndima na mnyangu na mgombankondo mnyangu msigilwa na mndima ywenyu kwa chausa cha kunga miye. 26Kwaviya nanankama naho nakabesa kutenda hamwenga na nyuwe nyose kwa viya namwivaga kugamba ni mnyoje. 27Chindedi nendile ni mnyonje vidala kubula kubanika. mna Chohile niyo amfila mbazi, na wedi uwo hautendile mwakwe du mna naho na wi mlanga mwangu, chani chani kugamba nisekutenda na mbazi mlanga mwe mbazi.28Kwahiyo sisunguza kumvuza kwanyu ivyo vikadahika chani kugamba msekutenda na ujelwa mbazi na mbzi. 29Mhokeleni Epafaladito mwa Zumbe kwa chinyemi chose watogoloni watuhu saviya yeye. 30Kwaviya nendile kwa ulosi wedi wa Chohile ndima ya Kulisito kugamba nakasogeila kubanika nakawakunkusa wekazi wakwe chani kumkombola miya naakatenda ivyo kwaviya mwihale na miye.

Chapter 3

1Ivyo walukolo weyangu bwedani mwa Zumbe. Sikuwona utumbwaziko kuwawandikilani naho ulosi udya udya. Zino izimbuli naziwambwileni mpeho.. 2kwekwepeni na kuli. Kwenegeni na wadamanya ndima zihiye. Kwenegeni na wadya wakwesenga imili yawo. 3Kwaviya suwe ni wajelwa ngasu. Suwe nawo chikumsankanila Chohile kwa wambizi wa Muye. Chikweduvya mwa Kulisito Yesu, na naho hachina ukankalu mwe mili.4Ivyo hegu na kuna mntu akuwagila umwili uno miye nasidaha kudamanya ivyo kujinka. 5Kani sijelwa ngasu zuwa dya mnane selekwa mwe kabila dya Waizulaeli. Ni wakabila dya Benjamini. Ni mweblaniya. mwekuditongela lagno dya Musa nendile ni Falisayo.6Kwa kunyaguliza kwangu mtakudibalanga idivikilo kwa kuditongela lagizo sitendile na kanto dya lagizo. 7Mna mwembuli zose siyawona kugamba ni yedi kwangu miye, nasiyawza kugamba ntaka kwa chausa kummanya Kulisito8Chindedi nayawza ayo yose kutenda ni hasala kulawana na wedi wa kummanya Yesu Kulisito Zumbe ywangu. 9Kwa chausa chakwe sileka mbulizose, nayawaza saviya ntaka chani nipate Kulisito. 10Naho niwenekane mndani mwakwe. Sikuwagila mwenye kulawa mwe dilagizo, mna wawagilakukupatikana kwa utondowazi ukulaila kwa Chohile ina msingi mwo utondowazi. 11Chani nidahe kutenda na ugiji wo ugubulo wa wabanike.12Siyo kindedi kugamba sajika kale kupata izimbuli izo, hegu kugamba sitenda kale mjima mwa ayo mna nakazana chani nidahe kuoata chya chipatikane na Yesu Kulisito. 13Walukolo sikufanyanya kugamba sipata kale izimbuli mna natenda mbuli imwenga du najala yajinkile nasinya yadya yakwiza. 14Nakazana kubwila kwe kiwalo chani nipate jeleko dya halanga dyo mwitango wa Chohile mwa Kulisito Yesu.15Chopse chiukuile uwambulwa vyaungwa kufanyanya vino naho uneva mtuhu nafanyanye chinyume kulanga mbuli yoyose, Chohile naye nadigumbule idyo kwenyu. 16ivyo aho chibwile nachijendeleze umo.17Walukolo weyangu, nitongelani miye , wakauleni kwa vyedi wadya wakujenda kwa mligano wili wa vino 18Watuhu wakwikal na wadya mazuwa ya lozize nasiwagambilani, na haluse nawagambilani kwa mesozi wakwikala saviya wankondo wo msalaba wa Kulisito. 19Udumo wawo no ubalangwa, kwaviya chohile ywawo ni nda na maya yawo ni mwe soni yawo wafanyanya mbuli ze isi.20Mna wikazi wetu we ko ulanga uku chikungjeza mwabula ywetu Yesu Kulisito. 21Nahituile imili yetu isokele kutenda saviya umwili wakwe wo ukulu kwa udahi udya udya ukumdahiza kuvigwila vintu vyose.

Chapter 4

1Ivyo waungwa wangu, wadya hubesa, wadya wedi wa bahasha yangu. Chimalni mtoge mwa Zumbe nywenyu nyuwe wambuya mkungwa. 2Nakugamba weye Eudiya naho nakugambila weye Sintike mvuze mevano ya utondowazi mgati mwenyu, kwaviya nyuwe nyose waidi klungana na Zumbe. 3Chindeni nawagambila nyuwe wadamanya ndima weyangu, muwambizi wano awavyele kwa viya wasankana hamwenga na miye mo kuilonga mbuli yedi ya Zumbe chikatenda na Kelementi hamwenga na wandima watuhu wa Zumbe, wadya amazina yawo yawandikwa mwe ichitabu cho ujima.4Mwa Zumbe mazuwa yose , mwebadani. 5Unyanyahala wenyu umanike mwa wantu wose. Zumbe e hajihi. 6Msekwetubwadisa mwe mbuli yoyose. Ukaleka damanyani mbuli zenyu zose mwe sila ikuwagila, kulombeza na kutogola. N kunga kwenyu kumanyike kwa Chohile. 7Ivyo utondowazi wa Zumbe wili mkulu kujinka fanyanyi zenyu zose, naudime imuye yenyu na fanyanyi zenyu kwa wambizi wa Kulisito Yesu.8Naho walukolo weyangu, fanyanyeni vidala izimbuli zose zina chindedi, tunyani uwagilwa, wedi, ungi, na yadya yakulonga yedi, yachindedi, hamwenga na yadya yakunga ntogozi. 9Sinyani mbuli ziya mhinyizwe, yadya mhokele, na yadya mwivile na yadyamuwone mwangu na yadya Tati yetu wa utondowazi natende nasuwe.10Nina kwelelwa kukulu videndese mlanga mwenyu mwa Zumbe kwavila mlagisa naho kwelunganya mwe viya hunga. hata hegu hampatile luhenyo wa kunilamsa. 11Sikulonga ivyo chani nepatile chintu kwa chausa cha kunga kwangu. Ivyo sihinya kuchintiza mwe hali zozose. 12Simanya kwikala mwe kutokuchintiza na hali yaa kutenda navyo. Mwe hantu hose miye sihinya chinyele kudya chipindi wa kwiguta chipindi cha kudya mwe sala, kugmba vilozize na kutenda akunga. 13Nadaha kudamanya yano kwa kudahizwa na uyo akunijela nguvu.14Ivyo mdamanya yedi kulungana na miye mo kuswesa kwangu. 15Nyuwe Wafilipi mmanya kugamba nkongo yo ulosi wedi wa Chohile nasihalawa Makedoniya, hakuna vikilo dinidahize mwe mbuli zikulanga kulavya na kuhokela ukaleka nyuwe du. 16Umo nendile Thesalonike, nyuwe namtumiya wambizi kujinka viya vya nkongo kwa chausa cha kunga kwangu 17Sikulonga kugamba nalonda wambizi. Mna nalonga chani nipate matunda yakwigala chongezezo mwenyu.18Sihokela vintu vyose, nho simemezwa ni vintu vilozize. Sihokela ivintu vyenyu kulaila kwa Epafaladito. Ni vintu vyedi vikulavya mhampe wedi, vintu vikuwagila ivyo vyose ni lavyo dikumwagila Chohile. 19Mwe ivyo, Chohile ywangu nawamemezeni mwe viya mkunga kwa ugoli wo ukulu wakwe mwa Yesu Kulisito. 20Ivyo kwa Chohile na Tati ywetu utende ukulu mazuwa yose. Taile.21Ndamsa zangu zimbwile chila mntu mwa Kulisito Yesu. Waungwa ninanawo hano nawalamsani, 22naho wantu wose hano nawalamsani kulanga wadya wo lukolo lwa Kaisali. 23Naho wedi wa Zumbe ywetu Yesu Kulisito utende ne myuye yenyu.

## Colossians

Chapter 1

1Paolo msigilwa ywa Kulisito Yesu, mwe ungi wa Chohile, na Timoseo mlukolo ywakwe. 2Mwe wzumile na walukolo wachindedi mwe Kulisito weyuko Kolosai wedi utende mwenyu na utondowazi kulawa mwa Chohile Tati yetu. 3Chalavya ntogozi kwa Chohile Tati ywa Zumbe ywetu Yesu Kulisito, naho chawalombezezani ulona ulo4Chiva uzumizi wenyu mwa Yesu Kulisito na ungi mnanawo mwe wadya wose wasagulwe kwachausa cha Chohile. 5Mna ungi uno mwa vikuleka msuhi wa chindedi wikigwe mo ulanga kwavhausa chenyu, mwiva kulanga msuhi uwo we chindedi heunati mwe ulosi wa chindedi mwe mbuli yedi. 6Uwo wiza mwenyu, mbuli yedi ino yakonga tunda naho yajenyela mwe isi yose, nendile ikadamanyika vino mndani mwenyu naho kukongela zuwa umo mwivile na kuhina kulanga wedi wa Chohile mwe chindedi.7Ino niyo mbuli yedi mhinyile kulawa mwa Epafala, mungi ywetu msigilwa mnyetu, uyo ni msigilwa mchindedi ywa Kulisito mwe hantu hetu. 8Epafala kautenda umanyike mwetu ungi wenyu mwe Muye.9Kwaviya uyo ungi uno, kukongela zuwa chivile vino, hachilekile kuwalombezeza chitenda chikalombeza kugamba nammemezwe na ubala wo ungi wakwe mwe ntunyo yose na umanyi wa chimuye. 10Chitende chikalombeza kugamba, namjende mwe kunyanyahala mwa Zumbe, mwe sila zikwelela, chitende chikalombe kugamba, namweleke tunda mwe chila ntendwa yedi naho kugamba namkule mwe ubala wa Chohile.11Chalombeza mdahe kujelwa udahi mwe chila udahi kuligana no udahi wo ukuka wakwe mwe kujijimiza na kunyanyahala kose. 12Chalombeza mwe kwelelw, mlavye ntogozi mwa Tate awadamanyize nyuwe mdahe kutenda hantu mwe chihande cha wazumizi wo ulangazi.13Kachigombola kulawa mwe udahi wa chiza na kuchisamiza mwe usentwa wa mwana ywakwe mungi. 14Mwe mwanawe china ugombozi, kulekeilwa mwe masa.15Mwana ni mligano wa Chohile hekuwoneka, ni mwelekwa ywa nkongo wa mo kumbwa wose. 16Kwaviya mwa yeye vintu vyose vyumbwa, iviya wiyuko mo ulanga na wiyuko mwe isi, vintu vikuwonekana na hevikuwonekana, hegu ni Useuta, hegu ni udahi, hegu ni ulongozi hegu wata udahi, vintu vyose vyumbwa ni yeye na kwachausa chakwe. 17Yeye naeyuko hevinati vintu vyose vyahangaika hamwenga.18Naho yeye nuyo mtwi wo mwili yaani vikilo, yeye ni nkongo na mwelekwa ywa nkongo mgati mwe wabanike, ivyo, anahantu ha nkongo mgati mwe vintu vyose. 19Kwaviya Chohile nakaunga kugamba, uchinti wakwe wose wikale mndani mwakwe. 20Naho kwivanya vintu vyose mwakwe mwe sila ya mwanawe, Chohile nakadamanya utondowazi kujinkila sakame yakwe yo umsalaba, Chohile nakevanya vintu vye isi hegu ni vintu kwembingu.21Nyuwe naywi mwe ichindedi chimwenga nendile mwi wajeni wa Chohile naho nednile mwi wankondo wakwe mwe izifanyanyi na kudamanya wavu. 22Mna haluse kawevanya, nyuwe mo mwili wakwe kujinkila file, nakadamanya vino chani awalete nyuwe wakukile hewena lema naho hata masa kulongozi kwakwe. 23Hegu mkajendeleza mo utondowazi mo wegamo utogile na kutenda na chindedi hehena kusigwa hale kulawa mwe msuni wa ukankalu wa mbuli yedi mwivile, ino niyo mbuli yedi ilongogwe mwe chila mntu aumbigwe hasi ho ulanga, uno nuywo ulosi uwo mweivyo miye Paolo sitenda msigilwa.24Haluse nelelwe masulumizo yangu, kwachausa chenyu miye nachintiza mo mwili wangu chikuhunguka mwe masulumizo ya Kulisito kwachausa cho umwili wakwe, uwo ni vikilo. 25Miye ni msigilwa mwe vikilo dino, vikuligana na hungwa ninkigwe kulawa mwz Chohile kwachausa chenyu kumemeza ulosi wa Chohile. 26Uno ni uchindedi waa chinyele nendile ufiswa mwe nkanana zilozize na mwe vyeleko, mna haluse igubulwa mwe wose wazumile wa yeye. 27Ni mwe wadya awo Chohile nakaunga kuwabunkwila ivyo, ugoli wa ukuka wa chinyele cha chindedi chino mgati mwe izisi, ni kugamba, Kulisito eyumo mndani mwenyu ukankale wa ukuka ukwiza.28Yuno nuyo chikulona chamfunda chila mntu, na kumhinya chila mntu ntunyo yose, chani kugamba, chimlete chila mchindedi mwa Kulisito. 29Kwachausa chino miye nevinya na udahi kuligana na udahi wakwe ukudamanya ndima mndani mwenyu mwe udahi.

Chapter 2

1Kwaviya naunga mmanye ivyo nani mwe nkuto zilozie kwachausa chenyu, mwa wose weyukoLaodikiya na mwe wose wao hewewone uso wangu mwe mwili. 2Nadamanya ndima chani kugamba, myuye yawo idahe kusangalazwa mwe kwikwa hamwenga mwe ungi na mwe ugoli wose wa ulozize wa uchindedi uchintile wa ubala, mwe kumanya chinyele che ichindedi cha Chohile icho ni Kulisito. 3Mwa yeye pamba zose za ntunyo na ubala zifiswa.4Nalonga vino chani kugamba mntu yoyose anese kuwadamanyiza ubala mwe ulosi ukudaha kuwazaganya. 5Naho hata hegu sihamwenga nanywi mwe mwili, mna chihamwenga na nyuwe mwe chimuye, nelelwa kuwona ubala wenyu mtana na udahi wo utondowazi wenyu mwa Kulisito.6Enga ivyo mumhokele Kulisito Zumbe, jendani mwa yeye. 7Mtogezwe mwa yeye, mzengwe mwa yeye, mtogezwe mwe utondowazi enga du ivyo, mhinyigwe, nakufungwa mwe ntogozi zilozize.8Kaulani kugamba mntu yoyose, asekuwagwiza mwe ubala na ulosi uwodu wa udanti kuligana na mahinyo ya wantu, kuligana na mbuli ze isi, naho siyo kuligana na Kulisito. 9Kwaviya mwa yeye uchinti wose wa Chohile wekala mo mwili.10Nanywi mmemezwa mwa yeye, yeye nimtwi wa chila udahi na Uzumbe. 11Mwa yeye naho namjelwa ngasu mwe ngasu heikudamanywa ni wantu mwe kusinya mwili wa nyama, mna ni mwe ngasu ya Kulisito, 12Naho namzikwa hamwenga naye mo ubatizo, na mwe sila ya utondowazi mwa yeye, kamuyusa mo udahi wa Chohile amuyuse kulawa mwe wabanike.13Naho umo nendile mbanika mwe masa yenyu naho, umo hamjeligwe ngasu mwe imili yenyu, nakawatenda wajima hamwenga naye na kuchilekeila msa yetu yose. 14Nakafuta nkumbuso za madeni zidolonywe, na ubala nendile chikuligana na suwe, kakauyusa yose na kuyagong'ondela mo msalaba. 15Niyo ausa udahi wa uzumbe, nakayaika mo lumpe na kudamanya kutenda nyika yo udahi mwe sila yo umsalaba wakwe.16Ivyo mntu yoyose asekuwakantulani nyuwe mwe kudya hegu mwe kunywa, hegu kulanga kulnga mauwa ya zuwa kulu hegu mwezi mhya, hegu zuwa dyakuhumula. 17Vino ni chizuli cha mbuli zikwiza , mna nkongo ni Kulisito.18Mntu akutenda yoyose asekuwahoka maliho yakwe mwe kunga unyanyahala na mwe kuvikila wandima mntu we namna iyo engila mwe mbuli azione na kuhembeleza na fanyanyi zakwe za chimwili. 19Yeye hakuchitoza mtwi, ni kulawa mwe mtwi kugamba mwili wose kujinkila mwili wose kujinkila vilungo vyakwe na mavuha hulungwa na kutozana kwa kwa hamwenga, naho vyakula mwe kukula kukula kukulavywa na Chohile.20Uneva nawabanika hamwenga na Kulisito mwe mbuli ze isi mbona mwekala enga mwadamanya ze isi. 21Msekutoza, hata kuziluma hegu kuzidonta? 22Yano yose yalongwa kwachausa cha ubanasi ukwiza na madamanyizo kulaila mwe sigilizi na mahinyo ya wantu. 23Sigilizi zino zina ntunyo za dini zidamanywe mwe ubala na unyanyahala na masulumizo ya mwili, mna mna haziwagile kujinka tama za mwili.

Chapter 3

1Naho uneva Chohile nakauyusa hamwenga na Kulisito, zilondeni mbuli za kulanga uko Kulisito ekala umkono wa kulume wa Chohile. 2Fanyanyeni kulanga, mbuli za kulanga, siyo kulanga mbuli za hasi. 3Kwaviya mbanika, naho mo kwikala kwenyu mfiswa hamwenga na Kulisito mwa Chohile. 4Umo Kulisito akawoneka, uyo ni mwikazi wenyu nvyo nyuwe nanywi namuwonekane naye mwe ukuka.5Ivyo, suntani mbuli zi mwe isi, yani, uchilanga, wavu, kunga kwihiye, ungi wihiye, na tama zihiye, ayo ni kuvikla matukulu. 6Ni kwachausa cha mbuli zino maya ya Chohile yeza mlanga mwe hewezumile. 7Nikwachausa cha mbuli zino nyuwe nanywi mjenda ivyo umo mwekale mgati mwawo. 8Mna hauluse vyaungwa mzuse mbuli zino zose, yani, maya, kwihiwa, ungi wihiye, kuhuluta, na milosi ihiye ikulawa mwe milomo yenyu.9Msekdantana nyuwe kwa nyuwe, kwaviya muuvula untu wenyu wa chikale na ntendwa zakwe. 10Muuvika untu uhya, uwo udamanywa mwe umanyi kulawana na mliganyo wa yudya aumbile. 11Mwe umanyi uno, hahana Myunani na Myahudi, kujelwa ngasu na kuleka kujelwa ngasu mmanyi naye na suyo mmanyi, msigilwa, na uyo suyo msigilwa mna badala yakwe Kulisito ni mbuli zose mwe zose.12Saviya wasagulwe ni Chohile, wakukile na waungigwe, kwevikeni untu wedi uchindedi unyanyahala, kuhola na kujijimiza. 13Guhilaneni, nyuwe kwa nyuwe, filanani mbzi chila yumwenga na mnyawe, amfile mbazi mwe kulangaivyo,ivyo Zumbe awafileni mbazi nyuwe. 14Kujinka mbuli zino zose, mtende na ungi uwo mwe nkonkovi yo uchindedi.15Utondowazi wa kulisito nauwalongoze imyuye yenyu, nendile ni kwachausa cha utondowazi uno kugamba, namwitwngwa mwe mwili umwenga, tendani na ntogozi. 16Naho ulosi wa Kulisito wikale mndani mwenyu mwe ugoli na mwe ntunyo yose, hinyanani na kuwazagula nyuwe kwwa nyuwe mwe zabuli, lungole, na lungole lwa muye, chemani mwe ntogozi myuye yenyu kwa Chohile. 17Naho chochose mkudamanya, mwe ulosi hegu mwe ntendwa damanyani vyose mwe zina dya Zumbe Yesu, mwinkeni ntogozi Chohile Tate kujinkila yeye.18Wavyele, wanyanyahileni wagosi wenyu, saviya vikuwagila mwa Zumbe. 19Nanywi wagosi waungeni wavyele wenyu, naho msekutenda na maya kulanga wowo. 20Wana weveni welesi wenyu mwe mbuli zose, ivyo, nivyo vikumwelela Zumbe. 21Watate msekuwehiwa awana mwenyu, chani kugamba wanase kukata tama.22Wasigilwa weveni Mazumbe wenyu, mwe mwili mwe mbuli zose, naho siyo mwe ndima ya meso, saviya wantu wakwelela du, mna mwe muye wa chindedi mogoheni Chohile. 23Chochose mkudamanya, damanyani mwe izinafasi zenyu saviya mwa Zumbe naho siyo saviya mwe wantu. 24Mmanya kugamba namhokele jeleko dya kuguha kulawa mwa Zumbe, na Kulisito Zumbe chikumsnkanila. 25Mwe kugamba yoyose akutenda hekuwagila naahokele nkato mwe ntendwa hezikuwagila adamanye, naho hahana upagulo.

Chapter 4

1Mazumbe lavyani kwa wasigilwa mbuli zikale zawagila na zikungwa, mwamanya naho kugamba, mnanaye Zumbe kwa mbingu2Jendelezani kutenda wachindedi mwe malombezo, ikalani meso mwe idyo kwa ntogozi. 3Lombezani hamwenga kwachausa chetu naho chani kugamba, acahohile avugule imilango kwachausa cha ulosi, kulonga chinyele cha chindedi cha Kulisito kwachausa cha dino sitalizwa minyolo. 4Naho lombazani kugamba, nidahe kudika pwilili enga ivyo ikumunga kulonga.5Jenda kwa umanyi, kwa wadya weyuko kuse, namchikombole ichipindi. 6Milosi yenyu naitende na wedi chipindi chose na yakwelela munyu chipindi chose chani kugamba, mdahe kummanya ivyo mkungwa kuhitula chila mntu.7Kwambuli ikunga muye Tikiko nadamanye yamanyike kwenyu, yeye ni mlukolo mungwa msigilwa, mkanuni na msigilwa mnyetu mwa Zumbe. 8Namsigila kwenyu kwachausa cha dino kugamba, mdahe kumanya mbuli zachunga suwe naho kugamba, mdahe kuwajela Muye. 9Namsigila hamwenga na Onesimo, mlukolo ywetu mungwa mchindedi na yumwenga ywenyu, nawagambileni chila mntu icho chilile hano.10Alisitaliko., mtalizwa mnyetu, awalamsani, naho na Mako mwana mtumbawe na Balinaba mhokeleni mpalahole kulawa kwakwe umo akeza kwenyu mhokeleni. 11Naho Yesu akwitangwaYusito, wano ichedu chawo wajelagwa ngasu ni wadamanya ndima weyangu kwachausa cha Useuta wa chohile watenda kwelelwa kwangu.12Epafala, awalamsani yeye ni yumwenga wenyu na msigilwa ywa Kulisito Yesu, yeye atenda uhikilizi mwe malombeo kwachausa, chani kugamba, mdahe kuchimala kwa uchinti na kukaulwa chindedi mwe ungi wose wa Chohile. 13Kwaviya namkaula, kugamba, adamanya ndima kwa kuhikiliza kwachausa chenyu, kwawo weyuko Laodekiya, na kwawo weyuko Hielapoli. 14Luka yudya mganga mungwa, na Dema nawalamsa.15Walamse walukolo wangu weyuko Laodekiya na Nimfa, na vikilo diya diyuko kwenyumba yakwe. 16Baluwa ino aho ikugwa itende isomwa mwe milango yenyu, isomwe naho kwe vikilo dya Walaodekiya, nyuwe naho manyani mwa mwaisoma idya ibaluwa kulawa Laodekiya. 17Longani kwa Alikipo, kaula idya indima ambayo kwihokela mwa Zumbe, kugamba, waungwa kuichintiza.18Ndamsa ino ni kwamkono wangu mwenye, Paolo, ikumbukeni minyololo yangu, wedi wikale na nyuwe.

## 1 Thessalonians

Chapter 1

1Paolo Siliwano na Timoseo, kwa vikilo dya Wasesalonike kwa Chohile Tate na Zumbe Yesu Kulisito, wedi na utondowazi itende na nyuwi2Chalavya ntogozi kwa Chohile chila nkanana kwa chausa cha nyuwe nyose chipindi chikawalonga mo kulombeza kwetu. 3Chaifanyanya hehana uhelo kulongozi kwa Chohile na Tati yetu ndima yenyu yo utondowazi kukazana kwa ungi na kujijimiza wenye ukankalu kwa chausa cha aho halongole mwa Zumbe Yesu Kulisito.4Walukolo mkungigwa ni Chohile chimanya ukwitangwa kwenyu. 5Na kwaivyo ulosi wetu ivyo wizile kwenyu siko kwa kulonga du, mna naho mo udahi wa Muye Ukukile na we chindedi, kwa namna iyo mmanya naho suwe na chiwantu wa vivihi mgati mwenyu kwa chausa chenyu.6Nawi wantu wakuchitongela suwe na Zumbe saviya mhokele ulosi kwa kukuntana kwa kwelelwa kulawa kwa Muye Ukukile. 7Na ulailo wakwe mtenda mligano kwa wose wa Makedoniya na Akaiya awo wakuzumila.8Kwaviya kulawa kwenyu ulosi wa Chohile uzagale kose na siyo kwa wose Makedoniya na Akiya iyodu badala yakwe kwa chila hantu utondowazi wetu kwa Chohile uzagale kose na ulailo wakwe hachikunga kulonga chochose. 9Kwaviya wowo wenye wawagambila ukwiza kwetu na kudamanyika vihi mgati mwenyu watamwila ivyo naumhitukile Chohile kulawa mwe mizimu na kumsankanila Chohile akwikala mwe chindedi. 10Wazilavya izimbuli kugamba mwamgoja mwana wake kulawa kolanga auyuswe kulawa kwa wabanike na yuno ni Yesu akuchinka kulekeilwa kulawa kwa maya yakwiza.

Chapter 2

1Kwa viya nyuwe wenye mmanya walukolo kugamba ukwiza kwetu kwenyu havitendile vya bule. 2Mmanya kugamba mwenkongo chisulumila na wachidamanya kwa soni kudya Filipi saviya mmanyize naho nachina ukankalu mwa Chohile kulonga ulosi wa Chohile hata mwe nkunto zitendese.3Kwaviya kulangiliza kwetu hakukulawana na wihi hegu kwa yehiye hegu umolanyi. 4Badala yakwe saviya chivane na Chohile na kuzumila ulosi nivyo chikulonga chagamba siko kuwatenda welelwe wantu mna kumtenda Chohile elelwe uyo ichedu nuyo akuikaula imyuye yetu.5Kwa viya hachidamanye ulosi wa kwelaviza mazuwa yose saviya mmanyize naho ukulonga ulosi saviya kuzingiliza kwa kunga Chohile ni mwambizi wetu. 6Naho hachilondile ukuka kwa wantu hegu kulawa kwenyu hegu kwa watuhu nachidahe kunga kwinkigwa du saviya wasigilwa wa Kulisito.7Badala yakwe nachitenda wahoile mgati mwenyu saviya mvyele kuwahoza wana wawo mwenye. 8Kwa sila ino nachina ungi kwenyu nachikonga chitende chose siyo du ulosi wa Chohile mna naho ujima wetu suwe wenye kwaviya mtenda na ungi kwetu. 9Kawviya walukolo mwaiwazagula indima na nkunto zetu chilo na msi nednile chikadamanya ndima chitende chinasekumwegamila yoyose chipindi icho nachikawagambila mhuli wa Chohile.10Nyuwe ni waukuzi wa Chohile hamwenga kwa ukuka wikale zeze, kuwagila hekwine lema ivyo chijendile kulongozi kwenyu mkuzumila. 11Nivyo ivyo mmanya ni kwa vihi kwa chila yumwenga wenyu saviya tate ivyoeli kwa wanawe chiwakunkuse na kuwajela moyo naho chiwaukula. 12Kugamba namungwa kujenda saviya umwitango wenyu kwa Chohile awetange uko ko useuta wa ukuka wakwe.13Kwa chausa icho, chamtogola Chohile nho chila chipindi kwaviya mwize mhokele kulawa kwetu ulosi wa Chohile uwo mwivile namhokela siyo ulosi wa wantu badala yakwe saviya chindedi ivyo wili ulosi wa Chohile na ulosi uno nuwo ukudamanya ndima hagati henyu mzumile.14Kwa ivyo nyuwe walukolo mtende wantu wa kutongela amabunga ya Chohile ye mo Uyahudi mwa Kulisito Yesu kwa viya nyuwe nanywi msulumizwa mwe zimbuli izo izo kulawa kwa Wayahudi. 15Nendile ni Wayahudi nawo wamkomile Zumbe Yesu hamwenga na waoni ni Wayahudi awo wachibalaze chifose kuse hawamwelelwe Chohile nani mnkondo kwa wantu wose. 16Wachilemeza chisekulonga hewemmanyize Chohile chani wahokele kwambulwa , ulailo wakwe ni kugamba wasekujesa masa kohelo maya yeza kulanga kwawo.17Suwe walukolo nendile chesima na nyuwe kwa chipindin chijihi chimwili sicho cho umuye nachidamanya kwa udahi wetu , nachinankwina vitendese na kuwasinya ivyo mwili. 18Kwaviya nachunga kwiza kwenyu miye Paolo kwa nkanana imwenga na nkanana ntuhu mna mwavu niyo achilemela. 19Kwaviya msuhi wetu ni mbwani kwa aho halongole hegu kwelelwa hegu chilemba cha kwefenya hamwenga na Zumbe dyetu Yesu chipindi cha kwiza kwakwe? Togola sawo nyuwe vikongezeka saviya weli awatuhu? 20Kwaviya nyuwe ni ukuka na kwelelwa kwetu.

Chapter 3

1Kwa ivyo nachili hachikudaha kujijimiza vitendese nachikafanyanya kugamba naitende vyedi kusigala kudya Athene suwe ichedu. 2Chimsigila Timoseo, mlukolo ywetu na msigilwa ywa Chohile mo ulosi wedi wa Kulisito kuwatogeza na kuwajela moyo kuligana na utondowazi wenyu. 3Nachiyadamanya yano chani vitende asekutendeka yoyose akulekela kulawana na masulumizo na yano , na kwaviya nyuwenye mmanya kugamba chitenda wasagulwe kwa chausa cha dino.4Chindedi chipindi nachendile hamwenga na nyuwe nachilonga kuwagambila yakugamba nachihajihi kuhokela kusulumila na ayo nayalaile saviya mmanyize. 5Kwachausa chino umo nasikudaha kujijimiza naho nasisigila vitende nihokele kumanya vimo utondowazi wenyu vyadahika mtokujeza nakutenda chidogo kawajeza mwe ndima yenyu niyo vyatenda hamna.6Mna Timoseo nakeza kwetu kulaila kwenyu niyo achiletela mbuli zedi za kulanga ko utondowazi na wedi wenyu nakachigambila kugamba mnanazo kukumbuka utana kulanga kwetu na kugamba mwebusa kuchiwona nyuwe. 7Ivyo walukolo chiwona vyedi vitendese na nyuwe kwa viya vyo utondowazi wenyu mwe nkunto na masulumizo yetu yose.8Mna haluse chekala hegu mkachimala kwa kutoga kwa Zumbe, 9hegu ni ntogozi zani chimwinke Chohile kwenyu nyuwe kwa kwelelwa kose chinanako kulongozi kwa Chohile kulanga kwetu? 10Chalombeza vidala chilo na msi chani chidahe kuwaona uso wenyu nakuwaongezeza chiya ichijese mo utondowazi wetu.11Chohilw ywetu na tate mwenye na Zumbe wetu Yesu achilongoile isila yetu chibule kwenyu. 12Na Zumbe awadamanye kutenda mo kunga mkaungana na kuwaunga wantu wose saviya chikuwadamanyiza nyuwe. 13Nadamanya vino chani kutogeza imuyuye yenyu itende hehana lema mo ukukile kulongole kwa Chohile ywetu na tate yetu mo kwiza kwa Zumbe Yesui hamwenga na ukukile wakwe wose.

Chapter 4

1Naho walukolo chawajela moyo nawaunga kwa Yesu Kulisito hegu ivyo mhokele vikungigwa kulawa kwetu ivyo mkungigwa kujenda vikumwelela Chohile mna sila iyo mjende vitendese. 2Kwaviya mmanya vikungigwa mvihi ayo chiwenkile kujinkila Zumbe Yesu.3Kwa viya uno nuwo ungi wa Chohile ukuka wenyu kugamba mwenege chilanga, 4kugamba chila yumwenga ywenyu kamanya ivyo vyo kutenda na mvyele wako mwenye kwa ukuka wa ntunyo. 5Usekutenda na mvyele kwa iyo vyo kuunga umwili saviya wantu hewemmanyize Chohile. 6Asekutendekana na mntu yoyose naavuke mihaka na kumbalanga mlukolo kwachausa che mbuli ino kwa viya Zumbe nuyo mtokuliha kwa wabalange kwe izimbuli zose zino saviya chilongole kuwafunda kuwaukuila.7Kwaviya Zumbe hacitagile mo ubanasi mna mo umuye. 8Ivyo akudilemela dino hakuwalemela wantu mna amlemela Chohile akuwenka Muye Ukukile wakwe.9Vikulanga uwedi wa walukolo hahana kunga kwa mntu yoyose kukudolonyezeza kwa viya mhinywa ni Chohile kungana nyuwe kwa nyuwe. 10Chindedi myadamanya yano yose kwa walukolo weyukoMakedoniya yose mna chawaunga walukolo mdamanye na ivyo vikongezeka. 11Chawaunga munge kwikala wikazi wakutongomala kudima ndima zenyu na kudamanya ndima kwa mikono yenyu saviya chiwagambile. 12Damanya yano chani udahe kujenda vyedi kwa kutunywa kwa wao wekale kuse ko utondowazi chani usekubindilwa kwaga kokose.13Hachikunga nyuwe mnanye hevina chindedi nyuwe walukolo mwikulanga mwa awo n wagonile chani mnase kwingila chihivu saviya watuhu hewekuvimanya vikulanga chipindi chikwiza. 14Uneva chazumila kugamba Yesu nakabanika niyo auyuka naho na ivyo ivyo Chohile nawalete hamwenga na Yesu awo wagonile mo kubanika kwa uyo. 15Kwa chausa cha ayo chawagambila nyuwe ulosi wa Zumbe kugamba suwe chi mo ujima nachitendeke chipindi hachiwalongoile wadya kubanika.16Kwa viya Zumbe mwenye nasele kulawa kwa maingu neze na lukunga lutendese hamwenga na lukunga kwa wasigilwa wa Chohile wakulu hamwenga nedipalapanda dya Chohile na awo wabanike mwa Yesu nawauyuswe nkongo. 17Niyo suwe chi mo ujima chisigale nachihangane mwa maingu hamwenga nawo kumsingila Zumbe molanga, kwa sila ino nachitende na Zumbe mazuwa yose. 18Mwe ivyo jelanani nguvu nyuwe kwa nyuwe ko kulonga yano.

Chapter 5

1Haluse kwa mbuli ya chipindi na msimu walukolo hamkunga kugamba chintu chochose chidolonywa kwenyu. 2Kwaviya nyuwe wenye mmanya kwa chindedi kugamba zuwa dya Zumbe dyeza saviya mbavi akwiza nechilo. 3Hadya wakugamba kuhola na kudimwa naho ubanasi ukuwezila chipumpa saviya usungu ukumwizila mvyele msoka hawkwepe kwa sila yoyose.4Mna nyuwe walukolo hammuli mwe chiza na umo diya idizuwa dikawezila saviya mbavi. 5Kwa viya nyuwe nyose mwi wana wa ung'azi na wana wa msi suwe hachiwana wa chilo hegu mwe chiza. 6Ivyo mna chisekugona saviya watuhu ivyo wakugona mna chitende meso na kusinyisa. 7Kwaviya wakugona wagona nechilo na wakukolwa wakolwa nechilo.8Kwaviya suwe chi wana wa nomsi chitende chisinyise chivale chinga ya utondowazi na ungi na nkofiya ya chuma iyo ineichindedi cho kwambulwa kwe ichipindi chikwiza. 9Kwa viya Chohile hachisagule nkongo kwa ivyo vyo usungu mnam kwa kuhokela wambulwa kwa sila ya Zumbe Yesu Kulisito. 10Uyo nuyo achibanikile chani kugamba chinatenda meso hegu chigona chikale hamwenga naye. 11Ivyo jeleneni nguvu na kuzengana nyuwe kwa nyuwe saviya mheza kudamanya.12Walukolo chawalombezezani muwamanye wadya wakudamanya mgati mwenyu na wadya wekale kulanga kwenyu mwa Zumbe na wadya wakuwagambila. 13Chawalombeza naho mumanye na kuwenka kutunya mo ungi kwa ivyo vye ndima yawo mtende na utondowazi mgati mwenyu nuywe wenye. 14Chawaunga walukolo muwafunde hewekwita kwa yaikigwe vyedi wajeleni moyo wakantile taman wambizeni wadya wahwele na mtende wajijimizi kwa wose15Kaulani asekutendeka mntu yoyose akuliha dihiye kwa dihiye kwa mntu yoyose kwa uyob asweseke damanyani yadya ayedi kwa chila yumwenga ywenyu na kwa wantu wose. 16Mwelelwe mazuwa yose. 17Mlombeze hehena uhelo. 18Mtogoleni kwa chila mbuli kwa viya ayo nayo akunga Chohile kwenyu mwa Yesu Kulisito.19Msekumzima muye. 20Msekuubela uwoni. 21Yezani mbuli zose mzitoze zitende zedi. 22Enegani chila chikusinyika cha ubanasi .23Chohile wo utondowazi awachintize mo ukukile umuye, ujima no mwili vidimwe hehana lema mo kwiza kwakwe Zumbe wetu Yesu Kulisito. 24Uyo awetange ni mchindedi uyo nuyo mta ukudamanya.25Walukolo chilombezezeni naho. 26Walamseni walukolo wose kwa kukumbatilana kukukile. 27Na wagamba kwa Zumbe kugamba baluwa ino igambilwe kwa walukolo wose. 28Wedi wa Zumbe ywetu Yesu Kulisito ikale hamwenga na nyuwe.

## 2 Thessalonians

Chapter 1

1Paolo Silwano na Timoseo, mwe nyumba yo kuvikila ya wasesalonike mwa Chohile tate ywetu na Zumbe Yesu Kulisito. 2Wedi nautende kwenyu na utondowazi kulawa kwa Chohile tati ywetu na mwa Zumbe Yesu Kuliaito3Ichunga suwe kumtogola Chohile mazuwa yose, kwa chausa chenyu , walukolo, mwe vino nivyo vikuchunga kwa viya utondowazi wenyu mwa chila mntu ujenyele vitendese. 4Ivyo suwe wenye chalonga mwe kweduvya mlanga mwenyu mwe nyumba za Chohile chalonga mbuli ya kugoja kwenyu no utondowazi mnanawo mwe masulumizo yose chalonga mwe mbuli za masulumizo mkujijimiza. 5Ino niyo mpituko ya kanto ya uwagilo ya Chohile, ulailo wa yano ni mwanyuwe muwazwe mwe kuwagila kujinkila useuta wa Chohile uwo kwa chausa cha masulumizo.6Mwe viya uwagila wa Chohile kuwaliha masulumizo wadya wakuwasulumizani nyuwe. 7na kuwatenda ubwedo nyuwe mkusulumizwa hamwenga na suwe, nadamanya vino ichipindi cho ukugubulwa mwakwe Zumbe Yesu kulawa moulanga na wandima wo udahi wakwe. 8Mwe mwali wo moto nawavuzize chiasi awo hewemmanyize Chohile na awo hewekuzumila ulosi wa Zumbe ywetu Yesu.9Nawasulumile mwe kubalangwa kale na kale wakatenda wasentwa na wikazi wa Zumbe no ukuka wo udahi wakwe. 10Nadamanye chipindi umo neze chani kutunywa na wantu wakwe na kuwehelwa wose wazumile mo ukuzi wetu wenye nawivika mwenyu.11Mwe vino chawalombezezeni nyuwe mazuwa yose chalombeza kugamba Chohile ywetu awawaze kugamba na muwagila kwitangwa, chawalombezezani kugamba adahe kuchintiza chila mbuli yedi na chila ndima ya utondowazi mo udahi. 12Chalombeza mbuli zino chani mdahe kuditunya zina dya Zumbe Yesu, chalombeza kugamba mdahe kutunywa ni uyo, mo wedi wa Chohile na Zumbe Yesu Kulisito.

Chapter 2

1Haluse kulanga kwiza kwa Zumbe ywetu Yesu Kulisito na kuchisanya hamwenga, chani chitende naye, chawalombeza nyuwe walukolo wetu. 2Kugamba , msekuyuganiswa naho kujelwa ngavu ngavu vihufu, mwa muye hegu naho mwe ulosi hegu naho mwe baluwa ikulagisa kugamba, ilawa mwetu, ikagamba mazuwa ya Zumbe yajika kwiza.3Mntu anese kuwadanta mwe vyovyose kugamba haize kubula kudya ukugwa kulaile nkongo naho mntu wa wavu alagisweyudya mwana ywa ubanasi. 4Yuno nuyo akuhigana naye enula mwenye akamhiga Chohile naho Chochose chikuvikilwa naho ulailo wakwe wekala mwe nyumba nkulu ya Chohile na kwelagisa yeye kugamba ni saviya Chohile.5Vino hamkukumbuka kugamba, umo nanina nyuwe nasiwagambilani kulanga mbuli zino? 6Haluse mmanya chiya nachikamchinda chani kugamba adahe kugubulwa mwe ichipindi chiligane chikabula. 7Mwe chinyele cha yudya mntu mwenye adamanya ndima hata haluse, chani du hana uyo akumchinda haluse kubula umo nalavigwe mwe sila.8Nivyo udya mwenye wavu nagubulwe yeye Zumbe Yesu namkome mwe muye wo mlomo wakwe , Zumbe namdamanye kugamba siyo chochose mwe ugubulo wo kwiza kwakwe. 9Ukwiza kwa yudya mwenye wavu, nautende ni chausa cha ndima ya shetani mwe udahi wose, mpituko na kwehela kweudanti. 10Naudanti wose wenye uzalimu mbuli zino nazitendeke mwe wadya wakwaga kwaviya hawauhokele ungi wa Chindedi kwa chausa cho kugombolwa kwawo.11Kwaviya Chohile awatuma ndima ya ubanasi chani wazumile udanti. 12Ulailo wakwe ni kugamba wose nawakantilwe wadya wewezumile ichindedi mna wowo watenda na chinyemi mwe uzalimu.13Mna yachunga chimtogole Chohile chila nkanana kwachausa chenyu walukolo wakungwa wa Zumbe kwaviya Zumbe nakawasagula nyuwe saviya malimbuko ya ugombolwa wo usutwa wa muye na utondowazi mwe chila chindedi. 14Chino nicho awetangileni nyuwe kujinkila mbuli yedi mdahe kupata ukuka wa Zumbe ywetu Yesu Kulisito. 15Ivyo walukolo chimalani mtoge imanyeni idya ijadi mhinyigwe mo ulosi hegu mwe baluwa yetu.16Haluse Zumbe ywetu Yesu Kulisito mwenye na Chohile Tati yetu achungile na kuchinka msuhi wa kale na kale na ukankalu wedi kwachausa cha wikazi uwo ukwiza kujinkila wedi. 17Awenkeni msuhi na kuitenda itoge imyuye yenyu mwe chila ulosi na ndima yedi.

Chapter 3

1Naho haluse walukolo mchilombezeze, kugamba ulosi wa Zumbe udahe kwenela na kutunywa saviya wili wenye. 2Lombezani kugamba chidahe kugombolwa kulawa mwe wavu, na wantu wabanasi kwaviya siyo wose wanautondowazi. 3Mna Zumbe ni ywa chindedi uyo nawatogeze nyuwe nakuwadima kulawa mwa yudya mwavu.4China ukankalu mwa Zumbe kwachausa chenyu, kugamba mwadamanya naho mjendeleze kudamanya mbuli izo chikuwasigila. 5Zumbe adaha kuilongoza imyuye yenyu mwe ungi na mwe ujijimizo wa Kulisito.6Haluse chawasigila walukolo mwe zina dya Yesu Kulisito kugamba mwenege chila mlukolo uyo akwikala wikazi wa ubwa naho siyo ukulawana ne ijadi iyo mhokele kulawa mwetu. 7Kwaviya nyuwe wenye mmanya ni vyedi mwenyu mlisi suwe hachikale mgati mwenyu saviya wadya hewena uzumizi. 8Naho hachidile nkande ya mntu yoyose hechikilihile mna chidamanya ndima chilo na msi mwe ndima ndala na mwe nkuto chani chisekudaha kutenda mzigo mwa yoyose mwa nyuwe. 9Chidamanya vino siyo kugamba, hachina udahi mna chidamanya vino chani chitende uligano wmenyu chani kugamba mdahe kuchilisi suwe.10Ichipindi umo nachihamwenga na nyuwe nachiwasigila uneva yumwenga ywenyu hakunga kudamanya ndima asekudya. 11Kwaviya chiva kugamba watuhu wajenda jenda mwe ubwa mgati mwenyu, hawakudamanya ndima ndima mna akajika ni wantu hewena ubala. 12Haluse awo nawo chawasigila na kuwaunga mwa Zumbe Yesu Kulisito kugamba, vyaungwa wadamanye ndima mwe kuhola na kudya nkande yawo wenye13Mna nuywe walukolo msekuhwa myuye mwe kutenda yadya yedi. 14Uneva mntu yoyose hakunga kuzumila ulosi wetu mwe ibaluwa ino mumsinyise uyo naho msekutenda ndala hamwenga naye chani kugamba adahe kwingila soni 15Msekumfanyanya saviya mlukolo mna mfundeni saviya mlukolo.16Zumbe ywa utondowazi mwenye awenke utondowazi ichipindi chochose mwe sila zose, Zumbe atende na nyuwe nyose. 17Ino niyo indamsa yangu Paolo mo mkono wangu mwenye uyo ni vengelo mwe chila baluwa ino niyo hudolonya. 18Wedi wa Zumbe ywetu Yesu Kulisito utende na nyuwe nyose.

## 1 Timothy

Chapter 1

1Paulo msigilwa ywa Kulisito Yesu, kuligana na lagozo dya Chohile na mkombola ywetu Yesu Kulisito nuo mnkondo ywetu. 2Kwa Timoseo mwanangu na Chohile mo utondowazi wedi uhoile na utondowazi ukulaila kwa Chohile Tate3 na Kulisito Yesu Zumbe dyetu.3Saviya hugambile nahalawaga kwita Makedoniya, wikale Efeso chani kugamba udahe kuwajesa wantu watuhu wasekuhinywa mahinyo matuhu 4Naho wasekwetegeleza simo na vintu vikutongelana hevine udumo. Yano yakuleta mahigano kujinka ukaleka kuwambiza kujendeleza mwe mbuli ya Chohile ywa utondowazi.5Mna umwalo we isigilizi ino ni umbuya ukulaila mwe myuye mtana, mwe imili yedi na mwe utondowazi wa chindedi. 6Kna namna ya wantu wasesa mwalo wayasa amahinyo yano na kuhitukila milosi ya chihovyo. 7Waungwa watende wahinyi wa lagizo, mna hawamanyize icho wakulonga na icho wakuhikiliza 8Ivyo chamanya lagizo ni yedi kwa mntu najesese kwa yedi.9Chimanya kugamba lagizo haiwandikwe kwa chausa cha wawagile ni kwachausa cha wakuhiga idilagizo nawahige wantu hewekukile wata na wavu na hewene Chohile na yehiye idamanya kwa chausa cha wagoni tate na mami zawo kwa chausa cha wakomi. 10Kwa chausa cha wachilanga kwa chausa cha wantu wakudyana, kwa chausa cha wakutaha wantu na kuwatenda watumwa, kwa chausa cha walulimi kwa chausa cha walonga lulimi, na yoyose akuhiga mahinyo ya chindedi. 11Mahinyo yano yalawana na ulosi wedi wa Chohile uwo ukuka wa Chohile uyo mta kujimbikwa chani kwa yano sizumilwa.12Namtogola Yesu Kulisito Zumbe dyetu kunijela nguvu kwa viya waniwaza miye kuwa ni mchindedi. 13Nandile ni mtumwa kusimanga mtesi na mntu wa vulugu mna nasipata yedi kwa viya sitenda kwa kutokuzumila. 14Mna ivyedi vya Chohile ywetu imema utana na umbuya wimuno mwa Kulisito Yesu.15Ulosi uno ni wachindedi na waungwa kwigalwa ni wose kugamba Kulisito Yesu keza mwe isi ukombolwa wa masa watendile vihiye. 16Mna kwa chausa chino miye sinkigwa wedi chani kugamba mndani mwangu miye nkongo mwa yose Kulisito Yesu elavize ujijimizi wose kadamanya ivyo saviya ntangulizo kwa wose wakunga wamzumile uyo kwa chausa cho ujima wa mazuwa yose hewine udumo. 17Naho kwa Seuta hena udumo, hekubanika hekuwoneka Chohile ichedu utende ntunyo na ukulu mazuwa yose . Taile.18Nasika lagizo dino kulongozi kwako Timoseo mwana ywangu, nadamanya vino kuligana na uwoni ulavigwe aho nkongo kulanga weye chani kugamba wingile mwe nkongo yedi 19Damanya ivyo chani kugamba utende na wedi na kunga kwedi wantu wasiku wayalemela yaano waubalanga uwedi. 20Saviya Himeneyo na Alekizanda wadya hwinkile mwavu chani awahinye wasekubela.

Chapter 2

1Kwaviya nkongo ya yose naunga kuvikilwa na kuvika na malombezi na kuhongela vidamanyike kwa chausa cha wantu wose, 2Kwa chausa cha Seuta na wose wadya weyaho mta udumo chani kugamba chidahe kwikala wikazi wa mwile na uhoile kwa kukuka wose wadya weyaho kwaulongozi chani kugamba chidahe kwikal wikazi wedi na mtana kwa ukuka wose na ntunyo. 3Dino ni dyedi na dina uzumizi kulongozi kwa Chohile mkombola ywetu 4Uyo chmwegamila kutenda wantu wose wakombolwe naho wadahe kumanya chindedi.5Ivyo kuna Chohile yumwenga naho kuna mwivanyi yumwenga mwa Chohile na wantu wedya wa Kilisito Yesu, 6Kelavya mwenye saviya maliho kwa wose saviya ukuzi kwa chipindi chimwenga. 7Kwaviya uyo muye mwemye siwadamanya kutenda wasigilwa wa ulosi wedi wa Chohile na msigilwa nalonga chindedi sikulonga lulimi miye ni mhinyi ywa wantu we isi mwe utondowazi na chindedi.8Kwaviya naunga wana chilume chila hantu walombeze na kwinula mikono yedi heine nkuto na fanyanyi. 9Vino nivyo nahaunga wavyele wefunge magunya na kusigwa mwe ntunyo na kwechinda wasekudamanya na fili zishukigwe hegu zahabu hegu lulu suche ya yombe kulu 10Naho naunga wavale masuche yakuwawagila wavyele wakunga ntogozi kwa kujinkila ntendwa zedi.11Mvyele ahine kutenda mnyanyahala kuwategeleza wose. 12Simsigile mvyele kuhiga hegu kudamanya mahigano kulanga mwana chilume mna ikalani mwe kunyanyahala.13Kwaviya Adamu kaumbwa nkongo ukaheza Eva. 14Adamu hadantigwe mna umvyele kadantwa mwe uzavu. 15Hata ivyo naakombolwe kwa kujinkila kweleka wana hegu wajendeleza mwe utondowazi na ungi na mwe ukulu na umanyi wedi.

Chapter 3

1Ulongi uno ni wakuzumilwa hegu mntu abesa kutenda mchimaila abesa ndima yedi. 2Ivyo mchimaila aungwa asekutenda na mahuza. Aungwa atende mgosi wa mvyele yumwenga aungwa atende na chiyasi, na ntunyo na kupanga, mta chise aungwa atende na udahi wa kuhinya. 3Asekunywa mpombe asekutenda na vulugu, atende ahoile, mtondowazi. Asekutenda na tama ya hela4Vyaungwa kuchimaila inyumba ywakwe mwenye na wanawe vyaungwa kumtunya kwa ntunyo yose. 5Ivyo uneva mntu hakudaha kuwachimaila wantu we nyumba yakwe mwenye na adizenge zeze idifyo dya Chohile?6Asekutenda mzumizi mhya chani kugamba anase akefenya niyo agwa mwe inkanto saviya yudya mwavu. 7Aungwa atende na ntogozi zedi kwa wose we kuse chani anase kugwa we izisoni na mo mtego wo mwavu.8Mashemasi ivyiya ivyiya waungwa watende wawgila kupata kutunywa wasekutenda na kihituhitu, wasekunywa mpombe kujinkiliza hegu kutenda na tama. 9Wadahe kudima kwa kunga kwedi chiya ichindedi cho utondowazi ugubulwe. 10Watende naho wajinkizwe nkongo, nivyo wadahe kwambizwa kwa wadya hewekuzumilwa.11Wavyele ivyo ivyo watende na ntunyo wasekutenda walulimi watende na chiyasi na kuzumilwa kwa mbuli zose. 12Mashemasi waungwa watende wagosi wa mvyele yumwenga wadahe kuchimaila vywedi wana wawe ne izinyumba zawo. 13Kwaviya wayda wakusankana vyedi kupata uchimaila wedi na ukankalu mkulu mwe utondowazi udya mwa Kulisito Yesu.14Nadolonya mbuli zino kwako, nakaula kwiza kwako ivino hajihi. 15Mna uneva nanichelewe nadolonya chani mpate kumanya ivyo mkujendeleza mwe inyumba ya Chohile, idyo idivikilo dya Chohile mta ujima , chigamo na wambizi wa chindedi.16Naho haikuhigika kugamba chindedi cha Chohile uyo agubulwe, mkulu" awoneke mo mwili niyo wawoneka mwe muye akukile niyo awonwa mwe wandima wa kwembingu, alagiswa mgati mwe izisi, nyo azumilwa ne isi, naho niyo aguhigwa kulanga mwe ukuka."

Chapter 4

1Haluse muye ukukile alonga pwili ukagamba mazuwa yakwiza wantu watuhu nawaleke utondowazi na kutenda na magutwi kwetegeleza myue ukudanta na mahinyo ya kijini yakunga yehiye 2Mwe lulimi na wihi myuye yawo naihitukile3Nawalemezwe kusola na kuhokela nkante ziya Chohile kavyumba vidigwe kwa kutogola kwa wadya wakumzumila na wadya wachimanyize ichindedi. 4Naho chila chintu aumbile Chohile ni chedi hakuna chochose chikuhokela chedi hakikungwa kulemelwa. 5Kwa viya chasuntwa kujinkila ulosi wa Chohile kwa sila ya kulombeza.6Hegu nauyaike yano kwa walukolo notende mndima wedi ywa Yesu Kulisito kwa viya kwikwa kwa mbuli za utondowazi na kwa kuhinywa vyedi nawe kuvitogola, 7Mna zilemelwa ngano ze isi ziya zikungwa ni wavyele wadalahale mna uhine weye mwenye kwa kukuka. 8Kutumbwanisa umwili ni kwedi hadodo mna kukuka ni kwedi kwezimbuli zo kutunya lagano dya dyelo na diya dikwiza.9Ulosi uno watunywa na kuwagila vitendese. 10Naivyo ni kwachausa chino chatumbwanika na kudamanya ndima kwa kusinya vitendese kwa viya china ujima kwa Chohile emeso mkombola wantu wose wadya wakumzumila.11Uyalonge naho uwahinye izimbuli izo 12Mntu yoyose asekubela umbwanga wako chinyume chakwe adamanye chila lagizo kwa wose wachindedi mwe ulosi na mwe lujendo ungi na uchindedi na wedi. 13Umo hwizila ikala mo kuhina mwe kuogolana mwo kuhinya.14Usekubela ibahasha imndani mwako iyo winkigwe kujinkila uwoni kwa kwikiwa mikono ni wadalahala. 15Ukaulise mbuli zino uyadamanye ayo chani kukuka kwako wantu wose wakuwone sinyisa ulujendo lwako na uhinyi. 16Ukaulise ne izimbuli izo na kudamanya ivyo nawehonye mwenye wadya wakukwetegeleza.

Chapter 5

1Usekumkwahila mgosi adalahale mna umjele nguvu saviya Tati yako. Uwajele nguvu wambwanga saviya ni walukolo wako. 2Uwajele nguvu wavyele wadalahala saviya wamai yako., na wavyele wandele saviya wadadizo mo utana wose.3Uwatunye wambwanga wadya wabanikilwe chindedi chindedi. 4Elo uneva uyo abanikilwe ana wana hegu wezukulu waleke nkongo wahinye walagise kutunya wantu we hakaya hawo wenye waleke wawalihe welesi wawo yedi kwaviya nvyedi kulongozi kwa Chohile5Mna wabanikilwe chindedi chindedi ni wadya wasigwe ichedu naho wonga chegamizo chakwe ni kwa Chohile mazuwa yose hwikala mwe sala nalombeza amazuwa yose chilo na msi 6Naho ivyo mvyele yudya akwikala mwe wavu kabanika mna hata hegu ekala.7Nho uzilonge zino izimbuli chani kugamba wasekudamanya na kulongwelwa vihiye. 8Mna uneva mntu hanawadimile walukolo wakwe kauhiga utondowazi naho viha vidala kujinka yudya akuzumila.9Haluse mvyele awandikwe mwe kuwazwa saviya abanikilwe anatenda na lika haukuhunguka milongo mtandatu naho ni mvyele wa mgosi yumwenga. 10Hampu atende kamanyika akudamanya vyedivikatenda kugamba kawatunya wana hegu kawtunya wajeni hegu kawasunta viga wadya watondowale hegu kamtunya yudya akusulumila hegu kwe mndima yoyose yedi.11Mna kwa wadya wavyele wambwanga lemela kuwawandika mo ukuwawaza awo awavyele, kwaviya wanengila mwe izitama zo mwili kujinka Kulisito wonga kusolwa. 12Kweisila ino kwingila mwe masa kwa viya kubalanga kweusa mwe nkongo. 13Naho hwingile mwe mazwela yo ubwa, awo wazunguluka mwe nyumba kwa nyumba sio du wabwa mna naho niwasebenkanyi mna wengila mbuli ya watuhu wowo walonga mbuli zikuwalanga kuzilonga.14Ivyo miye nalonga wavyele wandele wasolwe weleke wana wachimaile izinyumba zawo cha mwavu asekuwabalanga moyo yakugambiliza na kudamanya masa. 15Kwaviya wantu wasiku wamhitukila mwavu 16Saviya mvyele yoyose atondowale anawabanikilwe elo nawambize chanii divikolo disekuzamilwa didahe kuwambiza wadya wabanikilwe chindedi chindedi.17Elo wadya wadalahala wa Zumbe nivyedi wawazwe kugamba wadaha kutunywa vitendese, mna wadya wakudamnya ndima ino kuhinya ulosi wa Chohile. 18Kwaviya mawandiko yagamba "Usekumgubla ng'ombe umnomo uneva akadya nkande naho Akudamanya "ndima ongogwaumwingila mbago wakwe."19Usekuhokela masa yakumunga mntu adalahale mna uneva hana wantu waidi hegu naho watatu. 20Waogole wakubalanga kulongozi kwa wantu wose chani watuhu weyaho wadahe kugoha.21Nakusigila kwa chindedi kulongozi kwa Chohile na kulongozi kwa Kulisito na kwa Zumbe wasagulwe udime izisigilizi ni vyedi usekusenta yoyose naho kugamba usekutenda mbuli yoyose kwakusinya. 22Usekumwikiya mntu yoyose mikono hampu usekutongela wavu wa wantu mtuhu, yakunga kweike vyedi mwenye utende vyedi.23Haikugwa kunywa mazi ichedu ukaleka unwe mpombe chidogo kwa viya yaita na manyonje yakwe ya hano na hano. 24Masa ya wantu watuhu yamanyika kwa chindedindedi naho vyalonga mwa amasa unaizintuhu zatongela nyumani. 25Ivyo ivyo awatuhu ndima zedi zamanyika vyedi kwa chindedi mna izintuhu hazikumanyika.

Chapter 6

1Wadya wose we hasi heigole watenda wasigilwa wawaguhile Mazumbe watende asviya wana wakutunywiswa. Waungwa kudamanya ivyo chani zina dya Chohile na mahinyo yasekuhulutwa. 2Wasigilwa wata Mazumbe wakuzumilwa wasekuwabela kwa viya nawo ni walukolo. Ukaleka ndima zawo ni wazumizi wakungwa hinya na kulonga mbuli zino.3Uneva mntu msiku ahinya na kwaza na kuhokela ulosi wetu wenye uzumizi udya wa Zumbe dyetu Yesu Kulisito, uneva hawakuzumila hinyo dikulongola mwe utumwa. 4Mntu uyo efenya na hamanyize chochose ukaleka anafujo na kuhigana kulanga izimbuli, mbuli izo yeleka chinyulu nkumbizi mahuluto, kuwaziza vihiye. 5Nafujo za mala kwa mala mgati mwa wantu wata fanyanyi zibanike. Waleka ichindedi wafanyanya kugamba kukuka ni sila ya kuwatenda wagoli."6Haluse kukuka na kuchinta ni ugoli mkulu. 7Kwa viya hakwiza na chochose mwe isi naho hadahe kuguha chochose kulaila mwe isi. 8Ukaleka chichintize na kutenda na suche.9Haluse awo wakunga kutenda na ugoli wagwa mwa majezo, mwe mtego, wagwa mwe uhezi ulozize na tama zihiye na mwe chintu chochose chikuwatenda wantu wadidimile mwe kubalangwa na mwe ubanasi. 10Ivyo kuga hela ni nkongelo ya namna zose za ubanasi wantu wadya wakubesa ivyo, wadulwa hale no utondowazi naho wewoka wenye kwa chihovu chilozize.11Mna weye mntu wa Chohile ziguluke izimbuli zawo timila uwagilwa ukuka, uchindedi, ungi, ujijimizi na kuhola. 12Towa nkondo yedi ya utondowazi, tozesa ujima wa kale witangilwe nautenda ni kwa chausa kugamba nakelanya ukuzi kulongozi kwa waukuzi walozize kwa chiya ichedi.13Nakwika lagizo dino kulongozi kwa Chohile kukulekeza vintu vyose ujima na kilongozi ywa Yesu Kulisito , alongile ayo chindedi kwa Pontio Pilato. 14Utoze lagizo kwa chindedi hehena lema, kubula kwiza kwa Zumbe dyetu Yesu Kulisito.15Chohile nawoneke mo kwiza kwakwe mwe idizuwa diwagile Chohile, mjimbikwa, mta nguvu ichedu, Zumbe akuzunguluka, Zumbe akulongoza. 16Uyo ichedu ekala mazuwa yose na akwikala mwe ulanga hewikubwilwa. Hahana mntu akudaha kuwona hegu akudaha kumkaula kumsinya kwakwe ni kwa kutunywa na udahi wa mazuwa yose . Taile.1718Wagambile wadamanye yedi, watende wagoli mwe ndima yedi, watende na kise na ugoli wa kulavya. 19Mwe isila iyo na waikiye ujima wedi kwa mbulli zikwiza chani kugamba wadahe kutoza wikazi wedi .20Timoseo amila chiya uhokele. Kwenege na ma na misigano ya uhezi yakwesiga yadya kwa walulimi yetangwa ubala. 21Wantu wasiku wayalonga mbuli zino ivyo wausizwa utondowazi. Mbazi zitende hamwenga na weye.

## 2 Timothy

Chapter 1

1Paolo msigilwa ywa Yesu Kulisito mbuya ywa Chohile viligane na lagano dyo ujima wimndani mwa Kulisito Yesu. 2Mwa Timoseo mwana hunga wedi, mbazi na utondowazi kulawana na Chohile Tate na Kulisito Yesu Zumbe ywetu.3Namtogola Chohile uyo hudamanyanyiza mwe ungi wedi saviya watendile watate zetu hawafanyanye mazuwa yose mwe malombezo yangu chilo na 4Msi naunga kuwaona chani kugamba ni memwe kwelelwa ,nayafanyanya mesozi yako. 5Sitenda hakumbuswa kuulanga utondowazi wako wa chindedi , uwo aho nkongo nakekala mwa weyako Loisi na mami yako Yunisi naho ninachindedi kugamba utondowazi uwo wekala mndani mwako naho.6Ino niyo ikuleka nakukumbusa kuchimpula ya Chohile iyumo mndani mwako mwe sila ya kwikiwa imikono yangu. 7Mwa viya Chohile achinkile muye wa woga, mna mwe nguvu na ungi na kunyanyahala.8Mwe ivyo usekuwona soni ukuzi kulanga Zumbe ywetu, hegu wangu miye Paolo mtalizwa ywakwe, mna mlugano masulumizo kwa chausa mbuli yedi iligane no udahi wa Chohile. 9Ni Chohile achambule na kuchitanga mwe witano wo ukuka, wakutenda vino kuligana na ndima zetu mna kuligana na wedi na mwalo wakwe mwenye nakachipatila mbuli zino mwa Kulisito Yesu henati kukonga. 10Mna haluse wambulwa wa Chohile wajika kugubulwa mwa kwiza mwambulwa ywetu Kulisito Yesu, Ni Kulisito aidumize file na kuchiletela ujima hewine udumo mwo ulangazi wa mbuli zedi. 11Mwe ivyo nasisagulwa kutenda mlosi, msingilwa na mhinyi.12Mwe vino nasulumila mna sikuwona soni kwaviya simmanya uyo nizumile ninachindedi kugamba uyo adaha kuchidima chiya nisigaze mwakwe kubula zuwa diya. 13Ukumbuke mliganyo wa ulosi wa uzumizi uwo uwivile kulawa mwangu, hamwenga na uzumizi na ungi wi mndani mwa Kulisito Yesu. 14Zidime mbuli ntana akwinkile Chohile kujinkila Muye Ukukile akwikala mndani mwetu.15Kumanya kugamba wose wakwikala mwe Asiya nawanasa mwe bunga dino weyumo Figelo na Hemogene. 16Zumbe ailekeile inyumba ya Onesiforo mwa viya nkanana zilozize nakanisangalaza naho hanionele soni iminyololo yangu. 17Akajika umo nae Roma nakanilonda mwe kukazana no ukunipata. 18Chohile amjimbike mbazi kulawa mwe zuwa diya saviya ivyoambizwe umo nendile Efeso weye kumanya vyedi.

Chapter 2

1Mwe ivyo weye mwanangu ujelwe udahi mwe wedi wimndani mwa Kulisito Yesu. 2Na mbuli uzivile mgati mwangu mwa waukuzi walozize uwenke mwa wantu wachindedi awo nawadahe kuwahinya walozize nawo.3Lungana na masulumizo hamwenga na miye saviya mnkondo ywedi ywa Kulisito Yesu. 4Hahana mnkondo akusankanila ichipindi icho icho akehanganya na mbuli za mazwela za kwikala kuno chani kugamba amtogole afisa wakwe mkulu. 5Naho hegu mntu akahigana saviya akuguluka henkigwe chilemba hanahigane mwe kutongela mazwela.6Vyaungwa kugamba akuhima akuhikiliza atende ywa nkongo kuhokela ulozo wa mazao ya kwe. 7Fanyanyi kulanga hulonga mwe imana Zumbe kachinka umanyi mwe mbuli zose.8Mfanyanye Yesu Kulisito kulawa mo lweleko lwa Daudi uyo nakauyuswa kulawa mwe wabanike ino ni kuligana no ulosi wangu wa mbuli yedi. 9Mweviya mweuwo nasulumizwa hata kutalizwa minyololo saviya mmbanasi mna ulosi wa Chohile haukufungwa na minyololo. 10Mweivyo najijimiza mbuli zose kwachausa cha wadya awo wachohile kajinka kuwasagula chani kugamba nawo naho waupate wambula wimwe Kulisito Yesu hamwenga na ukuka wa kale na kale.11Ulongi uno ni wakuzumilika uneva chabanika hamwenga naye chekala naye naho. 12Hegu chikajijimiza nachilongoze hamwenga naye naho hegu chinamlemela yeye naye uyo nachilemele suwe. 13Hegu hachitende na uchindedi yeye nasigale kutenda mchindedi ivyo hakudaha kwelemela mwenye.14Jendeleza kuwakumbusa kulanga mbuli zino wafunde kulongozi kwa Chohile waleke kuhigana kulanga ulosi mwe viya hahana chongezekelo mwe mbuli ino mwe viya ino hana ubanasi mwe wadya wakwetegeleza. 15Damanyani uhikilizi kwelagisa kugamba kuzumilika mwa Chohile saviya mdamanya ndima hena mbuli ya kulahwa udamanyize ulosi wa chindedi mwe uchindedi16Kwnege na ntamulizi ze isi, ayo yalongoza mwe vitendese na vitendese mwe wavu. 17Ntamulizi zawo nazizagala saviya nkwenje lukolo mgati mwawo ni Himenayo na Fileto. 18Wano ni wantu waswesize uchindedi walonga yakugamba ugubulo wajika ulaila wahitula utondowazi mwe wantu.19Hata hegu chigamo chitogile cha Chohile chachimala wenye kudolonya uno, Zumbe kawamanya watendile wakwe na chila akuditaja zina dya Zumbe vyaungwa mwenege na wavu. 20Mwe nyumba ya chigoli siyo kugamba viyumo vyombo vya zahabu na shaba du naho mna viya vya miti na ulongo mwe vituhu vya wino ni kwachausa cha madamanyo ya utunyo na watuhu wakwe ni kwe madamanyo heyena utunyo. 21Une mntu anelengusa mwenye kulawa mwe madamanyo heyena utunyo uyo ni chiya chenye kutunyika kasentwa kwa chausa Zumbe naho kamalanywa kwa ndima yedi.22Zenege tama za ubwanga, ukatongela uwagila , utondowazi , ungi, kutondowala hamwenga na wadya wakumwitanga Zumbe mwe muye mtana 23Mna ulemele uhezi na malaho ya chihezi viya kumanya ya kugamba yaleta nkumbizi.24Mndima ywa Zumbe havikuwagila kutenda na nkumbizi mna ongigwa kahola mwe wantu wose hadahile kuchihinya na ujijimizi. 25Vyaunga uwahinye mwe kuhola wadya wakumhiga mna Chohile adaha kuwenkani kulekeilwa mwe umanyi wa chindedi. 26Wadaha kwinkigwa umanyi naho na kwenega mitego ya mwavu umo wakatenda watekwa ni yeye kwachausa cha ungi wakwe.

Chapter 3

1Mna umanye dino mwe mazuwa ya udumo nakutende na chipindi chidala. 2Mwe ivyo wantu nawatende wakweunga wenye wakungisa hela wakwetunya wakwefenya wakubela hewekuzumila welesi wawo hewena ntogozi naho wavu. 3Hewena ungi wa jadi hewekunga kwikala mwe utondowazi mwe yoyose, wasongagany,i wakuzigana hewekudaha kwechinda, wenye nguvu, hewekunga yedi. 4Nawatende walemanyi, wakwehiga, wakweunga wenye, naho wenye tama kuleka kumunga Chohile.5kwa kuse nawatende na uso wa wakumvikila Chohile mna waulemela udahi wakwe, kwenegeni na wantu awo. 6Mwa wantu awo ni wagosi wakwingila mwe nkolo za wantu na kuwahembeleza wavyele wahezi, wano ni wavyele wamemile masa naho wakulongozwa ni tama zilozize. 7Wavyele wano wehinya mazuwa yose mna hata hawakudaha kubwila umanyi wa chiya ichindedi.8Saviya endile Yane na Yambre nawachimala wahigana na Musa mwe sila ino, wahinyi wano wo udanti wachimala kuhigana na chindedi ni wantu wabalangwe mwe fanyanyi zawo hewekuzumila kulanga utondowazi. 9Mna hawjendese hale mwe viya uhezi wawo nawelagise pwilili mwa wantu wose saviya na wili wadya wantu.10Mna weye kuyatimila mahinyo yangu lujendo lwangu na viya hunga utondowazi wangu ujijimizi wangu ungi wangu na ukugoja kwangu. 11Masulumizo, ulumi nayanipatile kudya Antiokiya , Ikonio na Listra, nasijijiza masulumizo Zumbe anigombele mwe yose ayo. 12Wose wakunga kwikala mwe wikazi wakumvikila Chohile mwa Kulisito Yesu na asulumizwe. 13Wantu wavu na wadanti nawatendese kutenda wavu vilozize nawawdante walozize wowo wenye wadantwa.14Mna weye wikalise mwe mbuli uhinyile no kuzizumila mwe uchindedi mwe viya kumanya kuhina mwa yuhi. 15Kubunkula kugamba umo mo udodo wako nakuyamanya mawandiko yakukile yano yadaha kukwinka umanyi kwachausa cho ukombolwa mwe sila ya utondowazi mwa Kulisito Yesu.16Chila wandiko dijelwa muye wa Chohile dyawagila mwe mahinyo yenye ulozo mwe kuhembeleza mwa kugolola masa na mwe kuhinya mwe uwagila. 17Ino ni kugamba mntu ywa Chohile atende kachinta akatenda kenkigwa umanyi wose kwachausa cha kudamanya chila ndima yedi.

Chapter 4

1Nakwinka sigilizi ino yenye izamile kulongozi kwa Chohile na Kulisito Yesu nawakantile ujima na wabanike na mweviya kwelagisa mwakwe no usuntwa wakwe. 2Longa ulosi wemalanye kwe chipindi chikuwagila na hechikuwagila uwagambile wantu masa yawo kwa chila tigizo mwe kujijimiza kose na mahinyo.3Kwaviya chipindi nachize icho wantu hawaguhilane na mahinyo ya chindedi akajika nawelondele wahinyi wa kuwahinya ukuligana neizitama zawo mwe sila ino magutwi yawo nayatende yadegeswe. 4Nawaleke kwetegeleza mahinyo ya chindedi na kuhitukila lugano. 5Mna weye utende mchindedi mwe mbuli zose jijimiza madala damanya ndima yako yedi.6Kwaviya miye sajika kujidwa ichipindi cho ukuhalawa kwangu chibula. 7Siligana mwe uwagila lujendo silubinda utondowazi siudima. 8Chilemba cha uwagila chikigwa kwachausa changu uyo Zumbe akukantila mwe uwagila keukuila naho siyo mwangu du mna hata wose wakugoja mwe nkwina ukuoneka kwakwe.9Hikiliza kwiza mwangu upesi 10Kwaviya Dema kanasa, anatendele zeisi ya haluse naho kaita Thesalonike Kreseni nakaita Galatiya na Tito nakaita Dmatiya.11Luka du nuyo eyuko hamwenga na miye umguhe Marko wize naye kwaviya yeye ni mchindedi mwangu mwe ndima. 12Simsigila Tikiko Efeso. 13Diya idijoho aho nasidyasa Troa mwa Krpo umo ukeza dilete hamwenga na viya ivitabu mna hasa viya vyomkota.14Alekizanda akudamanya vyuma kanidamanyiza ubanasi ulozize Zumbe namlihe ukuligana na ntendwa zakwe. 15Weye nawe kwenege naye uyo kahigana vidala na ulosi wetu. 16Mwe ukugombela kwangu mwa nkongo hahana mntu yoyose achimale hamwenga na miye mna chila yumwenga nakanasa Chohile asekuwawaziza masa.17Mna Zumbe nakachimala hamwenga na miye akanijela udahi chani kugamba kujinkila mwangu, ulosi ulongwe mwe kuchinta ne izisi zidahe kwiva nasigombelwa mwe mnamo wa simba. 18Zumbe nanenegeze na ntendwa zose za ubanasi na kunigombela kwachausa cho useuta wakwe waulonga , ukuka utende mwakwe kale na kale. Taile19Mumlamse Prisika Akila na inyumba ya Onesiforo. 20Elasito kasigala uko Koliso, mna Trifimo nasimwasa Mileto akatenda mnyonje. 21Damanyeni upesi wize hechinati chipindi cha mpeho Eubulo akulamsa akajikaPudelino Claudiya na walukolo wose. 22Chohile atende hamwenga na muye wako wedi utende na weye.

## Titus

Chapter 1

1Paolo msigilwa ywa Chohile na mndima ywa Yesu Kulisito. Mwo utondowazi wo ujima uwo Chohile na fanyanyi za chindedi zikuleta usagulo. 2Weyaho mo msuhi wo ujima wa kale na kale uwo wa Chohile hekudaha kulonga lulimi alagane nkongo kale na kale. 3Mwe chipindi mwivano nakagubula ulosi wakwe mwe mbuli aninkile miye kulonga nainunga kudamanya vino mwe isigilizi ya Chohile mombola ywetu.4Mwa Tito mwana ywa chindedi mwo utondowazi wetu wedi , mbazi na utondowazi kulawa mwa Chohile mkombola ywetu. 5Kweivyo nasikwasa Krete kugamba udamanye izimbuli zose nazendile hezinati kuchinta nakwika wadalahale wa vikilo mwe chila mzi saviya ivyo husigile.6Wadalaha we divikilo vyaungwa wasekutenda na laho mgosi ywa mvyele yumwenga, anawana wachindedi hewena ukuzi wihiye naho wetegeleze. 7Vyaungwa mwe chilongozi saviya akuchimaila mwe nyumba ya Chohile asekutenda na laho, asekutenda mntu wa ulwasu naho hekwekoma vyaunga asekutenda mguhi wa maya asekutenda mkozi, asekutenda msongaganyi wa nkumbizi naho asekutenda na tama.8Akajika atenda na chisekwesekwe akunga wedi vyaungwa atende mntu mwenye ubala uchintile, akuwagilwa, akumvikila Chohile, akwemanya yeye mwenye. 9Akudaha kuchimaila mahinyo ya chindedi yahinyigwe chani adahe kuwajela muye mwe mahinyo yedi naho adahe kuwagolola wose wakumhiga.10Mwe viya kuna ubanasi ulozize vitendese wadya wakuvinila ulosi wawo ni wa uhezi wadanta na kuwalongoza wantu mwe kuwaza. 11Naho vyaungwa kuwachinda wantu saviya awo wakuhinya ydya heyekungwa mwe ulongozi wa soni na kubalanga nkolo zose.12Yumwenga ywawo, mntu anaumanyi nakagamba Wakrete wana udanti hewena uhelo wehiye na wanyama wakutisa, wabwa na wakudyadya. 13Uno ulosi ni wachindedi ivyo uwachinde mo udahi chani kugamba wadahe kulonga mwe chindedi mo utondowazi.14Weye usekweingiza mo lugano helwina chindedi cha chiyahudi hegu naho sigilizi za wantu awo wavuza kunyuma ichindedi.15Mwe wose watendile watana vintu vyose ni vitana mna mwa wose watendile wavu, nahewekuzumila hahana chitendile chitana mwe viya ufanyanyi wawo na ungi wawo ubalangwa. 16Wazumila kummanya Chohile mna mwe izintendwa zawo wamlemela, wowo ni wavu naho hawakuzumila hawaonekane mwe ntendwa zozose zedi.

Chapter 2

1Mna weye walonga yadya yakuligana na sigilizi za chindedi. 2Wadalahaha watende na chiasi, ntunyo, fanyanyi , utondowazi wedi mwe ungi, na mwe ujijimizi.3Iviya iviya wavyele wadalahale vywaungwa kale na kale welavize wowo wenye saviya wenye kwetunya naho wasekutesa, vyaungwa wasekutenda wasigilwa wa mpombe. 4Waungwa wahinye yeli matana chani kuwamalanya vigoli mwe ntunyo kuwaunga wagosi wawo na wana wawo. 5Waungwa kuhinya kutenda na ntunyo, watana, wakulela watana wa nyumba zawo na wakuzumila wagosi wawo wenye, waungwa kufanyanya mbuli zino chani kugamba ulosi wedi wa Chohile usekuhulutwa.6Mwe inamna iyo iyo wajeleni muye wambwanga watende na ntunyo. 7Mwa sila zose mwemalanye wenye kutenda mligano wa ndima yedi naho mkahinya lagisa umanyi na ntunyo. 8Longani ulosi wenye umanyi naho hewine lema chani kugamba yoyose akutowa ajelwe soni kwaviya hana lema dihiye dya kulonga mlanga mwetu.9Wasigilwa nawawzumile Mazumbe wawo mwe chila chintu , waungwa kuwelela naho siyo kuhigana nawo. 10Hawakugwa kubawa, mna waungwa welagise utondowazi wose mtana chani kugamba mwe sila zose wayalembe mahinyo yetu kumlanga Chohile mwambula ywetu.11Mwe viya wedi wa Chohile uonekana mwa wantu wose. 12Yachihinya kulemela mbuli hezikuwagila za chichohile na tama ze isi, yachihinya kwikala mwe utunyi, mwe kuwagila, na mwe sila za chichohile mwe ichipindi chino. 13Ichipindi chagoja kuhokela msuhi wetu wenye jimbiko, usinyo wa ukuka wa Chohile ywetu mkulu na mgombezi ywetu Yesu Kulisito.14Yesu nakelavyanya mwenye kwachausa chetu chani kuchambula kulawa mwe wavu na kuchitenda watana kwachausa chakwe, wantu wakuwagila wenye nkwina ya kudamanya ndima yetu.15Yesu na kuvikiliza mbuli zino kwamila kwa udahi wose usekunga mntu yoyose akubele.

Chapter 3

1Uwakumbuse kunyanyahala ivilongozi na udahi , kuwazumila na uchinta wa chila ndima yedi. 2Uwakumbuse wasekumdamanyiza mntu yoyose vihiye. Waleke mahigano wawenke nafasi wantu watuhu mwekudamanya ungi na kulagisa kunyanyahala mwa wantu wose.3Mwe viya suwe naswi nachina ufanyanyi wihiye na kuhiga, nandile chaga nachidamanywa wasigilwa mwe ungi ulozize na ubwedo, nachikala mwe finju na wavu, nachihiza na kwihiwana.4Mna chipindi cha mbazi za Chohile mlokozi ywetu na ungi wakwe mwe wantu umo uwoneka, 5Haitendile mwe ntendwa zetu za kuwagila chidamanye, mna nakachigombela mwe mbazi zakwe, nakachigombela mwe kuchisunta mo kwelekwa uhya na mwekudamanywa uhya mwe Muye Uukukile.6Chohile naketila Muye Ukukile mwe ulozize mnanga mwetu, kujinkila Yesu Kulisito mlokozi ywetu. 7Nakadamanya vino chani kugamaba, chikatenda chawazizwa wagilo wa mbazi zakwe mo kuhangana mwe chindedi cha kwikala kale na kale8Uno ni ulosi wa chindedi, nawaunga myalonge mwe ukankalu mbulin zino chani kugamba wadya wakumzumila Chohile watende na ungi mlanga mwe ndima yedi, iyo nakaika kulongozi kwawo , mbuli zino ni ntana na ulozo mwe vikulanga wantu wose.9Mna wenege na mahinyo ya chihezi saviya mahigano na nkumbizi kulanga sigilizi mbuli zino hazinz mana hata ulozo. 10Mlemeleni yoyose akuleta usongaganyi mgati mwenyu, akajika hokufundwa yumwenga hegu waidi. 11Mnyani kugamba mntu we inamna iyo kaileka sila ideleke naho adamanya masa kwekantila mwenye.12Umo nanimsigile kwako Artemi hegu nahoTikiko utende upesi wize kwangu kuno, Nikopoli ambaho sunga kwikala chipindi cha mpeho. 13Utende upesi naho umsigile Zena mbala mwe sigilizi na Apolo, hahana kuhungukilwa ni chintu.14Wantu wetu waungwa wahine kulonda mwe ndima ntana izo zikunga mbuli zawo chani kugamba wanese kwiza wakatenda hawakweleka matundu.15Wose wehamwenga na miye wakulamsa. walamse wadya wakunga mo utondowazi wedi utende na nyuwe naywi nyose.

## Philemon

Chapter 1

1Paulo, mtalizwa ywa kulisito Yesu, na mlukolo Timoseo ywa Filemoni, mungwa ywangu na mdamanya ndima hamwenga na suwe, 2na kwa Afia lumbu dyetu, na kwa Alikipasi mnkondo mnyetu, na kwidivikilo diya dikudugana mnyumba mwako. 3Wedi utende mwenyu na utondowazi kulaila kwa Chohile Tati ywetu na kwa Zumbe Yesu kulisito.4Chipindi chose namtogola Chohile. Neza mwe malombezo yangu. 5Siva ungi na utondowazi unanawo mwa Zumbe Yesu mwa wasagulwa wose. 6Nalombeza kugamba mlungano mwo utondowazi wenyu utende na usinya mwe umanyi wa chila mbuli yedi imgati mwenyu mwa Kulisito 7Kwaviya sitenda na chinyemi na kwelelwa ko ungi wenyu kwaviya mwuye ya wasigilwa ikubweda weye, mlukolo.8Ivyo hata hegu ninaukankalu wose mwa kulisito mwo kukusagula weye kudamanya chiya ukudaha kudamanya, 9mna kwa uuungi, ukujinka kwakwe nakuunga miye Paulo ni mdalahala na haluse ni mtalizwa mwa Kulisito Yesu.10Nakunga mwe viya mwanangu Onesimo, nimweleke mwo ukutalizwa kwangu. 11Kwa viya nkongo hakuwagile, mna haluse akuwagila weye na miye. 12Simsigila yudya eli mo muye wangu kuya kwako. 13Nahafanyanya nasigale hamwenga na miye chani anisankanile kujinka kwakwe, chipindi hatenda mwo ukutalizwa kwa chausa cha ulosi wedi14Mna sungile kudamanya mbuli yoyose ukaleka kunigambila.Sidamanya ivyo chani kugamba mbuli yoyose ntana isekudamanyika kwa chausa cha kukunkuswa, kwa viya kunga mwenye kukidamanya. 15Vyadahika ni kwa viya nisentigwe na weye kwa chipindi, idamanyika ivyo chani utende naye kale na kale. 16Chani kugamba asekutenda na msigilwa, mna ywedi kujinka msigilwa, saviya mlukolo mungwa, ywangu, vikutendesa kujinka weye, mwo mwili na mwa Zumbe.17Mwe ivyo, hegu waniguhila miye saviya mnyawo, mhokela saviya wanihokelaga miye. 18Mna hegu kakubalanga mbili yoyose, hegu wamdai chochose, chunge icho kulaila kwangu. 19Miye Paulo, nawawandikila kwa mkono wangu mwenye, miye nahulihe.Sikulonga kwako kugamba nakudai wikazi wako. 20Heye mlukolo, leka nipate chinyemi mwa Zumbe kulaila kwako, uujele chinyemi mo muye wangu mwa Kulisito.21Hatenda na utondowazi mwo kunyanyahala kwako, nakuwandikila nikamanya kugamba noudamanye kujinka viya hukulombezeza. 22Chipindi icho icho malanya chumba cha wajeni kwa chausa changu, kwa viya nafanyanya kujinkila malombezo yako nanikutalamkile hano hajihi.23Epafila, mtalizwa mnyangu mwa Kulisito Yesu ndamsa, 24viya akudamanya Maliko, Alisitaliko, Dema, na Luka wakatenda hamwenga na miye. 25Wedi wa Zumbe Yesu Kulisito utende hamwenga no muye wako. Taile.

## Hebrews

Chapter 1

1Aho kale Chohile alonganga na wadalahala kujinkila waini nkana zilozize na kwa sila zilozize. 2MNna mazuwa yano chinanayo, Chohile kalonga na suwe kujinkila mwana uyo nakamwinka kutenda mlisi wa vintu vyose na nuyo kujinkila uyo naho aumbaga ulangazi. 3Mwanawe ni ung'azi wa ukuka wakwe mitendele yakwe kukongela kale nakwendeleza vintu vyose kwa ulosi wa udahi wakwe, eze achintize ung'azi wa masa yetu niyo ekala hasi mkono wa kulume wa ukulu uko kulanga.4Ktenda mkulu kujinka wandima wa kwembingu saviya idizina alisie dyendile kulu kujinka zina dyawo. 5Kwaviya ni mndima yuhi awahiye kugamba weye wi mwanangu dyelo sitenda iso naho, nanitende iso naye mwanangu ?6Naho chipindi Chohile aho amletile mwelekwa ywa nkongo mwe isi, agamba, wandima wose wa Chohile waungwa wamvikile. 7Kulanga wandima wa Chohile, uyo ambaye akutenda wandima wakwe kutenda muye na wandima wakwe kutenda miali wa moto.8Mna kumlanga mwanwe agamba chiti chako cha ukulu Chohile ni cha ulo na ulo nkome ya useuta wako yo uwagila. 9Kunga kuwagilwa na kwihiwa wavu, kwaivyo Chohile , Chohile ywako, kakwinka mavuta ya chinyemi kujinka weyawo.10Aho kale Zumbe aikaga chegamo mwe isi, ulanga ni ndima ya mikono yakwe. 11Nazihalawe mna weye naujendeleze kwikala, zose nazisakale saviya suche. 12Nozikunje kunje saviya koti nazo nazibanike saviya suche mna weye ni uyudya ne imihilimo yako haikusila.13Mna ni kwa mndima ywa Chohile yuhi, alongaga chipindi chochose ikala mkono wangu wa kulume kubula aho naniwatende wankondon wako kutenda hasi mwe iviga vyako? 14Kwani wandima wa Chohile wose siwo muye utumigwe kusankanila na kwikavyedi wadya wakunga wamlisi wambulwe?

Chapter 2

1Ivyo vyaungwa chikaulise kwa yadya chivile chani kugamba chinase kusentwa hale naayo.2Kwaviya uneva ulosi ulongigwe na wandima wa kwembingu nichindedi naho chila wavu na ubanasi vyahokela kusulumizwa du. 3Nachdahe cheze kuhona uneva hachikusinyisa wambulwa uno mkulu?Wambulwa walongagwa nkongo ni Zumbe niyo walongwa ni wadya wevile. 4Chohile naye kalavyanya kwa vilagiso mpintuko na kwa mbuli nkulu zilozize na kwa jeleko dya muye ukukile azipangile kwa ivyo aungile uyo mwenye5Chohile haikiye ulangazi ukwiza uwo chikulongela izimbuli zakwe, hasi mwa wandima wa kwembingu. 6Chinyume chakwe mntu fulani kaukula kugamba, mntu ni yuhi hata adahe kukumbuka? Hegu mwana wa mntu hata umlele?7Kumtenda mntu kutenda mdodo kujinka mndima wa kwembingu, kumvala chilemba cha kumwika kulanga mwe indima ye mikono yako hayamuli mwa mawandiko yakale? 8Kwika chila cintu hasi he viga vyake kwaviya Chohile kaika chintu hasi mwe mntu hasize chintu chochose hechimuli hasi mwakwe mna vino haluse bado hachikuwona chila chintu chikatenda hasi mwakwe.9Hata ivyo chawona kugamba andile katenda kwa chipindi hasi kujinka wandima we kwembingu, Yesu uyo kwa chausa cho kusulumizwa kwakwe no ukubanika kwakwe kavikwa kalemba cha ukuka na uwagilwa. Ivyo haluse kwa wedi wa Chohile Yesu kaluma kubanika kwa chausa cha chila mntu. 10Nandile ni jejeje kugamba Chohile kwaviya chila chintu chiyaho kwachausa cha yeye, na kujinkila yeye navyungwa kuwaleta wana walozize mo ukuka na kugamba navikaungwa kutenda chilongozi mo wambulwa wawo kutenda kuchinta kujinkila kusulumizwa kwakwe.11Kwaviya wose waidi yudya akuwalengusa na wadya wakuleguswa wose walwaw mwe chintu chimwenga Chohile, kwa viya ichausa icho, yudya akuwalengusa kwa Chohile hakuwona soni kuwetanga walukolo. 12Agamba nanilonge idizina dyako mwa walukolo nanicheme kulanga weye kulawa mndima mwe fyo.13Naho agamba nanizumile kwa yeye, naho kaula hano niyaho na wana aninkile Chohile . 14Ivyo, kwaviya wana wa Chohile wose wenkigwe mwili na sakame Yesu naye kenkwa vintu ivyo chani kugamba kujinkila ifile yakwe chipate kutenda hana udahi yudya ana udahi mwe file yudya umwavu. 15Ino naitende ivyo chani kugamba awafunguile wadya wose awo kujinkila nkama ya file wekale wikazi wawo wose mwe usigilwa.16Nichindedi siyo wandima wa kwembingu akuwambiza keza kuwambiza welekwa wa Ibulahimu. 17Ivyo, imtenda yeye atende saviyabmlukolo wawe mwe izisila zose, chani atende mlavyantambiko mkulu , mta mbzi na mchindedi mwe vintu vya Chohile naho chani kugamba atende na udahi wakulekeila masa ya wantu. 18Ivyo Yesu mwenye kasulumila na kujezwa anaudahi wa kwambiza wadya wakujezwa.

Chapter 3

1Mwa ivyo walukolo wakukile, wehamwenga mo witango, wa ko ulangazi, mumfanyanye Yesu, msigilwa na mlavyantambiko mkulu ulosi wetu. 2Nakatenda mchindedi kwa Chohile amsagule saviya Muas ivyo nandile mchindedi naye mwe inyumba yose ya Chohile 3Kwaviya Yesu kawazwa kutenda na ntunyo nkulu kujinkila ivyo ananayo Musa, ivyo udya akuzenga inyumba akantilwe kutenda na ntunyo nkulu kujinka inyumba yeye 4Kwaviya chila nyumba yazengwa ni mntu msiku, mna yudya akuzenga chila chintu ni Chohile.5Chindei Musa nandile ni mchindedi saviya mndima mwe nyumba yose ya Chohile, akalavya ukuzi kulanga mbuli zikunga zinalongwe chipindi chikwiza. 6Mna Kulisito ni mwana mo kuchimaila inyumba ya Chohile, swe chunyumba yakwe uneva nachitozese, upesi kwa ukankalu na kujenda kwa ukankalu7Ivyo saviya muye ukukile akulonga dyelo hegu namwive ulosi wakwe. 8usekutenda umuye wako kutenda mdala saviya Waizulaeli. Ivyo watendile mo ubanasi mwe ichipindi cho kujezwa kwe niyka.9Icho nachitende chipindi ambacho tati zenyu nawanileka kwa kunijeza naye chipindi cha mihilimo milongo mine waonaga izitendwa zangu. 10kwaviya selelwa ne icheleko icho niyo nagamba waga chila nkanana mwe myuye yawo naho hawamanyize izisila zangu. 11Nisaviya nelisez mwa wamaya yangu hawengile mo mbwedo wangu.12Msinyise walukolo chani kugamba, mnasekutenda wiyaho muye mwavu, hewikunga kuzumila kwa yumwenga ywenyu muye ukunga wite hale na Chohile akwikala. 13Chinyume chakwe mjelane muye chila zuwa chila mntu no mnyawe chani chila ikwitangwa dyelo mbese, chani kugamba yumwenga mgati mwenyu asekutendwa mdala kwa kudantwa ni masa.14Kwaviya chitenda wamwenga wa Kulisito uneva chatozana naho chindedi chetu kwa udahi wa yeye kulawa nkongo kubula uhelo. 15Kulanga dino ilonga kale, dyelo hegu namuwive ulosi wakwe msekuitenda imuye yenyu kutennds midala, saviya Waizulaieli ivyo wadamanye mo uwavu.16Niwahi awo wamwivile Chohile naho watenda wavu? hawendaga awo wose wadya Musa nandile kawwalongoila lulawa Misili. 17Naho ni wahi wadya Chohile awehiwaga kwa mihilimo milongo mine? Siyo hamwenga na wadya wadamanye masa, awo izimaiti zawo zigona kwedijangwa? 18Ni wahi awelisiz Chohile kugamba hawengile mwe chinyemi chakwe, hegu siyo wadya hewemwivile yeye? 19Chauna kugamba washindwa kwingila mwe chinyemi chakwe kwachausa cho kuleka kumzumila.

Chapter 4

1Mwe ivyo yachunga kusinyisa chani kugamba mndani mwenyu asekutenda hata yumwenga akunga awoneke kushindwa kubwila mwa malagano ya ulona na ulo dyo kwingila mo kwingila mo kuhumula na Chohile. 2Kwaviya chitenda na mbuli yedi ikulanga kuhumula na Chohile dimbwelekezwa kwetu saviy6a Waizulaeli nandile nadyo mna imbuli iyo haiwambize wadya wevaga ukaleka kulunganya na utondowazi naiyo3Kwa suwe chizumile kale ni suwe chiyumo niyo kuhumula saviya ivyo ikulonga, ivyo, nilisize mwa amaya yangu, hawengile mo kuhumula na miye alongaga dino, hata hegu ndima zose atendile kachintiza kukongela nkongo akakonga ulangazi. 4Kwaviya kalonga kale hantu hasiku kulanga zuwa dya mfungate, Chohile ahumulaga msi wa mfungate mwa ayo adamanye. 5Naho kalonga kale hawengile kwikala na miye.6Mwe chausa icho, kalawana no kuhumula uko bado ni mpamba kwa wamwenga kwingila naho aho,Waizulaeli walozize wevaga mbuli yedi kulanga kuhumula kwakwe hawakwingila kwachausa cha kuleka kuzumula. 7Chohile niyo aika naho msi msiku, ukwitangwadyelo, uyo kawongeza umsi uno, hadya alongile kujinkila Daudi, ambaye alongaga mazuwa yajinkile bada ya yalongagwa dyele hegu namwive izwi dyakwe, msekutenda imyuye yenyu kutenda midala8v 8 Ivyo uneva Yoshuwa awenkagani kuhumula Chohile nandile halongeile kulanga zuwa tuhu. 9Ivyo kuna zuwa dya kuhumula ikigwe kwachausa cha wantu wa Chohile. 10Kwaviya mo kwingila na Chohile uyo mwenye naye kahumula kulawana na izimbuli zakwe saviyaChohile ivyo atendile mwa uyo. 11Kwaviya chitenda na ntogozi zo kwingila mo kuhumula, chani kugamba hanase3kutenda kugamba kuna nagwe mo wavu watendaga.12Kwaviya ulosi wa Chohile, wimeso naho una udahi naho dyakola kujinka bamba dyodyose dikwitangwa kose kose, naho dyoka hata kubula kupanga untu na muye na vitago mo ubongo. 13Hakuna chumbigwe chefisize mo uso wa Chohile chinyume chakwe, chila chintu chiwazi pwilili kwa ameso ya yumwenga uyo aungwa kulavya uwazwa.14Msi ukwiza chitenda na mlavyantambiko mkulu engile mo ulangazi, Yesu mwana ywa Chohile chiutoze ngingingi kuzumila kwetu. 15Kwaviya hachina mlavyantambiko mkulu hekudaha kufanyanya, mazi kwa chausa cha usokezi wetu, mna yeye uyo kwa sila zose nandile akajezwa saviya suwe, mna uyo hana masa. 16Nachize kwa unkankalu, mwe ichita cha useuta cha wedi chani kugamba chihokele mbazi na kupata wedi wa kuchambiza chipindi cha kupombokeza.

Chapter 5

1Kwani chila mlavyantambiko mkulu asagulwe kulawa mgati mwa wantu, kasagulwa kuchimala badala yawo mwa vintu vikuligana na Chohile chani adahe kulavya kwa hamwenga jeleko kwa chausa cha masa. 2Adaha kwesankanila kwa uhoile na wahezi na hewekwiva kwaviya uyo mwenye naho kazungulukwa kwa kuhwa. 3Kwaviya uyo aungwa kulavya lavyo kwa chausa cha masa yakwe saviya akudamanya kwa masa ya wantu.4Naho hakuna mntu akuguha ntunyo ino kwachausa chakwe mwenye, mna badala yakwe, vyaunga etange Chohile saviya viya endile Haluni. 5Hata Kulisito hainkile ntunyo mwenye kwa kutenda mwenye mlavyantambiko mkulu badala yakwe Chohile nakalonga kwakwe weye ni mwanangu dyelo sikutenda tati yako.6Enga viya akulonga hantu hatuhu weye ni mlavyantambiko mazuwa yose bada ya mligano wa Melikizedeki.7Mwa chipindi chakwe mwe umwili kalombeza na kulombezeza nakamlombeza Chohile kwa mesozi kwa yeye ukudaha kumbwambula kulawa kwe file. kwa viya unyanyahala wakwe kwa Chohile , nakevigwa. 8Hata hegu nakatenda mwana nakahina kwiva kwa mbuli zi msulumize9Nakachintiza kwa sila ino nakadamanyika kwa chila mntu akumzumila kwaviya wambulwa ni wakale na kale. 10Kwa kusagulwa ni Chohile saviya mlavyantambiko mkulu badala zamu ya Melikizedeki. 11China yalozize ya kulonga mlanga mwa Yesu mna ni vidala kuwagambila kwa viya nyuwe ni wabwa wa kwiva.12Hata uneva k2a chipindi chino naunga kutenda wahinyi mchei mwaungwa mtende wantu wa kuhinya mahinyo ya nkongo ya mbuli za Chohile mwaunga mele na siwo nkande itogile. 13Kwaviya yoyose akunywa mele du hazwele mwe mbuli za kuwagilwa kwaviya uchei ni moto. 14Kwa ntendele mtuhu nkande itogile niya wantu wajima wadya ambawo kwaviya kuzwela kwawo mwa kutimila uwagilwa na wihi wahinywa kumanya dyedi na dihiye.

Chapter 6

1Ivyo chigale icho chinyijigwe nkongo, kuhusu imbuli ya Kulisito, chaungwa kutenda na ukankalu kujendeleza kwe kutoga, chisekweka naho mfilimbi wa kweila kulawa mwe ndima hezine ujima na utondowazi mwa Chohile. 2Naho mfilimbi wa mahinyo ya wambulwa na kwikiwa mkono, uyuso wa wabanike na nkanto dya kale, 3naudamanye ivino uneva Chohile na azumile.4Kwaviya haikudahika kwa wadya ambawo nawapate ulangazi wa nkongo ambawo nawaluma jeleko dya kwembingu na kudamanywa kutenda kulungana na Muye Ukukile. 5Na ambawo nawaluma utawa ulosi wa Chohile na kwanguvu za chipindi chikwiza. 6Naho ukajika wagwa haikudahika kuwavuza naho mwe kweila, ino ni kwaviya wamsulumiza mwana ywa Chohile nkanana ya kaidi mwe mihenyo yawo wakamdamanya kutenda ni chiya cha kubela mo lupwe.7Ivyo msanga nauhokele fula ikunya nkana kwa nkana mlanga mwakwe, niyo yalavya mazawo yakungwa kwawo wakudamanya ndima mo umsanga kuhokela ujimbiko kulaw kwa Chohile. 8Mna uneva zeleka miwa na masukuzi haina nacho mana naiyaho mwe hatali ya ligito uhelo wakwe ni kubalangwa9Hataikatenda chalonga vino, mbuyangu waungwa chahembelezwa mbuli ntana yakuwaunga nyuwe na mbuli ya kunga wambulwa. 10Kwaviya Chohile ni mta wedi hata ajale ndima yangu na kwa ungi mulagisa kwachausa cha zina dyangu mwe dino, nendile mkasankanila wazumizi naho hachinati mchei kuwasankanila.11Naho chinaukaula vidala kugamba chila yumwenga ywenyu adahe kulagisa ukankalu udya udya kubula uhelo wa chindedi wa ukankalu. 12Hachikunga kutenda wabwa, mna chitende wa kutongela wa wadya wakulisi lagizo kwachausa cha utondowazi na ujijimizi.13Kwaviya Chohile eze wamwinke Abulahamu lagizo kwelisa kwa jisi yakwe, kwaviya hegu helisize kwa mtuhu yoyose ekale mkulu kujinka yeye. 14Niyo kalonga chindedi nahujimbike, naho nakukongeza ulweleko lwako kujinka. 15Kwasila ino Abulahamu nakahokela chiya alisigwe bada ya kugoja kwa ujijimizi.16Kwaviya wana mntu welisa kwa uyo ekale mkulu kujinka wowo kwawo uhelo wa mahigano yose ni kwelisa kwa kuyawona. 17Chipindi Chohile aungile kulagisa pwilili kujinkila walisi wa lagano kusudi dyakwe tana hedikuhitukila, kuzibitishwa kwa kwelisa. 18Niyo kadamanya saivyo chani kwa wantu waidi havikudahika kuhitukila, ambavyo mwe ivyo Chohile hakudaha kulonga lulimi, suwe chigulukile hekwefisa chipate kujelwa muye kutozesa kwa nguvu kusankanila diya dikigwe kulongozi kwetu.19China ukankalu uno saviya nanga imala ya kwegamila muye wetu ukankalu ambawo wengila hantu hakundani kunyuma kwe dipaziya. 20Yesu niyo kengila hantu hadya saviya mlongozi ywetu, akaheza kudamanyika mlavyantambiko mkulu hata kale baada ya utalatibu wa Melikedeki.

Chapter 7

1Nandile ni vino, Melikizediki seuta ywa Salemu mlavyantambiko ywa Chohile e kulanga adugane na Abulahamu akauya kulawa kuwakoma maseuta niyo amjimbika. 2Abulahamu kamwinka imwenga ya mlongo ya chila chintu ananacho achitahile zina dyakwe Melukizedeki imaana yakwe seuta ywa uwagila naho ni seuta ywa Salemu ambayo ni seuta ywa utondowazi. 3Hani ise, hana nine, hana welesi hana nkongelo ya zuwa hegu udumo wa wikazi wakwe. Akajika, asigaila mlavyantambiko kale na kale saviya mwana ywa Chohile.4Haluse fanyanya kwa yuno mntu ivyo eli, Zumbe mwelesi ywetu Abulahamu kamwinka imwenga ya mlongo umwe ya vintu vitana ivyo avitahile kwenkondo. 5Nichindedi ulukolo lwa Walawi wahokela nyumba za ulavyantambiko nawendile na lika kulawa kwe dilagizo kuchisanya imwenga ya mlongo kulawa kwa wantu, awo kulawa kwa Waizulaeli weyawe, hamwenga na kugamba, awo nawo ni lukolo kulawa kwa Abulahamu. 6Mna Melikizedeki uyo suyo lwa lukolo kulaila kwa Walawi kahokela imwenga ya mlongo kulawa kwa Abulahamu niyo ajimbika yudya nandile na cheliso7Aho haikulemelwa kugamba mntu mdodo kajimbika ni mkulu. 8Kwembuli ino mntu akuhokela imwenga ya mlongo nabanike zuwa dimwenga mna kwa mbuli ntuhu yumwenga ahokela imwenga ya mlongo kwa Abulahamu ikalongwa saviya akwikala. 9Nakwanamna ya kutamwila, Lawi ahokela imwenga ya mlongo naye kaliha imwenga ya mlongo kwa Abulahamu. 10Kwaviya Lawi nandile mwe vigudi vya tati yakwe Abulahamu chipindi Melikizedeki adugane na Abulahamu.11Haluse uneva uchinta udahika kujinkila ulavyantambiko wa Lawi, iyo hasi hakwe wantu wahokela lagizo, nandile na kunga kwani kujinka kwa mlavyantambiko mtuhu kwinuka akajika namna ya Melikezedeki, na suko kwitangwa bada ya vipangigwe kwa Haluni? 12Kwa ivyo ulavyantambiko unahitukila hakuna naho lagizo nadyo kuhitukila.13Kwa yumwenga uyo mbuli zino zalongwa, kuhusu kabila tuhu kulawa kwakwe, hakuna asankane mwe mazabahu. 14Haluse ni chindedi kugamba Zumbe ywetu kalawa kwa Yuda kabila ambadyo Musa hatajize kuhusu walavyantambiko.15Na yano chikulonga ni chindedi hasa ikatenda mlavyantambiko mtuhu na alaile kwa mligano wa Melikezedeki. 16Mlavyantambiko yuno mhya siyo yumwenga uyo katenda mlavyantambiko kulanga mwe chegamo cha lagizo dikuhusiana na lweleko lwa mntu mna mwe chegamo cha nguvu ya wikazi hewikudaha kubanika. 17Ivyo nadolonya yakukula kuhusu uyo, weye wi mlavyantambiko kale na kale ukajika mfumo wa Melikizedeki.18Kwaviya mwe sigilizi ilongole naikigwa hankanda kwa viya nayendile isokela naho haikwagila. 19Ivyo lagizo hadidamanye chochose vichintile ukaleka nanile kuna ukankalu mtana kwa ayo, chamsogeila Chohile.20Na ukankalu uni ni mtana haulaile ukaleka kulonga cheliso, mwe dino walavyantambiko watuhu hawaguhile cheliso chochose. 21Mna Chohile kaguha cheliso chipindi alongile kuhusu Yesu, Zumbe kelisa naho hahitukile izifanyanyi zakwe weye wi mlavyantambiko kale na kale.22Mwe dino Yesu naye nakeza kwa zamana ya lagizo dyedi. 23Nichindedi file yachinda walavyantambiko, kusankana kale na kale. ino ni kwachausa cha weyaho walavyantambiko walozize, yumwenga mwa yumwenga. 24Mna kwaviya Yesu ekala kale na kale ulavyantambiko wakwe haukuhitukila.25Ivyo uyo naye adaha kwa kuchintiza, kuchintiza kuwambula wakumsogeila Chohile kujinkila kwakwe, kwaviya uyo ekala kale na kale kwa kulombeza kwachausa chawo. 26Ivyo mlavyantambiko mkulu wa namna ino awagila kwetu. Hena masa, lema, mtana, asentigwe kulaila kwa wata masa, naho katenda kulanga kijinka ulanga.27Uyo nendile hekunga, mligano wa walavyantambiko wakulu, kulavya lavyo chila zuwa, nkongo kwa masa yakwe mwenye, akaheza kwa masa ya watu. Nakadamanya vino nkanana imwenga mwa wose, aho elavize yeye mwenye. 28Lagizo dyawasagula wantu wasokele kutenda walavyantambiko wakulu, mna ulosi wa cheliso, wizile bada ya lagizo, nakamsagula mwana, atendigwe kutenda mchinta kale na kale.

Chapter 8

1Haluse mbuli chikulonga ni ino, china mlavyantambiko mkulu ekale hasi mo mkono wa kulume mwe chiti cha kale kulanga. 2Uyo ni mndima we hantu haung'azi gubiko dya chindedi ambadyo Zumbe kadika suyo mntu yoyose wa kubanika.3Ivyo chila mlavyantambiko mkulu ekigwa kulavya ntunyo na lavyo, ivyo vyaungwa kutenda na chintu chakulavya. 4Haluse hegu Kulisito nandile ekulanga kwe isi na hatendile mlavyantambiko kujinka aho, kwa viya nandile wemalanya wadya walavize vihendo kuligana na lagizo. 5Wadamanya ndima chintu ambacho chitenda uwakala nampeho ya vintu vya kulangasaviya Musa afundigwe ni Chohile chipindi aungile kuzenga gubiko, kaula chohile agamba kugamba damanya chila chintu kuligana na namna viya ulagiswe kulanga ko lugulu.6Mna haluse Kulisito ahokela ndima yedi mno, kwaviya yeye naye ni mwivanyi wa lagano dyedi iyo dyajike kutogezwa kwa lagano dyedi. 7Ivyo hegu lagano dya nkongo hadyandile na malema ivyo nahekwine haja ya kulonda lagano dya kaidi.8Kwaviya chipindi Chohile eze amanye malema mwa wantu, agamba kaula, mazuwa yeza alonga Zumbe, chipindi hunga nidamanye lagano hya hamwenga ne nyumba ya Izulaeli na nyumba ya Yuda. 9Haditende savuya lagano nidamanye hamwenga na tati zawo zuwa ambadyo siwaguha mwe mkono kuwalongoza kulawa si ya Misili, kwaviya hawajendeleze mwe lagano dyangu miye sikuwasinya naho agamba Zumbe.10Kwaviya dino nidyo lagano nanidamanye mwe nyumba ya Izulaeli, mwa mazuwa yano, alonga Zumbe nanike lagizo dyangu mwe izifanyanyi zawo nanizidolonye mwe mihenyo yawo nanitende Chohile kwawo nawo nawatende wantu wangu.11Hawahinyane chila yumwenga na mnyawe na chila yumwenga na mlukolo wakwe agamba, mmanye Zumbe, ivyo wose nawanimanye miye, kulaila mdodo kubula mkulu ywawo. 12Ivyo, nanilagise wedi kwa ntendwa zawo heziguwagila, naho sanikumbuke amasa yawo naho.13Kwa kulonga, hya kadoitenda lagano hya nkongo kutenda dihwele naidyo ambadyo kadigoneka kutendwa dihwele dihajihi kusika.

Chapter 9

1Haluse hata lagano dya nkongo nandile dina hantu ha kuvikila hano he isi na talatibu za kuvika. 2Kwaviya mwedivulu kwandile na chumba chimalanywe, chumba cha kuse, nahaketangwa hantu hakukile. Mwa hantu hano nandile hana chiya cha ta, meza ya migate ya wonyosho.3Nho mnyuma mwe dipaziya dya kaidi nandile kuna chumba chituhu chikwitangwa hantu hakukile mno. 4Nmna nchanja ya zahabu kwa kuvukiza manikato. Naho namna sanduku dya lagano ambadyo nandile dizengwa kwa zahabu iyodu. Mndani mwakwe nendile mna bakuli dya zahabu dyenye maana ya nkome ya Haluni ilavize mazi na ziya izimbawo za mayuwe ze dilagano. 5Mlanga mwe idisanduku dye dilagano namna maumbo ya maselafi wakukile wagubika amawawa yawo kulongozi kwe chiti cha mevano, icho kwa haluse hachikudaha kuchilongela pwasa pwasa.6Akajika vintu vino kutenda viheza kumalanywa, walavyantambiko kwa mazwela wengila kwe chumba cha kuse che nchanja kulavya usankani wawo. 7Mna mlavyantambiko mkulu engila chiya ichumba cha mazwela ichedu nkanana imwenga chila mhilimo naho bila kuleka kulavya lavyo kwachausa chakwe yeye mwenye, na kwa masa ya wantu wadamanye bila kumanya.8Muye akukile aukula kugamba sila ya hantu hakukile kujinka hainati kugubulwa kwa viya idya ingubiko ya nkongo ichei ichimala. 9Chino ni chielelezo cha chipindi icho cha haluse, vyose jileko na lavyo ivyo vikulavigwa haluse havikudaha kuchintiza kunga kwa akuvika. 10Ni nkande na vikunwegwa ichedu viduganywe mwe namna ya talatibu za kuvika kwa kusentwa, vyose vino nandile ni mazwela ya mo mwili nandile vimalanywa kubula dize idilagizo hya dikunga dikigwe hantu hakwe.11Kulisito keza saviya mlavyantambiko mkulu wa mbuli ntana ambazo ziza kujinkila ukulu na utogi wa vulu kulu ambadyo hadidamanywe kwa mikono ya wantu, ambadyo siyo wa si ino yumbigwe. 12Nandile siyo kwa sakame ya mbuzi na ndama mna kwa sakame yakwe mwenye kugamba, Kulisito engile hantu hakukile kujinka nkanana imwenga kwa chila yumwenga na kuchitogeza uwambulwa wetu wa kale na kale.13Hegu ni kwa sakame ya mbuzi ng'ombe dume na kunyunyiziwa kwa maivu ya ndama mwa awo hewekukile nawasentwa kwa Chohile na kudamanya imili yawo yedi, 14togola siyo kujinka sakame ya Kulisito uyo kujinkila muye wa kale na kale nakelavya mwenye hehena lema kwa Chohile, kasunta ukunga kwetu kulawa kwa ntendwa zifile kumsankanila Chohile akwikala? 15Kwachausa icho Kulisito ni Zumbe wa lagano hya ino ni kwachausa che file iwaleka hulu wose weli wa lagano dya nkongo kulawa mwe masa yawo, chani kugamba wose wetangwe ni Chohile wadahe kuhokela lagano dya ulisi wawo wa kale na kale.16Hegu kuna lagano dikwikala vyaungwa kwelavyanya kwa file ya mntu yudya adidamanye. 17Ivyo lagano dyatenda na nguvu hantu hakulaila file kwa viya hamna nguvu chipindi mta kudidamanya atenda ekala.18Ivyo hata siyo diya idilagano dya nkongo nandile dikigwa hadina sakame. 19Chipindi Musa nandile kalavya chila lagano dya lagizo kwa wantu wose kaguha sakame ya ng'ombe na mbuzi hamwenga na mazi na chitambala chinkundu na kahuto na kuwanyunyiza gombo dyenye na wantu wose. 20Niyo agamba ino ni sakame ya lagano ambadyo Chohile kawenka lagizo kwenyu.21Mwe hali idya idya inyunyizwe isakame mlanga mwe digubiko ne viya vyose vitumiwe mwe indima yo ulavyantambiko. 22Kuligana na lagizo hajihi chila chintiu chasuntwa kwa sakame. Ukaleka kwitila sakame hakuna ulekelwa.23Ivyo vyandile vyaungwa kugamba nakala za vintu vya kwembingu vyaungwa visuntwe kwa dino idilavyo dya wanyama. Hata ivyo, vintu vya kwembingu vyenye vyaungwa kusuntwa kwa lavyo dyedi kujinkaq. 24Mna Kulisito hengile hantu hakukise hadamanywe ni mikono, iyo ili nakala ya chintu halisi. Ukajika nakengila kwe mbingu yenye, hantu aho haluse ekulongozi ko uso wa Chohile kwachausa chetu.25Hengile kudya kwa chausa cha kwelavya, lavyo kwa chausa chakwe nkanana kwa nkanana saviya akudamanya mlavyantambiko mkulu uyo engile hantu hakukile mno mhilimo kwa mhilimo hamwenga na sakame ya mtuhu. 26Ivyo nandile ni chindedi ivyo nandile aungwa kwakwe kusulumizwa nkanana zilozize kukongela nkongo ye isi. Mna haluse ni nkanana imwenga hadi uhelo wa mihilimo iyo egubule kusa masa kwa lavyo dykwe mwenye.27Saviya vili chila mntu akubanika nkanana imwenga ukajika iyo yeza kanto, 28Ivyo nivyo Kulisito naye uyo alavigwe nkanana imwenga kusa masa ya walozize, nalaile nkanana ya kaidi, siyo kwa kunga kusa masa, mna kwa ukombola wa wadya wakumgoja kwa kwina.

Chapter 10

1Kwaviya lagizo ni mpeho ya mbuli ikweza siyo yadya yamanyike. Lagizo du hadikudaha kuwachintiza wadya ambawo wakumsogeila Chohile, kwa sila ya lavyo iziya iziya walavyantambiko wajendeleza kulavya mhilimo kubula mhilimo. 2Hegu vituhu malavyo ayo hayadahile kuleka kulavigwa? Kwe namna iyo wakutongela wakatenda wasuntwa nkanana imwenga nandile hawena umanyi utendese mwa masa. 3Mna mwa malavyo ayo kuna ukumbuso wa masa yadamanywe mhilimo kubula mhilimo. 4Kwa viya haikudahika sakame ya majeku na mbuzi kusa masa.5Chipindi Kulisito eze eze mwe isi, kagamba, Hamungile malavyo ya lavyo , mkaleka, nammalanya imili kwachausa changu. 6Nahemtunyigwe mwa malavyo yose ya koka hegu malavyo kwachausa cha masa. 7Naho nasigamba kaula hano nadamanya umbuya wako, Chohile, saviya nidolonye kunulanga miye mwe chitabu.8Kagamba saviya ilongigwe aho halanga, hamungile lavyo, malavyo, hegu lavyo dya kokigwa kwachausa cha masa, naho huone chinyemi mndani mwakwe, malavvyo ayo yakulavigwa kuligana na lagizo. 9Niyo agamba kaula ni hano, kudamanya umbuya wako kaika hankanda umwalo wa nkongo chani kutogeza idya ya kaidi. 10Mo mwalo wa kaidi, chisentwa kale kwa Chohile kwa umbuya wakwe kujinkila kwelavya ko mwili wa Yesu Kulisito nkanana imweenga kwa vipindi vyose.11Ni chindedi chila mlavyantambiko achimala kwa ndima zuwa kubula zuwa akalavya lavyo idiya idiya ambayo kwa vyovyose hegu hadidahile kusa masa. 12Mna akajika Kulisito kulavya lavyo nkanana imwenga kwa masa ya kale na kale, nakekala ko mkono wa kulume wa Chohile, 13kagoja kubula wankondo wakwe waikwe hasi na kudamanywa chegamo che viga vywakwe. 14Kwaviya kwa sila ya lavyo dimwenga kawachintiza kale na kale wadya wasentigwe kwa Chohile.15Naho Muye YUkukile naye kaukula kwetu, kwaviya nkongo kagamba, 16Dino ni lagano hunga nidamanye hamwenga nawo mwe idizuwa idyoalonga Zumbe nanike lagizo dyangu mndani mwe mihenyo yawo naho nanizidolonye mwe izifanyanyi zawo.17Niyo agamba, hawakumbuke naho masa na ntendwa zawo zibanike. 18Haluse hante nandile na ulekeilwa kwa wano, hahana naho malavyo yoyose kwachausa cha masa.19Ivyo walukolo china ugoli wa kwingila hantu hakukise kwa sakame ya Yesu. 20Iyo ni sila iyo kaifungula kwachausa chetu kwa sila ya mwili wakwe mhaya ujima ukujinkila kwe dipaziya. 21Mwe ivyo china mlavyantambiko mkulu kulanga mwe nyumba ya Chohile. 22Nachimsogeila kwa muye wa chindedi mwe uchinta wa chindedi wa utondowazi chikatenda na myuye inyunyizwe vitana kulawa mwa yehiye mkunga na kulawa mwe mili yetu isuntigwe kwa mazi yedi.23Ivyo nachitoze kwa uchindedi mwe kweila kwa ukankalu wa mwalo wetu, ukaleka kuhituka, kwa viya Chohile alagane niuchindedi. 24Chijendeleza kufanyanya namna ya kujeseza umuye chila yumwenga kunga na ntendwa zedi. 25Naho chisekuleka kudugana hamwenga saviya wakudamanya awatuhu. Kaleka kujelana muye chila yumwenga kujinka na kujinka, saviya mukwona zuwa dyasogela.26Uneva chadamanya kasidi kujendeleza kudamanya masa ukaleka kugamba chihokela umanyi wa chindedi, malavyo matuhu ya masa haikusigala naho. 27Ukaleka kuna kawilo dichedu dya kukantilwa dya kutisa, na ukali wa moto uwo ukunga uwabalange wankondo wa Chohile.28Yoyose uyo akulemela lagizo dya Musa kubanika ukaleka utondowazi kulongozi ko ukuzi wa wantu waidi hegu watatu. 29Ni chihimo chani cha kanto ukufanyanya chikuwagila chila yumwenga ambeile mwana ywa Chohile, yoyose edamanyize sakameya ndagano saviya chintu hechikukile, sakame iyo nakaika kwa Cohile yoyose uyo amligite Muye wa wedi?30Kwa viya chammanya yumwenga uyo kagamba chiasi changu nanilihize. nao, Zumbe nawakantile wantu wakwe. 31Ni mbuli ya kogoha mntu kugwela mwe mikono ya Chohileb akwikala.32Mna kumbuka zuwa dijinkile baada ya kujelwa kwenyu ung'azi ni kwa zeze mdaha kumjijimiza ulumi mkali. 33Nandile mwikigwa pwilili mo kubelwa ko kuligitwa na masulumizo, naho namwendile mlungana hamwenga na wadya wajinkile masulumizo saviya ayo. 34Kwaviya nandile mna muye wa mbazi kwa wadya wendile watalizwa, na mhokela kwa chinyemi nkanto ya ulisi wenyu, mkamanya kugamba nyuwe wenye namwendile walisi wedi wa kwikala kale na kale.35Ivyo msekudula ukankalu wenyu, wili na jimbiko kulu. 36Kwaviya waunga ujijimizi chani kugamba mdahe kuhokela icho Chohile alagane akajika kubinda kudamanya umbuya wakwe. 37Kwaviya ukajika chipindi chidodo yumwenga akwiza eza chindedi naho haswelwe.38Mta kuwagilwa wangu nekale kwa utondowazi. Hegu nauye kunyumba sinivane naye . 39Mna suwe siyo sa wadya wakuya kunyumba kwa kubalangwa. Ukajika suwe ni wasiku wa wadya weli na utondowazi wa kudima myuye yetu.

Chapter 11

1Haluse utondowazi ni wachindedi ananawo uyo mntu umo akakawila chintu chisiku kwa ukankalu chindedi cha chintu icho hekinati chiwoneke. 2Kwachausa chino wababa zetu welavyanya mo utondowazi wawo. 3Kwa utandawazi chimanya kugamba isi yumbigwa kwa sigilizi ya Chohile, chani kugamba chiya chikuwoneka hachidamanywe kulawana na vintu ivyo nendile vikawoneka.4Naitende kwachausa cha utondowazi kugamba Habili nakamlaviza Chohile lavyo dyedi sivyo ivyo adamanye Kaini naitenda kwa viya ino kugamba katogolwa kugamba ni mwenye kuwagilaChohile kamtogola kwaviya lavyo aletile kwachausa chakwe habili achei kulonga hata hegu kabanika.5Nani kwa utondowazi kugambo Enoko nakaguhigwa kulanga naho haone file hawamuwone kwaviya Chohile nakamguha, kwaviya ilongwa mwakwe kugamba nakamzumila Chohile henati kwinulwa kulanga. 6Ivyo hehana utondowazi haikudahika kumuwagila Chohile atende ni mwenye utondowazi kugamba Chohile emeso naho awenka jeleko wadya wakumlonda.7Nendile ni kwa utondowazi kugamba Nuhu eze atende kufundwa ni Chohile vikungwa ne izimbuli ziya hezinati kuwanwa ntogozi zaChichohile nakadamanya safina kwa ulokozi wo ukanti ulangazi niyo atenda mlisi wa kuwagilwa iyo ikwiza kujinkila utondowazi.8Naitende kwa utondowazi kugamba Abulahamu eze etangwe niyo azumila na kwita hantu ambaho nakaungwa kuhokela saviya mlisi nakafosa bila kumanya hantu hani ongigwe aite. 9Natende ni kwa utondowazi kugamba nakekala mweisi ya lagano oge mjeni nakekala mwe vulu hamwenga na Isaka na Yakobo walisi weyawe we dilagano idyo idyo. 10Ino ni kwaviya nakakawila kupata mzi udya ukuwazagule, na mzesi wakwe atendile ni Chohile.11Itenda ni kwa utondowazi kugamba, Ibulahimu na Sla wawo wenye, nawahokela udahi wa kujelwa nda nawo nawtenda wantu wajima vitendese kwaviya nawamuona chohile kugamba ni mchindedi naye nakawenka lagano mwana wa chilume. 12Naivyo naho kulawa kwa mntu yuno yumwenga naho endile ehajihi kubanika niyo welekwa wana hewekuwazika nawatenda waloza oge ntondo mbeyu za mwe sanga umo mkatenda mwe bahali.13Wano wose nawbanika umo mo utondowazi hehena kuhokela lagano mna watenda waziwona na kuziwona kwa hale watogola kugamba naniwajeni na wakujinka kulawa kwe isi. 14Kwa wadya wakugamba mbuli saviya zino wazika kwa kusinya kugamba walonda si yawo wowo.15Chindedi hegu watendile na fanyanyi isi iyo nawalawa, nawendile na luhenyo lwa kuya. 16Mna oge viya wakumeila mateisi iyo yedi nayo ya kolanga. Ivyo Chohile hakuwona soni kwitangwa Chohile ywawo kwaviya kamalanya mzi kwachausa chawo.17Naitende kwa utondowazi kugamba Ibulahimu eze ajezwe, kamlavya Isaka nuyo uyo endile ahokele kwa kwelelwa idilagani na kumlavya naho nuyodu, 18uyo kulanga kwakwe kulonga kulawa kwa Iaska cheleko chakwe nachitangwe. 19Ibulahimu nakamanya kugambaChohile nuyo mweny udahi wa kumuyusa Isaka kulawa mo kubanika na kulonga kwa ulosi wa kudolonya kamhokela.20Naitende kwa utondowazi kugamba Isaka kamvikila Yakobo na Esau vikungwa ni mbuli zi kwiza. 21Naitende ni kwa utondowazi kugamba, Yakobo umo endile emokubanika kamjimbika chila yumwenga wa wana wa Yusufu. Yakobo niyo amvikla akegamila mwe inkome yakwe. 22Naitende kwa utondowazi kugambaYusufu mwe dizuwa dyakwe dyo uhelo dikonga kuchinta, nakalonga mwe kulawa wana wa Izulaeli Misili na kawaunga kuguha hamwenga nawo mavuha yakwe.23Nitende ni kwa utondowazi kugamba Musa umo elekwe nakafiswa kwa mazuwa mlongo na chenda na welesi wakwe, kwaviya nawawona kugamba ni mwana mteke endile ni mtana naho hawogohe isigiluizi ya maseuta. 24Naitende ni kwa utondowazi kugamba Musa umo ne mntu mjima nakalemela kwitangwa mwana wa chigoli cha Falao. 25Baada yakwe nakasagula kwingila masulumizo hamwenga na wantu wa Chohile badala ya kwelekwa wavu wa masa chipindi chijihi. 26Nakafanyanya soni ya kumtongela Kulisito kutenda ni ugoli mkulu kujinka mpamba za Misili kwaviya nakang'ola meso yakwe mwe jeleko chipindi chakwe chikwiza.27Naitende kwa utondowazi kugamba Musa nakalawa Misili hogohe maya ya seuta kwa viya nahajijimiza kwa kusinya kwa hewekuoneka. 28Nanitende kwa utondowazi kugamba naketoza kuyuswa na kunyunyiza sakame chani kugamba mbanasi wa mwelekwa wankongo asekujeza kuwadokola welekwa wankongo wa chilume wa Waizulaeli.29Nitende ni kwa utondowazi kugamba nawajinka mwe bahali ya Shsmu saviya umo mwe isi inyaile umo Wamisili wajezaga kujinka niyo wamelwa. 30Naitenda ni kwa utondowazi kugamba chiwambaza cha Yeliko chigwa hasi na umo wazunguluke kwa mazuwa mfungate. 31Naitende ni kwa utondowazi kugamba Rahabu yudya mchilangahabalangwe hamwenga na wadya wakumwiva kwa viya nakatenda kawahokela wakupelemba na kuwaika mpeho.32Ngambe mbwani kujinka? kwaviya chipindi hachikuchinta kutamwila ya Gideoni Barak, Samsoni, Yeftha, Daudi, Samweli na zawaoni. 33Uwo kujinkila utondowazi wahiga iziseuta wadamanya uwagila na kuzihokela ndagano wachinda milomo ya simba., 34Wakoma ngu za moto wakwe mbulo za bamba wahonywa kulawa mo unyonje, nawendile wakankalu mwe nkondo, naho niyo wahosa wankondo wajeni waguluka.35Wavyele wahokela wabanike wawo kwa sila ya ugubulo. wamwenga wasulumizwa hewezumile kulekwa mpeho na umo kugamba wadahe kupata kuzwelawa ugubulo watuhu nawasulumizwa bila kunga kulekeilwa hekwine nkama chani kugamba wadahe kupata kuzwela ugubulo utendile mtana kujinka. 36Watuhu wasulumizwa kwa kubelwa na kutoigwa, heye, hata kwa kutalizwa na kwakujela kwe jela. 37Wahondwa mayuwe wakatwa matili kwa misumeno wakomwa kwa mabamba, waita kwa mkota, ya ngo'to na mikota ya mbuzi endile wakaunga wakajenda mo kulumwa na wakadamanya vihiye. 38Ayo isi hayakuligana kwikala nayo wakapaya paya na mwa mabome ya mo msanga39Mna wantu wose wano wazumilwa ni Chohile kwachausa cho utondowazi wawo hawadihokele idilagano. 40Chohile nakalongola kujinka chintu chedi chani kugamba bila suwe nahewedahile kuchintizwa.

Chapter 12

1Ivyo kwaviya chizungulukwa ni wingu kulu dya ukuzi na chidule chila chintu chikuchizamila hamwenga na masa, ayo yakuchizunguluka kwa vihufu chitowe nguluko kwa kugoja umo mo kuhigana kwikigwe kulongozi kwetu. 2Ching'ole meso yet kwa Yesu uyo akongile na nuyo abindilize utondowazi wetu nuyo kwaviya kwelelwa kwikigwe kulongozi kwakwe na kawagilwa msalaba na kubelwa na soni yakwe niyo ekala hasi mo mkono wa kulume we chiti cha ukulu cha Chohile. 3Mna muwazaguleni uyo awagilwe mbuli ya kwihiya kulawa kwa wata masa zidi yakwe, mwenye chani kugamba mnase kusokela, hegu kufa chevu imyuye yenyu.4hamtumbwadise hegu kusulumizwa mkahigana na masa chiasi kusilwa ni sakame. 5Naho mjala kudya kujelwa muye kuwalongoza saviya wana wa chilume mwanangu usekuyaguhila vihufu kwilwa ni Chohile naho usekufa chevu unevya wevanywa nuyo. 6Kwaviya Zumbe amwivanya yoyose yudya akumunga na kumtoa chila mwana yudya akumhokela7Jijimiza kujezwa saviya kwivanywa, Chohile adamanya na nyuwe oge viya akudamanya na wanawe mna ni mwana yuhi uyo tati yakwe hakudaha kumfunda. 8Mna hegu hakuna kufundwa uko suwe chose chadamanya, mna nyuwe mwi wana wa kuse naho siyo wanawe.9Ongezeko dya yose nachina tati zetu, chi isi wa kuchifunda naho chiwatunya. Togola, haikuchunga kujinka kumzumila taye ywa chimuye na kwikala? 10Kwa chindedi tati zetu, nawakachikantila kwa mihilimo majeche oge ivyo vikusinyika saviya kwa wowo mna Chohile hachinkantile kwa chongezekelo chetu chani chilungane no ukuka wakwe. 11Hahana kanto ikubwedeza kwa chipindi icho. Vyatenda na kusulumila. Mna naho, aho akajika dyeleka tunda ya utondowazi wa ukuka kwa wadya wahinyigwe nuwo.12Ivyo inulani mikono yenyu iyo ilegele na kudamanya mavindi yenyu yasokele kutenda yenye nguvu naho, 13Lagisani umo mkujinka nyayo zenyu, chani kugamba yoyose aholomale halongozwe kukwaza mna adahe kuhonywa.14Londani kwikala mpeho na wantu wose, no ukuka uwo bila uwo hahana akunga amuwone Zumbe. 15Mtende wakusinyisa chani kugamba, asekutendekana akusentwa hale no wedi wa Chohile na kugamba disekwiza sina dya usungu na disuke na kuwaletela kukuntana kuwahitula walozize. 16Kaulisani kugamba hakuna wavu hegu mntu hekukile saviya Esau, uyo kwachausa cha mdyo umwenga kataka uwagila wakwe wa kwelekwa. 17Kwaviya mmanya kugamba aho halongozi eze aunge kulisi ujimbiko kalemeilwa kwa viya henkigwe luhenyo wa kuleka ubanasi hamwenga na ise, naho aho nakalonda vitendese kwa mesozi.18Kwaviya hamwizile mo lugulu uwo ukudaha kudontwa lugulu lukwaka moto, chiza, kufila chevu na kusingiswa. 19Hamwizile kwa lugong'ondo lwa talumbeta hegu kwa ulosi ukulawana naizwi ambadyo diwatenda chila wakwiva wasekulombeza mbuli yoyose ikulongwa kwawo. 20Kwaviya wadunduga kujijimiza chiya chilamulwe mna hegu hata mnyama akunga adonte ulugulu, aungwa atoigwe kwa mayuwe. 21Yakogofya vitendese ni yadya awone Musa niyo agamba sogoha vidala chiasi cha kuzingiza.22Mna nyuwe mwiza kolugulu lwa Sayuni naho mo mzi wa Chohile mta ujimaYelusalemu ya kwembingu, naho kwa wandima wa kwembingu magana mlongo wakudamanya chinyemi. 23Mwiza mwe didugano dya welekwa wankongo wose wadolonywe kwe mbingu kwa Chohile mkanti wawose na kwa muye wa wakukile wadya wachintizwe. 24Mwiza kwa Yesu mwivanyi wa lagano hya na kwa sakame ikung'untwe idya ikulonga vyedi vitendese vikujinka sakame ya Habili.25Kaula kugamba unasekutenda ukamlemela yumwenga yudya akulonga, kwaviya hawamwenegile weze wamlemele yumwenga yudya awafundile mo ulangazi kwa chindedi hachenege hegu nachihituke hale kulawa kwa yudya akuchifunda kulawa ko ulangaza. 26Mwe chipind icho izwi disingisa isi. Mna haluse kulonga havinati nkanana ntuhu naho saniusingise naho ulanga uwodu ulangazi nawo.27Mbuli zino nkana imwenga yalagizwa kusigwa kwa vintu viya vikusingwa vino n vintu viya ambavyo vyumbwa chani kugamba viya ivintu hwvisingiswe visigale. 28Kwa ivyo chihokela Uzumbe udya hewisingiswe chimhongeze na kumvikila Chohile kwa kuzumila hamwenga kwa ntunyo na nkama. 29Kwa viya Chohile ywetu ni moto ukudya.

Chapter 13

1Ivyo ungi wa walukolo naujendeleze. 2Msekujala kuwahokela wajeni mna kwakutenda vino, wamwenga wawhokela wandima wa kwembingu bila kumanya.3Kwakumbuseni wose weyumo mwe digeleza, saviya kugamba namtenda nawo wose kudya hamwenga nawo, na saviya mili yenyu naitendelwa saviya awo. 4Ivyo nyika naitunywe ni wantu wose naho lusazi lwe nyinka lutendwe kutenda wedi mwa viya Chohile na awakantile wachilanga na wagonyi.5Ivyo sila zenyu zokwikala zitendwe zilekeilwa mwe ungi wa hela, mtende wakuchintiza na vintu mnanavyo, mwaviya Chohile mwenye nakalonga saniwase nyuwe ng'o naho saniwadule nyuwe. 6Ivyo chintizani chani chilonge kwa ukankalu, Zumbe ni mwambizi wangu sanogohe mntu adaha kutenda mbwani?7Wafanyanyeni wadya wawlongoze wadya walongile kulongozi kwa Chohile ywangu naho mwekumbuse malailo ya zinyendo zawo tongelani uzumizi wawo. 8Yesu Kulisito ni yudya gulo, dyelo na kale na kale.9Unase ukalongozwa ni mahinyo yesimile ya chijeni kwani nivyo kugamba, muye uzengwe kwa wedi na siyo kwa sigilizi ikulanga nkande ayo hayawambize wadya wakwikla kwa ayo. 10China chilinge ambacho wadya wakudamanya ndima mndani mwe nyumba ye divikilo wawana udahi wa kudya. 11Kwaviya sakame za wanyama, zilavigwe lavyo kwachausa cha masa yalavigwe kwa mlavyamtambiko mkulu ndani mwa hantu hakukise mna imili yawo nayokwa kuse kwe nkambi.12Kwa viya Yesu naye nakasulumila kuse ko lwivi wo mzi chani kugamba kuwakukiza wantu kwa Chohile kujinkila sakame yakwe. 13Na kwaivyo chiteni kwakwe kuse kwenkambi chikazinula soni zakwe. 14Kwaviya hachina wikazi wa mazuwa yose mo mzi uno, badala yakwe chizungule mzi ambawo weza.15Kujinkila Yesu mwaungwa nkana kwa nkana kwelavya lavyo dya kutumtunya Chohile kumtongela kugamba tunda dya milomo yetu dilonge zina dyakwe. 16Naho usekujala kutenda yedi na kwambizana nyuwe kwa nyuwe, kwaviya ni kwa lavyo saviya idyo nivyo Chohile akwelelwa vidala. 17Weveni na kweseleza kwa vilongozi wenyu kwaviya wajendeleza kuwadima kwa chausa cha myuye yenyu naho siyo kwa mbazi iyo haiwambize.18Chilombezezeni kwaviya china uchindedi kugamba china zamila yedi chaunga kwikala wikazi wa ntunyo mwe izimbuli zose. 19Naho nyose nawajela muye kujinka mtende vino, chani kugamba nidahe kuya kwenyu ahano haguhi.20Haluse Chohile ywa uzumizi ambaye nakatenda naho kulawa kwa wabanike mdimimkulu ywa ngoto Zumbe dyetu Yesu mwe sakame ya lagano dya kale na kale. 21Nawenke udahi wa chila mbuli yedi kutenda mbuli zakwe, akadamanya ndima mndani mwetu iyedi ya kumwelela mwa meso yakwe kujinkila Yesu Kulisito kwakwe utende ukuka wa kale na kale.Taile22Haluse nakujela moyo mlukolo, kuguhilana na mbuli ya kujela moyo ambayo kwa ujihi nasiidolonya kwenyu. 23Umanye kugamba mlukolo ywetu Timoseo kaheza kulekeilwa ambaye hamwenga naye naniwawone uneva neze hano haguhi.24Nilamsiza vilongozi wako wose na wazumizi wose. Wadya wakulaila Italia wakulamsa. 25N wedi utende na nyuwe nyose.

## James

Chapter 1

1Yakobo msigilwa ywa Chohile na Wazumbe Yesu Kulisito kwa makabila mlongo na maidi yazagale namlamsani. 2Wazani kugamba, ni kwelelwa kwa uzumizi mno walukolo wangu mkajinka mwe majezo yesimane. 3Mkamanya kugamba kujezwa kwa uzumizi kwenyu kwenga ujijimizi.4Lekani ujijimizi uchintize ndima yakwe kugamba mdahe uchuma jejeje ukaleka kuhungukilwa mwe dyodyose. 5Mna hegu mntu mgati mwenyu aunga ubala alombeze kulawa kwa Chohile uyo alavya kwa chisekwesekwe hahena kukwamila kwa wose wakumlombeza nawenke ubala.6Mna alombeze kwa uzumizi asekutenda na nkama mntu akujela nkama aligana na mawimbi ya mwe bahali aguhigwa ni mpeho na kudulwa uku na kudya. 7Nichindedi mntu yuno asekufanyanya kugamba nahokele lombezo dyakwe kulawa kwa Zumbe. 8Mntu yuno anasila mbili ahitukila mwe izisila zakwe zose.9Mlukolo mchiwa aungigwa kwefenya mwe kuchimala kwakwe mno. 10Aho aho mlukolo mgoli mo kunyanyahala kwakwe kwa viya nauswe saviya luwa dya kumbago mwe nkonde akujinka. 11Zuwa dya tontomoka na mpungile ya koka kunyaza mani na maluwa yagwa na utana wakwe wabanika, ivyo nivyo wantu wagoli nawasakale mgati mwe zindima zawo.12Kajimbikwa mntu yudya akujijimiza majezo kwaviya akaheza kuyadaha majezo ayo nahokele jeleko dya ujima ambadyo wekiwa wadya wakumunga Chohile. 13Mntu yoyose hakungigwa kulonga akajezwa jezo dino dilawa kwa Chohile hakujezwa ni wavu naho Chohile mwenye hakumjeza yoyose.14Chila mntu ajezwa ni ungi wakwe wihiye umo akasentwa na kugwizwa hale. 15Nivyo ungi wa masa wenula nda, masa yelekwa akaheza masa yazwelwa niyo yasila mwe file. 16Walukolo weyangu wambuya msekudantika.17Chila jeleko dyedi na chila jeleko jejeje dyalawa kulanga na kusela hasi kulawa kwa tate wa ulangazi naho hakuhitukila saviya mpeho ivyo ikuhitukila. 18Chohile kasagula suwe kuchinka ujima kwa ulosi wa chindedi chani chidahe kutenda saviya lweleko lwa nkongo mgati mwe vyumbe vyekwe.19Mwamanya dino walukolo weyangu wambuya chila yumwenga aungigwa kutenda mhufu wa kwiva mna siyo mhufu ywa kulonga hegu kwihiwa. 20Kwaviya maya ya mntu hayakudaha kudamanya ndima ya Chohile. 21Naho ikani hale wihi wa masa na wihi wowose wihantu hohose na kwa kunyanyahala hokelani mbuli ihandigwe mndani mwenyu ambayo ina udahi wa kwambula imuye yenyu.22Tegelezani ulosi msekwetegeleza du mkedanta mo udahi wenyu wenye. 23Hegu uneva yoyose akwiva ulosi akaleka kuudamanyiza ndima aligana na mntu akwesinya uso wakwe mwe chioo. 24Ebweda uso wakwe niyo aita zakwe akajika chidogo kajala ivyo nendile eli. 25Mna mntu yudya akwesinya mpalahole mbuli jejeje, mbuli ya kulekeilwa na kujendeleza kuitongela siyo kwa viya yudya ni mtegelezaji akajala yuno mntu na ajimbikwe akaidamanya.26Uneva mntu yoyose nafanyanye mwenye kugamba, ni mntu wa kutongela mna hakudaha kuchinda ululimi lwakwe audanta luhenyo lwakwe na kutongela kwakwe ni kwabule. 27Kutongela kutana hakukubalangwa mwa Chohile ywetu ni vino kuwambiza wabanikilwe ni welesi wawo, wabanikilwe ni wagosi zawo mwe masulumizo yawo na kwedima wenye na ubanasi we isi.

Chapter 2

1Walukolo weyangu msekutongela utondowazi wa Zumbe Yseu Kulisito, Zumbe wa ukuka kwakuwahinyiza wantu wamwe. 2Hegu mntu yumwenga akengila mwe bunga dyenyu kavala madanga ya zahabu na suche ntana naho engila mchiwa mta suche nchafu. 3Mkungisa kumtunya mna ni yudya mwenye izisuche ntana kumgamba weye ikala hano ahantu ahedi mna mkamgamba yudya mchiwa weye chimala hadya hegu naho ikala hasi he viga vya miye. 4Togolani hamkukantilwa na nyuwe wenye kugamba walamuzi wenye fanyanyi zihiye?5Tegelezani walukolo weyangu wambuya kwa ni Chohile hawasagule wachiwa mwe si watende wagoli togolani siyo wagoli mwe utondowazi walisi useuta walaganagakwa wakumunga. 6Mna muwabela wachiwa kwani siyo wagoli wakuwasulumiza nyuwe naho siyo wakuwabuluza mwe vitala. 7Kwani siyo wagoli wakudihuluta zina diya iditana ambadyo kwa idyo mwetangilwa?8Mna hegu mwadamanya diya idilagizo dya useuta enga ivyo idolonywe mwa madolonyo umunge ehajihi hako saviya wemwenye mwadamanya vyedi. 9Mna uneva mkahingiza wantu mwadamanya masa mwakantilwa ni lagizo kugambamwabalanga lagizo.10Kwa viya yoyose akujela lagizo dyose naho niyo abalanga katenda masa kubalanga lagizo dyose. 11Kwa viya Chohile agamba, usekugonya, nuyo naho agambile usekukoma hegu hukugonya mna wakoma kuheza kubalanga lagizo dya Chohile.12Mna simwilani na kuzumila sa wadya mwihajihi kukantilwa ni lagizo dya ulekelwa. 13Kwa viya ukanti weza hehena mbazi kwa wadya hewena mbazi yetunya mwe kukatilwa.14Hana utana wani walukolo weyangu hegu mntu agamba nina utondowazi mna hana ntendwa uyo utondowazi uwo wadaha kumwabula? 15Uneva mlukolo wa chilume hegu wachiche ni mungi wa suche hegu nkande ya chila zuwa. 16Niyo yumwenga ywenyu awagamba, hitani kwa utondowazi mkotele moto naho mdye vitana mna hamkuwenka yakwingizwa mo mwili ivyo vyatenda vyedi vyani? 17Nivyo utondowazi uwodu mna hauna ntendwa, ibanika.18Mna mntu yumwenga adaha kugamba una utondowazi mna miye nina ntendwa nilagisa utondowazi wako bila ntendwa, na miye nilagise utondowazi wangu kwa ntendwa. 19Wazumila kugamba eyuko Chohile yumwenga wi vyedi mna mapepo nayo yazumila ivyo na kuzingiza. 20Togola waunga kumanya weye mntu mhezi, ivyo utondowazi hewine ntendwa siyo wedi?21Kwani si tate Abulahamu awazigwe chindedi mwe ntendwa amlavize umwanawe Isaka mlanga mwe nchanja ye ntambiko. 22Muwona kugamba utondowazi wakwe udamanya ndima na ntedwa yakwe yo utondowazi wakwe ubwila viya aungile. 23Madolonyo yachinta yagambaAbulahamu kamzumila Chohile elo Abulahamu ketangwa ni mmbuya wa Chohile. 24Mwasinya kugamba kwa ntendwa mntu awazizwa chindedi mna siyo kwa utondowazi du.25Mna hatendile Lahabu yudya mchilanga kawazwa chindedi kwa ntendwa viya awahokelaga awajeni na kuwafisa mwe sila ntuhu? 26Kwa viya mwili hewina Muye ubanika ne ivyo utondowazi hewine ntendwa ubanika.

Chapter 3

1Walukolo weyangu siyo walozize mkungigwa kutenda wahinyi mkamanya kugamba achihokele ukanti mkulu uno. 2Kwa viya chose chabalanga mwe sila zilozize hegu yoyose uneva hakubalanga mwe mbuli yakwe uyo ni mntu achimale adaha kuchinta umwili wakwe wose.3Haluse hegu chadaha sigi za falasi mwe milomo yawo za chiva naho chadaha kuihitula imili yawo yose. 4Kaula kugamba meli hata ni nkulu yasindikwa ni nkung'unto nkali zalongozwa ni wogailo mdodo utendese kwita akunga yudya akuyendesha.5Ivyo nivyo lulimi ni chilungo chidodo mo mwili mna chetunga makulu mno kaula mbago nkulu ivyo ikudaha kokwa kwa sese dodo dya moto. 6Lulimi nawo ni moto wavu wikigwa mgati mwe mili yetu naho wabalanga umwili wose waikigwa mlanga mwe moto mwe sila ya wikazi uwo wenye nawokwe moto wa kwebome hedine uhelo.7Chila mnyama wa kumbago kadege vikutambala na vyumbe vya mwe bahali chikufugwa ni mntu. 8Mna hakuna mntu hata yumwe uyo akudaha kufuga lulimi ni wavu hewikuchimala umema sumu ikukoma.9Kwa lulimi chamtunya Zumbe na tati yetu naho kwa uwo chawaligita wantu ambawo wakumbwa kwa mligano wa Chohile. 10Mo mlomo uwo uwo lwalonga mbuli za kujimbika na maligito, walukolo wangu mbuli zino hazikungwa kutendeka.11Sima dimwe dyadaha kulavya mazi matana na yesungu. 12Walukolo weyangu mti wa mtini wadaha kweleka matunda ya mizeituni hegu mzabibu weleka matunda ya mtini? Soko ya mazi yemuyu haikudaha kulavya mazi yempeho.13Ni yuhi mgati mwenyu ana ubala na umanyi basi mntu uyo nalagise wikazi wedi mwe ndima yakwe kwa kunyanyahala ukulawana na ubala. 14Mna uneva mnavinyulu vimemile na ubafu mwe myuye yenyu msekwefenya naho msekulonga lulimi mkahigana na chindedi.15Uno suwo ubala udya ukusela kulawa kulanga mna yano ni ye isi siyo ya muye ni ya kimpepo. 16Kwa ivyo hantu hana chinyulu na ubafu aho hana nkumbizi na chila ntendwa za wavu. 17Mna ubala ukulawa kulanga ni mtana naho waunga utondowazi, mbazi, kuhola, kutenda yedi, hewina kuhingiza, wantu wamwe na chindedi. 18Naho tunda dya chindedi dyahandwa mwe utondowazi kwa wadya wakutenda mbuli ya utondowazi.

Chapter 4

1Nkumbizi na ngavu ngavu mgati mwenyu vyalawa kuhi? hazikwimuka kulawa mo ukubesa kwenyu kwihiye zikuleta nkondo mndani mwa wenyu? 2Mwachibeseza chiya hemwine nacho, mwakoma naho kusogeila chiya hemwine nacho, mwatowana na kuyegeza naho bado hamkupata kwa viya hamkumlombeza Chohile. 3Mwalombeza naho hamkuhokela kwa viya mwalombeza kwa vintu vihiye chani kugamba mdahe kujeseza mwe tama zenyu zihiye.4Nyuwe wachilanga hamkumanya kugamba, kutenda umbuya wa mwe isi ni kutenda mnkondo ywa Chohile? Kwaviya uyo akulamula kutenda mbuya we isi etenda mwenye mnkondo ywa Chohile. 5Hegu mwafanyanya kugamba mawandiko hayana mana yakagamba vino, muye wi mndani mwetu una wivu vitendese kulanga suwe?6Mna Chohile atenda na mbazi nivyo vikuleka mawandiko yagamba, Chohile amhiga mta kwefenya mna amfila mbazi mta kunyanyahala. 7Ivyo mwelavye kwa Chohile, mhigeni mwavu yeye naye nawasumkeni kulawa kwa nyuwe.8Sogelani kwa Chohile yeye naye nawasogeileni hajihi na nyuwe, suntani imikono yenyu nyuwe wata masa, naho mng'aze imyuye yenyu, nyuwe watakutoza kaisi na kanyaile. 9Hololani, lombezani na kwila, hitulani iziseko zenyu zitende ndilo, chinyemi chenyu chitende malombezo. 10Kwenyanyahaleni wenye kulongoz kwa Zumbe naye nawakwezeni kulanga.11Msekulongana chinyuma nyuma, nyuwenye kwa nyuwenye, walukolo mntu akumlonga chinyume mlukolo ywakwe, atamwila chinyume cha lagizo adikantila lagizo dya Chohile, mkakantila lagizo hamkuzumila lagizo mnamwaikantila. 12Ni yumwenga uyodu akulavya lagizo na nkanto Chohile nuyo mta udahi wa kuwambula na kukoma, weye wi yuhi ukumkantila mlukolo ywako?13Tegelezani nyuwe mkugamba dyelo hegu luvi nachitalamke mo mzi udya niyo chekala mihilimo uko, niyo chadamanya uchuluzi, nakujenyeza mapesa. 14Niani akumanya luvi kwalaila mbwani kwaviya mwikala saviya kungugu dikulaila kwa chipindi chijihi niyo dyaga.15Mwaungwa mgambe hegu akaunga Zumbe nachikale niyo chadamanya chino hegu chiya. 16Mna vino haluse mwefenya mwe ivyo mkapanga wefenyi woseni uwo ni ubanasi na wavu. 17Mwaivyo kwa yudya akusankanila yedi mna hakusankana kwakwe uyo ni masa.

Chapter 5

1Soni haluse nyuwe mwi wagoli ilani kwa nguto za kulanga mwe masulumizo yakwiza kwenyu. 2Ugoli wenyu ubalangwa suche zenyu zidigwa ni wadudu wabanasi. 3Zahabu zenyu na hela zenyu ziswesa utana na ubanasi wakwe na ukule mwe nyu na kubalanga imili yenyu saviya moto mwetutikiza wenyu mwe zuwa dya uhelo.4Kaulani maliho ya wadamanya ndima wadya ambawo hemnati kuwaliha ya kuvuna mwe izinkonde zenyu waila na ndilo ya wadya wavunile izinkande zenyu kuyabwila mwamagutwi ya Zumbe wa udahi. 5Mwikala kwa mbwedo we isi mwahomola nyuwe wenye mneneha mwe myuye yenyu mwe mazuwa ya kuchinja. 6Mkata na kumkoma mta chindedi hekudaha kuahiga.7Mna jijimizani walukolo kubula aho nezile Zumbe saviya mlimi akugoja kuvuna nkande ikulawa mwe isi akugoja kwa ujijmizi wakwe kubula fula za nkongo na ziya za udumo zukanya. 8Naho nyuwe mtende wajijimizi mtoge imyuye yenyu kwa viya kwiza kwakwe Zumbe kwihajihi.9Walukolo msekung'ung'uzikilana wenye kwa wenye chani mnase kukantilwa kaulani mkanti kachimala ho lwivi. 10Mna walukolo kaulani masulumizo na ujijimizi wa waoni walongile mwe zina dya Chohile. 11Kaulani chawetanga wadya wajijimize mpeho mwiva ujijimizi wa Ayubu naho mdimanya idyo dya Zumbe kwa chausa cha Ayubu ni kwa namnani Zumbe kamema mbazi na wedi.12Mwa yose walukolo weyangu msekwelisa kwembingu hegu kwe isi hegu kwelisa kwa namna ntuhu taile yenyu itende taile bule yenyu itende bule chani mnase kugwela hasi mwe ukanti.13Kuna yoyose mgat mwenyu anamasulumizo mna alombeze kwani mntu yoyose ni wakusangula acheme ntunyo. 14Kwani hakuna yoyose mgati mwenyu mwenye unyonje nawetange wadlahala wa vikilo walombeze wakamhaka mavuta mwe zina dya Zumbe. 15Nakulombeza kwa utondowazi kwa mhonya umnyonje na Zumbe amwinule hegu kadamanya masa Chohile na amlekeile.16Ivyo mweile wenye masa yenyu wenye kwa wenye na lombezo dya chila yumwenga na mnyawe chani mdahe kuhonywa lombezo dya mwenye chindedi dyeleka ulailo mkulu. 17Eliya nandile mntu mta fanyanyi saviya za suwe kalombeza kwa kuhikiliza fula isekunya niyo hainyele mwe isi kwa mazuwa ya mihilimo mitatu miezi mtandatu. 18Niyo Eliya alombeza naho izimbingu zileta fula mlanga mwe isi na isi ilavya nkande.19Walukolo weyangu hegu yoyose mgati mwenyu anazaganya kulawa mwe chindedi niyo mntu mtuhu amvuza. 20Hembu namanye kugamba yoyose akulongoza ana masa kumlawa mwe sila yakwe yo kubalanga na mhonye kulawa mwe file naho nagubike yalozize masa.

## 1 Peter

Chapter 1

1Petulo, mndima ywa Yesu Kulisito, mwe wajeni wazagale, mwa wasagulwe, mwe Poto yose, Galatiya Kapodokiya, Asiya na Bisiniya. 2Kulaila mo umanyi wa Chohile Tate mwa wakukile mwe Muye Ukukile, mwe uzumizi wa Yesu Kulisito na mwe kuwagilwa sakame yakwe, wedi utende wenyu no utondowazi wenyu wongezeke.3Chohile Tate ywa Zumbe dyetu Yesu Kulisito, na ajimbikwe, mwe ukulu wa mbazi zakwe, nakachinka kwelelwa uhya mwe ukankalu wa kuguha kujinkila uyuso wa Yesu Kulisito kulawa mwe wabanike. 4Mwe kuguha heukwangamila, hautende na wihi naho haukuhunguka, kawekiyani mo ulanga kwachausa chanyu. 5Mwe udahi wa Chohile wa dimwa kujinkila uzumizi mwe wambulwa uwo wiyaho uchintile kugubulwa mwe chipindi cho udumo.6Elelwani mwe dino, mna haluse vyaungwa mwenyu namuone chinyulu mwe majezo ya mbuli ntuhu ntuhu. 7Dino ni kwaviya utondowazi wenyu udahe kujezwa utondowazi uwo ni uwagila kujinkila zahabu, uwo waga mwe moto uwo wajeza utondowazi wenyu, dino dyalaila chani utondowazi udahe kweleka ntogozi, ukuka na ntunyo mwe ugubulo wa Yesu Kulisito.8Hamumuone yeye, mna mwamunga, hamumuone haluse, mna mwazumila mwa yeye naho mna kwelelwa hekukudaha kulongeka mwe kwelelwa uko kumemile mo Ukuka. 9Haluse mwahokela mwenye ulailo wa utondowazi wenyu, wambulwa we izi nafasi zenyu. 10Waoni na walonda na kuza mwe kusinyisa kulanga wambulwa uno, kulanga wedi uwo watendile mwenyu.11Nawalonda kumanya ni mbuli yani ya wambulwa uwo wizile. nawalonda naho kumanya ni chipindi chihi Muye wa Kulisito emndani mwawo nendile akalonga mbwani nawo, dino nednile dikalaila chipindi umo akawagambila nkongo kulanga masulumizo ya Kulisito no Ukuka uwo hegu umtongele. 12Naigubula mwe waoni kugamba, nendile wakasankanila mbuli zino, naho siyo kwachausa chawo wenye, mna kwachausa chenyu, walonga mwe mbuli zino kujinkila wadya wakuleta mbuli yedi mwenyu mwe sila ya Muye Ukukile usigilwe kulawa ko ulanga, mbuli ambazo hata wandima walonga waungwa kugubuilwa kwakwe.13Ivyo talizani vigudi vya umanyi wenyu, mtende mhola mwe fanyanyi zenyu, mtende na ukankalu uchintile mo wedi uwo nauletwe mwenyu, chipindi cho kugubulwa mwa Yesu Kulisito. 14Saviya wana wakuzumila, msekutalizwa wenye ni tama izo mwazitongela chipindi umo nahemwina umanyi.15Mna enga viya awetenge ivyo eli mkuka, nanywi naho mtende wakuka mwe ntendwa zenyu zose mkwikala. 16Kwaviya idolonywa tendani wakuka, kwaviya miye ni mkuka. 17Naho hegu mketaanga Tate, yudya akukantila mwe uwagila kuligana na ndima ya chila mntu, sankanila chipindi cha ntaambo yako mwe kunyanyahala.18Mmanya kugamba, hakutendile na hela hegu zahabu vintu vikubanika ivyo mgombolwe kulawa mwe ntendwa zenyu za uhezi izo mhinyile kulawa mwe watati zenyu. 19Mna mkombolwa mwe sakame ya ntunyo ya Kulisito enga ya ngoto heina masa hata katitu.20Kulisito nakawasagula heinati inkongelo ye isi mna haluse zuwa dino dyo udumo, kagubulwa mwenyu. 21Mwamzumila Chohile kujinkila yeye, uyo Chohile nakamuyusa kulawa mwe wabanike naho uyo nakamwinka ukuka chani kugamba, utondowazi wenyu no ukankalu utende mwe Chohile.22Mdamanya izinafasi zenyu, kutenda ntana mwe uzumizi wa chiya ichindedi, mwe kulanga ungi wa walukolo utende na unyolo, ivyo unganani, mwe kukazana kulawa mwe myuye. 23Mwajika kwelekwa nkanana ya kaidi siyo mwe mbeyu ikubanika mnaa mwe mbeyu heikubanika, kujinkila ujima na ulosi wa Chohile usigale.24Kwaviya imili yose ni saviya mani na ukuka wakwe wose ni saviya luwa dya zani, zani dyanyuluka, na luwa dyalagala. 25Mna ulosi wa Zumbe, wasigala kale na kale, uno ni ulosi uwo ukulongwa saviya mbuli yedi mwenyu.

Chapter 2

1Ivyo ikani hankanda wihi wose, udantilizi na usongaganyi, chinyulu na kusimanga. 2Saviya wana wateke, mbese mele yedi ya chimuye, chani kugamba, mdahe kukula mndani mo wambulwa, 3Saviya mluma kugamba Zumbe ni ywedi.4Soni kwakwe eleli yuwe jima dikwikala, ambadyo dilemelwa ni wantu mna idyo disagulwa ni Chohile naho ni dya mana kwakwe. 5Nyuwe naho ni saviya mayuwe, yemajima, yazengwa kulanga kwe inyumba ya chimuye, chani kutenda kulavyantambiko kukukile ambawo walavya majeleko ya chimuye yakuzumila kwa Chohile kujinkila Yesu Kulisito.6Dolonyi dyalonga vino, kula sika mwe Sayuni yuwe dya hankanda, kulu disagulwe na dya mana yoyose akuzumila mwa yeye haone soni.7Ivyo ntunyo ni yenyu kwenyu nyuwe mkuzumila, mna yuwe dilemelwe ni wazesi dino ditenda yuwe kulu dya hankanda, 8na yuwe dya kutowa na luwe lwa kwetowa, nawo wetowa wakulemela ulosi, kwaviya ambavyo nawo nivyo wasagulwe nadyo.9Mna nyuwe ni lukolo lusagulwe, ulavyantambiko, wa chiseuta si Ikukile, wantu wakulongozwa ni Chohile, chani kugamba, wadahe kugoneka ntendwa za maula za yudya etangwe kulawa kwe chiza kwiza ko ulangazi wakwe wa maula. 10Nyuwe nkongo hamtendile wantu, mna haluse nyuwe ni wantu wa Chohile, nyuwe hamhokele mbazi mna haluse mhokela mbazi.11Mkungwa siwetnga saviya wajeni na wakutumbwadika kweminya kulaila kwenyu kwe tama zihiye za masa ambazo zahigana nkondo na myuye yenyu. 12Mwaungwa kutenda na mazwela yedi, mgati mwe izisi, chani kugamba, saviya nawalonge hegu kugamba, mbuli za wavu, nazisinye ndima zenyu zedi na kumtogola Chohile mwe zuwa dya kwiza kwakwe.13Zumilani chila ulongozi wa chila mwana ywa mntu kwachausa cha Zumbe, ukatenda useuta saviya mkulu. 14Ukatenda ulongozi wa wasigilwa, kuwakantila wadamanya yehiye na kuwatogola wadya wakudamanya matana. 15Kwaviya ni matana ya Chohile, kugamba, kwakudamanya yedi mwawaza kulonga kwa kuhema kwa wantu wapuzi. 16Saviya wantu walekeilwe, msekuujeseza ulekeilwa wenyu saviya chizibo cha mazavu, mna mtende saviya wandima wa Chohile. 17Watunyeni wantu wose, waungeni walukolo, mogoheni Chohile mtunyeni Seuta.18Wasigilwa wazumileni, Mazumbe wenyu kwa ntunyo zose siyo Zumbe weli wedi na kuhola, mna naho weli wavu. 19Kwaviya ntogozi hegu yoyose na ajijimize maumivu chipindi akasulumizwa hehena chindedi kwachausa cha mili yakwe kwa Chohile. 20Ni zongezekelo chani chiyumo saviya akuvika kutenda masa ukajika mjendeleze kukantilwa? mna hegu mdamanya yedi naho msulumizwe kwa kukantilwa, ino ni ntogozi yedi kwa Chohile.21Kwadino namwitangwa, kwachausa cha Kulisito naho nakasulumizwa kwachausa chenyu kawasiza mligano wa chausa chenyu kutimila nyayozakwe. 22Yeye hadamanye masa, naho haoneke udanti, wowose kwakwe 23Chipindi yeye eze asigilwe, havuzize madugano, eze asulumizwe, hatisize, mna kelevya mwenye kwakwe yeye akuwakantila kwa kuwagila.24Yeye mwenye naye nakenula masa yetu mo umwili wakwe, ko mtwi, chani kugamba, chisekkutenda na hantu naho mwe masa, nakugamba chikale kwachausa cha vyedi kwa kutoigwa kwakwe nyuwe mhona. 25Wose mwikale mkusawasawa saviya goto dyagile mna haluse muya ko mdimi na mwamizi wa muye wenyu.

Chapter 3

1Kwasia ino nuywe ambawo ni wakwe mwaungigwa kelavya kwa wagosi wenyu wenye, chani saviya mwenyu hawanati kuditunya ulosi, kujinkila kwa mazwela ya wavyele zawo wadaha kuvutwa hehena ulosi, 2Kwaviya wowo wenye nawatende waona mazwela yenyu ni yedi hamwenga na ntunyo.3Ino idamanyike siyo kwa kwelemba, kweise kusuka fili vintu vya zahabu hegu kuvala suche za yombe kulu. 4Mna vyaungwa vidamanyike kwa untu wi mndani we myuye na vitendese mo utana kunyanyahala na kuhola mwe myuye ambawo ni wayombe kulongozi kwa Chohile5Kwaviya wavyele wakukile wehamba mwenye kwa sila ino na wana utondowazi mwa Chohile na wake wagosi wawo wenye. 6Kwa sila ino Sala nakamwiva Ibulahimu, na kumwitwnga yeye zumbe dyakwe, nyuwe haluse ni wanawe hegu namdamanye yendile matana hegu hamkogoha yehiye.7Kwe sila iyo, iyo nyuwe wagosi mwaungigwa kwikala na wavyele wenyu, mkamanya kugamba wowo ni wenyu, wavyele wasokele mkawamanya wowo ni wahokezi wenyu, wa jeleko dya ujima, damanyeni vino chani kugamba, malombezo yenyu asekuchindwa.8Vikadahika nyuwe wose mtende na dimwenga mtende na mbazi umbuya saviya walukolo wanyanyahala na wahoile. 9Mse kuliha wihi kwa wihi hegu mahuluto chihitu chakwe mjendeleze kujimbika, kwaviya vino mwitangwa chani kugamba, mdahe kulisi ujimbiko.10Yudya akunga wikazi, na kuwona zuwa dyedi vyaungwa auchinde ululimi lwakwe kwa yehiye, na mlomo wakwe kulonga yehiye. 11Naho ahituke na kuleka yehiye, na kudamanya matana alonde utondowazi na kuutimila. 12Meso ya Zumbe yamuwona mwenye chindedi na magutwi yakwe yeva malombezo yakwe, mna uso wa Zumbe, hauwagile na wadya wakudamanya yehiye13Ni yani akudaha kuwslumiza nyuwe uneva mwahikiliza kudamanya matana. 14Mna hegu mkasulumizwa kwa chipindi, mjimbikwa, msekogoha yadya ambayo wowo wayogoha, msekutenda na nkama.15Mna mwikeni Kulisito Zumbe mwe myuye yenyu, saviya akukile, mtende mwemalanya kale kumhitula chila mntu akuwauza nyuwe kwambwani mna msuhi kwa Chohile, damanyani vino kwa kuhola na ntunyo. 16Mtende na wedi chani kugamba, wantu wakuhuluta wikazi wenyu wedi mwa Kulisito wadahe kwingila soni, kwaviya walonga chihitu kugamba, nandile mkadamanya vihiye. 17Ni vyedi mno, uneva Chohile abesa, kugamba mwasulumizwa kwa kudamanya yedi kujinka kudamanya yehiye.18Kulisito naye kasulumizwa nkanana imwenga, kwachausa cha masa, yeye ni mwenye chindedi kasulumizwa kwachausa chetu, katenda mjima mwe muye. 19Mwe Muye kaita kulonga myuye ambayo haluse imwe utalizawa. 20Haivile umo ujijimizi wa chohile nandile ukagojwa umo Nuhu mwe dizuwa dyo kusana isafisa, chohile awambule wantu wajeche, waantu mnane kulawa mwa mazi.21Ino yendaga ni luvengo lwa ubatizo ukuwambula nyuwe haluse, siyo saviya kusunta uzavu kulawa ko mwili, mna saviya lombezo dyendile dyedi kwa Chohile kujinkila uyuso wa Kulisito. 22Yeye emomkono lwa kulume lwa Chohile, kaita kwembingu, mndima ywa kwembingu, ulongozi ,na udahi vyaungwa vimtunye yeye.

Chapter 4

1Ivyo, kwaviya Kulisito kasulumizwa mo umwili, kwevikeni vyakwegombela vya izifanyanyi ziya, yeye asulumila mo umwili kausika masa. 2Mntu yuno hakujendeleza naho kwikala mwe izitama zo umwili, mna kwaviya akunga Chohile, mo kwikala kwa kwe kusigale.3Kwaviya chipindi chijnkile chichinta kutenda mbuli ambazo si zilizize waunga kutenda, umolanyi, fanyanyi zihiye, ukozi, ubafu, ngasu za chipagani, na miviko ya matukulu, vikujela maya. 4Wafanyanya ni maula mkenega kutenda izimbuli izo hamwenga na wowo, ivyo walonga milosi ya wavui ikuwalanga nyuwe. 5Nawalavye uwazwa wakwe, emalanye kale, kuwakantila wemeso na wabanike. 6Kwachausa chino mbuli yedi ilongwa kwawo awo wabanike, kugamba, hata hegu wakantilwa kale mwe imili yawe saviya wantu, chani wadahe kutenda kutenda wajima kuligana na Chohile mwe Muye.7Udumo wa mbuli zose weza, mtende mna umanyi wi vyedi, naho mtende na fanyanyi zedi kwachaausa che miviko yenyu. 8Kabula ya mbuli zose, mtende msankane mwe ungi kwa chila nyuwenga, kwaviya ungi haukulonda kugubula masa ya wantu watuhu. 9Lagisani chise, kwachila yumwenga mkaleka kufuzuma.10Enga ivyo ,chila yumwenga ywenyu, ahokele jeleko, ijeseni mwe kwambizana, saviya wakuchimaila vyedi, majeleko yalozize yakulavigwa bule ni Chohile. 11Hegu mntu akalonga, navitende saviya ulosi wa Chohile, naho hegu mntu akasankana, navitende saviya udahi enkigwe ni Chohile, chani kugamba, kwachila mbuli Chohile apate kutunywa kujinkila Yesu Kulisito Ukuka na udahi vina yeye kale na kale vitende ivyo.12Wmbuya msekuwaza jeo dikwiza kwajeza saviya chintu chijeni, mna kuna chintu chijeni nachikalaila kwenyu. 13Mna kwaviya kuzwela masulumizo ya Kulisito, mwelelwe, chani kugamba mwelewe hamwenga na kweleleswa mo ugubulo wa ukuka wakwe. 14hegu mhulutwa kwachausa cha zina dya Kulisito , mjimbikwa, kwachausa cha muye wa ukuka na muye wa Chohile ekala mwenyu.15Mna hasekutenda na yoyose, akusulumizwa saviya mkomi, mbavi, mdamanya wavu, hegu wakusankanila mbuli zesimile. 16Mna uneva mntu asulumizwa, saviya Mkulisito, asekuwona soni, mna amtunye Chohile mwe idizina idyo.17Kwaviya chipindi chibula cha nkanto kukonga mwe nyumba ya Chohile, naho hegu vyakongela kwetu, navitende zeze kwa wadya hewekuzumila mbuli yedi ya Chohile? 18Naho hegu mta kuwagila ambulwa kujinkila yatogile, naitende zeze kwa mntu hekuwagila na mta masa? 19Kwaviya wose wakusulumizwa kulawana na ungi wa Chohile, wenkiza untu wawo kwa mumbi mkanuni chani kuno wakasankanila yedi

Chapter 5

1Nawagambilani mdalahale mwiyumo hamwenga na nyuwe, miye nidalahale mnyenyu, na mwenye kuyawona masulumizo ya Kulisito na uyo iviya iviya ni nyetu mo ulangazi ulagiswe. 2Kwaviya nawajela muye nyuwe mdalahale, didimeni idibunga dya Chohile diyumo hamwenga na nyuwe disinyeni siyo kwa viya vyamungani mna kwaviya mwaungwa ivyo viukungwa ni Chohile, disinyeni siyo kwa kunga hela za soni mna kwa ungi. 3Msekutenda mazumbe kulanga kwa wantu we hasi mo kuwasinya kwenyu mna mtende na kusinywa mwe bunga. 4Aho mdimi mkulu nalagise namhokele ichilemba cha ukuka hewikwaza utana wakwe.5Iviya, iviya, nyuwe wabwanga wadodo mweseleze mwa wakulu wenyu, nyuwe nyose mvale kweseleza na kudamanyizana nyuwe kwa nyuwe kwaviya Chohile awalemela, wadya wekweduvya, mna awenka ntunyo wakweseleza. 6Ivyo, mweseleze hasi ho mkono wa Chohile chani kugamba, awenule mwe chipindi chakwe. 7Mwikiyeni mbazi zenyu kulanga kwakwe kwaviya awasinya nyuwe.8Mtende wadahi, mtende waakusinyisa yudya umasa ywenyu, Ibilisi ni saviya kala dikutuntuma awanyatila akaunga mntu wa kumolola. 9Chimalani mwesime naye tendani na udahi mo utondowazi wenyu, mkamanya kugamba, walukolo wenyu weyuko kwe isi wajinkila masulumizo oge ayo.10Naho namsulumile kwachipindi chijihi Chohile ywa ntunyo yose awetangeni mo ulangazi wa kale na kale mndani mwa Kulisito nawachintize na kuwatogeza na kuwajele udahi. 11Utana utende kwakwe kale na kale Taile.12Msalise Siliwano oge mlukolo mchindedi naho siwadolonyeza nyuwe kwa mkanti kujinkila kwakwe na wajele muye kuwagambila kugamba, ichonidolonye cha utondowazi wa chindedi cha Chohile chimalani mndani mwakwe. 13Muwazumile weyuko Babeli wasagulwe, hamwenga na nyuwe wawalamsani na Mliko mwanangu awalamsani. 14Lamsanani chila yumwenga kwa busu dya ungi na utondowazi utende kwenyu , mwimndani mwa Kulisito.

## 2 Peter

Chapter 1

1Simoni Petulo, Msigilwa na muwoni ywa Yesu Kulisito, kwa wadya wahokele utondowazi uydya mtana saiya chihokele suwe, utondowazi wi mndani mo uwagilwa wa Chohile mlokozi ywetu Yesu Kulisito. 2Wedi utende kwenyu; utondowazi wongezekele kujinkila umanyi wa Chohile na Zumbe ywetu Yesu.3Kujinkila umanyi wa Chohile chipata mbuli zakwe zose kwa chausa cha kuvika wikazi, Kulaila kwa Chohile achitanga kwa chausa cha wedi wakwe wa ukuka wakwe. 4Kwa sila ino nakachichintiza lagizo dyakwe dya kulu ntana. ivyo chikujendleza kuleka yehiye ye isi.5Kwa chausa chino, hikilizani kongeza utana,na umanyi. 6Kujinkila umanyi , chiyasi, na kijinkila chiya sabuli, na ukuka . 7Kujinkila ukuka , ungi wa mlukolo na kujinkila ungi wa walukolo, ungi.8Uneva mbuli zino zi mndani mwenyu, yakajendeleza kukula mndani mwenyu, ivyo nyuwe hamtende tasa hegu wantu hewekweleka matunda mwe umanyi wa Zumbe wetu Yesu Kilisito. 9Mna yoyose akuswesa mbuli zino, awona mbuli zi hajihi du, uyo ni tuntu. kajala ukuka wa masa yawke ya yajinkile.10Ivyo walukolo weyangu, damanyani mahuya chani kwemanya usagulwa na witango kwa chausa chenyu. Uneva mnadamanya ivyo, hamwebaje. 11Ivyo namwepatile vilozize mwe sila ya kujinkila mo useuta wa kale anakel wa Zumbe ywetu na mlokozi Yesu Kulisito.12Ivyo miye nanemalanye kuwakumbusila mbuli zino chila mala mwe chindedi. 13Nafanya kugamba ni vyedi kuwenula na kuwakumbusila mwe izimbuli zino, hatenda nichei mwe divikilo dino. 14Kwaviya simanya si chipindi chitali nanuse idivikilo dyangu, saviya Zumbe Yesu Kulisito anilavyanye. 15Nanekunkuse kwa chausa chenyu chani mkumbuke mbuli zino ukaleka miye kuhalawa.16Kwaviya suwe hachibasize simo zingizwe kwa umanyi hadya chiwagambile ukalanga nguvu na kwelavyanya kwa Zumbe dyetu Yesu Kulisito, mna suwe chitenda waukuzi wo ukuka wakwe. 17Uyo kahokela ukuka na ntnyo kulaila kwa Chohile tate hadya izwi divike kulaila ko ukuka mkulu dikagamba, "Yuno nuyo mwanangu , mungwa wangu uyo aniwagile miye." 18Chiva izwi dino dikalaila kwembingu hadya nachendile chinanaye kudya ko lugulu ukukile.19China uno ulosi we chiwoni ulaile, wadya wakudamanya vyedi kunihituka . Nisaviya nta ikulangaza mwe chiza kukatandazuka na ntondo za kuswelwa zikuwaneka mwe myuye yenyu. 20Manyani yano kugamba, hakuna uwoni ukuwandikwa kwa chausa cha kwemanya kwa muwoni mwenye. 21Kwaviya hahana uwoni wizile kwa ungi wa mntu, ukaleka mntu kadahizwa ni muye ukukile ulongile kulaila kwa Chohile.

Chapter 2

1Waoni wa lulimi welanya kwa waizulaeli, na wahinyi walulimi naweza naho kwenyu. kwa chinyele nawegale mahinyo ya lulimi naho nawamhituke Zumbe awagwileni. na kweletela ubanasi mwe viya wakunga wenye. 2Walozize nawatimile sila zawo za soni na kujinkila awo nawalonge vihiye mwe sila ye chindedi. 3Kwa ubafu wawo nawabunyanye wantu wakujesa milosi ya lulimi kanto dyawo hadikalise, ubanasi nauwatongele.4Kwa viya Chohile hawalekile wandima wahitukile. Mna kawadula kwe bome hedine uhelo na kutalizwa makube kubula aho kanto nadiwezile. 5Naho Chohile haijijimize isi ya kale. Mna niyo amfisa Nuhu mo kwitangwa kwakwe hamwenga na watuhu mfungate, chipindi egale galika mwe isi ibalage. 6Chohile aikantilaga imizi ya Sodoma na Gomola kuitenda maivu ya ubanasi chani itende mligano kwa chausa cha ubanasi mwe mazuwa ye hajihi7Mna kwa kudamanya ivyo, niyo amkumbola Lutu mntu awagile, ajeligwe chinyulu ni wakujenda na ubanasi hewekutongela lagizo dya Chohile. 8Kwaviya uyo mntu awagile, ekale nawo zuwa kubula zuwa akalumila umuye wakwe kwa chausa cha yadya evile na kuyawona. 9Kwa viya Zumbe amanya ivyo nawambule wantu wakwe chipindi che kunto na ivyo nawajijimize wabanasi kwa chausa cha kanto mwe idizuwa dyo udumo.10Ivyo chino nicho ichindedi kwa wadya wakujendeleza kwikala mwe izitama zo mili uno na kuyabela udahi. Wantu wa namneno ni wakankalumwe zamili zawo, Hawakogoha wahuluta na kuvibela ivyo, kulongozi kwa Zumbe. 11Hata hegu wandima wa kwembingu wana udahi na nguvu kujinka watu, mna hawakudaha kwigala kantokujinka wawo kwa Zumbe.12Mna wano wanyama hewene umanyiwadamaya kwa chausa cha kugwilwa na kubalagwa. 13Walumizwa kwa maliho yawo ubanasi wawo. msi mjima wekala kwa mbwedo. Wamema uzavu na ubanasi. Wabweda mbwedo wa udanti umo wakatenda na chinyemi na weye. 14Meso yawo yamema ugonyi hewekujeza kudamanya masa wata kudanta wantu wehwele wazweza imuye kutenda na tama ni wana wakantilwe.15Waleka isila ichumile na kuwazaganya na kutimila isila ya Balamu mwana ywa Beoli uyo aungaga kuhokela ugoli kwa kubunyanya. 16Mna niyo akwahilwa kwa chausa cho wavu wakwe. mpunda heikulonga yalongaga enga izwi dya chimntu. niyo amchinda yudya muwoni asekudamanya za chilalu.17Wantu wano ni saviya sokwe hezine mazi. Wekala saviyi maingu yakusumswa ni kung'unto Ingu dizamile dikigwe kwachausa chawo. 18Walonga kwa kweduvya ukodu. Wawagwisa wantu kwa tama ze mili. Wawabunyanya wantu wakujeza kuwagambila wadya wakwikala mo ubalanga. 19Wawenga wantu lagano dya kwikala mpeho umo wawo wenye ni watumwa wa masa ya ubunyanyi. Kwa viya wantu wadamanywa kutenda mtumwa mwe chiya chikwikala mwawo.20uyo natendegele na wadamnya wavu na wabanasi na ulangazi na kujesawa na ubala wa Zumbe mkombola Yesu Kulisito , niyo auwiya ubanasi wakwe uwo naho ujima wakwe watenda wehiye ukaliganya na udya wa nkongo. 21Navikonga awantu awo hegu na heweimanyize sila ya chindedi kujinka kuimanya iyo naho waleka amalagano yadeleke wayenkigwe. 22Ulungano uno ni wachindedi."Kuli dyauya amatahika yakwe na kujenda dilo disuntigwe dyauya naho kwe ntagata."

Chapter 3

1Haluse, nakuwandila weye, mungwa ywangu ino ibaluwa ya kaidi chani hwinule mo umanyi , 2chani udahe kukumbuka ulosi ulongigwe mwa wawoni wakukile naho idilagizo dya Zumbe dyetu na mlokozi mo kwa kutumia wasigilwa.3Umanye mwe nkongo, kugamba wehiye naweze mwa mazuwa ya udumo wakajendeza saviya wakunga. 4Naho wakalonga "Wi kuhi usigilo wo kuya? Watate zetu nawabanika mna vintu vyose navitenda ivyo kukongela nkongo mo kuumbwa.5Wetenda kugamba wajala isi ne mbingu vilawana na mazi na kujinkila mazi mazuwa yajinkile kwa ulosi wedi wa Chohile, 6Nakugamba kujinkila ulosi wakwe na mazi niyo yahitukila si mwe ichipindi icho, chipindi kumemile mazi na nakubanika. 7Elo haluse ulanga we isi vidimwa mo ulosi uwo uwo chausa za moto. Vidimwa kwa chausa che idizuwa dye kanto na kubalangwa kwa wantu hewekumzumila Chohile.8Ino haikudaha kuhiga ulosi wako, mungwa, ni kugamba zuwa dimwenga dya Zumbe dyenga mihilimo magana mlongo naho mihilimo magana mlongo yenga zuwa dimwenga. 9Suko kugamba Zumbe adamanya kwa mpalahole kudamanya lagano. saviya ikufanyanywaivyo, mna yeye ajijimiza kwaviya hakunga mntu yoyose abalangwe. Mna awabweda wose chani wayaile masa yawo.10Mna, zuwa dya Zumbe nadize saviya izwi, isi naijinke kwa kuguta. Vintu navibalangwe kw moto Isi na vyose ziyumo navikwe kung'aile.11Kwaviya vintu vyose vibalangwa mwei isila ino haluse nautende mntu evivihi? ukaleka wikalo ukukile lwakumtunya Chohile. 12Wongigwa umanye naho vitendese disunguze kwiza mwe mazuwa yadya ya Chohile. Idizuwa idy ulanga nautikimye. Naho ivintu vyose navisike mwe ifunkuto kali. 13Mna kwa viya idilagano dyakwe chadigoja ko ulanga mhya ne isi hya hadya hewena masa na wekale.14Haluse waungwa kwa viya chagojeza vintu ivi, ukazane kutenda mbala naho usekulongwa vihiye na kutenda na utondwazi hamwenga naye. 15Nsinyisa ukojijimiza kwa Chohile ywetu mkombola Saviya mungwa mkulu ywetu Paolo nendile kawawandikilanyuwe kulawa umanyi enkigwe. 16Paolo alongela ayo yose mwe izibaluwa zakwe kuna vintu vidala kuvimanya. Wantu hewena kutunya na hewetogile wavibalanga ivintu ivyo, na saviya wakudamanya mwa mawandiko. kujendeleza kubalangwa17Ivyo waungwa kwaviya mmanya ayo, kwedimeni weye chani kugamba mnase kwazigwa udanti wakudanta na kwaza uzumilwa. 18Mna mkule mwe utondowazi na umanyi wa Zumbe na mkombola Yesu Kulisito . Mna haluse ukuka una uyo mazuwa yose . Taile.

## 1 John

Chapter 1

1Chiya atendile chiyaho aho nkongo chiya chivile chiya chawone kwa meso yetu chiya nachikasinya na mikono yetu ichitoza chikulanga mbuli za ujima. 2na udya nujima udamanywa kumanyika pwilili naho chiuwona na kudima na kuwagambila ujima wa kale na kale uwo wendile wi kwa tate na kudamanywa kumanyika kwetu.3Chiya chawone na kuchiva chawgambilani kwenyu nanywi chani kugamba mdahe kutendeka hamwenga na suwe na kucitenda hamwenga na tate na mwana ywakwe Yesu Kulisito. 4Nachiwadolonyeze mbuli zino nyuwe chani kugamba kwelelwa kwenyu kutende kuligana.5Uno nuwo ulosi chivile kulawa kwetu na kuwagambila Chohile ni ulangazi mndani mwakwe hana chiza hata twentwe. 6Hegu chigamba kugamba chihamwenga naye mna chajenda mwe chiza chadanta naho hachikudamanya chindedi. 7Mna chinajenda no ulangazi oge viya eli mo ulangazi chatenda hamwenga suwe kwa suwe ne isakame ya Yesu Kulisito mwanawe yachisunta kulawa mwa masa yose.8Hegu chinagamba hachina masa chedanta wenye na ichindedi hachimuli mndani mwetu. 9Mna chieila kudamanya masa yetu uyo ni mchindedi na wakuwagilwa na kuchusiza amasa yetu nakuchisunta na ubanasi wetu. 10Chinagamba kugamba hachidamanye masa chamtenda uyo kutenda ni mdanti ne izimbuli zakwe hazimuli mndani mwetu.

Chapter 2

1Wanangu huwaunga nawadolonyeza mbuli zino kwenyu chani msekudamanya mas mna hegu yumwenga ywenyu akadamanya masa chinanye akuchilongela ehamwenga na tate Yesu Kulisito uyo ni mwenye kuwagila. 2Uyo achiliganyiza amasa yetu naho sayo amasa yetu ayodu mna naho naulangazi mjima. 3Mwe dino chimanya kugamba chimmanya uyo hegu nachizika vyedi ziya izakwe alongile.4Uyo alongile simmanya Chohile mna hakuzitoza ziya izakwe alongile ni mdanti na chindedi hachimuli mndani mwakwe. 5Mna yoyose natoze izimbuli zakwe chindedi mo mntu yudya ukunga kwa Chohile kuchintizwa mwa dino chimanya kugamba chiyumo mndani mwakwe. 6Uyo akugamba ekala mndani mwa Chohile ingigwa yeye naye mwenye naho kujenda oge viya Yesu Kulisito akujenda.7Wambuya sikuwadolonyezeza nyuwe sigilizi hya, mna sigilizi ya kale ambayo namnanayo kukongela nkongo. Sigilizi ya kale ni ulosi uwo mwivile. 8Mwe ivyo nawadolonyezezani sigilizi hya, iyo ya chindedi mwa Kulisito na kwenyu, kwaviya chiza chajinka, na ulangazi wa chindedi umalanywa kale walangaza.9Uyo akugamba kekala mo ulangazi mna amwihiwa mlikolo emwechiza kubula vino haluse. 10Uyo akumunga mlukolo ywakwe ekala mo ulangazi hakuna mbuli yoyose ikudaha kumsibila. 11Mna uyo akumwihiwa mlukolo ywakwe emwechiza naho ajenda mwe chiza uyo hakumanya ni kuhi akwita kwaviya chiza, kwaviya kayatula ameso yakwe.12Nawadolonyezeza nyuwe wana huwaungani kwa viya mlekeilwa masa yenyu kwachausa che izindima zakwe. 13Nawadolonyezezani nyuwe watate kwaviya mmanya uyo endile kukongela nkongo, nawadolonyezezani nyuwe wabwabga kwaviya mumhuda yudya umbanasi, nawadolonyezezani nyuwe wana wadododo kwaviya mummanya tate. 14Nawadolonyezezani nyuwe watate kwaviya mummanya uyo endile kukongela nkongo nawadolonyezezani nyuwe wabwanga kwaviya mtoga na mbuli za Chohile b zekala mndani mwanyu naho mumhuda yudya umbanasi.15Msekunga isi hegu mbuli izo zimwe isi uneva yudya aguyunga isi, ungi wa kumunga tate haumuli mndani mwakwe. 16Mwe ivyo chila chintu chiyumo mwe isi, tama zihiye zo mwili, tama zihiye za meso, na kweduvya ko ujima, havikulawana na tate mna vyalawana ne isi. 17Isi ne izitama zakwe zikujinka mna uyo akudamanya yadya akunga Chohile uyo ekala kale na kale.18Wana wadodo ni chipindi chidumile oge viya mwivile kugamba akuhigana na Kulisito eza na iviya haluse wakuhigana na Kulisito weza kwa ivyo vili chimanya kugamba ni chipindi chichintile. 19Nawita zawo kulawa kwetu kwaviya nendile siyo wetu, saviya weli ni wakwetu nawajendeleza kutenda hamwenga nasuwe, mna chipindi weze waite zawo icho chilagisa nendile siwo wetu20Mna mjelwa mavuta ya yudya akukile nanywi nyose mmanya chindedi. 21Sikuwadolonyezezani nyuwe kwaviya hamchimanyize ichindedi mna kwaviya mmanya kwachausa hahana lulimi wa chiya ichindedi.22Ni yuhi ni mdanti mna nuyo akuhigana kugamba Yesu ni Kulisito?Yuno mntu ahigana na Kulisito yudya akuhiga tate na mawana. 23Hahali akuhigana na mwana akatenda na tate yoyose akumzumila mwana ananaye tate.24Saviya nyuwe chiya mwivile kulawa nkongo lekani chongezeke kutenda mndani mwenyu oge viya mwivile kulawa nkongo na chikale mndani mwenyu naho namwikale mndani mo mwana na tete. 25Nadino ni lagano achinkile suwe ujima wa kale nakale. 26Siwadolonyezezani yano nyuwe kulanga wadya ambawo hehu wawajenyeze nyuwe mo kwaga.27Kwahausa chenyu, yadya amavuta myahokele kulawa kwawke yekala mndani mwenyu, naho hamkunga mntu yoyose kuwahinya, mna oge mavuta yakwe yawahinya kulanga mbuli zose ni chindedi na siyo udanti, naho taha hegu nayawahinya, ikalani mndani mwakwe. 28Haluse wana huwaunga ikalani mndani mwakwe chani chipindi nanaile chidahe kutenda na ukankalu naho suko kuwona soni kulongozi kwakwe mo kwiza kwakwe. 29Oge mmanya kugamba uyo ni mta kuwagila mmanya kugamba chila yumwenga akudamanya kuwagila kelekwa nuyo.

Chapter 3

1Kaulani ni ungi wi zeze achinkile tate kugamba chitangwe wana wa Chohile na vino nivyo chili kwa vino isi haichimanyize kwa viya haumanyize uyo. 2Weyangu suwe haluse chi wana wa Chohile na hainati kuwonekana ivyo chili, chimanya kugamba Kulisito aneza kuwoneka nachifanane naye kwa viya nachimuwona oge ivyo vili. 3N chila yumwenga uyo anaukankalu uno ukulonga chipindi chikwiza icho chilagiswe kwakwe kusuntwa mwenye oge uyo ivyo eli akukile.4Chila mntu akujesa kudamanya masa abalanga lagizo kwa viya kwaviya masa ni kubalanga lagano. 5Mmanya Kulisito kalagiswa chani kusa ubansi chindeddi na mndani mwakwe hamkwikala ubanasi. 6Hakuli hata yumwenga akwikala mndani mwakwe na kujendeleza kudamanya ubanasi, hakuna mntu hata yumwenga akwikla mo ubanasi uneva kawona hegu kamanya uyo.7Wana huwaunga msekwitikila kwazwa ni mntu yoyose akudamanya kuwagila ni mta kuwagila oge viya Kulisito uyo ekale kuwagila. 8Akudamanya ubanasi ni ywa ibilisi kwaviya ibilisi ni mdamanya ubanasi kukongela aho nkongo kwaviya vino mwana ywa Chohile kalagisa chani adahe kuzibalanga izindima za ibilisi9Yoyose elekwe ni Chohile hakudamanya masa kwa viya mbeyu za Chohile zekala mndani mwakwe hukudaha kuhikiliza kudamanya masa kwa viya kwelekwa ni Chohile. 10Kwa dino wana wa Chohile na wana wa ibilisi wamanyika yoyose hekudamanya chiya cho kuwagila suyo wa Chohile naho uyo hakudaha kumunga mlukolo ywakwe.11Kwaviya uno nuwo ulosi mwivile kulawa nkongo kugamba, chongigwa kungana suwe kwa suwe. 12Havikunga oge kaini uyo naktenda mo ubanasi niyo amkoma mlukolo ni kwambwani nakamkoma? Kwaviya ntendwa zakwe ni zo ubanasi, yudya mlukolo ywakwe nandile ni mwagila.13Walukolo wangu msekwehelwa umo isi neiwehiwe. 14Chimanya chiheza kufosa mo kubanika na kwingila mo ujima kwa viya chawunga walukolo, yoyose yudya hena kunga ekala mo kubanika. 15Mntu yoyose akumwihiw mlukolo ywakwe ni mkomi na mmanya kugamba ujima wa kale na kale hokwikala mndani mwe mkomi.16Mwe dino chimanya ungi kwaviya Kulisito nakaulavya ujima wakwe kwa chausa chetu naswi yachunga kulavya wikazi wetu kwachausa cha walukolo. 17Mna yoyo ana vintu naho amuwona mlukolo ywakwe ni mwenye kunga kuuchinda umuye wakwe wambazi kwachausa chakwe he ungi wa Chohile wekala zeze mndani mwakwe? 18Wanangu hunga chisekunga kwa milomo hegu ulosi uwodu mna kwakudamanya ntendwa na chindedi.19Mwe dino chimanya kugamba suwe chi mwe chindedi na yuye yetu imanyika kwa uyo. 20Uneva imyuye yetu yachikantila Chohile ni mkulu kujinka imyuye yetu na uyo kamanya mbuli zose. 21Wambuya hegu imyuye yetu haikuchikantila china ukankalu kwa Chohile. 22Naho chochose chikulombeza nachichihokele kulawa kwakwe kwaviya chazitoza izisigilizi zakwe na kudamanya yakuwagila kulongozi kwakwe.23Nho ino niyo isigilizi yakwe ya kugamba chongigwa kuzumila na kungana suwe kwa suwe oge viya achinkile isigilizi yakwe. 24Akuzumila sigilizi zakwe ekala mndani mwakwe na Chohile ekala mndani mwakwe naho kwaviya chimanya kugamba ekala mndani mwetu kwa udya umuye achinkile.

Chapter 4

1Waungwa, msekuzumila chila muye, muujeze muye muwone hegu walawa mwa Chohile, mwe ivyo waoni walozize wadanti walaila mwe isi. 2Mwe dino nammanye muye wa Chohile chila muye nauzumile kugamba Yesu Kulisito keza mo mwili wa Chohile. 3Naho chila muye hewikumzumila Yesu Kulisito suwo wa Chohile, uno ni muye wa kumhiga Kulisito uwo mwivile kugamba weza na haluse wi mwe isi.4Nyuwe mwi wa Chohile wana wakungwa naho mwajika kuwahuma mwe viya yeye emndani mwenyu ni mkulu kujinka uyo emwe isi. 5Wowo ni we isi mwe viya wakulonga ni cha si ne isi yawetegeleza. 6Suwe ni wa Chohile uyo amanyize Chohile achetegeleza suwe, uyo eli suyo wa Chohile hakudaha kuchetegeleza, mwe dino chimanya muye wa chindedi na muye wa udanti.7Waungwa, chungane suwe kwa suwe mwe viya ungi ni wa Chohile naho chila yumwenga akunga kelekwa ni Chohile naho kammanya Chohile. 8Uyo hekunga hammanyize Chohile, mwe viya Chohile ni ungi.9Mwe dino ungi wa Chohile naugubulwa mgati mwetu, kugamba Chohile kamsigila mwanwe wa ichindedi mwe isi chani chikale kujinkila yeye 10Mwe dino ungi siyo kugamba chimunga Chohile mna yeye nakachunga niyo amsigila mwanawe atende maliho ya masa yetu.11Wambuya uneva Chohile kakachunga suwe iviya iviya chaungwa kungana suwe kwa suwe. 12Hahana hata yumwenga amuwone Chohile hegu chikongana suwe kwa suwe Chohile ekala mndani mwetu na ungi wakwe wachinta mndani mwetu. 13Mwe dino chimanya kugamba chekala mndani mwakwe nye mndani mwetu, kwaviya kachinka Muye wakwe. 14Naho chiwona na kuukula kugamba tate kamsigila mwanawe kutenda mkombola ywe isi.15Chila akumzumila kugamba Yesu ni mwana ywa Chohile, Chohile ekala mndani mwakwe nye mndani mwa Chohile. 16Naho chimanya na kuuzumila ungi ananawo Chohile mndani mwetu, Chohile ni ungi. nye ekala mndani mwe ungi, ekala mndani mwa Chohile na Chohile ekala mndani mwekwe.17Mwe ungi uno uchinta , uchintizwa mgati mwetu, chani chitende na ukankalu zuwa dya kukantilwa, kwa viya hegu yeye eli na suwe nivyo chili mwe isi ino. 18Hahana woga mndani mwe ungi, mna ungi uchintile, wadula woga kuse, kwaviya woga waligana na nkanto, mna uyo akogoha hachintile mo ungi.19Chaunga kwaviya Chohile nakachunga nkongo. 20Uneva yumwenga nagambe namunga Chohile, mna amwihiwa mlukolo ywakwe, nimdanti kwaviya hekumunga mlukolo ywakwe akumuwona hakudaha kumunga Chohile uyo hemuone. 21Naho dino niyo isigilizi chinanayo kulawa mwakwe, yeyose akumunga Chohile aungwa amunge mlukolo ywakwe naye.

Chapter 5

1Yeyose akuzumila kugamba Yesu Kulisito kelekwa ni Chohile naho yoyose akumunga yeye uyo alawa mwa tate naho awaunga wana wakwe. 2Mwe dino chimanya kugamba chawaunga wana wa Chohile chikamunga Chohile na kudamanya sigilizi zakwe. 3Vino nivyo chikumunga Chohile kugamba chazitoza izisigilizi zakwe, naho sigilizi zakwe zihuha.4Mwe viya chila elekwe ni Chohile aihuma isi, naho uno nuwo ukuzi wokuchuma isi, utondowazi wetu. 5Niani aihumile isi? Ni yudya azumile kugamba Yesu ni mwa ywa Chohile. 6Yuno nuyo ezile mwe mazi na sakame Yesu Kulisito, hezile du kwe mazi mna mwe mazi na sakame. 7Mweviya hana watatu wakukula, 8Muye mazi na sakame, wano watatu wevana [sinyisani ulosi uno, tate ulosi na Muye Ukukile hayakuwoneka mwe miliganyo yedi ya kale].9Hegu chahokela ukuzi wawantu ukuzi wa Chohile ni mkulu kujinka uwo, kwaviya ukuzi wa Chohile ni uno kugammba nananawo ukuzi ukulanga na mwanawe. 10Uyo akumzumila mwanya ywa Chohile ananawo ukuzi mndani mwakwemwenye, naho yoyose hekumzumila Chohile kamtenda mdanti, kwaviya hauzumile ukuzi uwo Chohile achiletele kulanga mwanawe.11Naho ukuzi nuwo uno kugamba Chohile nakachinka ujima wa kale na kale no ujima uno windani mwa mwanawe. 12Ananae mwana ana ujima henanaye mwana ywa Chohile hananawo ujima.13Siwadolonyezani yano mdahe kumanya kugamba mnanawo ujima wa kale na kale nyuwe mkuzumila mwe zina dya mwana ywa Chohile. 14Naho uno nuwo ukankalu chinanawo kulongozi kwawke kugamba hegu chikamlombeza chintu chochose viligane no ungi wakwe, nachive. 15Naho hegu chimanya kugamba achiva chochose chikumlombeza chimanye kugamba chinanacho icho chilombeze.16Saviya mntu akumuwona mlukolo ywakwe adamanya masa heikumwigaila file, yaungwangwa kumlombeza Chohile amwinke ujima nalonga mwe wadya awo masa yawo ni yadya heyekuleta file sikulonga kugamba ongigwa alombeze mwe vikulanga masa ayo. 17Wavu wose ni masa mna hana masa heyekuleta file.18Chimanya kugamba elekwe ni Chohile hakudamanya masa, mna elekwe ni Chohile alelwa ni yeye mazuwa yose naho yudya umwavu hakudaha kumdamanya chihiye. 19Chimanya kugamba suwe ni Chohile naho chimanya kugamba isi yose uko hasi mwe isi yudya mwavu.2021Wanangu hunga, kwenegeni na matukulu.

## 2 John

Chapter 1

1Kulaila kwa madalahala kwa mvyele msagulwa na wanakwe, wadya hungisa mwe chindedi naho suyo miye du, mna na wose wadya wamanyize ichindedi, 2kwa chausa cha chindedi chiyumo mndani mwetu na chiya chikwikala hamwenga na suwe kale na kale. 3Wedi, utana, utondowazi navitende na suwe kulaila kwa Chohile Tate na kulaila kwa Yesu Kulisito,Mwana ywa Tate, mwe chindedi na ungi.4Selelwa vidala kugamba sibunkula mgati mwa wanawajenda mwe buli za chindedi, saviya chihokele lagizo dino kulaila kwa Tate. 5Naho haluse nakunga wey mvyele siyo kugamba nakuwandikila lagizo hya, mna diya nachinanadyo kulaila nkongo kugamba chaungwa chungane suwe kwa suwe, na uno nuwo uungi, ukugwa chungane, kuligana ne dilagizo dyakwe. 6Nidyo idilagizo, saviya mwivile kukongela nkongo, kugamba mwaungwa mjende mwe idyo.7Kwaviya wadanti walozize wenela mwe isi, naho hawakuzumila kugamba Yesu Kulisito nakeza kwa mwili. Yuno nuyo mdanti na mhiga Kulisito. 8Kwekauleni weye kugamba hamkwaza mbuli idya chihezize kudamanyiza ndima , Mna chani kugamba mdahe kuhokela ntunyo jejeje.9Yoyose akujendeleza kulongozi naho hakwikala mwe hinyo dya Kulisito, hananaye Chohile. Uyo akwikala mwe hinyo ana Tate na Mwana hamwenga. 10Hegu mntu eza kwenyu hena hinyo dino, msekumhokela mwe izinyumba zenyu naho msekumlasa. 11Kwaviya akumlasa ehanga mwe izintendwa zakwe zo ubanasi.12Nina mbuli zilozize za kukuwandikla nahosungile kukuwandikila kwa kalatasi na wino. Mna nafanyanya kwia kwenyu. kulonga na nyuwe meso kwa meso, kugamba chinyemi chetu chidahe kutendwa jejeje. 13Wana wa lumbu dyenyu msagulwa awalamsani.

## 3 John

Chapter 1

1Mdalahala kwa Gayo mbuya, hungisa mwe chindedi. 2Nakunga, nakulombezeza ukailwe vyedi mwe mbuli zose na naho utende na ujima wedi, saviya muye wako wikaile vyedi. 3Kwavyia naselelwa vitendese hadya nigambilwe ni walukolo wadya wezile kulavya ukuuzi mwe chindedi chako, saviya ukujendeleza mwe chindedi. 4Sikwelelwa kujinjka dino, kwiva kugamba wanangu wajendeleza mwe ichindedi.5Mbuyangu, wajendeleza mwe ichindedi umo ukawasankanila walukolo na wajeni, 6Naho walavya ukuuzi wa ungi wako kulongozi kwe divikilo. 7Kudamanya vyedi kuwegala mwe izintambo zawo kwakudamanya viya vikumwelela Chohile. Kwaviya kwa chausa cha zina, waita ukaleka kuguha chintu chochose kulaila mwa wantu hewemmanyize Chohile. 8Ivyo, chongigwa kuwahokela wantu uge wano, chani chitende wadamanya ndima chose kwachausa cha chindedi.9Nasiwaandikila waduganywe mbuli imwenga mna Diotelofe, akungisa kutenda ywa nkongo mgati mwawo, hakwivana na suwe. 10Ivyo uneva neza nanikumbuke izintendwa zakwe akudamanya, mwe ivyo akulonga milosi ihiye na suwe. hakwelelwa ne izintendwa zino,uyo mwenye hakuwahokela walukolo. Naho awalemeza awatuhu wadya wakungisa kuwahokela weyawe na kuwabalaza walawe mo mdugano.11Mbuyangu usekutongela, hechikuwagila mna tongela chedi. Yudya akudamanya yedi ni ywa Chohile. 12Demetilio kaukuilwa na wose ichindidi chenye. Suwe naswi ni waukuzi, naho kumanya kugamba ukuzi wetu ni wachindedi.13Ninambuli zilozize za kukuwandikila, mna sikunga kukuwandikila kwa kalamu na wino. 14Mna nahuhilwa huwone ivino hajihi kwa hajihi, naho nachilonge ne weye meso kwa meso. 15Utondowazi utende hamwenga na weye. Wambuyazangu wakulamsa. Nilamsiza wambuya zangu chila yumwenga kwa zina dyakwe.

## Jude

Chapter 1

1Paolo msigilwa ywa Yesu Kulisito, na mlukolo ywakwa Yakobo mwa wadya wasagulwe , wakungwa mwa Chohile Tate, na waikigwe mwa Yesu Kulisito. 2Wedi na utondowazi na ungi vyongezekele mwenyu.3Wambuya aho nendile hadamanya kila dikudahika kuwawandikila nyuwe kulanga uhonyi wetu wose. Vinunga niwawandikile mwe viya chiwagambile vye chindedi utondowazi udya chinkigwe lumwe du mwa wasagulwa. 4Kwaviya wantu wasiku wengiza kwa chinyele mgati mwenyu wantu wadya wavengelwe kwa chausa che kanto wantu heweguwagila wadya wakuhitula wedi wa Chohile ywetu kutenda ubunyanyi, na kumlemela Zumbe ywetu uyodu na Zumbe Yesu Kulisito.5Haluse naunga kuwakumbusa nyuwe hata hegu chipindi chiya mnanyize ukuchinta kwa Zumbe awakombole wantu kulaila isi ya Misili, mna nyumani niyo awabalanga wadya hewezumile. 6Naho wandima wadya wa kwe mbingu wadya hewamile wikazi wawo wenye mna waleka wikazi wawo wa chila zuwa Chohile kawika mwe ngole ya kale na kale.,kwa chausa che nkato ye dizuwa kulu.7Sa viya Sodoma na Gomola no mzi uzunguluke idya ingome idya ingile yenye mo ubanasi niyo watimila tama zawe za kale. Walagiswe saviya miligano ya wadya wenkagwa kanto dya moto wa kale na kale. 8Naho se ivvyo kwaviya isiya idya idya walotaga sozi waleta kudamanya mazavu mwe imili yawo, na kulemela udahinaho walonga lulimi kujinka ukulu.9Mna uyo Mikaeli mndima mkulu viya eze adedelesane na yudya mwavu kwa chausa cho umwili wa Musa, hajezize kudamanya kanto dya lulimi lwakwe mna kagamba, " Zumbe akukwahile!" 10Mna wantu wana waleta lulimi kujinka chochose hewekimanyize. chiya chikuleka wanyama hewene fanyanyi wamanya kwa kwiva yano nayo yawabalange. 11Nawaluwone! Wantu awo wakutongelasila idya ya Kaini, kwa chausa cha wavu wa Baalamu. Wabalangwa mo uwavu wa Kola.12Wano ni mayuwe mwe chinyemi chenyu cho mbwedo, ni miti ihugutuke heine matunda ibanike nkanana mbili yusigwe amaizi. 13Ni mawimbi ya bahali yenye ulwasu heyene soni, ni ntondo zikujenda jenda zia iziga chidimile kwa chausa chawo mazuwa yose.14Enoki ywa mfungate mwe cheleko cha Adamu. nakalavya uwoni kuwagambila awo, akagamba , "Kaula Zumbe ezana maelufu kwa maelufu ya wakuka wakwe, 15chani adamanye kanto mwa chila mntu, na kuwajela mwe majezo wose hewekumzumilaChohile mwe izintendwa zawo zose wajike kudamanya mwe sila heziwagile, na kwa milosi yose ya kufuzuma idya hwewezumile walanga mwakwe." 16Wano ni wadya wakung'ung'ula wafuzuma wakajesa tama zawo ze mili wakeduvya mno, wadya wakuhokela vywawe wawadanta watuhu.17Mna nyuwe , wambuya, kumbukani mbuli ziya zilongigwe kale ni wasigilwa wa Zumbe Yesu Kulisito. 18" Walonga kwenyu, wakagamba chipindi mazuwa nakutende na wantu hawekutunya wakutimila tama zawo hezine wedi." 19Wantu wano wasentana, walongozwa na tama zawo za kolwa, na hewene muye.20Mna nyuwe wambuya saviya mkwezenga mo utondowazi mwenyu ukukile na saviya mkulombeza muye ukukile, 21Kwedimeni mo uungi wa Chohile, na mkagoja wedi wa Zumbe ywetu Yesu Kulisito yadya yakuwenka ujima wa kale na kale.22Lagisani wedi kwa wadya wata nkama. 23Wambuleni watuhu kwa kuwenula kulila mo moto. kwa watuhu lagisani mbazi kwa nkama, mkehiwa hata dijeligwe twentwe na mwili.24Elo kwa yudya akuda kuwadimamsekuhitukila, nakuwatenda mchimale kulongozikwa yakukile hemine lema naho kwa chinywmi chikulu. 25Kwakwe Chohile echedu mwambizi kijinkila Yesu Kulisito Zumbe ywetu, ukukise utende kwenyu, ukulu, udahi na nguvu kujinka chipindi chose na haluse na kale na kale .Taile.

## Revelation

Chapter 1

1Uno ni ugubulo wa Yesu Kulisito ambawo Chohile kamwinka chani kuwalagisa wandima wakwe mbuli ambazo zaungwa zilaile hajihi nakadamanya yamanyike kwa kumtuma mndima ywakwe kwa wandima wa Yohana. 2Yohana kalavya ukuzi wa chila chintu icho awone chikuligana na ulosi wa Chohile na kwa ukuzi ulangwe kulanga Yesu Kulisito. 3Ajimbikwe uyo akusoma kwa izwi kwa wadya wose wakwiva milosi ya wawoni na kuizumila icho chidolonywe umo, kwaviya chipindi chisogela.4Yohana kwa mavikilo mfungate yeyuko Asiya, utana wikale kwenyu na utondowazi kulawa eyeho na akunga atende eyaho, na akunga eze, na kulawa kwa myuye mfungate ikale kulongozi kwe chiti chakwe cha ukulu 5na kulawa kwa Yesu Kulisito ambaye mukuzi mchindedi, mwelekwa ywa nkongo ywa wabanike, na chilongozi wa Maseuta we isi ino, kwauyo akuchunga naho kachilekeila kulawa mwe masa yetu kwa sakame yakwe, 6Kachidamanya kutenda Useuta wa walavyantambiko wa Chohile na tati yakwe, kwakwe kutende Ukuka na nguvu kale na kale Taile.7Sinyani nezza na maingu chila ziso nadiniwone, hamwenga na wose wamokile, na kabila zose ze isi nawahongeze kwakwe nivyo, Taile. 8Miye ni Alufa na Omega alonga Zumbe Chohile, yeye eyeho, na akunga atende eyaho, na ambaye eza mwenye kwa nguvu.9Miye Yohana mlukolo wenyu, na yumwenga akwambizana hamwenga na nyuwe mwe masulumizo na Useuta na ujijimizi uchintile wili mwa Yesu, nendile ni mwe chisiwa chikwitangwa Patimo kwachausa cha ulosi wa Chohile na ukuzi kulanga Yesu. 10Nendile ni mwe muye mwe dizuwa dya Zumbe, nasiva kunyuma kwangu izi dya kulanga ege dya talumbeta. 11Dikalonga dolonya kwe chitabu ayo ukuwona, na kuyatuma kwa mavikilo mfungate, kwita Efeso kwita Smilina, kwita Peligamo, kwita, Thiatila, kwita Salidi, kwitaPhiladeiphiia, na kwita Laodikiya.12Niyo ahituka kukaula ni izwi dya yuhi nendile akalonga na miye, naho nize nihituke siona chinala cha zahabu cha taa mfungate. 13Hagati gati he chinala che izita na hana yumwenga ege Mwana ywa Mntu kavala nkazu ntali ibwile he iviga vyakwe na na mkanda wa zahabu uzunguluke ichifuwa chakwe.14Umtwi wakwe na fili zakwe nazikala zing'aile ege sufi ing'aile ege seluji, na ameso yakwe yekala saviya miyanga ya moto. 15Izinyayo zakwe nendile ni saviya shaba ikale ikunulwa vidala, ege shaba ambayo iheza kujiswa mwe moto, na izwi dyakwe dikala saviya izwi dya mazi yalozize yakuyolozeka kwa chidogo. 16Nakekala katozeleza ntondo mfungate mo mkono wakwe wa kulume, na kulawa mo mkono wakwe nendile mna sime nkali yenye makali kwidi, uso wakwe nednile ukang'ala saviya mwanga mkali wa zuwa.17Nize nimuwone niyo nagwa mwe viga vyakwe saviya mntu abanike, niyo aika umkono wakwe wa kulume mlanga mwangu akagamba, usekogoha ni miye wa nkongo na wa udumo, 18naho hwikala nendile sibanika mna kaula, nekala kale na kale naho ninanazo funguwo za file na za bome hedine uhelo.19Ivyo yadolonye ayo uwone, yeyaho haluse na yadya yakunga yalaile bada ya yano. 20Kwaviya iyo ifisigwe kulanga ntondo mfungate izo uwone niyo mkono wangu wa kulume na chiya ichinala cha zahabu cha ta mfungate, ntondo mfungate, ni wandima wa yadya mavikilo mfungate, na chinala cha ta mfungate ni yadya mavikilo mfungate.

Chapter 2

1Kwa wandima wa vikilo dya Efeso dolonya uno ni ulosi wa yudya akutozeleza ziya izindondo mfungate o mkono wakwe wa kulume, yeye akujenda hagati he vinala vya zahabu vya ta mfungate alonga vino. 2Simanya chiya utendile na kuhikiliza mwe ndima, na ujijimizi wako kabisa nakugamba, hukudaha kwambizana na awo wekale wabanasi na kuwajeza wose wakwetanga wandima na kumbela sivyo na kuwonekana ktenda walulimi.3Simanya una kugoja na ujijimizi na kujinkila yalozize kwachausa cha zina dyangu, naho husokele bado. 4Mna dino ni dya kujinka kwako, kuleka ungi wako wa nkongo. 5Ivyo, bunkula hadya ugwele, ukweile na kudamanya ntendwa udamanye kukongela nkongo, heneile neza kwako na kuchusa ichinala chako kulawa hantu hakwe.6Mna weye una dino wehiwa yadya ambayo Wanikolai wayadamanya ambayo hata miye nehiwa. 7Uneva una magutwi tegeleza yadya ambayo Muye ayagambila mavikilo na kwa yeye akuhuda nanimwinke chibali cha kudya kulawa mo mti wo ujima wili mwe Paladiso ya Chohile.8Kwa wandima wa vikilo dya Samilina dolonya, uno ni ulosi wa yudya ambaye ni nkongo na udumo ambaye anabanika teenda mjima naho. 9Simanya amasulumizo yako na uchiwa wako mna weye ni mgoli na lulimi lwa wadya wakwetanga ni Wayahudi mna sivyo, awo ni wavikilo dya mwavu.10Usekogoha masulumizo yakunga yakupate, kaula mwavu aunga kuwadula bazi yenyu jela chani apate kujezwa na msulumizwe kwa mazuwa mlongo tendani wazumizi kubula kubanika naho naniwenke jeleko dya ujima. 11Uneva una gutwi kwetegeleze, tegelaza ivyo Muye akuyagambila mavikilo, uyo akuhuda habalangwe ni file ya kaidi.12Kwa wandima wa vikilo dya Peligano dolonya ino, na ayo akulonga yeye ekale naye iyo isime inkali ya makali ya kwidi. 13Simanya hantu ukwikala ni hantu heli ichiti cha ukulu cha mwavu hata ivyo weye watoza vidala zina dyangu naho hudilemele utondowazi wako wikala kwangu, hata mazuwa yadya ya Antipasi mukuzi ywangu akomigwwe mwa awamwenga wenyu aho naho mwavu akwikala.14Mna nina mbuli njeche kujinka izo, unanazo uko wantu watozize mahinyo ya Balamu uyo niyo awahinya Balaki kwika mihigano kulongozi kwa Mwana ywa Izulaeli chani wadye nkande zilavigwe jeleko kwa matukulu na kugonyana. 15Mwe hali iyo iyo, hata weye unanayo bazi yawe wakutoza mahinyo ya wanikolai.16Ivyo kweile hunatendile ivyo, neza upesi, nanidamanye nkondo kujinkila wowo kwa sime ikukanta mwe milomo yangu. 17Hegu una gutwi tegeleza muye icho akuyagambila mavikilo uyo nahude namwinke bazi ye idya imana ifisigwe, naho nanimwinke yuwe ding'aile didolonye zina dya kulanga kwediyuwe, zina ambadyo hakuna amanyize mafani uyo enkigwe.18Kwa wandima wa vikilo dya Thiatila dolonya inoniyo imilosi ya Mwana ywa Chohile yeye ekale na meso yakwe miyale ya moto na nyayo saviya shaba ikunulwe vitendese. 19Simanya icho udamanye ungi wa utondowazi na ndima ya ujijimizi wako utoga na kugamba chiya udamanye vino hajihi ni kujinka ya chiya ya chiya udamanye nkongo.20Mna nina dino zidi yako wamjijimiza mvyele Yezebelli kwa mahinyo yakwe, wazaganya wandima wangu kugonyana na kudya nkande ilavigwe jeleko kwa matukulu. 21Nasimwinka chipindi cha kweila mna haungile kuleka wavu wakwe.22Kaula simdula ko lusazi wa manyonje na wadya wakutenda uchilanga niyo kwa masulumizo makali bila ivyo weile kweicho wadamanye. 23Naniwatowe wanawe wose na mavikilo yose wamanye kugamba miye nuyeo nikaule fanyanyi na tama, nanimwinke chila yumwenga ywenyu kuligana ne zintendwa zakwe.24Mna kwa mbazi yenyu nyuwe msigale mwe Ttiatila, kwa wadya wose hemkutoza hinyo dino na hemkuhuma chiya ambacho baizi mwitangwa mafumbo ya mwavu, nalonga kwenyu sanike kutanga kwenyu mzigo wowose. 25Kwaviya mbuli yoyse, vyaungwa utende utogile kubula aho nanizile.26Yoyose akuhuma na kudamaya chiya nidamanye kubula udumo, kwakwe yeye nani mwinke udahi kulanga kwe isi. 27Nawalongoze kwa nkome ya chuma saviya mabakuli ya ulongo, nawavune mabendu bendu. 28Enga ivyo nihokele kulawa kwa Tati yenyu nanimwinke naho ntondo ya mtondo. 29Ukatenda na magutwi, tegeleza chiya ambacho muye ayagambila mavikilo.

Chapter 3

1Kwawandima wa vikilo dya Salidi dolonya, milosi ya yudya akutozeleza idya imyuye mfungate ya Chohile na ntondo mfungate simanya icho adamanye una ntogozi ya kutenda mjima mna kubanika. 2Inuka na kuchintiza yasigale, mna yako yehajihi kubanika, kwaviya siwona izintendwa zako zichinta mwa meso ya Chohile ywangu.3Ivyo bunkula yadya uhokele na kwiva, zumila na kweila mna hunenuke, nanize saviya mbavi, naho homanye ni sa ihi nanizile mwako. 4Mna kuna mazina majeche ya wantu mwe Salidi ambawo hawachafuwe izisuche zawo, wajenda hamwenga na miye, wevala suche zing'aile kwaviya wawagila.5Uyo nahuse navikwe suche zing'aile naho ng'o sanidifute idizina dyakwe kulongozi kwa Tati yangu na kulongozi kwa wandima. 6Unatenda na gutwi, tegelaza Muye ivyo ukolonga na mavikilo7Kwa wandima wa vikilo dya Piladefiya dolonya, milosi ya ekale Mkuka wa chindedi anezifunguwo za Daudi, avugala na hakuna akuvugula avugala na hakuna akudaha kuvugula. 8Simanya icho utendile, sinya sikwikiya kulongozi kwako lwivi luvugulwe ambawo hakuna akudaha kuvugula, simanya una nguvu chidogo mna kuzumila ulosi wangu naho hudilemele idizina dyangu.9Kaula wose wekala mwe vikilo dya wavu, wadya wakulonga wenye ni Wayahudi na kubesa sivyo, badala yakwe wadanta, naniwatende weze kuvikila kulongozi kwa matukulu yakwe, nawamanye kunga nasiwaunga. 10Kwaviya wadima sigilizi yangu kwa ujijimizi uchintile, nahwamile naho mwe isa yako yakujezwa ambayo yeza mwe isiyose, kuwajeza wadya wose wakwikala mwe isi. 11Neza upesi toza kabisa chia unanacho chani asekutenda eyaho mntu wa kuguha idijeleko dyako.12Nanimtende yeye akuhuda kutenda chegamo mwe vikilo kulu dya Chohile yawngu, na afose kuse kabisa, nanidolonye kwakwe zina dya Chohile ywangu, Yelusalemu mpya, ukusela hasi kulawa kwe mbingu kwa Chohile ywangu, na zina dyangu hya. 13Mta gutwi neve, neve chiya muye akulonga na mavikilo.14Kwa wandima wa vikilo dya Laodikiya dolonya milosi yakwe ikale taile, akutunywa na mukuzi mchindedi, akulongoza kulanga ko umbi wa Chohile. 15Simanya ambacho kudamanya, nakugamba weye hwimpeho hegu moto nabesa kugamba, watendile wi mpeho hegu moto. 16Kwaviya weye wi luvuguvugu, hwimoto hegu hwimpeho, nahutahike ufose mo mlomo wangu.17Kwaviya nalonga miye ni mgoli, sitenda na ugoli ulozize, nasikunga chochose, mna humanyize kugamba weye ni nkuto vitendese, wafilwa mbazi, wachiwa, tuntu na umwazi. 18Kwetegeleze kuhembeleza kwangu gula kwangu zahabu isuntigwe kwa moto, chani upate kutenda mgoli, na suche zing'aile za kumelemeta chani uvale mwenye naho usekujela soni za umwazi wako, na mavuta ta kuhaka mwa meso yako upate kusinya.19Chil humunga namgamila na kuwahinya ivyo ikuwanga kwikala, kwa ivyo, tenda mchindedi na kweila. 20Kaula nachimala mo lwivi na kutowa hodi yoyose akwiva izwi dyangu na kuvugula ulwivi, nanize na kwingila mwe inyumba yakwe, na kudya nkande naye na yeye hamwenga na miye.21Nuyo akuhuda, nanimwinke chindedi cha kwikala hasi hamwenga na miye kulanga kwe chiti changu che enzi, saviya miye nihudile na kwikala hasi hamwenga na Tate ywangu kulanga kwe chiti chakwe che enzi. 22Mta magutwi netegeleze ambacho Muye alonga na mavikilo.

Chapter 4

1Na umo mwe zimbuli zino nasisinya niyo naona kugamba ulwivi nednile uvugalwa kwembingu udya ukulonga nkongo longa na miye saviya talumbeta ikagamba, so hano nahulagise nayalaile umo mwe izimbuli zino. 2Nkanana imwenga nendile ni mwe Muye nasiwona nakwendile na chiti cha ukulu chikwa kwembingu na mntu achikaile. 3Yumwenga nendile achikaile nakasinya saviya yuwe dya yabisi na akiki nakuna lutamwasi uchizunguluka ichiti cho Ukulu utamwasi usinywa saviya zamalidi.4Kuchizunguluka ichiti cho Ukulu, nakuna viti vya Ukulu vituhu milongo midi na kane na awo wekale mwe viti vyo Ukulu nawatenda wadalahala milongo midi na kane wavalwa suche zing'aile na taji dya zahabu mwe mitwi yawo. 5Kulawa kwe chiti cho Ukulu, kulawa seseza lubaula na kunguluma ko ubaula vibatali mfungate nendila zikaka kulongo kwe ichiti cho Ukulu vibatali abavyo ni Myuye mfungate ya Chohile.6Naho kuongozi ko Ukulu nakuna bahali imwazi saviya chiyoo wose chizunguluke chiti cho Ukuklu na kuna wata ujima wane, wamemile meso kulongozi na kunyuma.7Chumbe cha nkongo chenye ujima, nakekala saviya kala, chumbe cha kaidi chenye ujima nakekala saviya ndama, chumbe cha katatu chenye ujima nednile china uso saviya wa mntu na yudya mtoa ujima wa kane kekala saviya tai akupaa. 8Vyumbe venye ujima vine chila chimwenga nachitenda na mawawa mtandatu yamema meso kulanga na hasi hakwe, chilo na msi hawana uhelo wa kulonga Ukukile, Ukuile, Ukukile ni Zumbe Chohile ukulongoza kulanga kwa wose atendekaga aho na uyo eyaho, na uyo neze.9Chila chipindi vyumbe vyenye ujima umo wakalavya Ukuka, utunya, na kutogola kulongozi kwa uyo endile ekale umo mwe icho ichiti cho Ukulu uyo emo ujima wa kale na kale ukwikala. 10Wadalahale milongo midi na kane, wafika madi wenye kulongozi kwakwe uyo achikaile ichiti cho Ukulu wefumaniza hasi kwakwe uyo akwikala kale na kale ukwikala na kudula hasi taji zawo kulongozi kwe ichiti cho Ukulu wakagamba, 11Wawagila weye Zumbe na Chohile ywetu, kuhokela Ukuka na ntunyo na udahi kwa viya na kuvyumba vintu vyose na kwa kunga kwako na viyuko naho navymbwa.

Chapter 5

1Naho niyo nawona mkono wa kulume wa yudya ekale mwe chiti cho Ukulu, gombo didolonywa kulongozi na kunyuma naho nendile dijelwa mihuli mfungate. 2Nasimuwona msigilwa ywa Chohile atendile na udahi wa ndima wa kulongesa, niyuhi akwagila kudivugula idigombo na kuvuna imihuli yakwe?3Hakuna mntu kwembingu hegu kwe isi hasi he isi akudaha kudivugula idigombo hegu kudisoma. 4Sila kwa usungu kwavya haonekane yoyose akuwagila kudivugula idigombo hegu kudisoma. 5Mna yumwenga ywa wadalahala niyo anigamba, usekwila kaula simba ywa lukolo lwa Daudi kashinda naho adaha kudifungula idigombo na mihuli yakwe mfungate.6Hagati he chiti cho Ukulu nawata ujima wane naniwamwenga wa wadalahale nasiwona mwa ngoto achimale akwoneka saviya abanike nana mahembe mfungate na meso mfungate ino ni myuye mfungate ya Chohile itumigwe mwe isi yose. 7Kaita kudiguha gombo kulawa kwa mkono wa kulume wa yudya ekale mwe chiti cho Ukulu.8Eze adiguhe gombo wenye ujima wane na wadalahale milongo midi na wane, niyo wafunama kubula hasi kulongozi kwa mwana ngoto chila yumwenga na ana chinubi na bakuli dya zahabu dimemile ubani ambayo ni malombezo ya wazumile.9Wasema wimbo mhya ukuwagila kudiguha gombo na kudivugula imihuli yakwe kwaviya nakachinjwa kwa sakame yakwe niyo amguila Chohile wantu wa chila kabila, kulonga wehamwenga na si. 10Niyo awatenda wakulu na walavyantambiko kwachausa cha kumdamanyiza Chohile ywetu nawo nawalongole kulanga kwe isi.11Naho simanya nakwiva kulonga kwa wasigilwa wa Chohile walozize kuchizunguluka chiti cho Ukulu, mligano wawo nautenda 200,000,000 wa wata ujima na wadalahale. 12Nivyo walonga kwa izwi kulu, kwagila mwana ngoto uyo achinjigwe kuhokela udahi, ugoli, ntunyo, udahi, ntunyo, Ukuka ,ntogozi.13Niyo neva chila chumbigwe nachikwembingu na mwe isi na hasi he isi na kulanga kwe ibahali chila chintu mndani mwakwe chikulonga kwakwe uyo ekale kulanga kwe chiti cho Ukulu na kwa mwana ngoto kutende na ntogozi kutunywa, ukuk na udahi na kulongoza kale na kale. 14Wenye ujima wane niyo walonga navikale ivyo, na wadalahale kufunama hasi na kuvika.

Chapter 6

1Niyo asinya chipindi mwana ngoto eze agubule chimwenga cha idya imihuli mfungate niyo neva yumwenga wa wadya wata ujima wane wakalonga kwa izwi iligane lubaula, So. 2Niyo nasinya nahendile na Falasi ing'aile uyo amkweile nednile anamabakuli, naho kenkigwa taji, nakalaila saviya mhudi ahidile chani ahihude.3Umo mwana ngoto eze avugule umhuli wakaidi, niyo neva mta ujima wa kaida akagamba, So. 4Niyo kwalaila Falasi ntuhu inkundu saviya moto, akweile nakenkigwa lususa ya kusa utondowazi mwe isi, chani kugamba, wantu wachinjane, uyo aikweile nakenkigwa bamba kulu.5Umo mwana ngoto eze avugule udya umhuli wa katatu niyo neva mta ujima wa katatu akagamba, Soo, niyo nawona Falasi ntitu na uyo apandile anamligano mo mkono wakwe. 6Nasiva izwi diwoneke saviya yumwenga wa wadya wata ujima dikagamba, kopo dya ngano kwa hela imwenga na makopo matatu ya shaili kwa hela imwenga mna usekuyabalanga mavuta na divai.7Chipindi mwana ngoto eze avugule mhuli wa kane siva izwi dya mta ujima ywa kane akagamba, Soo. 8Mna niyo nawona Falasi ichijivu uyo aikweile naketangwa zina dyakwe mto kubanika wa bome hedina uhelo, niyo yatenda ikamtongela mwe lobo ye isi kukoma kwa mabamba, kwa sala, kwa unyonje, na kwawanyama wa kumbago umo mwe isi.9Umo mwana ngoto eze avugule mhuli wa shano niyo nawona hasi he divikilo loho za wadya wendile wakomigwe kwachausa cha ulosi wa Chohile na kulawana kuwagambila watoze vya chindedi. 10Waila kwa izwi kulu na umo ini chilongozi wa vyose akukile ywa chindedi nawakantile wakwikala kulanga kwe isi, kulihiza vibanike sakame yetu? 11Niyo chila yumwenga enkigwa nkazu ing'aile niyo awagambila kugamba wongigwa kugoja chidogo na umo navichintize kwa kuwaza kuchinta kwa wasigilwa na walukolo wawo, wachiche na wachilume umo navichinte awo wakukile oge viya ambavyo wowo na wakomwa.12Chipindi mwana ngoto eze avugule wa mtandatu nasisinya nahendile na msingisiko mkulu zuwa ditemda titu saviya guniya dya singa no mwezi mjima utenda saviya sakame. 13Ntondo za kwembingu niyo zagwa mwe isi, saviya mtini ukupukusuka matunda yakwe ya chipindi cha mpeho ukusingiwsa ni ng'ung'unto. 14Ulanga ufosa saviya gombo divingiliswe chila lugulu na nkuta zisamizwa hantu hakwe.15Niyo waseuta we isi na wantu wamanyikise wachimala na weyawe wata ugoli wenye udahi na chila yumwenga msigilwa na alekeilwe niyo wefisa mwe zipanga mo uluwe lo lugulu. 16Niyo wayagamba amagulu no luwe chigweleni chifiseniumo mo uso wakwe uyo ekale mwe chiti cho ukulu nakulawa maya ya mwana ngoto. 17Kwaviya zuwa kulu dya kukantilwa kwawo dibula naho ni yuhi akudaha kuchimala?

Chapter 7

1Akaheza yano niyo nawona wandima wane wachimala mwe nona nne ze isi, wachinda mpeho nne ze isi, kwaudahi chani kugamba hasekutenda na mpeho ikuvumila mwe isi, mwe bahali hegu mwe mti wowose 2Niyo nawona mndima mtuhu akwiza kulawa mashaliki endile na vengelo dya Chohile mwenye ujima, kaika kwa izwi kulu kwa wandima wane ambawo wenkigwa kulwkwilwa kubalanga isi ne bahali. 3Msekubalanga isi ne bahali hegu miti kubula aho nachitende chiheza kwika vengelo mo uso we mitwi ya wandima wa Chohile ywetu.4Niyo neva mwa wadya wajeligwe vengelo mlongo umwenga na mine nanne elufu awo wajeligwe vengelo kulawa chila kabila dya wantu wa Izulaeli. 5Mlongo umwenga na waidi elufu kulawa mwe kabila dya Yuda wajeligwe vengelo, kulawa mwe kabila dya Rubeni mlongo umwenga na waidi kulawa mwe kabila dya Gadi, 6mlongo umwenga na waidi kulawa mwe dikabila dya Asheli, mwe kabila dya Nafutali mlongo umwenga na waidi, kulawa mwe dikabila dya Manase.7Mlongo umwenga na waidi kulawa mwe dikabila dya Simoni mlongo umwenga na waid kulawa mwe dikabila dya Lawi, mlongo umwenga na waidi, kulawa mwe dikabila dya Isakali, 8mlongo umwenga na waidi, kulawa mwe dikabila dya Zabuloni kulawa mwe dikabila ddya Yusufy na mlongo umwenga na waidi kulawa mwe dikabila dya Benjamini wajeligwe vengelo.9Eze yaheze yano sisinya nandile na fyo kulu ambadyo hahana mntu adahile kuwaza kulawa chila si kabila, wambuya na luga wachimala hjihi ne chiti chijinkile na Mwana ngoto nandile kavala nkazu zing'aile naho wana mahuto mitende mwe mikono yawo. 10Naho nendile waketanga kwa izwi dya kulanga wambulwa ni kwa Chohile uyo ekale mwe chiti cha kale na kale na Mwana ngoto.11Wandima wose nandile wachimale kuzunguluka ichiti cha kale na kale na kuwazunguluka wadya wadalahala hamwenga na wenye ujima wane, niyo wafunama mwe isi na mo msanga niyo waika izinyuso zawo mlanga mo msanga hajihi ne chiti cha kale na kale naho wamvikila Chohile. 12Wagamba taile, ntogozi ukuka umanyi , hongezi, ntunyo, udahi na nguvu vitende kwa Chohile ywetu kale na kaleTaile.13niyo yumwenga wa wadya wadalahala anuza wano ni wakina wahi wavikile nkazu zing'aile naho walawa kuhi? 14Niyo namgamba, Zumbe mkulu,kumanya wehi niyo anigamba, wano ni wadya walaile mwe nkunto nkulu, wazifua izinkazu zawo na kuzitenda zing'aile kwa sakame ya Mwana ngoto.15Ivyo wehajihi ne chiti cha kale na kale cha Chohile naho wamvikila yeye chilo na msi mwedivikilo dyakwe yeye ekale mananga mwe chiti cha kale na kale na azagaze vulu dyakwe mlanga mwawo. 16Hawaone sala hegu nchilu naho zuwa hadiwoneke hegu mpungile ya kuwoka. 17Kwaviya Mwana ngoto emgati mwawo mwe chiti cha kale na kale natende mdimi ywawo naho nawalongoze mwe mfajo wa mazi ya ujima na Chohile naawahanguse chila sozi mwa meso yawo.

Chapter 8

1Umo Mwana ngoto eze afungule vengelo mfungate kutenda na kunyamala kwembingu nusu sa. 2Niyo nawaona wandima mfungate, wakuchimala kulongozi kwa Chohile niyo wenkigwa magunda mfungate.3Mndima mtuhu keza katoza bakuli dya zahabu dyenye uvumba kachimala mwe nchanja kenkwa uvumba ulozize chani kugamba, aulavye hamwenga na malombezo ya wazumile wose mwe nchanja ya zahabu kulongoz mwe chiti cha ukulu. 4Mosi wa udya uvumba hamwenga na malombezo ya wazumile ukwela kulanga kulongozi kwa Chohile kulawa mwe mikono ya wandima. 5Wandima waguha bakuli ya uvumba niyo waimemeza moto kulawa mwe nchanja, niyo aidula hasi mlanga mwe isi niyo kwalaila izwi dya mbaula na chisingisa cha mwe isi.6Wadya wandima mfungate ambawo nawendile na magunda mfungate nandile wemalanya kale kuyatowa. 7Mndima ywa nkongo katowa gunda dyakwe, niyo kwalaila fula ya mayuwe na moto uhangane na sakame vidulwa hasi mwe isi chaani kugamba ntendele yakwe ihye na ntendele ye miti ihye na mani yose ye isi yahya.8Mndima ywa kaidi katowa gunda dyakwe naho, chintu saviya lugulu nandile ukahya na moto udulwa mwe bahli utenda sakame, 9ntendele ye vumbe vikwikala mwe bahli vifa na ntendele ye meli niyo wabalangwa.10Mndima ywa katatu katowa gunda niyo ntondo nkulu igwa kulawa kwembingu yaka saviya lumuli mlanga mwe ntendele ya makolongo mifajo ya mazi. 11Zina dye ntondo dyetangwa Pakanga, ntendele ya mazi utenda Pakanga na wantu walozize wabanika kulawana na mazi nandile yesungu.12Mndima ywa kane katowa gunda dyakwe, ntendele ye dizuwa utoigwa hamwenga na netnedle yo mwezi na ntendele ye zintondo. ivyo nendele zose zihitukila zitenda chiza nendele yo msi na ntendele ya nechilo havitendile na ulangazi.13Nasisinya niyo neva dege nandile dikapilika mo ulangazi dyetanga kwa izwi kulu na mluwone kwa wadya wakwikala mwe isi mwilo wa magunda yasigale ambayo ibula hajihi kutoigwa na wandima watatu

Chapter 9

1Niyo mndima wa wa kwembingu ywa shano niyo atowa gunda dyakwe, nasiwona ntondo kulawa kwa mbingu itendile igwa mwe isi ntondo inkigwa funguwo ya bome ikwita mwe bome hedina uhelo. 2Niyo avugula bome hedina uhelo na mosi ukweile kulanga utandilikwe kulawa kundani kwe bome saviya mosi kulawa mwe tanuli kulu zuwa na ulanga vihituka vitenda chiza kwa udya umosi ulaile mwe dibome.3Mndima mo mosi sije zilaila kwiza kulanga kwe isi nawo niyo wenkigwa udahi saviya idya inge ikulanga kwe isi. 4Wagambigwa wasekuyadamanya vihiye mani mwe isi hegu mmeya wowose wa chijani hegu mti mna du wantu awo hewena mhuli wa Chohile mwe vinengo vyo uso wawo.5Hawenkigwe kudamanya ya kuwakoma awo mna kuwasulumiza du milongo gana na mishano usungu wawo utende saviya udya wa kulumwa ninge akumluma mntu. 6Umo mwa mazuwa ayowantu wanawalonde kubanika mna hawakwinkigwe nawaunge kubanika mna kubani kwawasumka.7Sije zikala saviya Falasi waikigwe vyedi kwa nkondo mwe mitwi yawo na kutenda na chintu saviya taji ya zahabu naho nyuso zawo nazikala saviya za wantu. 8Nendile wana fili saviya za wavyele meno yawo yekala saviya ya Simba. 9Nawtenda na vifuwa saviya vifuwa vya chuma na izwi dya mawawa yawo naditenda saviya izwi dya mutuka ilozize ya nkondo na Falasi wakuguluka kwita kwe nkondo.10Nawatenda na michila ikuluma saviyannge umo mwe michila yawo nendile na udahi wa kulumiza wantu kwa kwamiezi mishano. 11Nawaatenda naye oge mkulu kulanga kwawo wndima wa Chohile wemwe bome hedina uhelo, zina dyakwe dya chiebulaniya ni Abadoni na dya Chiyunani ana zina Abolioni. 12Namluwone ya nkogo ijinka, kaula ikajika ino kuna nkomano mbili zeza.13Mndima ya kwembingu ywa mtandatu katowa gunda dyakwe niyo neva izwi kulaila hankanda he nchanja ye zahabu iyo ili kulongozi kwa Chohile. 14Izwi dimgambila mndima ya kwembingu ywa mtandatu nendile na gunda, walekeile wandima wa kwembingu wane awo wafungigwe mo mto mkulu Eflati. 15Wandima wa kwembingu wadya wane ambawo nawamalanywa mwe isa iyo, me zuwa idyo, mo mwezi uwo, na mhilimo uwo, walekeilwa wawakome selusi ys wantu.16Uwazwa wa wagomba nkondo nawekulanga kwe zifalasi nendile, 200,000,000 niyo neva uwazwa wawo. 17Vino nivyo niwone falasi mwa maono yangu wadya wakweile kulanga kwawo vifuwa vyawo navitenda vinkundu saviya moto, buluu iviye na njano heiviye, mitwi ye zifalasi nailigana ne mitwi ya simba, na mwe milomo yawo mlawa moto, mosi na salifa.18Selusi ya wantu wakomigwe na zino nomano ntatu, moto, mosi, salifa ilaile mwe milomo yawo. 19Kwaviya udahi we falasi utenda umo umo mwe milomo yawo na mwe michila yawo kwaviya michila yawo nayendile saviya nyoka naho nendile wana mitwi ambayo nawaijeseza kwenje wantu.20Wantu wasigale ni wadya ambawo nendile wakomigwe na maliho yano haweile izimbuli zawo nendile wadamanye naho hawalekile kuvikila mpepo na macholhile ya zahabu hela, shaba, mayuwe, na miti vintu viya hevikudaha kuwona, kwiva hegu kujanda. 21Naho hawalekile ukukoma kwawo usai wawo, ichilanga chawo hegu sila zawo za ubavi.

Chapter 10

1Niyo nawona mndima ywa kwembingu mtuhu mkulu akasela hasi kulawa kwe mbimgu nendile nkasigitwa mwe mwingu nadina utamwasi wa fula kulawa ko mtwi wakwe chinengo chakwe nachitenda saviya zuwa ne iviga vyakwena vikala saviya nguzo za moto. 2Nakaditozesa gombo dodo mo mkono wakwe ditendile digubulwa naye nakaika ichiga chakwe cha kulume kulanga kwe bahali ne ichiga chakwe chakumoso kulanga kwe isi inyaile.3Niyo akweza izwi kulanga saviya simba ikunguluma chipindi eze alavize izwi, mbaula mfungate zinguluma. 4Chipindi mbaula mfungate zize zingulume, nendile hasogeila kudolonya mna niyo neva izwi kulawa kwembingu dikugamba, dima chitende chinyele chiya ambacho mbaula mfungate zilonga usekudolonya.5Niyo mndima wa kwembingu nimuone kulanga kwe bahali na si nkavu, nakenula mikono yakwe kulanga kwe mbingu, 6nakwelisa kwa yudyaakwikala kale na kale aumbile mbingu na vyose viyumo, si na vyose viyumo, na bahali na vyose viyumo, hakutendeke na kuzigila naho. 7Mna mwe dizuwa idyo chipindi wasigilwa wa Chohile wadya mfungate umo wakaisogeila kutowa gunda dyakwe niyo chinyele cha Chohile oge viya alongile kwa wasigilwa wakwe wawoni.8Izwi nivile kulawa kwe mbingu dinigamba, naho, hita guha gombo dodo digubulwe ambadyo diyumo mo mkono wa msigilwa wa Chohile uyo achimale kulanga kwe ibahali na kulanga kwe isi inyaile. 9Niyo naita kwa msigilwa ywa Chohile na kumgamba aninke gombo na udye, naditende inda yako itende na usungu, mna mo molomo wako naditende dimwile saviya uchi.10Sidiguha gombo dodo kulawa mo mkono wa msigilwa wa Chohile na kudidya ditenda dimwile saviya uchi, mo mlomo wangu mna nize nidye inda yangu niyo yatenda na usungu. 11Niyo maizwi masiku yanigamba, wongigwa ukule naho kulanga wantu walozize, si, luga, na Maseuta.

Chapter 11

1Nasigwa mwazi kwa kudamanya nkome ya kupimila nasigambigwa halawe ukapime vikilo dya Chohile hekuvikila na wadya wakulombeza mndani mwakwe. 2Mna usekuhima hantu ha uwa wa kuse hedivikilo kwaviya wenkigwa wantu we isi nawaujate umzi ukukile kwa chipindi cha miezi milongo mine na mbili.3Naniwenke waukuzi wangu udahi wa kuwona kwa chipindi cha mazuwa 1260, wakaenda wavala majuniya. 4Wano waukuzi ni miti midi ya mizeituni na vinala vidi ambavyo vichimala kulongozi kwa Zumbe we isi. 5Hegu mntu yoyose anaungannkuwalumiza moto walawa kwe milomo yawo na kuwalumiza wankondo wawo, yoyose akunga kuwalumiza aungigwa akomwe kwe isila ino.6Wano waukuzi wana udahi kuvugala chani mkugamba fula isekunya umo wakaotea, wana nguvu ya kuhituila mazi kutenda sakame na kuitowa isi kwa chila aina ya nkomano chipindi chose wakaunga. 7Umo nawekale wabindiliza ukulonga kwawo yudya mnyama akulawa mwe bome hedina uhelo nadamanye nkondo kwa wao, nawahume na kuwakoma.8Mili yawo naigone mwe ikaya yo mzi umkulu uwo ufanane ukwitangwa Sodoma na Misili, uwo Zumbe ywawo kasulumizwa. 9Kwamazuwa matatu na hadodo watuhu walawa mwe nkolo za wantu wankolo na kulonga kwa chila si nawasinye mili yawo naho hawalavye chibali kwikwa mwe mbila.10Wadya wakwikala mwe isi nawelelwe kwachausa chawo na kwesekeza na umo wakenkana ntunyo, kwaviya wowo waoni waidi wawasulumiza wadya wakwikala mwe isi. 11Mna aho ha mazuwa matatu na chidodo kuhema ko ujima kulawa kwa chohile nawengile nawo nawachimale kwa viga vyawo nkama itendese naiwagwele wadya wakuwasinya. 12Niyo neva izwi kulu kulawa kwe mbingu dikuwagamba, soni kuno nawo nawaite kulanga kwembingu mwe diwingu umo wankondo wawo wakasinya.13Umommwe dizuwa idyo nakutende na msingisiko naho wasigale wajima nawajelwe woga na kumwinka ukuka Chohile ywa kwembingu. 14Kantilo dya kaidi dijnka kula kantilo dya katatu dyeza chinguvunguvu.15Naho mndima ywa kwembingu ywa mfungate niyo atowa gunda dyakwe izwi kulu dilonga kwembingu na kugamba, Useuta we isi wa Zumbe ywetu na wa Kulisito wakwe naalongoze kale na kale.16Naho wantu wadalahale milongo na midi na kane watendile wekala mwa mafumbi ya ukulu kulongozi kwa Chohile wagwa wenye hasi hesanga vinengo vyawo vifunama hasi nawo hawamsankanile Chohile. 17Chalavya ntogozi zetu kwa yeye Zumbe Chohile chilongozi ywa kulanga kwa vyose uyo eyaho naho uyo neyaho kwaviya kaguha udahi wakwe mkulu wakukonga kulongoza.18We isi nawehiwa, mna usungu wako wiza chipindi chibula cha wabanike kukantilwa na wenye kuwenka ntunyo wandima wako waoni wakuhokele na wadya we mo kogoha mwe dizina dyakwe wose waidi hewekuwagila chintu na wenye udahi ne chipindi chako chibula cha kuwabalanga wadya nawakekala mo kubalanga isi.19Naho vikilo dya Chohile kwembingu nadigubulwa sanduku dya lagano dyakwe nadiwonwa mndani mwe divikilo dyakwe na kutenda na sese kulangaza, lwasu mbaula na mwe singisiko dyo msanga na mayuwe ya fula.

Chapter 12

1Chilagiso chikuile niyo chawoneka koulanga, mvyele agubikwe ni zuwa, kuno ana mnenge heviga vyakwe, na vilemba vya ntondo mlongo na mbili nendile zihalanga ho mtwi wakwe. 2Nani msoka naho nakaila kwachausa cha usungu wa kwefungula. 3Chilagiso chituhu niyo chiwoneka ko ulanga kaula, kwendaga na zoka dinkundu dyandaga na mitwi mfungate na mahemba mlongo nakuna vilemba mfungate kwe mitwi yakwe. 4Umchila wakwe no ukabuluza fungu dimwenga mwe mafungu matatu yaligane ya ntondo za kwembingu na kuzidula hasi mwe isi, zoka niyo dyachimala kulongozi kwa yudya mvyele andaga ehajihi na kwefungula chani kugamba chipindi akefungula apate kummela yudya mawnawe.5Niyo efungula, mwana chilume, uyo akunga ailongoze izisi zoseni kwa nkome ya chuma, mwanawe niyo apempulwa kulanga kwa Chohile kwechigoda chakwe cho ukulu. 6uyo mvyele niyo asumkila kwe nyika, hantu Chohile amwinkile, chani adahe kulelwa kwa mazuwa1,260.7Niyo kwatenda na nkondo kwembingu Mikaeli na wandima wakwe wa kwembingu niyo watowana na diya idizoka na wandima wakwe naye. 8Mna idizoka hadyendaga na udahi wa kuchinta kuhuda, ivyo hahatendile na wikalo wawo kwembingu kwachausa chakwe na awandima weyawe. 9Zoka kulu , yudya nyoka we chikale akwitangwa mwavu hegu shetani uyo akudanta isi yose niyo adulwa hasi heisi, wandima wakwe nawo niyo wadulwa hasi heisi hamwenga na yeye.10Niyo neva izwi kulu kulawa kwembingu, dyagamba, haluse wambulwa wiza, udahi na useuta wa Chohile ywetu, na udahi wa Kulisito wakwe, kwaviya akuwalongeleza walukolo wetu kadulwa hasi uyo akuwalongeleza kwa Chohile ywetu chilo na msi.11Wamhuda kwa sakame ya Mwana ngoto, kwaulosi wa ukuzi wawo, kwaviya hawaungise ujima wawo hata wakabanika. 12Ivyo, mweleleswe nyuwe mbingu, na nyuwe mkwikala mndani mwakwe, mna namluone nyuwe isi ne bahali kwaviya mwavu kadulwa kwenyu, kamema maya kwaviya kamanya kugamba chipindi chakwe ni chijihi13Chipindi zoka eze amanye kugamba kadula hasi mwe isi, niyo ambasa yudya mvyele eleke yudya umwana ywa chilume. 14Mna yudya mvyele niyo enkwa mawawa maidi ya ngwilizi nkulu, chani kugamba adahe kupuluka kubula aho hantu haikigwe kwachausa chakwe uko kwedijangwa, hantu aho akungwa alelwe kwa chipindi, chipindi na nusu chipindi hantu hekudaha kubula uyo zoka.15Zoka niyo dyetila mazi, kulawa ko mlomo wakwe saviya kolongo, chani atende galika chani ibalangise. 16Mna umsanga niyo wamwambiza uyo mvyele, ugubula umlomo wakwe niyo wamela idikolongo atwele, atwele zoka, kulawa ko mlomo wakwe. 17Niyo zoka dyamwihiwa yudya mvyele niyo dyahalawa niyo agwisa nkondo na welekwa wakwe woseni wadya wa lagizo dya Chohile na kutenda hamwenga mo ukuzi kumlanga Yesu. 18Niyo zoka dyachimala mlanga mo msanga, mnkanda mwe bahali.

Chapter 13

1Niyo naona mnyama kulaila kwe bahali, nendile na mahembe mlongo na mahembe mfungate, mwa mahwmbe yakwe nandile kuna taji mlongo, na mwa mo mtwi wakwe nendile na meno ya kumbela Chohile. 2Dino ni dikala niwone dyendaga suwi, viga vyakwe vyendaga dubu na mlomo wakwe wendaga simba diya idizoka niyo dyamwinka udahi, na mwe chiti chakwe cha uzumbe na udahi wakwe mkulu wa kuchimaila.3Umtwi we idikala dimwenga uwoneka una ngeu ikwile, ambayo dihosa file yakwe, mna usulumizwa kuwona mna isi yose niyo yamwehelwa niyo waditongela idikala. 4Niyo wamvikila yudya zoka kwaviya kamwinka udahi uydya kala, niyo wadivikila idikala nadyo niyo wajendeleza kugamba, ni yuhi akwinga kala? Naho ni yuhi akudaha kutowana nadyo?5Kala niyo dyenkigwa mlomo chani dilonge mbuli za kwetunya na mahuluto, kenkwa udahi kwa miezi milongo mine na midi. 6Ivyo yudya kala afungulwa umlomo wakwe, kulonga akahuluta kumlanga Chohile, niyo ahuluta idizina dyakwe, ikiwasa endaga akekala na wadya wakwikala ko ulanga.7Kala niyo dyenkwa luhenyo kutenda nkondo na wamzumile niyo dtawahuda, niyo enkwa udahi kulanga chila kabila, wantu, semi na isi. 8Wose wakwikala mwe isi nawamvikile yeye, chila yumwenga hedolonywe idizina dyakwe kukongela ukumbwa kwe isi mwe chitabu cha ujima, icho cha Mwana ngoto, uyo achigiswe.9Uneva yoyose ana gutwi, dyakwiva neve. 10Uneva yumwenga katahwa, kokutahwa nako niyo aita, uneva yumwenga na komwe na bamba naye nakome na bamba, uno ni mwitango wa utondowazi na ujijimizi na uzumuzi kwa awo wakukile.11Naho niyo nawona kala dyeeza dyalawa mwe isi, ndyendaga na mahembe maidi saviya ngoto, niyo dyalonga saviya zoka. 12Kalagisa udahi wose mwe dikala dye nkongo mo udahi wakwe niyo watenda mwe isi na wadya wekale wakamvikila, diya kala dya nkongo dya ambadyo inkwenje yako ihona.13Niyo atenda mpituko zina udahi, hata niyo atenda moto usele mwe isi kulawa kwe mbingu ulongozi mwa wantu. 14Naho kwa mpituko nadilekeilwa kudamanya, niyo dyawadanta awo wakwikala mwe isi dyawagambila kudamanya tukulu kwantunyo ye dikala ambadyo nadizubulw2a na bamba mna bado dyahema.15Nadilekeilwa kulavya muye mwe ditukulu, dya yudya kala, chani tukulu didahe kulonga na kuhosa wadya wose walemele kudivikila diya idikala wakomwe. 16Naho niyo dyawatintisa chila yumwenga, hene yombe na mta udahi, mgoli na mchiwa alekeilwe naa mtumwa kuhokela vengelo mo mkono wa kulume hegu mwe chinengo. 17Vyendaga havikudahika kutaga kwa chila mntu kugula, matavegelo dye dikala, ino nayo ni namba ikulagisa zina dye dikala.18Ino yonga umanyi, uneva yoyose ana umanyi mleke adahe kudamanya hesabu ya namba yedikala, kwaviya ni namba ya chimntu, namba yakwe ni 666.

Chapter 14

1Nahisinya niyo nawona Mwana ngoto kachimala kulongozi kwangu, mlanga mo lugulu lwa Sayuni, hamwenga na yeye hendaga 144,000 wata zina dyakwe na dya Tati yakwe didolonywa mwe vinengo vye zinyuso zawo. 2Niyo neva izwi dikulawa kwembingu dikevika saviya ntuntumo ya mazi yalozize, na izwi kulu dya ubaula, izwi nivile saviya wakutowa visinda mgunda vyawo.3Wakachema wila mhya kulongozi kwe chigoda cha Useuta, na ulongozi mwa wenye ujima wane na wadalahala, hakuna hata mta udahi wakwehinya uo uwila mafani wadya 144000 awo wambulwe mwe isi. 4Wano ni wadya hewechafuwe wowo wenye kwa wavyele, kwaviya wehinya wenye kulanga mbuli za kugonya, ni wano wamtongele Mwana ngoto hohose aitile, wano wambulwa kulawa mwa wantu wakatenda matunda ya nkongo ya Chohile na Mwana ngoto. 5Hakuna lulimi lupatikane mwe milomo yawe hawakulahwa.6Niyo nawona mndima mtuhu ywa kwembingu akapuluka mgti mwe imbingu mta sigilizi za ko ulanga za mbuli yedi, kwa kuwagambila wantu wa mwe isi kwa chila si na chila kabila na chila longa na chila wantu. 7Niyo awetanga kwa izwi kulu, mohoheni Chohile na kumvikila kwaviya chipindi cha kukantilwa chibula, mvikileni yeye, yeye aumbile isi ne ibahali na mifajo ya mazi.8Mndima mtuhu wa kwembingu niyo atongela akagamba, kugwa, kugwa Babeli mkulu, weye uwanywesize izisi zose mpmbe ya kugonya, mpombe ikuleta maya yakulanga uwo.9Mndima mtuhu wa katatu niyo awatongela niyo alonga kwa iawi kulu, yoyose akunga amvikile uyo kala ne ditukulu dyakwe, na kuhokela chiwalo mwe chinengo cho uso wakwe hegu mo mkono, 10yeye naye nanywe ipmbe ya amaya ya Chohile, mpombe idamanywe na kwitilwa bila kuganganywa mwe ichikombe cha amaya yakwe, mntu akunga anywe na asulumizwe na moto, na moyo wa chibiliti, ulongozi wa wandima wakukile na kulongozi kwa Mana ngoto.11Naho umosi wo lulimi wawo nawite kale na kale naho hakuna kuhumula chilo na msi, awo wakuvikila idikala na iditukulu dyakwe na chila mntu ahokele ichiwala cha zina dyakwe. 12Uno ni mwitango wa kungojeza na ujijimizi wa wadya wazumile, wadya wakutongela lagizo dya Chohile na uzumizi mwa Yesu13Niyo neva izwi dikulawa ko ulanga dyagamba, dolonya yano afazali wakubanika wakatenda na Zumbe, heye alonga Muye, chani wapate kuhema kulawa mwe zindima zawe, kwaviya mbuli zawo zawatongela.14Sisinya niyo nawona nandile kuna ingu ding'aile, uyo ekale mwe dingu ni yumwenga ekale, ana Mwana mntu, andaga na chilemba cha zahabu mo mtwi wakwe na bamba dikukola mo mkono wakwe. 15Mndima mtuhu wa kwembingu niyo eza, alawa kwe nyumba ye divikilo niyo etanga kwa izwi kulu aita kwa yudya ekale mwe dingu guha bamba dyako ukonge kuvuna, kwaviya chipindi cho kuvuna chibula kwaviya ulozo wi mwe isi ubula. 16Naho yudya endaga mwe dingu niyo ajisa bamba dyakwe mlnga mwe isi niyo isi yavunwa.17Na mndima wa kwembingu mtuhu niyo eza, alawa kwe nyumba ye divikilo dya kwembingu, naye nandile ana bamba dikukola. 18Bado niyo kweza mndima mtuhu alawa na kwe nchanja yo kuvikila ya Chohile, niyo mndima wa kwembigu endaga na udahi wa mbuli za moto niyo amwitanga mndima yudya endaga ne dibamba kali, guha bamba dikukola uyavune hamwenga matambi ya mzabibu kulawa mo mzabibu wa hasi kwaviya haluse zabibu ziva.19Mndima wa kwembingu niyo egala bamba dyakwe mwe isi, niyo achisanya ulozo wa zabibu za mwe isi niyo adula mwe pipa kulu dya mpombe ya maya ya Cohile. 20Fumbuilo dya impombe niyo dyahondwa hondwa kuse ko mzi niyo sakame yetika kulawa mwe icho chimo cha falasi na utalizwa wakwe maili magana matatu.

Chapter 15

1Niyo naona chilagiso chituhu kwe mbingu, nkulu na ikwehela, nakuna wandima mfungate wata nkomano mfungate, ayo yendile nkomano za udumo mwa ayo maya ya Chohile nendile yachinta.2Nasiwona chiya chilaile kutenda bahali ya bilauli ihanganywe na moto niyo yachimala mnkanda mwe ibahali viya wadya wendile washindile kujinka yudya umnyama ne iditukulu dyakwe na mlanga mwe namba ilagisa zina dyakwe nendile watozesa visinda mgunda wenkigwe ni achohile,=.3Nendile wakachema wila wa Musa, msigilwa ywa Chohile na wila wa Mwana ngoto ndima zako ni nkulu na zenye kumweheza Zumbe Chohile, akulongoza vyose, mchindedi na sila zako ni za chindedi Seuta ywe isi. 4Ni yani akunga ashindwe kukogoha weye Zumbe na kuditunya zina dyako? Kwaviya weye ichedu wi mkuka na izisi zose nazize na kukuvikila kulongozi kwako kwaviya wi wedi ne izintendwa zako zimanyika.5Bada ye izimbuli izo niyo nakaula na hantu hakukile vidala hadya hendile na vulu dya ukuzi divugukile kwembingu. 6Kaula hantu hakukile vidala niyo nawona wandima mfungate wta nkomano mfungate wavala suche zilenguke chilemba ching'aile na msipi wa zahabu kuzunguluka ivifuwa vyawo.7Yumwenga ywa wadya wemeso wane niyo alavya kwa wadya wandima mfungate mabakuli mfungate ya zahabu yamenile usungu wa Chohile mta kwikala kale na kale. 8Hantu hakukile vidala hamema mosi kulawa ko ukuka wa Chohile na kulawa ko udahi wakwe, na hahana hata yumwenga adahile kwingila kubula nkomano mfungate za wandima mfungate yeze yachinte.

Chapter 16

1Niyo neva izwi kulu diketanga kulawa mwe hantu hakukise niyo dyalonga kwa wadya wandima mfungate hita uketile mlanga mwe isi mabakuli mfungate ya zahabu ya Chohile.2Mndima wa kwembingu ywa nkongo nakaita na kwitila, na kwitila bakuli dyakwe mwe isi, malumizo yehiye yakuluma vidala nayeza kwa wamtu wata chiwala cho mnyama kwa wadya ambawo wavikila amatukulu yakwe.3Mndima ywa kaidi ketila bakuli dyakwe mwe bahali, niyo yatenda saviya sakame ya mntu abanike na chila chumbe chimeso mwe bahali nachibanika.4Mndima ywa katatu niyo etila idibauli dyakwe mwe dikolongo na mwe mifajo ya mazi niyo yatenda sakame. 5Niyo neva mndima ywa mazi akagamba, weye ni mchindedi yumwenga eyaho na endile eyaho, akukile, kwaviya kuzileta nkanto zino. 6Kwaviya nawetila sakame za wazumizi na waoni, kuwenka ayo kuvuta sakame, nicho chikuwagila. 7Niyo neva chilinge chikahitula, Heye Zumbe Chohile weye kulongoza mlanga mwa vyose, nkanto bzakwe ni chindedi na za wedi.8Mndima ywa kaidi niyo etila kulawa mwe ibakuli yakwe kulanga kwe dizuwa, niyo enkwa luhenyo wa kuwoka wantu mo moto. . 9Nawokwa kwa vuguto dikutisa, niyo waihuluta mbuli yedi ya Chohile, mta udahi mlanga mwe zinkomano zose, haweile hegu kumwinka yeye ntunyo.10Mndima ywa kwembingu ywa shano niyo ajida kulawa mwe bakuli dyakwe, mwe chiti cho ukulu cha mnyama na ziza niyo dyagubika useuta wakwe, nawaluma ameno kwaviya wakusulumilisa. 11Niyo wamhuluta Chohile ywa kwembingu kwaviya wasulumilaga na kuhutwa kwawo naho hawanati kujendeleza kweila kwachiya wachidamanye.12Ndima ywa mtandatu naketila kulawa kwe bakuli ywakwe mwe idikolono idikulu, fulati na mazi yakwe niyo yanyala, chanim kudaha kutenda sila kwa Maseuta wakunga weze kulawa mashaliki. 13Niyo nawona myeye mitatu michafu iwoneke saviya majula yakulawa kuse ko mlomo wa yudya nyoka, yudya mnyama na yudya muoni wo udanti. 14Ni muye wa mpepo zikudamanya lagiso na mpituko nendile wakita kwa maseuta we isi chani kudaha kuwachisanya hamwenga kwa nkondo mwe zuwa nkulu dya Chohile uydya akwikala mlanga mwa vyose.15Kaula neza saviya mbavi afazali yudya akwikala mwe kucheleza, akwika suche zakwe chani asekudaha kwitwa kweise lusi, na kuiwona soni yakwe. 16Nawaleta hamwenga hantu hetangwe mwe chiebulaiya Amagedini.17Mndima ywa mfungate naketila kulawa mwe bakuli yakwe mwe ulangazi, niyo izwi kulu niyo dyevika kulawa hantu hakukile na kulawa mwe chiti cha ukulu ikagamba isila. 18Nkutenda na misale ya manga wa mbaula, kubuma sindo za mbaula na zingiziko dikutisa singisiko kulu dye isi ambadyo hadisunguze kulaila mwe isi kulawa wantu wendile mwe isi ivyo ni singisiko kulu dijendeleze 19Mzi mkulu nawepanga mwe hantu hatatu, na mizi ya izisi niyo yagwa, niyo Chohile ekumbusaBabeli inkulu, niyo mawinka umzi uwo chikombe chendile chimema divai kulawa mwe mwa maya yakwe makulu.20Chila chisiwa niyo chaga na magulu niyo yaga. 21Fula nkulu ya mayuwe, ikatenda na uzami wa talata niyo yasela kulawa kwe mbingu mlanga mwa wantu niyo wamligita Chohile kwa mahuluto ye fula ya mayuwe, kwaviya idya inkomano nendile iha vitendese.

Chapter 17

1Yumwenga ywa wandima mfungate nandile ana vitasa mfungate keza na kumgamba, soo hulagise mkanti wa mchilanga mkulu akwikala mlanga mwa amazi yalozize. 2Uyo maseuta we isi wadamanya mbuli ya kumgonya yeye, naho impombe yo ugonyi wakwe yekala we isi iwakola.3Mndima kaniguha mo muye kanigala kwe nyika niyo namuona mvyele keka mlanga mwe kala dinkundu kamema mazina ya mahuluto diya idikala nadina mitwi mfungate na mahembe mlongo umwenga 4Uyo mvyele kavikwa suche za zambalau inkundu naho kahamba kwa zahabu mayuwe ya yombe kulu na lulu, nandile katoza mo mkono wakwe chikombe cha zahabu chimemile vintu vya kwihiza vya uzavu vyo ukonyi wakwe. 5Mlanga mo uso wakwe didolonywa zina dya chinyele BABELI MKULU, MVYELE WA WACHILANGA NA VINTU VYA KWIHIZA VYE ISI.6Niyo nawona kugamba umvyele uyo nendile kakolwa ni sakame ya wazumile ne isakame ya wabanike kwachausa cha Yesu, umo nimuone niyo nehelwa vidala. 7Mna mndima niyo anigamba ni mbwani kwehelwa? Nahugambile vikuleka yudya mvyele na diya idikala dikumguha diya idikala nidyo dyenye imitwi mfungate na yudya anamahembe mlongo umwe.8Diya idikala uone nadiyaho, hahali naho haluse, diheza kukwela kulawa mwe bome hedina uhelo, niyo dyajendeleza na ubanasi wadya wakwikala mwe isi, ni wadya ambawo mazina yawo hayadolonywe mwe chitabu cho ujima kukongela kwikwa udamanyo we isi na wehelwa wakadiwona idikala nediyaho kugamba hadihali haluse mna dihajihi kweza.9Mwitango uno ni kwachausa cha umanyi wendile na udahi, mitwi mfungate ni magulu mfungate ambayo yudya mvyele ekalaga mlanga mwakwe. 10Naho ayo maseuta mfungate maseuta washano wagwa yumwenga eyaho na mtuhu hanati kwiza, mna aho akwizila nekale chidogo du.11Dikala diyaho mna haluse hadihali idyo nadyo ni seuta wa mnane mna ni yumwenga mwa wadya maseuta mfungate naho aita mwe kubalanga.12Yadya amahembe mlongo umwenga, uyawone ni maseuta mlongo mwe awo hawanati kuhokela useuta kwa saa dimwenga, hamwenga ne dikala. 13Wano wanalonga dimwe naho nawamwinke nguvu zawo na udahi diya idikala. 14Nawadamanye nkondo awamwenga na Mwana ngoto mna Mwana ngoto nawahude kwaviya Zumbe wa Mazumbe na Seuta wa Maseuta mwa yeye chitangwa, chisagulwa naho chiwazumizi wachindedi.15Mndima niyo anigamba, yadya amazi uwine aho ekale yudya mchilanga ni wantu bunga dye isi na longa.16Yadya amahembe uwone mlongo umwenga uyo ni diya idikala nawamwihiwe yudya mchilanga naho nawamwase ichedu naho elusi nawamdye umwili wakwe naho nawausilikize kwa moto. 17Chohile kaika mwe myuye yawo kwimula kwa mevano ya kumwinka idikala nguvu za useuta kubula mbuli ya Chohile aho naichinte.18Yudya mvyele uwone ni mzi udya mkulu ukuwalongoza mwa maseuta we isi.

Chapter 18

1Akaheza ivintu vino simuona mndima mtuhu akasela has kulawa kwe mbingu yeye nandile ana udahi mkulu mwe isi, ing'ala kwa ukulu wakwe. 2Kaila kwa izwi kulu akagamba, ugwa, ugwa, udya umzi umkulu wa Babeli, utenda wikalo wa mapepo na wikalo wa chila muye wihye na wikalo wa chila madege yakwihiza. 3Kwaviya wantu wa si zose wanywa divai ikwingiza uchilanga wakwe, ambawo wamleteile maya maseuta we isi wagonywa ni yeye wachuluzi we isi atenda wagoli kwa nguvu na wikai wakwe wa tama.4Naho niyo neva izwi tuhu kulawa kwembingu dikugamba, mlaweni mwakwe wantu wangu chani mnase mkatongela amasa yakwe chani mnase mkahokela nkato yakwe yose. 5Masa yakwe ni chisungu saviya mlanga mwe mbingu na Chohile kakumbuka ntendwa zakwe zihiye. 6Mliheni ivyo awalihile watuhu naho mkamlihe gana na mbili kwa viya atendile mwe chikumbe ahanganye, mhanganyizeni nkanana mbili kwachausa chakwe.7Enga ivyo atunyeze mwenye nakekala kwa uchilanga mwinkeni masulumizo yalozize chinyulu kwaviya agamba mo muye wakwe sikala saviya seuta sibanikilwe ni mgosi naho siwona wakulombeza. 8Mna zuwa dimwenga dya nkomano yakwe dyambwila file mwe lombezo, na sala, na silikizwe kwa moto kwaviya Zumbe Chohile ni mta nguvu naho ni mkanti ywakwe.9Maseuta we isi wagonyizwe naye na kutenda mazezeta naye na waile na kulomboleza kwakuona mosi wo kuhya kwakwe. 10Nawachimale hale naye, kwa chunyulu, masulumizo yakwe wakagamba, na mluwone, namluwone umzi mkulu Babeli mzi una nguvu kwa saa dimwenga ukanti wako uheza.11Wachuluzi wa mwe isi ilani na kulomboleza kwachausa chakwe kwaviya hehena hata yumwenga akugula vintu vyakwe naho. 12Vintu vya zahabu, hela , mayuwe ya yombe kulu, lulu, chitani yedi, zambalau, hakiki unkundu, aina zose za miti ya mhepe wedi chila chombo cha mahembe ya ntembo chila chombo chidamanywe kwa miti ya yombe kulu shaba chuma yuwe. 13Mdalasini, vilungo, uvumba, manemane, ubani , divai, mavuta, unga wedi, ngano, ng'ombe na ngoto falasi na magali na watalizwa myuye ya wantu.14Matunda ungile kwa nguvu zako yahalawa kulawa kwako tama zako zose zimlawa havipatikane naho.15Wachuluzi we vintu vino wapatile ugoli kwa umbuya wakwe nawachimale hale kulawa kwakwe kwaviya chunyulu cha masulumizo yakwe wakaila kwa izwi dya malombolezo. 16Wakagamba nauluwone, nauluwone, mzi udya mkulu uvaligwe chitani ntana, zambalau na inkundu naho kuhambwa kwa zahabu na vintu vya yombe kulu na lulu. 17Mndani mwe saa dimwenga ugoli wose uwo umlawa chi mlongoza meli na chila mtafi na wose wana mazi na wose wakudamanya ndima mwe bahali wachimala hale.18Watula ndilo weze waone umosi ukuhya kwakwe wagamba, ni mzi wani ukuligana na mzi uno umkulu? 19Wadula msanga mlanga mwe mitwi yawo, niyo waila wakalawa mesozi wakalomboleza nawaluone na uluone umzi uwo mkulu ahantu hose nandile mwe zimeli zawo mwe bahali nandile wagoli kulawana na ugoli wakwe, mndani mwe saa dimwenga ubalangwa. 20Elelwani mlanga mwakwe mwe mbingu nyuwe mzumile, wasigilwa, na waoni kwaviya Chohile kaleta ukanti mwenyu mlanga mwakwe.21Mndima mwenye nguvu kenula yumwenga saviya yuwe kulu dya kusagila, niyo adidula mwe bahali agamba kwe isila ino Babeli udya umzi umkulu naudulwe hasi kwa nguvu naho hauwonekane vituhu. 22Izwi dya visinds mgund vya wakubweda wakutowa miluli na magunda hawevike naho kwenyu hata fundi wa aina yoyose haonekane kwenyu hedu izwi dya tuli hadivike naho kwenyu.23Ulangazi wata haulangaze mndani mwako izi dya msozi na msolwahadivigwe naho mndani mwako kwaviya wachuluzi wako ndile ni wakulu mwe isi na wantu wadantwa ni usai wako. 24Mndani mwakwe sakame ya waoni na mazumbe iyonekana na sakame ya wose wakomigwe mlanga mwe isi.

Chapter 19

1Vikaheza ivyo siva izwi saviya mwilo mkulu wa bunga dya wantu kwembingu dikagamba, mtogoleni Zumbe, ukuka, wambulwa, na udahi ni vya Chohile ywetu. 2Nkanto zakwe ni az chindedi, kwaviya kamkantila yudya mchilanga mkulu abalnge isi kwa ugonyi wakwe, kamlihiza chigoda kwa sakame ya wandima wakweiyo etile yeye mwenye.3Nkanana ya kaidi wagamba, mtunyeni Zumbe mosi walawa kwakwe ulo na ulo. 4Wadya wadalahala moilongo midi na nne na vyumbe vimeso niyo vyamfunamila na kumvikila Chohile akwikala mwe chigoda cho uzumbe, nendile wakagamba tTaile, mtunyeni Zumbe.5Niyo izwi dyalawa kwe chigoda cho uzumbe dyagamba mtunyeni Zumbe Chohile ywetu nyuwe wandima wakwe nyoseni, nyuwe mkumogoha yeye, wose hewene mhuli na wata udahi.6Naho nivile izwi kulu saviya izwi dya fyo dya wantu, saviya izwi dya chivumilo cha mazi yalozize naho saviya ntuntumo ya lubaula ikugamba, Zumbne atogolwe ni Chohile ywetu maesuta wa mwe isi7Naho chelelwe na kumtoila nchelejele na kumwinka ukulu kwaviya inyinka ye chinyemi cha Mwana ngoto chiza na umwali kemalanya kale. 8Kalekeilwa kuvikwa chitani chitana naho chikung'ala chitani chitana ni ntendwa za wazumile.9Mndima ywa kwembingu niyo alonga na miye yadolonye yano wajimbikwa wadya wagonekwe mwe ichinyemi che inyinka ya Mwana ngoto naho niyo agamba, uno ni ulosi wa chinde3di wa Chohile. 10Niyo nfika madi mo ulongozi we viga vyakwe niyo namvikila, mna anigamba usekutenda vino miye ni mndima mnyawo na walukolo lwako mta kutoza ukuzi wakwe Yesu, mvikileni Chohile kwaviya ukuzi wa Yesu ni muye wa uoni.11Niyo nawona izimbingu zigubuka kaula nakuna falasi ing'aile yudya aikweile etangwa mchindedi na mkanuni akatila kwa kuwagila kungisa nkondo. 12Meso yakwe yenga moto ukwaka na mlanga mo mtwi wakwe, ana vilemba vilozize, ana zina didolonywe mlanga mwakwe, hedimanyike kwa wantu mafani kwa yeye mwenye. 13Kavala suche itufikwe mwe sakame, idizina dyakwe etangwa ulosi wedi wa Chohile.14Wankondo wa kwembingu nendile wakamtimila mlanga mwe falasi ing'aile, wavikwa chitani ntana, ing'aile na ikukile. 15Komlomo wakwe kwalwa bamba dikukola dikusawanisa izisi na uyo awalongoze kwa nkome ya chumanaye ajanta viya vya mpombe kwa maya makulu ya Chohile alongoza mlanga mwa wose. 16Naye kadolonywa mlanga mwe suche zakwe na mwe diwambo dyakwe zina SEUTA YWA MASEUTA NA ZUMBE YWA MAZUMBE.17Nasiwona mndima ywa kwembingu kachimala mwe dizuwa, niyo etanga kwa izwi kulu madege yose yapuluka kulanga, sooni mdugane hamwenga kwe nkande inkulu ya Chohile. 18Soni mdye nyama ya waseuta nyama ya wakulu wa nkondo, nyama ya wantu wakulu, nyama ya falasi na awo wakupanda falasi na nyama ya wantu wose, walekeilwe na watalizwe, hewelekelwe na wata udahi.19Siwona kala na maseuta wa kwe isi hamwenga na wankondo wawo, nendile nawemalanya kwa kutenda nkondo na yumwenga apandile falasi na wankondo weyawe. 20Idikala niyo dyagwilwa na waoni wakwe wa udanti atendile lagiso mwe udahi wakwe, kwevilagiso ivyo kawadanta wadya wahokele chiwalo che dikala naho nawavikile iditukulu dyakwe wose waidi wadulwa wachei wajima mwe diziwa dyo moto ukwaka kwa chibiliti.21Wadya wabanike niyo wakomwa na mabamba yalaile mo mlomo wakwe yumwenga akweile mlanga mwe falasi, madege yose niyo yadya imba vye imili yakwe.

Chapter 20

1Akajika nasiwona mndima wa kwembingu akaesla na kulawa ko ulanga, akatenda no lufungulo wa bome hedina uhelo na minyolo mikulu mo mkono. 2Nawaditoza diya idizoka, nyoka ya chikale, uyo umwavu hegu naho Shetani niyo adinyinya mihilimo magana na mlongo. 3Nakamdula mwe bome hedina uhelo, niyo adinyinya na kudivenga mlanga mwakwe ino nandile ivyo chani kugamba asekudanta izisi naho kubula mihilimo magana na mlongo umo ikasila, akajika aho nalekeilwe mwe chipindi chiguhi.4Akajika nasiwona viti vya Chizumbe, nendile wavikaila wadya wendile wenkigwa udahi wa nkato iviya, iviya nasiwona naussi za wadya wendile wakantwa imitwi kwachausa cha ukuzi kulanga Yesu na mwe ulosi wa Chohile, nendile hawavikile mnyama hegu tukulu dyakwe naho nawalemela kuhokela luvengo mlanga mo uso hegu mkono, naweza mo ujima niyo walongoza hamwenga na Kulisito mwe mihilimo gana na mlongo.5Wabanike wasigale hawezile mo ujima, kubula mihilimo gana umo ize yajike uno nuwo uyuso wa nkongo. 6Mjimbikwa na mkuka ni mntu yoyose akuguha hantu mo uyuso wa nkongo kubanika kwa kaidi hakuna udahi mlanga mwe wantu enga wano, nahatende na walavyantambiko wa Chohile na wa Kulisito naho nawalongoze naye mwe mihilimo gana na mlongo.7Ichipind mihilimo gana na mlongo umo ukabula udumo, mwavu nafungulwe kulawa mwe dijeleza enga msanga wa bahali. 8Naite kuse kudanta izisi mwe ntendele nne ze isi, Gogu na magogu kwaleta hamwenga kwachausa cha nkumbizi, nawatende walozize saviya msanga wa bahali9Nawaita mlanga mwe ntambalale ye isi, nawo nawazunguluka nkambi za wazumile, mzi ungigwe, mna moto nawiza kulawa mo ulanga na kuwalangaza. 10Mwavut uyo nakawadanta na muwadula mndani mwe ziwa dikwaka chibiliti umo umnyama ni muwoni ywa lulimi nendile wadulwa, nawasulumizwe msi na chilo kale na kale.11Akajika nasiwona chiti cha Uzumbe chikulu ching'aile na yudya endile ekale mlanga kwe isi no ulanga naziguluka hale kulawa mo wiyaho wakwe, mna hahatendile hantu hawo wowo kwita. 12Nasiwaona wabanike wabala na siyo wabala wachimala mwe chiti cho ukulu ne vitabu navigubulwa, akajika chitabu chituhu nachigubulwa, chitabu cho ujima, wabanike nawakantila mwe chila chidolonywe mndani mwe ivitabu, ulailo wa chila icho wadamanye.13Bahali naiwalavya wabanike awo nendile mndani mwakwe, file na kuzimu naviwalavya wabanike awo wendile mndani mwakwe na wabanike wakantila ukuligana na viya wadamanye. 14File na kuzimu nazidulwa mndani mwe diziwa dyo umoto, ino ni file ya kaidi ziwa dyo umoto. 15Saviya zina dya yoyose hadiwoneke didolonywa mndani mwe ichitabu cho ujima, nakadulwa mndani mwe idiziwa dyo umoto

Chapter 21

1Niyo naona mbingu hya na si mpya, kwaviya mbingu ya nkongo na si ya nkongo zijinka kale, na bahali haitende iyaho. 2Siwona mzi ykukile, Yelusalemu mhya, useile kulawa kulanga kwa Chohile uhambigwe saviya mwali ahambigwe kwachausa cha mgosiwe.3Siva izwi kulu dikulaila kwe chigoda cha uzumbe dikagamba, kaula wikazi wa Chohile wihamwenga na wantu, naye naekale hamwenga na wowo, nawatende wantu wakwe, Chohile naye natende ananawo, naye natendwe Chohile ywawo. 4Nahanguse chila sozi mwa ameso yawe, naho hakutende na kubanika naho, hegu kulombeza, hegu kwila, hegu, usungu, mbuli za kale zijinka kale.5Uyo ekale mwe ichigoda cho uzumbe niyo agamba, kaula natenda mbuli nzose kutenda hya agamba dolonya dino kwaviya ulosi uno ni wa ukanuni na wachindedi. 6Agamba mhil zino zijinka kale miye ni Alufa na Omega nkongo na udumo, kwa yoyose akuwona nchilu nanimpatile cha kunywa bila maliho vikulawa mwe mfajo wa mazi ya ujima.7Yoyose akuhuda nayalisi yano, naye natende Chohile ywakwe yeye naye natende mwanangu. 8Mna enga ivyo vikale kwa waoga, hewekuzumila wakujela maya, wakomi, wagonyi, wasai, wakuvikila matukulu, wadanti woseni, hantu hawo nahatende mwe ziwa dya moto wa chibiliti ukoka iyo niyo ifile ya kaidi9Yumwenga ywa wandima wa kwembingu wa wadya mfungate niyo eza kwangu yumwenga nendile na bakuli mfungate yamemile nkomano mfungate ya udumo niyo agamba, so hano, nahulagise msolwa ywa Mwana ngoto. 10Niyo aniguha hale chidogo mwe muye, kwelugulu lukulu naho lutali niyo anilagisa mzi ukukile Yelusalemu, ukasela hasi kulawa ko ulanga kwa Chohile.11Yelusalemu wendaga na ukuka wa Chohile na utana wakwe wendaga saviya yuwe dya yombe kulu, yuwe dya chilole chitana cha Yasipi. 12Wendaga na ugoma mkulu mtali una nyivi milongo na midi hamwenga na wandima wa kwembingu, mlongo na waidi mwe zinyivi, mlanga mwe zinyivi nahadolonywa mazina ya makabila mlongo na waidi ya waizulaeli. 13Ntendle ya ulailo wa zuwa kwendaga na nchili ntatu, ntendele za kwe mwenye mzi nyivi ntatu, ntendele ya chibula nyivi ntatu, ntendele za uswelo wa zuwa nyivi ntatu.14Ugoma wo mzi wendaga na misingi mlongo na midi mlanga mwakwe namna mazina mlongo umwenga na maidi ya wasigilwa mlongo umwenga wa Mwana ngoto. 15Yumwenga alongile na miye endaga na chihimo cha nkome chidamanywe kwa zahabu kwachausa cha kuhimila umzi, izinyivi zakwe na ugoma wakwe.16Umzi wikwa ugoma uligane utali na wangalamu wakwe, kauhima umzi kwa chihimo che nkome, utali wakwe ni chilo meta 12,000 utali wakwe, wangalamu kwita kulanga viligana. 17Iviya niyo ahima ugoma wakwe, unene wakwe wendaga mita 144 kwa vihimo vya chimntu navyo ni vihimo vya wandima wa kwembingu.18Ugoma wakwe uzengwa kwa yuwe dya Yasipi na umzi una zahabu ntana, saviya chelole chitana. 19Umsingi wo ugoma wendaga uhambwa na chilaaina ya yuwe dya yombe kulu dyankongo dyendaga yasipi, dya kaidi dyendaga dya yakuti samawi, dya katatu dyendaga kalikedoni, dya kane dyendaga zumalidi, 20dya shano dyendagasalidoniki dya mtandatu dyendaga akiki, dya mfungate dyendaga kilisoliso dya mnana dyendagazabalajadi, dya chenda dyendaga manjano na dya mlongo dyendagakilisopalaso, dya mlongo na imwe dyendagahiakinisiso, na dya mlongo na mbili dyendagaamesisito.21Nyivi milongo na midi yendaga lulu mlongo na mbili chila lwivi ludamanywa kulawa mwe lulu imwenga, imitata yo mzi wendaga zahabu ntana, ikawoneka saviya chelole chitana. 22Siwona nyumba ya vikilo yoyose mndani mo mzi, kwaviya Zumbe Chohile uyo akulongoza vyose na Mwana ngoto nuyo nyumba ya vikilo dyakwe.23Mzi uwo hauna haja ya zuwa hegu mwezi chani kulangaza umzi, kwaviya ulang'azi wa Chohile walangaza mwakwe, naho taa yakwe ni Mwana ngoto. 24Wantu wa si zose nawatalamke mwe ukuka wakwe, waseuta wa si zose nawalete ugoli kwakwe mndani mwakwe. 25Nyivi zakwe hazivugalwe chipindi cha nomsi mna hahendaga na chilo hadya.26Nawawalete wagoli na watunywa we isi mndani mwakwe, 27Naho hakuna wavu ukunga wingile mndani mwakwe, hegu yoyose akutenda mbuli yoyose yasoni hegu lulimi, hengile, mna ni wadya du wadolonywe amazina yawe yadolonywa mwe chitabu cha ujima cha Mwana ngoto.

Chapter 22

1Akaheza wandima walagisa golongo dya mazi ya ujima, mazi nendile yekaya ya mgawo saviya binauli nayakajolozeka kulwa mwe chi cha ululu cha Chohile na cha Mwana ngoto. 2Kujinkila hagati gati he dikolongo nahana mti wa ujima ukweleka aina mlongo na mbili za matunda na kweleka chila mwezi mani yo mti ni kwachausa cha kuhonya we izisi.3Mna du hatende na ligito dyodyose, chiti cho ukulu chc Chohile na cha Mwana ngoto nachitende mndani mo mzi naho wandima wakwe nawamsankanile. 4Nawamuone uso wakwe na zina dyakwe naditende kulanga kwe vinengo vye zinyuso zawe. 5Hahatende na zuwa naho wala hahatende na kunga mwanga wa ta heu zuwa kwachausa cha Zumbe Chohile, na alagaze kulanga kwekwe nawo nawlongoze kale na kale.6Mndima anigamba milosi ino ni yakuzumilika chindedi, Zumbe Chohile ywa myuye ya waoni nakamtuma mndima ywakwe kuwalagisa wandima wakwe icho chikunga chilaile ivino hajihi. 7Kaula, neza upesi kajimbikwa uyo akuzumila milosi ya uoni mwe chitabu chino.8Miye yohana ni miye nivile na kuwona izimbuli zino nive na kuyaona niyo sigwa hasi mwenye kulongozi kwe viga vya mndima kumsankanila, mndima niyo anilagisa mbuli zino. 9Akanigamba, kusekudamanya vino, miye ni mndima mnyawo hamwenga na walukolo wako, waoni na wadya wakuzumila milosi ye chitabu chino, mumsankanile Chohile.10Niyo anigamba usekuijela mhuli milosi ya waoni we chitabu chino, mna chipindi chisogela. 11Suyo mweny kuwagila ajendeleze kutenda mta kuwagila, ekale mkuka, na ajendeleze kutenda mkuka.12Kaula! Neza upesi jeleko dyangu diyuko hamwenga na miye, kumliha chila yumwenga kuligana na chiya adamanye. 13Miye ni Alufa na Omega, nkongo na udumo.14Wajimbikwa wadya wasuntile izisuche zawe kugamba wapate ya uwagila wa kudya kulawa mo mti wo ujima na kwingila mo mzi kujinkila mwe nyuvi. 15Kuse kuna kuli, wasi, wagonyi, wakomi, wakusankanila matukulu, na chila mukuzi wa lulimi.16Miye Yesu simtuma mndima ywangu mukuzi kulanga mbuli zino kwa mavikilo, miye ni mwelesi ywa lweleko lwa Daudi ntondo ya mtondo ikung'ala.17Muye na bibi halusi agamba, soo! Na uyo akwiva agamba, soo! Yoyose mta nchilu naeze, na yoyose akubesa, na pate mazi ya ujima bule.18Namukwila chila mntu akwiva milosi ya uwoni we chitabu chino, hegu yoyose nongeze yano, Chohile na mongezeze nkomano zidolonywe mwe chitabu chino. 19Hegu mtu yoyose nause milosi ye chitabu chino cha muoni, Chohile nause hantu hakwe mo mti wo ujima na mo mzi ukukile ambawo mbuli zakwe zidolonywa mndani mwe chitabu chino.20UYo akumukwila mbuli zino alonga, haya neza upesi Taile soo! Zumbe Yesu! 21Wedi wa Zumbe Yesu utende na chila mntu. Taile.